
Forfatteren. 


FORORD. 


Uenne  lille  Bog  begynder  jeg  med  at  bringe  mine  Kamme- 
rater paa  »Vega  min  hjerteligste  Tak  for  de  to  behagelige, 
uforglemmelige  Aar,   som  jeg  tilbragte  i  deres  Selskab. 

Bladene  have  allerede  indeholdt  lange  Beretninger  om 
vor  Rejse  omkring  Asien  og  Europa,  og  Expeditionens  Chef 
har  udgivet  et  større  Værk  om  Nordostpassagen;  men  jeg 
har  dog  troet,  at  en  kort  sammenfattet  populair  Fremstilling 
vilde  finde  sit  Publicum. 

En  populair  Fremstilling  har  altid  sine  Mangler,  idet  den 
for  en  stor  Deel  maa  afholde  sig  fra  at  gaae  nærmere  ind 
paa  de  videnskabeligt  Resultater,  der  ofte  ere  det  Vigtigste 
ved  hele  Rejsen,  men  som  i  Reglen  kun  have  Interesse  for 
Fagmanden.  Jeg  har  i  denne  Bog  holdt  mig  til  det  mere 
Almindelige,  til  de  forskjellige  Indtryk,  jeg  modtog  under 
Rejsen,  og  jeg  har  sammenstillet  denne  med  tidligere  Rejser 
i  det  sibiriske  Iishav;  dog  har  baade  Pladsen  og  Frygten  for 
at  trætte  Læseren  afholdt  mig  fra  at  fremstille  disse  saa  ud- 
førlig, som  jeg  kunde  have  ønsket. 

Bogen  indeholder  ingen  spændende,  nervepirrende  Beret- 
ninger om  utrolige  Farer  og  Besværligheder,  thi  Alt  gik,  skjøndt 


undertiden  med  lidt  Besvær,  sin  jævne  rolige  Gang,  og  dette 
skyldes  for  største  Delen  den  udmærkede  Maade,  hvorpaa 
Nordenskiold  og  Palander  havde  forberedt  og  organiseret  Alt; 
derved  blev  det  muligt  at  overvinde  de  Vanskeligheder,  som 
forst  Isen  og  senere  Kulde  og  Mørke  beredte  os  ved  Udførel- 
sen af  vore  Arbejder,  og  uden  disse  Mænds  rige  Erfaringer, 
støttede  af  Hs.  Majestæt  Kong  Oscar's,  Dr.  Oscar  Dickson's 
og  Hr.  Alexander  Sibiriakoffs  Gavmildhed  og  Iver  for  Viden- 
skaben, vilde  »Vega«   næppe  nogensinde  have  naaet  sit  Maal. 

IVun  Tomme  for  Tomme  og  under  møjsommelig  Kamp 
imod  lis,  Kulde  og  Mørke  have  Nordeuropas  Opdagere  loftet 
Sløret,  som  hvilede  over  Continenternes  Nordkyster;  hvert 
Forbjerg,  hver  O  taler  om  heltemodige  Anstrengelser,  om 
Savn  og  Opoffrelser;  imedens  Opdagerne  i  sydlige,  varme 
og  rige  Lande  let  vandt  Rigdom  og  Magt,  vendte  Polar- 
farerne som  oftest  tilbage  med  skuffet  Haab,  i  heldigste 
Tilfælde  med  Underretningen  om  at  have  udvidet  vor  geo- 
graphiske  Kundskab  ved  Opdagelsen  af  nogle  faa  Ovadrat- 
mile  hidtil  ukjendt  og  i  Virkeligheden  ubrugeligt  Land.  Den 
første  Anledning  til  disse  Rejser,  som  saa  ihærdig  ere  fore- 
tagne gjennem  tre  Aarhundreder,  var  Haabet  om  at  finde  en 
Vej  til  Indien  og  China.  Medens  man  til  visse  Tider  antog, 
at  en  saadan  fandtes  nordfor  Amerika,  søgte  man  til  andre 
Tider  at  sejle  nordenom  den  gamle  Verden,  ja  Forsøg 
gjordes  endog  paa  at  naae  det  stille  Ocean  ved  at  sejle  over 
Nordpolen.  Fra  England  forsøgte  man  først  Nordostpassagen, 
hvilket  førte  til  det  nordlige  Ruslands  Opdagelse;  men  Planen 
at  naae  China  ad  denne  Vej  blev  snart  opgiven,  og  man 
vendte  sine  Anstrengelser  mod  Nord  og  Nordvest.  I  de 
ostlige   Farvande    afløstes   Engelskmændene    af   Hollænderne, 

der  under  den  heltemodige  Barentz  gjorde  tre  Forsøg  paa 
ad  denne  Vej  at  naae  det  forjættede  Land;  men  det  var 
forgjæves,  og  alle  Fremskridt  standsedes  ved  »den  store  Iis- 
kjælder«,  en  Benævnelse,  som  endnu  for  10  Aar  siden  brugtes 
om  det  kariske  Hav.  Der  henlob  nu  over  et  Hundredaar, 
under  hvilket  Mænd  som  Hudson,  Fox,  Baffin,  Davis  og 
mange  Flere  trængte  frem  mod  Nord  og  Nordvest.  Ved 
hollandske  Hvalfangeres  Beretninger  opfriskedes  Tanken  om 
en  farbar  Nordostpassage  atter  i  England  ;  men,  da  Ophavs- 
manden til  og  Føreren  for  den  udsendte  Expedition  efter 
sin  Hjemkomst  paa  det  Kraftigste  bekæmpede  Muligheden 
af  en  saadan  Vej,  gik  Tanken  snart  i  Glemmebogen.  Først 
de  norske  Fangstmænds  Fremskridt  i  det  kariske  Hav  i  Slut- 
ningen af  forrige  Aarti  bragte  igjen  Spørgsmaalet  paa  Bane 
og  gav  Anledning  til  den  østerrig-ungarske  Expedition ;  denne, 
der  forte  til  den  vigtige  Opdagelse  af  Franz -Josephs  Land, 
bragte  imidlertid  ikke  Spørgsmaalet  om  Nordostpassagens 
Farbarhed  sin  Losning  nærmere.  Først  nu  har  Nordenskiold 
fuldstændig  løst  Opgaven,  efter  at  han  1875  og  1876  havde 
firetaget  sine  to  dristige  Rejser  til  Jenisejs  Munding,  der 
kunne  betragtes  som  Recognoscerings  -  Togter  for  Vega- 
Ex  prditionen,  og  saaledes  er  endelig  et  af  de  Spørgsmaal, 
som  gav  det  første  Stod  til  Rejser  i  de  ugjæstfrie  Polaregne, 
blevet   opklaret. 

Man  kan  nu  spørge,  hvortil  nytte  alle  de  Offre,  som  ere 
bragte,  og  hvortil  nytter  det,  at  man  har  seet  Muligheden  af 
at  bringe  et  Skib  ad  denne  Vej  fra  det  ene  Ocean  til  det 
andet?  Den  vil  jo  dog  aldrig  blive  benyttet.  Dette  vil 
Fremtiden  vise,  og  det  er  umuligt  nu  at  fælde  nogen  Dmn 
derover;  jeg  vil  kun  minde  om  den  Bemærkning,  hvormed 
Pigafetta,  Magelhans  Secretair,  afslutter  Beretningen  om  i\cn 
første  Jordomsejling:  Denne  Rejse  er  saa  besværlig  og  fare- 
fuld, al  det  næppe  er  rimeligt,  at  den  nogensinde  bliver 
gjentaget        Lidet  anede  han,  hvor  let  man  halvfjerde  Hundred- 

aar  senere  sejler  rundt  om  Jorden.  Vi  sige  nu  om  Nordost- 
passagen, hvad  han  sagde  om  en  Jordomsejling;  men  Ingen 
veed,  hvad  der  er  forbeholdt  kommende  Slægter. 

Allerede  1527  havde  en  Kjobmand  i  Bristol,  Robert 
Thorne,  foreslaaet  sine  Landsmænd  at  sejle  til  China  og 
Japan  ad  Nordostpassagen ;  men  det  var  forst  ved  Sebastian 
Cabots  Anstrengelser,  at  en  saadan  Rejse  blev  forsøgt.  Han 
paastod,  at  man  ved  at  sejle  nordenom  Norge  og  finde  et 
Stræde,  der  svarede  til  Magelhans-Strædet,  kunde  komme 
til  Indien  og  China  og  saaledes  med  Held  concurrere  med 
Spanien  og  Portugal.  Han  fik  samlet  endeel  Kjøbmænd  i 
London,  der  tilligemed  nogle  andre  Personer  dannede  et 
Selskab  med  ham  selv  til  Formand,  og  dette  Selskab,  der 
kaldte  sig  >  The  Mystery,  Company  and  Fellowship  of  mer- 
chant  Adventurers  for  the  Discovery  of  unknown  lands  etc. «, 
udrustede  1552  og  1553  paa  det  Omhyggeligste  tre  Skibe, 
»Bona  Esperanza«  paa  120  Tons,  »Edward  Bonaventura«  paa 
160  Tons  og  »Bona  Confidentia^  paa  90  Tons.  Da  Cabot 
selv  var  for  gammel  til  at  tage  Commandoen  over  Expedi- 
tionen,  blev  denne  betroet  til  Sir  Hugh  Willoughby  med 
Richard  Chancellor  til  Næstcommanderende.  Expeditionen, 
der  var  provianteret  for  18  Maaneder,  kostede  den  for  hiin 
Tid  umaadelige  Sum  af  6000  Pd.  Sterl.  Som  Exempel  paa, 
hvilke  besynderlige  Begreber  man  dengang  havde,  skal 
nævnes,  at  Sir  Hugh  i  sin  Instrux  advaredes  imod  svøm- 
mende, nøgne  Menneskeædere ,  som  han  maatte  være  beredt 
paa  at  møde  saavel  i  Havet  som  paa  Floderne;  han  fik  An- 
befalingsbreve  og  Gaver  med  til  de  sararaceniske  Fyrster, 
som  man  meente,  at  han  vilde  komme  i  Berøring  med  hin- 
sides Obj,  og  flere  Kjøbmænd  fulgte  med  Expeditionen  for 
at  knytte  Handelsforbindelser  i  de  nye  Lande. 

Den  2 1  de  Maj  forlod  Expeditionen  England,  men  allerede 
den  30te  Juli  bleve  to  af  Skibene.  »Bona  Esperanza«,  hvor- 
paa  Sir  Hugh    havde   hejst  sit  Flag,    og  -Bona  Confidentia«, 

tørt  af  Cornelius  Durforth,  i  en  Storm  skilte  fra  det  tredie 
Skib,  hvorpaa  Chancellor  befandt  sig.  Willoughbys  Skibe 
bleve  drevne  langt  mod  Nord,  og  den  24de  August  fik  han 
Land  isigte;  ved  dette,  der  rimeligviis  har  været  Gaase- 
landet  paa  Novaja  Zemlia,  laa  der  store  Iismasser,  og  Sir 
Hugh  vendte  derfor  igjen  mod  Vest  for  at  finde  en  Over- 
vintringsplads. Den  3die  September  saae  han  første  Gang  Rus- 
lands Kyst,  paa  hvilken  han  landede.  Den  14de  Septbr. 
landede  han  atter  paa  Laplands  Kyst  ved  Øen  Nokujeff 
ng  stod  nu  sydosthen  langs  Kysten  for  at  finde  en  Havn. 
I  Nærheden  af  Swiatoj  Noss,  efter  Liitke  i  YVarsina  Flodens 
Munding,  maatte  han  imidlertid  gaae  til  Ankers  for  at  vente 
paa  gunstigere  Vind;  men  her  overraskede  Vinteren  ham, 
og  han  frøs  inde. 

Imidlertid  var  Chanchellor,  heldigere  end  sin  Chef,  lykkelig 
kommen  ind  i  det  hvide  Hav  med  det  tredie  Skib  »Edvard 
Bonaventura«,  efter  at  han  i  Vardøhus,  det  aftalte  Mødested, 
forgjæves  havde  ventet  en  heel  Uge  paa  de  Andre.  Ved 
Xenocksa  traf  han  første  Gang  sammen  med  Russere,  og, 
idet  han  nu  overtog  en  Gesandts  Rolle,  rejste  han  ned  ad 
Malokurje  og  Dwina  til  Cholmogoru,  hvorfra  der  sendtes  Bud 
til  Czaren  om  Engelskmændenes  Komme.  Paa  Myndig- 
hedernes Foranstaltning  blev  Chancellors  Skib  bragt  i  en 
sikker  Vinterhavn  i  Unabugten  vestfor  Nenocksa,  og  den 
3die  December  rejste  Chancellor  sydpaa  for  at  besøge  Czaren, 
hvis  Indbydelse  mødte  ham  paa  Vejen  til  Moskva. 

Sir  Hugh  forberedte  sig  imidlertid  til  at  overvintre,  men 
dette  var  ingenlunde  nogen  let  Sag;  thi  i  England  havde 
man  dengang  ingen  Anelse  om,  hvad  en  russisk  Vinter  vilde 
sige.  Ombord  i  Skibene  fandtes  saaledes  ingen  Pelsklæder, 
og,  da  Egnen  var  fuldstændig  blottet  for  Træer,  fattedes  der 
Brændsel,  og  Mandskabet  led  forfærdelig.  Strax  efter  at 
være  kommen  til  Land  sendte  han  tre  Partier  i  forskjellige 
Retninger   ind   1  Landet  for  at  opsøge  Indbyggerne;    men  de 

vendte  tilbage  efter  3  til  4  Dages  Fraværelse  uden  Resultat; 
thi  alle  de  Fiskere,  der  om  Sommeren  leve  ved  Kysten, 
trække  sig  ved  Efteraarets  Komme  langt  ind  i  Landet.  Da 
Solen  snart  fuldstændig  forlod  dem,  tabte  Engelskmændene 
aldeles  Modet,  og  de  fleste  dode  under  Vinternatten.  Ved 
Underskrift  af  Sir  Hugh  er  det  oplyst,  at  han  endnu  var 
ilive  i  Slutningen  af  Januar,  og  han  har  saaledes  oplevet 
Solens  Tilbagekomst ;  men  hvilket  Rædselssyn  har  den  ikke 
beskinnet?  To  indefrosne  Skibe,  fulde  af  stivnede  Lig,  næppe 
synlige  i  Sneen,  der  var  foget  om  dem;  nogle  faa  halvdøde 
Mennesker,  der  med  Fortvivlelsen  malet  i  deres  Ansigter 
krøbe  omkring,  ventende  paa  den  samme  Skjæbne,  som 
allerede  havde  frigjort  de  fleste  af  deres  Kammerater  for  de 
frygteligste  Lidelser.  Og  de  deelte  Alle  samme  Skjæbne; 
da  Fiskerne  i  Foraaret  1554  vendte  tilbage  til  Kysten,  fandt 
de  ikke  et  eneste  levende  Væsen  ombord  i  Skibene,  thi  Kulden 
og  Skjorbugen  havde  dræbt  dem  Alle.  Da  Czar  Ivan  Vasilje- 
vitsch  af  Chancellor  blev  underrettet  om  denne  Ulykke,  befalede 
han  Dwina-Gouverneuren  at  lade  Alt,  hvad  der  fandtes  i  Skibene 
bringe  til  Cholmogoru  og  der  lade  det  opbevare  under  Segl; 
dette   udfortes  i  Foraaret    1555. 

Chancellor,  der  i  Moskva  havde  udvirket  Tilladelse  for 
engelske  Kjøbmænd  til  at  handle  paa  Rusland,  vendte  i 
Sommeren  1554  tilbage  til  England  med  Breve  og  Gaver  fra 
Czaren  til  Kong  Edvard  VI. ;  denne  var  imidlertid  død,  men 
Dronning  Maria  sendte  næste  Aar,  1555,  atter  Chancellor 
som  Gesandt  til  Czaren.  I  London  dannedes  strax  et  Sel- 
skab, der  i  en  Parlamentsact  kaldtes:  »Fellowship  of  Eng- 
lish  Merchants  for  Discovery  of  new  Trådes«,  hvilken  Titel 
det  endnu  bærer,  skjøndt  det  er  bedre  kjendt  under  Navn  af 
Muscovy  eller  »Russian  Company«.  Dette  sendte  Agenter 
med  »Edward  Bonaventura« ,  der  overførte  Chancellor  Og, 
efter  at  have  landsat  ham  og  Kjøbmændene  i  Nenocksa, 
vendte    tilbage    til    England,    medførende   Willoughbys    Lig. 

\  :ste  Aar,  1556,  sendtes  » Edward  Bonaventura«  for  tredie 
Gang  til  det  hvide  Hav  sammen  med  et  mindre  Skib 
Philip  and  Mary«,  deels  for  at  hente  Chancellor,  deels  med 
nve  Besætninger  til  YVilloughbys  Skibe.  Med  >•  Edward 
Bonaventura  <  ,  der  ligesom  forrige  Aar  fortes  af  John  Buck- 
land, fulgte  Stephen  Burrough,  der  efter  Cabots  Forslag  i 
Vardøhus  skulde  tage  Commando  over  »the  Searchthrift«  og 
med  denne  foretage  en  Opdagelsesrejse  osterpaa,  samt  i 
ethvert  Tilfælde  soge  at  naae  Obs  Munding.  Denne  Rejse 
skal  senere  omtales. 

Den  1 2te  August  forlode  de  to  ovennævnte  Skibe  til- 
ligemed YVilloughbys  Skibe  det  hvide  Hav.  Chancellor  var 
ombord  paa  »Edward  Bonaventura«  tilligemed  Bojaren  af 
Yologda,  Xepeja,  der  var  Czarens  Gesandt  til  Dronning 
Maria;  desuden  medfulgte  nogle  russiske  Kjobmænd.  Under 
en  Storm  bleve  Skibene  splittede  ad,  og  de  to  gik  under 
med  Mand  og  Muus;  Philip  and  Mary  kom  næste  Sommer 
til  England  efter  at  have  tilbragt  Vinteren  i  Trondhjem,  og 
kun  Edward  Bonaventura <  lykkedes  det  samme  Sommer  at 
naae  Englands  Kyster,  men  her  forliste  det.  Chancellor  og 
flere  af  den  russiske  Gesandts  Folge  druknede,  men  denne 
selv  saavel  som  John  Buckland  bleve  reddede,  medens  hele 
den  rige  Last  og  Gaverne  til  Dronningen  gik  tabt. 

Som  ovenfor  nævnt  havde  Stephen  Burrough  i  Vardøhus 
taget  Commando  over  »the  Searchthrift«,  der  ikke  var  stort 
andet  end  en  Dæksbaad.  Med  denne  styrede  han  dristig 
osterpaa  og  kom  den  9de  Juni  til  Kola,  hvor  han  traf 
nogle  russiske  Fiskerfartøjer,  med  hvilke  han  fulgtes  oster- 
paa til  Pechsjora.  Herfra  fortsatte  han  alene  sin  Rejse  og  fik 
den  25de  Juli  nogle  Øer  isigte,  som  han  efter  Dagens  Helgen 
kaldte  »St.  James  his  islands<  ,  og  hvis  Brede  han  angav  til 
7  1  42'  X.  Den  næste  Dag  krydsede  han  vesterpaa  langs 
Kysten  af  Novaja  Zemlias  Sydende,  hvor  han  modte  en 
russisk  Fisker;    denne  fortalte  ham,   at   han  nu   var  kommen 

nordenfor  det  Stræde,  der  skulde  fore  ham  til  Ob,  at  det 
Land,  de  vare  ved,  kaldtes  Novaja  Zemlia  o:  det  nye  Land, 
og  at  der  fandtes  de  hojeste  Bjerge  paa  Jorden;  dog  ,  tilfojer 
Burrough  forsigtig,  »jegselv  saae  dem  ikke<.  Den  31te  Juli 
gik  Burrough  til  Ankers  ved  Wajgatsch-Oen,  og  nogle  Dage 
senere  var  han  sammen  med  Russeren  i  Land  paa  Bolwanskoj 
Xoss,  Øens  Xordostspids,  hvor  han  saae  en  samojedisk  Offer- 
høj, ganske  lig  den  paa  Øens  Sydvestspids,  der  bærer  samme 
Navn,  og  som  senere  blev  besogt  saavel  af  Hollænderne  som 
af  os  under  Vega-Expeditionen.  Strædet,  som  Russeren  havde 
viist  ham,  og  som  Engelskmændene  senere  kaldte  Burrough 
Strait  den  kariske  Port),  var  imidlertid  spærret  af  lis,  saa  at 
Burrough  opgav  Forsoget  paa  at  trænge  igjennem  i  dette 
Aar.  Han  gik  derfor  til  det  hvide  Hav  for  at  overvintre,  da 
det  var  hans  Plan  næste  Aar  at  fortsætte  Rejsen  osterpaa: 
dette  kom  dog  aldrig  til  Udforelse,  og  efter  at  have  foretaget 
nogle  Opmaalinger  ved  det  hvide  Havs  Kyster  vendte  han 
i  Sommeren  1557  tilbage  ti!  England.  Zorgdrager  og  Adelung 
berette,  at  Burrough  har  naaet  80"  7'  n.  Brede;  men  i  Folge 
Liitkes  Mening  hviler  dette  paa  en  Fejltagelse. 

I  flere  Aar  efter  Burroughs  Rejse  synes  »Muscovy  Com- 
pany 1  fortrinsviis  at  have  havt  sin  Opmærksomhed  henvendt 
paa  Handelen  paa  det  hvide  Hav  og  derfra  over  Land  at 
have  staaet  i  Forbindelse  med  Fastlandets  indre  Egne,  saavel 
i  Europa  som  i  Asien.  Dog  opgav  det  ikke  Planen  om  at 
finde  Nordostpassagen  og  ad  denne  at  naae  China.  Tvært- 
imod sees  det  af  endnu  bevarede  Instruxer,  givne  af  Com- 
pagniet  til  to  af  det  udrustede  Expeditioner,  at  det  hverken 
tabte  denne  Plan  afsigte,  ej  heller  forsømte  at  gjøre  Forsøg 
paa  at  virkeliggjøre,  hvad  der  havde  været  det  oprindelige 
Formaal  ved  Selskabets  Stiftelse. 

Den  forste  af  disse  Expeditioner  udrustedes  1568,  og 
dens  Ledere  vare  James  Bassendine,  James  Woodcocke  og 
Richard  Browne;    Planen   var  at    foretage    en  Opdagelsesrejse 

langs  med  den  russiske  Kyst  fra  Petschoras  Munding  øster- 
efter.  Om  dette  Foretagende  foreligger  der  aldeles  ingen 
Oplysninger  undtagen,  som  ovenfor  nævnt,  den  Instrux,  der 
blev  medgivet  Lederne;  det  er  saaledes  umuligt  at  sige, 
hvorledes  dens  Skjæbne  var.  Selve  Instruxen  er  meget 
interessant,  da  den  viser,  paa  hvilket  Standpunct  Kjendskabet 
til  disse  Egne  stod  for  300  Aar  siden,  men  den  turde  være 
for  vidtløftig  til  at  faae  Plads  her.  Den  findes  aftrykt  i 
Hakluyt,   »Principal  Navigations«. 

Den  anden  af  de  omtalte  Expeditioner  fandt  Sted  1580 
under  Pet  og  Jackman.  De  fik  samme  Instrux  som  Bassendine 
og  hans  Ledsagere  og  sejlede  den  31te  Mai  fra  Harwich  i  to 
smaa  Skibe,  »George«  paa  40  Tons,  ført  af  Pet,  med  en 
Besætning  af  9  Mand  og  en  Dreng,  og  »William«  paa 
20  Tons,  ført  af  Jackman,  med  en  Besætning  af  5  Mand  og 
en  Dreng.  Den  23de  Juni  naaede  de  Vardø,  som  de  forlode 
sammen  den  30te  Juni;  men  allerede  næste  Dag  maatte 
Jackman  gaae  tilbage  til  Vardø  for  at  reparere  et  Havari 
paa  Roret.  Pet  stod  nu  alene  østerpaa,  følgende  Wil- 
loughby's  Route,  indtil  han  den  4de  Juli  saae  Land  paa 
71  °  38'  n.  Brede.  Han  stod  da  sydpaa,  stadig  holdende 
Kysten  isigte,  men  kunde  ikke  nærme  sig  den  paa  Grund 
af  lis.  Den  10de  Juli  nærmede  han  sig  Kysten  af  Wajgatsch 
Øen  og  landede  paa  en  lille  0  i  Nærheden  for  at  fylde 
Vand  og  Brænde.  Her  forblev  han  til  den  14de  Juli,  da  han 
lettede  og  stod  nordvesthen,  i  den  Hensigt  at  naae  Bur- 
rough Strait;  men,  da  det  varede  temmelig  længe,  -inden 
han  naaede  noget  Stræde,  troede  han,  at  han  var  ved  Novaja 
Zemlias  Kyst,  og  stod  derfor  atter  sydpaa;  heri  tog  han 
imidlertid  fejl  og  forfejlede  saaledes  Burrough  Strait.  Efter 
1  et  Par  Dage  at  have  staaet  sydvesthen,  naaede  han  den 
17de  Juli  Petschoras  Munding,  hvorfra  han  atter  tog  ostlig 
Cours,  og  den  18de  Juli  naaede  han  Wajgatsch-Øens  Sydspids. 
Næste  Dag  sejlede   han   ind    i  Strædet   mellem   denne  O   og 

Fastlandet,  som  efter  ham  i  England  kaldtes  Pet  Strait. 
I  de  næste  Dage  sogte  Pet  at  staa  østerpaa,  idet  han  i 
Følge  sin  Instrux  stadig  holdt  Samojedernes  Land  isigte 
om  Styrbord;  men  Isen  lagde  ham  store  Hindringer  i  Vejen, 
og  tilsidst  blev  han  nødt  til  at  sejle  ind  i  den  for,  om  mulig, 
at  gjennembrvde  den  og  finde  en  Passage  nordenfor  den, 
men  fandt  heller  ikke  her  aabent  Vand.  Imidlertid  havde 
Jackman  og  hans  lille  Besætning  tappert  fulgt  efter  Pet  med 
deres  skrøbelige  Baad,  og  om  Morgenen  den  15de  juli  sam- 
ledes de  to  Skibe  atter,  >  William«  dog  i  en  saadan  Tilstand, 
at  den  maatte  have  Hjælp  fra  George«.  Begge  Skibene 
sejlede  nu  nordpaa,  men,  jo  længere  de  trængte  frem,  des 
tættere  blev  Isen.  Da  de  tilsidst  indsaae  Umuligheden  af 
at  trænge  frem  saavel  mod  Nord  som  mod  Øst,  bleve  de 
den  28de  Juli  enige  om  at  søge  tilbage  til  Wajgatsch-Øen  og 
der  see  Tiden  an;  allerede  samme  Dag  tiltraadte  de  Tilbage- 
vejen, varpende  fra  det  ene  Iisstykke  til  det  andet,  medens 
Isen  var  saa  høj,  at  de  end  ikke  fra  Mastetoppen  kunde  see 
over  den.  Først  efter  de  storste  Farer  og  Besværligheder 
kom  de  den  15te  August  ud  af  Isen,  der  dog  igjen  naaede 
dem  den  folgende  Dag  omtrent  ud  for  Wajgatsch-Øens  Syd- 
spids. Opgivende  alt  Haab  om  at  naae  deres  Maal,  stode 
de  gjennem  Pet  Strait  og  tiltraadte  Hjemrejsen  til  England; 
men  efter  et  Par  Dages  Sejlads  skiltes  de  fra  hinanden  for 
aldrig  mere  at  mødes;  Pet  naaede  i  Sikkerhed  Radcliff  den 
26de  December,  medens  Jackman  maatte  løbe  ind  i  en 
norsk  Havn  for  at  overvintre.  Næste  Aar  i  Februar  løb  han 
ud  fra  denne  for  at  sejle  hjem,  men  forsvandt  sporlos. 

Uagtet  disse  to  Expeditioner  saaledes  ikke  gave  noget 
Resultat,  synes  det  dog,  som  om  det  russiske  Compagni  ikke 
heelt  har  opgivet  sine  Forsøg  i  denne  Retning;  af  nogle 
ældre  Documenter  (»Purchas  his  Pilgrimmes«,  vol.  III;  frem- 
gaaer  saaledes,  at  et  engelsk  Skib  1584  har  passeret  det 
kariske  Hav   og   trængt   frem  til  Obs  Munding,    hvor  det  led 

Skibbrud,  og  dets  Besætning  blev  myrdet  af  de  Indfødte. 
Af  samme  Document  fremgaaer,  at  en  vis  Antonius  Marsh 
paastaaer  at  have  kjendt  en  Passage  mellem,  hvad  han 
kalder  Mathews  Land  og  Nova  Zemja,  hvilket  ikke  kan 
være  Andet  end  det  af  Rosmyssloff  1768—69  opdagede 
Matoschkin-Schår;  Dr.  Hamel  mener  ogsaa,  at  Marsh  har 
kjendt  dette  Stræde. 

Imidlertid  havde  Nederlænderne  allerede  1578  begyndt 
at  handle  paa  det  nordlige  Rusland,  men  der  hersker  stor 
Uklarhed  over  deres  første  Opdagelser  i  disse  Egne.  Af 
flere  Søfarere  omtales  Oliver  Bruneli,  rimeligviis  Belgier  af 
Fodsel;  Hudson  nævner  ham  som  Opdager  af  Costin  Sarch, 
en  Vig  paa  Novaja  Zemlias  Vestkyst,  som  han  haabede 
skulde  fore  ham  ind  i  det  kariske  Hav;  saaledes  omtales 
han  ogsaa  af  Gerrit  de  Veer,  men  forresten  foreligger  der 
intet  Bestemt  om  hans  Rejse,  der  rimeligviis  er  bleven  fore- 
tagen  1 58 1. 

Først  om  de  senere  Rejser  har  man  paalidelige  Under- 
retninger. Blandt  de  mest  fremragende  nederlandske  Kjob- 
mænd,  som  handlede  paa  det  hvide  Hav,  var  Balthazar 
Moucheron  i  Middelburg.  Han  fik  1593  den  Idee  at  udruste 
to  Skibe  paa  omtrent  100  Tons,  væbnede  og  provianterede 
for  8  Maaneder,  for  at  forsøge  at  naae  China  ad  Nordost- 
passagen. De  to  Skibe,  der  saaledes  udrustedes,  vare  »Swane« 
fra  Byen  Ter  Veere  i  Zeelandt,  ført  af  Cornelis  Corneliszoon 
Nay,  en  Borger  fra  Enkhuysen,  som  i  nogle  Aar  havde  sejlet 
paa  Rusland  i  Mucherons  Tjeneste  og  var  vel  kjendt  paa 
Europas  nordlige  Kyster;  det  andet  Skib  var  »Mercurius«  fra 
Enkhuysen,  ført  af  Brant  Tetgales,  en  dygtig  og  erfaren  Sø- 
mand. Som  Supercargo  og  Tolk  var  ombord  paa  »Swane« 
Franqois  de  la  Dale,  og  paa  »Mercurius«  Jan  Huyghen  van 
Linschoten,  der  fik  det  særlige  Hverv  at  udgive  en  Beretning 
om  Rejsen,  naar  denne  var  endt. 

Disse  Skridt  af  Kjobmændene  fra  Middelburgh  og  Enk- 
huysen  bevægede  Amsterdammerne  til  ligeledes  at  forsøge 
deres  Lykke  paa  den  nye  Handelsvej;  men  istedenfor  at 
søge  Vejen  til  China  mellem  Novaja  Zemlia  og  Fastlandet, 
besluttede  de  paa  den  berømte  Kosmograph  og  Astronom 
Plancius's  Raad  at  sende  deres  Skibe  nordenom  Novaja 
Zemlia,  hvilket  skulde  være  en  langt  lettere  Passage.  Med 
Understøttelse  af  Admiralitetet  udrustedes  da  et  tredie  Skib 
af  samme  Størrelse  som  de  to  andre;  det  fik  ogsaa  Navnet 
•Mercurius«,  og  Commandoen  blev  betroet  til  Willem  Barentz, 
der  tillige  medtog  en  Fiskerkvase  fra  Ter  Schelling.  Den 
14de  Juni  1594  laa  den  lille  Flaade  samlet  ved  Huysdemen 
ved  Texel.  Nay  kaldtes  Admiral,  da  det  var  Meningen,  at 
alle  Skibene  skulde  følges  ad  til  Øen  Kilduin  paa  Laplands 
Kyst.  Den  iste  Juli  kom  Nay  dertil,  den  2den  Juli  Tetgales, 
og  endelig  den  3die  Juli  Barentz's  to  Skibe.  Allerede  den 
9de  Juli  forlod  Barentz  Kilduin,  idet  Aftalen  med  de  andre 
var,  at  man  skulde  vente  paa  hinanden  ved  Kilduin  til  Slut- 
ningen af  September.  Den  12te  Juli  afgik  Nay  og  Tetgales 
til  Wajgatsch-Oen.  Den  14de  Juli  fik  Barentz  Novaja  Zemlia 
isigte  paa  73 °  25'  n.  Brede  nær  ved  et  lavt  fremspringende 
Punct,  som  han  kaldte  Langenæs,  hvorfra  han  gik  nordpaa 
langs  Kysten,  indtil  han  den  20de  Juli  passerede  Cap  Nassau. 
Hidtil  havde  han  ikke  mødt  nogen  Hindring,  men  om  Natten 
til  den  23de  kom  han  ind  i  umaadelige  Driviismasser,  og  nu 
begyndte  Vanskelighederne.  Efter  forgjæves  at  have  forsøgt 
at  trænge  frem  gjennem  Isen,  befandt  han  sig  den  29de  Juli 
igjen  i  Nærheden  af  Cap  Nassau.  Ikke  des  mindre  gik 
han  atter  østerpaa,  stadig  kæmpende  mod  Isen,  og  naaede 
endelig  den  10de  August  Oranje-Øen.  Da  han  her  indsaae 
Umuligheden  af  at  trænge  videre  frem,  og  da  Mandskabet 
var  udmattet  af  Anstrengelser,  besluttede  han  at  vende  om, 
hvilket  han  iværksatte  næste  Dag,  og  den  13de  August  var 
han  atter  ved  Cap  Nassau.      For   at   komme   fra  Cap  Nassau 

til  Oranje-Øen  og  tilbage  igjen  anvendte  Barentz  22  Dage, 
1  hvilken  Tid  han  gjennemsejlede  425  danske  Miil  eller 
omtrent  Afstanden  mellem  Cap  Nassau  og  Cap  Jakan;  i  den 
Tid  havde  hans  Skib  vendt  81  Gange.  Uden  videre  Ham- 
delser  naaede  han  den  25de  August  Matfloe  og  Dolgoy- 
Oerne,  hvor  han  modte  Nav  og  Tetgales,  der  netop  vare 
komne  dertil  efter  gjennem  Pet  Strait  at  have  sejlet  50  til 
60  danske  Miil  ind  i  det  kariske  Hav.  Linschoten  mener, 
at  de  havde  været  omtrent  paa  Obs  Længde  og  ikke  langt 
fra  Cap  Tabin  (Tajmyr),  det  yderste  Punct  af  Tatariet, 
hvorfra  Kysten  bojer  mod  Sydost  og  Syd  til  Kongeriget 
Cathay.«  Hele  Flaaden  sejlede  nu  samlet  hjemad  og  naaede 
den  24de  September  Doggers-Banken,  hvorfra  hvert  Skib  gik 
til  sin  By. 

Uagtet  Barentz  udentvivl  havde  naaet  en  ostligere  Længde 
end  de  Andre,  var  dette  dog  ikke  den  almindelige  Mening 
i  Generalstaterne,  hvor  man  var  begejstret  over,  at  Nav  og 
Tetgales  efter  Linschotens  Rapport  havde  været  saa  nær  ved 
Cap  Tabin,  hvor  man  meente,  at  alle  Vanskeligheder  ved 
Passagen  vare  overvundne.  Sagen  var  nemlig,  at  Linschoten 
forstod  at  skrive  for  sig,  medens  Barentz  var  den  simple 
Sømand,  Handlingens  Mand;  hans  Rejser  bleve  senere  be- 
skrevne af  Gerrit  de  Veer,  der  deeltog  i  dem  alle  tre.  De 
Kjobmænd,  der  havde  udrustet  den  første  Expedition,  bestemte 
i  Forbindelse  med  fiere,  som  nu  sluttede  sig  til  dem,  næste 
Aar  at  udsende  en  stor  og  veludrustet  Flaade,  der  med  det 
samme  skulde  afslutte  Handelstractater  med  Kongeriget  Chatay 
og  andre  Lande,  der  muligviis  kunde  opdages  paa  Rejsen. 
Flaaden,  der  bestod  af  syv  Skibe,  var  fuldlastet  med  alle 
Slags  Varer,  og  ligesom  forrige  Gang  var  Linschoten  og 
de  la  Dale  Supercargoer  og  Kjohnuendenes  Fuldmægtige  i 
de  fremmede  Lande.  Skibenes  Navne  vare  følgende :  >  Griffoen<- 
fra  Zeelandt,  200  Tons,  hvorpaa  Admiralen,  Nav,  havde  hejst 
>u    Plag,     Swanc      fra  Zeelandt,    100   Tons,    fort    af  Lambert 

Gerritszoon  Oom,  >Hoope«  fra  Enkhuysen,  en  ny  Orlogs- 
pinasse  paa  200  Tons,  fort  af  Viceadmiralen,  Tetgales,  >Mer 
curius«  fra  Enkhuysen,  100  Tons,  ført  af  Thomas  Willemszoon, 
» Windthont«  fra  Amsterdam,  en  ny  Orlogspinasse  paa  20oTons, 
ført  af  Willem  Barentz,  Flaadens  Navigateur,  »Mercurius«  fra 
Amsterdam,  100  Tons,  Hartman  Janszoon,  og  endelig  en  Vlye- 
boot  (et  hurtigsejlende  mindre  Fartøj)  fra  Rotterdam,  40  Tons, 
ført  af  Plendrick  Plartmann;  dette  sidste  Skib  skulde,  naar 
Flaaden  naaede  Cap  Tabin,  vende  tilbage  med  Melding  til 
Nederlandene.  Skibene  havde  alle  dobbelt  Besætning  samt 
Proviant  og  Ammunition  for  i1/«  Aar.  Selvfølgelig  opgav 
Amsterdammerne  deres  tidligere  Plan  at  gaae  nordenom 
Novaja  Zemlia,  og  alle  Skibene  skulde  denne  Gang  folges 
ad  hele  Vejen. 

Søndagen  den  12te  Juli  sejlede  Skibene  ud  af  Mars  Diep, 
den  20de  August  passeredes  Nordcap,  og  den  27de  kom  de 
ind  i  Isen  omtrent  12  danske  Miil  fra  Novaja  Zemlias  Kyst. 
Den  følgende  Dag  naaede  de  Matfloe-Øen  og  den  29de  August 
Jugor  Schar,  som  man  paa  den  forrige  Rejse  havde  givet 
Navnet  Nassauer  Strået.  Her  fandt  de  Isen  uigjennemtrængelig, 
men  besluttede  dog  at  blive  liggende  paa  en  Rhed,  som  de 
kaldte  Traenbay,  thi  der  fandtes  lidt  aabent  Vand,  da  den 
laa  i  Læ  af  Afgodenhoek  (Bohvanskoj  Noss).  Den  30te 
August  blev  der  holdt  Raad  ombord  i  Admiralskibet,  og  det 
besluttedes,  at  et  af  de  mindre  Skibe  skulde  trænge  frem 
gjennem  Strædet  for  at  undersøge  Forholdene  længere  oster- 
paa,  samt  at  en  Afdeling  paa  30  til  40  væbnede  Mænd 
skulde  gaae  tværs  over  Wajgatsch-Øen  i  samme  Hensigt. 
Vlyebooten  kunde  ikke  trænge  længere  frem  end  til  Kruis- 
hoek,  hvor  hele  Havet  fandtes  dækket  med  lis;  men  Besæt- 
ningen trængte  over  Land  frem  til  Twisthoek  uden  dog  at 
at  møde  andre  Forhold  end  ved  Kruishoeck.  Den  Afdeling, 
der  gik  tværs  over  Øen,  og  som  efter  de  Veers  Beretning 
var  54  Mand  stærk,    vendte  derimod  tilbage    med  gunstigere 

Resultat,  idet  den  ligesom  Pet  og  Jackman  havde  fundet  en 
aabcn  Vandrende  tæt  under  Fastlandet.  Den  3die  September 
blev  Vlyebooten  atter  sendt  ud  og  vendte  tilbage  med  den 
Efterretning,  at  Isen  havde  sat  sig  i  Bevægelse,  og  at  Far- 
vandet var  reent  lige  til  Twisthoek.  Den  følgende  Dag 
lettede  derfor  alle  Skibene  Anker  og  sejlede  til  Twisthoek 
uden  at  møde  nogen  lis;  men  kort  efter  vare  de  igjen  om- 
givne af  denne.  Natten  tilbragtes  tilankers  mellem  Twisthoek 
og  Kruishoek,  og  næste  Dag  gik  de  tilbage  til  deres  tidligere 
Ankerplads  under  Afgodenhoek,  hvor  de  snart  bleve  inde- 
sluttede af  Isen,  saa  at  man  kunde  gaae  paa  denne  fra  det 
ene  Skib  til  det  andet. 

Admiralen  og  de  andre  Officerer  havde  opgivet  alt  Haab 
om  at  trænge  videre  frem,  hvortil  maaskee  Besætningernes 
Knurren  bidrog;  disse  vare  trætte  af  det  haarde  Arbejde,  og, 
saa  kort  Expeditionen  end  var,  udbrød  dog  Skjørbug  paa 
flere  af  Skibene.  Men  Barentz,  der  synes  at  have  udmærket 
sig  ved  særlig  Udholdenhed  og  Bestemthed,  var  ikke  tilfreds 
med  at  vende  om  nu;  han  gik  selv  over  Isen  til  Fastlandet, 
samlede  Underretninger  hos  de  Indfødte  og  havde  flere  Sam- 
taler med  Admiralen  for  at  bevæge  ham  til  at  see  Tiden  an, 
og,  da  Isen  atter  begyndte  at  sætte  sig  i  Bevægelse,  varpede 
han  om  Morgenen  den  12te  September  med  sit  Skib  ud  af 
Havnen;  da  Nay  og  Tetgales  saae  dette,  lettede  de  ogsaa 
og  satte  Sejl  til.  Resultatet  af  denne  Bevægelse  var,  at  de 
efter  umaadelige  Anstrengelser  og  kæmpende  mod  Isen  om 
Aftenen  den  13de  September  naaede  Staaten  Eylandt,  hvor 
de  igjen  bleve  stoppede  af  Isen.  I  et  nyt  Raad  hos  Admiralen 
blev  det  besluttet  den  næste  Dag  at  gjøre  endnu  et  Forsøg 
paa  at  trænge  gjennem  Isen,  men,  hvis  det  ikke  lykkedes, 
da  at  vende  hjem.  Besætningerne  knurrede  endnu  højere, 
især  da  to  Mand  den  16de  September  bleve  dræbte  af  en  lis- 
bjørn,  hvilket  udbredte  en  formelig  Panik  iblandt  dem.  Endnu 
modsatte  Amsterdammerne  sig  Hjemrejsen;    de  foresloge,    at 

idetmindste  to  Skibe  skulde  udsætte  sig  for  en  Overvintring 
og  benytte  Resten  af  Sommeren  til  at  trænge  frem  vesten- 
og  nordenom  Novaja  Zemlia,  men  de  Andre  meente,  at 
det  var  for  seent  for  dette  Aar.  Den  21de  September  gjorde 
Flaaden  det  sidste  samlede  Forsøg,  dog  uden  Resultat,  og 
vendte  dernæst  tilbage  til  Twisthoek,  hvorfra  den  utrættelige 
Barentz  den  24de  September  gjorde  et  sidste  mislykket 
Forsøg  med  sit  Skib  alene.  Han  underskrev  nu  sammen 
med  de  andre  Skibschefer  et  Document,  hvori  de  erklærede 
Umuligheden  af  at  trænge  gjennem  Isen,  og  den  følgende 
Dag  tiltraadte  de  Hjemrejsen;  efter  et  Ophold  i  Vardø  naaede 
de  alle  i  Sikkerhed  Nederlandene  i  November  Maaned. 

I  Betragtning  af,  at  ogsaa  denne  Expedition  var  mis- 
lykket, besluttedes  det,  at  der  paa  Statens  Regning  ikke 
skulde  gjøres  fiere  Forsog  paa  ad  Nordostpassagen  at  trænge 
frem  til  China;  men  man  opmuntrede  dog  alle  private  Forsog 
ved  at  udsætte  en  Præmie  paa  25,000  Gylden  for  den,  der 
ad  denne  Vej  naaede  det  stille  Ocean.  Da  baade  Plancius 
og  Barentz  vedbleve  at  hævde  Muligheden  af  at  trænge 
frem  nordenom  Novaja  Zemlia,  besluttede  Amsterdammerne 
for  egen  Regning  at  udruste  en  Expedition;  denne  bestod 
af  to  Skibe,  hvis  Navne  ere  ukjendte,  da  de  Veer  ikke 
nævner  dem;  dog  veed  man,  at  Barentz's  Skib  var  80  Tons 
drægtigt.  Det  ene  blev  ført  af  Jacob  van  Heemskerck,  der 
tillige  var  Supercargo,  det  andet  af  Jan  Corneliszoon  Rijp, 
der  havde  samme  dobbelte  Charakteer;  Barentz  ledsagede 
Heemskerck  som  Overstyrmand,  og  paa  samme  Skib  var 
ogsaa  de  Veer,  hvem  vi  skylde  Beretningen  om  denne 
mærkelige  Rejse.  Mange  have  forundret  sig  over  Barentz's 
underordnede  Stilling,  og  mange  Formodninger  ere  frem- 
komne; men  den  egentlige  Grund  var  rimeligviis,  at  Kjob- 
mændene  vare  bange  for,  at  Barentz  skulde  gaae  for  dristig 
tilværks  og  udsætte  deres  Skibe  og  Ladninger  formeget,  blot 
for  at   naae  Maalet.      Alligevel    vilde   de    ikke    undvære    hans 

Erfaring  og  Dygtighed  paa  en  saa  vigtig  Expedition,  og  for 
ikke  at  saare  ham  satte  de  en  Adelsmand  over  ham,  hvor- 
over Barentz  som  en  jævn  Somand  efter  Tidens  Aand  ikke 
kunde  beklage  sig.  Desuagtet  viser  det  sig  tydeligt  af 
de  Veers  Beretning,  at  Mandskabet  stedse  betragtede  Barentz 
som  den  egentlige  Leder  af  Expeditionen,  og  det  var  altid 
til  ham,  det  henvendte  sig,  naar  Faren  truede. 

Den  1 8de  Mai  1596  sejlede  de  fra  Amsterdam  og  vare 
den  ilte  Juni  paa  71"  n.  Brede.  Erfaringen  fra  de  to  fore- 
gaaende  Rejser  bragte  dem  til  at  holde  godt  ud  fra  Land ; 
men  efter  nogen  Tids  Sejlads  meente  Barentz  dog,  at  de 
maatte  holde  østligere,  hvortil  Rijp  svarede:  »At  han  ikke 
havde  i  Sinde  at  sejle  til  Wajgatsch-Øen« ;  Barentz  gav  da 
efter,  og  de  vedbleve  at  staae  nordpaa.  Den  19de  Juni  kom 
de  til  en  lille  stejl  0  paa  74"  30'  n.  Brede,  som  de  kaldte 
Beeren  Eylandt,  fordi  det  der  lykkedes  dem  at  dræbe  en  lis- 
bjørn.  Fra  Beeren  Eylandt  fortsatte  de  deres  nordlige  Cours, 
og  den  29de  Juni  saae  de  atter  Land  paa  79"  49'  n.  Br., 
hvilket  de  antoge  for  en  Deel  af  Grønland,  medens  det  i 
Virkeligheden  var  Spitsbergens  Sydspids.  Der  er  ingen 
Tvivl  om,  at  Barentz  saaledes  var  den  Første,  som  opdagede 
Spitsbergen;  men  derimod  næres  deelte  Meninger  om,  hvor- 
vidt han  ogsaa  har  omsejlet  hele  Øgruppen.  Dette  paastaaes 
af  Dr.  Beke,  som  har  oversat  de  Veers  Beretning  paa  Engelsk, 
og  af  Petcrmann,  medens  Clements  Markham  siger,  at  denne 
Omsejling  kun  er  udfort  eengang,  nemlig  af  den  norske 
Fangstcapitain  Carlsen  i  Aaret  1863.  Rimeligviis  har  Markham 
Ret,  thi  paa  et  Kaart  af  Hondius,  der  161 1  blev  udgivet  af 
Pontanus  og  særlig  var  udarbejdet  for  at  vise  Barentz  s 
admiranda  navigatio  .  sees  kun  den  vestlige  og  noget  af 
den  nordlige  Kyst  af  Spitsbergen,  samt  Barentz's  Cours. 
Den  iitc  Juli  vare  de  atter  1  Nærheden  af  Beeren  Eylandt, 
Barentz  og  Rijp  bleve  nu  igjen  uenige  om  Coursen. 
Følgen  var,  at    Barentz  stod    sydpaa,  medens  Rijp  atter  stod 

nordpaa;  man  veed  ikke  Andet  om  Rijps  senere  Færd,  end 
at  han  vendte  tilbage  til  Fuglecap  paa  Spitsbergens  Vest- 
kyst, hvorfra  han  vendte  om  i  den  Hensigt  at  folge  Barentz. 
Hvorvidt  han  gik  i  denne  Retning,  vides  ikke,  men  rimeligviis 
har  han  snart  vendt  hjem;  det  næste  Aar  var  han  paa  en 
Handelsrejse  til  Norge  og  Kola,  hvor  han  optog  Heemskerck 
og  de  andre  Overlevende  fra  Barentz's  Skib. 

Saasnart  Barentz  var  kommen  ud  af  Isen,  stod  han 
osterpaa  og  naaede  Novaja  Zemlias  Kyst  paa  74°  40'  n.  Brede. 
Følgende  Kysten  nordpaa  passerede  han  Cap  Nassau  og 
Oranje -Øerne  og  naaede  endelig  Dobbeltøens  Nordostspids. 
Under  Sejladsen  langs  Kysten,  der  vender  mod  Nord  og 
saaledes  ligger  aaben  for  hele  Polarisens  frygtelige  Masse, 
havde  han  havt  at  kæmpe  med  talrige  Farer  og  Besværlig- 
heder; flere  Gange  prøvede  han  paa  at  bryde  gjennem  Pak- 
isen, men  denne  laa  overalt  uigjennemtrængelig.  Under 
saadanne  Omstændigheder  var  det  umuligt  at  trænge  videre 
mod  Nordost,  og  Barentz  besluttede  derfor  at  holde  ned 
langs  Novaja  Zemlias  Ostkyst;  men  det  lykkedes  ham  ikke 
at  komme  længere  end  til  Iishavnen  j6''  7'  n.  Brede  og  68" 
o.  Længde),  hvor  han  den  5te  September  blev  indesluttet  af 
Isen  og  tvungen  til  at  overvintre.  Skibet  blev  presset  hojt 
op  fra  Vandet,  saa  at  det  senere  var  umuligt  at  faae  det  los; 
der  var  derfor  ikke  Tale  om  at  benytte  sig  af  det  iisfrie  Hav, 
som  under  Vinteren  og  Foraaret  flere  Gange  dannede  sig. 
De  17  dristige  Mænd  maatte  altsaa  berede  sig  til  at  tilbringe 
Vinteren  i  disse  ugjæstfrie  Egne,  og  man  kan  ikke  noksom 
beundre  den  omsorgsfulde  Maade,  hvorpaa  dette  skete,  deres 
Mandstugt  og  deres  faste  Beslutning  at  mode  alt  det  Onde, 
der  kunde  hænde  dem,  med  Mod  og  Sammenhold.  Deres 
Landsmænd  kunne  i  Sandhed  være  stolte  af  den  Opførsel, 
som  disse  kjække  Sømænd,  de  første  Europæere,  der  tilbragte 
en  Vinter  i  de  arktiske  Regioner,  udviste.  Heldigviis  fandt 
de  en  stor  Mængde  Drivtommer,    og   af  dette  Æmne  tillige- 

med  Planker  fra  Skibet  byggede  de  et  Huus  paa  Stranden, 
hvorhen  de  bragte  al  Proviant  og  andre  Fornødenheder.  En 
Skorsteen  blev  sat  midt  paa  Huset,  et  hollandsk  Uhr  blev 
ophængt  og  indrettet  til  at  slaae  hver  Time.  Kojer  bleve 
opstillede  langs  Væggene,  og  et  Viinfad  blev  omdannet  til 
Badekar;  Lægen  foreskrev  hyppige  Bade  som  nødvendige  for 
Sundheden.  Snart  indhyllede  Sneestormen  Huset  i  et  Tæppe, 
som  forøgede  Varmen  derinde.  I  dette  Huus  tilbragte  de 
nu  ti  grufulde  Maaneder;  uagtet  de  ikke  havde  ordentlige 
Midler  til  at  bestemme  Kuldegraden,  kan  man  dog  slutte  af 
flere  Kjendsgjerninger,  som  de  Veer  meddeler,  at  det  har 
været  en  overordentlig  streng  Vinter  med  en,  selv  for  disse 
Bredegrader  usædvanlig  Kulde.  Deres  Hovedsyssel  var  Jagt; 
flere  Bjørne  fældedes,  og  i  de  opsatte  Rævefælder  høstede 
de  ogsaa  et  rigt  Bytte.  Refractionen  iagttoges  paa  denne 
Rejse  større  end  nogensinde;  egentlig  burde  Solen  forsvinde 
den  ilte  November  og  komme  tilsyne  den  1 6de  Februar,  men 
forst  den  14de  November  dukkede  den  fuldstændigt  under 
Synskredsen,  og  allerede  den  3die  Februar  kunde  de  atter 
glæde  sig  ved  Synet  af  den. 

Som  ovenfor  nævnt,  drev  Isen  flere  Gange  bort  fra  Kysten, 
men  altid  blev  Skibet  staaende  ligesom  paa  Toppen  af  et  lis- 
bjerg;  da  Havet  i  Mai  Maaned  atter  blev  sejlbart,  sattes 
Folkene  i  Arbejde  med  at  gjore  to  Baade  klare,  med  hvilke 
de  uforfærdede  Mænd  havde  i  Sinde  at  forsøge  paa  at  naae 
Ruslands  Kyst.  Mærkeligt  nok  siger  Liitke,  at  Hollænderne 
fuldstændig  undgik  Skjørbugen,  men  dette  er  ikke  Tilfældet; 
tværtimod  døde  i  Vinterens  Lob  3  Mand  af  denne  forfærdelige 
Sygdom,  og,  da  Baadene  endelig  den  23de  Juni  forlode  lis- 
havnen,  vare  Baréntz  og  endnu  en  Mand  saa  angrebne  deraf, 
at  de  maatte  transporteres  i  deres  Kojer.  Med  stort  Besvær 
ka-mpede  de  sig  frem  mellem  Drivisen  og  naaede  den  30te 
Juni  Iiscap;  her  lede  de  det  haardest  mulige  Tab,  idet 
Barentz  døde.     Paa  sin  simple  rorende  Maade  siger  de  Veer: 

»Ham,  vi  stolede  mest  paa  næst  den  almægtige  Gud,  som 
det  nu  behagede  at  berove  os  ham ;  men  vi  kunne  ikke 
stride  mod  Gud,  saa  vi  maae  give  os  tilfreds.«  Samme 
Dag  dode  den  anden  Syge.  Under  utallige  Farer  fortsatte 
de  12  Overlevende  Rejsen  vester-  og  sydpaa  langs  Novaja 
Zemlias  Kyst,  indtil  de  endelig,  efter  at  have  tilbagelagt  en 
Strækning  af  400  danske  Miil  i  de  smaa,  skrøbelige  og 
aabne  Baade,  naaede  Kola,  hvor  de  ved  en  mærkelig  Hændelse 
traf  Rijp.  Med  hans  Skib  forlode  de  den  27de  September 
Kola  og  kom  den  8de  November  lykkelig  til  deres  Hjem, 
hvor  man  allerede  for  længe  siden  havde  opgivet  Haabet  om 
nogensinde  at  gjensee  dem. 

I  275  Aar  forblev  Barentz's  Vinterhuus  ubetraadt.  Endelig 
lykkedes  det  1871  den  norske  Fangstcapitain  Elling  Carlsen, 
den  Samme,  som  8  Aar  iforvejen  havde  udfort  Omsejlingen 
af  Spitsbergen,  og  som  næste  Aar  forlod  Tromso  som  Deel- 
tager  i  den  østerrig-ungarske  Expedition,  at  naae  Stedet  paa 
en  Fangstrejse.  Han  fandt  Huset  fuldstændigt  i  samme  Til- 
stand, som  det  var  forladt  af  Hollænderne;  over  Ildstedet 
stod  endnu  Gryden;  det  gamle  hollandske  Uhr  hang  paa 
Væggen,  Badekarret,  Hellebarderne,  Bøgerne,  der  havde 
adspredt  dem  under  den  lange  Vinternat,  og  hvoriblandt  maa 
mærkes  Mendoza's  »Chinas  Historie«  i  hollandsk  Oversættelse, 
som  betegnende  for  det  Maal,  Barentz  havde  sat  sig,  —  Alt 
fandtes  paa  sin  vante  Plads,  saaledes  som  det  beskrives  af 
de  Veer.  Omkring  Huset  laae  Dynger  af  Rensdyr-,  Sælhunde-, 
Bjørne-  og  Hvalrosbeen.  Carlsen  medtog  alle  rørlige  Ting, 
der  senere  ere  kjobte  af  den  hollandske  Regjering.  De  Jonge 
har  beskrevet  disse  »Barentz  Reliquier«,  der  nu  ere  opstillede 
1  Marine-Museet  i  Haag,  hvor  der  er  bygget  et  Huus,  der  er 
aabent  fortil  og  en  nøjagtig  Efterligning  af  et  gammelt 
Billede  i  de  Veers  Beretning. 

Den  næste  Rejse,  der  blev  foretaget  med  Nordost- 
passagen til  Maal,    var  den    berømte  Henry  Hudsons  i  Aaret 

1608.  Med  et  lille  Skib  med  14  Mands  Besætning  forlod 
han  den  2den  Mai  England  og  passerede  den  13de  Juni 
Nordcap;  men  allerede  den  19de  Juni  modte  han  paa  75°  30' 
N.  Brede  en  saa  stor  Masse  lis,  at  han  i  de  næste  Dage  kun 
gjorde  ringe  Fremskridt.  Medens  han  laa  og  krydsede  i 
Isen,  beretter  han,  at  to  af  hans  Folk,  Thomas  Hilles  og 
Robert  Rayner,  saae  en  Havfrue  tæt  ved  Skibet;  hun  be- 
tragtede dem  nogen  Tid  alvorlig  og  forsvandt  derpaa  i 
Bolgerne.  Den  6te  Juli  fik  han  Novaja  Zemlias  Kyst  isigte 
og  landede  næste  Dag  paa  J2°  12'  n.  Brede.  Da  Isen 
hindrede  ham  i  at  trænge  frem  nordenom  Novaja  Zemlia, 
stod  han  sydi,  i  den  Hensigt  at  forsoge  gjennem  et  af 
YVajgatsch- Stræderne  at  naae  Ob's  Munding;  da  ogsaa  Isen 
her  spærrede  ham  Vejen,  opgav  han  Haabet  om  at  finde 
en  Nordostpassage,  men  blev  dog  ved  Kysten  for  at  rette 
Kaartene,  indtil  Isen  drev  ham  bort  og  tvang  ham  til  at 
vende  hjem.  Paa  denne  Rejse  undersøgtes  for  forste  Gang 
paa  Soen  Magnetnaalens  Inclination. 

Næste  Aar  finde  vi  igjen  Hudson  i  disse  Farvande  i  det 
hollandske  Compagnies  Tjeneste;  men,  da  han  atter  fandt 
Novaja  Zemlias  Kyst  fuld  af  lis,  vendte  han  snart  tilbage. 
Witsen  omtaler  et  andet  Forsog,  der  samme  Aar  1609  gjordes 
fra  Holland  paa  at  trænge  frem  ad  Nordostpassagen,  men 
hvorved  Skibet,  en  lille  Jagt,  af  Kulde  og  lis  blev  hindret 
i  at  gjore  videre  Fremskridt. 

Endnu  gjordes  fra  Holland  et  Forsog  paa  at  naae  China 
ad  denne  Vej.  Det  i  Aaret  1614  stiftede  hollandsk-gronlandske 
Compagni  udrustede  1625  et  Skib  i  dette  Øjemed;  under 
Cornelis  Bosmans  Commando  forlod  det  den  4de  Juli  Texel. 
Den  3die  August  kom  Bosman  til  Øen  Kolgujeff  og  fik  den 
7de  August  Novaja  Zemlias  Kyst  isigte  paa  710  55'  n.  Brede. 
Indtil  den  13de  August  maatte  han  uafbrudt  kæmpe  mod 
Isen;  først  paa  denne  Dag  lykkedes  det  ham  at  lobe  ind  i 
en  med  Øer  fyldt  Bugt,    hvor  han   maatte   ligge  tilankers  de 

følgende  tre  Dage.  Endelig  den  20de  August  trængte  han 
ind  i  Nassauer  Strået  og  den  23de  i  det  kariske  Hav,  men 
snart  tvang  mægtige  Iismasser  ham  tilbage  til  Strædet.  Nogle 
russiske  Fiskere  berettede  ham,  at  Strædet  kun  hvert  tredie 
Aar  var  iisfrit,  men  endnu  vilde  den  kjække  Sømand  ikke 
vige;  da  tvang  Omstændighederne  ham  dertil.  I  en  frygtelig 
Nordoststorm  mistede  han  alle  sine  Ankere  og  var  saaledes 
den  3die  September  nødsaget  til  at  tiltræde  Hjemrejsen.  Den 
25de  September  naaede  han  Holland.  Siden  den  Tid  have 
Hollænderne  ophørt  at  forsøge  Nordostpassagen,  og  det  var 
kun  for  Hvalfangstens  Skyld,  at  hollandske  Skibe  besøgte 
No  vaj  a  Zemlias  Kyster,  og  dette  varede  endda  kun,  indtil  de 
opdagede,  at  Hvalen  mere  opholdt  sig  under  Spitsbergens 
og  Grønlands  Kyster. 

Den  sidste  Expedition  til  disse  Egne  var  en  dansk.  Det 
af  Christian  IV  1647  stiftede  Handelsselskab  udsendte  1653 
tre  Skibe  til  det  nordlige  Polarhav.  Denne  Rejse  blev  beskrevet 
af  Expeditionens  Læge  le  Lamartiniere,  og,  uagtet  Beskrivelsen 
minder  stærkt  om  Miinchhausens  /Eventyr,  fortjener  den  dog 
at  anføres,  da  den  viser,  hvorvidt  en  Æventyrer  dengang 
kunde  tillade  sig  at  gaae. 

Paa  Vejen  fra  Kjobenhavn  anløb  Skibene  Christiania, 
Bergen  og  Trondhjem.  Under  Polarkredsen  fik  de  Vindstille, 
men  de  befriede  sig  derfra,  idet  de  hos  Kystboerne,  der  alle 
vare  berømte  som  Troldmænd,  for  10  Kroner  og  et  Pund 
Tobak  kjobte  3  Lædersække  fulde  af  den  Vind,  som  de 
behovede  for  at  komme  til  Cap  Ruksell.  Den  første  Sæks 
Indhold  forte  dem  30  Miil  paa  den  anden  Side  af  en  frygte- 
lig Malstrøm,  og  den  anden  Sæk  bragte  dem  til  Cap  Ruksell. 
Paa  Grund  af  de  magnetiske  Bjerge  i  dette  Forbjergs  Nærhed 
mistede  deres  Compas  sin  Virkeevne,  og  i  48  Timer  maatte 
de  alene  styre  efter  Kaartet.  Da  de  aabnede  den  tredie 
Beholder,  udbrød  en  saa  frygtelig  Storm,  at  det  saae  ud,  som 
om  Himlen  vilde  straffe  dem  for  deres  Samkvem  med  Trold- 
ni* 


yvYTT  Lamartiniére. 

folket.     Deres  Skib  blev  kastet  mod  en  Klippe  og  blev  Vrag; 
kun   med   yderste    Møje   naaede    de    Vardohus;    men,    da   de 
ikke  kunde    faae  Skibet   repareret   der,    gik    de   til  Varanger- 
Havet.      Medens    deres    Skib    blev    repareret,     rejste    de    for 
Handelens   Skyld    paa   Murmaner-Havet   til   Killopernes   Land 
og  det  russiske  Lapland  og  vendte   fra  Kola  igjen  tilbage  til 
Varanger.       Kystboerne    ved     Murmaner -Havet    havde    efter 
Lamartiniéres  Udsagn  et  andet  Sprog  end  de   ved  Yaranger- 
Havet;    Killoperne   erklærer   han    for   en    lappisk   Slægt,    men 
vildere  end  de  andre.     De  kjøre  alle  med  Rensdyr,  som  man 
kun  behover  at  hviske  visse  Ord  i  Øret,  hvorpaa  de  piilsnart 
begive    sig    til   det   ønskede   Sted.     De    russiske   Lapper   ere 
Nicolaiter    (»Nicolaites    de  Religion«)   ligesom    Russerne   selv. 
De  danske  Lapper  ere  derimod  Lutheranere,  men  ere  alligevel 
alle  Troldmænd    og   have  nogle  Huusdjævie,    der   ligne   sorte 
Katte.     I  Lapland  er  alt  Midt  sneehvidt;  ikke  alene  Bjørnene, 
Ulvene,  Rævene  og  Harerne  ere  hvide,    men  ogsaa  Kragerne 
ere  hvide  som  Svaner,    kun  Næb    og  Kløer   ere  sorte.     Efter 
mange    lignende    Beskrivelser    fortæller    de   Lamartiniére    om 
Rejsens  Fortsættelse  mod  Øst,  under  hvilken    han,  som  sæd- 
vanlig, var  forfulgt  af  heftige  Storme.     Den  4de  Juli  saae  man 
i  Øst  høje  Bjerge;    man   vilde    lande,    men    blev  af  en  Storm 
tvungen  til  at   søge  Beskyttelse    under  Borandays  Kyst,    hvor 
man  til  al  Lykke  fandt  en  god  Havn.     For  at  opsøge  Beboerne 
og  knytte  Handelsforbindelser   med    dem   blev   strax  en  Deel 
af  Mandskabet    udsendt,    blandt   andre   en  Mand,    der   kunde 
»la   langue   du   Nord    et    le   Russe«,    samt   Lamatiniere    selv. 
De    fandt   snart    en    af  Borandayernes   Landsbyer,    begyndte 
Handel  med  dem  og  lejede  for  2  Bundter  Tobak  og  4  Finter 
Brændeviin   en  Forer  og  Rensdyr  til  Sibirien.     I  nogle  Dage 
kjørte   man   gjennem   Boranday,    kjøbte    i   alle  Byer  Pelsværk 
og   kom    endelig   til    den   lille  By  Vitzora.     Derfra  sendte  de 
de  opkjobte  Skind    til  Skibet,    men   gik   selv   i  Baad  til  Pot- 
zora,    en  lille  By,    der   laa   ved  Bredden    af  en  Sø  af  samme 

Navn.  Efterat  de  ligesom  tidligere  havde  sendt  Pelsværk 
ad  Sovejen  til  Skibet,  kjorte  de  videre  med  Rensdyr.  Paa 
Vejen  mødte  de  5  Mænd,  der  å  la  Moscovite  havde  ind- 
hyllet sig  i  Bjorneskind.  Det  var  Landsforviste,  blandt  hvilke 
Lamartiniere  gjenkjendte  en  gammel  Ven,  en  lothringsk 
Adelsmand,  som  havde  været  russisk  Oberst.  Medens  de 
Rejsende  beværtede  disse  Ulykkelige,  greb  Obersten  Lejlig- 
heden til  at  fortælle  sin  Ven  Alt,  hvad  han  vidste  om 
Rusland.  Denne  mærkværdige  Beskrivelse  omfatter  baade 
Ruslands  Historie  og  Statistik,  russiske  Sæder  og  Skikke, 
Religionen,  Skildring  af  Sibirien,  Tatariet  og  af  alle  de 
Folkeslag,  som  leve  i  Rusland ;  ja  endogsaa  Landets  Padde- 
hatte skjænkes  der  et  særligt  Capitel.  Især  denne  Episode 
giver  et  Beviis  paa  Lamartinieres  uudtømmelige  Opfindelses- 
evne.  Efter  at  have  taget  Afsked  fra  de  Landsforviste 
fortsatte  Forfatteren  sin  Rejse.  Han  besteg  Bjergene  paa 
Grændsen  af  Boranday  og  Sibirien  og  naaede  efter  at  have 
kjort  10  Timer  fra  Potzora  til  Papinovgorod  ved  en  Flod  af 
samme  Navn.  Efter  at  have  aflagt  Stedets  Gouverneur  et 
Besøg  og  igjen  opkjobt  Skind,  besluttede  de  Rejsende  med 
de  endnu  resterende  Forraad  af  Penge  og  Tobak  at  vende 
tilbage  til  deres  Skib  gjennem  Samojesia,  ved  hvilken  Lejlig- 
hed de  maatte  overskride  den  rifeiske  Bjergkjæde.  Efter 
endelig  at  have  opkjobt  alt  det  Pelsværk,  Samojederne  havde, 
kom  de  tilbage  til  Skibet,  der  strax  efter  lettede  Anker  og 
næste  Dag  naaede  Novaja  Zemlia.  Her  fandt  de  Beboere, 
som  tilbade  Solen  og  visse  Gudebilleder,  der  kaldtes  Fetizo. 
»Les  Zembliens«  vilde,  hvis  de  vare  til,  med  Rette  forbauses 
over  Lamartinieres  Beskrivelse  og  endnu  mere  over  de  ved- 
føjede Tegninger.  Efter  16  Dages  Ophold  gik  de  til  Wajgatsch- 
Strædet  for  gjennem  dette  at  trænge  videre  mod  Øst.  Undervejs 
nedlagde  de  Hvalrosser,  hvilke  hos  Lamartiniere  ere  afbildede 
med  Ørnenæb  og  et  Horn  paa  Hovedet.  Isen  og  det  med 
evig  Snee    dækkede   Bjerg    »Paternoster«    foraarsagede    dem 

saadanne  Vanskeligheder  i  Strædet,  at  de  bleve  tvungne  til 
at  vende  om.  Ved  denne  Lejlighed  giver  Lamartiniére  en 
Etymologi  af  Ordet  Yaygatt  (saaledes  kalder  han  Strædet): 
»Si  Ion  pouvait  entrer  par  eet  endroit,  l'on  abregeroit 
le  chemin  de  nostre  Ocean  pour  aller  aux  grandes  Indes,  de 
plus  de  trois  quarts,  qui  pour  ce  sujet  est  nommé  Yaygatt, 
qui  veut  dire  en  nostre  langue  cul  de  chemin  ou  cul  de 
sac.«*)  Før  de  sejlede,  lykkedes  det  dem  at  fange  to  Mænd 
og  to  Kvinder  fra  Novaja  Zemlia;  disse  ulykkelige  Fanger, 
der  bleve  forte  til  Kjøbenhavn,  vare  uden  Tvivl  Samojeder. 
Fra  Novaja  Zemila  sejlede  de  til  Grønland  og  derfra  over 
Island  til  Kjøbenhavn.  Lamartiniére  slutter  sin  Bog  med  en 
geographisk  Afhandling,  som  er  det  Foregaaende  værdig. 
Han  forsikrer,  at  Novaja  Zemlia  hænger  sammen  med  Gren- 
land, saaledes  at  man,  hvis  ikke  Snee  og  Kulde  hindrede 
det,  let  kunde  komme  fra  det  ene  af  disse  Lande  til  det 
andet.  Yaygatt-Strædet  er  35  tydske  Miil  langt  og  lukkes 
af  Paternoster-Bjergene,  som  Lamartiniére  selv  saae,  og  af 
hvilke  det  mindste  var  1/a  Miil  højt.  Alle  Hollændernes 
Fortællinger  om  deres  Farter  gjennem  dette  Stræde  til  det 
tatariske  Hav  ere  derfor  kun  Fabler.  Endvidere  hersker  der 
en  evig  Yinter,  medens  der  i  Papegøjernes  Land  ved  Jordens 
Sydpol  hersker  en  evig  Sommer. 

Saaledes  er  den  Rejsebeskrivelse,  som  paa  sin  Tid  ned 
en  betydelig  Agtelse,  og  fra  hvilken  Buffon  hentede  sine 
Kundskaber  om  de  saakaldte  Semlanzer  og  Borandizer,  Krø- 
niken om  Paternoster -Bjergene,  Barandayerne,  Papinogova, 
Vitzora  og  flere  andre  Byer  og  Folkeslag.  Man  finder  i 
denne  Rejsebeskrivelse  en  saa  sælsom  Sammenblanding  af 
Sandhed  og  Løgn,    en  saadan  Forvexling   af  Navne  paa  for- 


')  Dersom  man  kunde  trænge  gjennem  dette  Stræde ,  vilde  man  forkorte 
Vejen  fra  vort  Hav  til  de  store  indiske  Lande  med  mere  end  tre  Fjerde- 
dele, og  Strædet  bliver  derfor  kaldet  Vaygat,  hvilket  i  vort  Sprog  vil  sige 
et  lukket  Stræde. 

skjellige  Ting,  at  man  tilsidst  ikke  er  istand  til  at  skjelne 
det  Ene  fra  det  Andet;  man  maa  kalde  det  en  paa  sande 
Tildragelser  grundet  Fabel. 

Sporgsmaalet  om  en  farbar  Nordostpassage  havde  i 
England  hvilet  i  mere  end  et  Aarhundrede,  da  det  pludselig 
levede  op  igjen,  ved  at  der  i  »Philosophical  Transactions« 
1675  fremkom  en  Beretning  om  en  Rejse,  foretaget  af  hol- 
landske Hvalfangere;  det  fortaltes  heri,  at  de  havde  sejlet 
flere  hundrede  Miil  mod  Nordost  fra  Novaja  Zemlias  Nord- 
spids mellem  70°  og  8oQ  n.  Brede  og  hele  Vejen  fundet 
aabent  Vand,  saa  at  Passagen  næsten  kunde  betragtes  som 
funden;  men,  da  Kjøbmændene  bade  Generalstaterne  om 
Privilegium  paa  denne,  blev  dette  dem  negtet  ved  Intriguer 
fra  det  hollandsk -ostindiske  Compagnies  Side.  Ligeledes 
paastodes  det,  at  en  hollandsk  Hvalfanger  den  iste  August 
1655  havde  naaet  88°  56'  n.  Brede.  Sporgsmaalet  blev 
drøftet  meget  og  havde  især  en  varm  Talsmand  i  Capitain 
John  Wood,  en  virksom  og  erfaren  Sømand.  Til  Forsvar  for 
sin  Mening  anførte  han  blandt  Andet: 

i.  Den  ovenfor  omtalte  Artikel  i  Philosophical  Trans- 
actions   1675. 

2.  At  Barentz  havde  havt  den  Overbeviisning,  at  Isen 
kun  strakte  sig  omtrent  20  Miil  ud  fra  Spitsbergen  og 
Novaja  Zemlia,  og  at  der  imellem  dem  var  aabent  Vand. 

3.  At  nogle  Hollændere,  der  vare  strandede  ved  Korea, 
havde  fanget  Hvaler,  hvori  der  stak  hollandske  og 
engelske  Harpuner. 

4.  At  Hollænderne  paastode  at  have  naaet  selve  Nord- 
polen, ja  endogsaa  sejlet  2°  paa  den  anden  Side  af 
den  og  overalt  fundet  aabent  Vand. 

Disse  Argumenter  bleve  fremlagte  for  Kong  Carl  II  og 
Hertugen  af  York,  den  senere  Jakob  II,  der  som  Sømand 
interesserede   sig   meget   for  Tanken,    og   to  Skibe    bleve    da 

udrustede,  Fregatten  »Speedwell«,  fort  af  Wood  selv,  og  et 
mindre  Skib  »Prosperus«  paa  120  Tons,  fort  af  Capitain 
William  Flawes.  Provianterede  for  16  Maaneder  sejlede  de 
den  7de  Juni  1676  fra  the  Nore  og  passerede  den  29de  Juni 
Nordcap.  Tre  Dage  efter  modte  de  paa  76°  n.  Brede  Isen, 
hvis  Rand  de  fulgte,  indtil  de  den  6te  Juli  fik  Novaja 
Zemlias  Kyst  isigte.  Isen  syntes  at  gaae  heelt  ind  til  Land, 
og  de  holdt  derfor  gaaende  tæt  under  Kysten  for  at  vente, 
indtil  en  Rende  aabnede  sig  langs  denne.  Den  9de  Juli 
stødte  »Speedwell«  Kl.  11  om  Aftenen  paa  en  Klippe,  og, 
skjøndt  »Prosperus«  var  i  Nærheden,  hindrede  Taagen  den 
i  at  see  sin  Ledsagers  farlige  Stilling.  Imidlertid  lykkedes 
det  Wood  at  faae  hele  sit  Mandskab  paa  2  Mand  nær  iland 
tilligemed  noget  Proviant ;  men  allerede  efter  faa  Timers  Forløb 
var  Fregatten  fuldstændig  sønderslaaet.  Heldigviis  drev  fiere 
Nødvendighedsartikler  iland.  Da  »Prosperus«  endelig  den 
1 8de  Juli  fandt  dem,  var  det  ogsaa  paa  høje  Tid,  hvis  Nogen 
skulde  frelses;  de  Skibbrudne  havde  nemlig  tænkt  paa  i  den 
eneste  Baad,  de  havde,  at  forsøge  paa  at  naae  den  russiske 
Kyst  eller  i  det  mindste  en  Fisker;  men  Besætningen  var 
70  Mand  stor,  og  Baaden  kunde  kun  rumme  30.  Der  opstod 
da  en  heftig  Strid,  som  endte  med,  at  Mandskabet  vilde 
ødelægge  Baaden,  for  at  Ingen  skulde  være  heldigere  stillet 
end  de  Andre,  og  kun  ved  at  holde  dem  drukne  i  9  Dage 
lykkedes  det  Wood  at  afholde  dem  fra  deres  fortvivlede  Forsæt. 
Med  »Prosperus«  vendte  Alle  nu  tilbage  til  England.  Wood  blev 
fra  nu  af  en  afgjort  Modstander  af  Polarspørgsmaalet,  erklærede 
alle  de  hollandske  Beretninger  for  falske  og  paastod,  at  Novaja 
Zemlia  og  Spitsbergen  udgjøre  et  sammenhængende  Fastland. 
Kun  endnu  engang  see  vi  Nordostpassagen  optaget  paa 
en  engelsk  Expeditions  Program;  da  den  navnkundige  Cook 
nemlig  1776  forlod  England,  lod  hans  Ordre  paa  at  soge  en 
Polarpassage  fra  det  stille  Ocean  til  det  atlantiske;  hvilken 
af  de   tre   overlodes   til    Omstændighederne.      Forst   den   9de 

August  1778  naaede  Cook  Beringsstrædet,  hvilket  Navn  forst 
blev  givet  af  ham,  og  folgende  Amerikas  Kyst  trængte  han 
frem  til  700  41'  n.  Brede,  hvor  Isen  spærrede  ham  Vejen; 
det  nordligst  synlige  Punct  kaldte  han  Ice  Cape.  Efter  i 
nogle  Dage  at  have  krydset  ved  Randen  af  Isen,  der  var  i 
Drift  sydefter,  stod  han  vesterpaa  og  fik  den  29de  August 
Asiens  Kyst  isigte  ved  et  Punct,  som  han  kaldte  Cape  North. 
Herfra  antog  han,  at  Kysten  bojede  mod  Vest;  men,  da 
Aarstiden  var  fremrykket,  vendte  han  om  og  stod  langs 
Kysten  sydosthen  i  en  dansk  Miils  Afstand.  Han  kunde 
saaledes  ikke  nøjagtig  kaartlægge  Kysten,  men  hans  An- 
givelser stemme  dog  temmelig  nøje  overeens  saavel  med 
"Wrangels  som  med  vore  Iagttagelser.  Det  bør  bemærkes,  at 
allerede  Cook  omtalte  Rimeligheden  af,  at  der  i  Xord  fandtes 
et  ukjendt  Land.  Næste  Aar  blev  Cook  i  Februar  Maaned 
ihjelslagen  paa  Sandwichsøerne ;  hans  Næstcommanderende, 
Capitain  Clerke,  forsøgte  1779  atter  gjennem  Beringsstrædet 
at  trænge  nordpaa;  men,  da  han  allerede  paa  68°  n.  Brede 
traf  Isen,  vendte  han  om  og  opgav  alt  Haab  saavel  om 
NO.-  som  om  NV. -Passagen. 

Imidlertid  var  Kaartet  blevet  fuldstændiggjort  ved  Rus- 
sernes umaadelige  Anstrengelser  vesterfra,  saa  at  man  kjendte 
hele  Kysten  af  den  gamle  Verden;  men  alligevel  er  det 
forst  i  vore  Dage,  at  Nogen  har  gjenoptaget  Tanken 
om  Nordostpassagen.  Det  forste  Stod  blev,  som  ovenfor 
nævnt,  givet  ved  de  norske  Fangstmænds  Fremskridt  i  det 
kariske  Hav,  og,  efter  at  den  tydske  Nordpolsexpedition 
langs  Grenlands  Kyst  ikke  havde  naaet  længere  end  til  yy° 
n.  Brede,  vendte  man  sig  atter  mod  Nordost.  I  Østerrig- 
Ungarn  var  det  især  Grev  Wilczek,  som  bragte  Sporgsmaalet 
paa  Bane  og  stillede  en  Sum  af  40,000  Gylden  til  Raadighed 
for  en  østerrig- ungarsk  Nordpolsexpedition.  Saavel  fra  Re- 
gjeringens  Side  som  fra  Privatmænd  blev  Foretagendet  kraf- 
tigt understøttet,  og  1871  foretog  Expeditionens  senere  Førere, 

Wevprecht  og  Payer,  med  en  norsk  Fangstjagt  en  Recog- 
nosceringsrejse  i  Havet  mellem  Spitsbergen  og  Novaja  Zemlia. 
Paa  denne  Rejse  fandtes  Isen  i  Begyndelsen  af  September 
forst  mellem  78 °  og  79°  n.  Brede,  og  efter  de  Erfaringer, 
som  her  indhostedes,  blev  Programmet  for  den  store  Expedi- 
tion  fastsat.  Udrustet  for  tre  Aar,  skulde  denne  langs  Asiens 
Nordkyst  trænge  osterefter  for  om  mulig  at  vende  hjem 
gjennem  Beringsstrædet.  Paa  to  Steder  skulde  der  over- 
vintres, og  ved  Slæderejser  skulde  man  da  kaartlægge  Sibiriens 
Kyst  eller  muligen  nyopdagede  Lande.  Paa  Novaja  Zemlia's 
Nordvestkyst  nedlagde  Grev  Wilczek  i  Forsommeren  1872 
et  Proviantdepot,  som  Expeditionen  i  Ulykkestilfælde  i  disse 
Egne  kunde  drage  Nytte  af;  skulde  Skibet  forlise  østligere, 
var  det  Planen,  at  Expeditionen  i  Baade  skulde  søge  at  naae 
Sibiriens  Kyst  og  dernæst  gaae  ned  ad  en  af  de  store  Floder 
til  beboede  Egne.  Expeditionens  Skib  »Tegethoff«  var  et 
stærkt,  nyt  Skib,  rigget  som  tremastet  Skonnert,  184  Tons 
drægtig;  Maskinen,  der  havde  25  Hestes  Kraft,  kunde  drive 
Skibet  frem  med  4  å  5  Miils  Fart;  Kul  havdes  for  50  Dages 
Gang  og  desuden  50  Tons  til  Kaminer  og  Kabys,  samt 
2000  Pund  Petroleum  til  Lamper  og  Brændsel  under  Slæde- 
rejser. Til  disse  fandtes  8  Hunde.  Besætningen  bestod  af 
Linieskibslieutenant  Weyprecht,  Chef  for  Expeditionen,  saa- 
længe  denne  var  paa  Søen,  Overlieutenant  Payer,  Chef  for 
alle  Landexpeditioner,  Skibslieutenant  Brosch,  Skibsfændrik 
Orel,  Lægen  Dr.  Kepes,  Maskinist  Krisch  og  17  Mand,  hvor- 
iblandt to  Tyrolerjægere.  I  Tromsø  kom  desuden,  som 
ovenfor  nævnt,  Capitain  Carlsen  ombord  som  Iismester  og 
Harpunerer.  Den  13de  Juli  1872  forlod  Expeditionen  Bremer- 
hafen  og  satte,  efter  et  kort  Ophold  i  Tromsø,  Cours  paa 
Novaja  Zemlia.  Allerede  paa  74°  n.  Brede  mødte  de  Isen, 
som  det  dog  lykkedes  dem  at  trænge  igjennem,  og  »Tegethoff« 
stod  nu  langs  Novaja  Zemlia  i  det  aabne  Kystvand.  Ved  Pan- 
kratjew  Oen  mødte  de  Grev  Wilczek  med  Fangstjagten   »lis- 

bjørn«,  og  begge  Skibene  nedlagde  nu  det  ovennævnte  Depot 
paa  Barentz  Øerne.  Den  20de  August  skiltes  de  ad;  Grev 
Wilczek  naaede  efter  en  besværlig  Rejse  Norge,  medens 
»Tegethoff<^  stod  nordpaa.  Udsigterne  vare  ikke  lovende. 
Isen  laa  tæt  ind  til  Kysten,  og  de  aabne  Render  bleve  færre 
og  færre.  Allerede  næste  Dag  maatte  Skibet  fortojes  ved  en 
Iisflage,  og  faa  Timer  efter  var  det  fuldstændig  indesluttet 
af  Isen,  som  det  aldrig  skulde  forlade.  I  Slutningen  af  August 
og  Begyndelsen  af  September  rasede  heftige  sydlige  Snee- 
storme,  hvorefter  indtraadte  Vindstille,  der  kun  afbrødes  af 
vestlige  Vinde  med  stærkt  Sneefald;  i  Forening  med  den 
hurtig  faldende  Temperatur  sammenkittedes  Drivisen  til  en 
stor  sammenhængende  Flage,  midt  i  hvilken  Skibet  laa. 
Hele  Iismassen  drev  langsomt  mod  Nordost,  og  allerede  i 
Midten  af  October  var  Novaja  Zemlia's  Kyst  forsvunden  for 
deres  Blikke.  Omtrent  samtidig  indtraadte  for  første  Gang 
en  Iispresning,  der  hævede  Skibet  noget  i  Vejret;  men  denne 
var  kun  Forlober  for  de  talrige  frygtelige  Presninger,  som 
fulgte;  den  skrækkelige  Vinter,  som  de  kjække  Osterrigere 
tilbragte,  er  noksom  bekjendt. 

Da  Sommeren  1873  endelig  kom,  vare  de  nordenfor  den 
79de  Bredegrad,  deres  Skib  højt  hævet  op  fra  Vandet,  midt 
i  et  forfærdeligt  Chaos  af  lis.  Alle  Forsøg  paa  at  slippe  fri 
vare  frugtesløse,  men  som  en  Løn  for  alle  de  Lidelser,  de 
saa  kjækt  havde  udholdt,  fik  de  den  30te  August  Land 
isigte  i  Nord.  Hvor  stor  var  ikke  deres  Glæde,  da  Skibet 
endelig  i  Begyndelsen  af  November  drev  tæt  ind  under 
Kysten  og  frøs  fast  i  Landisen  (790  51'  N.  Brede,  58°  56' 
0.  Længde),  saa  at  det  blev  dem  muligt  at  betræde  det 
nye  Land,  der  kun  laa  i  en  dansk  Miils  Afstand.  Imidler- 
tid var  Polarnatten  brudt  ind,  saa  at  al  Udforskning  i  større 
Maalestok  maatte  opsættes  til  næste  Foraar.  Da  de  denne 
Yinter  undgik  Iispresningerne,  kunde  de  videnskabelige  Obser- 
vationer foretages  med  større  Sikkerhed.     Blandt  disse  skulle 

særlig  nævnes  de  magnetiske  Observationer,  der  under 
Wevprecht's  Ledelse  dreves  med  den  storste  Iver  og  Ud- 
holdenhed, og  som  senere  ved  hans  kyndige  Bearbejdelse 
have  givet  udmærkede  Resultater.  Ved  Foraarets  Komme 
blev  det  besluttet,  at  man  efter  en  Undersøgelse  af  det  nye 
Land,  der  fik  Navn  efter  Kejser  Franz-Joseph,  skulde  tiltræde 
Tilbagerejsen  til  Europa  med  Slæder  og  Baade.  Efter  en 
kortere  Recognosceringsrejse,  den  iode — 15de  Marts,  forlod 
Payer,  ledsaget  af  Orel,  de  to  Tyrolere,  tre  Matroser  og  tre 
Hunde  den  26de  Marts  »Tegethoff<  med  en  stor  Slæde  og 
en  lille  Hundeslæde,  for  at  tiltræde  sin  lange  Rejse  opad 
Austria  Sundet,  som  han  paa  Recognosceringsrejsen  havde 
seet  strakte  sig  mod  Xord.  Expeditionen  var  provianteret 
for  4  Uger.  Efter  en  yderst  anstrengende  Marche  opad 
Austria  Sundet  naaede  de  den  9de  April  Hohenlohe  Øen 
(8i°  3/'  N.  Br.),  hvor  Payer,  da  han  af  mægtige  Torosser, 
saaledes  kaldes  paa  Russisk  Bjerge  af  opskruet  Flageiis,  for- 
hindredes i  at  trænge  op  ad  Rawlinson  Sundet,  besluttede 
at  lade  Expeditionens  Gros  blive  tilbage.  Selv  vilde  han, 
ledsaget  af  Orel,  Tyroleren  Klotz  og  Matrosen  Zaninovich  med 
Hundeslæden  forsoge  ved  nogle  forcerede  Dagsmarcher  tværs 
over  Kronprinds  Rudolphs  Land  at  trænge  videre  mod  Xord. 
Klotz  maatte  dog  allerede  paa  Rejsens  forste  Dag  sendes 
tilbage  til  Hohenlohe  Øen  paa  Grund  af  Betændelse  i  den 
ene  Fod;  de  tre  Andre  bestege  nu  Middendorff-Gletscheren 
paa  Sydsiden  af  Kronprinds  Rudolphs  Land;  men  allerede 
efter  et  Par  Timers  Marche  paa  denne  styrtede  Zaninovich, 
Slæden  og  Hundene  pludselig  ned  i  en  Gletscherrevne,  og 
kun  ved  Payer's  beundringsværdige  Aandsnærværelse  og 
Anstrengelser  bleve  Alle  reddede,  og  Marchen  fortsattes 
langs  Kysten.  Den  12te  April  naaede  de  Cap  Fligely  paa 
820  5'  N.  Brede,  hvor  de  fandt  en  stor  Aabning  i  Isen;  da 
det  kun  ved  Hjælp  af  en  Baad  havde  været  muligt  at  trænge 
nogle  faa  Miil  længere  frem  mod  Xord,  besluttede  Payer  her 

at  vende  om,  og  næste  Dag  var  hele  Slædepartiet  samlet 
ved  Hohenlohe  Øen.  Tilbagerejsen  til  Skibet  var  endnu 
mere  anstrengende  end  Udrejsen,  og  først  den  24de  April 
naaede  de,  udmattede,  men  endnu  Alle  raske,  tilbage  til 
Skibet.  29de  April— 3die  Mai  foretog  den  utrættelige  Payer, 
ledsaget  af  Brosch  og  Tyroleren  Haller,  endnu  en  Udflugt 
for  at  undersøge  Kysten  vesterpaa;  men  nu  tvang  den 
fremrykkede  Aarstid  dem  til  at  opgive  al  videre  Undersøgelse 
af  Landet,  da  de  maatte  forberede  sig  til  den  besværlige  og 
farefulde  Hjemrejse.  Med  udmærket  Omhu  havde  Weyprecht, 
kraftig  understøttet  af  Dr.  Kepes,  sørget  for  Mandskabets 
Helbred;  de  faa  Skørbugstilfælde  vare  alle  heldig  blevne 
bekæmpede,  og  Expeditionen  havde  trods  de  overordentlig 
uheldige  Omstændigheder,  hvorunder  den  havde  virket,  kun 
eet  Dødsfald,  nemlig  Maskinist  Kriseh,  der  den  16de  Marts 
1874  døde  af  Tæring.  Efterat  de  Folk,  der  havde  været  paa 
Slæderejserne,  havde  gjenvundet  deres  Kræfter,  forlod  Expedi- 
tionen den  20de  Mai  »Tegethoffs  paa  hvis  Top  det  osterrig- 
ungarske  Flag  blev  naglet  fast.  De  medtoge  kun  de  aller- 
nødvendigste Sager,  samt  Ammunition  og  Proviant  for  3  a  4 
Maaneder,  læsset  paa  4  Baade,  hvoraf  de  to  største  vare 
norske  20  Fod  lange  Fangstbaade;  til  hver  Baad  hørte  en 
Slæde,  saaledes  at  den  samlede  Vægt  beløb  sig  til  90  Centner. 
Gjennem  den  dybe  Snee  var  det  ofte  nødvendigt  at  tilbage- 
lægge samme  Vej  otte  Gange,  da  hele  Mandskabet  var 
nødvendigt  blot  for  at  skaffe  een  Baad  frem ;  snart  mødte 
de  ogsaa  Revner  og  Vaager  i  Isen,  og  megen  Tid  gik  med 
til  den  ofte  gjentagne  Losning  og  Ladning  af  Baadene. 
Dertil  kom,  at  de  vedholdende  sydlige  Vinde  drev  Isen 
nordpaa,  saaledes  at  de  efter  to  Maaneders  uhørte  Anstren- 
gelser kun  vare  komne  2  danske  Miil  fra  >  Tegethoff« ;  det 
saae  næsten  ud  til,  at  de  skulde  blive  tvungne  til  at  tilbringe 
endnu  en  Vinter  ombord  i  Skibet;  men  da  indtraadte  i  den 
sidste  Halvdeel   af  Juli  Maaned    nordlige  Vinde,    der   spredte 

Isen,  og  nu  gik  det  rask  sydpaa,  og  den  14de  August 
naaede  de  den  sydligste  Iisrand  paa  /j°  49'  N.  Brede.  De 
vilde  rimeligviis  have  været  fortabte,  hvis  Iisgrændsen  1874 
havde  ligget  ligesaa  sydlig  som  i  Aaret  1872.  Coursen 
sattes  nu  paa  Novaja  Zemlia,  som  de  fik  isigte  om  Morgenen 
den  1 6de  August.  Følgende  Kysten  sydpaa,  naaede  de 
den  24de  August  Cap  Britwin,  hvor  de  bleve  optagne  af  en 
russisk  Fisker,  der  bragte  dem  til  Vardø. 

Den  osterrig-ungarske  Expedition  naaede  ikke  sit  Maal, 
at  besejle  Nordostpassagen;  men  dens  Resultat  var  ikke 
mindre,  end  om  dette  var  skeet;  der  opdagedes  et  Land,  hvis 
Tilværelse  man  vel  havde  anet,  men  som  nu  blev  beviist. 
Ved  denne  Opdagelse  have  flere  vigtige  hydrographiske 
Sporgsmaal  fundet  deres  Losning,  efter  al  Sandsynlighed  er 
en  ny  Basis  for  arktisk  Udforskning  derved  funden,  og 
Osterrig-Ungarn  kan  med  Stolthed  see  tilbage  paa  sin  første 
Expedition  til  Polaregnene. 

Det  næste  Skib,  der  fra  Atlanterhavet  nordenom  Asien 
forsøgte  at  naae  det  stille  Ocean,  var   »Vega«. 


VEGA'S  REJSE. 


EN     MED 


K'AART-SKIZZE     OVER      NORDØSTPASSAQEN      MED     VEGA. 


FØRSTE  CAPITEL. 


Nordenskiold  og  hans  Rejser.  —  Planen  til  Vega-Expeditionen.  —  Palander.  — 
Staben.   —  Besætningen.   —  Vega. 


oaalangt  Menneskeslægtens  Historie  gaaer  tilbage,  omtaler 
den  Mænd,  som  enten  af  Vindelyst  eller  for  at  udvide 
Kjendskabet  til  den  Klode ,  vi  beboe ,  have  foretaget  lange, 
besværlige  og  farefulde  Rejser.  I  Begyndelsen  var  det  vel 
navnlig  Vindelysten,  der  drev  disse  Mænd  fra  den  hjemlige 
Arne  for  at  søge  til  ukjendte  Lande  og  trodse  Farer,  som 
i  alle  mulige  Skikkelser  lurede  paa  dem  ved  hvert  Skridt, 
og  blandt  hvilke  de  ofte  maatte  bukke  under;  men  efter- 
haanden,  som  Videnskaben  i  Tidernes  Løb  har  udviklet  sig 
og  er  kommen  mere  til  sin  Ret,  have  Rejserne  tildeels  faaet 
et  andet  Præg;  i  de  fleste  ukjendte  Lande  er  det  nutildags 
Videnskaben,  der  baner  Vejen,  udvider  vor  Kundskab,  spreder 
Civilisationens  Lys  og  aabner  nye  Lande  for  Handel  og  Industri. 
Videnskabsmanden  kan  dog  ikke  altid  gavne  paa  en  saa 
directe  Maade,  ofte,  og  det  er  da  navnlig  Tilfældet  indenfor 
det  ukjendte  arktiske  Omraade,  maa  han  nojes  med  at  hjem- 
bringe nogle  faa  dyrekjobte  Erfaringer,  der,  ligesom  den 
lille  Bæk  kun  giver  et  ringe  Bidrag  til  den  store  Flod, 
ogsaa  kun  er  et  lidet  Offer  paa  Videnskabens  Alter;  men 
det  er  just  ved  mange  saadanne  smaa  Bidrag,  at  Viden- 
skaben skrider  frem,  og,  maa  den  arktiske  Rejsende  end 
ofte    med    selvfornegtende    Iver     i    Aarrækker    kæmpe    mod 

allehaande  Savn  og  Farer  for  et  tilsyneladende  ringe  Re- 
sultat, saa  har  han  dog  sin  Løn  i  den  Bevidsthed,  at  han 
har  bidraget  Sit  til  Videnskabens  Fremme,  og  at  en  seen 
Efterslægt  vil  høste  Frugten  af  hans  Arbejde.  Ofte  maa 
han  saaledes  vende  tilbage  uden  andet  Resultat  end  det  at 
have  kaartlagt  nogle  faa  Miil  af  en  ukjendt  Kyststrækning, 
men  selv  dette  Resultat  har  et  stort  Værd,  thi  kun  paa 
Grundlag  deraf  er  det  muligt  at  udkaste  videregaaende  Planer 
og  høste  yderligere  Resultater,  der  engang  i  Tiden  kunne 
føre  til  noget  Heelt,  noget  Afsluttet.  Men  mest  Selvfor- 
negtelse  har  den  nødig,  og  højt  maa  den  beundres,  som 
trodser  den  ugjæstfrie  arktiske  Natur  for  at  fravriste  Iisørkenen 
den  Hemmelighed,  at  der  paa  det  Sted,  hvor  han  forsøgte 
at  virke,  absolut  Intet  er  at  gjøre,  og  dette  negative  Resultat, 
der  ganske  naturligt  maa  have  en  deprimerende  Indflydelse 
paa  disse  Mænd,  som  just  have  hele  deres  Energi  nødig,  er 
faldet  i  de  fleste  arktiske  Rejsendes  Lod. 

Kun  faa  arktiske  Rejsende  har  det  været  givet,  saaledes 
som  Vega-Expeditionens  Chef,  at  see  deres  Planer  fuldstændigt 
gjenncmførte,  men  ogsaa  kun  faa  har  som  han  offret  hele 
deres  Tid  og  Kraft  paa  en  stadig  fortsat  Udforskning  af  det 
Omraade,  som  han  allerede  tidlig  havde  valgt  til  Gjenstand 
for  sin  utrættelige  Virkelyst. 

Nils  Adolf  Erik  Nordenskiold  er  født  den  18de 
November  1832  i  Helsingfors.  Hans  Fader  Nils  Gustav 
Nordenskiold  var  en  bekjendt  Mineralog  og  Chef  for  den 
finske  Bjergetat.  Allerede  som  Barn  fulgte  Sønnen  med 
Faderen  paa  dennes  mineralogiske  Rejser  til  Uralbjergene, 
saa  at  Lysten  til  Naturforskning  tidlig  vaktes  hos  ham.  Efter 
at  have  tilbragt  sin  Barndom  paa  Faderens  Gods  Frugaard, 
kom  den  unge  Nordenskiold  til  Borga  Gymnasium  og  begyndte 
1849  sine  Studier  ved  Universitetet  i  Helsingfors,  hvor  han 
1853  tog  Candidatexamen  og  1855  Licenciatgraden.  Strax 
•  Mer   betr'aadte    Nordenskiold   den   finske    Embedsbane,    men 

fik  allerede  samme  Aar  Afsked  af  Generalgouverneuren  i  Fin- 
land Grev  v.  Berg.  Grunden  hertil  var  nogle  kvikke  Friheds- 
yttringer,  som  vare  faldne  i  et  muntert  Studenterlag.  Norden- 
skiold hengav  sig  nu  i  Berlin  til  mineralogiske  Studier  og  fik 
1856  Alexander-Stipendiet  for  paa  Rejser  yderligere  at  ud- 
danne sig.  Forinden  var  han  imidlertid  tilstede  ved  en 
Promotionshøjtidelighed  i  Helsingfors,  hvor  han  samtidig  pro- 
moveredes til  Doctor  og  Magister,  og  her  fik  Generalgouver- 
neuren atter  Lejlighed  til  at  hænge  sig  ved  nogle  løst  hen- 
kastede Yttringer,  som  han  erklærede  for  hojforræderiske, 
hvorfor  Nordenskiold  saa  godt  som  forvistes  fra  Finland. 
Nordenskiold  gik  samtidig  glip  af  Rejsestipendiet  og  opholdt 
sig  nu  nogen  Tid  i  Stockholm,  syslende  med  sine  Studier. 
I  Foraaret  1858  fik  han  et  Tilbud  om  at  deeltage  i  den  af 
Adjunct  Toreli  ledede  Expedition  til  Spitsbergen,  blandt  hvis 
mange  vigtige  videnskabelige  Resultater  jeg  her  kun  skal 
nævne,  at  Nordenskiold  gjorde  rige  Samlinger  af  Væxtfor- 
steninger.  Ved  sin  Hjemkomst  fra  denne  sin  første  arktiske 
Rejse  blev  han  udnævnt  til  Professor  og  Intendant  for  Rigs- 
museets  mineralogiske  Afdeling,  hvilken  Post  han  endnu  be- 
klæder. Den  under  Nordenskiolds  Tilsyn  staaende  minera- 
logiske Samling  er  en  af  de  betydeligste  i  Europa,  hvilket 
skyldes  deels  de  mange  nye  og  værdifulde  Bidrag,  som  ere 
hjembragte  fra  hans  egne  hyppige  Rejser,  deels  hyppige  Byt- 
ninger med  udenlandske  videnskabelige  Institutioner  og  private 
Samlinger. 

Allerede  1861  deeltog  Nordenskiold  i  en  anden  arktisk 
Expedition  under  Torell,  hvis  Plan  var,  fra  det  nordlige  Spits- 
bergen med  Hundeslæder  at  trænge  frem  over  Isen  mod  Nord- 
polen; dette  viste  sig  uudforligt,  men  rige  Samlinger  gjordes, 
og  blandt  Andet  fik  Nordenskiold  Lejlighed  til  at  kaartlægge 
Øgruppens  nordligste  Deel  og  til  at  sætte  sig  ind  i  Grund- 
trækkene af  Landets  Geoenosi. 

I   1864  ledede  Nordenskiold    en  ny  Expedition  til  Spits- 
bergen,  hvis  Hovedopgave  var  en  forberedende  Undersøgelse 
til   en  Grademaaling.     Paa  denne  Rejse   fandtes   Havet   iisfrit 
saa  langt  mod  Nord,  at  Tanken  om  med  et  Skib  at  naae  en 
hoj  nordlig  Bredegrad  opstod  hos  Nordenskiold,  men  det  var 
paa  Grund  af  forskjellige  Forhold  først  i   1868,  at  denne  Ex- 
pedition iværksattes.     Saavel  fra  Regjeringen  som  fra  Private 
ydedes  Bidrag  til  Foretagendet,  og  det  kongelige  Postdamp- 
skib   »Sophia«,    fort   af  Baron   v.  Otter,    den   senere   Marine- 
minister,    under    hvem    »Vega«'s    Chef   Lieutenant   Palander 
gjorde  Tjeneste,  stilledes  til  Nordenskiolds  Raadighed.     Op- 
gaven var  deels  i  Efteraarsmaanederne  med  Skibet  at  trænge 
saalangt   nordpaa   som   muligt,    deels   at   fuldstændiggjøre   de 
foregaaende    Expeditioners    naturhistoriske    Undersøgelser    af 
den  interessante  Ogruppe  og  det  omkringliggende  Hav.    Rige 
og  i  videnskabelig  Henseende  vigtige  Samlinger  bleve  ogsaa 
hjemførte,  og  »Sophia«   naaede  d.  19de  September  1868  den 
højeste  nordlige  Bredegrad,   som  noget  Skib  med  Sikkerhed 
vides  før  den  Tid  at  have  naaet,  nemlig  8i°42';  senere  have 
Hall  og  Nares  naaet  en  endnu  højere  Bredegrad,  og  rimeligviis 
vilde  Nordenskiold  ogsaa  have  naaet  højere,  hvis  ikke  Skibet 
under  det  tredie  Forsog  paa  at  trænge  nordpaa  i  Begyndelsen 
af  October  i  en  svær  Storm  var  bleven  slynget  mod  et  Iisbjerg, 
hvorved  det  fik  en  saa  svær  Læk,   at   det  kun  med  Nød  og 
næppe  lykkedes  v.  Otter  at  naae  tilbage  til  Amsterdam  Øen, 
hvor  Skaden  foreløbig  udbedredes.    Nordenskiold  siger  i  denne 
Anledning:    »Vi   skylde   den   uforfærdede   og   i   Faren    rolige 
Skibschef,  Capitain  v.  Otter,  at  vi  den  Dag  slap  derfra  med 
Livet.    Det  med  ganske  andre  Maal  for  Øje  byggede  Jernskib 
> Sophia«  var  i  Kampen  mod  Polarisen  altfor  svagt  til  at  ud- 
holde  en  Octoberstorm  ved   81  °  Brede   i   Mørke   blandt   om- 
krmgdrivrnde  Iisbjerge.    Forsøget   paa  tilsøes  at  naae  en  hoj 
nordlig   Bredegrad   fortjener   dog   at   gjentages   med   et   mere 
hensigtsmæssigt,  mod  Nediisning  beskyttet  samt  med  Kul  og 

Proviant  rigelig  forsynet  Skib.  Under  et  ikke  altfor  ugunstigt 
Iisaar  maa  man  sikkert  i  Begyndelsen  af  Vinteren  fra  Spits- 
bergens  næsten  altid  iisfrie  Nordvestpynt  kunde  naae  en  langt 
højere  Bredegrad,  end  Capitain  Nares'  Skib  paa  den  sidste 
engelske  Polarexpedition  naaede  i  Smith  Sound.« 

Grosserer  Oscar  Dickson  i  Gøteborg  var  blandt  dem,  som 
hovedsagelig  havde  bidraget  til  denne  Expedition,  og  »det 
lader  til«,  som  Nordenskiold  siger,  »at  høre  til  denne  stor- 
artet gavmilde  og  kloge  Mæcenats  Egenskaber,  at  han  ikke 
slipper  Taget,  hvor  han  engang  har  begyndt.«  Allerede  et 
Aar  efter  ovennævnte  Expeditions  Hjemkomst  tilbød  Hr.  Dick- 
son  uden  Opfordring  et  kraftigt  Bidrag  til  en  ny  Expedition 
til  disse  Egne.  Nordenskiold  modtog  med  Glæde  Tilbudet, 
og  det  besluttedes,  at  den  nye  Expedition  skulde  overvintre 
paa  Spitsbergens  Nordkyst  for  derfra  i  Foraaret  at  gaae  mod 
Nord  med  Slæder. 

For  med  Slæder  at  kunne  tilbagelægge  en  lang  Vej  i 
Egne,  hvor  Jagtudbytte  ikke  kan  paaregnes,  er  det  nødvendigt 
til  Trækning  af  Slæden  at  anvende  Dyr,  som  kunne  dræbes 
efterhaanden,  som  Byrderne,  ved  Proviantforraadets  Formind- 
skelse, blive  lettere.  To  forskjellige  Slags  Trækdyr  anvendes 
i  Jordens  nordligste  beboede  Lande,  nemlig  Rensdyr  og  Hunde; 
det  gjaldt  nu  om  at  bestemme,  hvilke  af  disse  der  var  at 
foretrække.  I  dette  Øjemed  foranstaltede  Hr.  Dickson  en 
Indsamling  af  Opgivelser  fra  Europas  nordligste  Egne  an- 
gaaende  Rensdyrenes  Hensigtsmæssighed  til  saadanne  Rejser, 
medens  det  besluttedes,  at  Nordenskiold  paa  en  Rejse  til  de 
danske  Colonier  paa  Grønlands  Vestkyst  skulde  indsamle 
lignende  Data  om  Hundene,  og,  ifald  han  besluttede  sig  til 
at  anvende  disse,  da  at  gjøre  et  større  Indkjøb  af  dem. 

Dette  var  Anledningen  til  Nordenskiolds  Grønlandsrejse 
1870,  der  udvidedes  til  en  mindre,  videnskabelig  Expedition, 
af  hvis  rige  Resultater  jeg  kun  skal  nævne  det  bekjendte 
Meteorfund   ved    Ovifak,   samt   Nordenskiolds   og   Berggreens 

Vandring  paa  Grenlands  Indlandsiis,  den  længste,  der  dengang 
var  udfort,  og  som  endnu  kup  er  overgaaet  af  Lieutenant 
Jensen  og  hans  Ledsagere  i  1878.  Hvad  selve  Anledningen 
til  Expeditionen  angaaer,  kom  Nordenskiold  til  det  Resultat, 
at  Hunde  ikke  med  Fordeel  kunne  anvendes  paa  længere 
Slæderejser,  hvor  man  ikke  kan  gjøre  Regning  paa  Jagt- 
udbytte, og  det  blev  derfor  besluttet  at  anvende.  Rensdyr. 

I  1872  vare  endelig  Forberedelserne  til  den  store  Nord- 
polsexpedition  tilendebragte,  og  den  forlod  i  Forsommeren 
Sverige,  men  fulgtes  fra  Ende  til  anden  af  Uheld.  Iisforholdene 
ved  Spitsbergen  vare  uheldigere,  end  de  nogensinde  have  været 
under  hele  den  norske  Fangstperiode  o:  i  over  50  Aar;  tre 
Dage  efter  at  Expeditionens  Rensdyr  vare  blevne  ilandsatte, 
rømte  de,  og  det  var  umuligt  senere  at  faae  fat  i  dem;  nogle 
faa  Timer  førend  to  Transportskibe,  som  hidtil  havde  ledsaget 
Expeditionen,  skulde  vende  tilbage  til  Europa,  indefrøs  de  i 
Mosselbay,  Expeditionens  Hovedstation,  hvorved  Proviant  - 
forraadene  bleve  utilstrækkelige;  kort  efter  saae  det  ud  til, 
at  man  yderligere  skulde  blive  nødt  til  at  modtage  og  under- 
holde en  Mængde  forliste  Fangstmænd ;  i  Slutningen  af  Januar 
vare  alle  Skibene  hærved  at  forlise,  da  Isen  under  en  svær 
Storm  brød  op,  og  saaledes  forenede  Alt  sig  mod  et  heldigt 
Udfald  af  Expeditionen.  Foruden  Nordenskiold  fandtes  paa 
denne  Expedition  flere  af  de  senere Vegafarere,  nemlig:  Chefen 
for  Expeditionens  Skib  »Polhem«  Lieutenant  L.  Palander,  Bo- 
tanikeren Dr.  Kjellmann  samt  Matrosen  Øman  og  Baadsmanden 
Lj  ungstrøm. 

I  fagtet  det,  paa  Grund  af  Rensdyrenes  Forsvinden  og  den 
knappe  Proviant,  var  umuligt  at  naae  Expeditionens  Hoved- 
maal,  opnaaedes  dog  under  Overvintringen  overordentlig 
smukke  videnskabelige  Resultater,  ligesom  Nordenskiold  og 
Palander  i  Foraaret  foretoge  en  besværlig,  men  interessant 
Sla^devandring  over  Nordostlandets  Indlandsiis. 

Tiltrods  for  de  store  Omkostninger,  som  vare  forbundne 
med  Transportskibenes  uventede  Overvintring,  erklærede 
Hr.  O.  Dickson  sig  dog  villig  til  at   »fortsætte«. 

Ved  Johannesens,  Carlsens  og  andre  norske  Fangstmænds 
Rejser  i  det  kariske  Hav  var  Nordenskiolds  Opmærksomhed 
bleven  henledt  paa  dette  Farvand,  som  i  naturhistorisk  Hen- 
seende var  fuldstændig  ukjendt,  og  tillige  gjenoptog  han 
Ideen  om  at  aabne  en  Forbindelse  ad  Søvejen  med  det 
indre  Sibirien.  De  to  næste  Rejser  til  Jenissej's  Munding 
skal  jeg  omtale  noget  udførligere,  fordi  de  saa  nøje  ere 
knyttede  til  Vega-Expeditionen,  for  hvilken  de  næsten  kunne 
betragtes  som  en  Slags  Recognosceringer. 

For  Hr.  O.  Dicksons  Regning  udrustedes  1875  i  Tromsø 
en  norsk  Fangstjagt  »Prøven«,  bemandet  med  12  norske 
Fangstmænd,  der  alle  tidligere  havde  deeltaget  i  Rejser  i 
arktiske  Farvande.  Nordenskiold  ledsagedes  af  Botanikeren 
Dr.  Kjellmann  og  Dr.  Lundstrøm,  samt  af  Zoologerne  Dr. 
Théel  og  Dr.  Stuxberg. 

Den  17de  Juni  passerede  Jagten  Nordcap,  og  Coursen 
sattes  paa  Novaja  Zemlia's  sydlige  Deel.  Under  Foraaret  og 
Forsommeren  er  denne  Dobbeltøes  Vestkyst  i  nogen  Afstand 
fra  Land  omgiven  af  et  tæt  Iisbælte,  uigjennemtrængeligt  paa 
de  fleste  Steder,  som  senere  hen  paa  Sommeren  forsvinder, 
og  hvori  der,  efter  Fangstmændenes  LTdsagn,  tidligt  dannes 
to  Sunde,  som  ere  bedækkede  med  tynd  og  spredt  Driviis, 
der  ikke  frembyder  nogen  væsentlig  Hindring  for  Sejladsen, 
og  hvorved  det  iisfrie  Kystland  langs  Novaja  Zemlia  staaer  i 
Forbindelse  med  det  aabne  Hav  vestenfor  det  omtalte  Iisbælte. 
Den  ene  af  disse  aabne  Canaler  findes  i  Reglen  udfor  Ma- 
totschkin  Schar,  idet  den  dannes  af  de  stærke  Strømme,  som 
herske  i  dette  Stræde;  den  anden  er  omtrent  paa  Højden  af 
det  nordlige  Gaasecap. 

Denne  sidste  Canal  valgte  Nordenskiold  for  med  »Prøven« 
at  naae   det  aabne  Kystvand,   hvilket   uden   væsentlige  Hin- 

dringer  lykkedes  ham  d.  22de  Juni,  og  samme  Dag  ankrede 
han  ved  det  nordlige  Gaasecap.  Paa  Sejladsen  videre  nordpaa 
fandtes  Kysten  at  være  iisfri  lige  til  Matotschkin  Schar,  men 
nordfor  dette  Stræde  laa  den  tæt  ind  til  Landet.  »Prøven« 
sejlede  nu  ind  i  det  af  høje,  maleriske  Bjerge  omgivne 
Stræde,  der  ved  sine  mange  snevre  Bugtninger  frembyder  et 
hyppigt  vexlende  og  smukt  Skue.  Paa  en  Recognoscering, 
som  Nordenskiold  en  af  de  paafølgende  Dage  foretog  i  en 
Baad,  viste  det  sig  imidlertid,  at  Isen  endnu  laa  ubrudden  i 
Strædets  østlige  Deel,  og,  da  den  saae  ud  til  endnu  i  længere 
Tid  at  kunne  trodse  Sommerens  Indflydelse,  opgav  Norden- 
skiold Tanken  om  ad  denne  Vej  at  trænge  ind  i  det  kariske 
Hav,  og  Coursen  sattes  derfor  atter  mod  Syd  for  at  forsøge 
et  af  de  sydlige  Stræder.  Den  25de  Juli  naacdes  den  kariske 
Port,  der  ogsaa  fandtes  fuldstændig  spærret  af  lis,  og  først 
d.  31te  Juli  naaede  »Prøven«  det  nu  iisfrie  Jugor  Schar,  som 
passeredes  uden  Vanskeligheder  i  de  første  Dage  af  August. 
Det  kanske  Hav  viste  sig  fuldstændig  iisfrit  for  de  Reisendes 
Øjne,  men  paa  Grund  af  laber  Kuling  gik  Sejladsen  kun 
langsomt  over  mod  Halvøen  mellem  Obj  og  det  kariske  Hav, 
som  af  Samojederne  kaldes  Jalmal.  Den  8de  August  landede 
de  nogle  Timer  paa  Nordvestkysten  af  denne  for  at  tage  en 
astronomisk  Observation.  Spor  af  Mennesker,  hvoraf  nogle 
havde  været  barfodede,  og  af  Samojede-Slæder  saaes  paa 
Strandbredden.  Tæt  ved  denne  fandt  Nordenskiold  ogsaa  en 
Offerplads,  hvorpaa  omtrent  50  Iisbj ørneskaller  laae  i  en  Dynge, 
sammen  med  Been  af  Hvalros,  Rensdyr  etc.  Midt  i  Dyngen 
stode  to  Afgudsbilleder,  raat  udhugne  af  Drivtømmer,  nyligt 
besmurte  paa  Øjne  og  Mund  med  Blod.  Tæt  ved  Offerpladsen 
fandtes  Spor  af  Ild  og  en  Masse  Rensdyrbeen,  øjensynligt 
Levninger  fra  et  Offermaaltid. 

Efter  nogle  Timers  Ophold  lettedes  Ankeret,  og  »Prøven« 
stod  videre  nordpaa,  indtil  den  paa  750  35'  N.  Br.  og  790  30' 
0.  Lgd.  standsedes   af  saa  store  Driviismasser,   at  al  Frem- 

trængen  i  denne  Retning  var  umulig.  Nordenskiold  fulgte 
nu  Iisranden  mod  Øst,  og  d.  15de  August  naaedes  Jenissej's 
Munding  for  første  Gang  af  et  Fartøj  fra  Atlanterhavet. 
Nordenskiold  kaldte  Ankerpladsen  Dicksons  Havn,  og  her 
opholdt  Expeditionen  sig  nu  nogle  Dage,  beskjæftiget  med 
videnskabelige  Undersøgelser  og  Forberedelser  til  Hjemrejsen. 
Paa  denne  deelte  Expeditionen  sig,  idet  nemlig  Nordenskiold 
med  Lundstrøm,  Stuxberg  og  tre  Fangstmænd  i  en  lille 
Nordlandsbaad  gik  opad  Floden,  hvor  de  ved  Dudino  traf  et 
Floddampskib,  der  bragte  dem  til  Jenisejsk,  hvorfra  de  over 
Land  toge  hjem,  overalt  hilsede  med  Jubel,  medens  »Prøven« 
under  Kjellmanns  Ledelse  sejlede  tilbage  til  Norge. 

Kjellmann  prøvede  paa  denne  Rejse  først  at  sejle  nordenom 
Novaja  Zemlia,  men  fandt  Isen  uigjennemtrængelig  nordfor 
Cap  Middendorff;  han  sejlede  derfor  atter  sydpaa  til  Matotschkin 
Schar,  som  han  paa  Grund  af  Storm  vexlende  med  Stille  og 
Modvind  behøvede  6  Dage  for  at  komme  igjennem.  Først 
d.  10de  September  lykkedes  det  ham  at  komme  i  rum  Sø, 
og  efter  en  overordentlig  stormfuld  Rejse  naaede  han  d.  3die 
October  Tromsø. 

Der  fandtes  tiltrods  for  Rejsens  gunstige  Udfald  mange 
Tvivlere,  som  paastode,  at  »Prøvens«  smukke  Sejlads  kun  var 
en  Følge  af  de  usædvanlig  gunstige  Iisforhold,  som  man  1875 
havde  fundet  i  det  kariske  Hav. 

Dette  gav  Anledning  til  en  ny  Expedition  i  1876,  hvis 
Opgave  var  deels  at  fortsætte  de  interessante  videnskabelige 
Undersøgelser  i  det  kariske  Hav  og  Jenissej's  Floddal,  deels 
at  vise,  at  det  foregaaende  Aars  Rejse  ikke  beroede  paa 
et  tilfældigt  Held. 

Denne  Expedition  bekostedes  atter  af  Hr.  O.  Dickson 
samt  af  den  sibiriske  Grubeejer  Hr.  Sibiriakoff.  Med  Damp- 
skibet »Ymer«  forlod  Nordenskiold  ledsaget  af  Stuxberg  d. 
25de  Juli  1876  Tromsø,  og,  efterat  Kjellmann  var  bleven 
landsat   i   Nærheden   af  Nordcap,    hvor   han   skulde   foretage 

videnskabelige  Undersøgelser,  sattes  Coufsen  dennegang 
directe  paa  Matotschkin  Schar,  som  de  uden  at  se  lis  naaede 
d.  30te,  og  Dagen  efter  løb  »Ymer«  ud  i  det  kariske  Hav. 
Det  maa  her  bemærkes,  at  1876  var  et  særlig  uheldigt  Iisaar 
i  det  kariske  Hav,  idet  Sommeren  var  kold,  og  Vindene 
fremherskende  nordlige  og  nordostlige.  Det  var  derfor 
umuligt  strax  at  trænge  tværs  over  til  den  nordfor  Jalmal 
liggende  Hvide-Ø,  da  Isen  endnu  laa  midt  i  Havet.  »Ymer« 
fulgte  derfor  den  iisfrie  Rende  langs  Novaja  Zemlia's  Østkyst, 
idet  der  dog  gjentagne  Gange  gjordes  Forsøg  paa  at  staae 
mod  Øst;  men,  hvergang  man  forlod  Kysten,  hindrede  Isen 
og  den  stærke  Taage  al  videre  Fremtrængen,  saa  at  det  først 
i  den  sydlige  Deel  af  det  kariske  Hav  lykkedes  »Ymer«  at 
naae  den  modsatte  Strand.  Her  var  Havet  langs  Kysten  be- 
dækket med  lis,  der  imidlertid  ved  Solens  og  Vandets  Varme 
var  saa  gjennemhulet  og  skjør,  at  den  ikke  frembød  nogen 
Hindring  for  Sejladsen,  navnlig  da  den  i  Begyndelsen  var 
meget  spredt.  Paa  mange  Steder  strakte  dog  tættere  lis- 
bælter  sig  ud  fra  Kysten,  paa  samme  Tid  som  Sejladsen  be- 
sværliggjordes ved  en  næsten  stadig  Taage,  som  gjorde  det 
umuligt  fra  Skibet  at  skjelne  Iisstykkernes  Størrelse  og  Stilling. 
Ved  et  Forsøg  paa  at  gjennemtrænge  et  saadant  Iisbælte,  kom 
»Ymer«  endog  ved  Middagstid  d.  10de  August  i  Bekneb 
mellem  to  Stykker  gammel  lis,  som  laae  under  den  tynde 
aarsgamle  lis.  Først  efter  24  Timers  Fangenskab  lykkedes 
det  atter  at  slippe  løs,  men  ikke  paa  den  nordlige  Side  af 
Iisbæltet,  der  saaledes  stadigt  spærrede  Vejen.  En  tæt  Taage 
gjorde  det  umuligt  fra  Skibet  at  bedømme  Bæltets  Omfang 
og  saaledes  ogsaa  at  omsejle  det;  der  var  da  intet  andet  at 
gjøre  end  taalmodigt  vente,  indtil  den  foranliggende  lis  ved 
Middagstid  d.  12te  spredte  sig  saa  meget,  at  »Ymer«  kunde 
dampe  videre.  Uden  Vanskeligheder  naaede  Expeditionen  nu 
d.  15de  August  Jenissej,  i  hvis  Munding  den  ved  et  Tilfælde 
opdagede  en  stor,  men  lav  0,  som  hidtil  havde  undgaaet  alle 

de  russiske  Rejsendes  Opmærksomhed.     Nordenskiold  kaldte 
den  Sibiriakoffs  0. 

Samtidig  havde  en  anden  Deel  af  Expeditionen  under 
Théel  forladt  Sverige  for  over  Land  at  rejse  til  Jenissej  og 
derfra  nedad  Floden  for  at  mode  Nordenskiold.  Denne 
Forening  lykkedes  ikke,  og,  efterat  Nordenskiold  med 
Ymer';  i  17  Dage  i  Nærheden  af  Jakuwiewa  forgjæves 
havde  oppebiet  den  anden  Afdelings  Komme  ,  maatte 
han  tiltræde  Tilbagerejsen.  Efter  at  have  beskrevet  en 
Bue  mod  Nord  naaede  »Ymere  d.  7de  September  Ma- 
totschkin  Schar,  hvor  den  opholdt  sig  nogle  Dage,  og  efter 
en  heldig  Hjemrejse  ankom  den  endelig  d.  22de  September 
til  Tromsø. 

Ved  det  store  Kjendskab  til  de  arktiske  Egne,  som 
Nordenskiold  paa  alle  disse  Rejser  havde  erhvervet  sig,  ved 
de  Erfaringer,  som  han  navnlig  paa  de  to  sidste  havde  høstet, 
og  ved  den  Nytte,  han  med  sin  Indsigt  i  alle  Sagen  ved- 
rørende Forhold  kunde  drage  af  ældre  Beretninger,  blev  det 
muligt  for  ham  at  udkaste,  forberede  og  udføre  Planen  til 
Vega-Expeditionen. 

Planen  til  denne  Expedition  indleverede  Nordenskiold  i 
Juli  1877  til  Hs.  Majestæt  Kong  Oscar  II,  der  allerede  som 
Arveprinds  havde  bidraget  til  de  svenske  arktiske  Expedi- 
tioner,  og  som  levende  interesserede  sig  for  Spørgsmaalet. 

Planen  lød  i  Uddrag  saaledes : 

>De  Undersøgelser,  der  i  de  senere  Aartier  fra  Sverige 
ere  udgaaede  imod  Norden,  have  allerede  for  længe  siden 
faaet  en  virkelig  national  Betydning  ved  den  levende  Inter- 
esse, hvormed  de  omfattes  baade  i  Sverige  og  i  Udlandet, 
ved  de  store  Summer,  som  ere  offrede  paa  dem  af  Staten 
og  fremfor  alt  af  Privatmænd,  ved  den  praktiske  Skole,  som 
de  have  udgjort  for  over  30  svenske  Naturforskere,  ved  de 
vigtige  videnskabelige  og  geographiske  Resultater,  som  de 
have  ydet,  og  ved  det  Materiale  til  videnskabelig  Forskning, 

som  igjennem  dem  er  hjembragt  til  Sveriges  Rigsmuseum, 
og  som  har  gjort  dette  Museum  til  det  rigeste  i  Verden  med 
Hensyn  til  arktiske  Naturgjenstande.  Hertil  kommer  desuden 
Opdagelser  og  Undersøgelser,  som  allerede  ere  eller  i  Frem- 
tiden synes  at  ville  blive  af  praktisk  Betydning,  f.  Ex.  Ex- 
peditionernes  meteorologiske  og  hydrographiske  Arbejder, 
de  omfattende  Undersøgelser  af  Sæl-  og  Hvalrosfangsten  i 
Polarhavet,  Paaviisningen  af  den  før  ej  anede  Fiskerigdom  ved 
Spitsbergens  Kyster,  af  store  Kul-  og  Phosphoritlag,  der  i 
Fremtiden  maa  blive  oekonomisk  vigtige  for  de  nærliggende 
Lande,  og  fremfor  alt  de  to  sidste  Expeditioners  heldige 
Fremtrængen  til  Mundingen  af  de  store,  indtil  Chinas  Grændse 
sejlbare  sibiriske  Floder  Obj  og  Jenissej,  ved  hvilke  et  mange- 
hundredaarigt  Søfartsproblem  endelig  har  fundet  sin  Løsning.« 

»Men  just  de  Resultater,  som  allerede  ere  vundne,  op- 
fordre til  Fortsættelse,  i  Særdeleshed  da  de  to  sidste  Ex- 
peditioner  have  aabnet  en  ny,  i  videnskabelig,  ja,  jeg  vover 
endog  at  sige,  i  praktisk  Henseende  overordentlig  lovende 
Mark  for  Undersøgelser,  nemlig  den  østenfor  Jenissej  liggende 
Deel  af  lishavet.  Endnu  i  vore  Dage,  i  Telegraphens  og 
Dampens  Tid,  møder  man  her  et  videnskabeligt  nyt  og  forud 
urørt  Forskningsomraade.  Ja,  hele  det  umaadelige  Ocean,  som 
strækker  sig  over  90  Længdegrader  fra  Jenissejs  Munding, 
forbi  Cap  Tschelj  uskin,  de  gamle  Geographers  Promontorium 
Tabin,  til  Wrangels  Land,  er,  naar  man  undtager  Rejser  med 
større  eller  mindre  Baade  langs  Kysten,  endnu  aldrig  blevet  pløjet 
af  nogen  Skibskjøl  og  har  aldrig  seet  et  Dampskibs  Røgsøjle.« 

»Det  er  disse  Forhold,  som  have  opmuntret  mig  til  at 
samle  Midler  til  en  i  videnskabelig  og  nautisk  Henseende 
saa  fuldstændig  som  muligt  udrustet  Expedition,  der  skal 
have  til  Formaal  at  undersøge  det  nordlige  Iishav  østenfor 
Jenissejs  Munding,  om  muligt  lige  til  Beringsstrædet,  saavel 
i  geographisk  som  i  hydrographisk  og  naturhistorisk  Henseende. 
Man    kan,    uden  Fare   for  at  sige  for  meget,  paastaae,    at  et 

mere  lovende  Omraade  ikke  har  foreligget  nogen  Expedition 
siden  Cooks  berømte  Rejser  i  det  stille  Ocean,  dersom  kun 
Iisforholdene  tillade  at  trænge  frem  i  dette  Hav  med  et  dertil 
egnet  Dampskib.  For  at  kunne  dømme  herom,  turde  det 
være  nødvendigt  at  kaste  et  Tilbageblik  paa  de  Forsøg,  der 
ere  gjorte  paa  at  trænge  frem  paa  den  Vej,  som  den  her 
omtalte  Expedition  skal  betræde.« 

Nordenskiold  omtaler  dernæst  i  sin  Plan  de  tidligere 
Rejser  i  disse  Farvande,  som  efterhaanden  ville  blive  berorte 
i  denne  Bog,  og  han  nævner  da  forst  dem,  som  ere  foretagne 
vestfor  Cap  Tscheljuskin,  og  siger  fremdeles: 

»Ifølge  det  Ovenstaaende  er  det  tydeligt,  at  man  for 
Øjeblikket  ikke  har  noget  fuldstændigt  og  paa  virkelige  Iagt- 
tagelser grundet  Kjendskab  til  de  hydrographiske  Forhold 
ved  Kysten  mellem  Jenissej  og  Cap  Tscheljuskin.  Jeg  mener 
dog,  at  man  i  September  og  muligviis  ogsaa  i  den  sidste 
Deel  af  August  med  fuldstændig  Sikkerhed  maa  kunne  gjore 
Regning  paa  at  finde  iisfrit  Vand  eller  i  det  Mindste  en  iisfri 
Rende  langs  Kysten.  Grunden  hertil  er  de  umaadelige  Masser 
af  varmt  Vand,  som  de  fra  Højasiens  Stepper  kommende 
Floder  Obj  og  Jenissej  her  udgyde  i  Havet,  efter  at  de  have 
optaget  Vand  fra  et  Omraade,  der  i  August  Maaned  er  stærkt 
opvarmet,  og  som  er  større  end  alle  de  Floders  Opland,  der 
falde  ud  i  Middelhavet  og  det  sorte  Hav.« 

»Imellem  Dicksons  Havn  og  Hvideøen  findes  derfor  en 
mægtig  Ferskvandsstrøm,  som  i  Begyndelsen  gaaer  mod  Nord. 
Den  Indflydelse,  som  Jordens  Omdrejning  under  disse  hoje 
Breder  har  paa  Strømmen,  der  løber  omtrent  i  samme  Ret- 
ning som  Meridianen,  er  dog  meget  stor  og  leder  de  sydfra 
kommende  Strømme  mod  Øst.  Som  en  Følge  heraf  bliver 
Obj-Jenissej's  Flodvand  i  Førstningen  ligesom  holdt  indestængt 
i  en  egen  Strømfure  langs  Tajmyrlandets  Kyst,  lige  indtil 
Strømmen  paa  den  anden  Side  af  Cap  Tscheljuskin  uhindret 
kan  løbe   mod  Nordost  eller  Ost.      I  Nærheden   af  de   store 

Floders  Udlob  har  jeg  i  roligt  Vejr  i  denne  Strøm  og  omtrent 
paa  74°  Br.  iagttaget  en  Varmegrad,  der  udenfor  Jenissej 
naaede  til  Q°.4  (d.  17de  August  1875)  og  udenfor  Obj  til  8°. O 
(d.  1  ode  August  samme  Aar).  Som  sædvanligt  fremkalder 
denne  Søndenstrøm  deels  en  kold  Undervandstrøm,  som  ved 
Storm  let  blander  sig  med  Overfladevandet  og  afkøler  det, 
deels  paa  Overfladen  en  nordlig  kold  og  med  lis  opfyldt 
Modstrøm.  Denne  sidste  drager  paa  Grund  af  Jordens  Om- 
drejning mod  Vest  og  tvinger  sig  frem  fra  Aabningen  mellem 
Cap  Tschelj uskin  og  Novaja  Zemlia's  nordlige  Spids  imod 
den  østlige  Kyst  af  denne  0;  den  turde  muligviis  ogsaa  være 
Grunden  til  de  store  Masser  af  lis,  der  om  Sommeren  presses 
mod  Novaja  Zemlia's  Østkyst.  Ifølge  min  egen  Erfaring  og 
efter  det  eenstemmige  Udsagn  af  Fangstmændene  bortsmelter 
denne  lis  næsten  fuldstændigt  om  Efteraaret.« 

»For  at  dømme  om  den  Afstand,  i  hvilken  den  fra  Obj- 
Jenissej  kommende  Strøm  kan  bortdrive  Isen,  maa  man  huske, 
at  endog  en  meget  svag  Strøm  har  Indflydelse  paa  Isens 
Plads,  og  at  f.  Ex.  Strømmen  fra  Platafloden  tydelig  kan 
mærkes  i  en  Afstand  af  180  geogr.  Mil  fra  Flodens  Munding 
d.  v.  s.  omtrent  tre  Gange  saa  langt  som  Afstanden  imellem 
Dicksons  Havn  og  Cap  Tscheljuskin.  Den  eneste  Havbugt, 
der  kan  sammenlignes  med  det  kariske  Hav  i  Henseende  til 
Størrelsen  af  det  Omraade,  der  gjennemkrydses  af  de  i 
Bugten  udiobende  Floder,  er  den  mejicanske  Havbugt.  — 
Ogsaa  Vindene,  der  om  Efteraaret  i  disse  Egne  blæse  fra 
Nordost,  turde  bidrage  til  at  danne  en  noget  nær  iisfri  Rende 
langs  den  her  omtalte  Kyststrækning. 

»De  Erfaringer,  vi  have  med  Hensyn  til  Farvandet  fra 
Cap  Tscheljuskin  og  østerud  imod  Lena,  grunde  sig  hoved- 
sagelig paa  Iagttagelser,  der  ere  gjorte  af  de  Fxpeditioner, 
som  den  russiske  Regjering  udsendte  før  Midten  af  forrige 
Aarhundredé  foi  at  kaartlæggc  Asiens  nordligste  Deel.  For 
rigtig  at  dømme  om  de  Resultater,  som  ere  vundne  ved  disse, 

maa  man  med  fuld  Erkjendelse  af  det  store  Mod,  den  over- 
ordentlige Ihærdighed  og  den  Modstandskraft  imod  Møjsomme- 
ligheder og  Vanskeligheder  af  alle  Slags,  som  altid  har  ud- 
mærket den  russiske  Nordhavsfarer,  stadig  mindes,  at  Sø- 
rejserne udførtes  med  smaa  Sejlskibe  af  en  Bygning,  der 
efter  Nutidens  Krav  er  aldeles  uanvendelig  for  Fartøjer,  som 
skulle  sejle  i  aaben  Sø  og  træffe  sammen  med  lis.  De  savnede 
fremdeles  ikke  alene  Nutidens  store  Hjælpemiddel  Dampen, 
men  ogsaa  en  ordentlig,  for  virkelig  Manøvrering  indrettet 
Rejsning ,  og  de  vare  desuden  for  største  Delen  bemandede 
med  Folk  fra  Sibiriens  Flodbredder,  der  aldrig  før  havde  seet 
Oceanets  Vande,  aldrig  havde  lært  virkelig  Søgang  at  kjende 
eller  prøvet  at  sejle  mellem  Haviis.  Med  tilstrækkeligt  Hensyn 
til  disse  Forhold  synes  de  af  mig  nedenfor  omtalte  Rejser 
afgjort  at  tale  for,  at  man  ogsaa  her  om  Efteraaret  bor  kunne 
gjøre  Regning  paa  et  sejlbart  Hav.« 

Nordenskiold  omtaler  dernæst  Laptieff,  Prontschischtscheff 
og  Tscheljuskins  Rejser  og  paapeger  navnlig,  hvorledes  de, 
af  Frygt  for  ikke  itide  at  naae  et  passende  Vinterqvarteer, 
vendte  om  just  paa  den  Aarstid,  hvor  den  egentlige  Sejlads 
i  disse  Have  først  bliver  mulig. 

Derpaa  behandler  han  Strækningen  mellem  Lenaflodens 
Munding  og  Beringsstrædet,  omtaler  først  de  russiske  Rejser 
og  derpaa  Cook's,  Rodger's  og  de  amerikanske  Hvalfangeres 
Erfaringer  samt  de  Underretninger,  som  vare  indhøstede  ved 
Hr.  SibiriakofTs  Omsorg,  og  siger  dernæst: 

»Efter  hvad  jeg  saaledes  har  omtalt,  viser  det  sig:« 

»At  det  nordenfor  Sibirien  liggende  Hav  mellem  Jenissej's 
Munding  og  Tschaunbugten  (det  Punct,  hvortil  Hvalfangerne 
østenfra  ere  naaede)  aldrig  har  været  pløjet  af  Kjølen  paa  et 
virkelig  sødygtigt  Skib  og  endnu  mindre  været  befaret  al 
noget  til  Iissejlads  særlig  udrustet  Dampskib;« 

»At  de  mindre  Fartøjer,   med  hvilke  man   har  sejlet  paa 

denne  Deel  af  Verdenshavet,  aldrig  have  vovet  sig  synderlig 
langt  fra  Kysten;« 

»At  et  aabent  Hav  med  haard  Vind  har  været  ligesaa 
farligt  for  dem,  ja  endnu  farligere  end  et  Hav,  dækket  med 
Driviis;« 

At  de  næsten  altid  have  søgt  Vinterhavn  just  paa  den 
Aarstid,  da  Havet  bliver  mest  frit  for  lis,  nemlig  den  sildige 
Sommer  og  Efteraaret;« 

»At  Havet  fra  Cap  Tschelj uskin  til  Beringsstrædet,  trods 
det  Nævnte,  flere  Gange  har  været  besejlet,  selv  om  man  end 
ikke  har  tilbagelagt  hele  Strækningen  paa  eengang;« 

»At  det  Iisdække,  som  om  Vinteren  dannes  langs  Kysten, 
men  rimeligviis  ikke  i  det  aabne  Hav,  hver  Sommer  bryder 
op  og  da  danner  store  Marker  af  Driviis,  som  snart  ved  Paa- 
landsvind  drives  imod  Kysten  og  snart  ved  sydlig  Vind  drives 
ud  tilsøes.  Dette  Sidste  skeer  dog  aldrig  længere,  end  at 
Isen  atter  kommer  tilbage  ved  nogle  Dages  nordlig  Vind. 
Det  er  ogsaa  rimeligt,  at  det  sibiriske  Iishav,  saa  at  sige,  er 
afstængt  fra  det  egentlige  Polarhav  ved  en  Ørække,  hvoraf 
man  for  Øjeblikket  kun  kjender  Ny -Sibirien  og  Wrangel's 
Land.« 

»Paa  Grund  af  alt  dette  synes  det  mig  rimeligt,  at  et 
vel  udrustet  Dampskib  uden  altfor  store  Vanskeligheder,  i 
det  mindste  af  lis,  om  Efteraaret  paa  nogle  faa  Dage  maa 
kunne  gaae  denne  Vej.  Paa  denne  Maade  maa  man  ikke 
alene  kunne  løse  et  for  Aarhundreder  siden  opstillet  geo- 
graphisk  Spørgsmaal,  men  man  maa  tillige  med  alle  de  Midler, 
som  i  vore  Dage  staae  til  Videnskabsmændenes  Raadighed, 
kunne  undersøge  et  i  geographisk,  hydrographisk,  geologisk 
og  naturhistorisk  Henseende  næsten  ukjendt  Hav  af  meget 
stor  Udstrækning.« 

Nordenskiold  slutter  endelig  sin  Plan  med  at  gaae  nærmere 
ind  paa  Vigtigheden  af  de  videnskabelige  Resultater,  som  ville 
kunne  opnaaes  paa  en  saadan  Expedition,  og,  naar  man  nu, 

tre  Aar  efter  at  dette  Forslag  blev  skrevet,  seer  paa  Resultatet, 
kan  man  ikke  andet  end  beundre  den  Mand,  der  saa  fuld- 
stændig har  forstaaet  at  føre  sine  Planer  igjennem  og  vende 
hjem  til  sit  Fædreland  med  et  Resultat,  som  hele  Verden 
beundrer. 

Saavel  Hs.  Maj.  Kong  Oscar  II  som  d'Hrr.  .0.  Dicks on 
og  Sibiriakoff  tilbode  at  bestride  Omkostningerne  ved  Expedi- 
tionen,  og  Forberedelserne  paabegyndtes  strax. 

Nordenskiolds  tidligere  Rejsekammerat  paa  to  Polar- 
expeditioner,  daværende  Lieutenant  i  den  kongelige  svenske 
Marine,  Louis  Palander,  tilbod  at  fore  Expeditionens  Skib, 
>et  Tilbud,«  siger  Nordenskiold,  »som  jeg  med  Glæde  modtog, 
bekjendt,  som  jeg  var  fra  foregaaende  Rejser,  med  Capitain 
Palanders  udmærkede  Duelighed  som  Sømand  og  Arktiker.« 

I  Løbet  af  Vinteren  1877 — 78  samledes  Expeditionens 
Stab,  der  kom  til  at  bestaae  af: 

Capitain  i  den  kongelige  svenske  Marine  ADOLF  ARNOLD 
LOUIS  PALANDER,  Chef  for  »Vega«.  Palander  er  født  i  Karls- 
krona den  2den  October  1842  og  modtog  ved  Karlberg  sin 
militaire  Uddannelse,  medens  han  samtidig  deeltog  i  Cadet- 
corvettens  aarlige  Togter.  I  Begyndelsen  af  1864  blev  han 
udnævnt  til  Officeer  og  søgte  strax,  men  forgjæves,  Tilladelse 
til  at  gaae  med  i  den  dansk-tydske  Krig.  Han  blev  strax 
efter  udcommanderet  med  Corvetten  »Gefie«  paa  et  Togt 
til  Middelhavet  og  Vestkysten  af  Afrika  og  senere  paa  andre 
Orlogstogter;  som  ovenfor  nævnt  var  han  Baron  v.  Otters 
Xæstcommanderende  i  1868  psa  »Sophia«  paa  Rejsen  nord- 
paa  fra  Spitsbergen.  Senere  førte  han  Postdampskibet  »Pol- 
hem« mellem  Gotland  og  Fastlandet,  hvor  han  havde  rig 
Lejlighed  til  Iissejlads,  og  aldrig,  trods  den  strengeste  Vinter 
og  de  vanskeligste  Iisforhold,  lod  han  sig  lokke  i  Vinterhavn; 
spærrede  Isen  ham  Vejen  ved  Visby,  gik  han  rundt  om  Øen, 
indtil  han  fandt  et  Sted,  hvor  han  kunde  faae  Forbindelse 
med  Land,  og  ikke  en  eneste  Gang  savnede  Gotlænderne  i  den 

Tid,  Palander  forte  Postskibet,  deres  Post.  I  1872 — 73  førte 
han  samme  Skib  paa  den  Nordenskibldske  Nordpolsexpedi- 
tion  og  deeltog,  som  ovenfor  nævnt,  i  den  store  Skederejse. 
Efter  den  Tid  har  Capitain  Palander  staaet  udenfor  Nummer 
i  Marinen,  tildeels  for  at  fore  Koffardidampskibe,  og  først, 
kort  førend  han  modtog  Chefsposten  paa  »Vega',  traadte 
hark  atter  ind  i  Marinen.  Ved  »Vega« 's  Hjemkomst,  ud- 
nævntes han  til  Capitain. 


Eric  Cornelius  Brusewitz;  Lieutenant  i  den  kongelige 
svenske  Mrøne,  Vega«'s  Na\stcommanderende,  er  fodt  den 
tste  December  [844.  I  18C1  antoges  han  som  Cadet  ved 
Karlberg,  hvqrfra  han  i,s6;  udgik  som  Officeer.    Blandt  hans 

mange  Togter  baade  til  Orlbgs  og  Koffardies  skal  jeg  nævne 
Togtet  med  Kanonbaaden  »Ingegerd«  i  187 1 ,  hvor  han  var 
Baron  v.  Otters  Na^stcommanderende.  »Ingegerd«  gik  til 
Grønland    for    at    hente    de   af  Nordenskiold   Aaret   iforvejen 


■£» 


J^ti/oe£l  ^a^) 


fundne  Meteorer.  Ombord  paa  »Vega«  havde  Bruséwitz  som 
Næstcommanderende  Ledelsen  af  den  indre  Tjeneste  og  de 
daglige  Arbejder,  og  desuden  paahvilede  ham  den  besværlige 
Omsorg  for  Provianten  samt  for  Lastens  Stuvning,  et  Ar- 
bejde, hvis  Omfang  man  kan  tænke  sig,  naar  man  husker,  at 

»Vega«  forlod  Sverige  med  Lasten  fuld  af  Kul  og  Proviant; 
medens  den,  da  den  kom  tilbage,  var  fyldt  med  videnskabe- 
lige Samlinger  af  enhver  Art,  hvilke  ofte  fordrede  en  over- 
ordentlig omhyggelig  Stuvning. 

FRANZ   ReinhO£D    KjELLMAN  •  er   født    i   Vermland   den 
4de  November   1846.      I   1 868  blev    han  Student  i    Upsala,    i 


tA^ntcryt  ^i^/xJHtAgs 


1872  Dr.  phil.  og  Docent  i  Botanik  ved  Universitetet  i  samme 
By.  Som  ovenfor  nævnl  deeltog  Kjellman  saaveJ  i  Expedi- 
tionen  til  Spitsbergen  [872—73  som  i  Jenissej -Rejsen  [875, 
paa  hvilken  sidste  han  overtog  Ledelsen  af  Expeditionen, 
efteral   Nordenskiold  i  Dicksons  Havn  havde  forladl     Prøven« 

for  at  gaae  hjem  overLand.  Kjellman  har  fortrinsviisbeskjæftiget 
sig  med  Havets  Flora;  hans  i  Videnskabs- Akademiets  Handlinger 
indførte  Afhandlinger  angaae  Algerne,  Thallophyterne  o.  s.  v. 
1875  udgav  han  en  populair Skildring  afExpeditionen  1872 — 73, 
og  fra  »Vega^<  skrev  han  Correspondancer  til  Stockholms  Dag- 
blad.    Under  Vega  -  Expeditionen   sysselsatte   han   sig   blandt 


Andet    med    de    arktiske    phanerogame   Væxters    Morphologi 
og  Udviklingshistorie. 

Anton  Julius  Stuxberg  fødtes  paa  Gotland  den  t8de 
April  1849.  I  1869  blev  han  Student  i  Upsala  og  i  1875 
Dr.  phil.  Stuxberg    er   Zoolog    og    har   specielt   givet   sig   af 

med  de  lavere  Dyr.  Som  ovenfor  nævnt  deeltog  han  i  begge 
Nordenskiold's  Jenissej -Rejser,  paa  hvilke  han  samlede  rige 
Bidrag  til  det  kariske  Havs  Fauna.  Ogsaa  paa  »Vega«  gjorde 
han  i  denne  Henseende  rig  Høst  langs  hele  Asiens  Nordkyst. 
Under  Expeditionen  skrev  han  Correspondancer  til  Aftonbladet. 


ro  . 


Ernst  Bernhard  Armqvist  fodtes  den  iode  August 
1852  i  Upland,  blev  i  1870  Student  i  Upsala  og  1875  Cand. 
med.  Ombord  paa  »Vega«  gjorde  Almqvist  Tjeneste  som 
Læge,  men  gjorde  desuden  højst  interessante  Samlinger  af 
Lavarter  paa  de  forskjellige  Steder  af  Asiens  Kyst,  som 
»Vega     anløb,  saavel  i  Polarregionerne  som  i  Troperne.    Han 

var    Nya   Dagligt   Allehanda's    Corrcspondent    under  Expedi- 
tionen. 

Foruden  disse  svenske  Medlemmer  af  Expeditioncns  Stab 
tillod  Nordenskiold  desuden  følgende  udenlandske  Officerer 
at  deeltage  i  Rejsen. 


GlACOMO  Bove  er  født  1  Piemont  den  23de  October  1853 
og  indtraadte  1868  i  Cadetskolen  i  Neapel.  1872  blev  han 
udcommanderet  paa  et  Togt  til  de  østasiatiske  Farvande, 
hvor  han  blandt  Andet  deeltog  i  en  Recognoscering  gjennem 
den  nordlige  Deel  af  Borneo.  Efterat  han  i  1876  var  bleven 
udnævnt   til    Officeer  i  den    kongelige    italienske  Marine,    har 

Bove,  foruden  at  have  gjennemgaaet  forskjellige  Torpedo-  og 
Artilleriskoler,  gjort  Tjeneste  ombord  paa  et  i  hydrographisk 
Øjemed  udrustet  Skib.  Ombord  paa  »Vega«  gjorde  han  og- 
saa  Tjeneste  som  Hydrograph,  hjalp  Capitain  Palander  med 
Observationer  o.  Lign.,  samt  kunde,  efter  at  Beringsø  var  pas- 
seret, deeltage  i  den  almindelige  Vagttjeneste,  hvilket  Sproget 
indtil  da  havde  hindret  ham  i. 

Oscar  Fritiof  NORDQVIST  er  født  i  Viborg  i  Finland 
den  20de  Mai  1858.  I  1871  optoges  han  i  det  finske  Cadet- 
corps,  hvorfra  han  1878  udgik  som  Officeer  i  den  kejserlig 
russiske  Families  Livgardeskarpskyttebataillon.  Under  sit 
Ophold  i  Cadetskolen  havde  Nordqvist  med  stor  Iver  kastet 
sig  over  Naturvidenskaberne.  Han  fulgte  Vega-Expcditionen 
som  Udsending  fra  det  kejserlig  russiske  geographiske  Selskab 
og  gjorde  Tjeneste  som  russisk  Tolk;  paa  Rejsen  langs  Asiens 
Kyst  samlede  han  desuden  Mosser  og  Insecter,  under  Over- 
vintringen studerede  han  Tschuktschernes  Sprog,  foretog  hyp- 
pige Rejser  blandt  dem  og  ydede  vigtige  Bidrag  til  Kjcnd- 
skabet  om  dette  Folk.  Da  de  store  Fugleflokke  i  Foraaret 
besøgte  Omegnen  af  Vinterqvarteret  paa  Veien  mod  Nord, 
forestod  Nordqvist  Indsamlingen,  Udstopningen  eller  Skelet- 
teringen af  Expeditionens  righoldige  ornithologiske  Samling, 
Endelig  havde  Forfatteren  af  dette  Arbejde  faaet  Til- 
ladelse til  at  ledsage  Expeditionen  som  Physiker  og  vagt- 
havende Officeer. 

»Vega's«  Besætning  bestod  hovedsagelig  af  den  kongelige 
svenske  Flaades  Mandskab: 

Skipper  Nielsson født  5/i  37 

iste  Maskinist  Petterson -      3h  35 

(deeltog   i    »Ingegerd's«  Togt  til  Grøn- 
land 1 87 1) 

2den  Maskinist  Nordstrom -     2l  2   55 

Matros  Carlsson -     2a  g  4  j 

(deeltog   i   »Ingegerd's«   Togt    til  Grøn- 
land  1871] 

Matros  Oman født23  4  43 

(deeltog  i  Nordpolsexpeditionen  1872-73 
og  i  den  store  Slæderejse  under  samme) 

—  Lundgren -  5  7  5 1 

—  Hansson -  6/4  56 

Tømmermand  Andersson -  3/s  47 

Fyrbøder  Carlstrom -  14/i2  45 

—         Ingelsson -      2/2  49 

Baadsmand  Smålanding -     87/g  39 

—  Lustig -     23Ai  45 

Asplund,  Kok -     28/i  27 

Ljungstrom -     ia/a  45 

(deeltog  i  » Ingegerd V<  Togt  til  Grøn- 
land 1 87 1  samt  i  Nordpolsexpeditionen 
1872—73) 

Levin,  Hovmester -     Zi/i  44 

Lind .   .      -     15/8  56 

Faste -     23/8  56 

Desuden  medfulgte  en  Hjælper  for  Videnskabsmændene : 

Bostrom født  21/s  57 

og  endelig  tre  norske    Fangstmænd : 

Haugan,  tidligere  Skibsfører      -     23/i  23 

Johnsen,  Matros -     15/s  45 

Sivertsen,    —        -       8/i  53 

saaledes    at    »Vega«    paa   sin   Rejse   rundt  om   Asien   husede 
ialt  30  Mennesker. 

Spørgsmaalet  om,  hvilket  Skib  Expeditionen  skulde  vælge, 
blev  længe  og  nøje  overvejet.  Capitain  Palander  foretog  i 
denne  Anledning  flere  Rejser  og  besaae  saaledes  den  be- 
kjendte  »Pandora«,  der  tilhørte  Sir  Allan  Young,  ved  hvis 
Togt  til  Smith  Sound  1876  den  er  bleven  bekjendt;  men 
Capitain  Palander  fordrede  mere  af  det  Skib,  der  skulde  gjøre 
Nordostpassagen,  end  »Pandora«  kunde  præstere,  og  kjøbte 
det  derfor  ikke. 

Endelig  besluttedes  det  at  kjøbe  Barkskibet  »Vega«,  der 
tilhørte  Selskabet  »Ishafvet«  i  Goteborg  og  blev  benyttet  til 
Fangst  i  Havet  mellem  Spitsbergen  og  Grønland. 

»Vega«  blev  i  1872  bygget  i  Bremerhafen  for  ovennævnte 
Selskabs  Regning.  Ca.  300  Tons  drægtig  havde  den  en  Længde 
af  150  Fod,  en  Brede  af  29  Fod  og  16  Fod  Dybde  i  Rummet. 
Skibet  var  usædvanlig  solidt  og  stærkt  bygget,  og  Skibssiden 
bestod  saaledes  af  en  Iishud  paa  31/a  Tomme  Jerneg,  der 
strakte  sig  fra  1  Fød  under  øverste  Dæk  til  5  Fod  fra  Kjolen; 
denne  Iisklædning  var  foretrukken  for  en  Jernhud  i  Vandgangen,, 
da  denne  sidste  er  meget  tung,  og  da  Fordelen  ved  dens 
Styrke  ikke  vejer  op  imod  Jernegens  Elasticitet.  Indenfor 
Iishuden  kom  den  sædvanlige  Yderklædning,  bestaaende  af 
to  Tommer  Eg,  og  dernæst  de  12  Tommer  tykke  Spanter; 
indenfor  disse  kom  et  Luftrum,  1  Tomme  bredt,  hvilket  de 
sidste  Tiders  Erfaring  har  viist  at  være  langt  varmere  end 
Filt  o.  Lign.  Endelig  fandtes  inderst  en  2  Tommer  tyk  Ege- 
garnering.  Dækket  bestod  af  4  Tommer  tykke  Egeplanker, 
der  hvilede  paa  8  Tommer  høje  Dæksbjælker;  under  Dæks- 
plankerne  mellem  Dæksbjælkerne  fandtes  øverst  et  1  Tomme 
tykt  Filtlag,  dernæst  et  1  Tomme  bredt  Luftlag  og  endelig 
en   1  Tomme  tyk  Garnering  af  Træ. 

Da  Skibet  var  bygget  til  Fangst,  var  det  i  Lasten  for- 
synet med  Cisterner,  der  ogsaa  væsentlig  bidrog  til  at  styrke 
Skibet,  idet  de  stode  klods  op  ad  hinanden.  Desuden  vare 
alle  Forbindinger  overordentlig  stærke,  og  navnlig  fandtes  en 
svær  Fortømring  i  Stævnen;  paa  dennes  Forkant  sad  en  Jern 
skinne  af  i1  4  Tommes  Tykkelse  og  af  Form  som  et  Cirkel- 
segment,  der  ved  almindelige  l/a  Tomme  Jernbaand  holdtes 
ind  til  Stævnen. 

»Vega«  var  forsynet  med  en  svær  Rejsning  og  sejlede 
udmærket.  Dampkraften  var  derimod  forholdsviis  ringe,  idet 
Skibet  for  Damp  alene  kun  kunde  gjøre  6  Knobs  Fart,  men 
Kulforbruget     var    da     ogsaa    kun     10    Kubikfod     i     Timen. 

Maskinen  var  ligesom-  Skibet  bygget  i  Tydskland  efter  det 
Wolffske  System,  var  en  Høj-  og  Lavtryksmaskine  paa  60 
Hestes  Kraft  med  Overfladecondensator.  Skruen,  der  var  to- 
bladet,  var  af  Smedejern,  og,  da  Skibet  kjøbtes,  medfulgte  en 
Reserveskrue  saavelsom  et  Reserveror.  Mange  have  gjort 
Indvendinger  imod,  at  »Vega«  ikke  var  forsynet  med  Skrue- 
brønd, da  dette  jo  naturligviis  letter  en  mulig  Skiftning  af 
Skruen  i  høj  Grad;  men  paa  den  anden  Side  svækker  en 
Brønd  Agterskibet  overordentlig.  Det  vilde  uhegtelig  have 
været  et  meget  vidtløftigt  og  svært  Arbejde  at  skifte  »Vega's« 
Skrue,  da  dette  kun  kunde  gjøres  ved  at  lette  hele  Agter- 
skibet op  af  Vandet,  hvilket  i  et  Hav,  hvor  Ebbe  og  Flod 
er  ringe,  kun  kan  skee  ved  Lempning  af  Lasten,  og  dette 
havde  atter  her  sine  store  Vanskeligheder,  da  de  lettest  trans- 
portable Vægte  laae  temmelig  forligt  i  Skibet.  Imidlertid 
udholdt  »Vega's«  Skrue  Alt,  hvad  der  blev  budt  den,  saa  vi 
kunde  fuldt  ud  nyde  Fordelen  af,  at  Agterskibet  ikke  var 
svækket  ved  en  Brøndbygning. 

Ombord  i  »Vega«  fandtes  ogsaa  i  Betragtning  af  den 
forholdsviia  ringe  Besætning  og  de  svære  Vægte,  der  ofte  paa 
Fangstrejser  maae  tumles  med,  et  Dampspil,  der  var  opstillet 
paa  Dækket  foran  for  Stormasten;  under  Expedition  gjorde- 
dette  en  uberegnelig  Nytte,  og  ofte  vilde  det  have  været 
umuligt  at  lette  de  tunge  Bundskrabere  uden  Dampspillet, 
da  Tidsspilden  ellers  vilde  have  været  for  stor. 

Prisen  for  Skibet  var   150000  Kroner. 


ANDET   CAPITEL. 

Udrustningen.   —  Afrejsen.   —   »Lena«.  —  Tromsø.  —  Maasø. 


Ved  en  arktisk  Expedition,  paa  hvilken  man  i  Maaneder, 
ja  undertiden  i  Aar  maa  undvære  enhver  Tilførsel,  enhver 
Hjælp,  gjælder  det  før  Afreisen  at  udruste  ug  forsyne  sig 
bedre  end  til  nogen  anden  Rejse.  I  Aarhundreder  have  nu 
Expeditioner  besøgt  de  ugjæstfrie  arktiske  Egne,  og  ved  at 
drage  Nytte  af  Forgængernes  ofte  dyrekjøbte  Erfaringer  kan 
man  nutildags  udruste  en  arktisk  Expedition  saaledes,  at 
Deeltagerne,  hvis  ikke  særlige  Uheld  støde  til,  ville  være 
sikkrede  mod  Savn  af  de  fleste  Arter.  Naar  nu,  som  her  var 
Tilfældet,  Expeditionens  Chefer  have  høstet  saa  rige  person- 
lige Erfaringer  i  denne  Retning,  kan  man  vente,  at  Udrust- 
ningen bliver  saa  fuldstændig,  som  vor  Tid  tillader  det;  og 
aldrig  har  noget  Skib  forladt  sin  Hjemstavn  bedre  udrustet, 
og  vistnok  meget  faa  ligesaa  godt  udrustede,  som  »Vega« ; 
denne  Omstændighed  har  ogsaa  i  væsentlig  Grad  bidraget  til 
Expeditionens  heldige  Udfald. 

Først  maatte  der  da  tænkes  paa  Skibet,  og  allerede 
i  Begyndelsen  af  April  forte  Capitain  l'alander  dette  til 
Karlskrona,  hvor  det  paa  Orlogsværftet  undergik  en  gjen- 
iieingaaende  Reparation.  Ue  Heste  Cisterner  udtoges,  og  kun 
v6  bleve  tilbage,  fyldte  med  Patentkul,  Vand  og  Proviant. 
Nye  Mastei    isattes,  og,  da   noget  af  Skibets  Styrke  var  bort- 

taget   ved  Cisternerne,    anvendtes  de  gamle  Master  til  Tvær- 
skibs Stotter  i  Lasten,  der  forresten  fyldtes  med  Kul,   saa  at 
Vega«    ialt  havde   10000  Kubikfod   Kul. 

Af  »Vegas«  Fangstbaade  beholdtes  kun  4  ombord. 
Fangstbaade  ere  i  Reglen  byggede  efter  den  Type,  som  bærer 
Navn  af  »Hvalbaade«;  i  Reglen  sidder  kun  een  Mand  paa 
hver  Tofte,  men  han  roer  da  med  to  Aarer.  »Vega's«  Baade 
vare  21  og  23  Fod  lange.  Foruden  disse  var  Expeditionen 
forsynet  med  en  lille  Slædebaad,  »Louise«,  der  oprindelig  var 
bygget  til  Jagt,  men  som  havde  været  anvendt  paa  Slæde- 
expeditioner  paa  Spitsbergen.  Da  den  kun  veiede  150  M, 
egnede  den  sig  fortrinlig  til  at  kjores  paa  en  Slæde,  og,  uagtet 
den  kun  var  13  Fod  lang,  kunde  den  dog  paa  Grund  af  sin 
brede  og  flade  Bygning  meget  godt  rumme  6  Mand.  Endelig 
fandtes  der  en  Dampbarkas,  hvis  Maskine  paa  2  Hestes  Kraft 
gav  den  næsten  6  Miils  Fart.  Den  var  circa  30  Fod  lang  og 
havde  sin  Plads  paa  Dækket  mellem  de  to  forreste  Master. 
De  4  Hvalbaade  laae  paa  Galger  eller  hang  under  Jollebomme 
agter. 

Det  Indre  af  Skibet  maatte  undergaae  adskillige  For- 
andringer; agter  byggedes  saaledes  en  stor  Messe  med  Luk- 
afer paa  Siderne.  Nedgangen  var  gjennem  en  paa  Dækket 
b>7gget  Kappe,  og  udenfor  Messen  fandtes  da  foruden  et 
Stirrids  et  Lukaf,  hvori  Dr.  Stuxberg  og  Lieutenant  Nordqvist 
boede.  Selve  Messen  var  et  20  Fod  langt  og  8  Fod  bredt 
Rum,  der  ved  to  Skylighter  gjordes  til  et  lyst  og  behageligt 
Opholdssted.  Ligeoverfor  Døren  havde  Kakkelovnen  (af  Gur- 
sey's  System)  sin  Plads,  og  midt  i  Messen  stod  det  lange  Bord, 
der  optog  Størstedelen  af  Pladsen,  og  hvorved  alle  Messens 
Medlemmer  spiste  og  arbejdede.  Heelt  agterude  stod  en 
Sopha,  hvorover  hang  Portraiter  af  Hs.  Majestæt  Kong  Oscar  II 
og  d'Hrr.  O.  Dickson  og  Sibiriakoff.  Agtenfor  Messen  fandtes 
et  Slags  stort  Skab,  hvor  blandt  Andet  al  Ammunition  op- 
bevaredes.     Til    de    18   Remingtongeværer   og  6   Revolvere, 

som  Expeditionen  medtog,  fandtes  5000  Remington  Patroner 
og  1000  Revolver  Patroner  og  desuden  til  Sprængning  af 
lis  o.  desl.  700  M  Krudt,  foruden  Ladninger  til  en  21  4 
Tomme  riflet  Kanon  og  en  24  jiig  glatlobet  Salutkanon,  og 
endelig  endeel  Fyrværkerisager.  Lukaferne  paa  Siderne  af 
Messen  vare  fordeelte  saaledes,  at  de  fire  Lukafer  om  Styr- 
bord beboedes  af  Lægen  agterst,  af  Dr.  Kjellman,  Capitain 
Palander  og  Professor  Nordenskiold,  medens  de  to  Lukafer 
om  Bagbord  beboedes  af  Lieutenant  Bruséwitz  agterst,  og  at 
Lieutenant  Bove  og  Forfatteren  sammen  i  det  forreste. 

Foran  for  Messen  laae  Maskinen  og  Kjedlen,  over  hvilken 
man  kunde  gaae  ud  paa  det  rummelige  Mellemdæk,  der  før 
Overvintringen  var  fuldtstuvet  med  Proviant,  videnskabelige 
Instrumenter,  Slædémateriel  o.  desl.;  i  Vinterqvarteret  blev 
det  ryddet,  en  Kakkelovn  opsattes,  og  det  benyttedes  til 
Samlingsrum  for  Mandskabet.  Foran  for  Mellemdækket,  paa 
hvilket  der  fandtes  endnu  et  Par  Lukafer  til  Bibliothek  o.  Lign., 
laae  Underofficeersmessen  om  Bagbord  og  Messens  Stinids 
om  Styrbord,  og  endelig  foran  for  disse  Folkelukafet,  hvori 
Kabyssen  fandtes,  der  erstattede  Kakkelovnen.  Paa  begge 
Sider  var  der  i  2  Rækker,  den  ene  over  den  anden,  Stand- 
kojer  for  Mandskabet. 

Da  nye  Ror  skulde  sættes  i  Kjedlen,  og  det  varede 
nogen  Tid,  inden  disse  kom  fra  England,  trak  Tiden  ud  til 
den  20de  Juni,  inden  Alt  var  færdigt,  og  Vimplen  og  det 
svenske  Sejlselskabs  Flag  (almindeligt  Orlogsfiag  med  et 
kronet  O  i  Midten)  kunde  hejses  paa  »Vega«.  Næste  Dag 
foretoges  en  Prøvefart  paa  Karlskronas  Rhed  under  et  heftigt 
Tordenvejr,  som  om  Elementerne  strax  vilde  lade  den  lille 
■Vega  føle  dens  Raseri.  Dagen  derpaa,  Løverdag  den  22de 
Juni,  skulde  Afrejsen  finde  Sted,  og  samme  Dags  Morgen 
lagde  Vegai  derfor  ml  paa  Rheden,  og  Krudtet  toges  om- 
bord. Efter  al  de  talrige  Afskedsvisiter  vare  endte,  kunde 
>Vega      Kl.  4   om    Eftermiddagen    for    første   Gang   lette  sit 

Anker.     Paa  Rheden  laae,  foruden  Kanonbaaden  »Disa«,  fire 
Skeppsgossabrigger,     der    i    Anledning    af    den    tilstundende 
Midsommerdag  vare  smykkede  med  gront  Lov.    Da    Vega's« 
Anker  var  lettet,    saae  man  pludselig  en  Mængde  smaa     blå 
gossar«   komme  tilsyne  mellem  Lovet,  og,  idet  de  udfoldede 
den    storst   mulige  Afvexling  i  Farverne  af  Lommetorklæder, 
tilvinkede    de   os   deres   sidste   Farvel.      Paa   den   fashionable 
Promenade  i  Karlskrona,  Kungsbroen,  der  vender  ud  til  Rhe- 
den,   saa    man    kun    et   Hav   af  Hatte    og   Lommetorklæder. 
Flere  Soofficerer,  der  kunde  disponere  over  Baade  fra  Værftet, 
havde    inviteret    nogle   af  Byens   Damer   til   at  følge   os   lidt 
ud  ad  Kungsholmen  til,  og  de  holdt  sig  temmelig  længe  paa 
Siden  af  os,  saa  at  vi  stadig  kunde  tale  med  hinanden;' halv- 
vejs  ude    ad  Kungsholmen   til    blev  Soen  dog  lidt  for  hoj  til 
Damesejlads,   og  den  lille  Escadre  vendte  om.     Der  blev  nu 
Travlhed   ombord   paa   »Vega«,    thi  Kungsholmen    skulde  sa- 
luteres med  det  svenske  Løsen,   5  Skud,  og,  da  vort  Artilleri 
var  lidt  ueensartet,  kunde  kun  een  Kanon  benyttes  til  Salut- 
ten,  der  dog  gik  meget  regelmæssig,  om  end  Mellemacterne 
vare  lidt  lange.    Fra  Kungsholmen,  hvis  Garnison  fyldte  Vol- 
dene,   dundrede   derpaa  Karlskrona's  sidste  Afskedshilsen  ud 
til     Vega«,  der  snart  nejede  gracieust  i  Østersøens  Dønninger, 
ligesom    om   den   var    utaalmodig   efter   at   komme  ud  at  be- 
gynde  sin  Kamp  mod  Sø  og  lis.      Ombord  paa   »Vega«   be 
fandt    sig   endnu    kun    Expeditionens   sømilitaire    Medlemmer, 
der   alle    havde   været   tilstede   ved  Udrustningen.      De  civile 
Videnskabsmænd  og  Lieutenant  Nordqvist  sluttede  sig  forst  i 
Goteborg  til  Expeditionen,  og  endelig  kom  Professor  Norden- 
skiold  ombord  i  Tromsø. 

Vejret  var  fuldstændig  stille,  og  spejlblank  laa  Østersøen 
for  os,  medens  vi  dampede  mod  Vest  mod  Sundet,  Ira  hvis 
Kyster  talrige  Blus  St.  Hans  Nat  blinkede  os  imøde.  Samme 
Nat  ankrede  »Vega«  paa  Kjøbenhavns  Inderrhed,  hvor  storste 
Delen  af  Provianten  skulde  tages  ombord. 


32 


Afrejsen. 


Den  Tid  er  forlængst  forbi,  da  Polarfareren  maatte  leve 
af  saltede  Sager  og  Beskøjter,  hvilket  undertiden  havde  til 
Følge,  at  hele  Expeditionen  omkom;  nutildags  lever  man 
ligesaa  godt  ombord  i  en  Nordpolsfarer  som  i  ethvert  andet 
Skib,  ja  maaskee  endog  bedre,  end  man  lever  iland;  det  er 
en  Selvfølge,  at  man  i  Længden  bliver  kjed  af  de  evindelige 
conservcrede  Sager,  og  mange  saadanne,  der  i  Almindelighed 
betragtes  som  Delicatesser,  rører  man  ikke  ved,  naar  man 
kommer  hjem  fra  en  arktisk  Overvintring.  Jeg  glemmer  aldrig 
det  forbavsede  Ansigt,  som  en  Vært  ved  en  mindre,  huuslig 
Fest  satte  op,  da  en  Daase  prægtige  Sardiner  gik  Bordet 
rundt,  uden  at  en  eneste  af  Vegafarerne,  som  han  troede  at 
byde  noget  rigtig  Godt,  rørte  ved  den,  ja  en  Enkelt  rynkede 
endogsaa  i  Smug  Panden  og  lod  Daasen  hurtigst  muligt  gaae 
videre. 

Men  de  conserverede  Sager  ere  jo  en  Nødvendighed,  ja 
man  maa  endog  sige,  de  ere  en  Velsignelse  for  arktiske  Ex- 
peditioner,  og,  saalænge  man  er  henviist  udelukkende  til  dem, 
smage  de  fortræffeligt.  Jeg  troer,  uden  Fare  for  at  sige  for 
meget,  at  kunne  paastaae,  at  man  ikke  ombord  i  noget 
Orlogsskib  lever  bedre,  end  vi  levede  i  »Vega«;  i  de  fleste 
Orlogsskibe  lever  man  langtfra  ikke  saa  godt.  For  at  give  Læse- 
ren et  Begreb  om,  hvad  der  behøves,  naar  man  skal  forsyne 
30  Mennesker  med  Proviant  for  2  Aar,  skal  jeg  nævne  det 
CJvantum ,  som  medtoges  af  enkelte  Proviantsorter:  salt 
Kjød  3165  M ,  salt  Flæsk  4853  M ,  tørt  Brød  9000  jl, 
Kaffe  ISIOM,  tørrede  Grønsager  12  500  Portioner,  Hvedemeel 
14000  M ,  conserveret  Oxekjød  og  Suppe  9000  Portioner, 
Oxesteg  o.  lign.  3000  Portioner,  Hvidkaal  1600  M,  Suurkaal 
1 140  M,  finere  Conserver,  saasom  Boeuf,  Skildpaddesuppe, 
Chateaubriand  o.  desl.  1700  Daaser,  Sukker  c.  5000^/  o.  s.  v. 
Specielt  som  Midler  mod  Skjørbug  medtoges  conserveret 
Mælk,  Lime  juice  (ca.  700  Potter),  Tranebærsaft,  tørrede 
Frugter,  Syltetøjer  o.  desl. 

Under  hele  Expeditionen  spiste  Alle  friskbagt  Brød, 
hvoraf  der  under  Overvintringen  endda  uddeeltes  ca.  2000  Jl 
til  Tschuktscherne.  Det  haarde  Brod  anvendtes  kun  paa 
Rejser,  og  selv  da  mest  til  Betaling  for  Nattelogis.  Da  Ex- 
peditionen afgik  for  tidlig  paa  Aaret  for  at  medtage  Kartofler, 
høstede  1878  i  vore  Lande,  maatte  de  forskrives  fra  det  syd- 
lige Frankrig.  De  opbevaredes  i  Trækasser  med  Tremmelaag, 
laae  hele  Vinteren  i  en  Temperatur,  der  i  Reglen  var  et  Par 
Grader  over  Nul,  og  holdt  sig  udmærket,  saa  at  vi  endnu 
benyttede  dem  i  Japan.  De  finere  Conserver  vare  fra  Wick- 
strom  i  Stockholm,  den  store  Masse,  som  benyttedes  til  daglig 
Brug,  fra  Beauvais  i  Kjøbenhavn.  De  kunne  ikke  noksom 
prises  for  deres  Godhed. 

Ogsaa  vor  Viinkjelder  var  fortrinlig  udrustet. 

Den  26de  Juni  forlod  »Vega«  Kjøbenhavn  og  dampede 
i  bestandig  stille  Vejr  nordpaa.  I  Sundet  mødte  vi  den 
tydske  Corvet  »Nymphe«,  som  vi  passerede  paa  meget  klods 
Hold;  ved  det  internationale  Signalsystem  signalerede  den 
til  os:  »Lykkelig  Rejse!«,  hvilket  vi  imidlertid  ved  en  Fejl- 
tagelse aflæste  som:  »Hvorhen  gjælder  Rejsen?«,  hvo'rpaa  vi 
svarede:  »Beringsstrædet!«.  Officerer  og  Mandskab,  der  alle 
vare  oppe  for  at  see  paa  det  nærved  passerende  Skib,  be- 
svarede dette  Signal  med  en  vedholdende  Viften  med  Huerne, 
og  snart  efter  vare  vi  langt  fra  hinanden.  Da  vi  opdagede 
vor  Fejltagelse  kort  efter,  vare  vi  enige  om,  at  vi  nu  havde 
en  Grund  mere  til  at  soge  at  naae  Beringsstrædet. 

Paa  Rejsen  mellem  Kjøbenhavn  og  Goteborg  fulgte  den 
berømte  italienske  Geograph,  Commodore  Christophore  Negri, 
med  »Vega«.  Fra  Karlskrona  var  tillige  Capitain  Palanders 
Frue  fulgt  med,  saa  de  herlige  Solskinsdage  i  Østersøen 
og  Kattegat,  vore  første  Dage  ombord  i  det  Skib,  som 
i  en  lang,  uvis  Fremtid  skulde  være  vort  Hjem,  henflød  let 
og    behageligt,    og   længe    efter,    da   vi    laae   indesluttede   af 

Isen,  tænkte  vi  mod  Glæde  tilbage  paa  den  tørste  Deel  af 
vor  Rejse. 

Commodore  Negri  var  af  sin  Regjering  sendt  til  Sverige 
for  at  besee  Expeditionens  Udrustning  og  være  tilstede  ved 
dens  Afrejse. 

Dagen  efter  at  vi  havde  forladt  Kjøbenhavn,  stode  vi  ind 
i  Gøteborgs  Skjærgaard,  passerede  den  tidligere  Fæstning  Ny- 
Elfsborg,  der  nu  er  omdannet  til  et  Badested,  og  fortøjede 
om  Eftermiddagen  mellem  Pælene  udfor  Dampskibsbroen. 

I  Goteborg  kom,  som  ovenfor  omtalt,  Dr.  Kjellman, 
Dr.  Stuxberg,  Dr.  Almqvist  og  Lieutenant  Nordqvist  ombord, 
og  desuden  indskibedes  her  hele  den  videnskabelige  Udrust- 
ning foruden  endeel  andre  Sager. 

Man  kan  gjøre  sig  et  Begreb  om  Udrustningens  Omfang, 
naar  jeg  nævner,  at  Instrumenter  o.  Lign.,  søm  kom  fra  Stock- 
holm, fyldte  ikke  mindre  end  66  store  Kasser. 

Vort  Slædemateriel,  der  bestod  af  8  Slæder,  bestemte  til 
at  trækkes  af  Mænd,  2  Telte  foruden  Kogeapparater,  Kaut- 
schukmatrasser  o.  desl,  blev  ogsaa  taget  ombord  her. 

Forresten  skal  jeg  ikke  trætte  Læseren  med  her  at  gaae 
nærmere  ind  paa  den  videnskabelige  Udrustning;  de  forskjel- 
lige  Instrumenter  ville  efterhaanden  under  Skildringen  af  Rej- 
sen blive  omtalte. 

Jeg  skal  derimod  ikke  undlade  at  omtale,  at  »Vega's« 
Besætning  her  blev  forøget  med  to  Hunde  og  en  Kat.  Mange 
forstaae  maaskee  vanskelig  Betydningen  af  denne  Forøgelse; 
men  den,  som  har  tilbragt  en  lang  Tid  i  Iisørkenen,  ofte  uden 
andet  Selskab  end  netop  en  Hund,  han  lærer  at  sætte  Priis 
paa  dette  Selskab,  han  holder  af  dette  trofaste  Dyr,  der  har 
deelt  saamangen  Besværlighed  med  ham,  og  i  en  lille  Verden, 
som  kun  indeslutter  30  Mennesker,  der  leve  under  de  mest 
eensformige  Forhold,  give  Hundene  og  deres  Spilopper  Æmne 
til  mangen  Conversation  og  Fornøjelse.  De  to  Hunde,  som 
vi  fik  ombord  i  Goteborg,  vare  skotske  Faarehunde,  de  bleve 

opkaldte  efter  de  to  Skibe,  som  Professor  Nordenskiold  og 
Capitain  Palander  tidligere  havde  sejlet  sammen  i:  »Polhem« 
og  »Sophia  . 

Hvad  Katten  angaaer,  da  er  det  en  gammel  Sømands- 
overtro,  at  det  er  et  godt  Varsel,  naar  man  stjæler  en  sort 
Kat  og  bringer  den  med  et  Skib,  der  tiltræder  en  Rejse.  Da 
vi  en  Aften  gik  hjem  fra  et  Selskab  i  Goteborg,  kom  en  lille 
omtrent  2  Maaneder  gammel  kulsort  Kat  pludselig  springende 
hen  til  os;  ihukommende  Overtroen,  tog  jeg  den  strax  op  og 
transporterede  den  i  min  Frakkelomme  ombord  paa  »Vega«, 
hvor  den  de  første  Dage  levede  i  mit  Lukaf ;  inden  ret  længe 
blev  den  skibsvant  og  tog  tilsidst  constant  Ophold  i  Folke- 
lukafet, hvor  den  sov  om  Dagen,  medens  den  om  Natten 
sprang  omkring,  og,  uagtet  den  ofte  purrede  de  sovende  Ma- 
troser og  stjal  deres  Mad,  vakte  den  dog  altid  Munterhed  ved 
sine  Spilopper  og  har  under  Vinteren  fordrevet  mange  Timer 
for  Folkene,  hvis  Yndling  den  var. 

Endelig  var  Alt  ombord,  og,  efterat  Dr.  O.  Dickson 
den  4de  Juli  havde  aflagt  en  Afskedsvisit,  kastedes  Fortøj- 
ningerne los,  og  under  Raabet  »Lefve  Konungen«  fra  de  i 
Vantene  staaende  Matroser  og  paa  Commandobroen  staaende 
Officerer  og  Videnskabsmænd,  der  blev  besvaret  fra  Mand- 
skabet paa  Kanonbaaden  »Gunhild«  og  nogle  i  Havnen  lig- 
gende Dampskibe,  gled  »Vega«  langsomt  ud  af  den  sidste 
svenske  Havn. 

Man  siger,  at  det  er  et  godt  Varsel,  naar  man  har  lidt 
Modgang  i  Begyndelsen  af  en  Rejse,  og  dette  har  ogsaa 
viist  sig  at  slaae  til  for  »Vega's«  Vedkommende,  thi  saavel  i 
Skagerrak  som  i  det  nordlige  Atlanterhav  havde  vi  afvexlende 
Modvind  med  hoj  Sø  og  Stille.  Først  den  16de  Juli  passe- 
rede vi  Polarkredsen,  som  det  skulde  vare  over  et  Aar,  inden 
vi  atter  naaede.  1  min  Dagbog  finder  jeg  skrevet  ved  denne 
Lejlighed:  »Payer  har  Ret,  naar  han  siger:  »»Alle  ombord 
fole,    uden   at  sige  det,  at  de  begynde  en   alvorlig  Periode  af 

deres  Liv.««  Ja  i  Sandhed,  det  er  med  en  ejendommelig 
Følelse,  man  overskrider  Tærskelen  til  den  mørke,  kolde  lis- 
region  for  at  træde  ind  i  en  endnu  morkere  Fremtid;  hvor 
gjerne  vilde  man  ikke  lofte  en  Flig  af  det  Slør,  som  skjuler 
den ,  og  dog  er  det  maaskee  bedst  Intet  at  vide  om  den. 
Skulle  vi  virkelig  blive  de  Lykkelige,  der  naae  det  Maal, 
som  man  i  Aarhundreder  har  stræbt  hen  til?  Uagtet  Alt,  hvad 
der  taler  for,  at  vort  Foretagende  maa  lykkes,  synes  den. 
Tanke  mig  undertiden  næsten  ligesaa  utrolig  som  Tanken 
om,  at  vi  aldrig  skulde  vende  tilbage  over  den  Tærskel,  som 
vi  idag  overskride ;  det  er  en  ejendommelig  Følelse,  som  man 
ikke  har  kjendt  før,  der  besjæler  Fn ;  i  det  daglige  Liv  sæt- 
ter man  sin  Cours,  gaaer  »ahead'  og  bliver  forbauset,  hvis 
ikke  Alt  gaaer  sin  jævne  Gang,  her  bliver  man  næsten  for- 
bauset, jo  jævnere  det  gaaer.  ; 

Næste  Dag  stode  vi  indenom  Lofoten  i  stærk  Taage,  der 
kun  af  og  til  lettede  og  tillod  os  at  see  de  maleriske,  vilde 
Klippeformer.  I  Bunden  af  Vestfjorden  ligger  paa  Skraaven 
et  Fyrtaarn,  hvor  der  findes  een  Lods,  men  han  er  selvfølge- 
lig meget  vanskelig  at  træffe  hjemme ,  og  »Vega«  holdt  da 
ogsaa  i  flere  Timer  gaaende  udenfor ,  uden  at  det  lykkedes 
at  faae  Lods.  Hen  paa  Eftermiddagen  kom  et  Par  Nord- 
landsskuder  sydfra  staaende  ind  forbi  Skraaven,  og,  da  de 
selvfølgelig  ere  godt  kjendte  i  Skjærgaardens  Labyrinth,  be- 
sluttede Capitain  Palander  at  staae  ind  i  deres  Kjølvand  for 
ved  næste  Lodsstation  Stangholmen  atter  at  forsøge  at  faae 
en  Skjærgaardsldds.  Vi  bleve  imidlertid  nødte  til  at  staae 
heelt  op  til  Lodingen,  førend  det  lykkedes  at  faae  Lods,  og 
først  da  kunde  vi  forlade  Nordlandsskuderne,  som  vi  imidlertid 
havde  havt  god  Lejlighed  til  at  betragte.  De  minde  ved 
hele  deres  Bygning  og  især  Sejlføring  om  et  gammelt  nordisk 
Vikingeskib;  Agterskibet,  der  ofte  er  spraglet  malet,  rager 
højt  op  over  Vandel  ,  medens  Forskibet  er  lavt  med  Und- 
tagelse af  selve  Stævntømmeret,  der  staaer  højt  op  i  Vejret, 

mindende  om  de  gamle  Skibes  Dragestævn.  Sejlet,  der  er 
et  Raasejl  og  ligeledes  minder  om  de  gamle  Vikinger,  hales 
ved  en  Mængde  Bugliner  under  Bidevindssejlads  ud  til  Stæv- 
nen; Rebning  af  Sejlet  foregaaer  paa  den  Maade,  idet  hvert 
Reb  er  et  løst  Stykke  Dug,  at  man  kun  haler  en  Rendeline 
ud  af  Løjerterne  i  Sejlet,  hvorpaa  det  løse  Reb  falder  tildæks. 
Ingen  af  den  Slags  Skuder  høre  hjemme  sydligere  end  Trond- 
hjem,  men  de  besørge  den  indenskjærs  Fart  heelt  ned  til 
Bergen,  medens  deres  egentlige  Hjem  dog  er  Nordlandskysten. 
Uagtet  Vejret  ikke  var  heldigt,  var  Sejladsen  gjennem 
Skjærgaarden  dog  henrivende;  yderst  ude  mod  Havet  havde 
Klipperne  kun  været  4  å  500  Fod  høje,  men  deres  Former 
vare  vilde,  sønderrevne,  med  Spidser  og  Kanter  saa  skarpe  som 
Knive.  Efterhaanden  som  vi  kom  op  mod  Stangholmen, 
saae  vi  hyppigere  og  hyppigere  lidt  fladt  Forland  ved  Fjel- 
denes Fod,  hvorpaa  der  af  og  til  fandtes  et  Par  smaa  Huse; 
længere  oppe  i  Landet  saaes  mere  afrundede,  mægtige,  snee- 
bedækkede  Fjelde.  Som  en  Forløber  for  de  blødere,  rundere 
Former  længere  ind  i  Skjærgaarden  rager  Bar-Øens  runde 
Ryg  mægtig  op  af  Vandet  noget  forbi  Stangholmen,  og  lidt 
efter  lidt  faae  Omgivelserne  et  mere  blidt  Udseende,  Vegeta- 
tionen bliver  yppigere,  og  ved  Lødingen  træder  endelig  Ci- 
vilisationen frem,  idet  her  findes  Hovedtelegraphstationen  for 
Nordland;  de  store  grundmurede  Bygninger  ligge  malerisk 
paa  et  smilende  grønklædt  Forland  ved  Foden  af  det  mæg- 
tige Lødingenfjeld,  hvis  høje  sneedækkede  Top  rager  op  over 
Skyerne.  Tæt  ved  Siden  af  disse  Bygninger  ligger  Kirken 
med  et  lille  spidst  Taarn  mellem  fire  Fløje,  omgiven  af  de 
smaa,  sædvanlig  røde,  norske  Træhuse.  Paa  flere  Steder 
naaede  Birketræerne  nede  ved  Vandet  30  Fods  Højde,  men 
inde  i  Landet  saae  man  derimod  paa  de  vældige  af  dybe 
Furer  gjennemskaarne  Fjelde  en  stor  Mængde  Snee.  Lodsen 
sagde,  at  Sneen  dette  Aar  laa  usædvanlig  længe,  og  at  det 
i  det  Hele   taget  havde  været  en  haard  Vinter;    i  de  heftige 

Foraarsstorme  havde  en  stor  Mængde  Fiskere  sat  Livet  til. 
Tiltrods  for  al  den  Masse  Snee,  man  saae,  erklærede  Fangst- 
mændene, som  vi  et  Par  Dage  senere  traf  i  Tromsø,  een- 
stemmig,  at  det  var  et  heldigt  Iisaar,  hvilket  naturligviis  har 
beroet  paa  de  i  Foraaret  fremherskende  Vinde. 

I  Løbet  af  Natten  passerede  vi  det  mægtige  Rollenæs, 
en  umaadelig  stor,  afrundet  Masse,  gjennemskaaren  af  dybe 
Furer;  allerede  her  har  det  Sønderrevne,  Pointerede  tildeels 
tabt  sig,  her  findes  kun  een  Spids;  men  længere  ude  mod 
Havet  saaes  Grytøens  talrige  spidse  Toppe,  der  vare  fuld- 
stændig hvide  af  Snee.  Allerede  i  8  Dage  havde  det  været 
saa  lyst  om  Natten,  at  »Vega«  sejlede  uden  Lanterner,  og 
man  kunde  hele  Døgnet  rundt  nyde  det  herlige,  hyppigt 
vexlende  Sceneri,  som  Skjærgaarden  frembyder.  I  Løbet  af 
Formiddagen  stode  vi  igjennnem  de  trange  Sunde,  som  ligge 
tæt  sydfor  Tromsø,  hvori  Strømmen  siges  undertiden  at  kunne 
naae  6  h  y  Miles  Fart;  paa  de  grønne,  stejle  Bjergsider  laae 
ofte  de  røde  Smaahuse  malerisk  spredte;  Fiskerne,  som  ere 
de  eneste  Beboere  af  disse  Øer,  kom  ofte  ud  for  at  falbyde 
deres  Fisk,  saa  det  Hele  gjorde  et  meget  befolket  Indtryk, 
og  endelig  viste  ved  en  krap  Omdrejning  »Finmarkens  Paris«, 
Tromsø,  sig  for  vore  Øjne.  Kort  efter  vare  vi  tilankers  paa 
Rheden. 

Jeg  har  hidtil  omtalt  Expeditionen  som  kun  bestaaende 
af  »Vega«,  men  i  Virkeligheden  bestod  den  af  fire  Skibe; 
faa  Dage  før  vor  Ankomst  til  Tromsø  havde  Dampskibet 
»Frazer«  og  Barkskibet  »Express«  forladt  denne  Havn  for  i 
Jugor  Schar  at  afvente  »Vega's«  Komme.  Begge  Skibe  vare 
fragtede  af  Professor  Nordenskiold  for  Hr.  Sibiriakoff  s  Reg- 
ning; de  skulde  folge  »Vega«  til  Jenissej's  Munding  for  der- 
næst at  gaae  op  ad  Floden  til  Jakuwiewå,  hvor  en  Last  ven- 
tede paa  dem;  for  Øjeblikket  havde  de  en  ringe  Last  af 
Stykgods  inde,  medens  Resien  af  Pladsen  i  »Express«  var 
benyttet  til  kul,   hvormed   den,   inden  Adskillelsen  i  Diekson's 

Havn,  kunde  forsyne  Expeditionens  Hovedskib.  Hr.  Sere- 
brennikoff,  en  af  Hr.  SibiriakofFs  Commissairer,  fulgte  med 
»Vega«  til  Jenissej's  Munding,  hvorfra  han  med  »Frazer«  gik 
op  ad  Bioden. 

Expeditionens  fjerde  Skib,  der  her  paa  Tromsø  Rhed 
forenede  sig  med  »Vega«,  var  Dampskibet  »Lena«.  Eor  Hr. 
SibiriakofFs  Regning  var  det  bygget  i  Motala  og  skulde  nu 
ledsage  »Vega«  til  Lenaflodens  Munding  for  derefter  at  gaae 
op  ad  denne  Flod  til  Jakuzk,  hvor  Hr.  Sibiriakoff  for  Frem- 
tiden vilde  benytte  den  til  Flodfart. 


»Lena«. 


I  et  saa  udstrakt  og  tyndt  befolket  Land  som  Sibirien 
ligge  de  beboede  Steder  naturligviis  ofte  flere  hundrede  Mile 
fra  hinanden,  og  dette  er  navnlig  Tilfældet,  jo  nordligere  man 
kommer.  Det  er  en  Selvfølge,  at  Samfærdselsmidlerne  under 
disse  Forhold  spille  en  overordentlig  stor  Rolle,  da  de  nord- 
lige Provindser  maae  hente  alle  Livsfornødenheder  fra  de  syd- 
ligere opdyrkede  Egne.  Naturen,  der  langtfra  har  behandlet 
Sibirien  saa  stedmoderlig,  som  man  i  Reglen  troer,  har  netop 
i  denne  Retning  udstyret  det  rigere  end  de  fleste  andre 
Lande.      Kun  faa  Lande  kunne  opvise  Mage  til  det  Flodnet, 

som  gjennemkrydser  Sibirien;  de  mægtige  Kæmpestrømme, 
som  gjennemskære  Landet  fra  dets  sydligste  Grændser  til 
Iishavets  Kyster,  synes  af  Naturen  at  være  bestemte  til  at 
føre  de  sydlige  Egnes  Overflod  til  de  Alt  manglende  Beboere 
af  det  høje  Norden.  Disse  store  Strømme  ere  ved  utallige 
mindre,  men  næsten  overalt  sejlbare  Floder,  forbundne  med 
hinanden,  saa  at  der  næsten  ikke  findes  et  eneste  vigtigt 
i'unct,  hvortil  man  ikke  kan  naae  ad  Flodvejen.  Disse  Na- 
turens Velgjerninger  blive  vel  benyttede,  og  paa  de  fleste  af 
Sibiriens  større  Floder  findes  endog  Dampskibsfart;  men,  seer 
man  nøjere  til,  da  ere  disse  Dampskibe  smaa  og  kun  ud- 
rustede med  ringe  Maskinkraft,  og  Grunden  hertil  er,  at  man 
hidtil  har  været  nødt  til  at  bygge  dem  i  Europa  og  dernæst 
over  Land  transportere  dem  til  deres  Bestemmelsessted,  hvilket 
var  i  høj  Grad  besværligt  og  kostbart.  Efter  Nordostpassagens 
Aabning  for  Skibsfart  er  tillige  Ideen  om  ad  Sibiriens  Floder 
og  Iishavet  at  knytte  en  Handelsforbindelse  mellem  Europa 
og  Amerika  paa  den  ene  og  Højasiens  frugtbare  og  mineral- 
rige Egne  paa  den  anden  Side,  kommen  frem,  og,  skal  dette 
kunne  lykkes,  da  er  en  af  de  første  Betingelser  den,  at  der 
paa  de  store  Floder  findes  kraftige  smaa  Dampskibe,  som 
kunne  bugsere  Varerne  til  Flodmundingerne,  hvor  de  da 
kunne  afhentes  af  søgaaende  Skibe.  Disse  Transportdamp- 
skibe kunne  kun  vanskelig  transporteres  over  Land,  men 
ville  i  Fremtiden  kunne  følge  »Lena's«  Spor. 

»Lena«,  hvis  Rejse  saaledes  forhaabentlig  bliver  af  en 
epochegj ørende  Betydning,  var  bygget  af  Bessemerstaal,  90 
Fod  lang,  og  laa  kun  7  Fod  i  Vandet;  dens  Drægtighed  var 
omtrent  100  Tons.  Maskinen,  der  havde  15  Hestes  Kraft, 
gav  den  en  Fart  af  7  a  8  Knob  med  et  Kulforbrug  af  41  2 
Kubikfod  i  Timen,  og  til  denne  Rejse  havde  den  indtaget 
200  Kubikfod  Kul;  Besætningen,  der  Føreren  iberegnet  talte 
8  Mand,  var  forsynet  med  Proviant  for  16  Maaneder.  Dens 
Fører  var  Capitain  H.  C.  Johannesen,    en  erfaren  Fangstmand, 

Broder  til  den  bekjendte  Capitain  E.  Johannesen,  Omsejleren 
af  Novaja  Zemlia  og  Eensomhedsøens  Opdager. 

I  Tromsø  kom  de  tre  norske  Fangstmænd  ombord,  og 
her  completteredes  vor  Udrustning  i  flere  Retninger;  blandt 
Andet  fik  vi  vor  Pelsværksforsyning  herfra;  den  bestod  af 
Rensdyrspelse ,  Lapsko  o.  s.  v.  Der  har  hersket  og  hersker 
endnu  stor  Strid  mellem  Polarfarere  om,  hvorvidt  Rensdyrs- 
skind  eller  Sælhundeskind  er  den  bedste  Beklædning  i  ark- 
tiske Klimater;  medens  man  paa  næsten  alle  engelske  Nord- 
polsexpeditioner  har  foretrukket  Sælhundeskind,  holdt  Professor 
Nordenskiold  Rensdyrsskind  for  det  fordeelagtigste.  Der  kan 
vel  siges  forskjellige  Ting  for  og  imod  begge  Slags,  men  een 
Fordeel  har  Sælhundeskindet,  nemlig  at  det  kan  taale  Væde, 
medens  Rensdyrsskind,  naar  det  bliver  vaadt,  bliver  meget 
tungt  og  er  derfor  mindre  heldigt  paa  Vandringer. 

Den  Tid,  som  ikke  var  optagen  af  allehaande  Indkjøb, 
gik  hurtig  og  behagelig  i  den  lille  venlige  Stad,  hvis  Ind- 
byggere kappedes  om  at  vise  os  Gjæstfrihed.  En  af  dem 
modtog  dem  af  os,  han  ikke  tidligere  havde  seet,  med  de  Ord: 
»Alle  Arctici  ere  mine  Venner!«  og  i  hans  Huus  tilbragte  vi 
ogsaa  mange  behagelige  Timer,  hvorom  vi  medtoge  den  be- 
hagelige Erindring  paa  vor  lange  eensomme  Færd. 

Endelig  Søndag  den  21de  Juli  kom  Expeditionens  Chef 
ombord,  og  »Vega«  lettede  Anker  og  stod,  fulgt  af  »Lena«, 
ud  fra  den  smukke  By,  der,  omgiven  af  nydelige  Villaer  paa 
de  omkringliggende  med  Birketræer  prydede  Høje,  gjør  et 
overordentlig  tiltalende  Indtryk.  Kajerne  vare  fulde  af  Folk, 
og  et  Dampskib,  som  netop  forlod  Havnen  med  et  stort  Sel- 
skab ombord,  der  skulde  gjøre  en  Udflugt  til  en  af  de  nær- 
meste Holme,  gik  klods  forbi  os  med  vajende  Flag  og  klin- 
gende Spil. 

Henad  Aften  var  Udsigten  aaben  ned  ad  Ulfs  Fjord, 
hvorfra  det  prægtige  Kjosen  med  sine  imponerende  Tinder 
strækker  sig  næsten  heelt  over  til  Lyngen  Fjord.      Snart  var 

dog  Fjorden  atter  lukket,  men  Øjet,  der  søgte  et  andet  for- 
tryllende Syn,  standsede  snart  ved  den  maleriske  Pippertind, 
fra  hvis  Top  en  mægtig  Gletscher  skyder  sig  ned  mod  Havet. 
Snart  forsvandt  ogsaa  den,  da  vi  kom  ind  i  det  trange  Kaags- 
sund,  der  begrændses  af  vældige,  næsten  lodrette  Fjeldvægge, 
ned  ad  hvis  Sider  store  Bjergstrømme  brusende  styrte,  dan- 
nende prægtige  Cascader,  hvis  Draaber  tindrede  i  Midnats- 
solen, der  pragtfuld  stod  over  Fugleøens  sneedækte  Top. 

Næste  Dag  var  imidlertid  Alt  forandret;  endnu  saae  vi 
Hammersfest  smilende  i  Solskinnet,  men  snart  efter  lagde 
Regntaagen  sig  over  alle  de  herlige  Fjelde,  der  nu  mørke  og 
truende  hævede  sig  op  af  Fjordens  Dyb.  Da  vor  sidste  Post 
skulde  afleveres  paa  Maasø,  en  lille  0  tæt  indenfor  Nordcap, 
faldt  Ankrene  om  Aftenen  den  22de  Juli  i  den  lille  venlige 
Bugt,  paa  Øens  sydostlige  Side. 

I  Løbet  af  Natten  blæste  det  op  til  en  nordostlig  Storm, 
og  der  var  altsaa  intet  Andet  at  gjøre  end  at  blive  liggende 
og  taalmodig  afvente  bedre  Lejlighed. 

Vort  første  Besøg  i  denne  Civilisationens  yderste  Forpost 
mod  Norden  gjaldt  Postmesteren,  der  vistnok  aldrig  for  havde 
modtaget  en  saa  stor  Post,  og  dernæst  spredtes  vi  over  den 
lille  0,  hvis  Fjelde  jo  navnlig  tiltalte  Sletteboer,  som  nogle 
iblandt  os  vare.  Maasø  har  meget  længe  været  beboet,  men 
til  forskjellige  Tider  have  Indbyggerne  fortrukket  paa  Grund 
af  det  daarlige  Klima;  en  Sygdom,  som  ofte  hærgede  og 
endnu  optræder  blandt  Børn,  er  Skjorbug,  der  her  hel- 
bredes ved  Hjælp  af  Brombær  nedsyltede  i  Rom.  For  Øje- 
blikket findes  paa  Øen  en  Kirke,  der,  omgiven  af  5  a  C  Huse 
og  nogle  Hytter,  ligger  paa  det  lave  Kystland  i  Bunden  af 
den  ovennævnte  Bugt;  flere  af  os  aflagde  naturligviis  Besøg 
hos   Provsten,    der  ogsaa  ailagde  en  Visit  ombord  i   »Vega«. 

Vort  ufrivillige  Ophold  i  Maasø  Havn  blev  benyttet  til 
at  fremtage  forskjellige  Instrumenter,  som  vi  ved  vor  Afrejse 
fra    Norge    skulde    begynde    at   benytte.     De   meteorologiske 

Observationer  begyndte  ogsaa  i  disse  Dage  og  toges  siden 
hver  fjerde  Time  i  næsten  20  Maaneder,  og  i  fem  af  disse 
blev  der  endog  observeret  hver  Time. 

De  følgende  Dage  blæste  det  endnu  mere  op,  saa  at  vi 
maatte  lade  det  andet  Anker  gaae;  endda  drev  vi,  saa  at  vi 
maatte  lette  og  skifte  Ankerplads.  Da  Vinden  den  25de  gik 
nordvestlig,  besluttede  Capitain  Palander  at  lette,  og  samme 
Dags  Aften  stode  vi  i  Taage  gjennem  Magerø  Sund.  Da  vi 
ved  Midnatstid  vare  komne  igjennem  dette,  var  Taagen  lettet 
saa  meget,  at  vi  i  det  Fjerne  skimtede  Nordcap,  Europas 
nordligste  Punct,  der  lodret  rejser  sig  op  af  Havet.  Næste 
Morgen  Kl.  6  passerede  vi  det  nordligste  Punct  paa  Europas 
Fastland,  Nordkyn,  der  dog  kun  utydeligt  viste  sig  gjennen 
Taagen,  og  for  en  nordvestlig  Storm  rullede  vi  nu  bogstavelig 
talt  over  det  murmanske  Hav.  Allerede  ved  Nordkyn  tabte 
vi  »Lena«  afsigte,  og  for  rebede  Mærssejl  og  halv  Kraft  paa 
Maskinen  gik  det  nu  over  mod  Gaaselandet  paa  Novaja  Zemlia. 


TREDIE    CAPITEL. 


Novaja   Zemlia.    —    Loschkin.  —    Rosmyssloff.    —   Liitke.    —  Pachtusoff. 
Baer.   —  Ziwolka  og  Mojssejeff.   —  Jugor  Schar.  —  »Frazer«  og  »Express«. 
Chabarowa.   —  Wajgatsch  Øen. 


/Vilerede  længe  førend  Vesteuropas  søfarende  Nationer  i 
Midten  af  det  16de  Aarhundrede  besøgte  disse  Have,  havde 
Russerne  besejlet  dem  for  at  drive  Sæl-  og  Hvalrosfangst, 
og  i  Tidernes  Løb  udviklede  der  sig  en  udstrakt  Fart  langs 
Kysten,  saaledes  at  Burrough,  da  han  i  1556  kom  til  Kola, 
traf  30  Lodja'er,  smaa  oftest  aabne  Fiskerfartøjer,  der  alle  vare 
bestemte  til  Hvalrosfangst  og  Laxefiskeri ;  hver  havde  mindst  24 
Mand  ombord.  En  af  Russerne  fortalte  Englænderen,  at  der 
mod  Nord  fandtes  en  stor  0,  der  hed  Novaja  Zemlia,  og  paa 
hvilken  de  højeste  Bjerge  i  Verden  fandtes.  Russerne  maae 
altsaa  allerede  paa  denne  Tid  have  trængt  frem  nordenfor 
Matotschkin  Strædet,  thi  først  ved  dette  begynde  de  høje  Bjerge. 
Saalænge  Rusland  kun  var  en  halvciviliseret,  næsten 
asiatisk  Stat,  kunde  der  jo  ikke  være  Tale  om  videnskabelige 
Expeditioner  fra  Russernes  Side,  og  desuden  havde  de  jo 
heller  ikke  samme  Drivfjeder  som  de  vesteuropæiske  Stater, 
da  de  jo  ved  deres  Sydgrændse  stode  i  umiddelbar  Forbin- 
delse med  det  rige  Østen,  som  de  Andre  ad  Omveje  søgte 
at  naae.  Først  da  Peter  den  Store  havde  hævet  Rusland  fra 
Barbariets  Mørke  op  mod  Vestens  Civilisation,  kunde  der 
vare  Tale  om  videnskabelige  Undersøgelser  af  Rigets  nordlige, 

øde  Provindser.  Peter  den  Store  udkastede  selv  en  vidtløftig 
Plan  til  Undersøgelse  af  Asiens  Nordkyst,  men  en  for  tidlig 
Død  forhindrede  ham  i  selv  at  udføre  den.  Under  Kejserinde 
Anna  bragtes  den  derimod  til  Udførelse  ved  den  saakaldte 
store  nordiske  Expedition  1732 — 49,  der  hovedsagelig  stod 
under  vor  Landsmand  Vitus  Berings  Ledelse.  Under  denne 
Expedition,  som  jeg  flere  Gange  vil  have  Lejlighed  til  at 
vende  tilbage  til,  kaartlagdes  hele  Asiens  Nordkyst;  men  det 
var  kun  den  sydligste  Deel  af  Novaja  Zemlia,  som  blev  under- 
søgt. Man  indsaae  imidlertid  snart,  at  det  vilde  være  af  over- 
ordentlig stor  Betydning  for  Fangsten  at  lære  Novaja  Zemlia 
nøjere  at  kjende,  og  deels  fra  den  russiske  Regjerings  Side, 
deels  af  Private  gjordes  denne  0,  af  hvis  Mineralrigdom  man 
ogsaa  ventede  sig  endeel,  til  Gjenstand  for  en  Masse  Ex- 
peditioner,  der  completterede  de  sparsomme  Oplysninger,  som 
russiske  Fangstmænd  og  de  engelske  og  hollandske  Nordost- 
passage-Expeditioner  havde  skaffet  tilveje. 

I  Aaret  1760  fattede  Sawwa  Loschkin  fra  Olonez  den 
dristige  Beslutning,  at  udforske  Novaja  Zemlia's  Østkyst,  da 
denne,  der  endnu  aldrig  var  besøgt  af  russiske  Fangstmænd, 
efter  hans  Mening  maatte  være  rigere  paa  Dyr  end  Vestkysten, 
hvor  Dyrerigdommen  i  en  betænkelig  Grad  begyndte  at  af- 
tage. Om  hans  Rejses  nautiske  Resultat,  der  ikke  er  gjen- 
opnaaet  af  Andre  end  Capitain  E.  Johannesen  i  1870,  veed 
man  kun,  at  han  har  sejlet  fra  den  kariske  Port  langs  hele 
Østkysten,  indtil  han  naaede  Hook  van  Begeerte,  og  dernæst 
langs  Vestkysten  vendt  tilbage  til  det  hvide  Hav.  Under 
denne  Omsejling  har  han  paa  Grund  af  Isen  havt  at  kæmpe 
med  saa  frygtelige  Vanskeligheder,  at  han  maatte  tilbringe 
to  Vintre  paa  Østkysten  og  brugte  tre  Somre  for  at  naae  fra 
den  kariske  Port  til  Hook  van  Begeerte. 

I  Aarene  1768  og  1769  overtog  forhenværende  Lieute- 
nant  i  den  kejserlige  Flaades  Styrmandscorps  Rosmyssloff  den 
dobbelte  Mission,  at  søge  Sølvcrts  paa  Novaja  Zemlia  for  en 

archangelsk  Kjobmand  og  at  opmaale  Øens  Kyster  og  det 
kariske  Hav  for  den  russiske  Regjerings  Regning.  Besætningen 
paa  hans  lille  kun  10  Tons  drægtige  Fartøj  bestod  af  ialt 
13  Mand,  hvoraf  nogle  vare  Bjergværksarbejdere.  I  Slutningen 
af  August  trængte  Rosmyssloff  ind  i  Matotschkin  Strædet, 
men  maatte  allerede  et  Par  Miil  fra  den  vestlige  Munding 
gaae  tilankers,  fordi  Lodsen  negtede  at  lodse  længere,  da  han 
paa  sine  tidligere  Rejser  aldrig  var  naaet  videre.  Rosmyssloff 
fortsatte  derfor  Opmaalingen  østerpaa  med  en  Baad  og 
naaede  uden  Iishindringer  Strædets  østlige  Munding,  hvor  han 
fra  et  højt  Bjerg  saae  det  kariske  Hav  fuldstændig  iisfrit.  Hans 
Fartøjes  daarlige  Tilstand  tillod  ham  imidlertid  ikke  at  be- 
nytte den  gunstige  Lejlighed  til  at  bestemme  Afstanden 
mellem  Matotschkin  Strædet  og  Obj's  Munding,  og  midt  i 
September  vendte  han  derfor  tilbage  til  Skibet.  Da  Kulden 
allerede  tiltog,  besluttede  han  at  overvintre  i  Tschulanaja 
Bugten  21  2  Miil  fra  det  kariske  Hav,  og  her  rejste  han  et  i 
dette  Øjemed  fra  Archangel  medbragt  Blokhuus.  Da  dette 
imidlertid  ikke  kunde  rumme  Alle,  nedbrød  de  en  Jægerhytte, 
som  de  fandt  paa  Stranden,  og  førte  den  hen  i  Nærheden  af 
Blokhuset.  Den  iste  October  bedækkedes  Strædet,  den  6te 
det  kariske  Hav  med  lis,  og  den  6te  November  forsvandt 
Solen  under  Horizonten,  og  den  lange  Polarnat  begyndte. 
Vinduerne  bleve  nu  lukkede  og  tilkalfatrede,  og  en  stadig 
Ild  vedligeholdtes  i  det  Indre.  Frygtelig  Kulde,  vedholdende 
Sneestorme  og  mægtig  optaarnede  Sneemasser  tillode  ikke  Fol- 
kene at  forlade  Hytterne.  Som  en  Følge  af  den  indskrænkede 
Plads  og  den  indespærrede  Luft  lede  de  Alle  af  Ildebefindende 
og  Afkræftelse.  Allerede  i  Slutningen  af  November  døde 
Lodsen  efter  langvarige  Lidelser,  og  2  å  3  Mand  stode  altid 
paa  Sygelisten.  Endelig  den  4de  Februar  1769  kom  Solen 
igjen,  men  først  i  Begyndelsen  af  Juni  begyndte  Sneen  at 
smelte,  og  endnu  i  Slutningen  af  denne  Maaned  laa  Isen  i 
Strædet    saa    fast,     at    Rosmyssloff    besluttede    at    fuldende 


Rosmyssloff.  aj 

Opmaalingen  af  dets  Sydkyst  ved  Vandringer  paa  Isen.  Først 
midt  i  August  blev  Strædet  iisfrit,  men  Fartøjet  var  under 
Vinteren  blevet  saa  medtaget,  at  det  ved  den  første  Sejlads 
i  lis  fik  en  farlig  Læk.  Til  al  Lykke  mødte  man  en  Fangst- 
baad,    der  optog  Mandskabet   og  bragte  det  til  Archangelsk. 

Rosmyssloffs  Expedition  var  den  vigtigste  siden  Barentz'. 
Vel  fandt  han  ikke  Solv,  men  det  hydrographiske  Kjendskab 
til  Øen  udvidedes  betydelig.  Han  er  den  Første,  som  har 
bestemt  Længden  af  det  Stræde ,  der  deler  Dobbeltøen, 
samt  dets  geographiske  Brede,  skaffet  en  meget  nojagtig 
Kystbestemmelse  og  endelig,  saa  godt  han  formaaede,  be- 
skrevet Øen  naturhistorisk. 

I  de  næste  40  Aar  blev  Novaja  Zemlia  kun  besøgt  af 
Jægere  og  Fangstmænd.  Først  i  1807  udrustede  Grev  Ru- 
manzoff  en  Expedition,  hvis  Formaal  navnlig  var  at  undersøge 
Øens  Mineralproducter.  Dette  overdrog  han  den  uralske 
Bjergværksembedsmand  Ludloff,  medens  Lieutenant  Pospeloff, 
der  førte  Expeditionens  Skib,  samtidig  foretog  Opmaalinger 
af  Kysten.  Denne  Expedition,  der  saaledes  udvidede  det 
naturhistoriske  Kjendskab  til  Øen,  hjembragte  af  hydrogra- 
phiske Resultater  navnlig  Bestemmelsen  af  Kostin  Schar,  samt 
nogle  fortrinlige  Landtoninger  af  Kysten  i  Omegnen  af  Ma- 
totschkin  Schar. 

For  at  udfylde  de  Huller,  som  de  foregaaende  Expedi- 
tioner  havde  ladet  tilbage,  saavel  paa  Østkysten  som  paa 
den  ostlige  Deel  af  Novaja  Zemlia's  Sydkyst,  udrustede  Re- 
gjcringen  i  18 19  Briggen  »Novaja  Zemlia«  under  Lieutenant 
Lasareffs  Commando;  men  denne  Expedition  mislykkedes 
tuldstændig,  fordi  Lasareff  instructionsmæssig  gik  for  tidligt 
tilsøes.  Følgen  heraf  var ,  at  han  i  .  den  første  Deel  af 
Sommeren  maatte  udholde  voldsomme  Kampe  mod  lis  og 
haardt  Vejr,  hvilket  tog  saaledes  paa  Mandskabets  Kræfter, 
at  det  i  hoj  Grad  blev  modtageligt  for  Skjørbug,  der  udbrød 
voldsomt  allerede  i  Midten  af  August.    Lasareff  blev  nødsaget 

til  at  vende  hjem,  kun  medbringende  nogle  astronomiske 
Stedbestemmelser. 

Dette  afskrækkede  imidlertid  ikke  Regjeringen.  En  ny 
kraftig  Brig,  der  fik  samme  Navn  som  dens  Forgænger, 
blev  bygget,  og  Commandoen  blev  betroet  til  Lieutenant 
Liitke,  der  1821  forlod  Archangelsk.  Efter  nogen  Kamp  med 
Isen  naaede  Liitke  Novaja  Zemlia's  Vestkyst;  men,  uagtet 
han  gik  tæt  ved  Land,  var  det  ham  umuligt  at  finde  Ind- 
sejlingen til  Matotschkin  Schar,  hvis  Opmaaling  var  et  af 
Expeditionens  Hovedformaal.  Da  han  havde  naaet  næsten 
700  N.  Br.  uden  at  see  noget  til  Strædet,  vendte  han  om, 
men  var  ligesaa  uheldig.  Liitke  var  endnu  ikke  i  Besiddelse 
af  Pospeloffs  Landtoninger,  og,  da  Indløbet  til  Strædet  er 
meget  smalt  og  omgivet  af  høje  Bjerge,  er  det  meget  vanskeligt 
at  finde.  Resten  af  Sommeren  tilbragtes  med  Opmaalinger 
af  Kysten  sydpaa,  og  i  Slutningen  af  September  løb  Briggen 
atter  ind  i  det  hvide  Hav. 

Næste  Aar,  1822,  udsendtes  Liitke  atter  med  det  samme 
Skib  op  mod  Matotschkin  Schar,  som  han  nu  ved  Hjælp  af 
Pospeloffs  Landtoninger  let  fandt ;  med  dette  til  Udgangspunct 
opmaalte  han  nu  Vestkysten  nordefter.  Hans  Forsøg  paa  at  sejle 
nordom  Øen  mislykkedes  derimod ;  ved  Cap  Nassau  spærrede 
tætte  Iismasser  ham  Vejen. 

I  1823  gik  Liitke,  der  imidlertid  var  bleven  forfremmet 
til  Capitainlieutenant,  atter  nordpaa,  opmaalte  Matoschkin 
Schar  og  vendte  sig  dernæst  mod  Øens  Sydspids.  Her  stødte 
Briggen  paa  en  Klippe,  saa  at  Liitke,  uagtet  han  saae  det 
kariske  Hav  ligge  lisfrit  for  sig,  dog  maatte  vende  hjem. 

1824  var  et  overordentlig  ugunstigt  Iisaar,  saa  Liitke, 
der  for  fjerde  Gang  lorte  Briggen  »Novaja  Zemlia«,  maatte 
opgive  sit  Forsøg  paa  at  omsejle  Øen.  Han  vendte  hjem  fra 
denne  sin  sidste  Rejse  1  disse  Have  uden  paa  nogen  af  de 
fire  besværlige  og  farefulde  Rejser  at  have  mistet  en  eneste 
Mand  af  S\  gdøm. 


Pachtussoff. 

Liitkes  fire  Expeditioner  overgik  alle  tidligere  Fore- 
tagender i  den  europæiske  og  asiatiske  Halvdeel  af  det  nord- 
lige Iishav  ved  Paalideligheden  af  de  foretagne  astronomiske 
og  geodætiske  Stedbestemmelser.  Hele  Vest-  og  Sydkysten 
af  den  store  Dobbelto  var  nu  forelobig  tilfredsstillende  be- 
stemt. 

Af  Privatmænd  i  Archangelsk  udsendtes  1832  en  nv 
Expedition,  der  under  Lieutenant  af  Styrmandscorpset  Pach- 
tussoff skulde  opmaale  No  vaj  a  Zemlia's  Østkyst  og  om  mulig 
trænge  frem  til  Obj.  Pachtussoff  fik  Commando  over  en  42 
Fod'  lang  Barkas,  der  efter  hans  Mening  var  den  hensigts- 
mæssigste Art  Fartøjer  i  disse  Farvande.  Samtidig  udrustedes 
en  Skonnert,  som  under  Lieutenant  Krotoffs  Commando  ad 
Matotschkin  Schar  skulde  gaae  til  Obj,  og  endelig  en  Lodja 
paa  100  Tons,  der  under  Styrmand  Gwosdareff  skulde  jage 
Hvalros  for  at  dække  Omkostningerne  ved  Expeditionen  og 
desuden  indrette  Yinterqvarteer  for  de  to  Afdelinger. 

Lieutenant  Krotoff  gik  med  Skonnerten  til  Matotschkin 
Schar,  men  man  har  aldrig  senere  hørt  noget  til  ham.  Pach- 
tussoff forsøgte  forgjæves  ad  den  kariske  Port  at  komme  ind 
i  det  kariske  Hav  og  lagde  sig  sluttelig  i  Vinterqvarteer  paa 
Novaja  Zemlia's  Sydostspids.  Pachtussoffs  Overvintring  ud- 
mærker sig  ved  den  forstandige  Maade,  hvorpaa  han  holdt 
sine  Folks  Mod  oppe  ved  stadig  at  holde  dem  til  Arbejde  i 
den  frie  Luft  og  ved  andre  lignende  Forholdsregler.  Sundheds- 
tilstanden var  derfor  ogsaa  saa  fortrinlig,  at  han  med  friske 
Kræfter  i  Foraaret  1833  kunde  foretage  en  lang  Baadrejse 
nordpaa  langs  Østkysten  indtil  711  20  N.  Br. ;  men  med  dette 
smukke  Resultat  maatte  han  lade  sig  nøje  og  vende  hjem 
efter  et  Besøg  i  Matotschkin  Schar,  da  han  kun  var  pro- 
vianteret for  14  Maaneder. 

Da  man  Intet  havde  hort  fra  Krotoff,  udsendtes  næste 
Aar,  1834,  atter  en  Expedition,  deels  for  at  søge  efter  ham, 
deels     for     at     fortsætte     Arbejderne.        Expeditionen ,     der 

bestod  af  en  Skonnert  og  en  Barkas,  førtes  af  Pachtussoff, 
der  selv  commanderede  Skonnerten,  medens  Barkassen  fortes 
af  Lieutenant  Ziwolka.  Det  lykkedes  dem  at  oplyse,  at 
Krotoff  rimeligviis  var  forliist  paa  Novaja  Zemlia's  Vestkyst, 
tæt  nordenfor  Matotschkin  Schar.  Selv  overvintrede  de  i 
dette  Strædes  vestlige  Deel,  og  saavel  Efteraar  som  Foraar 
opmaaltes  ved  Slæde-  og  Baadrejser  Novaja  Zemlia's  Østkyst 
lige  op  til  74°  N.  Br. 

I  Løbet  af  Sommeren  opmaaltes  Vestkysten  nordfor 
Matotschkin  Schar,  og  i  October  naaede  Expeditionen  tilbage 
til  Rusland,  hvor  Pachtussoff  snart  efter  døde  af  Over- 
anstrengelse. 

Den  vigtigste  Følge  af  denne  Expedition  var,  at  Hvalros- 
jægerne nu  begyndte  at  søge  deres  Fangstpladser  nordligere 
end  tidligere,  hvilket  naturligviis  foreløbig  forøgede  Udbyttet 
og  gav  Jagten  et  stort  Opsving. 

I  1837  besøgtes  Novaja  Zemlia  for  første  Gang  af  en 
Videnskabsmand,  idet  den  russiske  Akademiker  v.  Baer  foretog 
en  Rejse  dertil.  Resultatet  af  hans  6  Ugers  Ophold  paa  Øen 
var  rige  mineralogiske,  botaniske  og  zoologiske  Samlinger. 
Den  geognostiske  Bygning  blev  paa  flere  Steder  nøje  under- 
søgt, og  Spørgsmaalet  om,  hvorvidt  Novaja  Zemlia's  Bjerge 
danne  en  Fortsættelse  af  Ural,  afgjort.  De  Afhandlinger, 
v.  Baer  senere  offentliggjorde,  have  med  Ret  skaffet  ham 
Navnet  af  Novaja  Zemlia's  videnskabelige  Opdager. 

Lieutenant  af  Styrmandscorpset  Ziwolka  havde  ledsaget 
saavel  Pachtussoff  som  v.  Baer,  og,  da  der  endnu  fandtes 
enkelte  uopmaalte  Steder  paa  Novaja  Zemlia's  Kyst,  sendte 
Regjeringen  i  1838  Ziwolka  derop  for  at  fuldføre  Arbejdet. 
Denne  Expedition ,  der  overvintrede  paa  Vestkysten  tæt 
nordfor  Matotschkin  Schar,  opmaalte  kun  mindre  Strækninger, 
navnlig  Krestowskaja  Bugten,  Møller  Bugten  og  Kostin  Schar. 
Grunden  til,  at  ikke  More  blev  udrettet,  var  den  store  Dødelig- 
hed,  som  væsentlig  skyldtes  Mandskabets  iforvejen  gjennem- 


Ziwolka  og  Mojssejeff.     Jugor  Schar.  z  f 

gaaende  svage  Helbred.  Chefen  selv  dode  i  Lobet  af  Vinteren, 
og  Lieutenant  Mojssejeff,  der  overtog  Commandoen,  hjemforte, 
som  sagt,  kun  et  ringe  Resultat,  der  havde  kostet  9  Men- 
nesker Livet. 

I  de  senere  Aar  er  Novaja  Zemlia,  som  jeg  senere  vil 
have  Lejlighed  til  at  omtale,  hyppig  blevet  besogt,  deels  af 
videnskabelige  Expeditioner,  deels  af  Fangstmænd,  hvis  Er- 
faringer særlig  ved  Mohn's,  Nordenskiold's  og  Petermann's 
Bestræbelser  ere  dragne  til  Nytte. 

Den  28de  Juli  Kl.  11  om  Aftenen  fik  vi  fra  »Vega«  det 
sydlige  Gaasecap  isigte  og  stode  derpaa  sydi  langs  Kysten  i 
et  Par  Miles  Afstand. 

Allerede  Dagen  iforvejen  var  det  klaret  op,  og  i  det 
smukkeste  Solskinsvejr  kunde  vi  nu  betragte  Novaja  Zemlia's 
Kyst,  der  her  kun  er  2 — 300  Fod  høj.  Tæt  inde  ved  Land 
saae  vi  store  Iisstykker  staae  paa  Grund,  men  ellers  var 
Farvandet  fuldstændig  reent  og  Vandets  Temperatur  5  å  7 
Grader. 

Da  vi  den  30te,  efter  at  have  passeret  den  kariske  Port 
uden  at  see  Spor  af  lis,  stode  ned  langs  Wajgatsch  Øens  Kyst, 
der  frembød  et  temmelig  eensartet  Skue:  lavt,  lidt  bakket 
Land,  saae  vi  kort  efter  Middag  Dampskibsrøg  nede  mod 
Jugor  Schar.  Vi  troede  forst,  at  det  var  »Lena«,  der  var 
kommen  os  i  Forkjøbet;  men  det  viste  sig  at  være  Damp 
skibet  »Frazer«,  hvis  Fører,  Capitain  Nilsson,  havde  seet  vor 
Rog  og  nu  kom  ud  for  at  lodse  os  ind. 

Fra  Cap  Grebeni  gaaer  et  Rev  omtrent  3  Fjerdingvej  ud 
i  Søen;  men,  da  det  tildeels  rækker  over  Vandet,  er  det  ikke 
farligt,  tværtimod  vil  man  kunne  drage  Nytte  af  det,  idet 
man  nordfor  det  vil  kunne  ligge  tilankers,  hvis  Jugor  Schar 
skulde  være  opfyldt  af  lis;  selv  om  denne  da  strømmer  ud 
af  Strædet  vesterpaa,  ville  Skibe  bag  Revet  ligge  fuldstændig 
dækkede.  Efter  at  vi  vare  komne  udenom  Revet,  indenfor 
hvilket    nogle    store    russiske   Kors    ere    rejste   paa   Stranden, 

styrede  vi  lige  ned  mod  Cap  Bohvanskoj,  hvorpaa  der  ogsaa 
rejste  sig  et  højt  Kors.  Cap  Bohvanskoj.  falder  fra  en  Hojde 
af  henved  ioo  Fod  lodret  ned  i  Havet,  der  tæt  ind  til  Kysten 
er  dvbt.  Vi  holdt  os  derfor  til  denne  Side  af  Strædet,  und- 
gaaende  en  Sandbanke,  der  strækker  sig  langtud  fra  den  sydlige 
Kvst.  Efterhaanden  som  vi  kom  osteri,  viste  mere  og  mere 
af  Byen,  Chabarowa,  sig  for  os;  og  snart  vare  vi  tilankers 
udfor  denne  ved  Siden  af  Barkskibet  »Express«.  Expedi- 
tionens  tre  Skibe  vare  nu  samlede,  men  om  >Lena<  savnedes 
enhver  Underretning. 

»Frazef«  og  i  Express«  havde  siden  den  20de  ventet  os 
her,  og  heller  ikke  de  havde  seet  Spor  af  lis.  De  vare  ladede 
med  Tobak,  Jernvarer  og  Salt,  »Express«  tillige  med  Kul, 
hvoraf  vi  strax  begyndte  at  complettere  >Vega!s<  Beholdning. 

»Frazer«,  ført  af  Capitain  Nilsson,  laster,  Kul  iberegnet 
omtrent  300  Tons  og  har  da  et  Dybgaaende  af  14  Fod, 
Hastighed  af  7  Knob. 

Barken  »Express«,  Capitain  Gundersen,  laster  500  Tons 
°g  ligger  ligeledes   14  Fod  i  Vandet. 

Da  saavel  Kulfyldningen  som  »Lena's«  Udebliven  gjorde 
et  Ophold  nodvendigt,  benyttede  vi  dette  til  forskjellige  Ud- 
flugter, og  den  første  gjaldt  da  den  nærliggende  By,  hvis 
den  Samling  af  Træskure  og  Telte  ellers  fortjener  et  saadant 
Navn. 

Den  Bygning,  der  tiltrak  sig  mest  Opmærksomhed,  og 
hvorhen  vi  strax  rettede  vore  Skridt,  var  Capellet,  som  er 
helliget  Sanct  Nicolaus.  Selve  Capellet,  der  var  bygget  af 
uhovlede  Bræder,  var  kun  fem  Alen  bredt,  fire  Alen  højt 
og  sex  Alen  langt.  Paa  dets  venstre  Gavl  fandtes  en  lille 
Udbygning,  der  tjente  som  Forhal  for  det  Allerhelligste,  og 
i  hvis  Gavl  der  var  en  fiirkantet  Aabning,  en  Alen  over 
Jorden  og  ikke  to  Alen  høj.  Dette  var  Døren,  som  man 
maatte  kravle  ind  ad  paa  alle  Fire.  Strax  ved  vor  Land- 
stigning bleve  vi  modtagne  af  Byens  Beboere,  der  bestode  af 

to  forskjellige  Racer,  der  saavel  i  Udseende  som  i  Dragt 
adskilte  sig  fra  hinanden. 

Den  ene  Race  var  Russere,  høje,  ret  smukke  Folk,  der 
havde  lange  Klædninger,  som  mindede  om  de  østerlandske 
Kaftaner;  Kappen  hang  løst  ned  over  dem  og  var  saa  vid, 
at  de  kunde  trække  Armene  ud  af  Ærmerne  og  varme  Hæn- 
derne indenfor  den  lange  tykke  Rensdyrskappe.  Det  saae 
ret  komisk  ud,  naar  man  nærmede  sig  en  af  disse  Russere; 
saa  begyndte  han  at  arbejde  under  Pelsen,  og  endelig  endte 
Manøvren  med,  at  en  Haand  kom  frem  af  Ærmegabene. 
Haarene  paa  Pelsen  vendte  indad,  kun  forneden  var  en  Kant 
af  Pelsværk  synlig.  Knapper  var  der  naturligviis  ikke  Tale 
om ;  hele  Dragten  blev  trukken  ned  over  Hovedet.  Endvidere 
havde  Russerne  rigtige  Læderstøvler,  samt  Pelshuer  af  sæd- 
vanlig Form ;  de  vare  i  det  Hele  taget  forholdsviis  civiliseret 
klædte. 

En  stor  Modsætning  dannede  Størstedelen  af  Byens  Be- 
folkning, nemlig  Samojederne;  det  var  smaa  Mennesker  med 
skraatliggende,  sammenknebne  Øjne  og  fremstaaende  Kind- 
been;  de  ere  forfærdelig  smudsige.  Deres  Pels  var  sammensnøret 
om  Livet  og  posede  stærkt  ud  over  Remmen,  saa  at  de 
derved  dannede  sig  en  stor  Lomme,  ligesom  man  saa  ofte 
seer  Søfolk  gjøre  med  deres  Skjorter.  Paa  Benene  havde  de 
Rensdyrsskind,  der  med  Remme  af  Sælhundehud  var  snøret 
sammen  om  Benet  og  Foden. 

Da  Expeditionens  russiske  Tolk,  Nordqvist,  var. iland 
paa  et  andet  Sted  for  at  botanisere,  bad  jeg  Hr.  Serebrenni- 
koff  være  min  Tolk  og  skaffe  mig  Capellet  at  see.  Medens 
de  Andre  observerede,  gik  vi,  fulgte  af  nogle  Russere,  derhen; 
igjennem  den  ovennævnte  Aabning  krøb  vi  ind  i  Forhallen, 
hvor  der  ikke  var  Tale  om  Gulv,  knap  nok  om  Vægge  og 
Tag,  thi  for  det  Meste  var  der  et  Par  Tommers  Afstand 
mellem  Bræderne.  En  Dør  i  Baggrunden  blev  nu  aabnet  af 
en   af  Russerne,    og  blottende  vore  Hoveder  traadte  vi  ind  i 

Helligdommen,  der  oplystes  af  et  Par  smaa  Glugger  i  Side- 
væggene. Her  var  et  rigtigt  Gulv  og  Glasruder  i  de  omtalte 
Glugger,  og  tiltrods  for  Simpelheden  ved  det  Hele  mindedes 
man  ved  Bagvæggen  om  den  katholske  Kirkes  Pragt.  Her 
var  nemlig  udfoldet  al  den  Glands  og  Glimmer,  som  Om- 
stændighederne tillode.  Hele  Væggen  var  dækket  af  sex 
store  Tavler  med  Basrelieffer  i  Messing;  den  midterste  og 
største  forestillede  Capellets  Helgen,  Sanct  Nicolaus.  Hans 
Ansigt,  der  var  malet  paa  Papir  og  klistret  udenpaa  Bas- 
relieffet, der  for  denne  Tavles  Vedkommende  var  af  forgyldt 
Sølv,  havde  mistet  det  meste  af  sin  Farve  og  sit  Udtryk, 
men  det  gjorde  jo  mindre  til  Sagen,  naar  man  blot  vidste, 
hvem  det  var.  De  øvrige  Tavler  forestillede  Christus,  Elias' 
Himmelfart,  St.  Georg  med  Dragen,  Christi  Opstandelse  og 
endnu  en  Begivenhed  af  det  nye  Testamente,  som  vi  ikke 
kunde  tyde.  Foran  hvert  Billede  hang  store  Kar,  hvis  Rande 
vare  besatte  med  Talglys,  foran  Sanct  Nicolaus  desuden  en 
lille  Olielampe.  Ved  Siderne  af  Tavlerne  stode  Capellets 
kostbareste  Klenodier,  to  Sølvcandelabre. 

Foruden  Capellet  bestod  Byen  af  5  russiske  Huse  og  5 
Samojedetelte.  Fra  Capellet  gik  jeg  hen  til  et  af  disse,  som 
laa  noget  inde  i  Landet;  da  jeg  kom  derhen,  blev  jeg  meget 
venlig  modtagen  af  Værten,  som  bød  mig  træde  ind  i  Teltet. 
Dette  var  sammensat  af  en  Uendelighed  af  Lapper  af  Rens- 
dyrsskind,  der  var  lagt  ovenpaa  Birkebark,  som  hvilede  paa 
Teltstængerne.  Midt  i  Teltet  stod  en  stor  Gryde  paa  Ilden, 
der  laa  paa  den  bare  Jord,  og  ved  Siderne  fandtes  et  svagt 
Forsøg  paa  et  Gulv,  idet  nemlig  nogle  halvraadne  Bræder 
tjente  som  Underlag  for  de  Rensdyrshuder,  der  dannede  Sen- 
gene, men  forresten  paa  samme  Tid  benyttedes  som  Sopha 
og  Bord.  Jeg  foretrak  at  blive  staaende  i  Døraabningen,  da 
der  ikke  saae  videre  tillokkende  ud  derinde.  Ved  Gryden 
sad  en  gammel,  forfærdelig  styg  Samojedekvinde;  hendes 
lange   Haar    var    flettet   i  to  Pidske,    der    naaede    hende   til 

Hælene,  og  Pidskene  vare  omviklede  med  Uldgarn;  i  Enderne 
af  disse  hang  en  Masse  Perler  og  store  runde  Messingplader, 
hvori  der  var  udskaaret  Hunde  og  Rensdyr,  og  noget  Lignende 
bar  hun  i  Ørene,  hvilket  gav  Anledning  til  en  pudsig  Scene. 
Medens  hun  sad  og  ragede  i  Ilden,  kom  hun  til  at  brænde 
sin  ene  Finger,  og,  da  jeg  bemærkede  det,  vilde  jeg  vise 
hende  den  gamle  bekjendte  Methode  med  at  knibe  sig  i 
Øreflippen;  men,  da  jeg  ved  Mimik  vilde  gjore  dette  forstaae- 
ligt  for  hende,  troede  hun,  at  jeg  vilde  tage  hendes  Smykker, 
og  blev  i  den  Anledning  meget  ivrig.  Værten,  der  aabenbart 
var  hendes  Søn,  traadte  nu  til  og  gjorde  sig  de  mest  for- 
tvivlede Anstrengelser  for  at  forstaae  mig  og  mægle  Fred; 
endelig,  efter  at  jeg  gjentagne  Gange  havde  stukket  min 
Finger  hen  til  Ilden,  gjort  Gebærder,  som  om  jeg  brændte 
mig,  og  dernæst  fort  Haanden  op  til  Øret  og  betegnet,  at 
Smerten  nu  var  forbi,  lod  han  til  at  forstaae  mig,  men  den 
Gamle  troede  bestandig,  at  jeg  vilde  tage  hendes  Smykker, 
og  var  meget  opbragt. 

Medens  dette  stod  paa,  havde  jeg  ikke  bemærket  et 
yngre  Medlem  af  Familien,  der  hidtil  havde  siddet  henne  i 
den  mørkeste  Deel  af  Teltet.  Han  kom  nu  frem  ivrig  be- 
skjæftiget  med  at  spise  Noget,  som  ved  nærmere  Eftersyn 
viste  sig  at  være  en  raa  Fisk,  som  han  flittig  dyppede  i  en 
Skaal  fuld  af  Rensdyrsblod.  Jeg  anede  dengang  ikke,  at  jeg 
selv  et  Par  Maaneder  senere  med  største  Appetit  skulde 
stille  min  Sult  med  en  raa  Fisk,  eller  at  jeg  skulde  komme 
til  at  betragte  Telte,  der  var  meget  uslere  og  smudsigere 
end  dette,  som  et  reent  Paradis ;  jeg  syntes  nu,  at  jeg  havde 
seent  nok  af  Samojedernes  Liv  og  Telte,  og  gik  ud  for  at 
tegne  Byen  af.  Samojederne  skaftede  mig  et  Bræt,  som  jeg 
kunde  bruge  til  Bord;  hele  Familien  samlede  sig  nu  bagved 
miS>  °g  f°r  hvert  Telt,  der  traadte  frem  paa  Tegningen, 
skreg  og  raabte  de  og  pegede  i  Retning  af  Teltet.  Da  jeg 
endelig  kom  til  deres  eget  Telt,    kjendte  deres  Glæde  ingen 

Grændser,  de  hoppede  og  sprang  omkring  som  gale  Mennesker. 
Endelig  var  Tegningen  færdig,  jeg  tog  Afsked  med  Familien 
og  forenede  mig  med  de  Andre,  der  nu  vare  beskjæftigede 
med  Indkjøb. 

Det,  der  blev  kjøbt  mest  af,  var  de  ovennævnte  Messing- 
smykker samt  samojediske  Afgudsbilleder.  Mange  af  Samo- 
jederne ere  døbte,  men  alligevel  vedblive  de  at  tilbede  og 
offre  til  deres  gamle  Afguder;  Russerne  lægge  ingen  videre 
Vægt  paa  dette  tilsyneladende  Frafald,  idet  de  mene,  at 
Samojederne  betragte  deres  Afguder,  ligesom  de  selv  betragte 
deres  Helgenbilleder.  Det  generede  heller  ikke  Samojederne 
i  mindste  Maade  at  sælge  os  deres  Afguder,  der  forresten 
vare  meget  tarvelig  udstyrede,  idet  de  kun  bestode  af  en 
Træpind  eller  Klods,  hvori  der  var  gjort  et  Par  Hak,  som 
skulde  forestille  Næse  og  Mund;  de  eleganteste  vare  omsyede 
med  Skind,  saa  at  kun  Ansigtet  var  blottet. 

Senere  hen  paa  Aftenen  bød  en  af  Russerne,  Iwan  Alex- 
androwitsch,  os  til  Thee  i  sit  Huus.  Russernes  Huse  i  Cha- 
barowa ere  byggede  af  Bræder,  have  fladt  Tag  og  ligne 
saaledes  meget  en  Skibshytte,  der  er  flyttet  iland  til  Beboelse. 
Af  Rummet  indeni  optager  det  store  Ildsted  næsten  en  Tredie- 
deel,  og  Sovebænkene  omkring  dette  Resten. 

Medens  vi  drak  Thee,  drejede  Samtalen,  der  førtes  gjennem 
Hr.  Serebrennikoff,  sig  om  Iisforholdene  og  Byens  Beboere. 
Iisforholdene  syntes  dette  Aar  her  at  være  ualmindelig  heldige; 
Strædet  havde  været  iisfrit  i  Begyndelsen  af  Juli,  og  Iwan 
meente,  at  det  ikke  vilde  blive  spærret  igjen  før  i  November 
Maaned.  Byens  Beboere  vare  9  Russere  og  henved  100  Sa- 
mojeder, af  hvilke  de  fleste  stode  i  Russernes  Tjeneste. 
Russerne,  der  dannede  et  Actieselskab  for  Fiskeri  og  Fangst, 
hovedsagelig  af  Sælhunde,  hørte  egentlig  hjemme  i  Pusto- 
sersk,  tæt  ved  Petschora's  Munding,  hvor  deres  Familier 
levede,  medens  de  i  Juni  Maaned  med  deres  Rensdyr  drage 
til  Jugor   Schar   for   at   drive   Fangst    og   for   at   handle   med 

Samojeder,  som  paa  samme  Tid  indfinde  sig  der.  Dette 
Aar  gik  det  kun  daarlig  med  Fangsten,  og  de  fortjente  der- 
for det  meste  ved  at  sende  saltet  Rensdyrskjød  til  Pusto- 
sersk.  Hertil  benyttede  de  smaa,  kun  1 1  Alen  lange,  aabne 
Baade.  Ogsaa  deres  Rensdyrshjorder  havde  de  været  uheldige 
med;  en  Mand,  som  et  Par  Aar  iforvejen  ejede  IOOO  Rens- 
dyr, havde  nu,  paa  Grund  af  smitsomme  Sygdomme,  kun 
200  tilbage.  De  Fleste  ejede  3  a  500,  en  Enkelt  1000  Rens- 
dyr. Af  disse  saae  vi  kun  nogle  enkelte  Spand;  at  de  andre 
fandtes,  kunde  vi  kun  slutte  os  til  af  den  Masse  Slæder,  som 
i  store  Stabler  stod  i  Xærheden  af  Husene.  Dyrene  selv 
vare  ovre  paa  Wajgatsch  Øens  udmærkede  Græsmarker.  Det 
bør- nævnes,  at  man  om  Efteraaret,  naar  Dyrene  skulle  tilbage, 
lader  dem  svømme  tværs  over  det  en  Fjerdingvej  brede 
Stræde.  Rensdyret  svømmer  i  det  Hele  taget  godt;  de  vilde 
Rensdyr  paa  Sibiriens  Tundraer  overskride  ofte  de  store 
Floder,  og,  da  de  naturligviis  ikke  ere  saa  hurtige  i  Vandet 
som  paa  Landjorden,  benytte  Jægerne  sig  af  disse  Overgange: 
i  ganske  smaa  Baade,  bevæbnede  med  Spyd,  vove  de  sig 
ind  i  Flokken  og  slaae  ned  for  Fode.  Denne  Jagt  er  temmelig 
farlig,  idet  Rensdyrene  i  deres  Fortvivlelse  »en  masse«  an- 
gribe den  lille  Baad,  som  de  med  Forbenene  og  Hornene 
søge  at  kæntre.     I  saa  Tilfælde  er  Jægeren  fortabt. 

Den  næste  Dag  foretog  Nordenskiold,  Almqvist  og  jeg 
en  Udflugt  til  Wajgatsch  Øen,  hvor  Iwan  havde  lovet  at  vise 
os  en  samojedisk  Offerhøj.  Yi  toge  afsted  med  Dampbarkassen 
og  havde,  da  vi  vare  komne  midt  ud  i  Strædet,  den  Glæde, 
at  see  »Lena«  komme  dampende  ind.  Som  Capitain  Johanne- 
sen senere  fortalte,  havde  hans  Compasser  ikke  været  ordentlig 
rettede;  han  havde  taget  fejl  af  Kolguieff  Øen  og  Novaja 
Zemlia,  og,  da  han  gik  søndenom  Kolgujeff  Øen,  var  han 
kommen  ind  mellem  Grunde  og  havde  endog  stødt  paa  en 
saadan,  men  var  dog  hurtig  kommen  flot  igjen. 

Saavel  for  selve  Farvandets  som  for  Isens  Skyld  er  det 
tilraadeligt,  at  man,  naar  man  fra  Xorge  vil  til  Jugor  Schar, 
sætter  Coursen  paa  Gaaselandet  og  dernæst  fra  dette  folger 
Kysten  sydpaa.  Man  undgaaer  da  det  grunde  Farvand  langs 
Ruslands  Nordkyst,  hvor  grundstødte  Iisstykker  ofte  til  langt 
hen  paa  Sommeren  binder  Iismasserne  til  Stedet,  medens 
Havet  længere  nordpaa  er  iisfrit.  Det  har  desuden  viist  sig, 
at  der  i  det  Iisbaand,  som  i  Forsommeren  ligger  udfor  No- 
vaja  Zemlia's  Vestkyst,  forst  danner  sig  aabne  Render  udfor 
Matotschkin  Schar  og  Gaaselandet,  og,  selv  om  man  kommer 
saa  tidlig,  at  Havet  endnu  ikke  er  iisfrit,  vil  man,  ved  at 
vælge  ovennævnte  Route,  have  mest  Udsigt  til  at  naae  det 
iisfri  Kystland  ved  Novaja  Zemlia,  hvori  man  da  kan  staae 
sydi  til  Stræderne. 

Med  Dampbarkassen  landede  vi  i  en  lille  Bugt  ostenfor 
Cap  Bohvanskoj;  vi  stege  iland  og  kravlede  op  ad  Bjergets 
stejle  Skiferside.  Man  skulde  troe,  at  en  heel  Million  Steen - 
huggere  i  Aar  og  Dag  havde  arbejdet  her  for  at  tilvejebringe 
saa  mange  og  saa  spidse  Smaasteen  som  muligt;  det  var  en 
reen  Ødelæggelse  for  Støvlerne,  men  op  kom  vi  da  og  sty- 
rede efter  Iwan's  Anviisning  vore  Skridt  mod  Offerhojen. 
Denne  var  en  vistnok  af  Naturen  dannet  Steenhøj,  dækket 
med  Muld  og  bevoxet  med  Græs.  Paa  den  sydostlige  Side 
vare  over  hundrede  smaa  Afguder  af  den  ovenfor  beskrevne 
Art  nedstukne  i  Jorden.  Munden  var  paa  nogle  af  dem  be- 
strøget med  Blod,  og  paa  Højen  laa  et  endnu  blodigt  Iis- 
bjornehoved  med  tilhorende  Poter.  Russerne  kjobe  ofte 
Bjørneskind  af  Samojederne,  men  de  have  alle  mistet  en  stor 
Deel  af  deres  Værdi,  da  Hoved  og  Poter  altid  mangle.  Den 
samme  Omstændighed  iagttoge  vi  senere  blandt  Tschuktscherne. 

Forresten  var  hele  Hojen  bedækket  med  Hovedskaller 
og  andre  Knokler  af  Bjørne,  Rensdyr,  Ræve  o.  s.  v. ;  endvidere 
laa  der  gamle  Øxer,  Tondebaand  og  lignende  Gjenstande, 
som  Samojederne  meente  vilde  være  Guderne  behagelige. 

Offerhojen  laa  noget  inde  i  Landet,  men  havde  oprindelig 
ligget  ude  paa  Spidsen  af  Forbjerget,  hvor  der  endnu  vat- 
fuldt  af  Knokler.  En  tjenstivrig  russisk  Gejstlig  havde  af- 
brændt Hojen  og  oprejst  et  stort  Kors  paa  Stedet,  og  Samo- 
jederne havde  da  flyttet  deres  Offerplads  længere  ind  i  Landet. 
Forresten  vilde  Iwan  ikke  tillade  os  at  tage  Noget  bort  fra 
Hojen;  rimeligviis  har  han  været  bange  for,  at  Samojederne 
skulde  hævne  sig  paa  ham  og  hans  Landsmænd  ved  at  van- 
hellige St.  Xicolaus's  Capel  ved  et  Rov.  Da  Nordenskiold 
imidlertid  lagde  et  Par  Solvskillinger  paa  Hojen,  gjorde  Iwan 
ingen  Indvendinger  imod,  at  vi  til  Gjengjæld  toge  en  Snees 
Afguder. ' 

Tæt  ved  Korset  paa  Forbjergets  Spidse  fandtes  en  Grotte, 
som  Samojederne  ansee  for  hellig.  Den  er  aaben  i  Taget, 
saa  at  man  ovenfra  kan  see  ned  paa  Bunden,  der  er  i  Niveau 
med  den  flade  Sandstrand;  under  den  12  Fod  tykke  Skifer- 
bro, som  mod  Soen  lukker  Hullet  i  Taget,  seer  man  Havet, 
der  50  å  60  Fod  under  En  skyller  mod  Klippens  Fod. 

Medens  jeg  gik  ud  for  at  aftegne  Grotten  og  Korset, 
lod  Nordenskiold  en  lille  Baad,  som  vi  havde  medbragt, 
slæbe  over  et  lavt  Stykke  Land,  indenfor  hvilket  der  laa  en 
Sø,  og  roede  over  til  dennes  modsatte  Bred.  Undervejs  havde 
han  den  Ærgrelse  at  see  en  Ulv  ganske  rolig  betragte  dem 
fra  Bredden,  uden  at  være  istand  til  at  forstyrre  dens  Ro, 
da  Bosserne  vare  ladte  tilbage  i  Dampbarkassen. 

Ved  Søens  Nordostende  fandt  Nordenskiold  en  Samojede- 
grav, der  bestod  af  en  3  Fod  hoj  Birketræes  Kiste,  som  stod 
paa  Marken;  tætved  stod  en  gammel  Slæde  med  Mederne 
opad.  I  Kisten  laa  et  mandligt  Skelet  samt  nogle  Pile  og 
Redskaber. 

I  det  herligste  stille,  varme  Solskinsvejr  node  vi  dernæst 
vort  Middagsmaaltid,  stærkt  plagede  af  den  uendelige  Masse 
Myg,  °S  vendte  dernæst  tilbage  til  »Vega«. 

Inden  vi  forlode  dette  Sted,  fik  vi  Lejlighed  til  at  fore- 
tage en  lille  Kjøretour  med  Rensdyrsslæder.  4  Rensdyr 
spændtes  Side  om  Side  for  en  Slæde,  der  var  henved  3  Fod 
høj.  Iwan,  der  kjørte  for  mig,  bad  mig  sætte  mig  paa  højre 
Side  med  Fødderne  trukne  godt  op  fra  Mederne  og  holde 
mig  godt  fast.  Han  holdt  Tømmerne  til  alle  fire  Dyr  i  den 
ene  Haand,  medens  han  i  den  anden  havde  en  lang  Pigkjæp, 
hvormed  han  prikkede  til  Rensdyrene,  der  strax  satte  af  i 
Carriere.  Da  de  vel  vare  komne  igang,  sprang  han  selv  op 
paa  venste  Side  af  Slæden,  og  afsted  gik  det  over  Tundraen. 
Hans  Anmodning  om  at  holde  sig  godt  fast  var  sandelig  ikke 
overflødig,  thi  snart  hoppede  Slæden  op  over  en  høj  Tue,  og 
snart  sank  den  ned  i  et  Hul,  saa  at  Remmene,  hvori  Dyrene 
trak,  spændtes,  saa  at  man  skulde  troe,  at  de  maatte  springe. 
Det  var  en  alt  andet  end  behagelig  Kjørsel;  havde  den  varet 
blot  en  halv  Time,  vilde  man  sikkert  have  følt  sig  som  mør- 
banket; men,  hvad  Hurtigheden  angaaer,  var  den  upaaklagelig, 
og  dog  gaaer  det  mere  end  dobbelt  saa  hurtig,  naar  Tun- 
draen er  sneedækket. 

Næste  Morgen  den  iste  August  Kl.  8  lettede  alle  fire 
Skibe,  efterat  »Lena«  i  Løbet  af  Natten  havde  completteret 
sin  Kulbeholdning.  Da  det  var  Stille,  tog  »Frazer«  »Express« 
paa  Slæb,  og  østerpaa  stode  vi  gjennem  Jugor  Schar.  Dette 
er  ikke  vanskeligt  at  besejle,  naar  man  kun  holder  sig  midt 
i  Farvandet,  thi  der  findes,  saavidt  man  endnu  veed,  ingen 
landløse  Grunde,  og  de  Grunde,  som  fra  Pynterne  skyde  ud 
i  Strædet,  have  ikke  en  saadan  Udstrækning  i  Forhold  til 
dettes  Brede,  at  de  kunne  genere  Sejladsen,  der  ogsaa  for 
vort  Vedkommende  gik  uden  Hindringer,  saa  at  hele  Escadren 
ved  Middagstid  lob  ind  i  det  kariske  Hav.  der  viste  sig  fuld- 
stændig iisfrit  for  vore  Øjne. 

Tidligere  Rejser  i  det  kariske  Hav.  —  Undersøgelse  af  Havbunden  og  Vandet. 
Udflugt  til  Hvideøen  og  Jalmal.  —  Dicksons  Havn.  —  Det  kariske  Hav, 


JNaar  v.  Baer  kaldte  det  kariske  Hav  en  »Iiskj ælder«,  da  er 
dette  vel  en  Overdrivelse,  som  de  senere  Aars  Erfaring  har 
modbeviist.  Den  saakaldte  »Iiskjælder«  er  nemlig  ikke  værre 
end,  at  den  meget  vel  tilsteder  en  regelmæssig  Sejlads,  naar 
kun  en  planmæssig  Fremgangsmaade  benyttes,  og  enhver 
indhøstet  Erfaring  tages  til  Indtægt. 

Allerede  i  Midten  af  det  16de  Aarh tindrede  fandt  en 
udviklet  Kystfart  Sted  mellem  det  europæiske  Ruslands  Nord- 
kyst og  Ob  og  Jenisej.  Undertiden  udførtes  hele  Rejsen  til- 
søes  gjennem  Malyginstrædet,  som  Nordenskiold  har  døbt 
Strædet  mellem  Hvide  Øen  og  Jalmal,  men  som  oftest  sejlede 
man  fra  det  kariske  Hav  opad  Mutnajafloden  og  naaede  da 
efter  8  Dages  Sejlads  to  Søer.  Her  lossedes  Fartøjerne,  der 
kun  vare  smaa,  og  over  Land  trak  man  dem  200  Favne  til 
Selenojsøen,  hvorpaa  man  ad  Floden  af  samme  Navn  sejlede 
ud  i  Obbugten. 

Vi  kjende  kun  faa  Detailler  om  disse  Rejser;  Liitke 
nævner  kun  en  eneste,  nemlig  Rodion  Iwanoff  s  Rejse  i  1690. 
Han  led  Skibbrud  paa  en  0  eller  Banke  nær  ved  det  kariske 
Havs  Østkyst  og  overvintrede.  Næste  Sommer  vare  af  15  Mand 
kun  4  ilive,  deriblandt  Iwanoff  selv.  Han  blev  optagen  af  en 
Fisker.     Men,  selv  om  vi  kun  vide  lidt  om  disse  Rejser,  saa 

giver  den  Kjendsgjerning,  at  en  regelmæssig  Sommerfart, 
selv  under  Datidens  uudviklede  Forhold,  har  fundet  Sted, 
os  Ret  til  at  drage  den  Slutning,  at  en  saadan  Fart  ogsaa 
kan  drives  nutildags,  og  der  er  ogsaa  i  de  senere  Aar  gjort 
adskillige  Forsøg  derpaa.  At  disse  ikke  strax  have  ført  til 
det  allergunstigste  Resultat,  kan  man  ikke  undre  sig  over, 
thi  endnu  mangle  vi  det  locale  Kjendskab,  som  de  tidligere 
russiske  Søfarere  sikkert  have  været  i  Besiddelse  af,  idet  de 
enten  selv  vare  Kystboer  eller  stode  i  stadig  Forbindelse 
med  disse,  medens  de  nyere  Rejser,  spredte  over  et  langt 
Tidsrum,  ere  foretagne  i  et  meget  begrændset  Antal,  uden 
indbyrdes  Samvirken  og  i  højst  forskjellige  Øjemed. 

De  Rejser,  som  navnlig  Englænderne  og  Hollænderne 
foretoge  til  disse  Egne  i  det  16de,  17de  og  18de  Aar- 
hundrede,  ere  allerede  omtalte  i  Indledningen,  og  de  tidligste 
Rejser,  som  her  skulle  omtales,  blive  da  de  under  den  store 
nordiske  Expedition  henhørende.  Den  store  nordiske  Expedi- 
tion  (1732 — 1749)  udrustedes  af  den  russiske  Regjering  og 
havde  det  storartede  Maal  at  undersøge  hele  Sibiriens  vidt- 
strakte Kyst;  den  var  deelt  i  flere  Afdelinger,  der  paa  een 
nær,  den  vestligste,  alle  stode  under  vor  Landsmand  Vitus 
Bering's  Ledelse.  Disse  Afdelinger,  som  jeg  senere  vil  have 
Lejlighed  til  at  komme  tilbage  til,  berøre  imidlertid  ikke  den 
Deel  af  det  kariske  Hav,  som  her  er  Tale  om;  her  var 
derimod  den  vestlige  Afdelings  Virkekreds,  idet  denne,  der 
lededes  af  Havne-Capitainen  i  Archangelsk,  skulde  gaae  fra 
det  hvide  Hav  til  Obfloden. 

I  Aarene  1734  og  1735  commanderede  Lieutenanterne 
MurawiefT  og  Pawloff  Expeditionen,  der  foretoges  med  to 
Kotschaer,  smaa  aabne  russiske  Kystskibe,  ca.  50  Fod  lange; 
men  hverken  det  ene  eller  det  andet  Aar  naaede  de  længere 
end  til  Jalmals  Xordvestpynt.  De  overvintrede  i  Petschora's 
Munding.  De  to  Officerer  bleve  imidlertid  kaldte  hjem,  som 
Muller  siger,    >paa  Grund  af  uanstændig  Opførsel«,  og  Lieute- 

nanterne  Skuratoff  og  Suchotin  fik  Commandoen ;  da  Murawieff 
tilskrev  de  daarlige  Fartøjer  Skylden  for  Expeditionens  Uheld, 
lod  Admiralitetet  bygge  to  Dæksbaade,  og  Lieutenant  Malygin 
fik  Overcommandoen  over  alle  4  Skibe. 

Med  de  to  Dæksbaade  naaede  Malygin  og  Skuratoff  i 
1736  Karafloden,  hvor  de  tilbragte  Vinteren.  I  Løbet  af 
denne  kaartlagde  Geodæten  Selifontoff  endeel  af  Jalmal's 
Kyst  og  Hvideøen,  og  næste  Sommer  naaede  Malygin  med 
Dæksbaadene  Strædet  mellem  denne  0  og  Jalmal,  som 
Nordenskiold  nu  har  givet  hans  Navn.  Midt  i  September 
naaede  han  selve  Obfloden,  hvor  han  lagde  sine  Besætninger 
i  Vinterqvarteer  i  Landsbyen  Beresoff.  Selv  gik  han  over 
Land  til  St.  Petersborg  for  at  aflægge  Rapport,  medens 
Skuratoff  i  1738  og  1739  forte  Fartøjerne  tilbage  til  det' 
hvide  Hav. 

Hermed  afsluttedes  Regjeringsexpeditionerne  til  disse 
Egne  for  en  lang  Tid;  først  i  1827  og  1828  sendtes  Lieute- 
nanterne  Iwanoff  og  Ragosin  paa  en  Opmaalingsexpedition, 
paa  hvilken  de,  rejsende  med  Rensdyrsslæder,  kaartlagde  hele 
Jalmal's  Kyst,  Hvideøen  og  det  kariske  Havs  sydlige  Kyst. 

I  1849  byggede  Admiral  Krusenstern  (den  Ældre)  Skon- 
nerten »Jermak«  for  at  foretage  Opdagelsesrejser  i  Iishavet. 
Hverken  i  1849  e^er  1850  naaede  han  dog  sit  Maal,  Stræderne, 
der  føre  ind  til  det  kariske  Hav;  men,  da  hans  Søn,  Paul 
v.  Krusenstern,  i  1860  atter  gik  ud  med  »Jermak«,  fandt  han 
det  kariske  Hav  iisfrit.  Da  det  imidlertid  var  henimod  Midten 
af  September,  meente  Krusenstern,  at  det  var  for  seent  at 
gaae  videre,  og  han  vendte  derfor  hjem.  Endelig  1862 
foretog  Krusenstern  sin  sidste  Rejse  i  Iishavet,  og  paa  denne 
blev  »Jermak«  i  det  kariske  Hav  presset  istykker  af  Isen; 
kun  med  stort  Besvær  reddede  Besætningen  sig  efter  en  lang 
Vandring  paa  Isen  iland  paa  Jalmal. 

Faa  Aar  efter  begyndte  de  norske  Fangstmænd  at  trække 
sig  mod   Øst;    1868  jagede   25    norske   Skibe   i   Egnen   om- 

kring  Novaja  Zemlia,  og  nu  oprinder  en  ny  Æra  for  det 
kariske  Hav. 

I  1869  sejler  Capitain  Carlsen  gjennem  Jugor  Schar.  langs 
Sibiriens  Kyst,  til  Obs  Munding;  Englænderen  Capitain  Palliser 
sejler  nordpaa  og  vender  tilbage  gjennem  Matotschkin  Schar, 
og  Capitain  E.  Johannesen  sejler  to  Gange  gjennem  det  kariske 
Hav  uden  at  møde  lis. 

Næste  Aar,  1870,  følger  en  heel  Flaade  af  norske  Fangst- 
skuder i  disse  Banebryderes  Spor.  Capt.  E.  Johannesen  kom 
denne  Sommer  østligere  end  Jenissej's  Munding,  trængte  mod 
Nord  frem  over  jj'J  Brede  og  omsejlede  hele  Dobbeltøen 
uden  nævneværdige  Iishindringer.  Det  maa  bemærkes,  at 
Stræderne  dette  Aar  vare  spærrede  til  Begyndelsen  af  Sep- 
tember; af  denne  Grund  lykkedes  det  ikke  Dr.  Bessels  paa 
Dampskibet   »Albert«   at  komme  ind  i  det  kariske  Hav. 

I  1 87 1  naaede  Capitain  Carlsen  nordenom  Novaja  Zemlia 
ind  i  det  kariske  Hav  og  besøgte  Baerentz'  Yinterqvarteer. 
Capitain  Johannesen  var  den  Eneste,  der  vesterfra  kom  gjen- 
nem Stræderne;  men  selve  det  kariske  Hav  blev  besejlet  af 
flere  Fangstmænd,  der  ligesom  Carlsen  vare  komne  ind  i 
Havet  ad  den  nordlige  Vej.  I  Slutningen  af  September  og 
Begyndelsen  af  October  passerede  de  Stræderne  for  Yest- 
gaaende.  Blandt  dette  Aars  Expeditioner  maa  nævnes 
Hr.  v.  Heuglin's  Expedition  med  Dampskibet  »Germania«, 
ført  af  Capitain  Melsom.  Det  lykkedes  ikke  denne  Expedition 
at  komme  igjennem  Stræderne,  hvilket  Heuglin  tilskriver  de 
uheldige  Iisforhold  i  Forbindelse  med  Capitainens  Udygtighed. 

Aaret  1872  var  meget  uheldigt  i  disse  Egne,  »Tegethoffs« 
Skjæbne  er  allerede  omtalt  i  Indledningen,  og  Ingen  passerede 
gjennem  Stræderne  ind  i  det  kariske  Hav.  Blandt  dem,  som 
forsøgte  det,  var  den  norske  Iishavsdamper  »Morgenen«;  men 
det  uheldige  Resultat  af  dens  Forsøg  maa  man  dog  ikke  til- 
lægge for  stor  Vægt,  da  den  kun  opholdt  sig  nogle  faa 
Dage  i  Slutningen  af  Juni  ved  Stræderne. 

Dette  Aars  Uheld  afskrækkede  dog  ikke  de  norske  Fangst- 
mænd,  og  de  folgende  Aar  trætte  vi  dem  stadig  i  disse  Egne. 

I  1S74  gik  Englænderen  Capitain  "Wiggins  med  Damp- 
skibet ;  Diana«  gjennem  den  kariske  Port  og  naaede  Ob- 
bugten,  men  paa  Grund  af  Skibets  ringe  Dampkraft  opgav 
han  at  gaae  videre  imod  den  stærke  Strøm. 

I  1875  foretog  Nordenski 3ld  sin  allerede  omtalte  Rejse 
med  »Prøven«  og  i  1876  med  Dampskibet  »Ymer«.  Samme 
Aar  gik  Englænderen  Gardiner  med  sin  Dampyacht  »Glow- 
worm«  nordenom  Xovaja  Zemlia  og  naaede  Baerentz'  Yinter- 
havn,  og  Capitain  Wiggins  naaede  med  Dampskibet  »Thames« 
Jenissej  og  gik  op  ad  Floden  til  Polarcirklen,  hvor  Skibet 
overvintrede;  næste  Sommer  forliste  det  paa  Floden. 

I  1877  begynde  forst  de.  egentlige  Handelsexpeditioner 
i  det  kariske  Hav.  I  Midten  af  August  passerede  det  svenske 
Dampskib  »Frazer«  den  kariske  Port  og  vendte,  efter  for- 
gjæves  at  have  ventet  paa  sin  Last  i  Goltschika,  i  Midten  af 
September  tilbage  gjennem  Matotschkin  Schar. 

Capitain  Dahl,  der  Aaret  iforvejen  havde  berejst  Obfloden 
for  det  russiske  Handels-  og  Søfartsselskab,  gik  i  1877  med 
Dampskibet  »Louise«  til  Ob  og  naaede  Tobolsk  i  Slutningen 
af  September. 

Endelig  naaede  Sejlskibet  -Morgenrøden«,  Capitain  Schwa- 
nenberg,  fra  Jenissejsk  til  Europa  gjennem   det   kariske  Hav. 

Disse  vare  de  Erfaringer,  med  hvilke  vi  sejlede  ind  i 
det  kariske  Hav,  der,  som  sagt,  viste  sig  fuldstændig  iisfrit 
for  vore  Ojne. 

Under  Sejladsen  i  Strædet  havde  vi  havt  9  a  10  Favne 
Vand,-  men  lige  udenfor  dets  Munding  fik  vi  pludselig  100  Favne. 

Oprindelig  har  rimeligviis  det  kariske  Hav  overalt  havt 
en  lignende  Dybde,  men  i  Aartusinder  have  de  store  Floder 
fort  Masser  af  Sand  og  Dynd  ud  i  Oceanet  og  saaledes 
dannet  store  Banker  som  en  undersøisk  Fortsættelse  af  Jalmal. 
Det    dvbe   Parti    af  Havet   er   nu   ved    den    nordlige   Deel   af 

Novaja  Zemlia  kun  15  danske  Miil  bredt  og  ligger  tæt  under 
Øens  Østkyst,  medens  det  sydligere  udvider  sig  og  paa  72" 
Brede  er  omtrent  50  danske  Miil  bredt.  Udfor  YVajgatsch 
Øen  indsnevres  det  atter,  idet  en  Banke  her  fra  Cap  Wengan 
paa  Jalmals  Kyst  skyder  sig  langt  mod  Vest,  men  med  5  å 
10  Miils  Brede  skyder  det  dybe  Vand  sig  langt  ind  i  den 
kariske  Bugt. 

Det  er  en  Selvfølge,  at  en  videnskabelig  udrustet  Expedi- 
tion  ikke  uden    mindre  Ophold   kunde   passere    et  Hav,    hvis 

rige  Dyre-  og  Planteverden  endnu  er  saa  lidt  kjendt,  og  en- 
gang i  Vagten  kastede  »Vega«  derfor  bak  for  at  udlægge 
Skrabere  og  maale  Temperaturer  og  Saltholdighed  i  for- 
skjellig  Dybde. 

Medens  Vandets  Temperatur  i  Overfladen  var  -*-  40  å 
4-  6",  fandtes  o,J  15  a  20  Favne  under  Overfladen,  og  først 
i  Nærheden  af  Hvideøen  var  Virkningen  af  Flodvandet  saa 
stor,  at  Temperaturen  heelt  ned  til  Bunden  (10  å  15  Favne) 
var  positiv. 

Vandet  hentedes  op  fra  Dybet  ved  et  af  Professor  Ekman 
i  Stockholm  construeret  Apparat,  der  ved  Kautschuk  beskyt- 
tede det  mod  Temperaturforandringer  paa  Vejen  op  til  Over- 
fladen. Skraberne,  der  enten  vare  af  Sejldug  eller  Net, 
befæstede  til  en  Jernramme,  der  borede  sig  ned  i  Havbunden, 
saa  at  Posen  fyldtes,  idet  Skibet  sagte  dreves  frem,  nedfiredes 
fra  Nokken  af  Storraaen.  Efter  Omstændighederne  lod  man 
dem  slæbe  en  halv  eller  en  heel  Time,  og  efter  Ophejsningen 
tomtes  deres  Indhold  i  Ballier,  hvor  Zoologer  og  Botanikere 
da  toge  det  under  Behandling,  udskyllede  Dyr  o.  desl.  af 
Leret  eller  Sandet  og  nedlagde  det  i  Sprit. 

Allerede  den  2den  August  skiltes  Escadren,  idet  Almqvist, 
Nordqvist  og  jeg  af  Nordenskiold  fik  Tilladelse  til  at  laane 
Lena«  for  med  dette  at  foretage  en  Udflugt  til  PIvideøen 
og  Jalmal;  til  Opholdet  der  tilstodes  os  36  Timer. 

Medens  »Vega-  og  »Express«  med  en  frisk  Brise  fort- 
satte deres  Vej,  satte  »Lena«  Cours  paa  Cap  Golowin,  der 
er  opkaldt  efter  en  af  Malygin's  Officerer;  »Frazer«  fulgte  os 
et  Stykke  paa  Vej. 

Ombord  paa  det  lille  »Lena«  var  man  ikke  forberedt 
paa  at  modtage  saa  mange  Fremmede,  og  vi  maatte  derfor 
sove  paa  Sofaerne  i  Kahytten,  der  laa  heelt  forude.  Da  det 
jo  var  lyst  hele  Døgnet,  og  Tiden  maatte  benyttes  til  det 
yderste,  gjorde  vi  ikke  Regning  paa  at  sove  ret  meget  i  de 
tilstaaede  36  Timer  og  lagde  os  derfor  tidlig  for  paa  For- 
haand  at  udhvile  os.  Vi  fik  imidlertid  ikke  megen  Ro,  thi 
allerede  ved  Midnat  bleve  vi  vækkede  ved  en  skrabende  Lyd 
lige  ved  vore  Øren;  vi  sprang  strax  op  paa  Dækket,  hvor 
Scenen  i  de  sidste  Par  Timer  havde  forandret  sig  betydelig. 
Da  vi  gik  ned,  var  Vejret  smukt  og  klart,  .ingen  lis  saaes,  og 
Alt  gik  sin  rolige  Gang;  nu  saae  vi  os  midt  i  et  Iisbælte,  og 
igjennem  den  næsten  altid  med  Isen  følgende  Taage  skimtede 
vi  ved  Iisranden  »Frazer«,  der  just  nu  vendte  om  for  at 
forene    sig   med  de  store  Skibe.      Capitain  Johannesen  havde 

derimod  besluttet  sig  til  at  forcere  Iisbæltet,  der  var  omtrent 
iooo  Alen  bredt;  uagtet  vi  endnu  vare  ude  paa  50  Favne 
Vand,  var  det  dog  kun  Bayiis,  ingen  Skrueiis  fandtes,  og 
Flagerne,  hvis  Tykkelse  vel  var  4a  7  Fod,  vare  ved  Vandets 
Skvulpen,  Solens  Varme  og  Taagerne  blevne  saa  porøse,  at 
det  lille  Staalskib  uden  Fare  kunde  tage  Kampen  op  imod 
dem.  Den  ene  Flage  efter  den  anden  blev  skubbet  tilside, 
og  snart  befandt  vi  os  mellem  meget  spredt  Driviis,  som 
ikke  hindrede  vor  Gang. 

Yi  havde  naturligviis  fulgt  denne  vor  forste  Iissejlads 
med  Interesse  og  skulde  netop  til  atter  at  gaae  ned,  da  vi 
forude  opdagede  en  stor  Sælhund,  der  laa  og  sov  paa  en 
stor  Iisflage.  Yi  mindskede  Farten,  saa  at  Maskinen  ikke 
gjorde  saa  megen  Støj,  og,  medens  vi  langsomt  nærmede  os, 
fik  vi  Bøsserne  frem.  Allerede  paa  100  Alens  Afstand  vaag- 
nede  imidlertid  Dyret,  og  samtidig  knaldede  4  Bøsser;  Blodet 
fanede  Isen  rød,  men  uheldigviis  laa  Sælhunden  saa  nær 
ved  Iisranden,  at  den  med  sin  sidste  Kraftanstrengelse  væltede 
sig  i  Yandet  og  forsvandt  i  Dybet.  Det  var  til  ingen  Nytte 
at  vente  paa,  at  den  skulde  vise  sig  igjen,  og  vi  gik  derfor 
atter  frem  med  fuld  Kraft. 

Kort  efter  saae  vi  et  Par  Hvalrosser,  men  at  skyde  paa 
dem  vilde  have  været  barbarisk,  da  man  ikke  faaer  fat  paa 
det  saarede  eller  dræbte  Dyr,  medmindre  man  har  en  Line 
i  det,  og  til  at  udsætte  Baad  for  at  harpunere  dem,  var  der 
naturligviis  ingen  Tid. 

Kl.  31  2  saaes  Land  gjennem  Taagen,  der  nu  i  Forbin- 
delsen med  den  fine  Regn  gjorde  Opholdet  i  det  Frie  yderst 
koldt  og  ubehageligt.  Lidt  senere  passeredes  atter  et  bredt 
Iisbælte,  der  ligesom  det  første  strakte  sig  i  NV — SO;  uagtet 
det  var  meget  tættere,  kom  vi  dog  igjennem  og  befandt  os 
Kl.  6  tæt  under  Land  paa  72'*  40'  N.  Br. 

Herfra  fulgte  vi  nu  Landet  nordefter  og  vare  omtrent 
Kl.    8    om    Formiddagen     den    3 die    August    udfor    Malygin 

Strædet.  Taagen  forhindrede  os  i  tydelig  at  see  dette,  og 
med  Loddet  maatte  vi  føle  os  frem.  Endelig  fik  vi  Hvide- 
øen isigte,  og  vejledt  af  enkelte  grundstødte  Iisstykker  fandt 
vi  en  Rende,  der  tæt  under  Oen  med  6  k  y  Favnes  Dybde 
førte  os  ind  i  Strædet. 

Paa  den  flade,  lave  Øes  Kyst  stod  en  stor  Flok  Rensdyr, 
som,  efter  i  nogen  Tid  forbauset  at  have  betragtet  Skibet,  med 
lette,  elegante  Spring  satte  afsted  ind  i  det  Indre  af  Øen. 

Ved  Middagstid  ankrede  vi  i  en  Bugt  tæt  østenfor 
Øens  Sydostspids  og  gjorde  strax  Anstalter  til  at  komme 
iland.  Dette  var  imidlertid  ikke  saa  let;  thi,  uagtet  vi  vare 
gaaede  ind  til  2  Favne  Vand,  laae  vi  omtrent  4000  Alen 
fra  Stranden,  og  det  Værste  var,  at  vi  med  Baaden  ikke 
kunde  komme  denne  nærmere  end  1000  Alen;  disse  maatte 
der  vades,  og,  da  man  nødig  vilde  gaae  med  bare  Been  i 
det  kolde  Vand,  maatte  de,  der  havde  store  Støvler,  bære 
de  Andre  iland. 

Iland  kom  vi  dog  endelig,  og,  medens  Almqvist  og 
Nordqvist  botaniserede,  gik  jeg,  da  Regnen  umuliggjorde 
enhver  Observation,  med  Johannesen  og  Styrmand  Atle  Lund 
ud  for  at  opsøge  Rensdyrene. 

Hele  Øen,  hvis  højeste  Punct  for  den  vestlige  Deels 
Vedkommende  næppe  ligger  mere  end  10  Fod  over  Vandet, 
er  opfyldt  af  Søer  og  Moser.  Den  fattige  Vegetation,  der 
for  de  højere  Planters  Vedkommende  indskrænker  sig  til  en 
halv  Snees  Arter,  giver  ikke  Landskabet  synderligt  Liv,  og 
isærdeleshed  nu,  da  Taagen  indskrænkede  Udsigten  til  en 
god  Fjerdingvej,  gjorde  Hvideøen  et  yderst  trist  Indtryk. 
Overalt,  selv  paa  de  højestliggende  Steder  langt  fra  Stranden, 
fandtes  Drivtømmer,  undertiden  dækket  med  lidt  Muld, 
hvori  noget  Græs  havde  slaaet  Rod.  Hvad  vi  derimod  for- 
gjæves  søgte,  var  Steen;  naar  undtages  nogle  meget  smaa, 
som  af  Isen  vare  kastede  op  paa  Stranden,  fandtes  der  paa 
hele  Øen  ikke  en  eneste  Steen. 

Vi  lode  os  imidlertid  ikke  paavirke  af  de  triste  Om- 
givelser, men  glædede  os  paa  Forhaand  til  den  Rensdyrssteg, 
som  vi  snart  haabede  at  kunne  nyde.  Da  vi  ingen  Rensdyr 
saae  i  Nærheden  af  Stranden,  styrede  vi  vore  Skridt  midt 
ind  paa  Øen  og  fik  endelig  efter  en  Times  besværlig  Gang 
paa  den  bløde,  sumpede  Jordbund,  en  Flok  Rensdyr  isigte. 
Paa  et  Tegn  fra  Johannesen  bukkede  vi  os  ned  og  listede 
os,  næsten  krybende  paa  alle  Fire,  hen  imod  Flokken. 

Medens  denne  rolig  græssede,  havde  den  imidlertid 
sørget  godt  for  sin  Sikkerhed,  og  vi  vare  ikke  komne  den 
nærmere  end  ca.  500  Alen,  for  en  udstillet  Skildvagt  gjorde 
Alarm,  og  et  Par  Minuter  efter  vare  de  alle  langt  udenfor 
Skudvidde. 

Lidt  slukørede  rejste  vi  os  atter  op  og  besluttede  at 
forsøge  paa  at  nærme  os  Flokken  fra  Læ;  men,  uagtet  vi 
anvendte  over  en  Time  paa  med  Iagttagelse  af  alle  Forsigtig- 
hedsregler at  udføre  dette,  opnaaede  vi  dog  kun  at  sende  et 
Par  Kugler  ud  i  Luften,  medens  de  rapfodede  Rensdyr  atter 
forsvandt. 

Vi  maatte  nu  indrømme  det  Frugtesløse  i  at  jage  Rens- 
dyr, naar  Terrainet  ikke  frembyder  den  mindste  Dækning,  og 
trætte  begive  os  paa  Hjemvejen. 

Vi  saae  talrige  Bjørnespor,  og  vor  Lyst  til  at  møde  en 
saadan  opildnedes  yderligere  ved,  at  Capitain  Johannesen 
fortalte  følgende  Tildragelse  fra  den  østerrig-ungarske  Expedi- 
tion,  som  den  norske  Deeltager  i  samme,  Capitain  Erling 
Carlsen,  havde  fortalt  ham.  Kort  efter  at  »Tegethoff«  var 
blevet  indesluttet  af  Isen,  nærmede  en  Iisbjorn  sig  en  Dag 
Skibet.  Carlsen  bad  om  Lov  til  at  behandle  den  paa  sin 
Maneer  og  gik  ganske  alene  med  sin  Bosse  under  Armen 
hen  imod  Bjørnen,  der  var  standset  nogle  hundrede  Alen  fra 
Skibet  og  forbauset  betragtede  dette  og  Menneskene.  Da 
Carlsen  var  kommen  den  paa  tre  Skridt  nær,  standsede  han, 
tog   Hatten    af,    bukkede   meget    ærbødig   for   den   yderligere 

forbausede  Iisbjorn,  lagde,  efter  atter  at  have  sat  Hatten  paa 
Hovedet,  Bossen  til  Kinden  og  skod  Bjørnen  ned,  førend 
denne  havde  faaet  Tid  til  at  besinde  sig. 

Desværre  modte  vi  denne  Gang  hverken  en  saa  velvillig 
Bjørn  eller  nogen  anden,  men  havde  ikke  anden  Anvendelse 
for  vort  Krudt  end  at  skyde  til  Skive  efter  en  af  de  talrige 
Rensdyrstakker,  som  laae  spredte  omkring. 

Yderst  trætte  naaede  vi  ombord,  og,  da  det  stadig 
regnede,  besluttede  vi  at  blive  liggende  tilankers  til  Kl.  3 
næste  Morgen. 

I  Lobet  af  Xatten  bleve  vi  flere  Gange  purrede  ved,  at 
Iisstykker,  der  af  Strømmen  fortes  ned  paa  Skibet,  skurede 
langs  Siden  ad  dette.  Strømmen,  der  ved  vor  Ankomst  lob 
mod  Øst,  kæntrede  Kl.  2  og  Kl.  8  og  lob  med  en  Fart  af 
ca.  2  Miil.  Der  er  ingen  Tvivl  om,  at  denne  Strøm,  der 
kommende  osterfra  var  fersk  og  varm,  meget  tidlig  bryder 
Isen  i  Malygin- Sundet,  medens  Iismasserne  endnu  findes 
nordenfor  Hvideoen,  og,  naar  Strædet  bliver  ordentlig  opmaalt, 
vil  det  saaledes  faae  en  stor  Betydning  for  Sejladsen  paa  Ob 
ogjenissej.  Hvis  man  skal  til  den  førstnævnte  af  disse  Floder, 
spares  desuden  en  Vej  af  en  Snees  danske  Miil,  hvorimod 
Besparelsen  ikke  er  af  nogen  Betydning  for  Jenissejroutens 
Vedkommende. 

Uagtet  Taagen  ikke  var  fuldstændig  lettet,  dampede  vi 
Kl.  3  sydpaa  og  modte  snart  en  Revle,  der  næsten  tør 
skyder  sig  mod  Ost  fra  Cap  Golowin. 

Stadig  loddende  fulgte  vi  Revlen  østerpaa  og  kunde  en 
halv  Times  Tid  senere  atter  staae  sydpaa  over  mod  Jalmal. 
Da  vi  vare  omtrent  midt  i  Sundet,  viste  Solen  sig  et  Øjeblik 
gjennem  Taagen,  og  det  blev  derved  muligt  at  bestemme 
Breden  til  jy\ 

Da  vi  syntes  at  see  nogle  Samojedetelte  mod  Vest,  stode 
vi  indenfor  den  omtalte  Revle  henimod  dem  og  søgte  sam- 
tidig ind  mod  Land;  men  vi  havde  ikke  gaaet  i  denne  Ret- 

ning  mere  end  et  Qvarteerstid,  forend  vi  pludselig  stødte 
paa  en  Sandbanke.  En  Oplodning,  som  jeg  i  en  Baad  foretog' 
rundt  om  Skibet,  viste,  at  vi  agterude  og  om  Styrbord  i 
nogle  faa  Alens  Afstand  havde  9  Favne  Vand,  og  ved  Hjælp 
af  et  udfort  Varpanker  fik  vi  ogsaa  temmelig  let  Skibet  af 
den  stejlt  opgaaende  Grund.  Capitain  Johannesen  havde 
imidlertid  ikke  Lyst  at  udsætte  Skibet  mere,  og  vi  ankrede 
derfor,  hvor  vi  vare,  og  gik  iland  med  Baaden. 

Da  Afstanden  til  nærmeste  Land  næsten  var  en  halv 
dansk  Miil,  roede  vi  ret  ind  mod  Stranden  og  havde  saa 
til  Hensigt  at  vandre  til  Samojedeteltene.  Uagtet  der  ikke 
var  megen  Udsigt  til,  at  Solen  skulde  komme  frem,  tog  jeg 
dog  mine  Instrumenter  med  iland,  og  Maskinist  Beyer  blev 
tilbage  paa  Stranden  for  at  passe  paa  dem.  Vi  Andre  gik 
ud  for  at  soge  Samojederne  og  maatte  begynde  med  at 
kravle  paa  alle  Fire  op  ad  en  stejl  30  Fod  høj  Leerskrænt,. 
hvorved  vi  fik  L^dseende  af  Teglværksarbejdere. 

Jalmal  er  ligesom  Hvideøen  af  alluvial  Dannelse,  men 
der  er  meget  stor  Forskjel  i  Landskabets  Udseende.  Da  vi 
naaede  Toppen  af  Klinten  saae  vi  istedenfor  det  flade,  eens- 
formige,  trøstesløse  Land  paa  Hvideøen  et  bakket  Land, 
gjennemskaaret  af  dybe  Kløfter,  paa  hvis  Bund  Bække  rislede. 
Ved  første  Øjekast  syntes  Blomstertæppet  os  overordentlig  rigt, 
men  ved  nøjere  Eftersyn  faldt  vor  Begejstring  dog  noget, 
og  hertil  bidrog  den  Omstændighed  ogsaa,  at  Jordbunden 
særlig  i  Dalene  var  sumpet  og  leret;  navnlig  ved  Bækkene 
sank  man  i  Leer  til  over  Knæene,  og  Marchen  var  langtfra 
ikke  let.  Da  vi  et  Qvarteerstid  havde  vandret  mod  Vest,, 
hørte  vi  et  Skud  bag  os,  og,  da  det  jo  laa  indenfor  Mulig- 
hedens Grændser,  at  Beyer,  som  var  bleven  alene  tilbage  paa 
Stranden,  havde  faaet  Besøg  af  en  Bjørn,  paa  hvis  Nær- 
værelse flere  Spor  tydede,  fandt  vi  det  ikke  rigtigt,  at  han 
var  alene  ved  Instrumenterne;  jeg  vendte  derfor  om,  medens 
de  Andre  fortsatte  Vejen  over  et  bredt  Dalstrøg. 

Jeg  fandt  imidlertid  Beyer  siddende  meget  rolig  ved 
Instrumenterne  og  fløjte  halvt  ærgerlig  over  at  have  skudt 
paa  en  Ræv  uden  Resultat.  Det  begyndte  nu  at  regne 
stærkt,  og,  efterat  have  bragt  Instrumenterne  ombord  i  Baaden 
og  tildækket  dem,  byggede  vi  os  af  vore  Regnkapper  et  lille 
Telt  og  ventede  saaledes  paa  de  Andres  Tilbagekomst. 

Forst  efter  halvanden  Times  Forlob  kom  de  tilbage, 
trætte  og  uden  at  have  naaet  Samojedeteltene,  idet  en  bred 
Elv  havde  spærret  dem  Vejen. 

Resten  af  Dagen  blev  anvendt  til  Lodninger,  medens  vi 
stod  osteri  i  Sundet;  men  paa  Grund  af  stiv  Kuling  maatte 
vi  henad  Aften  ankre  i  dettes  nordostlige  Deel. 

Næste  Morgen  søgte  vi  efter  Renden  ud  i  Obbugten, 
begyndende  nordfra;  men,  da  vi  ved  Middagstid  vare  komne 
halvvejs  over  mod  Jalmal  uden  Resultat  og  i  stadig  Fare  for 
at  komme  paa  Grund,  besluttede  vi  at  opgive  Forsøget  i 
Betragtning  af  det  stormfulde  Vejr,  og  da  de  os  tilstaaede 
$6  Timer  vare  forlobne. 

Det  Heldigste  ved  hele  denne  Udflugt  var  Hjemrejsen, 
om  jeg  saa  maa  sige;  uden  Vanskeligheder  naaede  vi  nordenom 
Hvideøen  og  fik  ved  Middagstid  d.  7de  August  Jenissej's  øst- 
lige Bred  isigte.  Tæt  udenfor  denne  ligger  en  Række  Klippe- 
øer, og  mod  den  største  af  disse  satte  vi  vor  Cours.  Til 
vor  store  Forbauselse  saae  vi  imidlertid  ikke  det  mindste  til 
de  andre  Skibe,  og  vi  begyndte  allerede  at  tale  om,  hvad  vi 
burde  gjøre,  hvis  de  endnu  ikke  vare  komne.  Capitain  Johanne- 
sen og  jeg  gik  op  i  Udkigstonden  for  at  see  efter  dem,  og 
det  varede  heller  ikke  længe,  for  vi  saae  Folk  gaae  oppe  paa 
Toppen  af  de  omtrent  200  Fod  høje  Klipper.  Paa  et  frem- 
trædende Punct  saae  vi  en  Stang  med  et  Flag;  det  var  et 
Mærke,  som  Bove  havde  rejst  til  Brug  ved  sin  Opmaaling  af 
Øen.  I  samme  Øjeblik,  som  vi  opdagede  denne,  saae  vi 
Dampskibsrøg  over  en  Lavning,    og  glade    raabte   vi   ned   til 

vore  paa  Dækket  ventende  Kammerater,    at   de   andre  Skibe 
vare  komne. 

Vi  vare  imidlertid  ikke  de  eneste  Observateurer  ombord; 
thi,  medens  vi  deroppe  saae  ud  i  det  Fjerne,  beskjæftigede 
man  sig  dernede  paa  Dækket  med  de  nærmere  Omgivelser, 
og  vor  Meddelelse  besvaredes  med  Raabet :  »En  Bjørn  ! «  hvilket 
havde  en  fuldstændig  elektriserende  Virkning  paa  Alle.  Ned 
foer  Johannesen  og  jeg  ad  Vantet,  og,  efterhaanden  som  Bos- 
serne kom  op  paa  Dækket,   knaldedes  der  løs  paa  det  Ulykke- 

lige  Offer,  der  brølende  vendte  Hovedet  om  imod  os.  Et 
Par  af  de  Andre  saarede  den  let,  og,  da  jeg  fik  min  Bøsse 
op,  lykkedes  det  mig  at  sende  den  en  Kugle  gjennem  Hjernen, 
saa  at  den  uden  en  Lyd  sænkede  Hovedet  og  var  død.  Et 
Par  Minuter  efter  var  den  bugseret  paa  Siden  af  »Lena«,  en 
Tallie  slaaet  om  den  ene  Forpote,  og  hele  Dyret  hejst  op 
af  Vandet. 

I  Øjeblikket  havde  vi  imidlertid  ikke  Tid  til  at  beskjæftige 
os  videre  med  den,  thi,  just  som  vi  vare  komne  ombord  igjen, 
fik  vi   »Frazer«'s  Dampbarkas  isigte.      Capitain  Nilsson,  fulgt 

af  Hr.  Serebrennikoff,  kom  ud  for  at  tage  imod  os  og  lodse 
os  ind. 

En  halv  Time  senere  vare  vi  tilankers  i  Dicksons  Havn, 
hvortil  de  andre  tre  Skibe  allerede  Dagen  iforvejen  vare 
ankomne. 

De  havde  nordvestfor  Hvideøen  været  inde  i  noget 
Driviis  og  havde  gjennem  dette  fulgt  Øens  Nordkyst.  Om 
Morgenen  den  6te  fik  de  Øerne  ved  Dicksons  Havn  isigte 
og  ankrede  i  en  Bugt  paa  Dicksonøens  Nordvestside.  Efterat 
Nordenskiold  og  Palander  havde  foretaget  en  Recognoscering, 
gik  Skibene  om  Eftermiddagen  søndenom  Øen  ind  i  den 
egentlige  Dicksons  Havn  paa  Øens  Østside. 

Her  dannes  af  Naturen  den  prægtigste  Havn. 

Dicksons  0  er  omtrent  en  dansk  Miil  lang  i  øst-vestlig 
Retning  og  omtrent  tre  Fjerdingvej  bred.  Paa  dens  ind  mod 
Fastlandet  vendende  Ostkyst  skærer  en  Bugt  sig  ind  med 
en  Dybde  af  en  Fjerdingvej  og  en  Brede  af  3  å  4000  Fod; 
da  Øens  Afstand  fra  Fastlandet  ikke  er  en  Fjerdingvej,  er 
denne  Bugt  saaledes  beskyttet  for  alle  Vinde.  Dybden  i 
Bugten  er  5  å  8  Favne,  og  god  Holdebund  findes.  De 
talrige  Bække,  som  strømme  ned  fra  Klipperne  og  undertiden 
antage  Dimensioner  af  smaa  Floder,  sikkre  de  i  Havnen 
ankrende  Skibe  Forsyning  af  ferskt  Vand. 

Selve  Øen,  der  bestaaer  af  Gnejsgranit,  hæver  sig,  som 
sagt,  til  en  Højde  af  omtrent  200  Fod  og  frembyder  ved  sin 
bjergagtige  Charakteer  i  Modsætning  til  Hvideoen  en  ud- 
mærket Jagtmark. 

Under  vort  Ophold  her  skød  Palander  et  Par  Rensdyr  og 
en  Bjørn,  Styrmanden  paa  »Express«  en  Bjørn,  og  Maskinist 
Beyer  ligeledes  en  Bjørn;  da  Terrainet  frembød  Dækning, 
var  det  ikke  saa  vanskeligt  at  komme  Rensdyrene  paa  Skud, 
og  det  Samme  var  Tilfældet  for  Bjørnenes  Vedkommende. 

Bjørnejagten  bliver  ofte  opfattet  som  noget  vidt  forskjelligt 
fra,  hvad  den  er.     Om  Sommeren,    naar  Bjørnene  ikke  sulte, 

kan  Jagten  paa  ingen  Maade  kaldes  farlig,  idet  Bjørnen  er 
bange  for  Mennesket  og  i  Reglen  flygter,  saa  at  man  har 
ondt  ved  i  Hastværket  at  skyde  den ;  ja,  selv  om  man  er 
ubevæbnet,  kan  man  ofte  klare  sig  for  en  Iisbjørn.  Paa  Spits- 
bergen  er  det  saaledes  hændet  Nordenskiold,  at  han,  medens 
han  ubevæbnet  vandrede  i  Bjergene  for  at  foretage  minera- 
logiske Undersøgelser,  har  mødt  en  Bjørn,  der  ganske  rolig 
kom  henimod  ham.  At  løbe  sin  Vej,  vilde  have  været  den 
visse  Død,  men  Nordenskjold  gav  sig  til  at  kaste  Sten  paa 
Dyret,  indtil  det  fortrak. 

Det  er  en  Selvfølge,  at  man  kan  møde  Undtagelser; 
er  Bjørnen  sulten,  tager  den,  hvad  den  kan  faae,  og  ofte  lide 
disse  Dyr  i  den  Grad  Sult,  at  de  ikke  betænke  sig  paa  f.  Ex. 
at  gaae  lige  ombord  i  et  Skib,  saaledes  som  det  hændte  paa 
»Tegethoff«;  men  i  vedkommende  Bjørns  Mave  fandtes  heller 
ikke,  da  den  blev  skudt,  mere  end  et  Stykke  Flonel.  Man 
har  jo  ogsaa  flere  Exempler  fra  arktiske  Expeditioner  paa,  at 
Iisbjørne  have  angrebet  Mennesker;  men  dette  finder  sikkert 
kun  Sted,  naar  Menneskene  løbe  for  dem  og  derved  give  dem 
Mod,  eller  naar  de  maaskee  i  Ugeviis  have  sultet. 

Naar  Bjørnen  forfølges,  søger  den  ofte  sin  Tilflugt  til 
Vandet,  men,  ihvorvel  den  svømmer  udmærket,  bliver  den 
dog  derved  ofte  et  endnu  lettere  Bytte. 

Medens  Iisbjørnens  vigtigste  Føde  er  Sælhunden,  som 
den  ligger  paa  Luur  efter  ved  de  Huller  i  Isen,  som  Sælen 
benytter  til  at  trække  Luft  i,  finder  man  dog  ofte  Græs  i 
Maven  paa  de  fældede  Bjørne,  og  Fangstmændene  sige,  at 
Bjørnene,  naar  de  blive  for  gamle  til  at  fange  Sælhunde, 
tage  tiltakke  med  vegetabilsk  Fode;  en  saadan  »gammel 
Landkonge«  blev  i   1875  fældet  af  Théel  ved  Dicksons  Havn. 

Som  en  Følge  af  den  heldige  Jagt  levede  vi  i  disse 
Dage  meget  højt,  vort  Bord  bugnede  af  Rensdyrssteg,  Bjørne- 
steg o.  s.  v.  Rensdyrskjodet  maa  steges  meget  haardt  og 
smager  da  som  sodt  Kalvekjød,    men  i  modsat  Fald    er  det, 

som  om  man  fik  en  Klump  Meel  i  Munden,  saa  blødt  er  det. 
Skindene  af  de  fældede  Bjorne  bleve  nedsaltede  i  en  Lage, 
hvis  Styrke  Fangstmændene  maalte  ved  at  undersoge,  om 
en  Kartoffel  svommede  ovenpaa,  og  de  sendtes  dernæst  hjem 
med  »Frazer«  og  »Express«,  som  den  9de  August  forlode  os, 
medtagende  vor  Post.  Nogle  Dage  senere  naaede  de  Dudino 
og  vare  i  Begyndelsen    af  October  atter  i  Europa. 

Forinden  havde  baade  »Vega«  og  »Lena«  completteret 
Kulforraadet  fra  »Express«.  Bove  havde  optaget  et  Kaart 
over  Øen  og  Havnen,  magnetiske  og  astronomiske  Observa- 
tioner vare  tagne,  og  Naturforskerne  havde  med  Damp- 
barkassen gjort  flere  Udflugter  saavel  til  Øerne  som  til  det 
nærliggende  Fastland. 

Da  Alt  saaledes  var  besørget,  besluttede  Nordenski  kl 
den  10de  at  fortsætte  Rejsen.  Hidtil  havde  vi  jo  for  saa  vidt 
sejlet  i  bekjendte  Farvande,  nu  skulde  først  den  egentlige 
Opdagelsesrejse  begynde ;  men,  inden  vi  forlade  denne  De'el 
af  det  kariske  Hav,  skal  jeg  dog  i  Betragtning  af,  at  det  er 
denne  Deel  af  Nordostpassagen,  det  rimeligviis  først  vil 
komme  til  at  spille  en  Rolle  i  det  praktiske  Liv,  tilføje  et 
Par  Bemærkninger  om  dette  Hav. 

Som  Forholdene  i  Øjeblikket  stille  sig,  vil  Obs  Opland 
bedst  egne  sig  til  Handel  med  Europa,  og  det  gjælder  derfor 
om  i  Bunden  af  Obbugten  at  finde  en  Havn,  der  kan  være 
for  Ob,  hvad  Dicksons  Havn  kan  blive  for  Jenisseys  Vedkom- 
mende, nemlig  det  Sted,  hvor  de  søgaaende  Dampere  og 
Flodfartøjerne  mødes.  En  saadan  Havn  maa,  ifølge  de  Op- 
lysninger, som  hjembragtes  af  den  danske  Handelsmand, 
Lieutenant  Hage,  der  i  1880  berejste  Obs  Opland,  kunne 
findes  i  Nærheden  af  Tamb  Sale. 

Efter  Hage's  Mening  ligger  al  Vanskelighed  for  at 
etablere  et  Handelssamkvem  mellem  Ob  og  Vesteuropa  i  det 
kariske   Hav,     og    denne  Vanskelighed,     som    ganske    vist 

Øjeblikket  findes,  skyldes  to  Aarsager,  nemlig  Isen  og  den 
mangelfulde  Opmaaling. 

Om  Vinteren  maa  hele  det  kariske  Hav,  idetmindste  til 
visse  Tider,  antages  at  være  bedækket  med  en  sammen- 
hængende Iisskorpe,  dannet  paa  selve  Stedet;  i  Forsommeren 
bryder  den  op,  og  i  Løbet  af  August  og  September  smelter 
den  næsten  fuldstændig  bort,  saaledes  at  man  paa  den  Tid, 
da  den  nye  Iisdannelse  begynder,  finder  den  sydlige  Deel  af 
det  kariske  Hav  saagodtsom  iisfri.  Aarsagerne  til  dette 
Forhold  ere  to,  nemlig  Solen  og  det  varme  Vand,  som  deels 
fra  Petschora  gjennem  Jugar  Schar  og  den  kariske  Port,  deels 
fra  de  i  den  sydlige  Deel  af  det  kariske  Hav  udmundende 
Floder  strømmer-  ud  i  dette.  Herved  aabnes  Stræderne,  og 
fra  Matotschkin  Schar  sydefter  langs  Novaja  Semlia's  Østkyst, 
langs  Havets  sydlige  Bred  og  Jalmals  Vestkyst  dannes  allerede 
tidlig  en  iisfri  Rende.  Matotschkin  Schar,  hvorigjennem  en 
svag  Arm  af  Golfstrømmen  flyder  ind  i  det  kariske  Hav, 
bliver  i  Reglen  senere  iisfrit  end  de  sydlige  Stræder.  Solen 
og  det  varme  Vand  virke  nu  i  Forbindelse  med  de  hyppige 
og  stærke  Taager  saa  ødelæggende  paa  den  Iismasse,  som 
altsaa  paa  dette  Tidspunct  findes  midt  i  det  kariske  Hav, 
at  den  paa  den  Aarstid,  hvor  Sejladsen  egentlig  skal  finde 
Sted,  er  saa  afslidt,  porøs  og  skjør,  at  Fangstmændenes  Ud- 
tryk »raadden  lis«  fuldstændig  passer  paa  den.  I  de  fleste 
Aar  vil  den  endelig  fuldstændig  forsvinde. 

Langs  Novaja  Zemlia's  Østkyst  løber  en  kold  Strøm  sydi, 
medførende  Iismasser  fra  det  egentlige  Polarhav,  men  sydfor 
Matotschkin  Schar  maa  man  ikke  tillægge  denne  Strøm  nogen 
videre  Betydning,  da  den  her  hovedsagelig  optræder  som 
Undervandsstrøm ;  i  det  uheldige  Iisaar  1876  sejlede  Norden- 
skiold,  som  tidligere  nævnt,  fra  Matotschkin  Schar  langs 
Novaja  Zemlia's  Østkyst  sydpaa  i  en  fuldstændig  iisfri  Rende 
med  forholdsviis  varmt  Vand  i  Overfladen,  medens  den  oven- 
nævnte paa  Stedet  dannede  lis    i   Midten  af  det  kariske  Hav 

forhindrede  ham  i  at  gaae  tværs  over  dette;  han  blev  nød- 
saget til  at  gaae  langs  Kysten  hele  Havet  rundt,  og  det  er 
denne  Kystrende,  i  hvilken  Vandet  mellem  Jugor  Schar  og 
Malygin  -  Strædet  er  saa  grundt,  at  de  store  Torosser  slet 
ikke  kunne  flyde  derind,  der  skal  spille  en  Rolle  for  en 
regelmæssig  Skibsfart. 

Hvad  endelig  Iisforholdene  østenfor  Hvideøen  angaaer, 
da  danne  de  mægtige  Vandmasser,  da  komme  fra  Ob  og 
jenissej,  her  fuldstændig  iisfrit  Vand,  længe  forend  de  vest- 
lige Dele  af  Havet  ere  sejlbare. 

Heraf  vil  det  altsaa  sees,  at  man  hvert  Aar,  tid- 
ligere eller  senere,  alt  efter  de  under  Foraaret  og  Sommeren 
herskende  Temperatur-  og  navnlig  Vindforhold,  kan  vente  at 
træffe  en  aaben  Kystrende  i  det  kariske  Hav,  ja  for  de  fleste 
Aars  Vedkommende  endog  hele  Havet  saagodtsom  iisfrit, 
og  det  er  denne  Periode ,  der  skal  benyttes  til  Sejladsen. 
Hvis  der  nemlig  med  Tiden  skal  være  Tale  om  en  udstrakt 
Skibsfart  i  disse  Egne,  maa  man  jo  ikke  forudsætte,  at  alle 
Skibene  skulle  være  byggede  og  udrustede  som  til  vigtige 
arktiske  Expeditioner,  der  skulle  forsøge  at  kæmpe  sig  frem 
gjennem  Isen;  isaafald  vilde  Risicoen  blive  for  stor,  og  hele 
Foretagendet  for  kostbart  til  at  drives  i  stor  Maalestok;  nej, 
man  maa  nøjes  med,  og  det  nøjes  man  nutildags  med  baade 
paa  det  hvide  Hav  og  i  Østersoen,  at  vente,  til  Isen  tillader 
Farten  med  almindelige  Dampskibe,  og  Fremgangsmaaden 
herved  vil  da  være  følgende : 

Uden  at  indlade  sig  paa  at  forcere  en  Gjennemgang. 
afventer  man  ganske  rolig  det  Øjeblik,  da  Stræderne  bryde 
op,  og  med  Tiden  vil  man  jo  let  ved  Telegraphens  Hjælp 
blive  underrettet  herom;  ved  at  benytte  sig  af  den  omtalte  iisfrie 
Kystrende,  som  man  jo,  om  man  vil  være  mere  sikker,  kan 
give  Tid  til  at  udvikle  sig,  vil  man  hurtig  kunne  tilbage- 
lægge de  350  danske  Miil,  som  udgjør  Distancen  frem  og 
tilbage  mellem  Jugor  Schar  og  Jamb  Sale.     Skibe,  som  komme 

senere,  ville  kunne  benytte  den  kortere  Vej  gjennem  Matotsch- 
kin  Schar,    idetmindste  paa  Hjemvejen. 

Da  Tiden,  inden  Stræderne,  der  fore  ind  til  det  kariske 
Hav,  bryde  op,  jo,  som  det  har  viist  sig,  kan  trække  ud  til 
ind  i  September,  udsætter  man  sig,  navnlig  paa  Hjemrejsen, 
for  at  mode  en  anden  Vanskelighed,  nemlig  nydannet  lis, 
og  selv  een  Nats  lis  er  tilstrækkelig  til  at  bringe  et  Træskib 
i  en  meget  betænkelig  Situation,  idet  den  tynde  lis  fuld- 
stændig skærer  i  Træet;  af  denne  Grund  vil  det  være 
fordeelagtigst  at  anvende  Jern-  eller  Staalskibe  til  Sommer- 
sejlads  i  disse  Farvande,  hvor  nysnævnte  Tilfælde  kan 
indtræde  endog  i  August  Maaned,  naar  der  i  længere  Tid 
har  hersket  Stille;  skulle  Træskibe  klædes  med  Jern,  blive 
de  tunge,  behove  da  mere  Kul  for  at  opnaae  samme  Fart, 
laste  altsaa  mindre,  ere  kort  sagt  kostbarere. 

Nogen  Risico  i  andre  Retninger  løber  man  ikke  ved  at 
foretrække  Jern-  eller  Staalskibe  fremfor  Træskibe,  thi  det 
er  som  sagt  ikke  Meningen,  at  disse  Skibe  skulle  optræde  i 
Kamp  mod  den  egentlige  Polariis,  af  hvilken  man  næppe  seer 
Andet  end  mindre  Mærker,  der  let  kunne  omgaaes,  paa  Vejen 
mellem  Hvideoen  og  Matotschkin  Schar;  den  lis,  man  moder 
paa  Vejen  til  de  sydlige  Stræder,  vil  enten  være  for  stor  til 
at  komme  ind  paa  grundt  Vand,  som  man  da  maa  søge, 
eller  det  vil  være  den  omtalte  »raadne  lis"«,  som  ikke  er  at 
frygte.  Hvad  den  lis  angaaer.  som  Stormen  pakker  sammen 
i  Stræderne,  da  behover  man  ikke  at  bygge  Skibene  stærkere 
for  dens  Skyld,  thi  i  de  snævre  Stræder  vil  intet  Skib,  hvor- 
ledes man  end  bygger  det,  kunne  gjennembryde  en  tætpakket 
Iismasse;  man  maa  der  vente,  til  Varmen  og  den  paa  disse 
Steder  undertiden  rivende  Strøm  har  bortryddet  Vanskelig- 
hederne. Ere  Stræderne  forst  ryddede,  da  gjor  det  mindre 
til  Sagen,  om  man  endnu  i  det  kariske  Hav  moder  omkring- 
drivende  lismasser  eller  Bælter;  som  jeg  allerede  har  omtalt, 
gik  vi  med   >  Lena«   gjennem  flere  saadanne,  uden  at  det  lille 

Skib  tog  mindste  Skade.  Kan  man  endelig  ikke  af  Hensyn 
til  Flagernes  Størrelse  gaae  igjennem  et  saadant  Bælte,  da 
vil  der,  naar  blot  Aarstiden  er  tilstrækkelig  fremrykket,  næppe 
være  nogen  Vanskelighed  ved  at  gaae  udenom  det  Hele. 

Der  er  ingen  Tvivl  om,  at  et  hurtigt  Skib  hvert  Aar  vil 
kunne  naae  Flodmundingerne,  ja  en  simpel  Beregning  vil  vise, 
at  et  saa  gunstigt  Iisaar  som  1878  skulde  have  tilladt  et 
Dampskib,  der  normalt  holdt  10  Knobs  Fart,  at  gjøre  to  Rejser 
frem  og  tilbage  mellem  Kjøbenhavn  og  Jamb  Sale.  Afstanden 
fra  Kjøbenhavn  til  Tromsø  er  300  danske  Miil,  fra  Tromsø 
til  Jamb  Sale  400  d.  M. ;  regner  man  24  Timer  til  Kul- 
fyldning, hvergang  Tromsø  passeres,  4  Døgn  til  Omladning 
saavel  ved  Jamb  Sale  som  i  Kjøbenhavn,  samt  til  Kulfyldning 
sidstnævnte  Sted,  og  sætter  man  endelig  af  Hensyn  til  Storm, 
Taage  og  mulige  Iishindringer  den  for  hvert  Døgn  gjennem- 
løbne  Distance  til  30  danske  Miil,  hvilket  svarer  til  en 
Gjennemsnitsfart  af  5  Knob,  da  har  man  stillet  sine  Fordringer 
meget  lavt.  I  det  nævnte  Aar  kunde  man  midt  i  Juli  uden 
Hindringer  gaae  igjennem  Jugor  Schar,  og  et  Dampskib,  der 
var  gaaet  fra  Kjøbenhavn  i  Slutningen  af  Juni,  kunde  altsaa 
have  gjort  følgende  Rejser: 

i  Jugor  Schar  15de  Juli, 

ved  Jamb  Sale  22de  Juli, 

fra  Jamb  Sale  26de  Juli, 

i  Tromsø  9de  August, 

fra  Tromsø   10de  August, 

i  Kjøbenhavn  20de  August, 

fra  Kjøbenhavn   24de  August, 

i  Tromsø  3die  September, 

fra  Tromsø  4de  September, 

ved  Jamb  Sale  18de  September, 

fra  Jamb  Sale  22de  September, 

i  Matotschkin  Schar  28de  September, 

paa  hvilken  Tid  Stræderne  næsten  hvert  Aar  i  det  sidste 
Decennium  ere  blevne  passerede  uden  Hindringer.  At  der 
her  er  Tale  om  et  godt  Iisaar,  er  en  Selvfølge,  men  de 
tænkte  Rejser  ere  ikke  i  nogen  Henseende  usandsynlige,  og 
de  ville  sikkert  ofte  blive  gjorte  i  Fremtiden.  Paa  den 
anden  Side  behøver  man,  for  at  gjøre  een  Rejse  frem  og 
tilbage,  kun  18  Dages  Ophold  østenfor  Stræderne,  og  selv 
i  det  uheldigste  Iisaar  vil  det  kariske  Hav  sikkert  være  saa 
længe  sejlbart;  som  oftest  vil  denne  Periode  vistnok  falde 
omkring  den   12te  September. 

Det  er  naturligviis  ikke  min  Mening,  at  man  nu  kan 
paaregne  saadanne  Rejser;  men,  naar  Skibsfarten  i  disse  Egne 
først  kommer  rigtig  igang,  ville  de  sikkert  ikke  komme  til 
at  høre  til  Sjeldenhederne.  Saalænge  det  Hele  er  saa 
uudviklet  som  nutildags,  vil  man  muligen  ogsaa  staae  sig  bedst 
ved  at  anvende  Træskibe;  men  efterhaanden,  som  Alt  gaaer 
efter  en  større  Scala,  ville  disse  snart  blive  distancerede  af 
hurtiggaaende,  lette  Staaldampskibe. 

Først  og  fremmest  maa  dog  den  anden  Vanskelighed, 
den  mangelfulde  Opmaaling,  tyddes  afvejen.  Sejladsen  i  det 
ufuldstændig  opmaalte  Hav  vil  medføre,  at  Skibene  ofte  maae 
gaae  langsomt  for  at  lodde,  eller,  hvad  der  er  endnu  værre, 
talrige  Grundstødninger  ville  være  at  befrygte,  hvilke,  især 
paa  en  fremrykket  Aarstid,  kunne  være  skjæbnesvangre  baade 
for  Skib  og  Ladning.  Bevidstheden  herom  vil  udøve  et 
stærkt  Tryk  paa  den  Skibsfører,  der  er  vant  til  at  sejle  under 
almindelige  Forhold  i  Østersøen  og  Nordsøen;  men  lad 
ham  kjende  den  Slags  lis,  her  er  Tale  om,  lad  ham  faae  et 
godt,  paalideligt  Kaart  at  sejle  efter,  lad  Erfaringerne  om  Isen 
og  Maaden  at  undgaae  den  paa  blive  indhøstede  og  op- 
samlede systematisk,  lad  ham  føre  et  almindelig  godt,  stærkt 
og  hurtigt  Staaldampskib,  og  han  vil  intet  Aar  undlade  at 
give  Møde  paa  det  bestemte  Sted;  Tiden  for  hans  Ankomst 
vil  afhænge  af  Aarets  Iisforhold,  men  den  vil  altid  findes. 

De  nødvendige  Forberedelser  i  denne  Retning  ere: 
Opmaaling  og  Afmærkning  af  Stræderne,  som  føre  ind  til 
det  kariske  Hav,  Opmaaling  af  en  Rende  langs  dettes  Kyst, 
Opmaaling  og  Afmærkning  af  Malygin-Strædet,  og  man  vil 
da  sikkert  kunne  gaae  til  Dicksons  Havn.  For  at  føre  Pro- 
ducter  til  og  fra  Obs  Opland,  maa  der  desuden  foretages  en 
Opmaaling,  idetmindste  af  en  Rende  paa  et  Par  Miils  Brede, 
gjennem  hele  Ob-Bugten,  dernæst  maa  Barren  i  Bunden  af 
denne  opmaales,  og  Løbet  over  den  bestemmes,  og  endelig 
maa,  som  ovenfor  nævnt,  en  god  Plavn  findes,  hvori  Om- 
ladningen kan  finde  Sted.  Det  er  i  høj  Grad  ønskeligt,  at 
denne  Havn  ligger  indenfor  Barren,  da  Flodfartøjerne  isaafald 
kunne  undgaae  den  for  dem  farlige  Sejlads  paa  den  store 
aabne  Bugt. 

Efterhaanden  som  Skibsfarten  paa  disse  Egne  udvides, 
vil  det  kunne  betale  sig  at  etablere  en  telegraphisk  For- 
bindelse mellem  Jugor  Schar  og  Europa;  ved  Hjælp  af  denne 
vil  man  faae  at  vide,  naar  man  kan  sende  sine  Ladninger 
afsted,  thi  det  er  i  Reglen  her,  man  vil  komme  til  at  vente ; 
ere  først  Stræderne  aabne,  vil  man  ikke  møde  væsentlige 
Hindringer  i  det  kariske  Hav,  og  Ob  og  Jenissej  ville  paa 
dette  Tidspunct  forlængst  være  sejlbare. 

Flere  Nationer  have  jo  allerede  forsøgt  paa  at  gjore 
denne  Route  frugtbringende,  og  der  er  ingen  Tvivl  om,  at 
Hundreder  af  Skibe  med  Tiden  ville  befare  den  Bane,  som 
Nordenskiold  ved  sine  tre  Rejser  i  disse  Egne  har  brudt. 

J_Jen  iode  August  Kl.  8  om  Morgenen  lettede  »Vega«  og 
»Lena«  Anker  og  stode  ud  igjennem  et  smalt  Sund,  som 
fandtes  mellem  Fastlandet  og  to  mellem  dette  og  Dicksons  0 
liggende  smaa  Holme,  der  med  lodrette  Klippesider  dukkede 
op  af  det  dybe  Stræde,  hvorigjennem  Jenissejs  smudsiggule 
Vand  førtes  med  rivende  Fart,  saa  at  der  ved  hver  Omdrej- 
ning dannedes  smaa  Malstrømme. 

Paa  Toppen  af  den  ene  Holm  tronede  en  forladt  Russer- 
hytte. Tidligere  har  hele  Jenissejs  østlige  Bred  været  beboet, 
idetmindste  om  Sommeren;  men  deels  er  Jagten  aftagen,  deels 
leve  Folk  ikke  saa  tarvelig  nu  som  før,  og  denne  Udørk 
er  derfor  efterhaanden  bleven  fuldstændig  forladt.  Overalt 
langs  Bredden  træffer  man  endnu  de  tidligere  Beboelsessteder, 
tarvelige,  fiirkantede  Huse  med  flade  Tage,  byggede  af 
Drivtømmer  og  Græstørv,  og  de  forøge  det  triste  Indtryk, 
man  undertiden  faaer  af  Landskabet,  ved  deres  forfaldne 
Udseende  og  ved  at  minde  om,  at  selv  de  mest  nøjsomme 
Mennesker   have   maattet  flygte  fra    disse    ugjæstfrie  Ørkener. 

Snart  vare  vi  ude  af  det  trange  Sund,  Sejlene  sattes,  og 
begunstigede  af  Strømmen  stode  vi  for  en  frisk  sydlig  Vind 
nordpaa   ud    paa    det    ubekjendte   Polarhav.      Endnu    engang 

kastede  vi  et  Blik  paa  de  Klipper,  hvorfra  vi  havde  sendt 
vore  sidste  Hilsener  til  Hjemmet,  og  vendte  saa  Blikket 
spejdende  mod  Nord.  Med  Hjertet  bankende  af  Længsel 
efter  at  naae  vort  loreløbige  Maal:  den  gamle  Verdens  Nord- 
spids, tænkte  vi  paa  Fremtiden,  haabende  det  Bedste  af  den. 
Med  store  Bogstaver  skrev  Skipperen,  der  just  den  Dag  skulde 
lægge  et  nyt  Bind  af  Kladdejournalen  frem,  paa  dennes  Titel- 
blad: »Lycka  och  valgång!«  og  hans  Ønske  gik  da  ogsaa 
i  Opfyldelse,  forsaavidt  som  dette  Bind  kom  til  at  indeholde 
Ankringer  ved  Cap  Tscheljuskin. 

Allerede  efter  et  Par  Timers  Sejlads  fik  vi  mod  For- 
ventning Sigte  af  Land  i  Nordost;  efter  de  nyeste  Kaart 
skulde  der  paa  dette  Sted  ikke  findes  noget  Land,  og  mere 
forbausede  bleve  vi,  da  den  ene  0  efter  den  anden  dukkede 
op,  efterhåanden  som  vi  fortsatte  nordosthen.  Det  viste  sig 
imidlertid,  at  disse  Øer  stemte  med  de  gamle  Kaart,  og,  da 
vi  næste  Morgen  af  Taagen  bleve  tvungne  til  at  ankre  ved 
en  lille  0,  kaldte  Nordenskiold  denne  Mininøen,  efter  Lieute- 
nant  Minin,  som  i  1738 — 39  fra  Jenissej  naaede  til  nogle  Miil 
nordenfor  dette  Punct,  og  som  paa  denne  Rejse  kaartlagde 
Kysten  til  Cap  Sterlegoff,  fuldstændig  i  Overeensstemmelse 
med  vore  Observationer.  Begge  de  nævnte  Aar  foretog  Minin, 
der  under  Lieutenant  Owzin's  Commando  havde  deeltaget  i 
den  Deel  af  den  store  nordiske  Expedition,  som  fra  Ob  skulde 
gaae  til  Jenissej,  fra  denne  Flods  Munding  Rejsen  nordpaa 
langs  Kysten,  men  standsedes  stadig  af  Isen  paa  740  å  75  °  n.Br. 
Ved  Rejser  paa  Land  kaartlagde  Lieutenant  Sterlegoff  i  den 
mellemliggende  Vinter  Kysten  indtil  det  Forbjerg,  som  er 
opkaldt  efter  ham. 

Næste  Dag,  den  12te  August,  vare  vi  omtrent  paa  Højden 
af  dette  Forbjerg,  der  paa  flere  nyere  Kaart  er  aflagt 
c.  20  danske  Miil  for  østlig.  Allerede  om  Natten  havde  vi 
gaaet  mellem  stor  spredt  Driviis,  der  i  Taagen  antog  de 
mest  phantastiske  Former.      Naar  Søen  skvulper  mod  Randen 

af  et  stort  Iisstykke,  udhuler  den  efterhaanden  dette,  og, 
medens  Overfladen  en  Tidlang  beholder  sin  fulde  Udstrækning, 
dannes  der  under  den  store  Huler,  undertiden  prydede  med 
de  prægtigste  Søjlerækker;  idet  Skibet  passerer  og  sætter 
Vandet  i  en  ny  Bevægelse,  styrter  dette  ind  imellem  Søjlerne, 
bringer  hele  Iisstykket  til  at  vugge,  og  med  et  Brag  styrter 
da  undertiden  den  ud  over  Vandet  hængende  øverste  Deel 
ned  i  Bølgerne,  som  den  yderligere  oprører,  medens  selve 
Hovedmassen,  som  oftest  paa  Grund  af  Forandringer  i  Vægt- 
fordelingen, kæntrer  rundt.  Ere  Iisstykkerne  store,  kan  det 
ofte  være  farligt  at  være  i  Nærheden  af  dem,  naar  en  saadan 
Kæntring  foregaaer,  idet  undertiden  en  tidligere  dybt  under 
Vandet  liggende  Iisfod  pludselig  dukker  op;  men  de  lis- 
stykker,  vi  her  mødte,  voldte  os  ingen  Vanskeligheder  i  denne 
Retning;  de  forsvandt,  det  ene  efter  det  andet,"  agterude, 
og,  selv  om  man  stundom  i  Taagen  ikke  saae  dem,  mærkede 
man  dog  deres  Nærværelse  ved  Bølgernes  melancholske 
Skvulpen  op  under  deres  udhængende  Sider. 

Medens  de  sædvanlige  Skrabninger  af  Havbunden  fore- 
toges, fortøjede  vi  denne  Formiddag  ved  et  mægtigt  lis- 
stykke,  som  vi  lode  os  drive  med.  Med  langsom  Fart  sættes 
Stævnen  mod  Iisranden,  og  i  det  Øjeblik,  Skibet  berører  denne, 
sættes  fuld  Kraft  paa  Maskinen  for  at  holde  Forbindelsen; 
et  Par  Mand  gaaer  ned  ad  den  fra  Bakken  nedhængte  Lejder 
°g  hugge  med  Øxer  et  Hul,  hvori  Iisankeret  befæstes;  dette 
er  egentlig  kun  en  stor  Krog,  idet  Ankeret  kun  har  een  Flig. 
Saasnart  denne  har  godt  Hold,  hales  Touget  tot,  Maskinen 
stoppes,  og  man  lader  sig  for  Vind  og  Strøm  drive  med 
Iisstykket. 

Da  det  var  første  Gang,  vi  fortøjede  ved  lis,  er  det  en 
Selvfølge,  at  vi  ikke  forsømte  at  tage  en  Spadseretour  paa 
denne  og  aflægge  et  Besøg  ombord  i  »Lena«,  der  i  nogle 
hundrede  Alens  Afstand  havde  fortøjet  ved  samme  Iisstykke. 
Uagtet  Iisstykkerne  vare  saa  store  og  talrige,    holdt  Vandets 

Temperatur  sig  dog  2  a  3  Grader  over  Nulpunctet,  et  Beviis 
for  Rigtigheden  af  Nordenskiolds  Theori  om  den  Retning, 
som  Jenissejs  og  Obs  Vande  tage,  og  den  Virkning,  de  have. 

Henad  Eftermiddagen  fik  vi  store  Driviismasser  isigte 
forude,  og  samtidig  saae  vi  Taj  myrlandets  høje  Kyst  i  Sydost. 
Med  østlig  Cours  stode  vi  ind  i  Isen  for  at  forsøge  paa  at 
bryde  igjennem  den,  men  efter  en  Times  Løben  imod  de 
6  å  7  Fod  tykke  Iisflager  blev  Forsoget  opgivet;  med  noget 
Besvær  kom  vi  atter  ud  af  Driviismassen  og  stode  ind  mod 
Land  i  det  Haab,  der  at  finde  en  Gjennemgang,  hvilket 
ogsaa  omsider  lykkedes.  Under  denne  Gjennemgang  kom 
en  Bjørn  svømmende  tæt  forbi  »Lena«  og  maatte  med  Livet 
bøde  for  sin  Uforsigtighed. 

Medens  vi  om  Dagen  vare  meget  plagede  af  taaget  Vejr, 
der  ofte  tvang  os  til  mellem  de  talrige  ubekjendte  Øer  at 
gaae  langsomt,  undertiden  med  »Lena«  forude  for  at  lodde, 
havde  vi  i  Reglen  smukt  Solskinsvejr  om  Natten.  Hele 
Horizonten  rundt  saaes  da  de  dejligste  Luftspejlinger,  hvori 
Isen  antog  de  vidunderligste  Former,  medens  Landet  og  de 
talrige,  undertiden  fjerne  Øer  hævede  sig  højt  ivejret,  saa  at 
det  saae  ud,  som  alle  laae  i  samme  Afstand  og  spærrede  Vejen 
hele  Horizonten  rundt.  Ofte  var  det  derved  vanskeligt  at 
vide,  hvorhen  man  skulde,  men  paa  den  anden  Side  havde 
man  den  Fordeel  af  Luftspejlingerne,  at  man  fik  et  Overblik 
over  Isens  Fordeling  i  lang  Afstand. 

Henimod  Midnat  tog  Luftspejlingen  af;  luerød  stod  Tajmyr- 
landet  i  Syd,  smykket  med  enkelte  Sneepletter;  spejlblankt 
laa  Havet,  skinnende  i  Midnatssolen,  medens  Iisstvkkerne 
spillede  i  alle  Regnbuens  Farver;  kun  i  Nordvest  spejledes 
Isen  endnu  noget,  og  over  Spejlingen  stod  det  ildevarslende 
guulagtige  Iisblink,  der  ikke  lovede  os  noget  godt  for  den 
kommende  Dag. 

Iisblinket  og  den  mere  velkomne  Vandhimmel  ere  ogsaa 
vigtige  Vejledere  for  den  arktiske  Rejsende,  idet  deres  Varsler 

sjeldent  slaae  fejl.  Seer  man  en  lys  guul  Stribe  langs  Hori- 
zonten,  kan  man  være  vis  paa,  at  der  i  den  Retning  findes 
store  Iismasser,  og  paa  den  anden  Side  viser  selv  temmelig 
smaa  Aabninger  i  disse  sig  tydelig  ved  en  mørk,  man 
kunde  næsten  sige,  en  regntruende  Himmel  over  de  paa- 
gjældende  Steder. 

Henad  Morgenstunden  den  13de  August  vare  vi  tæt 
inde  under  Tajmyrlandet  og  satte  Coursen  paa  den  yderste 
Pynt  af  dette.  Kl.  8  var  det  atter  usigtbart  Vejr,  og  en 
Timestid  efter  var  Taagen  saa  tæt,  at  vi  ikke  saae  500  Alen 
fra  os.  Medens  vi  som  sædvanligt  laae  stille  for  at  skrabe, 
aflagde  Nordqvist  og  Almqvist  Besøg  paa  en  nærliggende 
lille  Holm,  hvor  de  botaniserede,  indtil  »Vega« 's  Dampfiøjte 
meldte  dem,  at  Skraberne  bleve  halede  op,  og  at  vi  skulde 
gaae  videre. 

Ganske  langsomt  og  stadig  benyttende  Dampfløjten  for 
ikke  at  løbe  paa  »Lena«  fortsatte  vi  vor  Vej,  indtil  vi 
pludselig  i  en  Klaring  saae  Land  rundt  omkring  os  i  knap 
1000  Alens  Afstand.  Vi  lode  strax  et  Varpanker  falde,  og 
Palander  besluttede  ikke  at  gaae  videre,  førend  Taagen 
lettede.  Da  dette  skete  henad  Middag,  viste  det  sig,  at  vi 
vare  løbne  ind  i  en  Bugt  ved  den  nordvestlige  Pynt  af  det 
Land,  vi  for  Øjeblikket  kunde  oversee.  Paa  den  anden  Side 
Pynten  saae  Isen  temmelig  tæt  ud,  men  vi  lettede  dog  og 
stode  videre  nordost  hen,  indtil  Taagen  en  Timestid  senere 
atter  blev  saa  tæt,  at  vi  ikke  kunde  gaae  frem  mellem  den 
temmelig  tætte  lis,  hvorfor  vi  fortøjede  ved  en  Flage  paa 
7  å  8  Fods  Tykkelse  og  henved  1000  Alen  i  Diameter. 
Disse  Iismasser  vare  nylig  brudte  op,  hvilket  kunde  sees  af 
den  Omstændighed,  at  Kanterne  vare  lige  og  ikke  udhulede 
saaledes  som  de  hurtig  blive  ved  at  drive  omkring  udsatte 
for  Bølgernes  Skvulpen. 

I  Løbet  af  Natten  dreve  vi  med  Iismasserne  østerhen  og 
lagde  Mærke  til,   at  de  sluttede  tættere  og  tættere  sammen; 


•    Taj  myrøen.  89 

de  mindre  Iisstykker  dreve  meget  raskere  end  de  store,  atter 
et  Beviis  for,  at  det  er  Flodvandet,  der  især  paa  Overfladen 
har  Overvægten;  dets  Temperatur  holdt  sig  endnu  stadig 
over  Nulpunctet,   omend  kun  een  Grad. 

Den  14de  ved  Middagstid  kastede  vi  los  fra  vor  Iisflage, 
og  efter  at  have  gjort  nogle  Omveje  mellem  Iisstykkerne, 
samt  atter  med  Nød  og  næppe  undgaaet  i  Taagen  at  løbe 
lige  paa  en  0,  kom  vi  henad  Eftermiddagen  ind  i  en  forholds- 
viis  iisfri  Fjord  eller  Stræde;  hvilken  af  Delene  det  var, 
lod  sig  i  Øjeblikket  ikke  afgjøre.  I  en  lille  Bugt  paa  det 
♦nordlige  Land  kastede  vi  en  Timestid  senere  Anker,  og  her 
besluttede  Nordenskiold  og  Palander  at  oppebie  gunstigere 
Forhold. 

Begge  foretoge  strax  efter  Ankringen  en  Udflugt  østerpaa 
med  »Lena«,  navnlig  for  at  forvisse  sig  om,  at  vor  Formod- 
ning om,  at  vi  befandt  os  i  Taj  myrstrædet,  var  rigtig.  Dette 
viste  sig  at  være  Tilfældet,  men  forresten  vare  vi  paa  begge 
Sider  blokerede  af  lis. 

Efter  en  hyppig  forekommende  Polyp  kaldte  Norden- 
skiold den  Bugt,  hvori  vi  havde  ankret,  Actiniahavnen. 

Medens  Nordenskiold  og  Palander  vare  ude  med  »Lena«, 
gik  Naturforskerne  iland;  Brusewitz  og  jeg  fordrev  Tiden  med 
at  sprænge  Krudt,  som  vi  i  en  tilloddet  Blikdaase  sænkede 
ned  i  Vandet.  Uagtet  der  kun  var  5  Pund  Krudt  i  Daasen, 
gjorde  det  dog  en  ret  god  Virkning,  og  det  saae  ud  til,  at 
vi  i  Isen  vilde  have  ret  godt  Udbytte  selv  af  mindre  Qvanti- 
teters  Sprængning. 

Henad  Aften  kom  de  Andre  ombord,  men  Klokken  blev 
over  9,  uden  at  Almqvist  og  Nordqvist  havde  viist  sig.  Vi 
havde  Damp  oppe  og  benyttede  os  derfor  af  Dampfløjten 
for  at  vejlede  dem  i  Taagen.  Først  henad  Midnat  kom  de 
ombord,  meget  trætte;  Grunden  til  deres  Udeblivelse  var,  at 
de  i  Taagen  vare  gaaet  vild,  og,  da  de  opdagede  dette, 
besluttede  de  at  gaae  ret  imod  Syd,  da  de  jo  isaafald  ufejl- 

barligen  vilde  komme  til  Strædet,  og  de  meente  da  lettere 
at  kunne  finde  Havnen.  Til  al  Uheld  var  Nordenden  paa 
Naalen  i  deres  Lommecompas  ikke  markeret  med  noget 
Bogstav;  den  ene  Ende  af  Naalen  var  blank,  den  anden  an- 
løbet med  blaat.  Efter  nogen  Discussion  bleve  de  enige  om, 
at  den  blanke  Ende  maatte  være  Nordenden,  og  herefter 
rettede  de  sig  da;  men,  efter  at  have  gaaet  i  et  Par  Timer 
uden  at  naae  Stranden,  indsaae  de  Fejltagelsen  og  vendte 
om;    paa   denne  Maade   naaede   de   endelig  ned   ad   Havnen 

til,  hørte  Lyden  af  Dampflojten  og  kom  lykkelig  og  vel  om- 
bord, hvor  deres  Uheld  naturligviis  gav  Anledning  til  megen 
Munterhed. 

Næste  Formiddag  fik  vi  endnu  et  Æmne  til  Lystighed 
fra  samme  Tour,  idet  Brusewitz,  som  var  gaaet  iland  for  at 
jage,  paa  Stranden  saae  en  Maage  hoppe  omkring  med  et 
Stykke  Kabelgarn  om  Halsen .  Forbauset  over  dette  Phænomen, 
skød  han  Fuglen,  og  det  viste  sig  senere,  at  Almqvist  og 
Nordqvist  Dagen  iforvejen  havde  skudt  en  Maage  og  ladet 
Bostrøm   lægge   et   Garn   om  Halsen   paa   den-  for    at    kvæle 

den.  Derpaa  havde  de  ladet  den  ligge  i  den  Hensigt  at 
tage  den  paa  Tilbagevejen;  men,  da  de  gik  vild,  var  dette 
ikke  blevet  til  noget.  Fuglen  havde  imidlertid  ikke  været 
haardt  saaret  og  hoppede  som  sagt  omkring  endnu,  da 
Brusewitz  traf  den. 

Paa  en  Udflugt,  som  Palander  og  jeg  gjorde  vesterpaa 
med  Dampbarkassen,  viste  det  sig,  at  Yesterenden  af  Øen 
endnu  var  blokeret  af  lis.  Om  Eftermiddagen  foretoge  vi 
sammen  med  Brusewitz  en  Udflugt  osterpaa  for  at  undersøge 
Muligheden  af  at  passere  Strædet  og  komme  ud  i  Taj myr- 
bugten, som  Floden  af  samme  Navn  rimeligviis  forlængst 
havde  ryddet  for  lis. 

Vi  medtoge  den  lille  Baad  »Louise«  .og  gik  iland  i 
Bunden  af  en  stor  Bugt  østenfor  Actiniahavnen,  hvor  Kjellmann 
havde  berettet,  at  der  fandtes  en  Sø,  i  hvis  Midte  laa  en 
Holm,  der  rimeligviis  var  meget  rig  paa  Fuglevildt;  vi 
slæbte  derfor  »Louise«  over  Land  til  Søen  og  morede  os  der 
en  Timestid  med  at  jage. 

Efterladende  »Louise«  paa  Stranden  stode  vi  derpaa 
østerefter  med  Dampbarkassen  og  naaede  efter  en  Times 
Sejlads  en  Snevring  af  Strædet,  hvori  Strømmen  løb  med 
ca.  4  Miils  Fart.  Midt  i  Snevringen  laa  en  Steengrund,  og 
de  paa  begge  Sider  af  denne  foretagne  Lodninger  viste,  at 
der  paa  flere  Steder  kun  var  15  Fod  Vand,  saa  Palander 
opgav  Tanken  om  at  gaae  denne  Vej  ud. 

Endnu  den  følgende  Dag  var  Vinden  Nordost,  og  der 
var  saaledes  ikke  Grund  til  at  vente  Forandring  i  Forholdene; 
Udflugter  og  de  videnskabelige  Observationer  fortsattes  derfor 
ligesom  i  de  første  to  Dage. 

Endelig  den  17de  trak  Vinden  sig  vestlig,  medførende 
Regn,  hvilket  naturligviis  har  en  overordentlig  ødelæggende 
Virkning  paa  Isen.  Da  der  saaledes  blev  Udsigt  til  snart  at 
komme  afsted,  gik  Brusewitz  og  jeg  om  Aftenen  iland  for 
at  bygge  en  stor  Steenbaake,   i  hvis  Midte  vi  rejste  et  langt 

Spiir.  I  Baaken  nedlagdes  et  Document,  hvori  Expeditionens 
hidtidige  Fremgang  og  fremtidige  Planer  vare  nævnede. 

Uagtet  vore  talrige  Udflugter,  havde  vi  ikke  fundet  noget- 
somhelst  Spor  af  Laptieff,  som  1741  kaartlagde  Tajmyrøen. 
Lieutenant  Chariton  Laptieff  havde  1739  overtaget  Comman- 
doen  af  den  Deel  af  den  store  nordiske  Expedition,  som  fra 
Lenafloden  skulde  sejle  imod  Vest  for  om  muligt  at  naae 
Jenissej ;  den  tidligere  Chef,  Lieutenant  Prontschischtscheff,  var, 
som  senere  skal  omtales,  død,  men  Lieutenant  af  Styrmands- 
corpset  Tscheljuskin,  der  havde  ført  Resterne  af  Expeditionen 
til  Jakuzk,  deeltog  nu  atter  under  Laptieff  s  Commando  i 
Forsøget  paa  at  omsejle  den  gamle  Verdens  Nordspids. 

I  Juli  Maaned  1739  forlod  Laptieff  Jakuzk  med  Sluppen 
»Jakuzk«.  I  August  naaede  han  Chatanga  Bugten,  hvor  han 
i  flere  Dage  blev  blokeret  af  store  Iismasser;  da  Vinden  drev 
disse  bort,  sejlede  han  videre  nordpaa  langs  Kysten,  og  den 
iste  September  ankrede  han  ved  Cap  Thaddæus,  omtrent 
15  danske  Miil  fra  det  Forbjerg,  som  senere  fik  Navn  efter 
hans  Ledsager  Tscheljuskin. 

Her  spærrede  imidlertid  Isen  ham  atter  Vejen,  og  han 
sendte  derfor  Geodæten  Tschekin  iland  for  fra  det  høje  Bjerg 
at  undersøge,  hvilken  Retning  Kysten  tog.  Tscheljuskin 
blev  sendt  mod  Syd  for  at  søge  Mundingen  af  Tajmyrfloden. 
Imidlertid  bleve  nogle  Folk  sendte  iland  for  paa  Forbjergets 
yderste  Spids  at  bygge  et  Signaltaarn;  under  dette  Arbejde 
fandt  de  en  uhyre  stor  Mammuthtand,  den  nordligste,  der 
endnu  er  funden.  Tschekin  vendte  tilbage  uden  noget 
Resultat,  da  en  tæt  Taage  havde  bedækket  Kysten;  derimod 
havde  han  mod  Nordvest  seet  højt,  sneedækket  Bjergland. 
Tscheljuskin  berettede,  at  der  ingen  Flodmunding  fandtes, 
men  derimod  havde  han  seet  hele  Bugten  og  Havet,  saa 
langt  Øjet  kunde  naae,  bedækket  med  sammenhængende  lis, 
gjennem  hvilket  det  var  umuligt  at  komme. 

Denne  Beretning  og  Frostens  tiltagende  Strenghed  be- 
vægede Laptieff  til  at  vende  tilbage  for  at  søge  en  god 
Vinterhavn. 

Dette  undertiden  overdrevne  Hensyn  til  Vinteren,  som 
de  tidligere  russiske  Rejsende  i  disse  Egne  altid  toge,  er  en 
af  de  væsentligste  Grunde  til,  at  de  sjeldent  fuldstændig 
naaede  deres  Maal,  idet  de  vendte  hjemad  just  paa  den  Tid, 
da  Sejladsen  i  disse  Egne  er  heldigst;  men  det  er  paa  den 
anden  Side  let  forstaaeligt,  at  de  med  deres  smaa,  daarlig 
udrustede  Sejlskibe  iagttoge  alle  mulige  Forsigtighedsregler, 
ihvorvel  der  vistnok  ingen  Tvivl  er  om,  at  f.  Ex.  Laptieff 
dette  Aar  lige  saa  godt  kunde  have  overvintret  i  Nærheden 
af  Cap  Thaddæus  som  i  Chatanga-Bugten,  hvorhen  han  først 
naaede  efter  en  meget  besværlig  og  farefuld  Rejse. 

I  Nærheden  af  den  lille  Flod  Bludnaja  traf  de  en  lille 
Tunguserstamme,  og  sammen  med  disse  Folk  tilbragte  de 
Vinteren.  Da  der  ingen  Drivtømmer  fandtes,  maatte  Folkene 
i  lang  Afstand  samle  det  nødvendige  Brændselsmateriale  og 
holdtes  derved  stadig  i  Bevægelse  i  fri  Luft,  hvorved  de  for 
en  stor  Deel  undgik  Skjørbugen. 

I  Løbet  af  Foraaret  gik  Tschekin  tværs  over  Landet  til 
Tajmyrfloden,  som  han  fulgte  til  dens  Munding. 

Laptieff,  der  var  fuldstændig  overbeviist  om  Umuligheden 
af  at  sejle  rundt  om  den  nordlige  Spids  af  Taj myrhalvøen, 
besluttede  nu  at  vende  tilbage  til  Lena.  Efter  to  mis- 
lykkede Forsøg  paa  at  stikke  i  Søen  før  den  sædvanlige  Tid 
lykkedes  det  ham  endelig  i  Begyndelsen  af  August  med 
megen  Fare  og  Besvær  at  arbejde  sig  gjennem  Isen;  men 
kort  efter  blev  Skibet  atter  indesluttet  af  den,  mistede  Boug- 
sprydet  og,  hvad  der  var  det  Værste,  fik  en  farlig  Læk.  Tre 
Dages  vedholdende  Pompen  formindskede  ikke  Vandstanden 
i  Lasten,  saa  at  Kanonerne  bleve  kastede  overbord  for  at 
lette  Skibet,  og  Lasten  losset  ud  paa  Isen. 

Paa  denne  Maade  holdtes  Skibet  flot  for  Øjeblikket,  men 
Besætningens  Stilling  vedblev  dog  at  være  farlig.  De  vare 
langt  fra  Land,  omgivne  af  enorme  Iismasser,  med  hvilke  de 
dreve  omkring  for  Vind  og  Strøm,  og  hvert  Øjeblik  syntes  at 
true  med  Skibets  totale  Undergang. 

Efter  at  de  havde  tilbragt  6  Dage  i  denne  Situation, 
blev  det  Stille  med  stærk  Frost,  som  snart  tildækkede  alle 
aabne  Huller  med  en  tynd  Iisskorpe.  Nogle  af  Besætningen 
droge  frivillig  tilfods  mod  Land,  der  efter  Beregningen 
maatte  ligge  omtrent  3  danske  Miil  mod  Syd.  De'  maatte 
paa  denne  farlige  Rejse  ofte  færge  over  Canaler  i  Isen  paa 
løse  Stykker  lis,  men  efter  utrolige  Farer  naaede  de  dog 
i  god  Behold  Landet. 

Frosten  vedblev  at  tiltage,  og  efter  tre  Dages  Forløb  var 
Havet  fuldstændig  tilfrosset.  LaptiefT  og  hans  Ledsagere 
skyndte  sig  at  drage  Nytte  heraf;  de  belæssede  sig  med 
saamegen  Proviant,  som  de  kunde  bære,  og  naaede  Kysten, 
hvor  de  dog,  efter  at  den  første  Glæde  over  at  have  reddet 
Livet  var  forbi,  fandt,  at  de  egentlig  kun  havde  liden  Grund 
til  at  lykønske  sig.  Floderne  vare  endnu  ikke  tilfrosne,  saa 
at  det  for  Øjeblikket  var  dem  umuligt  at  naae  deres  Vinter- 
qvarteer  ved  Chatanga  Bugten. 

De  vare  derfor  tvungne  til  at  forblive  nogen  Tid  i  denne 
Udørk,  hvor  intet  Træ  kunde  findes,  og  hvor  de  vare  fuld- 
stændig uden  Ly  af  nogensomhelst  Slags,  undtagen  Huller, 
huggede  i  det  frosne  Mudder.  Nogle  bleve  daglig  sendte  til 
Skibet  for  at  bringe  iland  saa  meget  som  muligt  af  den 
Proviant,  rnan  der  havde  efterladt;  men  dette  vedblev  kun 
nogle  Dage,  da  en  heftig  Storm  i  Begyndelsen  af  September 
brød  Isen  op  og  drev  Skibet  med  alle  deres  Forraad  ud 
tilsøes.  Saaledes  vare  de  Ulykkelige  forladte  paa  denne 
ugjæstfrie  Kyst,  uden  Forsyning  af  de  mest  uundværlige 
Fornødenheder.  Mange  af  dem  døde  af  Kulde  og  Sult,  men 
de  Overlevendes  Mod  holdtes  dog  oppe  imod  deres  Ulykke; 

de  holdt  ud  med  Taalmodighed  og  Fasthed  og  vedbleve  at 
være  lydige  imod  deres  Fører,  der  oplivede  og  støttede  dem 
ved  sit  gode  Exempel. 

Saaledes  tilbragte  de  en  skrækkelig  Maaned.  Endelig 
i  October  frøs  Floderne  til,  og  de  vare  istand  til  at  drage 
afsted  for  at  søge  det  forrige  Aars  Vinterqvarteer.  Utallige 
vare  de  Forhindringer  og  Farer,  som  de  mødte  paa  denne 
Vandring.  En  Deel  af  de  Forraad,  som  de  havde  frelst, 
blev  lagt  paa  Slæder,  trukne  af  forhungrede  Hunde,  Resten 
blev  baaret  af  Folkene  selv.  Saaledes  droge  de  ind  i  en 
fuldstændig  ubekjendt  Udørk,  hvor  de  maatte  vandre 
25  Dage,  banende  sig  Vej  over  lis  og  Snee.  Under  denne 
Rejse  døde  endnu  12  af  Besætningen  af  Kulde  og  Over- 
anstrengelse. 

Fuldstændig  udtømte  naaede  de  deres  Vinterqvarteer  ved 
Chatanga  Bugten,  hvor  de  igjen  for  første  Gang  i  3  Maaneder 
nøde  den  Bekvemmelighed  at  hvile  i  en  varm  Hytte  og  faae 
varrh  Føde.  Her  besluttede  Laptieff  at  forblive  til  Foraaret 
og  da  saasnart  som  muligt  at  bryde  op  med  Resten  af 
Folkene  til  Jenissej's  Munding,  hvor  han  haabede  at  kunne 
supplere  sin  Proviant  og  Ammunition. 

Uagtet  al  denne  Modgang  tabte  Laptieff  dog  ikke  Modet, 
og  med  utrolig  Ihærdighed  fortsatte  han  i  1741  og  1742  Op- 
maalingen  af  Kysten  mellem  Lena  og  Jenissej  ved  Hjælp  af 
Slæder.  Det  var  paa  en  af  disse  Rejser,  at  Tschelj  uskin  i 
1742  naaede  den  gamle  Verdens  Nordspids,  hvis  Beliggenhed 
han  dog  paa  Grund  af  Vejrliget  var  forhindret  i  at  bestemme 
ved  astronomiske  Observationer.  Man  kan  ikke  noksom  be- 
undre den  Accuratesse,  hvormed  hele  Kaartlægningen  fore- 
toges, og  det  lykkedes  Vega-Expeditionen  at  vise,  at  af  alle 
tidligere  Kaart,  der  afvige  temmelig  meget  fra  hverandre,  ere 
de  første,  de,  som  hidrøre  fra  Laptieff,  Tschelj  uskin  og  Tsche 
kin's  Opmaalinger,  de  correcteste  og  saa  godt  som  fejlfrie. 

Jeg  har  omtalt  denne  Expedition  saa  udførlig,  deels 
fordi  den  viser,  hvilke  utrolige  Lidelser  og  Savn  de  Rejsende 
i  disse  Egne  tidligere  have  været  udsatte  for,  deels  fordi 
disse  Rejser  og  Navnene  paa  disse  Mænd  ere  saa  lidet 
kjendte,  uagtet  de  Resultater,  de  med  deres  ringe  Midler 
under  utrolige  Besværligheder  og  med  en  beundringsværdig 
Ihærdighed  have  vundet,  ere  af  en  nok  saa  stor  Betydning 
som  adskillige  andre,  der  i  vore  Dage  omtales  i  enhver  Skole. 

Som  jeg  allerede  har  nævnet,  syntes  Forholdene  omkring 
Actiniahavnen  allerede  den  17de  August  at  ville  forandre  sig, 
og  Søndagen  den  18de  August  lettede  vi  derfor  Anker  og 
stode  ud  mellem  Tajmyrøen  og  en  lille  vestenfor  liggende  0, 
hvor  der  nu  var  fuldstændig  iisfrit.  Vejret  var  noget  klarere 
og  Stemningen  ombord  som  en  Følge  deraf  mere  oplivet;  vi 
vare  nu  knap  30  danske  Miil  fra  Tscheljuskin.  Ganske  sær- 
ligt Indtryk  gjorde  den  Dag  vor  Gudstjeneste,  til  hvilken  vi 
Alle  for  første  Gang  vare  samlede  efter  vor  Indtrædelse 
i  de  arktiske  Regioner. 

Paa  en  Kimen  af  Skibsklokken  mødte  Alle  agterude ; 
Mandskabet  stillede  sig  i  en  Ktynge,  og  foran  denne  stod 
Matrosen  Lundgren.  Efterat  Alle  havde  sunget  et  Psalme- 
vers,  fremsagde  Lundgren  den  i  de  svenske  Orlogsskibe  regle- 
menterede Bøn,  og,  efterat  endnu  et  Psalmevers  var  afsunget, 
gjentoge  Alle  med  blottede  Hoveder  efter  Chefen  Ordene:  »Gud 
bevare  Kongen  og  Fædrelandet!« 

Hvor  tarvelig  end  denne  Gudstjeneste  var,  saa  gjorde 
den  dog  et  dybt  Indtryk.  Der  stode  30  Mænd  med  blottede 
Hoveder  og  foldede  Hænder,  bedende  til  deres  Gud,  over- 
ladte til  sig  selv  midt  i  Isens  kolde,  øde  Rige,  fjernt  fra 
Slægt  og  Venner,  stævnende  maaskee  mod  talløse,  ukjendte 
Farer.  Ingen  vidste,  om  vi  ikke  næste  Øjeblik  vare  inde- 
sluttede i  Isen  og  Skibet,  vort  Hjem,  vort  eneste  Tilflugts- 
sted, en  Bold  for  dens  Luner.     Inden   24  Timer  maatte  det 

rimeligviis  være  afgjort,  hvorvidt  vi  skulde  naae  vort  foreløbige 
Maal,  hvorom  Alle  derhjemme  havde  varslet  saa  ilde. 

Uagtet  Taagen,  vor  gamle  Plageaand,  henad  Eftermid- 
dagen kom  igjen,  gik  det  dog  rask  fremad  langs  Tajmyrøens 
Vestkyst.     Udenfor  den  laae  talrige  smaa  Øer. 

Omtrent  Kl.  4  om  Eftermiddagen  vare  vi  udfor  Cap 
Laptieff,  Tajmyrøens  nordligste  Punct. 

Næste  Morgen  Kl.  i  fik  vi  højt  Land  isigte  om  Styrbord, 
og  dette  fulgte  vi  nu  nordefter,  indtil  det  Kl.  4  om  Efter- 
middagen bøjede  osteri. 

Vi  vare  ved  den  nordligste  Spids  af  Jordens  Fastland ! 

Langs  Kysten,  som  vi  i  Taagen  ikke  saae,  laa  Isen 
fast,  ogsaa  imod  Nord  saaes  en  heel  Deel  lis,  men  be- 
nyttende os  af  en  Rende  paa  en  god  Fjerdingvejs  Brede 
naaede  vi  Kl.  61  g  en  lille  Bugt  tæt  vestfor  Cap  Tscheljuskin, 
og  med  Flag  vajende  paa  alle  Toppe  og  saluterende  den 
gamle  Verdens  ærværdige  Nordspids  med  det  svenske  Løsen, 
5  Skud ,  kastede  vi  Anker.  For  at  gjøre  Festen  saa  fuld- 
kommen som  mulig  lettede  Taagen  og  viste  os  i  Bag- 
grunden et  hojt,  tildeels  sneedækket  Bjerg.  Paa  en  Iishob 
ved  Stranden  stod  en  Bjorn,  forbauset  betragtende  disse 
uventede  Gjæster;  men  advaret  ved  ror  Salut  travede  den 
ind  i  Landet  og  forsvandt,  forend  nogen  af  de  40  ivrige 
Jægere,  der  fra  Skibene  betragtede  den,  kunde  komme  iland. 

Mange  have  efter  vor  Hjemkomst  spurgt  mig  om,  hvilket 
Øjeblik  paa  Touren  rundt  om  Asien  der  syntes  mig  det 
stolteste,  og  jeg  har  altid  svaret:  Ubetinget  det  Øjeblik,  da 
vi  ankrede  ved  Cap  Tscheljuskin«. 

Thi  vel  var  det  et  stolt  Øjeblik,  da  »Vega«  saluterede 
Østcap,  og  Nordostpassagen  definitivt  var  gjort,  men  da  havde 
vi  i  10  Maaneder  ligget  i  selve  Beringsstrædet  og  følte  os 
sikkre  paa  at  naae  vort  Maal;  men  her  naaede  vi  det  Punct, 
som  Alle  før  vor  Afrejse  havde  spaaet  os,  at  vi  aldrig  vilde 
naae,  og  som  vi  Alle  troede  skulde  være  det  vanskeligste. 

Med  en  vis  ærbødig  Følelse  betraadte  vi  denne  Pynt, 
som  kun  eengang  før,  for  næsten  halvandet  Aarhundrede 
siden,  er  bleven  betraadt  af  Menneskefodder,  og  som  nu  for 
første  Gang  var  bleven  passeret  af  et  Skib.  Nordqvist,  iført 
russisk  Gardeuniform,  gjorde  Honneurs  som  Vært,  og  et  Glas 
svensk  Punch  blev  tømt  med  Ønsket  om  en  ligesaa  god 
Fremgang  paa  Resten  af  Rejsen. 

Paa  Stranden  oprejste  vi  næste  Morgen  en  Steenbaake, 
i  hvis  Midte  et  stort  Stykke  Drivtømmer  blev  plantet,  og  i 
Baaken  nedlagdes  i  en  Blikdaase  følgende  Document,  affattet 
paa  Svensk: 

»Den  svenske  arktiske  Expedition  med  Dampskibene 
»Vega«  og  »Lena«  ankom  igaar  den  19de  August  Kl.  61  2 
E.  M.  hertil  og  damper  om  nogle  Timer  østerpaa.  Havet 
mellem  Jenissej  og  Cap  Tscheljuskin  har  været  temmelig 
iisfrit.     Tilstrækkeligt  Forraad  af  Kul.     Alt  vel  ombord. 

Ved  Cap  Tscheljuskin  ombord  paa  Dampskibet  »Vega« 
den  20de  August   1878  Morgen. 

A.  E.  Nordenskiold.« 

Paa  Engelsk  og  Russisk  var  nedenunder  tilføjet: 
»Vær  saa  god  hurtigst  muligt  at  sende  dette  Document 
til  Hans  Majestæt  Kongen  af  Sverige.« 

lifter  vore  Observationer  ligger  den  Baake,  som  vi  oprejste 
paa  Cap  Tscheljuskin  paa  jy°  36'  36"  N.  Brede  og  103° 
25'  30"  Længde  østenfor  Greenwich. 

Den  lave  Pynt,  hvorpaa  Baaken  blev  bygget,  bestod 
væsentlig  af  verticale  Skiferlag,  dækkede  med  Muldjord, 
hvorpaa  Botanikeren  fandt  24  forskjellige  phanerogame  Væx- 
ter,  ganske  vist  et  forholdsviis  ringe  Antal  i  Forhold  til,  hvad 
Spitsbergen  og  Novaja  Zemlia  kan  opvise;  men  man  maa 
ogsaa  huske,  at  Skovgrændsen  ligger  80  danske  Miil  søndenom 
dette  Punct,  at  Sommeren  er  kort,  og  at  Jordbunden  kun  i  et 
Par  Tommers  Dybde  optøes.  Ligeledes  var  Dyreverdenen 
fattig,  men  naturligviis  savnedes  hverken  Bjørnen,  Rensdyret 
eller  Lemmingen,  disse  circumpolare  Dyr,  som  man  træffer 
overalt  paa  det  arktiske  Omraade. 

Bag  denne  Pynt  hævede  Tundraen  sig  i  afrundede  Bakker 
ivejret,  og  nogle  Miil  inde  i  Landet  dækkedes  Baggrunden  af 
en  stejl,  circa  iooo  Fod  høj  Bjergvæg,  i  hvis  dybe  Kløfter 
laae  store  Sneemasser. 

I  Havet  saae  vi  saavel  Sælhunde  som  Hvalrosser,  hvilke 
vi  ogsaa  ved  Tajmyrøen  havde  bemærket,  en  Omstændighed, 
der  tidligere  har  været  draget  stærkt  i  Tvivl. 

Kjellman  havde  ligeledes  hele  Vejen  fundet  Tangarter, 
hvis  Existents  i  det  sibiriske  Iishav  er  bleven  benegtet  baade 
af  Middendorff  og  v.  Baer.  Kjellman  har  ikke  langs  hele 
Asiens  Nordkyst   søgt  Tang  uden  at  finde  det 

Den  20de  August  kort  efter  Middag  lettede  vi  og  naaede 
Kl.  4  det  nordligste  Punct  paa  vor  Rejse  jy°  45'  N.  Br. 
Nu  indtraadte  det  Modsatte  af,  hvad  der  hidtil  havde  været 
Tilfældet,  idet  vi  imod  Forventning  i  længere  Tid  vedbleve 
at  have  Land  om  Styrbord,  hvor  det  gik  i  omtrent  østlig 
Retning;  Tscheljuskinhalvøen  er  saaledes  5  å  6  danske  Miil 
bredere  end  antaget. 

Ved  Midnat  tabte  vi  Landet,  som  nu  bøjede  mod  Syd, 
afsigte  og  passerede  dernæst  i  Løbet  af  Natten  et  Par  Øer, 
hvoraf  den  ene  var  temmelig  stor  og  høj.  Da  vi  imidlertid 
vilde  være  paa  den  sikkre  Side,  og  da  vi  troede,  at  den  øst- 
lige Tajmyrhalvø  virkelig  havde  den  paa  de  nyeste  Kaart 
angivne  Form,  holdt  vi  godt  nordenom  St.  Peters  Øerne. 

Den  tætte  Taage  forfulgte  os  fremdeles,  og  det  kunde 
ikke  undgaae  vor  Opmærksomhed,  at  Isen,  som  vi  af  og  til 
•passerede ,  var  betydelig  grovere  end  paa  Vestsiden  af  Halv- 
øen; der  havde  vi  vel  truffet  Flager  paa  en  halv  Snees  Fods 
Tykkelse,  men  her  traf  vi  Iisstykker,  der  undertiden  naaede 
en  Højde  over  Vandet  af  30  å  35  P'od. 

Da  Taagen  vedblev  at  være  lige  tæt,  og  Isen  den  22de 
August  blev  tættere,  fortøjede  vi  ved  en  Iisflage,  for  ikke  i 
Taagen  at  lobe  for  langt  ind  i  Isen  og  blive  indesluttede. 
Nogle  Timer  senere  klarede  det  imidlertid  lidt,  og  vi  forsøgte 
atter  at  bane  os  Vej  gjennem  Iismasserne,  men  dette  viste 
sig  henad  Aften  umuligt,  og  atter  maatte  vi  fortøje  ved  en 
Iisflage. 

Om  Morgenen  den  23de  August  indtraadte  der  pludselig 
en  Forandring;  Vinden  havde  hidtil  blæst  frisk  fra  Sydost, 
men  nu  sprang  den  pludselig  til  Nordvest,  saa  at  begge 
Skibene  kastedes   med  Siden  ind  imod  Isen.     Fortøjningerne 

bleve  strax  kastede  los,  og  vi  stode  vesterpaa,  hvor  vi  fra 
Udkigstønden  havde  seet  den  stoxste  Aabning  i  de  os  om- 
givende Iismasser. 

Hele  Dagen  stode  vi  i  Sneefog  ind  mod  Land  gjennem 
Isen,  der  efterhaanden,  som  vi  nærmede  os  Kysten,  blev  mere 
og  mere  spredt  Igjennem  Sneefoget  skinnede  Solen  engang 
imellem  svagt,  og  paa  den  højre  Side  viste  sig  en  Bisol. 
Tilvejrs  var  Alt  belagt  med  en  lisskorpe,  og  Opholdet  i  Ud- 
kigstønden var  alt  Andet  end  behageligt.  Dog  kunde  vi 
endnu  ikke  klage  over  Temperaturen,  der  holdt  sig  omkring 
Nulpunctet;  kun  een  Dag,  nemlig  den,  paa  hvilken  vi  naaede 
Cap  Tscheljuskin,  havde  Døgnets  Middeltemperatur  været 
under  Nul. 

Efterhaanden  som  vi  kom  nærmere  til  Udkanten  af  Isen, 
blev  Dyrelivet  ogsaa  rigere.  Flere  Hvalrosser  saaes,  og,  da 
vi  næste  Dag  i  smukt  Solskinsvejr  stode  sydpaa  langs  Tajmyr- 
landets  Østkyst,  mødte  vi  en  paafaldende  Mængde  af  disse 
Dyr.  Der  er  ingen  Tvivl  om,  at  Fangstmændene  efterhaanden, 
som  Fangsten  tager  af  i  de  vestlige  Have,  ville  søge  deres 
Bytte  her,  og  Cap  Tscheljuskin  vil  da  sikkert  vise  sig  temmelig 
let  passabel. 

Inde  ved  Landet  fandtes  en  saagodtsom  iisfri  Rende, 
hvilken  skyides  en  varm  Strøm,  som  tydelig  sporedes.  Selv 
i  io  Favnes  Dybde  var  Vandets  Temperatur  -{-  iu,  medens 
det  ved  Overfladen  var  40  varmt.  I  Solskinnet  tog  Landet, 
der  hævede  sig  jævnt  op  til  Bjerge  paa  3000  Fods  Højde, 
sig  prægtigt  ud. 

Paa  750  10'  N.  Brede  saae  vi  paa  Stranden  en  forfalden 
Hytte.  Beliggenheden  er  den  samme,  som  Prontschischtscheff 
angiver  for  en  Hytte,  som  han  i  1736  besøgte,  og  hvori  han 
fandt  et  Par  Hunde  og  noget  friskbagt  Brød.  Han  meente, 
at  den  tilhørte  en  Pelsjæger,  da  disse  Folk  ofte  om  Sommeren 
gaae   saa   nordlig.     Ogsaa   paa  Vestkysten   af  Taj myrhalvøen 


102 


Preobatschenieøen . 


gaae  Samojederne  om  Sommeren  langs  Kysten  op  til  750  20', 
omtrent  ved  Cap  SterlegofT. 

Allerede  om  Morgenen  havde  vi  mødt  nogle  sydfra 
kommende  Alkeflokke,  og,  jo  sydligere  vi  kom,  desto  større 
og  hyppigere  bleve  disse,  saa  at  vi  sluttede,  at  der. i  Nær- 
heden maatte  findes  et  Fuglefjeld.  Vore  Tænder  løb  i  Vand 
efter  de  Lækkerheder,  som  et  saadant  vilde  kunne  byde  os, 
og  stor  var  vor  Glæde,  da  vi  kort  før  Middag  fik  en  høj  0 
isigte  forude. 

Det  var  Preobatschenieøen,  o:  Aabenbaringens  0,  der 
ligger  i  Mundingen  af  den  dybe,  smalle  Chatangabugt,  Skue- 
pladsen for  de  Rædsler,  som  Laptieffs  Expedition  led. 

Saavel  denne  0  som  hele  Østkysten  af  Taj  myrhalvøen 
fandt  vi  at  ligge  meget  vestligere  end  angivet  paa  de  nyere 
Kaart,  men  overeensstemmende  med  Prontschischtscheffs  og 
Laptieffs  Observationer.  Den  fejlagtige  Rettelse  er  kommen 
ind  paa  de  nyere  Kaart  ved,  at  Geographerne,  støttende  sig 
til  en  Bemærkning  om,  at  Prontschischtscheff  paa  een  Dag 
sejlede  fra  Lena  til  Olenek,  hvilket  han  meget  vel  kan  have 
gjort,  have  troet,  at  alle  hans  Længdeangivelser  vestenfor 
dette  hans  Udgangspunct  vare  for  vestlig  angivne. 

Paa  Nordsiden  falder  Preobatschenieøen  fra  en  Højde  af 
250  Fod  stejlt  ned  i  Havet,  og  paa  dette  lodrette  Bjerg  have 
Millioner  af  Alker  deres  Reder. 

Kl.  6  ankrede  vi,  efter  at  have  gjennembrudt  et  Par 
Iisbælter,  tæt  ved  Fjeldets  Fod,  og  øjeblikkelig  kom  Jægerne 
i  Virksomhed.  En  Bjørn  kom  svømmende  lige  hen  for  Bougen 
af  »Lena«,  der  altid  i  denne  Retning  havde  Held  med  sig, 
og  det  varede  naturligviis  ikke  længe,  inden  vi  saae  den 
blive  hejset  op  ved  den  ene  Pote.  Inde  paa  den  lave  For- 
strand, som  det  fra  Fjeldets  Side  nedfaldende  Gruus  havde 
dannet,  saae  vi  en  anden  Bjørn  ligge  og  sove.  Øjensynlig 
havde  den  valgt  denne  Position  for  stax  at  være  ved  Haanden, 
hvis  en  eller  anden  ulykkelig  Alkeunge  skulde  falde  ned. 

Brusewitz,  en  af  Expeditionens  ivrigste  Jægere,  der  endnu 
ikke  havde  havt  Lejlighed  til  at  fælde  en  Bjørn,  gik  strax 
iland.  Bjørnen  rejste  sig,  da  Baaden  skurede  mod  Stranden, 
for  som  sædvanlig  at  flygte  og  søge  sin  Tilflugt  i  Vandet, 
men  blev,  inden  den  naaede  dette,  nedlagt. 

Kort  efter  kom  Touren  til  Alkerne,  og,  medens  de  sæd- 
vanlige Observationer  af  forskjellig  Art  bleve  foretagne,  ned- 
lagde de  Ledige  fra  Forstranden  en  Mængde  Alker. 

Ihvorvel  denne  Fugls  Kjød  naturligviis  er  trannet,  kan 
man  dog,  naar  visse  Hensyn  tages,  faae  en  god  Ret  ud  af  den, 
Og  med  beundringsværdig  Kunst  tilberedte  Hovmesteren,  Levin, 
Coteletter  af  dem,  idet  han  kun  benyttede  Brystet;  et  Stykke 
Macaroni  istedenfor  et  Been  gjorde  Illusionen  fuldstændig. 

Saasnart  Observationerne  vare  endte,  forlode  vi  Øen  og 
passerede  i  Løbet  af  næste  Dag  den  Bugt,  som  Laptieff  har 
givet  Navnet  Nordwich. 

Isen  voldte  os  i  de  følgende  Dage  ikke  saamegen  Vanske- 
lighed som  de  talrige  Sandbanker,  der  findes  udenfor  Anabar, 
Olenek  og  Lenas  Mundinger.  Ofte  nødte  de  os  til  at  gaae 
langsomt  for  at  lodde,  en  alt  andet  end  behagelig  Beskjæf- 
tigelse  for  Mandskabet,  idet  en  Mand  i  det  raakolde  Vejr 
kun  xl%  Time  ad  Gangen  kunde  haandtere  den  vaade  Lodline. 
Undertiden  advarede  store  grundstødte  Iisstykker  os  for 
Grunden,  men  i  Reglen  var  Taagen  saa  tæt,  at  vi  selv  med 
Loddet  maatte  føle  os  til  Faren. 

Den  27de  August  om  Morgenen  passerede  vi  Oleneks 
Munding,  Hvilestedet  for  to  arktiske  Martyrer,  nemlig  den 
heltemodige  Lieutenant  Prontschischtscheff  og  hans  Hustru, 
der  med  rørende  Hengivenhed  fulgte  ham  gjennem  alle  Farer 
og  Besværligheder. 

Prontschischtscheff,  Chariton  Laptieffs  Forgænger  som 
Chef  paa  Sluppen  »Jakuzk«,  fik  i  Aaret  1735  af  Bering  den 
Opgave,  som  ogsaa  Laptieff  senere  forsøgte  at  løse.  Dette 
Aar   kom   han    dog   ikke   længere  end    til  Oleneks  Munding, 

hvor  han  overvintrede  i  nogle  forladte  Hytter,  byggede  af 
Pelsjægere  til  Sommeropholdssted. 

Følgende  Aar  naaede  Prontschischtscheff  langs  Kysten 
til  fj°  29'  n.  Br.,  altsaa  det  Nærmeste,  noget  Skib  før  »Vega« 
har  været  ved  den  gamle  Verdens  Nordspids ;  men  her  tvang 
Isen  ham  til  at  vende  om,  og  under  lignende  Farer  som 
Laptieff's  naaede  han  atter  Chatanga-Bugten,  hvor  han  havde 
isinde  at  søge  Vinterqvarteer.  Denne  Bugt  var  imidlertid 
fyldt  af  lis,  og  Prontschischtscheff,  der  paa  Grund  af  Over- 
anstrengelse var  saa  syg,  at  han  ikke  mere  kunde  forlade 
sin  Kahyt,  hvor  hans  kjærlige  Hustru  plejede  ham,  gav  da 
sin  Næstcommanderende,  Tschelj uskin,  Ordre  til  at  søge 
Oleneks  Munding. 

Denne  var  imidlertid  ogsaa  spærret  af  lis,  og,  medens  de 
her  i  6  Dage  maatte  holde  gaaende,  havde  de  den  Sorg 
d.  10de  September  at  miste  den  almindelig  afholdte  Chef, 
som  i  i1/*  Aar  ved  sit  Mod  og  gode  Exempel  havde  holdt 
dem  oppe  under  al  Modgang. 

Endelig  lykkedes  det  dog  Tscheljuskin  at  bringe  Skibet 
i  Sikkerhed  ved  forrige  Aars  Vinterqvarteer,  hvor  han  be- 
gravede sin  Chef  med  al  den  Højtidelighed,  som  Omstændig- 
hederne tillode. 

Prontschischtscheff's  unge,  modige  Hustru,  der  ikke  havde 
villet  skille  sin  Skjæbne  fra  sin  Mands,  men  havde  fulgt  ham 
paa  den  lange,  anstrengende  Rejse  gjennem  Sibiriens  Ørkener 
og  ved  hans  Side  lykkelig  overstaaet  alle  den  arktiske 
Vinters  Rædsler  og  endelig  deeltaget  i  den  farefulde  Sejlads, 
under  hvilken  de  hvert  Øjeblik  truedes  med  Død  og  Under- 
gang, bukkede  3  Dage  efter  under  for  sin  Sorg  og  blev  be- 
gravet i  samme  Grav  som  hendes  Huusbond. 

Tscheljuskin  vendte  næste  Foraar  tilbage  til  St.  Petersborg, 
hvorfra  han  atter  udsendtes  med  nye  Instruxer  og  Ordre  til 
at  stille  sig  under  Chariton  Laptieffs  Commando  for  at  fornye 
Forsøget  paa  at  omsejle  Asiens  Nordspids. 

Den  27de  August  om  Aftenen  var  »Vega«  efter  Bestikket 
udfor  Lenamundingerne,  som  Nordenskiold  oprindelig  havde 
havt  isinde  at  besøge;  men  i  Betragtning  af  det  iisfrie  Hav 
og  den  gunstige  Vind  blev  Besøget  opgivet,  og  paa  et  Par 
Timers  Varsel  sendtes  vor  Post  ombord  i  »Lena«,  som  vi 
henad  Midnat  forlode,  sendende  nogle  Raketter  ivejret,  hvilken 
Afskedshilsen  Johannesen  besvarede  med  Afbrændingen  af 
nogle  couleurte  Blus. 

Næste  Morgen  naaede  »Lena«  den  nordligste  Spids  af 
Deltaet,  hvor  den  skulde  møde  en  Lods,  der  kunde  tage  den 
op  ad  Floden  til  Jakuzk.  Man  kan  ikke  undre  sig  over,  at 
Manden  ikke  var  der,  naar  man  hører,  at  han  i  sin  Contract 
havde  forpligtet  sig  til  ikke  at  drikke  sig  fuld  fra  d.  iste  August, 
til  hvilket  Tidspunct  han  skulde  indfinde  sig  ved  Mundingen, 
og  lige  til  det  Øjeblik,  da  »Lena«  laa  sikkert  i  Jakuzk. 

Johannesen  besluttede  da  selv  at  forsøge  sin  Lykke  og 
valgte  den  Bykowske,  den  sydostlige,  Munding,  der  er  den 
bredeste  og  dybeste.  Selvfølgelig  undgik  han  ikke  adskillige 
Gange  at  komme  paa  Grund  i  det  af  Sandbanker  opfyldte  Løb, 
men  han  kom  dog  lykkelig  gjennem  Deltaet  og  begyndte 
den  7de  September  Sejladsen  op  ad  Floden.  De  Tunguser, 
han  traf,  kunde  han  ikke  have  nogen  Nytte  af,  da  han 
kun  havde  en  russisk  Tolk. 

Den  8de  traf  han  i  Bulun  de  første  Russere.  Han  var 
nu  nødt  til  at  fyre  med  Brænde,  da  de  sibiriske  Kul,  som 
han  forsøgte  at  bruge,  ikke  vare  gode.  Han  maatte  derfor 
jævnlig  soge  Landgang  for  at  samle  Brænde,  hvilket  under- 
tiden var  vanskeligt  nok  at  faae  i  tilstrækkelig  Mængde. 
Den  19de  maatte  han  saaledes  tage  tiltakke  med  en  Jakut- 
hytte,  som  i  meget  forfalden  Tilstand  stod  forladt  paa 
Flodbredden,  og  med  dette  Brændsel  naaede  han  den 
2 1  de  September  Jakuzk. 

Da  Commissairen  Hr.  Kolessoff,  som  skulde  modtage 
Skibet,   var  rejst  sydpaa,   gik  Johannesen  med  »Lena«  videre 

op  ad  Floden  og  traf  Hr.  Kolessoff  ved  Njasskaja,  hvorfra  han 
atter  sejlede  ned  mod  Jakuzk. 

Han  naaede  dog  paa  Grund  af  Vinterens  pludselige  Ind- 
trædelse kun  til  et  Punct,  der  ligger  30  danske  Miil  sydfor 
Jakuzk,  og  her  lagde  han  den  15de  October  Skibet  op  for 
Vinteren,  hvorpaa  Størstedelen  af  Besætningen  over  Land 
vendte  tilbage  til  Europa. 

Da  »Vega«  d.  27de  August  om  Aftenen  skiltes  fra  »Lena«, 
vare  Alle  opfyldte  af  det  sikkre  Haab,  som  ogsaa  udtaltes  i 
adskillige  af  de  hjemsendte  Breve,  at  vi  inden  et  Par  Maaneder 
vilde  være  i  Japan. 

Vi  havde  nu  tilbagelagt  de  to  Trediedele  af  vor  Vej 
gjennem  Iishavet,  og  den  Trediedeel,  som  var  tilbage,  er 
ofte  befaret,  og,  eengang  idetmindste,  veed  man  med  Sikker- 
hed, at  den  er  besejlet  i  sin  Heelhed. 

Paa  et  gammelt  Kaart  betegnes  nemlig  Søvejen  mellem 
Lena  og  Anadyr  som  »en  tidligere  meget  benyttet  Route«, 
men  man  kjender  kun  een  af  disse  Rejser,  nemlig  den,  som 
Kosakken  Deschnieff  foretog  i  Aaret   1648. 

Den  iste  Juli  rejste  han  med  7  smaa  Skibe,  hvert  be- 
mandet med  30  Mand.  De  4  Skibe  maae  rimeligviis  være 
vendte  om  paa  Vejen,  ialfald  savner  man  Underretning  om 
dem,  medens  de  3  andre  under  Deschnieff's  og  Ankudinoff's 
Commando,.  som  det  synes,  i  temmelig  iisfrit  Vand  naaede 
Østcap.  Her  forliste  Ankudinoff's  Skib,  men  Besætningen 
reddedes  og  fordeeltes  paa  de  to  andre  Skibe,  som  i  October 
naaede  Anadyrflodens  Munding. 

Ankudinoff  fortsatte  Sejladsen  sydpaa  og  døde  senere  af 
Skjørbug  paa  Kamtschatka,  medens  Deschnieff  i  flere  Aar 
med  Anadyr  som  Udgangspunct  forsøgte  videregaaende  Rejser, 
ja  han  havde  endog  isinde  at  vende  samme  Vej  tilbage, 
som  han  var  kommen,  men  af  Mangel  paa  Bygningsmateriale 
kunde  han  ikke  skaffe  sig  de  nødvendige  Skibe. 

Efterat  Staduchin  i  1644  havde  anlagt  Nischnej  Kalymsk, 
foretoges  herfra  hyppige  Rejser  i  Iishavet  for  at  søge  de 
Lande  mod  Nord,  som  de  Indfødte  omtalte  som  rige  paa  Skove, 
Pelsdyr  og  Mammuthbeen;  men  paa  Grund  af  de  daarlige 
Fartøjer,  man  anvendte,  lykkedes  disse  P^orsøg  kun  sjeldent, 
og  man  foretrak  derfor  i  Reglen  at  gaae  til  de  nysibiriske  Øer 
med  Slæder  i  Foraaret,  førend  Isen  brød  op. 

Hedenstroms  Rejser  til  disse  Øer,  foretagne  i  Aarene 
1809 — 11,  og  Anjou's  Rejser,  i  Aarene  1821 — 23,  udførtes 
paa  denne  Maade;  Anjou  benyttede  kun  Foraaret,  medens 
Hedenstrom,  først  naar  Isen  om  Efteraaret  atter  lagde  en 
Bro  mellem  Øerne  og  Land,  vendte  tilbage  fra  sine 
Opmaalinger. 

Det  var  mod  disse,  paa  Mammuthlevninger  saa  rige  Øer, 
at  »Vega«s  Cours  sattes  under  de  bedste  Auspicier,  frisk 
Medvind  og  et  fuldstændig  iisfrit  Hav.  Men  denne  Glæde 
varede  dog  kun  kort;  allerede  ved  den  nærmeste  af  de  ny- 
sibiriske Øer,  Wasilieffskoj-Øen,  strakte  Isen  sig  et  langt  Stykke 
mod  Syd. 

Endnu  værre  fandt  vi  Forholdene  sydfor  Stolbovoj-Øen, 
som  Isen  tvang  os  til  at  gaae  nordom.  Nordpyntens  300  Fod 
høje  lodrette  Side  bestod  af  sorte  Skiferlag,  og  lidt  længere 
fremme  havde  Bjergsiden  en  rødguul  Farve,  som  viste  sig  at 
hidrøre  fra  en  Lavart,  der  fuldstændig  bedækkede  den. 

Efterat  have  gjennembrudt  et  temmelig  tæt  Iisbaand 
stode  vi  om  Eftermiddagen  sydpaa  mod  Liaghoffs  0,  hvor  en 
Landgang  skulde  forsøges;  men,  da  vi  næste  Morgen,  den 
30te  August,  naaede  ned  til  Øen,  viste  det  sig,  at  »Vega« 
paa  Grund  af  Vandets  ringe  Dybde  ikke  kunde  komme 
Kysten  nærmere  end  5  Fjerdingvej. 

I  tæt  Taage  manøvrerede  vi  hele  Dagen  imellem  lis- 
masserne,  som  vi  først  hen  ad  Eftermiddagen  slap  ud  af 
vestenfor  Cap  Kiseljack,  Øens  sydvestlige  Pynt. 

Fra  denne  strakte  Isen  sig  saa  langt,  man  kunde  see,  over 
mod  Swiatoj  Noss,  og  langs  dens  Rand  stode  vi  om  Efter- 
middagen, sydpaa  i  herligt  Solskinsvejr,  i  hvilket  baade  Kisel- 
jack og  Swiatoj  Noss  spejlede  sig  i  tredobbelt  Højde,  og 
slap   om  Aftenen    ind    i    iisfrit  Vand    under  Fastlandets  Kyst. 

Her  under  Swiatoj  Noss,  hvori  vi  fandt  fuldstændig  iisfrit 
Vand,  tale  tidligere  Søfarende  om  hundrede  Aar  gammel, 
aldrig  smeltende  lis,  og  dette  Forbjergs  Navn  (det  hellige 
Forbjerg),  der  er  saa  almindeligt  langs  den  russiske  og 
sibiriske  Iishavskyst,  udtrykker  kun,  hvilke  mægtige  Natur- 
hindringer de  Søfarende  under  dets  Klippesider  have  havt  at 
kæmpe  imod. 

Dette  Forbjerg  var  ogsaa  den  værste  Anstødssteen  for 
den  Deel  af  den  store  nordiske  Expedition,  der  først  under 
Lieutenant  Lassinius  i  1735  fra  Lena  skulde  forsøge  at  naae 
Beringstrædet 

Lassinius  naaede  kun  20  danske  Miil  mod  Øst  og  blev 
da  af  Isen  tvungen  til  at  søge  ind  i  Chalaurach-Floden,  hvor 
han  gik  i  Vinterqvarteer. 

Uagtet  han  her  fandt  saameget  Drivtømmer,  at  han  kunde 
bygge  sig  et  Huus  med  flere  Værelser,  hvori  han  og  hans 
Folk  efter  Omstændighederne  kunde  have  det  meget  godt, 
udbrød  Skjørbugen  dog  snart  saa  voldsomt  iblandt  dem,  at 
Chefen  og  36  Mand  døde  i  Løbet  af  Vinteren. 

Commandeur  .Bering  sendte  dem  næste  Foraar  Hjælp, 
og  de  Overlevende  førtes  til  Jakuzk,  hvor  endnu  flere  døde 
af  Folgerne  af  deres  Overvintring.  Commandoen  blev  nu 
givet  til  Lieutenant  Demetrius  Laptieff,  der  i  Energi  og 
Dygtighed  lignede  sin  tidligere  omtalte  Broder  Chariton. 

Laptieffs  første  Forsog  i  1736  mislykkedes  dog  fuld- 
sta,-ndig,  og  han  nødsagedes  til  at  vende  tilbage  til  Lena. 

Uagtet  Laptieff  erklærede  det  umuligt  at  passere  Swiatoj 
Noss,  fik  han  dog  fra  St.  Petersborg  Ordre  til  at  gjore  For- 
søget endnu  engang;   i  1739  stak  han  derfor  atter  i  Soen  og 

naaede  Indigirka's  Munding,  hvor  han  overvintrede.  1740 
trængte  han  derfra  østerpaa  til.  lidt  østenfor  Kolyma;  men  her 
spærrede  Isen  ham  Vejen,  hvorfor  han  vendte  om  og  over- 
vintrede i  Nischnej  Kolymsk. 

I  1 74 1  gjorde  den  energiske  Laptieff  endnu  et  Forsøg 
paa  fra  Kolyma  at  gaae  østerefter,  men  ligesom  forrige  Aar 
spærrede  Isen  ved  Cap  Store  Baranoff  ham  Vejen,  og  han 
opgav  derfor  yderligere  Forsøg.  Efter  endnu  at  have  anvendt 
2  Aar  paa  en  Landrejse  til  Anadyr,  hvis  Munding  det  var 
paalagt  ham  at  opmaale,  vendte  han  efter  7  Aars  Fraværelse 
tilbage  til  Jakuzk. 

Der,  hvor  Laptieff  havde  mødt  saamange  Vanskeligheder, 
sejlede  »Vega«  nu  i  et  Par  Døgn  rask  østerpaa  i  næsten 
iisfrit  Vand.  Først  den  2den  September,  da  vi  nærmede  os 
Bjørneøerne  udfor  Kolymas  Munding,  begyndte  Drivisen  at 
blive  tættere.  Allerede  Dagen  før  havde  vi  seet  tæt  lis  mod 
Nord ;  men,  da  vi  nu  kom  ind  i  den,  fik  vi  atter  vor  gamle 
Modstander,  Taagen.  Da  det  nu  tillige  begyndte  at  blive 
mørkt  om  Natten,  var  Sejladsen  yderst  besværlig  og  vanskelig, 
eftersom  man  først  saae  de  svære  Iisstykker  i  sidste  Øjeblik.  Det 
første  Tegn  paa  et  saadant  saae  ud  som  en  Lysning  i  Taagen, 
Øjeblikket  efter  saae  det  ud  som  en  tæt  hvid  Damp,  der 
pludselig  steg  op  af  Havet,  og  i  det  Samme  raabte  Udkiggeren 
paa  Bakken:  >Jis  ret  forude!«  Det  var  da  tæt  inde  for 
Bougen,  saa  at  man  knap  kunde  undgaae  at  løbe  paa  det; 
kun  ved  at  mindske  Farten  til  4  Knob,  med  hvilken  Fart 
»Vega«  drejede  udmærket,    var   det  muligt  at   undgaae  det. 

Som  en  Følge  af  de  hyppige  Og  krappe  Drejninger, 
var  det  umuligt  at  benytte  Sejlene,  og,  efterat  disse  den 
iste  September  om  Aftenen  vare  blevne  bjergede,  benyttedes 
de  ikke  mere  forend  efter  næsten   11   Maaneders  Forløb. 

Hvorlidet  anede  det  os  dengang,  at  det  skulde  vare  saalænge  ? 

Den  3die  September  kom  vi   i   stærkt  Sneevejr  isigte   af 

Bjørneøerne,  som  vi  gik  tæt  sondenom.     Iklædte  den  nyfaldne 

Snee  toge  de  høje,  smukt  afrundede  Øer  sig  godt  ud,  og  Isen, 
der  paa  Grund  af  Sneen  havde  tabt  sin  af  opskyllet  Sand 
temmelig  smudsige  Farve,  skinnede,  saa  at  det  var  nødvendigt 
at  anvende  couleurte  Briller;  men  det  var  forresten  den  mindste 
Ubehagelighed,  det  Værste  var,  at  den  blev  tættere  og 
grovere,    end  vi  endnu  havde  mødt  den. 

Om  Eftermiddagen  passerede  vi,  under  stadige  Drejninger 
mellem  Iisstykkerne,  Fiir-Piller-Øen,  saaledes  døbt  afWrangel 
efter  de  Granitpiller,  som  smykke  dens  Top.  Wrangel,  der 
besøgte  Øen  i  Foraaret  1821,  giver  følgende  Beskrivelse  af 
disse  mærkelige  Piller: 

Fra  Kysten  til  det  højeste  Punct  af  Øen,  hvor  de  tre 
Piller  staae,  er  hele  Jordbunden  bedækket  med  større  og 
mindre  Granit-Porphyrstykker,  som  op  imod  Toppen  tiltage 
i  Størrelse.  Pillerne  selv  bestaae  af  lutter,  5  Tommer  tykke, 
horizontalt  liggende  Lag  af  samme  Steenart.  I  to  af  Pillerne 
er  der  store  Spalter  og  Revner,  som  nedenfra  opefter  løbe 
gjennem  hele  Steenmassen  i  en  med  Ydersiden  parallel 
Retning. 

Heraf  slutter  Wrangel,  at  disse  tre,  nu  adskilte,  Steen- 
masser  engang  have  udgjort  een  sammenhængende  uhyre 
Klippe,  som  ved  Forvittring,  ved  Frosten  og  andre  ydre 
Aarsager  har  mistet  sin  oprindelige  Form  og  antaget  sin 
nuværende. 

Paa  Øens  østlige  Pynt  findes  den  fjerde  Pille. 
Den  største  Pille  er  omtrent  halvhundrede  Fod  høj  og 
ved  Jorden  næsten  hundrede  Fod  i  Omkreds.  Fra  Soen  tage 
de  sig  ud  som  en  menneskelig  Skikkelse  med  en  Slags  Hue 
eller  Turban  paa  Hovedet,  men  naturligviis  uden  Arme  og  Been. 
Fra  Fiir-Piller-Øen  satte  vi  Coursen  mod  Øst;  thi,  da  de 
store  Floder  ophøre  med  Kolyma,  var  der  ingen  Grund  til 
at  vente  særlig  gunstige  Forhold  under  Kysten  paa  Resten 
af  Vejen;    derimod    er    det   flere  Gange    lykkedes   Søfarende 

fra    Beringsstrædet    at    naae    til    Cap  Schelagskoj's    Længde, 
ja  endog  vestligere. 

1867  naaede  saaledes  den  amerikanske  Hvalfanger  Long 
1 700  20'  østlig  Længde,  og  samme  Aar  gik  Barkskibet  »Monti- 
cello«  omtrent  40  danske  Miil  østligere.  Naar  man  nu  tillige 
betænker,  at  Wrangel  her  paa  sine  gjentagne  Rejser  mod  Nord 
i  Iishavet  altid,  endog  i  Foraarsmaanederne,  i  en  Snees  Miils 
Afstand  fra  Sibiriens  Kyst  traf  aabent  Vand  eller  Omstændig- 
heder, der  tydede  paa  Nærheden  af  dette,  fandtes  der  jo 
nogen  Sandsynlighed  for,  at  »Vega«,  ved  at  gjennembryde 
den  os  nærmest  omgivende  lis,  vilde  komme  i  iisfrit  Vand, 
hvori  Vejen  til  Beringsstrædet  uhindret  kunde  fortsættes. 

Hele  Dagen  og  den  følgende  Nat  banede  vi  os  med 
Besvær  Vej  gjennem  den  stadig  tættere  og  tættere  Iismasse; 
men  om  Morgenen  den  4de  September  maatte  Forsøget  op- 
gives,   og  Stævnen  vendtes  ind  mod  Land. 

Heldigviis  hindrede  Vinden  Dannelsen  af  ny  lis  mellem 
de  svære,  gamle  Iisblokke,  og  henad  Eftermiddagen  vare  vi 
komne  saa  langt  mod  Syd,  at  vi  fik  Sigte  af  Cap  Baranoff's 
prægtige  Taffelbjerg.  Fra  Sønden  saae  vi  inde  under  dette 
en  Stribe  aabent  Vand,  og  efter  en  drøj  Kamp  med  Isen 
naaede  vi  om  Aftenen  ind  i  denne  og  fulgte  nu  atter  Kysten 
østerefter. 

Vi  havde  nu  naaet  Skuepladsen  for  Wrangels  utrættelige 
Virksomhed,  og,  da  jeg  i  det  Følgende  ofte  vil  faae  Lejlighed 
til  at  citere  hans  rige  Erfaringer,  skal  jeg  her  kun  give  en 
kort,  sammenfattet  Fremstilling  af  hans  Rejser. 

Knapt  25  Aar  gammel  blev  Lieutenant  i  den  kejserlige 
russiske  Marine  Ferdinand  Greve  von  Wrangel  1820  stillet  i 
Spidsen  for  en  Expedition,  som  fra  Kolyma  skulde  opmaale 
Kysten  østerefter  samt  undersøge  de  nordfor  i  Polarhavet 
liggende  Øer.  Lieutenant  Anjou  skulde  samtidig  fra  Jana 
opmaale  Kysten  vesterefter  og  undersøge  de  nysibiriske  Øer. 

Saavel  Wrangel  som  Liitke,  der  samtidig  sendtes  til 
Novaja  Zemlia,  vare  netop  vendte  tilbage  fra  den  første  russiske 
Jordomsejling. 

YY rangel  ledsagedes  af  Secondlieutenant  Matiuschkin, 
Dr.  Kyber,  Styrmand  Kosmin  og  to  Matroser  og  naaede  i 
Slutningen  af  Aaret  Nischnej  Kolymsk,  der  i  3  Aar  var  hans 
Hovedqvarteer. 

Hans  Rejser  herfra  foretoges  med  Slæder,  trukne  af 
Hunde,  en  Rejsemaade,  som  han  meget  anbefaler,  og  ved 
hvilken  han  ogsaa  naaede  udmærkede  Resultater. 

1 82 1  undersøgte  han  Bjørneøerne  og  forsøgte  fra  dem 
at  rejse  nordpaa  paa  Isen ;  men,  uagtet  det  var  i  April  Maaned, 
standsedes  han  omtrent  20  danske  Miil  fra  Fastlandets  Kyst 
af  tynd,  næsten  opbrudt  lis. 

Næste  Aar  gjéntog  han  Forsøget  og  mødte  atter  aabent 
Vand  omtrent  40  Miil  fra  Kysten,  og  endelig  i  1823  foretog 
han  en  Opmaaling  af  Kysten  til  Koliutschin-Øen  og  samlede 
blandt  Andet  vigtige  Oplysninger  om  Tschuktscherne. 

Paa  Resten  af  vor  Rejse  langs  Asiens  Nordkyst  besøgte 
vi  næppe  et  eneste  Sted,  som  ikke  mindede  os  om  Wrangel 
og  hans  Virksomhed,  og,  som  allerede  nævnt,  vil  jeg  ofte  i 
det  Følgende  have  Lejlighed  til  at  omtale  hans  paa  de 
ovennævnte  Rejser  indhøstede  rige  Erfaringer. 


SYVENDE   CAPITEL. 

Cap  Schelagskoj.    —   Første  Besøg  af  Tschuktscher.    —   Schalauroff.    —    Cap 

Jakan.   —  Wrangel's  I-and.   —  Ir-Kajpij.  —  Onkilon.  —  Omoker.  —  Onkilon- 

plateauet.   —  Tschuktschtelte. 


1  den  smalle  iisfri  Rende  ved  Cap  Baranoffs  Fod  stode  vi 
nu  atter  hurtigt  østeri;  tæt  nordfor  os  saaes  store  Iismasser. 
Den  næste  Nat  saae  vi  de  første  Spor  til  Nordlys,  idet  flere 
svage  Lysstraaler  rejste  sig  lodret  op  over  den  nordlige  Horizont. 

I  Løbet  af  den  5te  September  gik  Vinden  fra  Sydost 
over  til  Nordvest  og  medførte  Sneetykning,  og  samtidig 
mødte  vi  mere  og  mere  Driviis,  saa  at  vi  næste  Nat  maatte 
ligge  nogle  Timer  stille  for  at  vente  paa  Dagslyset. 

Kl.  4  om  Formiddagen  brøde  vi  gjennem  et  Iisbaand 
paa  en  Fjerdingvejs  Brede  og  naaede  derved  atter  en  næsten 
iisfri  Kystrende  under  Cap  Schelagskoj. 

Her  fik  vi  for  første  Gang  Besøg  af  det  Folk,  som  vi 
skulde  leve  over  10  Maaneder  sammen  med,  idet  to  Baade 
kom  ud  til  os,  strax  efter  at  vi  havde  gjennembrudt  det 
ovennævnte  Iisbælte. 

Da  den  flygtede  Kosakhøvding  Jermak  Timofejeff  i  1579 
havde  overskredet  Uralbjergene,  indtog  han  og  hans  Efter- 
følgere i  Løbet  af  et  Aarhundrede  næsten  hele  den  Land- 
strækning, som  vi  kalde  Sibirien;  men  i  den  yderste  Nordost- 
spids af  den  gamle  Verden  holdt  et  lille  tappert,  men  raat 
og  grusomt  Folk,  de  rastløse  Erobrere  Stangen.  Dette  Folk 
var  Tschuktscherne. 

Før  Sibiriens  Erobring  levede  Tschuktscherne  i  Uenighed 
og  næsten  uafbrudt  Krig  med  de  øvrige  nordostlige  Folke- 
slag paa  Grund  af  de  Røverier,  der  gjensidig  udøvedes; 
i  disse  Kampe  havde  Tschuktscherne  altid  med  Lethed  over- 
vundet deres  underlegne  Naboer,  og  de  fik  derfor  et  stort 
Ry  for  Tapperhed  og  betragtedes  næsten  som  uovervindelige. 
Dette  Ry  viste  sig  imidlertid  ugrundet,  da  Pawluzky  i  Midten 
af  forrige  Aarhundrede  foretog  sit  heldige  Tog  ind  i  deres 
Land.  Flere  betydelige  Nederlag  bevægede  Tschuktscherne 
til  at  trække  sig  tilbage  til  deres  ugjæstfrie  Bjergørkener, 
hvorhen  det  var  Sejerherrerne  vanskeligt  at  følge  dem,  og  hvor 
heller  Intet  opeggede  disse  til  en  Forfølgelse,  der  vilde  være 
forbunden  med  uendelige  Farer  og  Besværligheder. 

Russerne  nøjedes  med  at  underkaste  sig  de  nærmest  boende 
mindre  Folkeslag,  og  det  varede  meget  længe,  inden  det 
lykkedes  dem  at  knytte  en  Slags  Handelsforbindelse  med 
Tschuktscherne.  Endnu  stedse  mistroiske  ligeoverfor  Russerne, 
viste  de  sig  i  Begyndelsen  kun  i  stort  Antal  og  fuldstændig 
krigersk  udrustede  paa  Grændsen  af  deres  Land;  først  efter 
en  fleeraarig  Erfaring  og  mange  Beviser  paa  Russernes  frede- 
lige Sindelag  bleve  de  lidt  efter  lidt  tryggere,  og  paa  Wran- 
gels  Tid  kom  de  sorgløse  med  Kvinder  og  Børn  til  Markeder, 
der  holdtes  temmelig  langt  fra  den  russiske  Grændse,  for  at 
drive  en  for  begge  Parter  fordeelagtig  Handel. 

Denne  Forandring  havde  blandt  andre  ogsaa  den  Følge, 
at  de  ved  nærmere  Omgang  med  Russerne  lærte  disses  mil- 
dere Sæder  at  kjende,  og  deres  tidligere  Raahed  forsvandt 
for  en  stor  Deel. 

En  endnu  heldigere  Indflydelse  havde  den  Tilladelse, 
som  den  russiske  Regjering  1869  gav  dem,  til  ogsaa  at  no- 
madisere  paa  Tundraerne  vestenfor  Kolyma.  Denne  Tilladelse 
havde  de  længe  attraaet,  og  Forholdet  havde  af  den  Grund 
i  Midten  af  dette  Aarhundrede  atter  været  lidt  spændt,  saa 
at  Russerne  i  Nischnej  Kolymsk  ikke  vare  rigtig  trygge,  naar 

det  hed  sig,  at  der  det  eller  det  Aar  vilde  indfinde  sig  mange 
Tschuktscher  ved  Markedet  i  Anijuisk. 

Dette  er  nu  fuldstændig  forandret,  og  i  de  sidste  Aar 
paavirkes  de  desuden  ved  Samkvem  med  Amerikanerne.  De 
amerikanske  Hvalfangere  ynde  de  ikke,  fordi  de  tage  Fangsten 
fra  dem ;  men  et  Selskab  i  San  Francisco  sender  hvert  Aar 
nogle  Skibe  herop  for  at  tiltuske  sig  Hvalrostænder  o.  Lign., 
og  disse  Kjobmænd  betragtes  af  Tschuktscherne  som  gode 
Venner,  da  de  sælge  Brændeviin,  Tobak,  Tøj  o.  s.  v. 

Tschuktscherne  levede  i  tidligere  Tider  næsten  ude- 
lukkende af  deres  store  Rensdyrshjorde,  med  hvilke  de  drog 
omkring  paa  Tundraerne;  men  ved  smitsomme  Sygdomme 
og  maaskee  andre  Ulykker  mistede  Mange  største  Delen  af 
disse  uundværlige  Dyr  og  bleve  derfor  nodte  til,  for  at  friste 
Livet,  at  lægge  sig  efter  Hvalros-,  Hval-  og  Sælhundefangst, 
og  saaledes  blev  Folket  deelt  i  to  Dele,  Rensdyrtschuktscher 
og  Kysttsehuktscher;  dog  ere  disse  ikke  fuldstændig  adskilte, 
idet  nogle  Medlemmer  af  en  Familie  kunne  boe  ved  Kysten 
og  drive  Fiskeri  og  Fangst,  medens  Resten  af  Familien 
passer  Rensdyrshjorden    i  det  Indre  af  Landet. 

Kysttschuktscherne  beboe  Kysten  af  Iishavet  fra  Cap 
Schelagskoj  til  Østcap,  medens  Rensdyrtschuktschernes  Om- 
raade  omfatter  det  indenfor  liggende  Land  og  begrændses  af 
Floderne  Kolyma  og  Anadyr;  dog  gaae  de  ofte  ned  paa 
Tundraerne  nærmest  sydfor  Anadyr,  ligesom  de  nu  ogsaa  af 
og  til  overskride  Kolyma. 

Medens  Kysttschuktscherne  forsyne  Rensdyrtschuktscherne 
med  Hval-  og  Sælhundekjod,  Remme  af  Hvalroshud,  Spæk 
til  Føde  og  Brændsel,  give  disse  dem  Rensdyrsskind  til  Klæ- 
der, og  de  ere  saaledes  uundværlige  for  hinanden  og  leve 
ogsaa  i  stadigt  Samkvem. 

Det  var  altsaa  af  nogle  af  de  vestligst  boende  Kyst- 
tsehuktscher, vi  nu  modtoge  Besøg.  Uagtet  Klokken  kun  var 
5,  skyndte  vi  os  dog  Alle  ud  af  Kojerne  og  op  paa  Dækket 

for  at  see  paa  disse  Folk,  der  ere  saa  lidt  kjendte.  Vi  anede 
ikke  dengang,  hvormegen  Lejlighed  vi  skulde  faae  til  at  see 
dem,  ellers  havde  vi  næppe  skyndt  os  saameget. 

Baadene  vare  af  samme  Form  som  de  grønlandske  Kone- 
baade,  men  dette  Navn  kan  ikke  bruges  til  dem,  da  de 
sjeldent  roes  af  Fruentimmer.  De  bruges  nemlig  ikke  saa 
meget  til  Rejser  som  til  Fangst;  paa  Rejser  benytte  Tschuk- 
tscherne  Slæder,  forspændte  med  Hunde  eller  Rensdyr. 

Da  Baadene  vare  komne  paa  Siden  af  >  Vega«,  der  laa 
stille  for  at  vente  paa  dem,  klattrede  Tschuktscherne  op  paa 
Dækket,  hvor  de  strax  begyndte  at  tage  fat  paa  Alting  og 
ved  Mimik  bede  os  om  det. 

De  Fleste  vare  smaa  Folk  med  en  smudsig  bruun  Hud- 
farve, sort  Haar  og  sorte  Øjne.  Det  er  vanskeligt  at  give  en 
almindelig  Beskrivelse  af  deres  Udseende,  uagtet  vi  i  Løbet 
af  den  paafolgende  Yinter  saae  saa  Mange.  Meget  ofte  minder 
deres  Ansigtstræk  om  en  Europæer ;  Øjnene  ere  ofte  hori- 
zontalt  stillede  og  Ansigterne  ovale;  men  paa  den  anden 
Side  træfter  man  ogsaa  fuldstændig  runde  Ansigter  med 
fremstaaende  Kindbeen,  og  Næsen,  der  i  Almindelighed  er 
flad,  har  undertiden  en  saa  stærk  Krumning,  at  den  minder 
om  Indianeren  fra  Amerikas  Prairier;  som  Undtagelser  træfler 
man  ogsaa  skraatliggende  Øjne,  saa  der  findes  ikke  nogen 
almindelig  Type.  Næsten  hos  Alle  træffer  man  dog  en  stor 
Mund,  men  smukke  smaa  Hænder  og  Fodder,  hvorimod 
Arme  og  Been  i  Reglen  ere  Unde;  Maven  er  som  oftest 
uforholdsmæssig  stor,  og  hele  Legemsbygningen  er  hverken 
kraftig  eller  smuk. 

Nordqvist  maalte  i  Vinterens  Løb  Højden  af  de  for- 
skjellige  Tschuktscher,  som  besøgte  »Vega«,  og  fandt,  at 
Mændenes  Middelhøjde  var  5  Fod  3  Tommer,  i  Almindelighed 
varierende  mellem  5  Fod  og  51  *  Fod;  en  enkelt  Mand  maalte 
5  Fod  7  Tommer.    Kvindernes  Hojde  var  i  Middeltal  4  Fod 

og  9  Tommer,  varierende  mellem  4  Fod  6  Tommer  og  5  Fod 
1  Tomme;  en  eneste  Kvinde  maalte  5  Fod  6  Tommer. 

Mandfolkene  bare  en  Klædning  af  Rensdyrsskind,  Pels  og 
Beenklæder,  med  Haarene  ind  mod  Kroppen ;  som  vi  senere 
fik  at  vide,  er  dette  om  Vinteren  kun  en  Underklædning, 
hvorover  de  bære  en  stor  Pels  af  Rensdyrsskind  med  Haarene 
udad,  om  Livet  snøret  sammen  med  en  Rem;  Pelsen  naaer 
kun  til  Knæene,  og  nedenfor  seer  man  de  stramtsiddende 
Beenklæder  af  Sælhundeskind,  der  ligeledes  har  Haarene  udad. 
Pelsene  vare  saa  vide,  at  Tschuktscherne  kunde  trække  Ar- 
mene fra  Ærmerne  ind  til  Brystet.  Paa  Fødderne  havde  de 
Støvler  af  Rensdyrsskind,  om  Vinteren  med  Hø  i,  og  udenpaa 
disse  Sælskindsstøvler  med  Saaler  af  Hvalroshud;  flere  af 
dem  havde  udenpaa  Underbeenklæderne  trukket  lange  Støvler 
af  beredt  Sælhundeskind,  og  saadanne  bruge  de  altid,  naar 
de  skulle  paa  Fangst  og  ere  udsatte  for  at  komme  til 
at  vade. 

Da  Rensdyrsskind  lider  meget  og  bliver  tungt  ved  at 
blive  fugtigt,  bære  Tschuktscherne  ofte  en  Overtrækspels,  om 
Sommeren  af  Blære,  om  Vinteren  hyppigst  af  Bomuldstøj, 
som  de  tiltuske  sig  paa  de  amerikanske  Handelsskibe. 

Ingen  af  de  Tschuktscher,  som  her  kom  ombord  paa 
»Vega«,  bar  nogen  Hovedbedækning,  men  i  Kulde  bære  de 
en  tætsluttende  Kappe  af  Rensdyrsskind,  og  udenpaa  denne 
sætte  de  paa  lange  Rejser  en  stor  Hætte  af  Ulveskind,  der 
falder  ud  over  Skuldrene  og  kun  har  en  Aabning  for  Ansigtet; 
dette  beskyttes  af  en  Krands  af  lange  Ulvehaar,  idet  Hætten 
er  syet  saaledes,  at  Ulvens  Hoved  kommer  til  at  sidde  paa 
Mandens  Baghoved,  hvor  Ulveørene  ofte  stikke  ivejret,  og 
omkring  Ansigtet  kommer  da  det  med  lange  Haar  tæt  be- 
voxede  Parti  paa  Ulvens  Strube  og  Bringe. 

Haaret  bare  Mændene  paa  en  Maade,  der  stærkt  mindede 
om  Tonsuren,  idet  Hovedet  var  raget  eller  ialfald  meget  tæt 
klippet,  og  kun  en  Krands  i  Panden,  tæt  bag  om  Ørene  og 

ned  i  Nakken  havde  beholdt  en  Længde  af  nogle  faa  Tom- 
mer; nogle  havde  to  saadanne  Krandse,  hvori  Haarene  da 
kun  havde  en  Tommes  Længde;  endelig  fandtes  en  lille  Tot 
Haar  i  Hvirvelen. 

Kvinderne  bare  Beenklæder  og  Pels  i  eet,  og  dette 
Klædningsstykke  havde  en  saa  stor  Aabning  i  Halsen,  at  det 
kunde  smøges  ned  over  Legemet;  det  var  ikke  snøret  sam- 
men om  Livet,  men  faldt  løst  ned  over  Kroppen.  De  meget 
vide  Beenklæder  vare  bundne  under  Knæet,  hvor  de  stødte 
sammen  med  Støvlerne,  som  vare  meget  længere  end  Mæn- 
denes. Senere  saae  vi  Kvinderne  i  koldt  Vejr  bære  endnu 
en  Pels,  der  med  Haarene  indad  hang  løst  nedover  Kroppen 
ovenpaa  den  nævnte. 

Kvinderne  havde  ogsaa  to  Par  Støvler,  af  hvilke  det 
yderste  i  Reglen  var  af  beredt  Sælhundeskind  med  Saaler  af 
Hvalroshud.  I  Almindelighed  vare  Kvinderne  barhovedede, 
men  paa  Rejser  bare  de  en  lignende  Ulveskindshætte  som 
Mændene.  Deres  tætte  sorte  Haar  hang  i  to  Fletninger  ned 
ad  Nakken,  medens  det  paa  Forhovedet  var  sat  paa  fuld- 
stændig europæisk  Maneer  med  Skilning,  undertiden  endog 
med  Forhaaret  hængende  kortafklippet  ned  over  Panden. 

Alle  Kvinderne  vare  tatoverede  i  Ansigtet.  Langs  ned  ad 
Næsen  løb  to  blaa  Striber,  der  under  Munden  fortsattes  i 
flere  paa  denne  lodrette  Linier;  paa  Kinderne  fandtes  sæd- 
vanligen  to  concentriske  Halvcirkler,  hvis  Centrum  laa  ved 
Øret,  og  indeni  disse  Cirkler  fandtes  Chorder,  dannende  for- 
skjellige  Figurer.  Paa  Armene,  ja  undertiden  paa  Skuldre  og 
Ryg,  vare  de  undertiden  tatoverede  med  en  Masse  forskjellige 
Figurer,  i  Reglen  bestaaende  af  Cirkler,  forbundne  indbyrdes 
ved  rette  Linier. 

Af  Alt,  hvad  de  saae  ombord,  tiltrak  Intet  sig  dog  deres 
Opmærksomhed  saaledes  som  Tømmermandens  Værktøj ;  det 
vilde  de  absolut  have  noget  af.  Da  vi  bøde  dem  en  Kniv 
for  et   af  deres  Spyd,    prøvede   de   først,    om   den  var  skarp 

nok  til  at  barbere.  Vi  havde  under  vort  Ophold  iblandt 
dem  kun  seet  et  Par  ældre  Mænd,  som  bare  Skjæg,  ellers 
barbere  de  sig  meget  omhyggelig,  da  Skjæg  i  Kulden  er 
til  stor  Plage,  idet  det  bliver  fugtigt  af  Aanden  og  snart  for- 
vandles til  en  stor  Iisklump.  Forresten  troer  jeg  ikke,  at 
stærk  Skjægvæxt  ligger  i  deres  Natur.  En  fik  fat  paa  en 
Pincet,  og  strax  begyndte  han  at  benytte  den  til  at  rykke 
Haarene  ud  med  Rod. 

Vi  havde  imidlertid  ikke  Tid  til  at  lade  os  opholde  ret 
længe,  og  vi  betydede  dem  snart,  at  de  skulde  gaae  i  deres 
Baade.  Kort  efter  kom  en  tredie  Baad  roende  efter  os,  prop- 
fuld af  Mennesker.  Da  vi  som  sagt  havde  Hastværk,  fik  de 
ikke  Lov  til  at  komme  ombord,  men  Baaden  slæbte  i  nogle 
Minuter  med  »Vega«,  og  vi  tilbyttede  os  for  Tobak  og 
Brændevjin  forskjellige  Gjenstande. 

Paa  Bunden  af*  Baaden  laa  en  gammel  Kvinde,  som  vi 
ved  første  Øjekast  troede  var  gal.  Efterat  have  ligget  sammen- 
krøbet i  nogen  Tid,  rejste  hun  sig  pludselig  halvt  op  og 
gjorde  Tegn  til,  at  hun  vilde  hejses  ombord  med  et  Toug; 
da  dette  blev  negtet,  begyndte  hun  med  en  uhyggelig  hæs, 
skrigende  Stemme  at  holde  en  lang  Tale  til  os ;  snart  slog 
hun,  med  et  vildt  Udtryk  i  de  blodsprængte  Øjne,  omkring 
sig  med  de  lange  magre  Arme,  snart  antog  hendes  Stemme 
og  Fagter  et  blidere  Udtryk;  seende  mildt  og  venligt  op 
imod  os,  udbredte  hun  Armene  og  fremmumlede  ligesom  en 
Velsignelse ;  til  Slutning  gjorde  hun  med  et  næsten  forklaret 
Udtryk  i  Ansigtet  en  Bevægelse,  som  om  hun  vilde  omfavne 
os,  og  hensank  derpaa  atter  i  en  Slags  Dvale,  hvoraf  hun 
først  blev  vækket,  da  Baaden  satte  af;  saalænge  vi  kunde 
see  hende,  vedblev  hun  at  gesticulere  efter  os.  Af  sine  Lands- 
mænd blev  hun,  som  det  syntes,  behandlet  med  særlig 
Hensynsfuldhed. 

Jeg  vil   senere  have  Lejlighed  til  atter  at  omtale  hende. 

Østenfor  Cap  Schelagskoj  vedblev  Kysten  at  være  6  å 
800  Fod  høj,  af  et  temmelig  eensformigt  Udseende:  stadig 
den  golde  Tundra,  der  skraanede  ned  mod  Havet,  der  fore- 
løbig var  temmelig  iisfrit;  kun  mod  Nord  saaes  i  en  halv 
Miils  Afstand  Iismasserne. 

Henad  Eftermiddagen  naaede  vi  den  0,  som  Wrangel 
har  givet  Navn  efter  en  Mand,  hvis  Skjæbne  i  høj  Grad 
minder  om  Franklins. 

I  1760  byggede  en  Kjøbmand  i  Jakuzk,  Schalauroff,  et 
Skib,  med  hvilket  han  havde  til  Hensigt  at  sejle  gjennem 
Iishavet  fra  Lena  til  Østcap.  Hans  Hensigt  var  hverken  at 
søge  Mammuthtænder  eller  paa  anden  Maade  at  berige 
sig;  han  vilde  kun  udføre  et  Værk,  som  Alle  erklærede 
for  umuligt ,  og  herpaa  satte  han  sit  Liv  og  hele  sin 
Formue  ind. 

I  1761  sejlede  han  fra  Lena,  passerede  Swiatoj  Noss, 
men  blev  ligesom  »Vega«  hindret  meget  af  Isen  mellem 
Bjørneøerne  og  Fastlandet.  Da  Aarstiden  allerede  var  langt 
fremrykket  (Slutningen  af  September)  besluttede  han  at  over- 
vintre ved  Kolymas  Munding,  hvor  Besætningen  byggede  sig 
et  rummeligt  Huus,  omgivet  af  en  Sneevold,  paa  hvilken  de 
anbragte  Skibets  Kanoner.  Nabolaget  var  fuldt  af  vilde  Rens- 
dyr, der  uden  Frygt  kom  heelt  op  til  Volden,  saa  at  de  let 
dræbtes  i  store  Masser;  førend  Floden  frøs  heelt  til,  fangedes 
ogsaa  en  Masse  Fisk,  saa  at  Besætningen  var  vel  forsynet 
med  ferske  Provisioner,  hvilken  Omstændighed  de  rimeligviis 
kunde  takke  for,  at  de  lede  saa  lidt  af  Skjørbug.  Kun  een 
af  Schalauroff  s  Ledsagere  døde  henimod  Vinterens  Slutning. 

Næste  Sommer  gik  Schalauroff.  atter  tilsøes  og  forsøgte 
forgjæves  at  passere  Cap  Schelagskoj.  Ved  Efteraarets  Komme 
var  han  nødt  til  atter  at  gaae  i  Vinterqvarteer  ved  Kolymas 
Munding,  efter  forgjæves  at  have  søgt  en  Overvintringsplads 
i  Tschaun  Bugten. 

Næste  Aar  negtede  hans  af  Savn  og  Gjenvordigheder 
udmattede  Besætning  at  gaae  videre,  og  han  blev  nødsaget 
til  at  vende  tilbage  til  Lena. 

Efter  at  han  i  Moskwa  havde  faaet  en  pecuniair  Under- 
støttelse, gik  han  i  1764  atter  ud  paa  en  Opdagelsesrejse, 
hvorfra  han  aldrig  vendte  tilbage. 

I  lang  Tid  hørte  man  kun  svage  Rygter  om  hans  Skjæbne, 
men  i  1823  lykkedes  det  Wrangel  at  opdage  det  Sted,  hvor 
Schalauroff  og  hans  Ledsagere  landede,  efter  at  de  havde 
seet  deres  Skib  blive  knust  af  Isen.  En  Tschuktschhøvding 
berettede  Wrangel,  at  der  østenfor  Werkonfloden  paa  Kyst- 
tundraen fandtes  Resterne  af  et  Huus,  der  var  bygget  af 
Russere,  som,  efter  hvad  Tschuktschen's  Fader  havde  for- 
talt, ham,  havde  reddet  sig  iland  fra  et  stort,  strandet  Skib; 
han  fortalte  endvidere,  at  han  selv  som  en  tiaars  Dreng 
havde  seet  flere  Lig  i  Hytten,  og  at  5  Mænd  af  det  ulykkelige 
Selskab,  som  havde  undgaaet  Døden,  tilfods  vare  dragne  bort 
over  Tundraen  mod  Kolyma,  som  de  imidlertid  aldrig  naaede 

Wrangel  besøgte  selv  Hytten  og  fandt  i  den  med  Jord 
blandede  Snee,  som  fyldte  den,  nogle  Menneskeknokler  og 
en  Patrontaske,  der  allerede  var  mosbegroet.  Der  er  ingen 
Tvivl  om,  at  Schalauroff  her  endte  sit  daadrige  Liv. 

Vi  forsøgte  med  »Vega«  at  gaae  mellem  Schalauroff 
Øen  og  det  indenfor  liggende  Cap  Kyber,  men  Strædet  var 
saa  tæt  pakket  med  lis,  at  vi  snart  maatte  vende  om  og 
gaae  nordenom  Øen,  der  fra  et  Par  hundrede  Fods  Højde 
falder  stejlt  ned  i  Havet.  Dens  Klippesider,  der  vare  furede 
af  dybe  Revner,  vare  let  overstrøede  med  Snee. 

Ligesom  foregaaende  Nat  saae  vi  ogsaa  i  denne,  naar 
Sneetykningen  engang  imellem  forsvandt,  Nordlyset,  som  et 
Skjær  paa  Randen  af  Skyerne.  Naar  det  enkelte  Øjeblikke 
var  heelt  klart,  skinnede  Isen  prægtigt  i  det  milde  hvide  Lys, 
der  ogsaa  spredte  en  smuk  Glands  over  det  sneebedækkede 
Cap  Kekurnoj,  der  laa  indenfor  os. 

Den  7de  September  passerede  vi  i  forholdsviis  iisfrit  Vand 
Cap  Jakan,  men  uden  at  see  noget  til  det  ofte  omtalte  Land 
mod  Nord,  som  har  faaet  Navn  efter  Wrangel.  Tchuktscherne 
berettede  ham,  at  man  paa  klare  Solskinsdage  fra  Højderne 
ved  Cap  Jakan  kunde  see  høje  Bjerge  mod  Nord,  og  mange 
Sagn  angaaende  dette  Land  gik  imellem  dem.  En  Olding 
paa  Koliutschin  Øen  fortalte  saaledes,  at  i  hans  Bedstefaders 
Tid  var  en  Baad  med  6  Tschuktscher  og  en  Kvinde  kom- 
men for  langt  tilsøes ;  efterat  de  i  lang  Tid  havde  drevet  om- 
kring for  Vind  og  Vejr,  strandede  de  paa  en  dem  ubekjendt 
Kyst,  hvis  Beboere  syntes  raa  og  dyriske,  endog  i  Tschuk- 
tschernes  Øjne.  De  Skibbrudne  bleve  alle  myrdede  med  Und- 
tagelse af  Kvinden,  som  blev  meget  godt  behandlet  og  ført 
omkring  i  hele  Landet  for  at  fremvises  for  de  Indfødte,  som 
noget  Sjeldent  og  Mærkværdigt. 

Saaledes  naaede  hun  tilsidst  til  Jekargaulerne,  et  paa 
Amerikas  Kyst  ved  Beringsstrædet  boende  Folk,  hvorfra  hun 
saae  sit  Snit  til  at  flygte  hjem.  Denne  Kvinde  fortalte  sine 
Landsmænd  Meget  om  sine  Rejser  og  Hændelser;  blandt 
andet  paastod  hun  ogsaa  at  have  været  i  et  stort  Land,  der 
laa  Nord  for  Koliutschin  Øen  og  rimeligviis  hang  sammen 
med  Amerika.  Dette  Land,  sagde  hun,  var  beboet  af  forskjel- 
lige  Folkeslag,  af  hvilke  de  mod  Vest  boende  lignede  Tschuk- 
tscherne  meget,  medens  de  mod  Øst  boende  vare  saa  vilde 
og  dyriskfe,  at  de  knap  fortjente  Navn  af  Mennesker. 

Hele  Fortællingen  var  naturligviis  baade  af  Kvinden  selv 
og  af  de  senere  Fortællere  bleven  spækket  med  saamange 
usandsynlige  Æventyr,  at  den  knap  fortjente  nogen  Opmærk- 
somhed, hvis  den  ikke  fik  mere  Værd  ved  at  sammenstilles 
med  flere  Sagn,  som  jeg  senere  vil  have  Lejlighed  til  at 
omtale. 

Wrangel  selv  saae  aldrig  det  omtalte  Land,  der  første 
Gang  blev  seet  af  Capitain  Kellett  paa  det  engelske  Orlogs- 
skib »Herald«.    Kellett  landede  paa  en  0,  som  han  gav  Navn 

efter  sit  Skib,  og  fra  denne  0  saae  han  mod  Vest  høje 
Bjerge. 

Ogsaa  den  tidligere  omtalte  Hvalfangercapitain  Long  saae 
Landet,  da  han  paa  sin  ovennævnte  Rejse  sejlede  langs  dets 
Sydkyst.  Efter  hans  Mening  kunde  et  Dampskib  let  have 
gjennembrudt  det  Iisbælte,  som  laa  mellem  ham    og  Kysten. 

Ifølge  de  nyeste  Efterretninger  er  Landet  allerede  i  1866 
blevet  betraadt  af  en  tydsk  Sømand,  Capitain  Dallmann,  der 
førte  den  amerikanske  Skonnert  »W.  C.  Talbot«.  Den  17de 
August  landede  han  paa  70 °  40'  N.  Br.  og  1780  30'  Y.  Lgd., 
og  næste  Dag  landede  han  atter  paa  et  nordligere  Punct. 

Interessante  Oplysninger  om  dette  gaadefulde  Land,  der 
nu  i  saa  lang  Tid  har  været  omgivet  af  et  hemmeligheds- 
fuldt Slør,  vil  uden  Tvivl  Capitain  de  Long's  Expedition 
bringe.  Som  bekjendt  er  denne  Expedition,  der  befinder  sig 
ombord  paa  Damperen  :  Jeannette«,  udrustet  af  Gordon  Ben- 
nett, Ejeren  af  Xew  York  Herald,  og  sandsynligviis  vil  den 
dette  Efteraar  vende  tilbage  til  de  forenede  Stater. 

Kort  efter  at  »Vega«  havde  passeret  Cap  Jakan,  blev 
Isen  atter  tættere,  og  de  folgende  Dage  gik  det  kun  smaat 
fremad.  Den  10de  om  Formiddagen  vare  vi  endog  saaledes 
indesluttede  i  Isen,  at  hele  Mandskabet  maatte  sendes  ned 
paa  denne  for  med  Øxer  at  hugge  en  Rende.  Iisstykkerne 
vare  nemlig  frosne  sammen;  men,  da  den  nydannede  lis  blev 
hugget  op,  kunde  vi  med  Baadshager  skubbe  dem  tilside, 
saa  at  »Vega«  efter  nogle  Timers  haardt  Arbejde  kom  ind 
i  en  temmelig  stor  Yaage.  Ved  Middagstid  syntes  vi  imod 
Vest  at  see  en  endnu  større  Yaage,  som  vi  gik  ind  i,  men 
det  viste  sig  snart  at  være  en  Fejltagelse,  og  isende  os  til- 
bage naaede  vi  vort  forrige  Bassin,  hvor  vi  foreløbig  maatte 
fortøje  os  ved  et  svært  Stykke  lis,  der  stod  paa  Grund  paa 
9  Favne  Vand. 

Naar  Solen  en  enkelt  Gang  brod  frem  gjennem  Taagen, 
begyndte   det  Iislag,   der  bedækkede  vor  Rejsning,  at  styrte 

ned  i  store  Stykker,  og  i  Udkigstønden  sad  man  ved  saa- 
danne  Lejligheder  i  et  fuldstændig  Duschbad  fra  Vageren, 
som  hang  lige  over  Hovedet. 

Endelig  naaede  vi  den  12te  September  Ir-Kajpij,  det 
Sted  hvor  Cook  i  1778  vendte  om,  og  som  han  kaldte  Nord- 
cap,  men  her  standsede  Isen  os  fuldstændig;  vi  forsøgte  først 
at  trænge  frem  i  nogle  Miils  Afstand  fra  Land,  men  kom  her 
ind  i  en  Cul-de-sac,  hvorpaa  vi  gik  tæt  ind  under  Ir-Kajpij, 
men  ogsaa  her  vare  alle  Fremskridt  umulige,  saa  at  vi  ankrede 

i  Bugten  mellem  de  to  Bjerge  Ir-Kajpij  og  Ammon.  Denne 
Bugt,  der  vender  imod  Nord,  var  i  denne  Retning  dæk- 
ket ved  en  Række  mægtige  grundstødte  Iisblokke,  bag 
hvilke  »Vega«  laa  som  i  den  sikkreste  Havn;  i  Bunden  af 
Bugten  laae  paa  den  lave  sandede  Kyst  16  Tschuktschtelte, 
og  i  Baggrunden  hævede  et  500  Fod  højt  Bjerg  Hamnong 
Ammon  sig  terrasseformig  i  Vejret.  Mod  Vest  laa  det 
egentlige  Ir-Kajpij,  der  fra  en  Højde  af  næsten  300  Fod  falder 
lodret   af  mod   Havet    imod    Nord,    medens   det  mod  Syd  og 

SV.  skraaner  jævnt  ned  cg  ved  en  lav,  smal  Landtunge  staaer 
i  Forbindelse  med  det  faste  Land.  Mod  Øst  er  Bugten  luk- 
ket af  det  ligeledes  langt  udskydende  Forbjerg  Ammon,  der 
dog  kun  er  200  Fod  hojt.  Under  vort  6  Dage  lange  Ophold 
her  lukkedes  den  vestlige  Aabning,  hvorigjennem  vi  vare 
komne  ind,  fuldstændig  af  Isen,  medens  en  smal  Rende  holdt 
sig  aaben  udenfor  Ammon.  Gjennem  denne  sendtes  Damp- 
barkassen hver  Morgen  for  at  undersøge  Forholdene  længere 
østerpaa,  men  hver  Dag  vendte  den  tilbage  med  den  Mel- 
ding, at  et  tæt  Iisbaand  spærrede  Vejen  en  dansk  Miil  fra 
Ammon. 

Imidlertid  benyttedes  Tiden  saa  godt  som  muligt,  og  der 
var  virkelig  Nok  at  gjore,  thi  for  det  Første  havde  vi  jo  den- 
gang kun  været  meget  lidt  sammen  med  Tschuktscherne, 
hvis  Liv  og  Sæder  frembøde  en  rig  Mark  for  Undersøgelser, 
og  dernæst  er  Ir-Kajpij  et  Sted  af  historisk  Betydning  med 
mange  Minder  om  Kystens  tidligere  Beboere. 

Tschuktscherne  ere  nemlig  ikke  de  oprindelige  Beboere 
af  denne  Kyst;  ved  store  Omvæltninger  i  det  indre  Asien 
bleve  de  drevne  mod  Nord  og  fortrængte  tilsidst  saagodtsom 
hele  den  oprindelige  Befolkning;  denne,  der  kaldte  sig  On- 
kilon,  Søfolket,  beboede  oprindelig  hele  Kysten  fra  Cap  Sche- 
lagskoj  til  Anadyr,  medens  de  nu  kun  skulle  findes  paa  nogle 
faa  Steder  mellem  Ostcap  og  Anadyr;  om  deres  Fordrivelse 
fra  Resten  af  Kyststrækningen  fortæller  Wrangel  Følgende : 
I  Begyndelsen  af  det  16de  Aarhundrede  havde  Kræchoj,  en 
af  Onkilon's  mest  fremragende  Høvdinger  dræbt  en  Tschuktsch- 
Errim  (Høvding)  og  forfulgtes  ivrig  af  den  Dræbtes  Søn  Efter 
nogen  Tids  Omflakken  troede  Kræchoj  at  have  fundet  et 
sikkert  Tilflugtssted  paa  Ir-Kajpij's  Klippe,  som  han  befæ- 
stede. Paa  den  store,  mod  Syd  vendende  Skraaning  sees 
endnu  de  halvt  underjordiske  Hytter  og  paa  det  smalle  Næs 
Kræchoj's  Forskandsninger.     Men  den  unge  Tschuktsch-Ernm 

fandt,  dreven  af  sin  Iver  for  at  hævne  Faderens  Død,  Midler 
til  at  liste  sig  indenfor  Forskandsningerne  og  dræbte  Kræchoj's 
Søn.  Efter  de  herskende  Begreber  var  Blodhævnen  nu  egent- 
lig udført,  men  alligevel  maa  Kræchoj  have  frygtet  en  videre 
Forfølgelse  af  sin  uforsonlige  Fjende,  thi  dækket  af  Nattens 
Mørke  gik  han  ved  Hjælp  af  Remme  ned  langs  den  stejle 
Klippevæg,  ved  hvis  Fod  en  Baad  ventede  paa  ham,  og 
styrede  for  at  vildlede  sine  Forfølgere  først  mod  Øst,  men 
vendte  den  følgende  Nat  mod  Vest,  naaede  Schalauroff-Øen 
og  forskandsede  sig  der  i  en  Jordhytte,  som  endnu  saaes  paa 
Wrangels  Tid.  Her  samlede  hans  Stamme  sig  lidt  efter  lidt 
omkring  ham,  og  med  den  flygtede  han  paa  15  Baade  mod 
det  Land,  som  fra  Cap  Jakan  sees  mod  Nord  paa  klare  Sol- 
skinsdage. Næste  Vinter  forsvandt  endnu  en  m^d  Kræchoj 
nær  beslægtet  Onkilonhovding  med  sin  Stamme  og  sine 
Rensdyr. 

Samme  Skjæbne  som  Onkilon  havde  flere  andre  Stam- 
mer. Ligesaa  lidt  som  Tschuktsherne  ere  Jakuterne,  der  boe 
ved  Kolyma's  Bredder,  de  oprindelige  Indbyggere.  Disse 
vare  4  Stammer,  Omoker,  Schelager,  Tunguser  og  Jukagirer. 
Omokerne  vare  bosatte  Fiskere,  medens  Schelagerne  nomadi- 
serede  med  deres  Rensdyr;  begge  disse  Stammer  forsvandt 
efterhaanden,  deels  ved  Krige  med  de  dem  fortrængende  Ind- 
vandrere, deels  ved  hærgende  Sygdomme,  saa  at  deres  Navn 
nu  knap  er  kjendt.  Ogsaa  Jukagirerne,  en  fordum  talrig 
Nomadestamme,  ere  meget  indsmeltede;  for  Øjeblikket  be- 
løber deres  Antal  sig  kun  til  omtrent  600.  Matiuschin  traf 
en  gammel,  velhavende  Jukagirhøvding,  som  paastod,  at  han 
nedstammede  fra  Omokerne;  han  var  stolt  af,  at  deres  Sprog 
havde  holdt  sig  i  hans  Familie,  og  fortalte  Meget  om  deres 
Krige  og  Bedrifter.  Ved  Kolyma's  Bredder  nordenfor  Omo- 
lon  levede  ifølge  hans  Fortælling  for  lang  Tid  siden  Omo- 
kerne, et  fredeligt  Folk,  og  saa  talrigt,  at  man  plejede  at  sige, 

at  der  fandtes  flere  omokiske  Arnesteder  ved  Kolyma's  Bred- 
der end  Stjerner  paa  Himlen.  De  nærede  sig  ved  Jagt  og 
Fiskeri  og  havde  en  vis  Cultur;  de  kjendte  saaledes  Jernets 
Anvendelse  længe  førend  Russernes  Ankomst.  Mea,  da  disse 
udstrakte  deres  Erobringer  videre  og  videre,  og  da  navnlig 
deres  stadige  Ledsager  eller  Forlober,  Kopper  og  andre 
smitsomme  Sygdomme,  gjorde  store  Ødelæggelser  imellem 
dem,  besluttede  Omokerne  at  forlade  deres  Boliger  og  drage 
bort  til  andre  Lande.  I  to  store  Afdelinger  droge  de  afsted 
med  alle  deres  Ejendele  og  talrige  Rensdyrshjorde,  Ingen 
vidste  hvorhen.  Ved  Indigirka's  Munding  sees  endnu  tydelige 
Spor  af  et  stort  Antal  Boliger;  selv  de  ældste  Folk  erindre 
ikke,  at  Nogen  har  boet  der,  men  Stedet  kaldtes  ifølge 
Wrangel  stedse  »den  omokiske  By«.  Nogle  ubestemte  Tra 
ditioner  talte  for,  at  de  vare  vandrede  mod  Vest,  og  man 
troede  derfor  tidligere,  at  de  vare  komne  til  Petschora's  Mun- 
ding; men  i  den  senere  Tid  er  fremkommen  en  anden  An- 
skuelse, idet  man  nemlig  antager,  at  idetmindste  en  Deel  af 
dem  er  gaaet  mod  Ost  fra  de  nysibiriske  Øer  over  Wran- 
gels  Land  og  Øerne  i  Amerikas  arktiske  Archipelag  til  Grøn- 
land, hvis  Eskimoer  skulde  være  Efterkommere  af  Omoker 
og  de  andre  fordrevne  nordasiatiske  Folk. 

Det  var  derfor  med  stor  Interesse,  at  vi  besøgte  Kræ 
chojs  Fæstning.  Ir-Kajpijs  højeste  Punct  ligger  mod  NO.,  og 
Vest  for  dette  findes  et  Plateau,  hvorpaa  der  fandtes  Levnin- 
ger af  10  Onkilonhuse.  Disse  vare,  som  ovenfor  nævnt,  halv 
underjordiske,  og  Taget,  der  bestod  af  et  Lag  Græstorv,  hvi- 
lede paa  Hvalribbeen;  i  hvert  Hutis  er  der  2  a  3  Værelser,  der 
ligge  i  den  nordre  Deel  af  Hojen;  fra  det  sydligste  forer  en 
smal,  lav  Gang  mod  Syd,  der  syntes  at  munde  ud  i  en  Tvær- 
gang, der  gik  i  øst-vestlig  Retning;  dog  er  det  ogsaa  muligt, 
at  denne  sidste  Gang  senere  er  lavet  af  Dyr  eller  Vand,  thi 
i  den  fandt  vi  ikke  samme  Bygning  af  Hvalbeen    som  i  den 

inderste  Gang  og  Værelserne,  hvor  Væggene  bestode  af  verti- 
calt  stillede  Hvalbeen,  hvorpaa  de  horizontalt  liggende  Lofts- 
bjælker hvilede.  Tæt  ved  Boligerne  laa  en  Høj ,  der  saae 
ud  som  et  Offersted.  Ved  Gravning  i  den  fandtes  forskjel- 
lige  Spydspidser  af  Flint  og  Skifer,  Stumper  af  Leerkruk- 
ker  og  en  lille  Beenfigur,  der  maaskee  har  været  et  Afguds- 
billede, men  i  saa  Fald  kun  giver  en  meget  ufuldkommen 
Idee  om  dets  Ejermænds  Forestillinger.  Forresten  var  Højen, 
der   var   prydet   med    en   20   Fod   lang   verticalt    stillet   Hval- 

kjæve,  fuld  af  Been   af  forskjellige  Dyr  samt   flere  Rensdyrs- 
horn. 

.  Foruden  disse  Boliger  fandtes  der  3  a  4  paa  den  sydlige 
Deel  af  Bjerget.  Her  var  det,  at  Kræchoj  forsvarede  sig  mod 
Tschuktscherne,  benyttende  sig  af,  at  Skraaningen  paa  dette 
Sted  ender  med  et  brat,  henved  20  Fod  højt  Fald;  da  den 
lave  Sandtange  her  begynder,  er  tillige  Forsvarslinien  saa 
kort,  at  man  vistnok  vanskelig  kan  finde  et  Sted  ved  denne 
Kyst,    der   bedre  egner  sig  til  at  forsvares  af  en  lille  Styrke. 

Paa  forskjellige  Steder  paa  Bjerget  laae  Bjørne-  og  Hval- 
roskranier; men,  da  vi  nærmede  os  i  den  Tro,  at  ogsaa  dette 
var  Minder  fra  Onkilon,  bleve  vi  forhindrede  deri  af  Tschuk- 
tscherne,  hvis  Offringer  det  viste  sig  at  være.  Tschuktscherne 
udlægge  nemlig  deres  Døde  paa  Marken,  hvor  Ulvene  snart 
fortære  dem.  I  Nærheden  af  Liget  lægges  da  ofte  Rensdyrs- 
horn,  Hovedskaller  af  Bjørne,  Hvalros  og  Sæl  som  Offer. 

Men  det  er  ikke  blot  derved,  at  Tschuktscherne  adskille 
sig  fra  de  tidligere  Beboere. 


Onkilonredskaber. 


En  anden  vigtig  Fors kj el  er,  at,  medens  Onkilon  levede 
i  halv  underjordiske  Hytter,  boe  Tschuktscherne  i  Telte,  som 
de  bygge  paa  følgende  Maade : 

I  en  Cirkel,  hvis  Diameter  varierer  mellem  15  og  30 
Fod,  nedrammes  Pæle  i  Jorden  med  omtrent  6  Fods  Mellem- 
rum, og  fra  Pæl  til  Pæl  surres  dernæst  horizontalt  liggende 
Træstokke;  dette  er  Teltets  Sidevægge,  der  i  Reglen  have 
en  Højde  af  omtrent  4  Fod;  Taget,  der  har  Form  af  en  skjæv 
Kegle,  hvis  vestlige  Deel  er  den  længste,  hviler  paa  en  Mængde 

Stænger,  hvis  nederste  Ende  hviler  paa  de  omtalte  horizon- 
tale  Træstokke,  medens  de  øverste  Ender  løbe  sammen  i 
Keglens  Toppunct;  paa  Midten  bæres  de  oppe  ved  3  eller  4, 
i  store  Telte  flere,  i  T-Form  surrede  Bjælker,  der  staae  paa 
Jorden  inde  i  Teltet.  For  at  støtte  det  Hele  hænges  store 
Steen  i  Remme  ved  Keglens  Toppunct,  og  undertiden  an- 
bringes lignende  Vægte  paa  Pælene,  der  danne  Teltets  Sider. 
Over  det  Hele  bredes  og  surres  endelig  sammensyede  Huder, 
deels  af  Rensdyr,  deels  af  Hvalros,  stundom  ogsaa  af  Bjørne- 
huder. 

Det  ydre  Telt,  hvortil  Indgangen,  der  kun  har  Væggens 
Højde,  om  Vinteren  vender  mod  Øst,  er  nu  færdigt.  Om 
Sommeren  vendes  Indgangen  mod  Syd. 

I  den  store  vestlige  Deel  af  dette  ydre  Telt  bygges  nu 
Soveværelset,  om  Vinteren  det  egentlige  Beboelsesrum ;  dette, 
der  har  Form  som  et  Parallelepipedum,  er  ligeledes  af  Rens- 
dyrs- eller  Bjørnehuder,  i  Reglen  dobbelte,  og  har  de  mest 
forskjellige  Dimensioner,  undertiden  kunne  3  Personer  knap 
rummes  derinde,  medens  jeg  undertiden  har  sovet  selv  fjor- 
tende i  et  indre  Telt. 

Gulvet  i  dette  bestaaer  af  Hvalroshud,  der  hviler  paa  et 
tykt  Lag  Marehalm,  og  desuden  har  hver  Person  i  Reglen 
sit  Rensdyrsskind  at  sidde  eller  ligge  paa;  Ribberne  under 
Loftet  benyttes  til  at  hænge  Klæderne  paa,  hvorved  Højden, 
der  iforvejen  sjelden  naaer  6  Fod,  yderligere  formindskes. 

Paa  det  indre  Telt  findes  ingen  egentlig  Indgangsdør, 
men  man  løfter  Forhænget  op  og  kryber  paa  alle  Fire  over 
en  tyk  Bjælke,  der  ligger  som  Tærskel.  Denne  Tærskel  spil- 
ler en  stor  Rolle,  idet  den  om  Dagen  er  Familiens  almindelige 
Opholdssted,  hvad  enten  de  paaklædte  sidde  paa  den  udenfor 
det  indre  Telt,  eller  de  nøgne  ligge  inde  i  dette  med  Hove- 
det udenfor,  hvilende  Hagen  paa  Tærskelen.  I  denne  Stilling 
vise  altid   Teltets   Beboere  sig,  naar  Nogen  træder  ind.     Paa 

Siderne  af  det  lille  Telt  findes  Pulter-  og  Spisekamre,  hvilket 
sidste  gjerne  forsynes  med  et  lille  Forhæng.  De  større  For- 
raad  opbevare  Tschuktscherne,  naar  de  have  saadanne,  i  smaa 
Kiældere,  som  de  grave  i  Jorden  i  Nærheden  af  Teltet  og 
dække  med  en  Hud,  der  hviler  paa  nogle  Træbjælker;  endelig 
dækker  Sneen  det  Hele. 


OTTENDE    CAPITEL. 

Tscheporin.     —     Daaben.     —     Udflugt  med  Hundeslæde.     —    Ofifringer. 
Jagtredskaber.    —    Pyntesyge.    —    De  sidste  Dages  Sejlads.    —    Lamper. 
Indespærring    ved  Pitlekaj. 


Otrax  ved  vor  Ankomst  til  Ir-Kajpij  havde  Tschuktscherne 
besøgt  Skibet,  og  vi  havde  da  navnlig  givet  os  af  med  en 
Mand,  der  kaldte  sig  Tscheporin,  og  som  saae  ud  til  at  være 
den  Rigeste  og  mest  Indflydelsesrige  i  Byen.  At  han  ikke 
var  Høvding,  som  vi  først  troede,  have  vi  senere  faaet  at  vide, 
da  vi  under  vort  io  Maaneders  lange  Ophold  iblandt  dette 
Folk  havde  Lejlighed  til  at  sætte  os  rigtig  ind  i  deres  Forhold 
og  saae,  at  der  ingen  Høvdinge  findes  blandt  Kyst- 
tschuktscherne,  men  vel  hos  deres  Brødre  Rensdyrtschuk- 
tscherne,  hvor  hver  Stamme  har  sin  Errim;  forresten  lyde 
alle  Tschuktscher  to  Overhøvdinger,  der  dele  Landet  mellem 
sig  i  en  østlig  og  en  vestlig  Deel.  Vi  toge  imidlertid  mere 
Hensyn  til  Tscheporin  end  til  de  Andre,  men  tillod  ham  dog 
ikke  at  komme  ned  i  vor  Messe.  Da  jeg  næste  Dag  gik  iland, 
aflagde  jeg  et  Besøg  i  hans  Telt,  hvor  jeg  blev  meget  venlig 
modtagen;  men,  da  jeg  yttrede  Lyst  til  at  see,  hvorledes  det 
indre  Telt  var  indrettet,  betydede  han  mig  meget  venlig,  men 
stolt,  at,  naar  han  ikke  kunde  faae  Lov  til  at  komme  ned  i 
vor  Messe,  kunde  vi  heller  ikke  komme  ind  i  hans  Helligdom. 
Næste  Dag  blev  det  ham  tilladt  at  komme  ned  i  Messen, 
og  hans  Telt  stod  for  Fremtiden  aabent  for  os.      Det  er  den 

eneste  Gang,  noget  Saadant  er  hændet  os;  vi  have  senere 
hver  Dag  havt  Skibet  fuldt  af  Tschuktscher,  men  de  syntes 
at  ansee  det  for  en  billig  Fordring  fra  vor  Side,  at  de  skulde 
holde  sig  paa  Dækket,  og  desuagtet  have  de  altid  tilladt  os 
at  gaae  ind  i  deres  inderste  Telt.  Da  Tscheporin  kom  ned 
i  Messen,  kjendte  hans  Glæde  og  Forundring  ingen  Grændser: 
han  skulde  see  op-  og  nedad  Alting,  kige  ind  i  alle  Lukaferne, 
klappe  Sofaen,  osv.  Da  han  vel  havde  seet  Alting  og 
drukket  et  Par  Glas  Punch,  toge  vi  Lirekassen  frem,  og,  da 
En  af  os  begyndte  at  dandse  en  Reel,  sprang  han  op  fra 
Stolen  med  et  af  Glæde  straalende  Ansigt  og  dandsede  med 
tiltrods  for  sin  tykke,  varme  Pelsdragt.  Da  Spilledaasen 
senere  kom  frem,  var  han  ude  af  sig  selv  af  Hentykkelse, 
fordi  man  ikke  behøvede  at  dreje  paa  den,  og  han  vilde 
naturligviis  strax  have  den.  I  det  Hele  taget  tigge  Tschuk- 
tscherne  Alt,  hvad  de  see,  men  i  Særdeleshed  Mad  og  Drikke; 
som  de  fleste  vilde  Folkeslag  ere  de  meget  hengivne  til 
spiritueuse  Drikke,  ja,  Tscheporin  vilde  endog  drikke  den 
Eau  de  Cologne,  som  vi  vilde  forfriske  ham  med  efter  den 
varme  Dands.  Efter  en  Times  Ophold  i  Messen  tog  Tscheporin 
Afsked  og  inviterede  os  til  sit  Telt,  dog  endnu  med  det 
Forbehold,  at  hans  Favorithustru,  om  man  saa  maa  sige, 
ogsaa  fik  Lov  til  at  see  vor  Messe.  Uagtet  mange  Tschuktscher, 
og  blandt  andre  saavel  Tscheporin  som  hans  Hustruer,  ere 
døbte,  opgive  de  dog  ikke  Fleerkoneriet,  og  de  fleste  vel- 
havende Tschuktscher  have  to  Hustruer.  De  betragte  i  det 
Hele  taget  Daaben  kun  som  en  tom  Ceremoni,  som  de  vel 
vide,  at  de  undertiden  kunne  have  nogen  Fordeel  af,  idet  de 
f.  Ex.  som  oftest  faae  et  vist  Qvantum  Tobak  eller  Brændeviin 
blot  for  at  lade  sig  døbe,  og  de  rette  sig  kun  efter  Christen- 
dommens Forskrifter,  forsaavidt  de  ikke  støde  an  imod  deres 
fra  Fædrene  nedarvede  Skikke  eller  deres  egne  Lyster  og 
Tilbøjeligheder. 


j  2  a  Daaben. 

Wrangel  omtaler  en  ganske  pudsig  Daabsscene,  som 
Matiuschin  i  1821  var  Vidne  til  ved  det  store  Marked  i 
Ostrownoje,  en  Flække  nærved  Anijuisk,  hvor  Markederne  nu 
holdes  hvert  Aar  i  Begyndelsen  af  April. 

Ved  Løfte  om  nogle  Pund  Tobak  havde  man  bevæget 
en  ung  Tschuktscher  til  at  lade  sig  døbe.  I  og  udenfor 
Capellet  var  en  stor  Mængde  Tilskuere  samlet;  Ceremonien 
begyndte.  Den  Nyomvendte  var  meget  rolig  og  opførte  sig 
meget  anstændig  under  denne ;  men,  da  han  skulde  stige  op 
i  det  for  ham  hidførte  Daabsbækken,  en  stor  Træballie,  og 
efter  den  russiske  Kirkes  Ritus  dukke  tre  Gange  ned  i  Vandet, 
rystede  han  paa  Hovedet  og  fremførte  en  Mængde  Grunde 
derimod,  som  Ingen  forstod.  Efter  at  Tolken  havde  holdt 
en  lang  Tale  til  ham,  hvori  Tobak  rimeligviis  atter  spillede 
Hovedrollen,  besluttede  han  sig  endelig  til  at  springe  i  det 
iiskolde  Vand,  hvilket  han  ogsaa  meget  modig  gjorde;  men 
næppe  var  han  kommen  i  Karret,  førend  han  sprang  ud  igjen 
og,  skjælvende  af  Kulde  over  hele  Legemet,  raabte:  »Min 
Tobak,  kom  med  Tobakken!«  Man  gjorde  sig  den  største 
Umage  for  at  gjøre  ham  begribeligt,  at  Ceremonien  jo  aldeles 
ikke  var  endt,  og  at  han  var  forpligtet  til  ogsaa  at  under- 
kaste sig  Resten  af  den;  det  var  at  prædike  for  døve  Øren, 
han  sprang  omkring  med  klapprende  Tænder  og  raabte 
bestandig:  »Det  er  allerede  nok,  jeg  vil  ikke  være  med  mere, 
giv  mig  blot  min  Tobak!«  Endelig  lod  han  hele  Forsamlingen 
i  Stikken  og  løb  til  sit  Telt  for  at  varme  sig  efter  det  kolde 
Bad. 

Nutildags  bære  mange  Tschuktscher  smaa  Messingkors 
med  slavisk  Indskrift  om  Halsen;  da  jeg  spurgte  en  Kvinde, 
om  hun  vilde  sælge  sit  Kors,  rystede  hun  paa  Hovedet,  og 
foldende  Hænderne  over  Brystet  bukkede  hun  meget  ærbødig 
i  Retning  af  Jakuzk. 

Da  vi  senere  forstode  deres  Sprog  nogenlunde,  spurgte 
jeg  en  anden  Kvinde,  hvor  hun  havde  faaet  sit  Kors,  og  hun 

sagde  da,  at  hun  for  mange  Aar  siden  havde  været  i  Nischnej 
Kolymsk,  hvor  man  havde  heldt  hende  over  med  Vand  og 
givet  hende  dette  Kors  og  noget  Tobak. 

Jeg  troer,  at  der  findes  meget  faa  Tschuktscher,  der 
have  nogen  Anelse  om,  hvad  denne  Ceremoni  eller  dette 
Kors  betyder. 

Som  ovenfor  nævnt,  gjordes  der  hver  Morgen  Re- 
cognosceringsudflugter  med  Damp-Barkassen  for  at  undersøge 
Isen,  men  hver  Dag  bleve  vi  stoppede  ved  det  omtalte  lis- 
bælte.  For  at  undersøge  dettes  Brede  besluttedes  det  at 
gjøre  en  Udflugt  paa  Land  langs  Kysten,  og  benyttende  mig 
af  Tscheporins  Indbydelse  besøgte  jeg  ham  derfor  og  bad 
ham  skaffe  mig  Slæde  og  Hunde.  Hans  egne  Hunde  vare 
for  Øjeblikket  ikke  hjemme,  men  han  skaffede  mig  snart  en 
anden  Slæde  med  Forspand  af  8  Hunde,  og  i  Selskab  med 
hans  yngre  Broder  Harat  kjørte  jeg  da  afsted.  I  Begyndelsen 
gik  det  langsomt,  da  vi  maatte  overskride  Højderne  mellem 
Aramon  og  Hamnong  Ammon;  Tundraen  var  gjennemfuret 
af  dybe  Revner,  fyldte  med  Vand,  der  beredte  os  store  Omveje, 
og,  da  det  desuden  gik  op  ad  Bakke,  varede  det  længe, 
inden  vi  kom  op  til  Ryggen  af  Aasen.  Imidlertid  beklagede 
jeg  mig  ikke  over  Langsomheden,  thi  Vejret  var  udmærket, 
og  Udsigten  blev  herligere  og  herligere,  jo  lætigere  vi  kom  op. 
Solen  skinnede  paa  de  sneedækkede  Bjerge  i  Syd,  der  i 
skarpe,  spidse  Former  tegnede  sig  mod  den  blaa  Himmel 
paa  begge  Sider  af  Hamnong  Ammon,  som  i  3  å  4  Terrasser 
hævede  sig  op  til  en  Hojde  af  næsten  500  Fod  over  Havet; 
dets  Sider  lignede  Tundraen,  hvorpaa  vi  befandt  os,  kun  var 
der  mod  Toppen  et  tyndt  Lag  Snee.  Mod  Nordvest  hævede 
Ir-Kajpij  stolt  sin  spidse,  takkede  Skifertop  op  over  Taagen, 
der  hang  over  Isen,  som  blændende  hvid  dækkede  hele  Havet 
mod  Nord,  medens  »Vega<s  Toppe  ragede  op  over  Skraa- 
ningen  af  Ammon;  mod  Ost  saae  vi,  da  vi  havde  naaet 
Aasens  højeste Punct,  den  lange,  smalle  Sandtange  TepKajukiu, 

sneedækt  og  kun  med  enkelte  sorte  Pletter,  skyde  sig  ud 
mellem  de  svære  Iisblokke,  der  stode  paa  Grund  inde  under 
den  paa  den  ene  og  en  stor,  iisfri  Lagune  paa  den  anden  Side. 
Yderst  i  Horizonten  mod  Øst  trak  nogle  sorte  Regnskyer  op, 
Forbud  paa  østlige  Vinde,  der  ifølge  Tschuktschernes  Udsagn 
skulde  befrie  os. 

Da  vi  havde  naaet  det  højeste  Punct,  gik  det  rask  nedad, 
idet  vi  dog  ofte  maatte  staae  af  Slæderne,  naar  disse  skulde 
passere  en  af  de  store  Steengrupper,  som  vare  temmelig 
hyppige.  Endelig  naaede  vi  den  flade  Sandtange  og  fulgte 
nu  Kysten  østerefter.  Det  var  en  Fornøjelse  at  kjøre  paa 
det  jævne  Sneelag;  uagtet  vi  vare  To  paa  Slæden,  gik  det 
dog  ganske  hurtig,  og  i  Gjennemsnit  kjørte  vi  paa  denne 
Tour  over  3  Fjerdingvej  i  Timen.  Tscuktschernes  Slæder 
ere  byggede  af  let  Birketræ,  have  foran  opadbøjede  Meder 
og  ere  sammenføjede  uden  et  eneste  Søm,  saa  at  et  Brud 
øjeblikkelig  istandsættes  ved  Hjælp  af  en  Rem  af  Hvalroshud; 
Tschuktscherne  have  en  utrolig  Færdighed  i  dette  Arbejde, 
og  man  seer  ofte  Slæder,  hvoraf  intet  af  de  utallige  Træ- 
stykker, hvoraf  de  ere  sammensatte,  er  over  en  Fod  langt; 
Surringerne,  som  sammenholde  alle  disse  Dele,  ere  meget 
stærke,  og  man  kan  næsten  sige,  at  Slæden  vinder  ved  at 
blive  benyttet  og  brækket,  thi  det  oprindelig  hele  Træ  kan 
i  Elasticitet  og  Styrke  næppe  maale  sig  med  de  sammen- 
surrede  Smaastykker.  Kysttschuktschernes  eneste  Huusdyr, 
deres  Hunde,  ere  vel  ikke  de  bedste  Trækdyr,  man  kunde 
tænke  sig,  men  dette  ligger  alene  i  den  haarde  Behandling 
og  knappe  og  usle  Føde,  som  de  navnlig  om  Vinteren  maae 
nøjes  med.  Af  Naturen  ere  de  stærke,  haardfore  Dyr,  uden 
Tvivl  Bastarder  af  Ulve,  om  ikke  ligefrem  Efterkommere 
af  tæmmede  Ulve,  men  af  ovennævnte  Grunde  kunne  de 
ikke  maale  sig  som  Trækdyr  med  f.  Ex.  en  velpasset  New- 
foundlænder. 

Vel  kunde  vi  ikke  endnu  meget  af  Sproget,  men 
alligevel  gik  Conversationen,  om  man  saa  kan  kalde  den, 
sjelden  istaa,  og  jeg  forøgede  mit  Ordforraad  betydelig. 
Harat  sang  for  mig  paa  Tschuktschernes  monotone  Maade, 
og  til  Gjengjæld  maatte  jeg  synge  et  Par  Viser  for  ham, 
som  han  gjorde  sig  Umage  for  at  lære  et  Par  Stropher  af; 
hvis  Nogen  i  den  nærmeste  Fremtid  besøger  Ir-Kajpij,  er 
det  højst  sandsynligt,  at  han  bliver  modtagen  med  Julia  hopsasa 
eller  lignende.  Under  hele  Touren  vare  hans  Øjne  fæstede 
paa  min  Feltflaske,  med  Undtagelse  af,  naar  han  med 
Raabene  »Zuda«  eller  »Da«  styrede  Hundene  udenom  de 
for  Snee  blottede  Steder.  Tschuktscherne  styre  deres  For- 
spand med  disse  Ord,  hvoraf  det  forste  betyder  til  Højre, 
det  andet  til  Venstre,  og  tillige  med  en  Pidsk,  som  de  smelde 
med  paa  den  Side,  som  de  ville  dreje  fra. 

Efterat  vi  først  havde  passeret  mine  Spor  fra  den  fore- 
gaaende  Dag,  da  jeg  havde  været  ude  med  Dampbarkassen 
for  at  recognoscere,  og  lidt  længere  borte  Brusewitz's  Spor 
fra  denne  Dags  Morgen,  fortsatte  vi  endnu  en  Timestid; 
men  jeg  blev  da  tvungen  til  at  vende  om,  deels  fordi  Harat 
sagde,  at  Hundene  vare  trætte,  deels  fordi  Mørket  faldt  paa, 
og  det  begyndte  at  regne.  Kun  ved  Hjælp  af  Feltflaskens 
Indhold  havde  jeg  formaaet  ham  til  at  kjore  det  sidste 
Stykke,  og  nu  hjalp  ikke  engang  dette,  saa  Tilbagerejsen 
blev  tiltraadt;  jeg  havde  imidlertid  forvisset  mig  om,  at 
Bæltet  kun  var  en  Fjerdingvej  bredt,  og  paa  den  anden  Side 
af  det  var  der  atter  aabent  Kystvand;  dette  havde  vi  ikke 
seet  de  foregaaende  Dage,  saa  der  var  Grund  til  at 
formode,  at  Bæltet  var  aftaget  i  Brede.  Ude  tilsøes  var  Isen 
fuldstændig  tæt. 

Inden  Harat  vendte  om,  gik  han  hen  til  et  paa  Stranden 
staaende  Hvalribbeen,  der  stak  op  af  Sandet,  og  i  en  lille 
Sprække  lagde  han  lidt  Tobak  og  opfordrede  mig  til  at 
gjøre  det  samme;  da  jeg  forsøgte  at  faae  at  vide,  hvad  dette 

skulde  betyde,  rystede  han  blot  paa  Hovedet  og  gjentog  sin 
Opfordring.  Først  da  jeg  havde  efterkommet  denne,  gik  han 
tilbage  til  Slæden,  men  alle  mine  Forsøg  paa  under  Hjem- 
rejsen at  faae  ham  til  at  fortælle  mig  noget  om  denne  Offring 
vare  forgjæves;  han  ledede  altid  Samtalen  hen  paa  noget 
Andet. 

Senere  rejste  Nordqvist  fra  vort  Vinterqvarteer  med  en 
Tschuktsch  nogle  Miil  ind  i  Landet  for  at  fiske  i  en  lille 
Indsø ;  før  Udlæggelsen  af  Nettene  begyndte,  offrede  Tschuk- 
tschen  nogle  Brødkrummer,  som  han  lagde  ned  i  et  Hul  i 
Sneen  og  omhyggelig  tildækkede. 

Denne  Slags  Offringer  ere  meget  almindelige,  naar  Tschuk- 
tscherne  begynde  eller  afslutte  et  Arbejde.  Neuman  beretter 
saaledes,  at  paa  hans  Rejse  op  mod  Iishavet  (1869)  gjorde 
Rensdyrtschuktscherne  hver  Dag,  før  de  brøde  op,  et  lille 
Baal,  hvorpaa  de  offrede  Levningerne  af  deres  Maaltider.  Da 
de  havde  naaet  Maalet  for  deres  Rejse,  skulde  et  Rensdyr 
offres;  men  denne  Offring  kunde  undertiden  blive  meget  kost- 
bar, idet  ikke  ethvert  Dyr  var  værdigt  til  at  offres.  Rensdyret 
blev  dræbt  ved  et  Knivstød  i  Bringen  ret  forfra,  og,  hvis  det 
da  faldt  til  Venstre,  kunde  det  ikke  offres,  hvorimod  det,  naar 
det  faldt  til  Højre,  var  et  værdigt  Offer.  En  Høvding  maatte 
engang  støde  8  Rensdyr  ned,  inden  noget  af  dem  faldt  til 
Højre. 

Under  Tilbagekjørselen  tiltog  Regnen,  og,  da  vi  atter 
kom  op  paa  Tundraen,  var  denne  temmelig  ufremkommelig, 
idet  Slæden  stadig  sank  ned  i  opblødt  Jord  og  Snee.  Endelig 
naaede  vi  da  Ir-Kaipij,  og,  da  jeg  naturligviis  var  driwaad, 
og  det  allerede  var  mørk  Nat,  foreslog  Tscheporin  mig  at 
tilbringe  Natten  i  hans  Telt;  et  Par  Maaneder  senere  vilde 
jeg  udentvivl  have  modtaget  denne  Indbydelse,  men  dengang 
var  jeg  endnu  ikke  vant  til  den  af  Røg  og  Tranos  opfyldte 
Atmosphære   i   et  Tschuktschtelt   og  bad   derfor   om   at  faae 

en  Baad  og  blive  sat  ombord.  Medens  Baaden,  der,  naar 
den  ikke  benyttes,  altid  ligger  paa  Land,  blev  gjort  klar, 
blev  jeg  budt  indenfor,  og,  efterat  begge  Tscheporins  Hustruer 
havde  hjulpet  mig  af  med  mit  vaade  Overtøj  og  gnedet  mine 
Hænder  tørre  og  varme,  trak  Tscheporin  mig  ind  i  det  indre 
Telt,  hvor  en  stor  Lampe  brændte;  Tschuktschernes  Lamper 
bestaae  af  en  stor  Træ-  eller  Leerskaal  fyldt  med  Tran,  hvori 
der  svømmer  nogle  Totter  Mos ;  nogle  af  disse  rages  tæt  hen  til 
den  ene  Kant  af  Skaalen  og  tændes,  saa  at  Flammen  er 
ligesaa  lang  som  denne,  men  ligesaa  smal  som  paa  en  af 
vore  Lamper.  Om  Vinteren  koges  al  Maden  over  disse 
Lamper,  der  foruden  et  temmelig  stærkt  Lys  give  en  over- 
ordentlig Varme,  saa  at  Tschuktscherne  som  oftest  ere  nøgne, 
naar  de  opholde  sig  i  det  inderste  Telt,  hvis  Forhæi:g  det 
om  Vinteren  er  en  Forbrydelse  at  løfte  mere  ivejret,  end  man 
netop  behøver  for  at  krybe  ind.  Det  er  en  Selvfølge,  at 
Lamperne  gjøre  Atmosphæren  i  det  indre  Telt  alt  andet  end 
behagelig  for  Alle,  som  ikke  ere  Tschuktscher;  men,  naar 
Kvægsølvet  staaer  i  Nærheden  af  sit  Frysepunct,  synes  man 
dog,  at  man  træder  ind  i  et  Paradis,  naar  man,  efter  at  have 
tilbragt  nogle  Timer  paa  en  Slæde  i  Sneefog,  kryber  ind  i 
det.  Man  tænke  sig  en  Temperatur  af  henimod  -j-  40  °  C.  i 
dette  næsten  hermetisk  tillukkede  lille  Rum,  hvori  Atmo- 
sphæren er  fyldt  af  en  tæt,  stinkende  Tranos  og  Uddunst- 
ningen fra  en  halv  Snees  nøgne  Tschuktscher  af  forskjellig 
Alder  og  Kjøn,  og  man  vil  da  kunne  forstaae,  at  der  maa 
Vane  og  et  sibirisk  Klima  til,  for  at  man  skal  befinde  sig 
vel  deri. 

Tscheporin's  Telt,  der  forresten  udmærkede  sig  ved  at 
indeholde  to  indre  Telte,  det  ene  ved  Siden  af  det  andet, 
var  imidlertid  for  Øjeblikket  ikke  saa  slemt,  idet  Forhænget 
ud  til  det  ydre  Telt  var  heftet  op.  Om  Sommeren  og  paa 
Tider,  hvor  der  er  Mangel  paa  Tran,  brændes  Pileqviste  i  det 

ydre  Telt,  og  i  Tscheporins  Telt  hang  for  Øjeblikket  en  stor 
Jerngryde  ned  fra  Teltets  Toppunct  over  et  lystigt  flammende 
Baal,  der  forresten  fyldte  Teltet  saaledes  med  Rog,  at  man 
ikke  kunde  staae  op;  der  findes  nemlig  ingen  anden  Aabning 
end  den  lave  Indgangsdør,  og  i  de  øvre  Regioner  af  Teltet 
er  Røgen  derfor  kvælende  tæt. 

Liggende  paa  de  paa  Gulvet  udbredte  Rensdyrsskind  røg 
vi  nu  en  Pibe  og  converserede,  saa  godt  det  lod  sig  gjøre. 
Til  Tscheporins  store  Skuffelse  var  mit  Cognacforraad  for- 
svundet, takket  være  Harats  Tørst,    men  jeg  lovede  ham  en 

heel  Flaske  Brændeviin,  naar  han  kom  ombord.  Han  viste 
mig  nu  forskjellige  Sager,  som  dog  næsten  alle  havde  mindre 
Interesse,  da  de  vare  europæiske  eller  amerikanske.  Næsten 
alle  Tschuktschtelte  ere  nu  forsynede  med  store  Kogegryder, 
Øxer  og  andet  Huusgeraad,  som  de  have  tiltusket  sig  deels 
ved  Markederne  i  Anijuisk  og  Markowa  (ved  Anadyr),  deels 
paa  de  amerikanske  Skibe. 

Naar  undtages  deres  Knive  og  nogle  gamle  Bosser,   be- 
nytte Tschuktscherne  endnu  deres  egne  Vaaben,  der  bestaae 

af  et  langt  Spyd  med  Been-  eller  Jernspids  mod  Bjørnen, 
Harpunen  mod  Hvalros  og  et  Kastespyd  med  tre  frem- 
springende Hager  mod  Fugle.  Mod  disse  Sidste  saae  vi  dem 
ogsaa  anvende  en  Slags  Slynger,  naar  de  store  Fugleflokke 
fløj  over  Landtangen,  hvorpaa  Byen  laa;  de  bestode  af  en 
Mængde  tynde  Remme,  der  i  den  ene  Ende  vare  forenede 
om  et  Fjerbundt,  medens  hver  Rem  i  den  anden  Ende  havde 
en  lille  Kugle  af  Hvalrostand  eller  Træ;  dette  Instrument 
slyngede  de  med  stor  Færdighed  op  i  Fugleflokken,  nogle 
Fugle  bleve  indviklede  i  Remmene  og  faldt  til  Jorden,  hvor 
de  snart  bleve  dræbte  med  Knive.  Svømmefuglene  dræbe  de 
ofte  fra  Kajak  med  det  ovennævnte  Kastespyd  eller  med  Bue 
og  Pile.  Deres  vigtigste  Fangst  er  imidlertid  Sælhunden,  der 
fanges  med  fiint  forarbejdede  Xet  af  Remme,  som  de  om 
Sommeren  spænde  ud  mellem  grundstødte  Iisstykker  og  om 
Vinteren  sætte  ned  i  Revner  i  Isen.  Sælens  Skind  benytte 
de  deels  til  Klæder,  navnlig  Beenklæder,  deels  til  at  gjemme 
Forraad  i,  idet  de  lade  Skindet  forblive  heelt  og  gjennem 
en  Aabning  i  Halsen  eller  Bugen  udtage  alt  Kjød  og  Been; 
efterat  Skindet  derpaa  er  renset,  have  de  en  udmærket  Sæk, 
der  naturligviis  er  saa  tæt  som  vel  muligt  og  derfor  bl.  A. 
kan  benyttes  til  Opbevaring  af  Tran,  Brændeviin  og  andre 
flydende  Sager. 

Saavel  Kastespydene  som  Pilespidserne  ere  ofte  med  megen 
Færdighed  og  Kunst  udskaarne  af  Hvalrostand,  og  i  det  Hele 
taget  besidde  Tschuktscherne  i  mange  Retninger  megen  Smag. 
Paa  samme  Tid  som  de  forfærdige  deres  Klæder  meget  solidt, 
forstaae  de  at  smykke  Dragterne,  der  som  oftest  ere  forsynede 
med  en  Mængde  smukke  Broderier,  med  indfældede  Skind- 
stykker af  forskjellig  Farve  o.  s.  v.  Det  er  især  de  smaa 
Huer  og  Kvindernes  lange  Støvleskafter,  der  ere  forsynede 
med  disse  Prydelser,  og  Broderierne  have  da  en  lignende 
Form  som  Tatoveringen.     Ikke  alene  herved,  men  ogsaa  ved 


142  Pyntesyge. 

den  Maade,  hvorpaa  de  forskjellige  Farver  ere  stillede  sammen 
i  de  store  Pelse,  udvise  de  en  ikke  ringe  Smag. 

Dette  gjælder  dog  kun,  saalænge  de  holde  sig  til  deres 
egne  Klæder,  eller  ialfald  ikke  i  al  for  høj  Grad  bestræbe 
sig  for  at  efterligne  Europæere.  Som  de  fleste  vilde  Folke- 
slag ere  de  meget  pyntesyge,  og  herved  viser  deres  Smag 
sig  ikke  altid  paa  den  fordeelagtigste  Maade.  Kvinderne 
bære  alle  Perlekrandse  i  Ørene,  om  Halsen  og  Armene  og  i 
Haarfletningerne,  og  dette  klæder  dem  meget  godt,  men 
undertiden  anvende  ogsaa  Mændene  de  samme  Prydelser. 

Tscheporin,  der  hver  Dag  viste  sig  paa  »Vega«  i  en 
højrød  Uldskjorte,  som  han  havde  faaet  af  Nordenskiold,  saae 
saaledes  i  denne  Dragt  alt  andet  end  godt  ud,  medens  han 
i  sine  egne  Klæder  var  en  efter  Omstændighederne  smuk 
Mand.  Men  endnu  værre  blev  det,  da  han  af  os  fik  to  Uhr- 
kjeder  af  fransk  Guld;  strax  anbragte  han  en  i  hvert  Øre  og 
lod  dem  falde  ned  over  Skuldrene;  da  vi  fæstede  en  gjennem- 
boret  Sølvmønt  i  den  ene  Ende  af  hver  af  dem,  kjendte 
hans  Glæde  ingen  Grændser;  stadig  gik  han  og  skelede  ned 
til  dem  og  følte  sig  sikkert  betydelig  hævet  over  sine 
Landsmænd. 

Da  vi  en  Dag  viste  ham  et  Spejl  og  lod  ham  see  sit 
eget  Billede,  var  han  meget  tilfreds,  og  det  var  ham  næsten 
umuligt  at  løsrive  sig  fra  det  behagelige  Syn,  han  havde  for 
Øje ;  han  skar  alle  mulige  Ansigter  og  var  meget  forbauset 
og  henrykt,  da  han  saae,  at  Spejlet  troligen  gjengav  dem  alle. 

Paa  den  omtalte  Aften  bar  han  til  stor  Fordeel  for  sit 
Ydre  kun  indenlandsk  Dragt.  Da  Baaden  var  klar,  gik  vi  ned 
til  den,  jeg  satte  mig  midt  i  den,  og  Tscheporin  tog  selv 
Styreaaren,  medens  en  halv  Snees  andre  Tschuktscher  for- 
deelte  sig  langs  Relingen  paa  begge  Sider,  og  ved  Hjælp 
af  de  korte  og  letbehandelige  Pagajaarer  naaede  vi  snart 
»Vega«. 

Næste  Morgen,  den  1 8de  August,  vendte  Dampbarkassen 
tilbage  med  den  Melding,  at  Isen  begyndte  at  lukke  Aab- 
ningen  ved  Ammon,  og  det  blev  derfor  besluttet  at  forsøge 
at  gjennembryde  det  tidligere  omtalte  Iisbaand.  »Vega« 
lettede  da,  til  stor  Sorg  for  Tscheporin  og  hans  Landsmænd, 
der  havde  haabet,  at  vi  skulde  blive  der  hele  Vinteren.  Med 
Dampbarkassen  i  Forvejen  for  at  lodde  i  det  grunde  Farvand 
stod  »Vega«  atter  østerpaa  og  naaede  snart  Iisbæltet,  i  hvis 
Midte  der  heldigviis  om  Natten  havde  dannet  sig  et  stort 
Hul.  »Vega«  gik  nu  selv  i  Spidsen  og  skød  Iisflagerne  til- 
side og  op  over  hinanden;  ofte  stoppede  en  stor  Iisflage 
fuldstændig  Farten,  og  der  maåtte  da  bakkes  for  at  tage 
Tilløb,  og  med  fuld  Fart  løb  Skibet  da  igjen  mod  Isen,  til 
denne,  idet  den  udfaldende  Stævn  løb  op  over  den,  brast 
ved  hele  Forskibets  Vægt,  som  tyngede  paa  den.  Ved  saa- 
danne  Lejligheder  var  den  lille  Dampbarkas  undertiden  slemt 
i  Knibe;  da  Isen  strax  sluttede  sig  sammen  igjen  agter  om 
»Vega«,  maatte  Dampbarkassen  følge  tæt  i  dennes  Kjølvand, 
men  dog  passe  altid  at  give  Plads  til  en  pludselig  Bakning. 
Store  Iisstykker  førtes  med  voldsom  Fart  af  Skruevandet  ned 
mod  den  skrøbelige  Baad,  der  kun  med  Nød  og  næppe  und- 
gik at  blive  knuust. 

Efterat  Baandet  var  gjennembrudt,  var  Isen  lidt  mere 
spredt,  men  det  var  dog  nødvendigt  stadig  at  holde  sig  tæt 
inde  under  Kysten  paa  3 — 4  Favne  Vand,  og  stundom  maatte 
Iisbaand  gjennembrydes,  saa  det  gik  kun  langsomt,  og  alle- 
rede næste  Dag  laa  »Vega«  atter  fortøjet  ved  en  grundstødt 
Iisblok  udfor  Cap  Wankarema,  paa  alle  Sider  omgivet  af  lis, 
som  deels  den  tætte  Taage,  deels  det  grunde  Vand  gjorde 
det  umuligt  at  komme  ud  af. 

Den  21de  September  om  Morgenen  var  Luften  lidt  klarere 
end  de  foregaaende  Dage,  og  vi  kastede  derfor  los  for  at 
søge  at  gjennembryde  Isen  eller  finde  en  aaben  Rende;  men 

allerede  2  Timer  senere  vare  vi  paa  samme  Sted  igjen  efter 
at  have  gaaet  langs  den  ubrudne  Rand  af  det  Bassin,  hvori 
vi  laae;  Brusewitz  udsendtes  med  Dampbarkassen  for  at 
undersøge  en  aaben  Rende,  som  vi  havde  seet  inde  under 
Land,  men  vendte  tilbage  med  den  Melding,  at  der  kun  var 
9  Fod  Vand.  Paa  en  Udflugt,  som  næste  Dags  Eftermiddag 
gjordes  ind  mod  Land  med  Dampbarkassen,  fandtes  Isen  at 
have  spredt  sig  lidt,  saaledes  at  der  parallelt  med  Stranden 
gik  3  a4  aabne  Render,  adskilte  ved  smalle  Iisbælter;  længere 
mod  Ost  blev  Dybet  større,  saa  at  Palander  besluttede  ved 
første  klare  Vejr  at  forsøge  at  komme  videre.  Den  23de  om 
Morgenen  lettede  »Vega«  og  stod  i  Dampbarkassens  Kjøl- 
vand  ind  mod  Land,  og  efter  at  have  gaaet  nogen  Tid  langs 
dette  i  den  yderste  Rende,  forsøgtes  det  at  gjennembryde 
det  Bælte,  som  skilte  denne  fra  en  bredere  Rende  indenfor, 
hvori  Dampbarkassen  havde  fundet  tilstrækkelig  dybt  Vand, 
men  derved  kom  »Vega«  i  Bekneb  mellem  to  grundstødte 
Iisstykker,  og  først  efter  flere  Timers  haardt  Arbejde  med 
Iisøxer,  Kobeen,  Varp  o.  s.  v.  kunde  vi  fortsætte  vor  Vej. 
Ved  Gjennembrydningen  af  et  andet  Bælte,  nogle  Timei 
senere,  kom  Dampbarkassen,  der  paa  Grund  af  Isens  Tæthed 
maatte  gaae  i  »Vega' s«  Kjolvand,  i  Bekneb,  og  omtrent  hele 
Besætningen  maatte,  efterat  •  Vega«,  havde  gjennembrudt 
Bæltet,  sendes  tilbage  i  de  andre  Baade,  og  en  Times  Tid 
efter  laa  Dampbarkassen  atter  ved  Siden  af  »Vega«:.  Af  og 
til,  naar  Taagen  lettede,  saae  vi  Tschuktschtelte  inde  paa 
Stranden,  og  rimeligviis  have  nogle  Tschuktscher,  som  under 
disse  Dage  have  seet  os  i  vor  ofte  kritiske  Stilling,  berettet 
dette  noget  overdrevent  i  Anadyrsk  eller  Nischnej  Kolymsk, 
hvorved  senere  det  Rygte  er  sat  i  Omløb,  som  vi  paa  Be- 
ringsøen  læste  i  et  amerikansk  Blad,  nemlig  at  -Vega-  skulde 
være  i  Drift  med  Isen  og  i  en  temmelig  kritisk  Stilling,  medens 
vi  da  laae  sikkert  og  trygt  bag  vor  Iisblok  udfor  Pitlekaj. 

Den  næste  Dag  gik  paa  samme  Viis ,  idet  vi  kun 
avancerede  nogle  faa  Miil  om  Dagen.  Et  Sejlskib  vilde 
umulig  have  kunnet  bane  sig  Vej  her,  og  et  Jerndampskib 
vilde  ligeledes  have  været  stoppet  eller  knust;  kun  et  stærkt 
bygget  Trædampskib  kunde  udholde  de  Stød,  som  »Vega« 
maatte  tage  imod  for  at  bane  sig  Vej  gjennem  den  tætte  lis. 

Den  26de  September  naaedes  Cap  Onman,  et  Forbjerg 
paa  Koliutschin  Bugtens  Vestside,  der  fra  300  Fods  Højde 
falder  lodret  af  mod  Havet,  og  ved  hvis  Fod  et  Par  mægtige 
Piller  rejse  sig  lodret  op  af  Søen.  Saasnart  vi  vare  komne 
rundt  om  Cap  Onman  ,  saae  vi  Koliutschin  Øens  høje  runde 
Bjerg  hæve  sig  op  af  Isen,  men  Mørket  faldt  allerede  paa, 
og  vi  maatte  fortøje  ved  en  Iisflage.  Denne  Nat  havde  vi 
det  første  pragtfulde  Nordlys.  Omtrent  Kl.  10  begyndte  en 
Lysbue  at  stige  op  over  den  nordlige  Horizont  med  Centrum 
i  Nord ;  flere  fulgte  efter,  og  langsomt  nærmede  de  sig  Zenith, 
idet  de  aftoge  lidt  i  Lysstyrke ,  naar  de  nærmede  sig  dette, 
men  atter  blev  klarere,  idet  de  dernæst  dalede  ned  mod  den 
sydlige  Horizont.  Lyset  var  aldeles  hvidt,  og  snart  var  hele 
Himlen  overspændt  med  Buer,  mod  hvilke  den  mørke  Stjerne- 
himmel saae  prægtig  ud ;  man  saae  hele  Tiden  Stjernerne 
skinne  klart  gjennem  Lyset.  Henimod  Midnat  blev  Phæno- 
menet  mere  uroligt;  i  et  stort,  bredt  Baand,  som  gik  igjennem 
Zenith,  bølgede  Lyset  i  alle  Regnbuens  Farver  frem  og  til- 
bage, uden  at  det  var  muligt  at  sige,  om  Bølgerne  gik  fra 
Øst  til  Vest  eller  omvendt.  I  den  østlige  Ende  af  Baandet 
var  det  især  uroligt;  her  rejste  en  flammende  Fakkel  sig  op 
over  Horizonten,  hvorfra  mægtige  Lysbølger  syntes  at  udgaae 
og  atter  vende  tilbage.  Pludselig  blev  Baandet  svagere, 
medens  Fakkelen  vildt  flammende  antog  større  Dimensioner, 
og  fra  Zenith  udskødes  samtidig  en  Masse  hvidgule  Straaler 
i  alle  Retninger.  Efter  et  Qvarteers  Forløb  var  Alt  roligt, 
de   tidligere  Buer  viste   sig  atter    og  sænkede  sig  langsomt 

mod  Nord,  og  snart  var  Alt  forsvundet.  Under  hele  det 
storartede  Skuespil  hortes  ingen  Lyd  fra  Lyset;  den  dybe 
Taushed  blev  kun  afbrudt  af  Vandets  Skvulpen  mod  Isen, 
der  i  Nordlyset  laa  skinnende  hvid  over  Havet. 

Xæste  Morgen  ved  Daggry  kastede  vi  los  og  fandt  snart 
lidt  aabent  Vand  i  Læ  af  Koliutschinoen,  som  vi  stod  sydom. 
Vi  fulgte  nu  Bugtens  vestlige  Kyst  sydpaa,  for  paa  et  smal- 
lere Sted  at  slippe  over  den  af  lis  opfyldte  Bugt;  Isen  var 
vel  ikke  saa  stor  som  udenfor,  men  meget  haardere  og 
temmelig  tæt.  Vejret  var  for  første  Gang  i  lang  Tid  herligt, 
og  Solen  brændte  som  paa  en  varm  Foraarsdag  hjemme. 
Ved  Middagstid  gik  vi  tværs  over  Bugten  og  naaede  henad 
Aften  i  Nærheden  af  Cap  Jinredlen,  den  østlige  Kysts  Nord- 
spids; herfra  bøjer  Kysten  O. S. O.  til  Serdze  Kamen  (det  Punct, 
som  Bering  naaede  i  1728),  hvorfra  den  bøjer  S.  O.  i  eller 
sydligere  til  Østcap.  Imidlertid  laa  Isen  saa  tæt  ind  til 
Cap  Jinredlen ,  at  Dampbarkassen  først  maatte  undersøge 
Dybdeforholdene.  Cap  Jinredlen  viste  sig  at  ligne  Cap  Onman, 
skjøndt  det  ikke  var  saa  højt,  og  der  var  dybt  Vand  heelt 
ind  til  Land;  men,  inden  Dampbarkassen  vendte  tilbage  til 
-Vega«,  var  det  blevet  mørkt,  og  der  kunde  ikke  gj øres  Mere 
den  Dag.  Om  Natten  drev  en  stærk  Strøm  store  Iismasser 
ind  i  Bugten,  saa  at  vi  hvert  Øjeblik  maatte  stage  dem  klare 
af  Ankerkjæden;  men  desværre  maatte  samtidig  en  Mængde 
lis  være  drevet  ind  mod  Kysten  østenfor  Cap  Jinredlen,  thi, 
da  vi  næste  Morgen  havde  passeret  dette  og  vare  gaaede 
nogle  faa  Miil  østerefter,  var  Vejen  atter  spærret;  kun  inde 
under  Land  fandtes  en  aaben  Rende,  men  en  Sandrevle, 
hvorpaa  der  kun  var  9 — 12  Fod  Vand,  adskilte  os  fra  den. 
Imidlertid  vare  vi  blevne  saa  vante  til  at  blive  stoppede  for 
nogle  Dage,  at  det  ikke  faldt  os  ind  at  tænke  paa,  at  dette 
skulde  blive  vort  Opholdssted  i  10  lange  Maaneder.  Næste 
Dag,  den  29de,  flyttede  vi  os  lidt  ud   fra  Revlen,  hvis  Nabo- 

skab  kunde  blive  ubehageligt,  og  fortøjede  paa  Sydsiden  af 
en  stor  Iisblok,  der  var  grundstødt  paa  51  2  Favn  Vand,  5000 
Fod  fra  Stranden.  Her  frøs  vi  inde  ved  kun  2°  Frost,  kun 
fjernede  120  engelske  Miil  fra  vort  Maal,  mod  hvilket  vi  nu 
heldig  i  2  Maaneder  havde  nærmet  os  2400  Miil  (regnet  fra 
Tromsø);  det  varede  længe,  inden  vi  rigtig  vænnede  os  til 
den  Tanke,  at  vi  vare  saa  nær  og  dog  saa  fjernt  fra  Maalet. 


NIENDE    CAPITEL 

1  de  følgende  Dage  førte  den  stadige  nordlige  Vind  mere  lis 
ind  mod  Kysten  og  tvang  os  til  at  blive,  hvor  vi  vare,  og 
imidlertid  arbejdede  Kulden  langsomt,  men  sikkert  paa  vore 
Lænker,  saa  at  vi  allerede  den  iste  October  kunde  gaae  paa 
den  nydannede  lis;  samme  Dag  slukkede  vi  Ilden  under 
Kjedlen  for  at  spare  paa  vort  Kulforraad. 

Tættere  og  tættere  droges  Lænkerne  om  os,  og  kun 
nærmest  omkring  Skibet  holdt  dettes  Varme  lidt  aabent 
Vand.  Zoologerne  forsømte  ikke  Lejligheden  til  at  anvende 
Bundskraberne  i  dette;  ethvert  tvungent  Ophold  maatte  jo 
benyttes  paa  bedste  Maade,  da  vi  jo  ikke  vidste,  hvilket 
Øjeblik  vi  kom  videre,  og  under  Gang  maatte  man  jo  nødig 
sinkes  altfor  meget  ved  Strandinger.  Ingen  af  os  tænkte 
nemlig  den  Gang  for  Alvor  paa  Muligheden  af  at  komme  til 
at  overvintre  her,  hvor  Hvalfangere  hvert  Aar  færdes  til  langt 
ind  i  October  Maaned.  Vi  haabede  paa  sydlig  Vind,  men 
det  vedblev  at  blæse  fra  Nord,  og  efterhaanden  svandt  Haabet, 
saa  at  der  i  Slutningen  af  Maaneden  næppe  fandtes  Xogen, 
som  længere  troede  paa  Muligheden  af  at  slippe  for  en 
Overvintring. 

Den  3 die  October  kom  nogle  Tschuktscher  om  Morgenen 
ud  til  Skibet  gaaende  paa  Isen,  hvorefter  Brusewitz,  Bove  og 


Vinterkvarterets    nærmeste    Omegn. 


f  Gcerovtch 


,J&l,utschin  O 


.  M>  V  78 


\Maingg 


w. 


^ 


« 


<►  ftrNj S  79 


'  X^fyrtschulds, 


Ji  Batl!ili)rtsthi,l.ts,l,,-i 


o  RrnSib/rUrhiilitschtr 


Tallene  ar,  Hojdenu  over  Hcuuet  i  danske.  Jod-.    I  ry,/,    til  /t/Sir/f/n   tre  ofte.  defitmet 
af  neesten     alle  Æxpediiianens    Medie 


Danske    Mul 


Pitlekaj.  1 49 

jeg  strax  gave  os  paa  Vej  til  Land.  Paa  nogle  Steder  var 
Isen  4  a  5  Tommer  tyk,  men  paa  andre  Steder  knap  een 
Tomme,  og  i  Nærheden  af  de  store  grundstødte  Iisstykker 
var  der  altid  aabent  Vand.  Efter  en  meget  trættende  Van- 
dring paa  den  glatte  lis,  paa  hvilken  man  maatte  vogte  sig 
vel  for  at  falde,  da  dette  sikkert  vilde  have  et  koldt  Bad 
tilfølge,  naaede  vi  endelig  ind  til  Land. 

Tæt  indenfor  den  flade  Strand  hævede  sig  nogle  med 
Marehalm  bevoxede  Klitter,  hvoraf  en  naaede  30  Fods  Højde; 
Syd  og  Vest  for  denne  laa  Byen  Pitlekaj,  for  Øjeblikket 
bestaaende  af  8  Telte.  De  fleste  af  Byens  Indvaanere  vare 
paa  Skibet,  og  de  Tilstedeværende  bestilte  som  sædvanlig 
Ingenting;  Kvinderne  sade  paa  Hug,  hvilket  underlig  nok  var 
deres  almindelige  Hvilestilling,  som  ingen  af  os  vilde  kunne 
udholde  1  5  Minuter;  Mændene  dreve  omkring  og  røg  deres 
Piber,  og  Byens  Ungdom  holdt  støjende  Forlystelser  paa  et 
tilfrossent  Kjær  midt  i  Byen. 

Tæt  indenfor  Stranden  blev  Jordbunden  sumpet,  og  en 
lille  Fjerdingvej  længere  inde  i  Landet  forandredes  Mose- 
strækningen til  en  Lagune,  der  endnu  var  iisfri;  en  halv  Miils 
Vej  østenfor  Byen  havde  denne  Lagune  et  Udløb  i  Havet. 

Langs  hele  Stranden  lige  til  Serdze  Kamen,  findes  der 
store  Laguner;  paa  nogle  Steder  strække  de  sig  langt  ind 
i  Landet,  og  de  gjennemkrydse  hist  og  her  den  smalle  Kyst- 
strimmel, der  egentlig  kun  er  en  over  Vandet  liggende  Sand- 
revle. Paa  den  anden  Side  af  Lagunerne  sees  de  vidtstrakte 
Tundrabjerge,  for  det  Meste  mægtige  afrundede  Kuller,  hvis 
øverste  Top  kun  en  sjelden  Gang  har  Taffel-  eller  Kegleform, 
men  ellers  altid  for  Øjet  frembyde  det  samme  trættende  Skue 
og  samme  regelrette  Form,  der  minder  om  Ryggen  af  en 
umaadelig  stor  Hval,  som  skyder  op  over  Bolgerne.  Saa- 
længe  Landet  var  sneefrit,  var  Eensformigheden  ikke  saa  over- 
vældende; men,  da  et  tykt  Lag  Snee  i  Vinterens  Lob  dækkede 

det,  afgav  Landskabet  i  Sandhed  det  mest  øde,  eensformige 
og  trøstesløse  Syn,  man  kan  tænke  sig. 

Ved  dette  vort  første  Besøg  i  Pitlekaj  var  der  dog  lidt 
Afvexling.  Hist  og  her  prydede  nogle  Smaablomster  Toppen 
af  en  Tue,  og  Lagunerne,  som  vel  ikke  kunde  være  os  til 
nogen  Nytte,  vare  dog  et  for  os  behageligt  Syn,  idet  de 
viste  os  iisfrit  Vand,  hvad  vi  i  den  sidste  Maaned  ikke  havde 
seet  ret  meget  af,  og  som  vi  derfor  altid,  naar  Lejlighed 
gaves,  betragtede  med  Glæde.  Dertil  kom  Befolkningen,  og, 
som  vi  stode  der  midt  i  en  Klynge  af  sladdrende  Mennesker, 
følte  vi,  der  nys  havde  besøgt  det  nordlige  Asiens  ubeboede 
Ørkener,  at,  om  vi  end  ikke  vare  komne  til  et  civiliseret 
Land,  laae  dog  de  livløse  Polaregne  bag  os. 

Uagtet  Landskabet  i  sig  selv  stod  langt  tilbage  for  de 
nordligere  Egne,  hvor  et  Klippeparti  undertiden  frembød  en 
behagelig  Afvexling  for  Øjet,  blev  Tundraens  skrækkelige 
Eensformighed  dog  formildet  ved  Tilstedeværelsen  af  Menne- 
sker, som  vi,  om  end  kun  ufuldkomment,  kunde  tale  med, 
og  hvis  hele  Leveviis  var  saa  ny  for  os.  Vi  tænkte  ikke 
dengang,  til  hvilken  Forandring  af  Stedet  vi  senere  skulde 
blive  Vidne,  da  Befolkningen  flyttede  bort,  og  vi  istedenfor 
Byen  med  dens  Liv  kun  saae  nogle  galgelignende  Stilladser, 
d.  v.  s.  Resterne  af  Teltene,  medens  Sneens  Liglagen  ellers 
indhyllede  hele  Landet,  hvorfra  næsten  alt  Levende  havde 
trukket  sig  bort. 

Vore  Anskuelser  om  Udsigterne  for  Fremtiden  kunne 
betegnes  med  følgende  Ord  af  min  Dagbog  for  den  3<die 
October:  »Som  sædvanlig  blæser  idag  den  ihærdige  Xordvest- 
vind;  hvis  den  bliver  staaende,  til  Kulden  rigtig  falder  ind, 
ere  vi  fangne;  men  .vi  have  vel  næsten  en  Maaned  endnu  at 
løbe  paa.  Her  skrives  iøvrigt  Breve,  som  skulle  afsendes  fra 
Japan.  Tschuktscherne  have  idag  fortalt,  at  om  kort  Tid 
(5   a    10  Dage)  vil  Isen  bryde  op  igjen,  og  vi  kunne  da  fort- 

^aette  vor  Vej.  Kun  een  Dags  sydlig  Vind,  og  de  25  danske 
Miil  til  Beringsstrædet  ere  tilbagelagte.« 

Men  den  sydlige  Vind  kom  ikke,  forend  det  var  for 
seent;  >saa  nær  og  dog  saa  fjern!«  sagde  vi  en  Maaned 
senere;  de  stakkels  Breve  kom  aldrig  længere  end  til  Pitlekaj. 
Allerede  et  Par  Dage  iforvejen  var  hele  vor  Beholdning  af 
Skøjter  kommen  frem  for  Dagens  Lys;  den  bestod  desværre 
kun  af  3  Par,  men  disse  kom  ogsaa  strax  i  Virksomhed  paa 
den  nydannede  lis,  der  paa  sine  Steder  var  taalelig  glat. 
> Royal  Swedish  Scating  Club';  dannedes  og  afholdt  engang 
imellem  Fester,  der  efter  Omstændighederne  maae  betegnes 
som  storartede.  Efter  gammel  Sømandsskik  undlode  vi 
aldrig  ombord  i  »Vega«  at  fejre  »Saturday  night«,  og  Lørdag 
den  5te  October  højtideligholdtes  denne  paa  en  nys  iisbelagt 
Vaage,  der  laa  tæt  nordfor  det  Iisstykke,  hvorved  vi  laae 
fortøjede. 

Kl.  8  modte  hele  Messens  Personale  paa  dette  Sted, 
medbringende  Lirekasse,  rode,  grønne  og  hvide  Lanterner 
samt  en  Kjedel,  hvori  der  blev  lavet  en  superb  Brulot;  de 
tre  Par  Skøjter  benyttedes  efter  Tour  af  Alle,  og  først  Kl.  gl/t 
sluttedes  den  vellykkede  Fest,  der  begunstigedes  af  smukt, 
klart  Vejr  med  6°  Frost. 

Da  Isen  snart  ved  Sneefaldet  blev  ubrugelig  til  Skøjte- 
løbning, overgik  Skojteklubben  til  at  blive  Pipiklub. 

Pipi  er  et  Slags  Keglespil:  man  kaster  med  Steen  eller 
Træstykker  efter  Kegler,  som  ere  opstillede  indenfor  en  paa 
Sneen  afridset  Kreds,  og  med  dette  Spil  fordreve  vi  i  den 
første  Maanedstid  mange  ledige  Timer. 

I  de  første  Dage  af  vort  Ophold  ved  Pitlekaj  havde 
Tschuktscherne  ofte  udtalt  sig  paa  en  saadan  Maade,  at  vi 
troede,  at  nogle  Hvalfangerskibe  laae  tæt  østenfor  os,  og,  da 
Nordenski old  naturligviis  gjerne  vilde  sætte  sig  i  Forbindelse 
med  disse,  blev  en  Udflugt  mod  Øst  besluttet,  og  Palander 
sendte   derfor   den   4de  October  Brusewitz    med  Hansson   og 

Johnsen  afsted.     De   medførte   den   lille  Slædebaad  »Louise« 
og  Proviant  for  to  Dage. 

Kl.  6  om  Morgenen  forlode  de  »Vega«  og  satte  over 
det  ovennævnte  Udløb  af  Lagunen.  Da  de  havde  gaaet 
omtrent  en  Miil  østligere,  efterlode  de  »Louise«  paa  Stranden 
og  kom  ved  Hjælp  af  en  Tschuktschbaad  over  en  anden  Flod. 
Overalt  mødte  de  hos  Tschuktscherne  den  største  Forekom- 
menhed. Da  de  havde  gaaet  omtrent  2V2  dansk  Miil  fra 
»Vega«,  naaede  de  en  fremspringende  Pynt,  men  der  var 
intet  Skib  at  see;  Kysten  var  lav,  saalangt  man  kunde  see,  og 
indenfor  den  laa  en  stor  Lagune,  der  paa  den  anden  Side 
begrændsedes  af  højt  Land. 

Kl.  3  om  Eftermiddagen  besluttede  Brusewitz  at  vende 
om,  pg  Kl.  9V2  naaede  de  Skibet,  Brusewitz  fuldstændig 
vaad,  idet  han  il/»  Time  før  var  falden  gjennem  Isen  paa 
en  Flod.  Kun  ved  at  løbe  næsten  hele  det  sidste  Stykke 
af  Vejen,  var  det  lykkedes  ham  at  holde  sig  nogenlunde 
varm,  og  Badet  havde  heldigviis  ingen  Følger. 

Det  undgik  ikke  vor  Opmærksomhed,  at  ogsaa  Tschuk- 
tscherne begyndte  at  forberede  sig  paa  Vinteren,  idet  de 
flyttede  deres  Telte  op  paa  den  ovennævnte  høje  Klit  og 
vendte  Indgangen  mod  Øst.  Det  syntes  os  i  Begyndelsen 
mærkeligt,  at  de  ikke  bleve  boende  nede  i  Læ  af  Klitten, 
men  Erfaringen  lærte  os  senere,  at  Grunden  dertil  var,  at 
alle  opstaaende  Gjenstande,  som  ligge  paa  lavt  Land  og 
navnlig  i  Læ  af  en  Høj  eller  Lignende,  i  Vinterens  Løb  blive 
saaledes  omføgne  med  Snee,  at  man  næsten  maa  grave  sig 
frem  til  dem.     Kun  eet  Telt  blev  staaende  i  Læ  al  Højen. 

Den  Omstændighed,  at  de  vendte  Døren  mod  Øst, 
syntes  at  tyde  paa,  at  østlige  Vinde  vare  sjeldne,  og  paa 
Steen  saae  vi  ogsaa  altid  Syd-  og  Østsiden  tæt  bevoxede 
med  Lavarter,  medens  Vest-  og  Nordsiden  vare  bare.  Disse 
Vinde  viste  sig  ogsaa  senere  at  være  de  fremherskende. 

Den  6te  October  saae  vi  om  Formiddagen  en  ældre 
Tschuktsch,  iført  en  prægtig  hvid  Rensdyrspels,  komme 
kjørende  til  Skibet,  trukken  af  et  Par  yngre  Mænd.  Da  han 
kom  ombord,  fremviste  han  et  Par  Brædelapper,  hvorimellem 
han  opbevarede  nogle  Papirer,  der  vare  forsynede  med  den 
russiske  Regjerings  Segl.  Nordqvist  blev  tilkaldt  og  oplæste 
af  det  største  Document  Følgende: 

»Den  døbte  Tschuktsch  Wassili  Menka  udnævnes  til 
Overhoved  over  alle  Tschuktscher  paa  Tschuktschhalvoen.  < 

»Menka*,  gjentog  den  gamle  Mand,  idet  han  nikkede 
fornøjet  med  Hovedet  og  pegede  paa  sig  selv. 

En  saa  højtstaaende  Person  blev  naturligviis  strax  ført 
ned  i  Messen,  hvor  vi  strax  optog  et  Slags  Forhør  over  ham, 
medens  han  drak  Thee. 

Paa  det  ovenomtalte  egentlige  Tschuktschterritorium  findes 
ingen  russiske  Embedsmænd.  Tschuktscherne  styres  af  to 
indfødte  Høvdinger  (Errim),  som  ere  anerkjendte  eller  snarere 
udnævnte  af  Russerne.  Ved  de  aarlige  Markeder  opkræve 
de  russiske  Embedsmænd  en  Skat  af  Alle,  som  ville  handle, 
og  først  efter  Skattens  Tilvejebringelse  kan  Markedet  begynde; 
ved  denne  Lejlighed  optræde  de  to  Errim'er  som  Mellem- 
mænd mellem  deres  Folk  og  den  russiske  Embedsmand.  De 
to  Errim'er  ere  fuldstændig  ligestillede;  Menka  hersker  over 
den  større,  østlige  Deel  af  Territoriet  og  boer  i  Markowa, 
hvor  det  ene  Marked  afholdes;  for  Øjeblikket  hersker  Am- 
raurgin  i  den  vestlige  Deel.  I  Markowa  møder  den  russiske 
Isbrawnik  fra  Gijinsk  ved  hvert  Marked,  og  Menka  viste  os 
en  heel  Deel  Quitteringer,  som  han  af  denne  havde  modtaget 
for  Skatten. 

For  at  hæve  sig  selv  i  vore  Øjne  talte  han  meget  om, 
at  Amraurgin,  der  boer  sydfor  Tschaun  Bugten,  havde  et 
meget  mindre  Territorium  og  færre  Undersaatter  end  han 
selv.  Tallet  af  deres  Undersaatter  er  vanskeligt  at  bestemme; 
vi  have  kun  havt  Lejlighed  til  at  bedømme  Kystschuktschernes 

Mængde,  hvilket  efter  Teltenes  Antal  maa  anslaaes  til  omtrent 
2000  Mennesker.  Angivelserne  af  Rensdyrtschuktschernes  Tal 
stemme  kun  daarlig  overeens,  idet  de  variere  mellem  3000 
og  10,000,  dog  er  det  første  Tal  vistnok  nærmest  ved  Sand- 
heden. Naar  undtages  Menka's  og  Amraurgin's  Overherre- 
dømme, leve  Kysttschuktscherne ,  saavidt  vi  have  kunnet 
iagttage,  uden  nogen  Regjering,  idet  de  nemlig  ikke  ere 
deelte  i  visse  mindre  Stammer,  der  hver  har  sin  Høvding  og 
beboer  visse  Byer  eller  Districter.  De  ere  næsten  lige  saa 
omvandrende  som  Rensdyrtschuktscherne,  idet  de  flytte  fra 
den  ene  By  til  den  anden,  eftersom  Fangsten  er  god  eller 
ej;  men  ved  disse  Flytninger  folger  Enhver  sit  eget  Hoved, 
og  der  er  ikke  Tale  om,  at  de,  der  tidligere  boede  sammen 
og  arbejdede  i  Fællesskab,  forblive  sammen;  de  udgjøre 
kun  en  stor  Stamme  og  have  derfor  ingen  underordnede 
locale  Øvrighedspersoner.  Med  Rensdyrtschuktscherne  for- 
holder det  sig  derimod  anderledes,  de  vandre  om,  deelte  i 
flere  Stammer,  der  hver  har  sin  Errim,  som  alle  staae  under 
Menka  og  Amraurgin,  der  dog  selv  ikke  bære  andet  Navn 
end  Errim. 

Menka's  Indflydelse  paa  Tschutscherne  hviler  vistnok, 
foruden  paa  hans  Rigdom,  kun  paa  den  utrolige  Gave,  han 
har  til  at  imponere  sit  godtroende,  uvidende  Folk;  alene  den 
Omstændighed,  at  han  kan  et  Par  russiske  Ord,  som  han 
forresten  ikke  altid  benyttede  i  den  rette  Betydning,  og  at 
han  anvender  russiske  Manerer,  indgyder  dem  stor  Agtelse. 

Mod  de  fattige  Beboere  af  Pitlekaj  viste  han  sig  aldrig 
nedladende;  men,  da  der,  kort  efter  at  han  kom  op  fra 
Messen,  kom  nogle  rige  Rensdyrtschuktscher  ombord,  be- 
nyttede han  strax  Lejligheden  til  at  imponere  saavel  Mængden 
som  os.  Efterat  han  havde  forvisset  sig  om,  at  de  fleste 
ombordværende  Tschuktscher  vare  samlede  om  de  Nys- 
ankomne, viste  han  sig  for  disse;    med   blottede  Hoveder  og 

ærbødigt  bukkende  nærmede  Rensdyrtschuktscherne  sig  nu 
Menka,  der  meget  naadigt  gik  dem  imøde,  tog  dem  om 
Hovedet,  kyssede  dem  paa  begge  Kinder  og  endte  med  et 
dygtig  Smækkys  paa  Munden,  hvorpaa  han  stillede  sig  op 
for  at  modtage  de  samme  Kys  af  dem.  Skjøndt  mere  civili- 
serede end  Kysttschuktscherne,  saae  dog  ogsaa  disse  Folk  op 
til  Menka,  som  staaende  langt  over  dem. 

Menka  var  i  Virkeligheden  forholdsviis  meget  civiliseret, 
og  han  undlod  aldrig  at  benytte  Lejligheden  til  at  vise  det. 
Da  han  saaledes  i  vor  Messe  fik  Øje  paa  Hans  Majestæt 
Kong  Oscar's  Billede,  der  hang  paa  Agterskoddet,  stillede 
han  sig  op  foran  det  og  fremmumlede  bukkende  en  lang 
Bøn,  stadig  gjørende  Korsets  Tegn.  Da  han  var  færdig, 
vendte  han  sig  om  til  os  med  en  Mine,  som  om  han  vilde 
sige:-  »Seer  I,  jeg  veed,  hvorledes  man  skal  opføre  sig.« 
Han  troede  forresten,  at  det  var  Czaren,  som  han  sagde,  at 
han  meget  godt  kjendte;  derimod  vidste  han  Intet  om 
St.  Petersborg,  hans  geographiske  Kundskaber  strakte  sig 
kun  til  Irkuzk,  hvor  han  ogsaa  troede,    at  vi    hørte  hjemme. 

Menka  lovede  at  besørge  nogle  Breve  til  Generalgouver- 
neuren  i  Irkuzk  og  desuden  at  skaffe  os  noget  Rensdyrskjod. 

Nordqvist  og  jeg  fik  Tilladelse  til  at  ledsage  ham  til 
hans  Lejr,  der  for  Øjeblikket  laa  en  Dagsrejse  sydfor  Skibet. 
Da  det  imidlertid  Natten  til  den  7de  October  begyndte  at 
blæse  fra  Øst,  ansaae  Nordenskiold  det  ikke  for  rigtigt,  at 
vi  forlode  Skibet,  der  jo  muligen  kunde  komme  los.  Vi  gik 
derfor  iland  for  at  aflevere  Brevene  til  ham.  Vi  fandt  ham 
i  et  stort  Telt,  ifærd  med  at  spise  Frokost,  som  han  meget 
artig  indbød  os  til  at  tage  Deel  i,  hvilket  vi  imidlertid 
haardnakket  negtede,  lidet  anende,  med  hvilken  Appetit  vi 
et  Par  Dage  senere  skulde  fortære  et  langt  uslere  Maaltid. 

Da  Menka  var  færdig  med  at  spise,  gjorde  han  Korsets 
Tegn,    tørrede    dernæst   Fingrene    og    stillede   sig   op   i   Bag- 

grunden  af  det  indre  Telt,  hvor  han  indbød  os  til  at  tage 
Plads  ved  Siden  af  ham.  Forhænget  til  Teltet  blev  løftet 
op,  og  en  Mængde  Tilskuere  trængte  sig  sammen  om  os. 
Vi  gav  nu  Menka  Brevene,  som  han  meget  ærbødig  kyssede, 
og,  da  han  atter  havde  sat  sig  ned,  udfoldede  han  det  store 
aabne  Brev  -  til  Generalgouverneuren  og  gav  sig  med  en 
meget  vigtig  Mine  til  at  læse  højt  paa  Tschuktschisk.  Det 
er  umuligt  at  beskrive  Synet  af  den  vide  Kreds  af  Tschuk- 
tscher,  der  med  aaben  Mund  i  dybeste  Andagt  hørte  paa 
deres  store  civiliserede  Høvding,  der  rimeligviis  oplæste  en 
Lovtale  over  sig  selv;  idetmindste  nævnede  han  flere  Gange 
sit  eget  Navn,  der  i  Virkeligheden  ikke  stod  mere  end  een 
Gang  nævnt  i  Brevet.  De  Eneste,  der  ikke  bleve  imponerede, 
vare  vi,  som  snart  saae,  at  Menka  havde  vendt  op  og  ned 
paa  Brevet,  saaledes  at  Bogstaverne  stode  paa  Hovedet, 
hvilket  imidlertid  ikke  generede  Oplæsningen  i  mindste  Maade. 

Efter  endt  Oplæsning  kyssede  Menka  atter  Brevet,  der 
blev  lagt  mellem  to  Brædelapper  for  at  bevares  for  Smuds. 

Menka  erklærede  imidlertid,  at  han  vilde  vente  for  at 
see,  hvad  det  blev  til  med  Vejret,  og,  da  den  sædvanlige 
Nordvestvind  henad  Formiddagen  atter  indtraadte,  kom  han 
om  Morgenen  den  8de  October  ombord  for  at  hente  os.  Vi 
fik  Paalæg  om  at  vende  tilbage  næste  Dag,  hvilket  efter 
Menka's  Udsagn  let  kunde  udfores,  og  favnede  med  lidt 
Proviant  og  en  Theekjedel  samt  nogle  Kridtpiber  og  en  Flaske 
Brændeviin  til  Foræringer  forlode  vi  Kl.  io  »Vega<,  og  en 
Time  senere  kjørte  vi  med  tre  Hundeslæder  fra  Pitlekaj. 
Den  største  Slæde  var  forspændt  med  1 1  Hunde,  og  paa  den 
sad  Tschuktschen  Hejlægum  og  jeg,  paa  den  anden,  der 
blev  trukken  af  8  Hunde  sad  Nordqvist  og  Tschuktschen 
Viraldi,  og  endelig  blev  Menka  paa  en  lille  Slæde  trukket  af 
4  Hunde.  En  Rensdyrtschuktsch  Jetugin  førte  den  lille 
Karavane,  i  Reglen  løbende  foran. 

Efterat  vi  vare  komne  over  Lagunerne  sydfor  Pitlekaj, 
tabte  vi  snart  Kysten  og  Skibet  af  Sigte  og  fore  nu  hen  over 
den  uendelige  Tundra;  snart  var  denne  afbrudt  ved  en 
Mængde  Smaasøer,  over  hvis  knagende  Iisdække  vi  hastig 
kjørte,  snart  var  Jordbunden  fuld  af  smaa  Tuer,  der  gjorde 
Kjørslen  yderst  vanskelig;  kun  sjelden  var  Tundraen  fuld- 
stændig jævn.  Allerede  ved  Middagstid  begyndte  det  at 
snee,  saa  vi  vare  glade  ved  vore  Regnkapper,  det  eneste 
Overtøj,  vi  havde  medtaget,  da  Temperaturen  kun  var  et 
Par  Grader  under  Nul.  Strax  efter  kom  vi  til  en  Flod,  der 
løb  i  østlig  Retning,  og  efter  at  have  fulgt  dens  Løb  i  en 
halv  Times  Tid  droge  vi  over  den. 

Overalt  lagde  vi  Mærke  til,  at  Floderne  for  Øjeblikket 
vare  meget  vandfattige;  denne  Flod  var  nu  kun  3  å  400  Alen 
bred,  medens  Lejet  tydede  paa,  at  den  et  Par  Maaneder  tid- 
ligere havde  været  næsten  1000  Alen  bred.  Vi  kjørte  af- 
vexlende  i  Sydost  og  Syd  mellem  og  over  store  Bakker; 
talrige  Bække  banede  sig  Vej  imellem  dem,  indskaarne  i 
10 — 12  Fod  dybe  Kløfter,  og  ned  ad  disses  næsten  lodrette 
Sider  fore  Slæderne  paa  en  saa  hovedkulds  Maade,  at  vi 
først,  efter  et  Par  Gange  at  have  seet  vore  Førere  sidde 
rolig  paa  Slæderne  under  disse  Nedfarter,  besluttede  os  til 
ogsaa  at  blive  paa  Slæderne,  naar  de  med  voldsom  Fart 
styrtede  ned  paa  det  tynde  Iisdække.  Nærmest  ved  Bred- 
den manglede  dette  ofte  Understøttelse  af  Vandet,  der 
var  sunket  saa  meget,  at  det  kun  midt  paa  Floden  eller 
Bækken  naaede  op  til  det  bøjede  Iisdække. 

Op  ad  den  modsatte  Skrænt  maatte  Slæden  hjælpes  ved 
Hundenes  og  Mændenes  forenede  Kræfter,  og  i  Reglen 
maatte  vi  tage  een  Slæde  ad  Gangen.  Allerede  nogle  faa 
Miil  fra  Kysten  begyndte  en  Pileart  at  forekomme,  og  snart 
vare  store  Bakkedrag  dækkede  med  den;  Grenene  vare  paa 
sine  Steder  3  å  4  Fod  lange,  men  krob  langs  Jorden,  over 
hvilken  de  sjeldent  ragede  mere  end  een  Fod  op.     Forresten 

var  Tundravegetationen  endnu  ikke  fuldstændig  ødelagt,  da 
Sneelaget  kun  var  tyndt,  og  mange  Pletter  endnu  vare  frie  for 
Snee;  paa  lavtliggende  Steder  mærkede  man  •  tydelig  den 
skarpe  Lugt  af  Post  (Ledum  Palustre). 

Kl.  6  om  Eftermiddagen  holdt  vi  Rast  for  at  indtage 
vort  Middagsmaaltid,  og  vi  opdagede  da  til  vor  Overraskelse, 
at  vi  havde  glemt  to  Daaser  conserveret  Boeuf,  som  skulde 
udgjøre  det  Vigtigste  af  vort  Mundforraad,  der  nu  var  ind- 
skrænket til  en  halv  Snees  Stykker  Smørrebrød  pr.  Mand, 
samt  min  Feltflaske  fuldt  af  Cognac.  Yi  trøstede  os  dog 
let,  da  Menka  jo  havde  sagt,  at  vi  henad  Aften  vilde  være  i 
Rensdyrslejren,  hvorfra  vi  næste  Dag  med  Rensdyrsslæder  let 
kunde  naae  Skibet. 

Men  det  gik  ikke  saaledes;  Mørket  faldt  paa,  og  Menka 
fortalte,  at  vi  endnu  havde  langt  tilbage.  Ved  Overgangen 
over  en  Bæk  faldt  min  Fører  gjennem  Isen  og  blev  vaad 
til  Bæltestedet;  det  lod  dog  ikke  til,  at  han  tog  sig  det  videre 
nær,  han  satte  sig  rolig  ned  paa  Bredden  og  gav  sig  til  at 
vride  sin  Beenklæder.  Imidlertid  gik  vi  med  Menka  et 
Stykke  iforvejen  og  kom  ud  paa  en  stor  Sø,  paa  hvilken  vi 
snart  tabte  Sporet.  Vi  bleve  dog  snart  indhentede  af  Slæ- 
derne, der  fore  let  hen  over  den  glatte  lis. 

Pludselig  hørte  vi  i  Mørket  Menneskestemmer,  som  Menka 
sagde  kom  fra  nogle  Fiskere,  der  boede  ved  Søens  Bred. 
Jetugin  blev  sendt  hen  for  at  spørge  om  Vej. 

Efter  nogen  Tids  Forløb  kom  han  tilbage,  og  vi  fortsatte 
vor  Vej  over  Søen  i  sydsydostlig  Retning;  men,  da  vi  kom 
til  den  anden  Bred ,  fandt  vi  alligevel  ikke  Sporet  igjen.  I 
en  Times  Tid  kjørte  vi  deels  imellem,  deels  over  nogle  store 
Søer  og  kom  saaledes  Kl.  9V2  til  en  stor  Flod,  hvis  lodrette 
Bredder  vare  over  20  Fod  høje;  følgende  dens  venstre  Bred 
havde  vi  paa  højre  Haand  et  stejlt  Bjerg,  der  i  prægtige, 
sneeklædte  Terrasser  hævede  sig  omtrent  500  Fod  a\  er 
Flodlejet. 

Endelig  fandt  vi  en  Overgang  over  Floden,  langs  hvis 
østlige  Bred  vi  fulgte  en  stor  Rensdyrsvej.  Temperaturen  var 
falden  til  -j-  5°,  og  for  den  kolde  Nordenvind  føg  Sneen 
langs  ned  ad  Floddalen;  vi  vare  efterhaanden  blevne  lidt 
trætte,  men  der  var  ikke  Tale  om  at  sove  ordentlig  paa 
Slæderne,  der  hoppede  op  og  ned  mellem  Tuerne,  saa  at 
man  svævede  i  største  Fare  for  at  blive  kastet  af,  hvis  man 
faldt  i  Søvn. 

Floddalen  blev  ved  at  gaae  i  nord-sydlig  Retning,  om- 
given af  stejle  Bjerge;  Terrainet  hævede  sig  jævnt,  men  stadigt, 
efterhaanden  som  vi  kom  imod  Syd,  og,  da  vi  om  Natten 
Kl.  3  gjorde  Holdt  paa  den  østlige  Bred  af  Floden,  som  vi 
atter  havde  overskredet,  vare  vi  6 — 700  Fod  over  Vandets 
Overflade. 

Her  saae  vi  paa  en  stejl  Skrænt  Graniten  træde  frem, 
men  ellers  var  den  altid  skjult  af  et  tyndt  Lag  af  alluvial 
Dannelse.  Det  var  nu  nødvendigt  at  lade  Hundene  hvile  et 
Par  Timer,  hvilke  vi  brugte  til  at  indtage  et  Maaltid,  hvortil 
vi  følte  stærk  Trang. 

Endelig  naaede  vi  Kl.  7  Toppen  af  et  betydeligt  Bakke- 
strøg, hvorfra  vi  til  vor  store  Glæde  saae  vort  Maal.  For 
vore  Fødder  laa  midt  i  en  stor  Dal  en  af  en  Flod  omflydt 
0,  paa  hvilken  vi  saae  18  Telte,  omgivne  af  en  talrig  Mængde 
Slæder,  medens  en  stor  Rensdyrhjord  græssede  nærved.  Paa 
alle  Sider  var  Dalen  omgiven  af  høje  Bjerge,  og  blandt  disse 
fængsledes  vor  Opmærksomhed  især  af  en  fuldstændig  regel- 
ret, spids,  sneedækket  Kegle,  der  ragede  omtrent  1000  Fod 
op  over  sine  nærmeste  Omgivelser  og  vistnok  over  3000  Fod 
over  Havets  Overflade ;  mod  Nordost  saaes  en  Række  høje 
Bjerge,  rimeligviis  hørende  til  den  Kjæde,  som  ender  i  Østcap. 

En  Time  senere  vare  vi  i  Lejren  omgivne  af  en  nys- 
gjerrig,  stojende  Hob,  som  fulgte  os  til  et  af  de  største  Telte, 
hvor    vi    bleve    modtagen   af  Menka's   Broder,    en    stor,    fed 

Tschuktsch,  som  kaldte  sig  Noach  Elias.  Den  paafølgende 
Kyssescene  undgik  vi  omhyggelig. 

Yi  skyndte  os  at  faae  vor  Theekjedel  anbragt  over  Baalet 
mde  i  Teltet,  hvor  Stammens  Honoratiores  efterhaanden  sam- 
ledes. Strax  efter  vor  Ankomst  sendtes  en  Mand  afsted  efter 
de  Rensdyr,  vi  skulde  have;  disse  vare  nemlig  oppe  i  Bjergene, 
og  dem,  vi  saae  græsse  omkring  Lejren,  vare  kun  tilstrækkelige 
til  at  transportere  dennes  Materiel. 

Som  en  Følge  af  Rensdyrtschuktschernes  omflakkende 
Liv  ere  disses  Telte  endnu  lettere  byggede  end  Kystsshuk- 
tschernes,  og  vi  saae  saaledes  et  Telt  blive  rejst  paa  5  Mi- 
nuter. Fire  Trefødder  opstilledes  i  en  Halvcirkel  og  for- 
bandtes, undtagen  mellem  de  to  Endepuncter,  ved  horizontale 
Træstokke;  lidt  udenfor  Halvcirklens  Centrum  opstilledes  5 
å  6  lange  Stænger  i  en  Pyramide,  hvis  Toppunct  med  andre 
Stænger  forbandtes  med  de  fire  Trefødder.  Over  det  Hele 
hængtes  derpaa  sammensyede  Rensdyrshuder,  paa  hvilke  der 
rundt  om  hele  Teltet  sattes  Slæder,  for  at  holde  den  nederste 
Kant   fast. 

Ved  de  to  midterste  Trefødder  stilledes  dernæst  det 
indre  Telt,  der  var  ganske  af  samme  Construction  som  hos 
Kysttschuktscherne.  Rensdyrtschuktschernes  Telte  udmærkede 
sig  ved  en  forholdsviis  stor  Reenlighed  og  Hyggelighed ;  deels 
vare  disse  Tschuktscher  rigere  end  deres  stakkels  Brødre  ved 
Kysten,  og  Huderne  som  en  Følge  deraf  nyere  og  bedre, 
deels  havde  de  den  store  Fordeel  af  at  brænde  Rensdyrsfedt, 
at  Teltet  ikke  fyldtes  af  en  saa  modbydelig  Os,  som  Tranen 
udbreder  i  Kysttschuktshhernes  Telte. 

Arbejdet  ved  at  rejse  Teltet,  naar  Stammen  slaaer  Lejr, 
besørges  af  Kvinderne,  medens  Mændene  sørge  for  Hjorden 
og  Slæderne,  af  hvilke  der  findes  en  Masse  forskjellige  Slags. 
Teltstængerne  transporteres  paa  Slæder,  der  kun  ere  nogle 
faa  Fod  lange,  til  hvilke  den  ene  Ende  af  de  lange  Stænger 
surres,    medens  den  anden  slæber  bagefter;    Huderne  pakkes 

paa  store  Slæder  med  høje  Meder,  medens  Hovedmassen  af 
Slæderne  have  samme  Størrelse  som  Kysttschuktschernes  og 
ere  bestemte  til  de  forskjellige  Forraad,  af  hvilke  de  flydende 
transporteres  i  de  allerede  omtalte  Sælhundeskind;  endelig 
findes  der  store  Slæder,  hvorpaa  man  har  bygget  et  lille  Telt, 
og  disse  ere  forbeholdte  gamle  Kvinder  og  spæde  Børn. 
Disse  Teltslæder  vare  udstyrede  med  megen  Elegance,  og 
de  fleste  af  Folkene  vare  ogsaa  meget  godt  klædte;  Menka 
bar  saaledes  hvide  Rensdyrsskindsbeenklæder  og  hvide  Ærmer 
i  Pelsen,  medens  dennes  Ryg  og  Bryst  var  bruun  med  en 
bred  graaagtig  lodret  Stribe  midt  i;  Underkanten  af  Pelsen 
var  kantet  med  sort  langhaaret  Skind,  og  paa  Fødderne  havde 
han  smukke  hvide  Sko  af  Rensdyrsskind,  hvis  øverste  Rand  lige- 
ledes var  kantet  med  sort  Skind.  De  smaa  Børn,  der  lode 
til  at  være  meget  forkjælede,  havde  Masser  af  Legetøj,  Bolde, 
Dukker,  Pidske  o.  lign. 

I  Teltslæderne  gjemte  de  ogsaa  forskjellige  kostbare 
Gjenstande,  blandt  hvilke  de  med  Stolthed  viste  os  nogle 
forgyldte  Kopper  og  en  stor  Tinpocal,  hvori  var  indridset: 
»Capitain  Ravens,  Brig  Timandra  1878«.  Dette  Skib  er  et 
af  de  tidligere  omtalte  amerikanske  Handelsskibe,  og  Noach 
Elias  fortalte  os,  at  han  nylig  havde  faaet  det  i  Beringsstrædet, 
hvorhen  Rensdyrtschuktscherne  hver  Sommer  drage  for  at 
handle  med  Amerikanerne  og  Jekargaulerne,  som  de  kalde 
Eskimoerne  paa  den  anden  Side  Strædet;  af  disse  tiltuske 
de  sig  Bæverskind  for  Sager,  som  de  selv  medbringe  fra  de 
russiske  Markeder  i  Markowa  og  Anijuisk,  især  Tobak  og 
Kogegryder,  undertiden  ogsaa  for  Rensdyrsskind.  Prisen  for 
20' Bæverskind  er  en  Gryde  og  nogle  Rensdyrsskind,  men 
Bæverskindene  sælge  de  atter  til  Russerne  for  den  dob- 
belte Priis. 

Denne  Stamme  var  nu  paa  Vejen  vestefter  fra  Berings- 
strædet. Denne  Vandring  afpasses  saaledes,  at  de  tilbringe 
Vinteren  inde  i  Landet,  hvor  de  flytte  fra  Sted  til  Sted  stadig 

vesterefter,  efterhaanden  som  Hjordens  Nødtørft  fordrer  det. 
I  Foraaret  indtræffe  de  da  paa  de  russiske  Markeder,  og  herfra 
drage  de  i  Forsommeren  igjen  østerpaa,  saa  at  de  kunne 
være  ved  Beringsstrædet,  naar  Isen  bryder  op.  Paa  denne 
Vandring  komme  de  ofte  ned  til  Kysten,  hvor  de  da  handle 
med  Kysttschuktscherne.  Paa  Vandringen  mod  Vest  om 
Vinteren  nærme  de  sig  derimod  ikke  Kysten,  vistnok  meget 
fordi  de  ikke  med  Rensdyrene  vove  sig  i  Nærheden  af 
Hundene,  der  paa  denne  Aarstid  ere  glubskere  end  om 
Sommeren,  hvor  de  faae  mere  rigelig  Føde.  Hvergang  en 
Rensdyrtschuktsch  i  Vinterens  Løb  bragte  os  fersk  Kjød,  lod 
han  altid  sine  Rensdyr  blive  tilbage  paa  Højderne  indenfor 
Lagunerne  og  trak  selv  Slæden  ombord.  Da  Menka  i  Mai 
atter  besøgte  os,  kjorte  han  derimod  med  en  halv  Snees 
Slæder,  forspændte  med  Rensdyr,  heelt  ud  til  Skibet,  idet 
man  dog  for  en  Sikkerheds  Skyld  førte  de  Hunde,  som 
netop  befandt  sig  ved  dette,  om  paa  den  anden  Side  af 
nogle  Sneedynger. 

Til  Theen,  hvormed  vi  havde  tracteret  vore  venlige 
Værter,  havde  vi  ogsaa  budt  dem  en  Snaps,  og,  da  de  først 
fik  Blod  paa  Tanden,  toge  de  fat  paa  deres  egne  store  For- 
mad af  amerikansk  Brændeviin  og  vare  snart  fuldstændig  be- 
rusede. Exemplet  smitter,  og  inden  en  Times  Forlob  fandtes 
i  hele  Lejren  knap  en  eneste  ædru  Mand. 

Nu  fremtraadte  rigtig  deres  latterlige  Pyntesyge.  Noach 
Elias  viste  sig  i  en  rød  Fløj  eisfrakke,  kantet  med  Pelsværk, 
og  en  ternet  Kaskjet  paa  Hovedet;  de  Andre  bare  spraglede 
Blouser  og  farvede  Tørklæder  bundne  om  Hovedet.  Hele 
Lejren  var  i  Røre,  og  der  var  en  Skrigen  og  Skraalen.  Kun 
meget  faa  Kvinder  vare  fulde,  de  unge  drak  slet  ingen 
Brændeviin.  De  vare  naturligvis  Gjenstand  for  flere  Angreb 
fra  Mændenes  Side,  men  forstode  meget  vel  at  klare  sig. 
Jeg  saae  saaledes  en  drukken  Yngling  rave  henimod  en 
ganske  net  ung  Pige,    som   stod    udenfor  et  Telt  og  morede 

sig  over  den  virkelig  temmelig  livlige  Scene;  da  han  gjorde 
Mine  til  at  vilde  kysse  hende,  slog  hun  ham  uden  videre 
med  begge  sine  knyttede  Hænder  i  Øjnene,  saa  at  deres 
Omgivelser  snart  efter  antog  alle  Regnbuens  Farver,  og  sam- 
tidig spændte  hun  Been  for  ham,  saa  at  han  trillede  henad 
Jorden.  De  Omkringstaaende  applauderede,  og  Synderen 
ravede  skamfuld  videre. 

Kvindernes  Stilling  er  i  det  Hele  taget  god,  vi  have 
aldrig  seet  en  Tschuktsch  mishandle  en  Kvinde,  men  vel 
hørt,  at  en  ældre  Kone  i  Fuldskab  vilde  skære  Halsen  over 
paa  sin  Mand. 

Vi  vare  ikke  videre  fornojede  med  vor  Situation  her 
midt  i  denne  drukne  Hob  15  d.  Miil  fra  Skibet,  som  vi  skulde 
naae  inden  Aften,  midt  paa  Tundraen,  hvor  der  hverken 
fandtes  Vej  eller  Sti.  Rensdyrene  udebleve,  og,  hvergang  vi 
spurgte  Menka,  om  vi  snart  kunde  komme  afsted,  lo  den 
ellers  saa  skikkelige  gamle  Mand  ad  os  og  sagde:  »Tschi- 
piska.!«  (d.  v.  s.  »sov!«).  Dette  havde  vi  imidlertid  ikke  Lyst 
til,  deels  fordi  vi  ønskede  snarest  muligt  at  komme  afsted, 
og  deels  fordi  vi  dengang  kun  kjendte  saalidet  til  Tschuk- 
tscherne,  at  vi  ikke  vidste,  hvad  de  kunde  finde  paa;  vi  vare 
fuldstændig  ubevæbnede,  medens  de  havde  baade  Bøsser, 
Spyd  og  Knive,  og  vi  blev  lidt  uhyggelige  tilmode,  da  en 
stor  Skare,  der  fulgte  i  Hælene  paa  os,  gav  sig  til  at  lee  af 
fuld  Hals,  da  vore  Kudske  fra  Pitlekaj  ogsaa  negtede  at  føre 
os  hjemad. 

Hvis  vi  dengang  havde  kjendt  Tschuktsch erne  saa  godt, 
som  vi  senere  gjorde,  vilde  vi  have  vidst,  at  vi  Intet  havde 
at  befrygte,  thi  under  hele  vort  Ophold  iblandt  dem  havde 
vi  kun  een  eneste  Gang  et  voldsomt  Optrin,  nemlig  da  en 
fuld  Tschuktsch  fra  Koliutschin  Øen  trængte  sig  ned  i  Messen 
paa  »Vega«  og  trak  Kniven,  da  Levin  og  jeg  med  Magt 
forte  ham  op  ad  Trappen. 

Men  paa  dette  Tidspunct  kj endte  vi  jo  saa  godt  som 
Intet  til  dem  og  besluttede  derfor  snarest  muligt  at  komme 
afsted.  Vi  gik  endnu  engang  hen  til  Menka  og  erklærede, 
at  vi  vilde  vandre  til  Skibet,  hvilket  vi  naturligviis  meget  vel 
vidste  var  umuligt,  men  vi  haabede  at  skræmme  ham.  Da 
vi  begyndte  at  gaae  nordpaa,  fulgte  han  efter  os,  uden  dog 
at  give  os  noget  bestemt  Lofte;  da  vi  tæt  nordfor  Lejren 
passerede  en  Bæk,  faldt  han  i  denne  lige,  saa  lang  han  var, 
og  formodentlig  er  han  ved  det  kolde  Bad  blevet  lidt  mere 
ædru,  thi  han  lovede  nu  at  føre  os  videre  med  Hunde- 
slæderne. 

Vi  vendte  da  tilbage  til  Lejren,  hvor  vi,  medens  Slæ- 
derne bleve  gjorte  klare,  styrkede  os  endnu  engang  med 
et  knapt  Maaltid  og  havde  nu  kun  4  smaa  Stykker  Smørre- 
brød, Feltflasken  halvt  fuld  og  nogle  Piber  Tobak  tilbage. 
Menka  forsikkrede,  at  vi  næste  Dags  Middag  vilde  være  om- 
bord, og  at  vi  ikke  engang  behovede  at  kjøre  om  Natten, 
da  vi  skulde  gaae  en  anden  Vej,  hvorved  vi  kom  til  at  kjøre 
en  lang  Strækning  paa  de  store  Søer,  saa  at  Rejsen  vilde 
gaae  hurtigere. 


TIENDE  CAPITEL. 

Hjemrejsen  fra  Rensdyrslejren.  —  Rensdyrene.   —  Tschuktschemes  Udholden- 
hed.  —  Schamaner.   —  Tschuktschemes  Hunde.   —  Menka's  Spaadom. 


IlLndelig  Kl.  21  2  kom  vi  da  afsted;  vi  vare  det  samme  Sel- 
skab som  foregaaende  Dag,  Menka  dog  i  en  saadan  Til- 
stand, at  han  snart  faldt  i  Søvn  paa  sin  Slæde  og  hvert 
Øjeblik  maatte  hjælpes  for  ikke  at  falde  af.  Følgende  et 
Rensdyrsspor,  droge  vi  langs  en  Bæk  mod  Nordost  med  høje 
Bjerge  paa  begge  Sider.  Denne  Gang  gik  vi  østenom  det 
høje  Keglebjerg,  som  vi  forrige  Nat  vare  gaaede  vestenom. 

Undervejs  mødte  vi  en  stor  Karavane.  Der  var  Slæder 
af  alle  de  i  foregaaende  Capitel  beskrevne  Arter;  for  hver 
var  der  spændt  et  Rensdyr,  og  fra  dettes  Horn  gik  en  Rem 
ned  til  den  forangaaende  Slæde,  saaledes  at  det  Hele  dannede 
en  sammenhængende  Række  paa  henved  hundrede  Rensdyr 
og  Slæder,  der  alle  passes  af  to  Mænd  eller  Kvinder,  af 
hvilke  den  Ene  gaaer  foran,  den  Anden  bagefter  hele  Rækken. 
Kun  de  store,  navnlig  de  overbyggede,  Slæder  ere  udenfor 
disse  Rækker  og  ere  i  Reglen  forspændte  med  3  å  4  Rens- 
dyr, der  ved  Hornene  ere  forbundne  med  hinanden;  paa  en 
af  Fløjene  gaaer  da  den  saakaldte  Styrereen,  der  fra  Hornene 
har  en  Tomme  ned  til  Kudsken,  som  ved  Hjælp  af  denne 
og  en  lang  Kjæp  styrer  hele  Forspandet.  Det  er  langtfra  ikke 
behageligt  at  kjøre  paa  tschuktschiske  Rensdyrslæder,  da  de 
sjeldent  ere  mere  end  een  Fod  høje,  saa  at  man  faaer  Alt, 
hvad  Dyrene  sparke  bagud  med  Hovene  lige  i  Ansigtet. 

Efter  et  Par  Timers  Kjorsel  gik  vi  over  Bækken  og 
kjørte  op  ad  Bjergskraaningen;  paa  denne  saae  vi  Spor  af 
Bjørne,  men  Dyrene  selv  mødte  vi  ikke";  for  os  vilde  et  saa- 
dant  Mode  heller  ikke  have  havt  videre  Interesse,  da  vi,  som 
sagt,  ikke  vare  bevæbnede  og  saaledes  maatte  have  været 
ørkesløse  Tilskuere;  vore  Førere  vare  derimod  efter  deres 
Forhold  godt  bevæbnede,  idet  der  paa  den. ene  Slæde  fandtes 
et  Spyd  og  paa  den  anden  en  gammel  Bøsse. 

Fra  Bjergryggen  gik  det  rask  ned  i  en  stor  Kjedeldal, 
der  havde  en  smal  Aabning  mod  Nordost;  gjennem  den 
kjørte  vi  mod  en  stejl  Bjergvæg  paa  den  ene  Side,  medens 
Bjerget  paa  den  anden  Side  af  Stien,  der  kun  var  nogle 
Alen  bred,  faldt  lodret  ned  til  den  dybeste  Deel  af  Dalen, 
hvor  en  lille  Bjergbæk  rislede  under  et  tyndt  bøjet  Iisdække 
30  å  40  Fod  under  os. 

Efterhaanden  drejede  Dalen  mod  Øst,  og  paa  dens  nord- 
lige Side  hævede  en  næsten  lodret  Bjergvæg  sig  mørk  og 
truende  omtrent  1000  Fod  ivejret;  det  Hele  gjorde  et  yderst 
trist,  om  end  storartet  Indtryk,  og  dette  blev  ikke  gjort 
lysere  ved  vor  egen  Tilstand. 

Den  høje  Muur  paa  begge  Sider  hindrede  det  svindende 
Dagslys  fra  at  trænge  ned  paa  Bunden  af  Dalen,  hvor  vi, 
folgende  Bækken,  fortsatte  vor  Vej,  saa  hurtig  som  vore 
Hundes  udmattede  Tilstand  tillod  det;  de  stakkels  Dyr  havde 
ikke  faaet  et  eneste  ordentligt  Maaltid,  siden  vi  forlode  Pitle- 
kaj,  og  kun  nogle  faa  Timers  Hvile,  uagtet  de  nu  havde  til- 
bagelagt over  20  danske  Miil.  Tschuktscherne  vare  ogsaa 
trætte,  saa  Samtalen  var  gaaet  istaa.  Enhver  sad  hensunken 
i  sine  egne  Tanker,  sammenkroben  paa  Slæden  i  den  umage- 
ligste Stilling,  med  Knæene  næsten  oppe  under  Hagen  og 
Ryggen  lænet  mod  en  tynd  Pind,  der  oprindelig  var  bestemt 
til  Støtte,  men  nu  efter  30  Timers  Kjørsel  ved  Slædens  idelige 
Hoppen  op  og  ned  mellem  Græstuerne  var  bleven  det  for- 
færdeligste Piinselsredskab. 

Ved  næsten  alle  Slædetoure  vare  vi  imidlertid  henviste 
til  denne  radbrækkende  Hædersplads,  da  vi  forst  efter  lang 
Tids  Forløb  lærte  at  styre  Hundene,  og  det  endda  kun 
meget  ufuldkomment.  Hundene  lystre  nemlig  vel  deres 
Herres  Stemme,  men  selv  en  Tschuksch  har  ofte  den  største 
Vanskelighed  ved  at  kjøre  et  fremmed  Spand. 

Ingen  af  os  var  derfor  oplagt  til  at  tale,  og  den  dybe 
Taushed  afbrødes  kun  af  Bækkens  Rislen  nede  i  Dybet 
eller  nu  og  da  et:  »Zuda!  Zuda!«  fra  en  af  Førerne,  naar 
Slæden  kom  for  nær  Afgrunden.  Det  var,  ligesom  om  en 
tung  Byrde  blev  lettet  fra  Brystet,  da  Dalen  pludselig  ud- 
videde sig,  og  Maanens  milde  Straaler  viste  os  et  temmelig 
jævnt  Dalstrøg,  opfyldt  af  en  Mængde  smaa  Søer  og  Moser, 
over  hvilke  vi  nu  hurtig  kjorte  afsted.  Hvilken  Lindring 
for  vore  mishandlede  Rygge  at  kjore  over  den  jævne,  glatte 
lis,  hvor  Slæden  intet  Stod  fik! 

Vi  havde  efterhaanden  indseet,  at  det  var  umuligt  at 
faae  Tschuktscherne  til  at  kjøre  længere,  end  de  selv  vilde, 
og,  da  Hejlægum  fortalte  mig,  at  vi  ikke  skulde  kjøre  hele 
denne  Nat,  hvilket  Menka  jo  allerede  havde  sagt,  følte  jeg, 
at  vi  vare  nødte  til  at  rette  os  efter  dem  og  derfor  lige  saa 
godt  kunde  hengive  os  i  vor  Skjæbne,  hvor  hurtigt  vi  end 
ønskede  at  naae  Skibet.  Desuden  maa  jeg  tilstaae,  at  denne 
Skjæbne  i  vore  Øine  formildedes  meget  ved  Udsigten  til  at 
strække  vore  stive  Been  og  mørbankede  Rygge  paa  bløde 
Rensdyrsskind. 

Kl.  8  gjorde  vi  Holdt  udenfor  nogle  Telte,  og,  efter  at 
Menka,  der  endelig  havde  sovet  Rusen  ud,  havde  raabt  nogle 
Ord  ind  i  et  af  dem,  kom  en  ung  Mand  og  en  ung  Kvinde 
ud,  skyndte  sig  paa  et  Vink  af  Menka  hen  til  os,  som  i 
nogen  Afstand  stode  ved  Slæderne,  og  bøde  os  paa  det 
Hjerteligste  velkommen.  De  toge  os  under  Armen  og  førte 
os  ind  i  det  store  hyggelige  Telt,  der  oplystes  og  opvarmedes 
af  et  lystigt  Baal.    Vore  venlige  Værter,  der  ikke  vare  nogen 

ringere  end  Menka's  Datter  og  Svigersøn,  kappedes  om  at 
gjøre  os  det  saa  bekvemt  som  muligt;  vore  vaade  Over- 
klæder  og  Støvler  bleve  hængte  til  Tørring,  medens  vi  fik 
Sko  af  Rensdyrsskind  til  Laans,  og  med  Velbehag  strakte 
vi  os  paa  de  prægtige,  tykke  Rensdyrsskind,  som  udbredtes 
for  os  omkring  Baalet,  over  hvilket  vor  Theekjedel  snart 
snurrede.  Theen  var  det  Eneste,  vi  kunde  byde  vore  Værter, 
og  af  vore  4  Stykker  Smorrebrod  vovede  vi  trods  vor  vold- 
somme Sult  ikke  at  spise  mere  end  de  to.  Resten  blev 
gjemt  til  Frokost  næste  Dag;  vort  Middagsmaaltid  haabede 
vi  at  kunne  indtage  ombord.  Efter  Aftensmaaltidet  bleve 
vi  viste  ind  i  det  indre  Telt,  hvor  vi  snart  faldt  i  en  dyb 
Søvn,  medens  Menka  og  hans  Svigersøn  endnu  sad  og  drak 
lidt.     Deres  Flaske  var  en  Rensdyrsmave. 

Xæste  Morgen  vare  vi  tidlig  oppe,  og  nu  først  kunde  vi 
rigtig  betragte  vore  Omgivelser.  Teltene,  hvoriblandt  det, 
hvori  vi  havde  sovet,  udmærkede  sig  ved  sin  hyggelige  og 
velhavende  Udstyrelse,  laae  paa  en  lille  Højslette,  og  rundt 
om  paa  de  jævnt  skraanende  Bjergsider  græssede  talrige 
Hjorde. 

Det  er  en  Selvfølge,  at  en  Stamme,  som  ejer  mange 
Tusind  Rensdyr,  maa  sprede  sig  over  et  betydeligt  Areal 
paa  sine  Vandringer  for  at  faae  Foder  nok  til  Dyrene.  Den 
største  Deel  af  Stammen  drager  da  samlet  afsted  med  et 
saa  stort  Antal  Rensdyr,  som  netop  er  tilstrækkeligt  til  at 
trække  deres  Ejendom,  medens  den  store  Masse  af  Rensdyr, 
deelte  i  flere  Hjorde,  spredtes  ud  til  Siderne  under  Tilsyn 
af  enkelte  Familier.  Medens  denne  Stammes  Tros,  om  jeg 
saa  maa  sige,  befandt  sig  i  den  store  Dal  sydfor  Keglebjerget, 
græssede  en  Deel  af  Hjordene  her. 

En  Hjord  paa  et  Par  Hundrede  Dyr,  som  tilhørte  vor 
Værts  ældste  Son,  en  smuk,  rask  tiaars  Dreng,  blev  nu 
drevet  ned  til  Teltene.  De  Rensdyr,  som  vi  skulde  kjobe, 
bleve  af  to   underordnede   Tschuktscher   udsøgte   af  Hjorden. 

Den  ene  Mand  kastede  dernæst  med  stor  Behændighed  en 
Lasso  om  Hornene  paa  Dyret,  medens  den  anden  bagfra 
søgte  at'  nærme  sig  det.  Det  ulykkelige  Dyr  slog  om  sig 
og  søgte  at  befrie  sine  Horn,  og  Manden  med  Lassoen  blev 
derved  trukken  afsted  et  langt  Stykke  Vej ;  men  snart  fik  den 
Anden  fat  i  Hornene,  med  et  rask  Tag  drejede  han  Dyrets 
Hoved  paa  Siden  og  havde  nu  fuldstændig  Magten  over  det. 
Det  ulykkelige  Offer  faldt  omkuld  og  blev  slæbt  ud  af  Hjor- 
den og  væltet  om  paa  højre  Side;  venstre  Forbeen  blev 
dernæst  lagt  om  bag  Hornene  og  med  et  Knivstik  i  Hjertet 
dræbte  den  unge  Ejermand  selv  Dyret. 

Mændenes  Arbejde  var  nu  endt,  og  Kvinderne  fortsatte 
derpaa  med  at  flaae  Dyret,  skære  det  op  øg  rense  det. 
Indvoldene  rensedes  omhyggeligt,  Mavens  Indhold  og  Blodet 
gjemtes  til  Føde,  og  selve  Mavesækken  brugtes  til  Flaske, 
hvori  foreløbig  Blodet  gjemtes;  kort  sagt,  Intet  gik  spildt, 
Alt  benyttedes. 

Forresten  behandle  Rensdyrtschuktscherne  deres  Dyr 
med  stor  Hensynsfuldhed,  ja  undertiden  med  Kjærlighed. 
Da  Palander  og  Kjellmann  i  Foraaret  besøgte  en  Rensdyr- 
tschuktsch,  som  boede  nogle  Miil  sydfor  vort  Vinterqvarteer, 
saae  de  ham  om  Morgenen  kalde  hele  Hjorden  hen  til  Teltet, 
hvor  de  saa  at  sige  defilerede  forbi  ham,  og  enkelte  af  hans 
Yndlinge  bleve  kjærtegnede. 

Medens  de  to  Dyr,  som  vi  kjobte  for  nogle  Rubler,  bleve 
slagtede  og  læssede  paa  Slæderne,  nøde  vi  vor  sidste  Thee 
og  Smørrebrød,  samt  lidt  kogt  Rensdyrstunge,  som  vore  Værter 
bøde  os,  og  hvoraf  de  nødte  os  til  at  medtage  nogle  Stykker; 
ellers  bestod  vort  Proviantforraad  nu  kun  af  en  lille  Smule 
Cognac  og  nogle  Piber  Tobak. 

Da  Menka  erklærede,  at  han  her  maatte  vende  om,  toge 
vi  Afsked  med  ham.  Han  spurgte  os,  om  vi  nu  ogsaa  troede 
at  Isbawnikken  ombord  paa  Skibet,  Nordenskiold,  var  rigtig 
fornøjet  med  ham,  hvilket  vi  bade  ham  være  overbeviist  om, 

naar  han  blot  bragte  Brevene  til  deres  Bestemmelsessted; 
dernæst  kyssede  han  os  til  Afsked,  gjorde  med  udstrakte 
Arme  et  dybt  Buk  mod  Øst  og  slog  et  Par  Kors  for  Brystet 
af  sig,  og  afsted  kjørte  vi. 

Her  forlod  ogsaa  Jetugin  os.  Han  hørte  ikke  til  Stam- 
men, men  boede  tæt  ved  Bunden  af  Koliutschin  Bugten, 
hvor  Bove  og  Almqvist  i  Foraaret  besøgte  ham,  og  i  Vin- 
terens og  Foraarets  Løb  kom  han  flere  Gange  ombord  paa 
»Vega«.  Paa  denne  Rejse  havde  han  gjort  Tjeneste  som 
Vejviser  for  Menka. 

Vi  kunde  ikke  noksom  beundre  hans  Udholdenhed  i  at 
løbe,  Noget,  som  forresten  er  meget  almindeligt  blandt  Tschuk- 
tscherne.  Paa  hele  Rejsen  havde  han  løbet  foran  for  Slæ- 
derne; gjorde  vi  Holdt,  lob  han  i  Forvejen  eller  ud  til  Siderne 
for  at  finde  et  tabt  Spor  eller  op  paa  en  Højde  for  at  orientere 
sig.  I  de  21  Timer,  som  vi  brugte  for  at  naae  Rensdyr- 
tscuktschernes  Lejr,  og  i  hvilke  vi  tilbagelagde  omtrent  15 
danske  Miil,  var  han  i  næsten  uafbrudt  Bevægelse.  Efterat 
vi  havde  opholdt  os  6  Timer  i  Lejren,  hvor  han  ikke  sov, 
maatte  han  igjen  løbe  i  omtrent  7  Timer  i  et  stærkt  couperet 
Terrain.  Tiltrods  for  alt  dette  saae  han  slet  ikke  an- 
strengt ud,  og,  hvad  der  forbausede  mig  mest,  var,  at  han 
hele  Tiden  skraaede  Tobak  og,  saasnart  Lejlighed  gaves, 
røg  sig  en  Pibe.  Derimod  smagte  han  i  disse  to  Dage  ikke 
Spiritus;  Menka  forbød  os  at  byde  ham  Brændeviin  og  for- 
klarede os,  at  denne  Afholdenhed  var  aldeles  nødvendig,  hvis 
han  ikke  skulle  blive  stakaandet. 

Wrangel  omtaler  ogsaa  denne  Udholdenhed  og  beretter 
om  et  Væddeløb  mellem  unge  Tschuktscher,  som  han  en- 
gang saae.  I  deres  sædvanlige  tykke  Pelsdragter  løb  de, 
siger  han,  ligesaa  let  og  elegant  som  vore  letklædte  Vædde- 
løbere. Banen,  der  var  udstukket  rundt  om  et  Bjerg,  var 
21  2  dansk  Miil  lang. 

Klokken  var  bleven  9T/2  om  Formiddagen  den  iode  Oc- 
tober,  inden  vi  kom  afsted,  og  vore  Slæder  vare  nu  saa 
tunge,  at  Førerne  maatte  give  Afkald  paa  at  kjore,  men 
næsten  hele  Resten  af  Vejen  løbe  ved  Siden  af  Hundene. 
Disse,  der  ved  Hvilen  havde  faaet  friske  Kræfter,  løb  meget 
hurtigere  end  den  foregaaende  Dag,  og  snart  tabte  vi  Rensdyr- 
tschuktschernes  Telte  af  Sigte  og  kom  ind  i  en  stor  Kløft. 
Efter  en  god  Times  Kjørsel  kom  vi  over  en  Bæk,  ved  hvilken 
Lejlighed  den  længste  af  Slæderne  benyttedes  som  Bro ,  og 
vi  stege  nu  op  ad  en  jævn  Skraaning,  fra  hvis  Top  vi  fort- 
satte vor  Vej  mod  Nordvest  over  et  Bakkedrag  paa  den 
sydlige  Bred  af  en  større  Flod. 

Ved  Middagstid  gjorde  vi  Holdt,  og,  medens  vi  med 
glubende  Appetit  fortærede  vor  Rensdyrstunge,  overraskede 
vore  Førere  os  med  den  ubehagelige  Nyhed,  at  det  først 
var  næste  Dag  ved  Middagstid,  at  vi  kunde  naae  Skibet. 
Derved  var  imidlertid  Intet  at  gjøre,  vi  bade  dem  blot  om 
at  skynde  sig  saameget  som  muligt,  og  de  trøstede  os  med, 
at  vi  snart  skulde  komme  til  de  store  Søer,  paa  hvilke 
Farten  vilde  gaae  hurtigere. 

Imidlertid  kjørte  vi  i  flere  Timer  uden  at  kunne  see 
Andet  end  den  endeløse  eensformige  Tundra,  og  først  Kl.  51  ■> 
om  Eftermiddagen  fik  vi  fra  en  Bakke  Søernes  store,  hvide, 
iisdækkede  Flade  i  Sigte ;  nu  gik  det  i  en  Fart  nedad  Skraa- 
ningen  og  over  nogle  tilfrosne  Moser  og  Floder,  der  faldt  ud 
i  den  nærmeste  So.  Senere  kom  vi  til  en  Flod,  der  vel 
omtrent  var  100  Alen  bred,  og  som  sædvanlig,  naar  vi  kjørte 
paa  lis,  sade  vi  alle  paa  Slæderne. 

Næppe  var  min  Slæde,  som  var  forrest,  kommen  20  Alen 
ud  fra  Bredden,  før  Isen  pludselig  brast,  og  baade  Hejlægum 
og  jeg  bleve  kastede  i  Vandet.  Jeg  saae  ikke,  hvorledes 
han  kom  op,  men  jeg  selv  gik  paa  Bunden  i  Vand  til  lidt 
over  Livet   hen   til    Randen   af  Hullet,    som    vi   havde   lavet; 

alle  mine  Forsøg  paa  at  komme  op  paa  Isen,  vare  imidlertid 
forgjæves,  da  den  idelig  brast  under  mig. 

Hejlægum  og  Viraldi  raabte  i  Munden  paa  hinanden  en 
heel  Deel  til  mig,  som  imidlertid  hverken  Nordqvist  eller 
jeg  forstode  et  Ord  af,  ja  som  jeg  endog  misforstod,  idet 
jeg  troede,  at  de  ønskede,  at  jeg  skulde  holde  mig  borte 
fra  Slæden,  for  at  denne,  der  med  Forenden  hang  paa  lis- 
randen,  ikke  skulde  komme  heelt  ned  i  Vandet.  Endelig 
gik  det  op  for  mig,  at  de  netop  meente  det  Modsatte,  og 
ved  at  kravle  op  over  Slæden,  lykkedes  det  mig  at  komme 
paa  det  Tørre  igjen. 

Uagtet  det  kun  var  6  å  70  koldt,  stivfrøs  baade  Strøm- 
per og  Beenklæder;  jeg  trak  hurtigst  mulig  de  lange  Læder- 
støvler af  og  vred  mine  Strømper;  men,  da  der  altid  blev 
lidt  Vand  tilbage  i  Støvlerne,  og  da  dette  frøs,  medens  jeg 
vred  Strømperne,  var  jeg  efter  et  Par  Minuters  Gang  atter 
vaad  om  Fødderne.  Under  disse  Omstændigheder  var  det 
med  Glæde,  at  jeg  hørte  Tschuktscherne  tale  om  Telte;  men, 
da  Mørket  imidlertid  var  faldet  ind,  varede  det  desværre  to 
Timer,  inden  de  fandt  et  saadant. 

I  hele  denne  Tid  holdt  jeg  mig  i  Bevægelse,  saalænge 
det  var  muligt;  men,  saasnart  vi  kjørte  paa  lis,  tillode  Førerne 
os  ikke  at  forlade  Slæden,  og,  da  vi  endelig  kom  til  det  for- 
jættede Telt,  vare  mine  Klæder  atter  fuldstændig  stivfrosne, 
eftersom  vi  i  de  sidste  tyve  Minuter  havde  kjort  over  en 
stor  Sø,  hvis  knagende  Iisdække  hele  Tiden  havde  ladet  os 
vente  endnu  et  Bad. 

Vor  Glæde  var  dog  ikke  ublandet,  thi  det,  som  vore 
Førere  kaldte  et  Telt,  fortjente  knap  dette  Navn;  istedenfor, 
som  vi  havde  ventet,  at  finde  et  af  Rensdyrtschuktschernes 
store,  hyggelige,  varme  Telte,  fandt  vi  her  et  i  Jorden  ned- 
gravet Hul,  12  Fod  i  Diameter  og  4  Fod  dybt;  over  dette 
Hul  laae  nogle  lasede  Huder,  hvilende  paa  et  Par  Stænger. 
Under    de    forhaandenværende  Omstændigheder  forekom  selv 

denne  usle  Hytte  mig  imidlertid  at  være  et  Paradis,  saa  jeg 
forsonede  mig  snart  med  dens  Udseende,  men  endnu  en 
ubehagelig  Overraskelse  ventede  os.  Istedenfor  at  man,  som 
den  foregaaende  Aften,  kom  ud  og  modtog  os,  viste  Ingen 
sig  her,  og  paa  Hejlægums  Raab  svarede  Hyttens  Beboere 
kun  med  en  Brummen. 

Tilsidst  gik  Hejlægum  uden  videre  ind,  bod  os  folge 
efter  og  tændte  derpaa  Ild.  Selv  i  denne  lille  Hytte  havde 
man  et  Sovekammer  af  den  sædvanlige  Slags,  og  deraf  krøb 
Beboerne  nu  ud.  Forst  kom  en  gammel  Mand  med  et 
langt  Hageskjæg,  dernæst  en  midaldrende  Mand  og  endelig  en 
gammel  blind  Kvinde. 

Hejlægum  sagde,  at  vi  skulde  gjøre,  hvad  vi  vilde,  uden 
at  bryde  os  om  Hyttens  Beboere,  der  slet  ikke  lode  til  at 
lægge  Mærke  til  os.  Med  Hovedet  støttet  paa  de  lange, 
uhyggelig  magre  Arme  stirrede  de  stivt  fremfor  sig,  uden 
egentlig  at  see  paa  nogen  Ting.  Som  villieløse  Væsener  lode 
de  sig  flytte  om  med,  naar  de  sade  ivejen  for  Viraldi,  der 
kogte  Fisk.  Den  gamle  Mand  satte  sig  sammenkrøbet  med 
Knæene  trukne  op  under  Hagen,  fortsættende  sine  Grublerier, 
medens  den  yngre  lagde  sig  paa  Ryggen  og  stirrede  op  i 
Taget. 

Disse  urørlige  Skikkelser,  de  dybtliggende  Øjne,  hvis 
Udtryk  næsten  kunde  bringe  En  til  at  tvivle  paa,  at  der  var 
Liv  i  deres  Ejer,  den  gamle  Mands  lange  Bukkeskjæg,  der 
bragte  Mephistophiles's  Billede  til  at  træde  klart  frem  før 
mig,  den  Taushed,  som  de  iagttoge,  og  som  kun  sjeldent  af- 
brødes af  enkelte  Eenstavelsesord  eller  en  dump  Brummen 
som  Svar  paa  vore  Føreres  Tiltale,  det  usle,  forsømte,  eensomt 
liggende  Telt,  hvori  de  boede,  Alt  gjorde  Indtryk  af  noget. 
Uhyggeligt,  Unaturligt  og  Hemmelighedsfuldt.  Man  saae 
tydelig,  at  de  for  Øjeblikket  levede  i  en  anden  Verden, 
hvorfra  Intet  kunde  bringe  dem  tilbage  til  den  ydre;  de  toge 
vel  imod,  hvad  vi  bøde  dem  for  at  stemme  dem  lidt  venligere 

imod  os ;  men  det  saae  ud,  som  om  de  slet  ikke  rigtig  vidste 
af  det,  ja  ikke  engang  af  Cognac  forlangte  de  mere,  hvilket 
aldrig,  hverken  for  eller  senere,  er  hændet  mig  blandt  Tschuk- 
tscherne. 

Der  er  ingen  Tvivl  om,  at  de  Væsener,  vi  her  traf,  vare 
Schamaner. 

Schamanerne  ere  et  Slags  Præsteskab,  der,  som  W rangel, 
der  har  givet  ypperlige  Bidrag  til  Kjendskabet  om  dem, 
siger,  dog  ikke  udgjøre  nogen  Corporation,  men  snarere  en 
Kaste,  der  i  tidligere  Tid  udøvede  stor  Indflydelse  paa  Folket. 
I  dette  fødes  Mennesker  med  en  stor  Indbildningskraft  og 
svage  Nerver;  de  voxe  op  under  Troen  paa  Aander  og 
Schamaner,  og  Synet  af  disses  mystiske,  unaturlige,  man  kan 
næsten  sige  overnaturlige,  Væsen  griber  Ynglingen  dybt. 
Ogsaa  han  vil  tilhore  dette  Samfund,  der  staaer  i  Forbindelse 
med  det  Usædvanlige,  det  Overjordiske,  men  der  findes  Ingen, 
der  kan  vise  ham  Vejen  dertil,  thi  selv  den  ældste  Schaman 
er  sig  ikke  bevidst,  hvorledes  han  blev  det.  Fra  sig  selv, 
fra  den  ham  umiddelbart  omgivende  storartede,  mørke, 
alvorlige  Natur  maa  han  uddrage  Kjendskabet  til  det  Ube- 
gribelige. Eensomhed,  Vaagen,  Fasten,  ophidsende  og  narko- 
tiske Midler  skrue  hans  Indbildnidgskraft  op.  Han  seer  nu 
selv  de  Aabenbaringer  og  Aander,  som  han  hørte  om  i  sin 
tidlige  Ungdom ;  han  troer  fast  og  urokkelig  derpaa.  Endelig 
bliver  han  indviet  til  Schaman  d.  v.  s.  under  visse  Festlig- 
heder i  Nattens  Stilhed  gjort  bekjendt  med  de  engang  ved- 
tagne Haandgreb  med  Trylletrommen  o.  s.  v.  Denne  Ceremoni 
gjælder  kun  hans  ydre  Menneske,  hans  Kjendskab  til  det 
Ubegribelige  forøges  ikke,  hans  indre  aandelige  Væsen  for- 
andres ikke  derved ;  hvad  han  senere  føler,  gjør  og  siger,  er 
og  bliver  stadig  Resultatet  af  hans  egen  indre  Sindsstemning, 
han  er  ingen  kold  Bedrager,  ingen  sædvanlig  Gjogler. 

Neuman  omtaler  baade  mandlige  og  kvindelige  Schama- 
ner,   men   siger   dog,    at   det   er   gaaet   mere   og  mere  op  for 

Folket,  at  Schamanernes  Spaadomme  ligesaa  ofte  slaa  fejl, 
som  de  gaae  i  Opfyldelse.  Schamanerne  ere  derfor  ofte  ud- 
satte for  haard  Behandling,  og  det  har  til  alle  Tider  været 
ganske  almindeligt,  at  de  blive  dygtig  gjennempryglede,  naar 
man  ønsker,  at  de  skulde  forandre  en  eller  anden  Udtalelse, 
som  havde  vakt  Misfornøjelse.  Ofte  hjælper  dette  Huusmiddel; 
men  undertiden  har  Schamanen  Fasthed  nok  til  at  staae  ved 
sin  Mening,  hvilket  hæver  ham  højt  i  den  almindelige  Agtelse. 

Ved  de  fleste  Stammer  blandt  Rensdyrschuktscherne 
findes  ifølge  Wrangel  en  eller  flere  Schamaner,  der  blive 
raadspurgte  ved  alle  vigtige  Lejligheder,  og  hvis  Udtalelser 
man  tidligere  sjeldent  vovede  at  modsætte  sig.  Som  Beviis 
paa,  hvor  stor  deres  Magt  var,  fortæller  Wrangel  en  uhyggelig 
Tildragelse,  som   1814  hændte  paa  Markedet  i  Ostrownoje. 

Blandt  de  der  samlede  Tschuktscher  udbrod  pludselig 
en  smitsom  Sygdom,  som,  trods  al  Besværgelse,  Trommen 
og  Springen  af  Schamanerne,  ikke  vilde  holde  op,  men  stadig 
greb  mere  om  sig  og  bortrev  mange  Mennesker  og  Rensdyr. 
Der  blev  da  holdt  en  almindelig  Samling  af  Schamaner,  og 
i  denne  besluttedes  det,  for  at  formilde  de  vrede  Aander,  at 
offre  Kotschen,  en  af  de  mest  ansete  Høvdinger.  Denne 
Kotschen  var  saa  almindelig  afholdt  og  anseet  blandt  Folket, 
at  man,  til  Trods  for  den  ellers  ubetingede  Lydighed  mod 
Schamanerne,  denne  Gang  forkastede  deres  Mening.  Da 
imidlertid  Sygdommen  vedblev  at  rase  blandt  Mennesker  og 
Dyr,  og  Schamanerne  hverken  ved  Gaver,  Trusler  eller  Mis- 
handlinger vilde  afstaae  fra  deres  Mening,  erklærede  endelig 
Kotschen,  at  han  nu  indsaae,  at  det  var  Aandernes  Villie,  at 
han  skulde  offres,  og  han  besluttede  derfor  at  døe  for  sit 
Folks  Vel.  Endnu  kæmpede  Kjærligheden  til  ham  mod 
Opfyldelsen  af  Schamanernes  skrækkelige  Dom ;  Ingen  vilde 
lægge  Haand  paa  Offeret,  førend  endelig  Kotschens  egen 
Søn,    bevæget    ved   Faderens  Formaninger  og   under  Trusel 

med  hans  Forbandelse,  hvis  han  vægrede  sig,  stødte  ham 
Mordstaalet  i  Hjertet  og  overgav  hans  Lig  til  Schamanerne. 

Uagtet  Schamanernes  Indflydelse  er  aftaget  meget,  er 
den  dog  næppe  forsvunden,  og  der  er  ingen  Tvivl  om,  at, 
saalænge  saadanne  unaturlige,  uhyggelige  Væsener  existere, 
maae  de  gjøre  et  mægtigt  Indtryk  paa  et  raat,  uvidende  Folk. 
Vel  er  det  næsten  et  Aarhundrede  siden,  Kristendommen 
begyndte  at  faae  Indpas  hos  Tschuktscherne,  men  den  har 
endnu  ikke  fortrængt  hverken  Schamanerne  eller  de  fra  Fædrene 
nedarvede  Skikke. 

Vi  fik  aldrig  Vished  om,  hvorvidt  vore  uhyggelige  Værter 
vare  Schamaner  eller  ej,  thi  Tschuktscherne  indlade  sig  ikke 
paa  at  besvare  Spørgsmaal,  som  vedrøre  deres  religieuse  Tro, 
og  paa  de  Sporgsmaal,  som  navnlig  Nordqvist  senere  gjorde 
dem  for  at  faae  noget  nærmere  at  vide  om  vore  mærkværdige 
Værter  hin  Nat,  have  de  altid  givet  det  undvigende  Svar,  at 
den  gamle  Mand  hed  Umkaurgin;  videre  var  det  ikke  muligt 
at  faae  ud  af  dem. 

Der  er  ogsaa  al  mulig  Grund  til  at  troe,  at  den  mærk- 
værdige gamle  Kvinde,  som  vi  saae  i  Baaden  ved  Cap 
Schelagskoj,  var  en  Schaman,  men,  ihvorvel  hun  var  mere 
livlig  end  de  i  Hytten,  var  hun  dog  næppe  i  den  rigtige 
Henrykkelsestilstand,  under  hvilken  de,  efter  Wrangels  Ud- 
sagn, springe  og  dandse  omkring,  slaaende  paa  Tromme  og 
udstødende  Besværgelser. 

Strax  efter  at  være  kommen  ind  i  Teltet  havde  jeg  af- 
ført mig  mine  vaade  Klæder  og  var  krøbet  ind  i  det  inderste 
Telt.  Da  Viraldi  havde  kogt  Torsken,  serverede  han  den 
paa  et  Bræt,  som  stilledes  lige  udenfor  Tærskelen,  saa  at 
Jeg  liggende  paa  Maven  kun  behøvede  at  række  Hovedet  og 
en  Arm  ud  under  Forhænget  for  at  deeltage  i  Maaltidet, 
medens  de  andre  tre  lejrede  sig  paa  den  anden  Side  af 
Brættet;  Maaltidet  var  just  ikke  appetitlig,  da  vi  jo  alle  Fire 
maatte   tage   fat   i  Fisken   med  Fingrene,    der  efter  3  Dages 

Fraværelse  fra  Skibet  ikke  vare  overdrevent  rene,  men  det 
smagte  dog  godt,  da  vi  jo  i  samme  Tid  ikke  en  eneste  Gang 
havde  turdet  spise  os  ordentlig  mætte.  Den  gamle  Kvinde, 
der  endnu  var  i  det  indre  Telt,  brummede  arrig  ved  enhver 
af  mine  Bevægelser,  hvorved  Forhænget  loftedes  den  mindste 
Smule  ivejret,  saa  at  den  iiskolde  Luft  kom  ind  til  hende. 
Senere  veg  hun  dog  Pladsen  for  Nordqvist,  der  naturligviis 
ikke  kunde  falde  i  Søvn  i  det  ydre  Telt,  der  saagodtsom  ingen 
Beskyttelse  gav,  da  Loftet  var  saa  gjennemhullet,  og  selv  i 
det  indre  Telt,  der  ikke  var  saa  stort,  at  man  kunde  ligge 
udstrakt,  var  der  saa  koldt,  at  vi  til  Trods  for  vor  Træthed, 
vaagnede  meget  tidlig  næste  Morgen. 

Vinden  hylede  udenfor,  og,  da  vi  saae  ud  ad  Døren,  fog 
Sneen  os  i  Ansigtet,  saa  at  vi  i  de  første  Ojeblikke  slet  ikke 
saae  noget.  Paa  Grund  af  det  os  omgivende  Terrain  syntes  det 
fra  Hytten,  som  om  Vinden  var  Sydvest;  vi  saae  allerede  i 
Aanden  »Vega«  liggende'  i  iisfrit  Vand  og  ventende  paa  vor 
Tilbagekomst,  medens  vi  laae  her  i  en  ussel  Hytte,  5  å  6 
danske  Miil  fra  Kysten,  uden  at  kunne  naae  Skibet  alene  i 
den  forrygende  Sneestorm.  Vi  vare  næsten  bange  for  at 
spørge  vore  Førere,  om  de  havde  i  Sinde  i  dette  Vejr  at 
fortsætte  Farten,  af  Frygt  for  at  faae  et  afslaaende  Svar; 
men  heldigviis  vidste  de,  hvad  vi  ikke  vidste,  nemlig  at  man 
oppe  paa  Højderne  vilde  være  fri  for  Sneefoget,  og  uden  Ind- 
vendinger gjorde  de  derfor  Slæderne  færdig  til  Opbrud. 

Imidlertid  fik  vi  Besøg  af  nogle  Fiskere,  som  boede  i 
kort  Afstand  ved  Søens  Bred.  Paa  vor  Fart  kom  vi  forbi 
deres  Telte,  der  kun  bestode  afBaadene,  der  vare  kæntrede, 
og  et  Par  Huder  vare  da  hængte  over  Stokken,  som  holdt 
den  ene  Lønning  ivejret. 

Forsynede  med  nogle  raa  frosne  Fisk,  som  vor  Sult 
tvang  os  til  at  spise  i  Dagens  Lob,  begave  vi  os  paa  Vejen 
og  vare  efter  en  Times  Kjørsel  atter  oppe  paa  Højderne, 
hvor  Solen   skinnede,    medens   Dalen    under   os   af  Sneefoget 

var  skjult  for  vore  Øjne.  Vi  gik  saaledes  glip  af  den  store 
Fordeel,  som  Kjørslen  paa  den  glatte  lis  vilde  have  bragt  os. 
Imidlertid  trøstede  vi  os,  da  vi  fandt,  at  Vinden  som  sæd- 
vanlig var  Nordvest,  saa  at  vi  ingen  Grund  havde  til  at  frygte 
for  at  sinke  »Vega«s  Rejse,  men  vi  maatte  jo  rigtignok  op- 
give Haabet  om  at  komme  til  at  deeltage  i  Middagsmaaltidet 
paa  »Vega«,  da  Kjørslen  paa  Tundraen  gik  meget  lang- 
sommere, end  den  vilde  have  gjort  paa  Isen. 

Forresten  kunde  vi  ikke  noksom  beundre  vore  Hunde, 
der,  siden  vi  forlode  Pitlekaj,  ikke  havde  været  spændt  fra 
Slæderne.  De  laae  om  Natten  i  Seletøjet  rullede  sammen  i 
en  Klump  med  Snuden  ned  mellem  Forpoterne  og  bleve 
snart  fuldstændig  dækkede  af  Sneen,  der  føg  over  dem  som 
et  Tæppe,  hvoraf  man  om  Morgenen  næsten  maatte  grave 
dem  ud.  Under  hele  Rejsen  havde  vi  heller  ikke  seet  dem 
faae  Mad  af  Førerne  en  eneste  Gang,  men,  kom  en  Fugl  i 
Nærheden,  vare  de  rigtignok  heller  ikke  til  at  styre;  i  vild 
Fart  styrtede  hele  Spandet  afsted,  saa  at  det  næsten  var 
umuligt  at  stoppe  dem.  Det  Samme  var  Tilfældet,  hvis  de 
i  Nærheden  af  Vejen  lugtede  Excrementer  af  Ræve  eller 
andre  Dyr;  det  hjalp  da  ikke,  at  Forerne  pidskede  paa  dem, 
de  gik  ikke  af  Stedet,  forend  Alt  var  opædt. 

Naar  Slæden  saaledes  over  Stok  og  Steen  blev  ført  af- 
sted bort  fra  Vejen,  fandtes  kun  et  Middel  til  at  standse 
dem.  I  dette  Øjemed  have  Tschuktscherne  en  lang  tung 
Stok,  der  er  jernbeslaaet  i  begge  Ender,  og  som  foruden  at 
være  Bremse  paa  Slæden,  hvilket  er  dens  egentlige  Bestem- 
melse, bruges  til  at  kastes  tværs  over  Ryggen  paa  en  eller 
anden  Hund,  der  ikke  trækker  nok.  For  os  saae  det  ud, 
som  om  Rygraden  paa  Dyret  maatte  blive  knuust,  men  det 
er  en  Selvfølge,  at  Tschuktscherne  vide  god  Besked  om, 
hvormeget  de  kunne  byde  deres  Hunde,  thi  de  vide,  at  disse 
ere  dem  uundværlige. 

Naar  Hundene  en  sjelden  Gang  vare  overanstrengte,  vare 
Tschuktscherne  ogsaa  meget  omhyggelige  for  atter  at  helbrede 
dem.  En  Vintermorgen  kom  saaledes  en  Tschuktsch  ombord 
paa  »Vega«,  bærende  en  næsten  ihjelfrossen  Hund,  som  han 
bad  os  kalde  tillive ;  han  havde  tilbragt  den  foregaaende  Dag 
og  Nat  paa  Isen  i  meget  haardt  Vejr,  og  tilsidst  var  en  af 
hans  Hunde  styrtet  om.  Den  blev  nu  bragt  ned  paa  Mellem- 
dækket, og  efter  nogle  Timers  Frottering  kom  den  igjen  til- 
live; vi  beholdt  den  et  Par  Dage  ombord  og  fodrede  den 
godt  med  Pemmikan,  indtil  dens  Herre  kom  og  hentede  den. 
Hans  Taknemmelighed  havde  vist  mere  sin  Grund  i  Glæde  over 
at  have  bevaret  Hunden  og  dens  Arbejdskraft  for  sig  selv 
end  i  Kjærlighed  til  Dyret.  Man  seer  ofte  Tschuktschhunde 
med  Skoe  paa  Fødderne,  men  ogsaa  her  gjælder  det  mest 
om  at  kunne  drage  Nytte  af  Hunden  og  næppe  om  at  skaane 
den  for  dens  egen  Skyld. 

Tschuktscherne  ere  i  det  Hele  taget  meget  barbariske 
mod  deres  Hunde,  de  sparke  dem  og  slaae  dem,  uagtet  de 
iforvejen  ikke  have  det  for  godt.  Kun  saalænge  Hundene 
ere  ganske  smaa,  behandles  de  med  Omsorg  og  faae  Lov  til 
at  opholde  sig  i  det  indre  Telt;  saasnart  de  ere  blevne  store 
og  stærke  nok,  spændes  de  for  Slæden  og  føre  for  Fremtiden 
et  Liv,  der  kan  give  Ordet  »et  Hundeliv«  -dets  værste  Be- 
tydning. Ere  de  hjemme,  da  opholde  de  sig  i  det  ydre  Telt, 
hvor  Temperaturen  ofte  synker  til  -i-  30 °,  faae  som  Føde 
kun  de  tarvelige  Levninger  af  Tschuktschernes  Maaltider, 
eller  undertiden,  naar  de  leve  rigtig  flot,  en  Grød,  kogt  paa 
Sælhundeknokler;  kun  sjeldent  tilfalder  dem  lidt  Spæk. 

De  see  derfor  ogsaa  for  det  Meste  magre  og  daarlige 
ud,  liste  omkring  for  at  finde  Noget,  der  paa  nogen  Maade 
kan  spises;  naar  der  fra  »Vega«  blev  udbaaret  Spildevand, 
Fejeskarn  eller  Lignende,  saae  man  alle  Tschuktschhundene 
lobe  omkap  for  at  komme  hen  til  Dyngen,  i  Almindelighed 
trækkende  Slæde  og  Alt  med  sig. 


jgø  Tschuktschernes  Hunde. 

Tschuktschernes  Hunde  ligne,  som  allerede  omtalt,  meget 
Ulve  og  ere  af  den  Race,  som  i  Almindelighed  kaldes 
Eskimohunde;  de  ere  uforsonlige  Fjender  af  Bjørne,  Ulve  o.  s.  v. 
og  ere  derfor  en  udmærket  Vagt  for  Tschuktscher,  som  boe 
eensomt.  Mod  Fremmede  ere  de  ogsaa  fjendtligsindede,  men 
i  Reglen  gjør  deres  Skyhed  dem  mindre  farlige. 

Kun  sjeldent  seer  man  en  smuk  Hund;  den  tykke  Pels, 
der  sidder  i  vild  Uorden,  og  hvis  Farve  som  oftest  er  smudsig 
gul,  undertiden  rødlig,  er  i  Reglen  alt  Andet  end  smuk;  dog 
findes  der  enkelte  sorte,  glathaarede  Hunde,  der  see  ganske 
godt  ud  trods  den  lange,  spidst  udløbende  Snude  og  de  spidse 
opretstaaende  Øren.  Deres  Størrelse  er  meget  afvexlende; 
YV rangel  siger,  at  en  god  Slædehund  bør  være  5V2  Ovarteer 
høj  og  6  Qvarteer  lang,  men  kun  faa  blandt  Tschuktschernes 
Hunde  naae  denne  Størrelse. 

Deres  Gjoen  ligne  meget  Ulvehyl  og  udstødes  i  de  for- 
skjelligste  Tonarter.  Undertiden  holde  de  en  ligefrem  Con- 
cert,  især  ligefor  de  skulle  kjøre,  medens  de  staae  forspændte 
og  vente  paa  at  sætte  sig  i  Bevægelse.  Man  kan  tydelig 
skjelne  forskjellige  Tonarter  ligefra  den  højeste  Discant  til 
den  dybeste  Bas,  ingen  Mellemstemme  mangler;  begynder 
et  Spand  paa  en  saadan  Concert,  da  stemme  alle  tilstede- 
værende Hunde  i  med,  og  stundom  havde  vi  saadanne  Chor 
paa  henved  100  Stemmer  omkring  Skibet,  hvilket  var  alt 
Andet  end  behageligt. 

Til  forskjellige  Tider  udbryde  smitsomme  Sygdomme 
blandt  Hundene,  og  mange  Folk  miste  derved  al  deres  Vel- 
stand. Wrangel  fortæller  en  næsten  rorende  Historie  om  en 
ulykkelig  Jukagirfamilie,  der  under  en  saadan  Epidemi  med 
Fortvivlelse  saae  den  ene  af  sine  Hunde  døe  efter  den  anden; 
tilsidst  havde  den  kun  to  Hvalpe  tilbage,  og  for  at  bevare 
dem,  tog  Jukagirkvinden  sine  Børn  fra  Brystet  og  lod  Hval- 
pene die.  De  bleve  ogsaa  reddede,  og  Familien  lønnedes  ved 
at  see  dem  blive  Stamfædre  til  en  nv  0?  kraftig  Race. 

Efter    at    have    kjørt    paa    den    vestlige  Skraaning   af  et 
Højdedrag  saae  vi  Kl.  iVa  fra  Toppen  af  en  Bakke  pludselig- 
et  stort  aabent  Vand  for  vore  Fødder;   »men  hvor  er  »Vega«?« 
spurgte    vi   hinanden,    lidt   ubehagelig    overraskede,    idet    vi 
troede,  at  det  var  Havet,  vi  havde  for  os. 

Efter  at  havde  seet  os  lidt  om,  opdagede  vi  imidlertid 
en  smal,  lav  Landstrimmel  mod  Nord  og  udenfor  denne  den 
ujævne  Haviis,  samt  endelig  langt  imod  Nordvest  Skibet 
midt  i  Isen,  som  et  lille  sort  Punct. 

Det  gik  nu  rask  ned  ad  Bjerget  og  over  Isen,  der  nær- 
mest ved  Randen  af  den  store  Lagune,  som  vi  havde  taget 
for  det  aabne  Hav,  var  tilstrækkelig  stærk  til  at  bære  Slæ- 
derne. Vi  havde  ikke  kjort  ret  længe  paa  den,  førend  Snee- 
foget atter  begyndte,  og,  da  vi  nu  kjorte  lige  mod  Vinden, 
var  det  højst  ubehageligt  at  sidde  stille  paa  Slæden,  som 
vore  Førere  forbøde  os  at  forlade. 

Man  kan  ikke  undlade  at  beundre  den  overordentlige 
Sikkerhed,  hvormed  Tschuktscherne  finde  Vej,  selv  i  det 
tætteste  Sneefog  eller  fuldstændig  Taage.  Sneen,  der  farer 
hen  over  de  udstrakte  Iismarker  eller  Tundraer,  udslette  hur- 
tig ethvert  Spor,  og  let  kjendelige  Puncter  kunne  de  ikke 
see  i  Sneefoget;  men  alligevel  afvige  de  ikke  fra  den  rette 
Cours,  undtagen  naar  de  tvinges  dertil  af  Torosser,  aabent 
Vand  eller  lignende  Hindringer,  og  ved  saadanne-  Afvigelser 
iagttage  de  altid,  at  disse  ophæve  hverandre,  saa  at  Hoved- 
retningen blive  den  samme.  I  Lobet  af  Vinteren  var  Vindens 
Hovedretning  Nordnordvest,  og  alle  Sneemasserne  laae  derfor 
i  denne  Retning.  Dette  tjente  Tschuktscherne  til  Vejledning, 
og  de  forstode  med  beundringsværdig  Sikkerhed  at  gjøre 
Brug  deraf;  ja  Wrangel  fortæller  endog,  at,  naar  i  nogen  Tid 
en  anden  Vind  end  .den  i  Almindelighed  fremherskende  havde 
blæst,  gravede  hans  Førere  den  derved  opstaaede  Sneebunke 
bort,  og  bestemte  Vejen  efter  den  gamle  nedenunder  liggende 
Bunke,  hvis  Retning  de  kjendte.    Med  vore  Compasser  stode 

vi  langt  tilbage  for  dem,  idet  disse  kun  kunde  benyttes,  naar 
Slæden  holdt  stille,  da  dens  Rystning  gjorde  enhver  Aflæs- 
ning umulig. 

Efter  tre  Timers  Kjørsel  over  Laguner  og  frosne  Moser 
kom  vi  til  Irgonuk,  hror  vi  bleve  meget  venlig  modtagne, 
og,  da  de  Indfødte  hørte,  at  vi  i  et  Par  Dage  ingen  Mad 
havde  faaet,  og  at  vi  vare  vaade,  spændte  de  strax  friske 
Hunde  for  en  tredie  Slæde,  for  at  vi  saa  meget  hurtigere 
kunde  naae  Skibet.  Denne  Slæde  sendte  vi  imidlertid  til- 
bage paa  Halvvejen,  da  Mørket  faldt  paa,  og  ved  Pitlekaj 
skiltes  vi  fra  Hejlægum  og  Yiraldi,  der  næste  Dag  lovede 
at  bringe  Rensdyrene  ombord.  Alene  vandrede  vi  nu  ud 
mod  »Vega«,  som  vi  i  Sneefoget  først  fik  Øje  paa,  da  vi  vare 
tæt  ved  det.  Under  vor  Fraværelse  havde  Vaagerne  forandret 
saavel  Form  som  Plads,  saa  at  vi  kun  ad  store  Omveje  Kl.  7 l  2 
naaede  Skibet,  hvor  vi  snart  toge  Revanche  for  vore  Savn 
og  atter  tilbragte  en  glad  Aften  sammen  med  vore  Kamme- 
rater, der  havde  begyndt  at  nære  nogen  Uro  for  os. 

Alt  var  uforandret,  der  havde  ikke  været  den  mindste 
Chance  for  at  slippe  bort,  og  ethvert  Haab  blev  tilintetgjort 
af  Menka,  der  14  Dage  senere  atter  besøgte  os  og  erklærede, 
at  Isen  ikke  vilde  gaae  forend  om  35  Uger,  en  Forudsigelse, 
som  slog  mærkværdig  godt  til. 

JLJe  Fleste  vare  nu  komne  til  den  Overbeviisning,  at  en 
Overvintring  var  uundgaaelig,  og  der  begyndtes  allerede  paa 
Forberedelser  til  Vinteren.  Mellemdækket  gjordes  ryddeligt 
for  at  tjene  til  Samlingsrum  for  Mandskabet,  en  Kamin  op- 
sattes der  saavel  som  i  Underofficeersmessen  og  i  Maskinen. 
Paa  Stranden  paabegyndtes  Bygningen  af  et  Iishuus  for  de 
magnetiske  Variationsobservationer.  Tæt  ved  Land  savedes 
Iisstykker  af  halvanden  Alens  Længde  og  en  halv  Alens 
Brede,  og  af  disse  opbyggedes  Murene  saaledes,  at  de 
bleve  ligesaa  tykke,  som  de  enkelte  Iisstykker  vare  brede; 
da  det  var  nødvendigt,  at  Isen  forst  opnaaede  en  vis  Tykkelse, 
paabegyndtes  Savningen  ikke  før  den  24de  October,  da  Isen 
omtrent  var  over  et  Qvarteer  tyk.  Til  hele  Huset  behøvedes 
omtrent  400  Iisstykker  af  ovennævnte  Størrelse,  saa  Murene 
vare  ikke  færdige,  da  Sneestormene  i  de  første  Dage  af  No- 
vember gjorde  alt  Arbejde  umuligt;  forst  den  8de  November 
var  selve  Huset  færdigt,  og  Arbejderne  i  det  Indre  kunde 
begynde.  Det  egentlige  Observationsrum  havde  Form  af  en 
Rectangel;  Taget  bestod  af  Bræder,  der  hvilede  paa  nogle 
Tværbjelker,  og  var  dækket  med  en  Presenning,  og  Højden 
op   dertil   var   omtrent    3  Alen.     Fra    det   nordlige  Hjørne    af 

Observatoriet  førte  en  Gang  af  omtrent  6  Alens  Længde  til 
Døren.  Den  8de  November  blev  der,  som  sagt,  begyndt 
i  det  Indre  med  at  hugge  Huller  i  Jorden  til  Instrument- 
pillerne; da  Jordbunden  var  frossen,  var  dette  Arbejde  lige 
saa  besværligt,  som  om  man  havde  hugget  i  en  Klippe.  Da 
vi  havde  naaet  halvanden  Alen  ned-,  mødte  vi  Vand,  og  vi 
nøjedes  derfor  med  denne  Dybde.  I  det  sydlige,  østlige  og 
vestlige  Hjørne  stilledes  nu  de  tre  Instrumentpiller,  medens 
en  stor  Bordplade  fæstedes  paa  en  fjerde  Pille  i  Midten  af 
Observatoriet.  I  Løbet  af  den  næste  Uge  bleve  Instrumenterne 
selv  stillede  paa  Plads;  men,  da  vi  under  Bygningen  flere 
Gange  havde  seet,  hvor  vanskeligt  det  var  at  finde  Skibet, 
naar  man  kom  fra  Land,  besluttedes  det  ikke  at  begynde 
Observationerne,  før  Vejen  var  afmærket;  dette  skete  ved 
nogle  høje  Iisblokke,  som  opstilledes  mellem  Skibet  og  Ob- 
servatoriet og  forbandtes  ved  en  Line.  Først  efter  at  dette 
langvarige  Arbejde  var  endt,  kunde  de  regelrette  Variations- 
observationer  begynde  den  26de  November. 

Imidlertid  var  Vinteren  fuldstændig  indtraadt.  Allerede 
i  Førstningen  af  October  vare  de  sidste  Trækfugle  dragne 
sydpaa,  og  kun  nogle  Ryper  og  Krager  vare  tilbage.  Ryperne 
jagedes  ivrig,  men  uden  synderligt  Held,  da  de  naturligviis 
vare  meget  vanskelige  at  see  paa  Grund  af  deres  hvide  Dragt; 
samme  Vanskeligheder  mødte  Jægerne  paa  Harejagterne,  saa 
det  kun  var  ved  festlige  Lejligheder,  at  vort  Bord  var  prydet 
med  Vildt.  Kulden,  der  i  Slutningen  af  October  Maaned 
naaede  200,  var  ubehagelig,  især  naar  det  blæste,  men 
hindrede  naturligviis  hverken  Arbejder  eller  Forlystelser  i 
det  Frie. 

Som  allerede  nævnt,  begyndte  November  Maaned  med 
en  Sneestorm,  der  i  flere  Dage  holdt  os  fængslede  til  Skibet; 
thi  i  det  tætte  Sneefog  vilde  det  have  været  farligt  uden 
nogen  afmærket  Vej  at  fjerne  sig  fra  dette.  Dertil  kom,  at 
Iispresningerne  stadig  dannede  Revner  i  Isen,  og  først,  efter  at 

Sneefoget  næsten  var  hørt  op,  kunde  vi  besøge  de  store 
Torosser,  der  havde  dannet  sig  saavel  mellem  Landet  og 
Skibet  som  længere  udenfor.  Paa  Nordsiden  af  vort  lis- 
stykke  var  der  ogsaa  opskruet  noget  lis,  men  Skibet  laa 
godt  og  sikkert;  vel  gyngede  Lamperne  i  Messen  stundom 
frem  og  tilbage,  men  ellers  var  Alt  roligt.  Som  November 
havde  begyndt,  vedblev  den;  i  hele  Maaneden  havde  vi  ikke 
nogen  fuldstændig  klar  Dag;  som  oftest  tudede  Stormen  i 
den  af  et  stærkt  Sneelag  bedækkede  Rigning;  store  Snee- 
driver dannedes  paa  Dækket,  og  Sneen  føg  derfra  lige  i 
Ansigtet  paa  den,  der  stak  Hovedet  udenfor  Doren.  I  de 
sidste  Dage  af  Maaneden  opsattes  Teltet  over  Skibet  fra 
Commandobroen  forefter.  Over  Halvdækket,  hvori  Messens 
to  Skylighter  vare,  spændtes  derimod  intet  Telt,  for  at  ikke 
Dagens  Lys  heelt  skulde  udelukkes  i  den  korte  Tid,  det  var 
os  forundt.  Over  hele  Dækket  lagdes  et  tykt  Sneelag  som 
Værn  mod  Kulden,  og  udenfor  dannede  Vinden  store  Snee- 
driver  i  et  Par  Alens  Afstand  rundt  omkring  Skibet,  der 
saaledes  ved  December  Maaneds  Begyndelse  var  ifort  sin 
Vinterdragt. 

Paa  samme  Tid  iførte  vi  os  ogsaa  vor.  Stærk  Kulde 
tillader,  som  bekjendt,  ikke  Brugen  af  Læderstøvler,  da  disse 
hindre  den  frie  Bevægelse  af  Fødderne.  I  deres  Sted  fik  vi 
Sejldugsstovler;  ved  Udflugter  i  streng  Kulde  havde  vi  to 
Par  Strømper,  en  ulden  Lap,  der  var  surret  om  Foden,  og 
uden  paa  dette  Sejldugsstovler,  i  hvis  Bund  der  var  lagt  lidt 
Hø.  Paa  Kroppen  bare  vi  i  Almindelighed  sædvanlige  varme 
Klædesdragter;  kun  sjelden  brugtes  de  Rensdyrspelse,  hvormed 
Expeditionen  var  udrustet,  og  som  oftest  kun  til  at  sove  i 
paa  vore  Udflugter,  naar  vi  ikke  besøgte  Tschuktschtelte. 
Det  almindelige  Hovedtøj  var  en  Helsingørshue  og  en  Baschlik 
af  Kameelhaar,  af  den  Slags,  som  man  bruger  i  den  russiske  Hær; 
vi  lærte  snart  at  binde  dem  saaledes,  at  kun  Øjnene  vare  frie, 
men  de  vare  saa  varme,    at  man  efter  nogen  Tids  Vandring 

i  Reglen  blottede  hele  Ansigtet.  I  Sneefog  bares  en  Busse- 
ronne af  vandtæt  Toj  uden  paa  Klædesjakken.  Som  Arbejds- 
dragt for  Mandskabet  var  dette  Klædningsstykke  uvurdeerligt. 
Store  Pelsvanter  fuldendte  Paaklædningen.  Jeg  skal  dog  ikke 
undlade  at  omtale  en  Dragt,  som  jeg  til  Forsøg  havde  ladet 
sye  hos  dHrr.  Brodrene  Andersen  i  Kjøbenhavn,  og  som 
sikkert  vil  være  tjenlig  paa  arktiske  Expeditioner.  Oven  paa 
en  almindelig  ulden  Underklædning  bar  jeg  Beenklæder  og 
Trøje  af  Hjorteskind,  forede  med  Ederduunsvat.  Uden  paa 
dette  bar  jeg  et  Par  almindelige  Klædesbeenklæder  og  en 
Uniformsjakke,  og  jeg  har  aldrig  havt  noget  Overtøj  nødig, 
uagtet  jeg  flere  Gange  timeviis  har  siddet  paa  en  Tschuktsch- 
slæde  i  30  til  35°  Kulde.  Paa  den  anden  Side  generedes  jeg 
aldrig  af  Varme,  selv  naar  jeg  gik  en  lang  Vandring  i  den, 
medens  den  almindelige  Pelsdragt  blev  utaalelig  varm  efter 
en  Times  rask  Gang. 

Ved  December  Maaneds  Begyndelse  var  Skibet  færdigt 
til  Vinterbolig,  saaledes  som  jeg  nu  nærmere  skal  beskrive. 
Ude  fra  seer  man  over  Teltet  ikke  mindre  end  5  Skorsteens- 
piber  fra  Kahyssen  og  Kaminerne  i  Underofficeersmessen, 
Mellemdæk,  Maskinen  og  Officeersmessen ;  selve  Skroget  er 
næsten  skjult  af  de  store  Sneedriver,  der  kun  levne  en  smal 
Gang  langs  Skibssiden;  i  denne  findes  to  Brandvaager,  der 
stadig  holdes  aabne  af  Vagten.  Paa  det  store  Iisstykke, 
hvorved'  Skibet  er  fortøjet,  staaer  Svinehuset,  beskyttet  af  et 
tykt  Sneelag  mod  Kulde  og  Vind,  og  desuden  staaer  der 
omkring  Skibet  nogle  af  vore  Slæder,  der  daglig  bruges  til 
at  hente  lis  til  Smeltning  og  engang  om  Ugen  til  at  hente 
Drivtommer  til  Brændsel  inde  fra  Land,  hvor  vi,  inden  Sneen 
skjulte  Alt,  paa  forskjellige  Steder  havde  oprettet  Depoter  af 
Drivtømmer.  Agten  for  Stormasten  staaer  Træstigen,  der 
i  Begyndelsen  af  Vinteren  var  den  eneste  Opgang;  da  Snee- 
laget senere  blev  tykkere  og  haardere,  byggedes  en  stor, 
prægtig  Trappe,  som  dog  atter  forsvandt  for  Maisolens  Straaler. 

Omkring  Skibet  sees  endvidere  i  Reglen  nogle  Tschuktsch- 
slæderj  hvis  Forspand  ligge  sammenkrøbne  i  Sneen,  medens 
deres  Herrer  ere  oppe  paa  Skibet  for  at  tigge  eller  handle; 
slipper  nogen  Hund  ud  af  sin  Sele,  søger  den  strax  hen  til 
de  store  Affaldsdynger,  som  ligge  nogle  hundrede  Alen  fra 
Skibet.  Ombord  er  der  gjort  saa  ryddeligt  som  muligt. 
Dækket  er  belagt  med  Snee,  der  knager  og  skriger  under 
Fødderne,  naar  man  gaaer.  Agter  ude  staaer  Vandstands- 
maaleren;  over  et  Hjul,  der  er  sat  op  paa  Mesanbommen, 
gaaer  en  Messingline,  hvis  ene  Ende  er  forankret  paa  Bunden, 
medens  en  Vægt  hænger  i  den  anden  noget  nedenfor  Hjulet; 
en  Viser,  der  er  fastgjort  paa  Linen,  glider  op  og  ned  ad  en 
inddeelt  Scala  og  angiver  Vandstanden,  som  aflæses  hver 
Time.  Dampbarkassen,  der  i  Søen  staaer  over  Mellemdæks- 
lugerne,  er  nu  flyttet  til  Side,  saa  at  der  i  Midten  af  Skibet 
er  en  rummelig  Plads,  hvor  der  hugges  og  saves  Brænde  o.  s.  v. 
I  Storlugen  er  indsat  et  Skylight,  der  dog,  saalænge  Teltet 
er  oppe,  ikke  giver  tilstrækkeligt  Lys;  saavel  paa  Mellemdæk 
som  i  Folkelukafet  maa  der  hele  Dagen  brænde  Lamper. 
Forude  om  Styrbord  ligger  Iisforraadet  til  Smeltning,  og  hver 
Nat  smeltes  under  Vagtens  Tilsyn  omtrent  30  Potter  Vand 
til  den  følgende  Dag. 

I  Folkelukafet,  der  opvarmes  af  Kabyssen,  er  der,  for 
yderligere  at  stænge  Kulden  ude,  ophængt  et  Forhæng  for 
Nedgangslugen,  og  Lukafet  er  derved  gjort  til  et  varmt  og 
hyggeligt  Opholdssted;  i  sin  Fritid  kan  Mandskabet  for  Resten 
opholde  sig  paa  det  rummelige  Mellemdæk,  hvor  der  findes 
Drejerbænk,  Høvlebænk  o.  s.  v.  Paa  Mellemdækket  foretages 
alle  Arbejder,  der  kræve  Plads  og  ikke  kunne  udføres  i  det 
Frie;  paa  de  dertil  bestemte  Dage  vaskes  og  tørres  her  Tøj, 
i  Løbet  af  Vinteren  holdes  her  Foredrag  for  Mandskabet, 
snart  over  tidligere  arktiske  Expeditioner,  snart  over  Botanik, 
Zoologi  o.  s.  v.  Om  Søndagen  holdes  her-  Gudstjeneste,  og 
ved  Juletid  opstilledes  her  Juletræ,  —  med  andre  Ord  Mellem- 

dækket  var  det  Sted,  hvor  alle,  saavel  højtidelige  som  glade, 
Sammenkomster  fandt  Sted. 

Vor  Messe,  hvori  vi,  selv  paa  den  mørkeste  Dag,  kunne 
arbejde  et  Par  Timer  ved  Dagens  Lys,  har  denne  store  Fordeel 
fremfor  Mandskabets  Rum.  Teltet  over  Agterskibet  bliver 
nemlig  aldrig  anvendt,  men,  saasnart  det  bliver  mørkt,  og 
Lamperne,  hvoraf  der  hænger  en  under  hver  Skylight,  ere 
tændte,  spændes  en  Presenning  over  disse.  Dette  har  dog 
den  Ubehagelighed,  at  man  i  den  forste  Times  Tid  er  udsat 
for  en  stadig  Regn,  idet  Isen,  som  i  Dagens  Løb  har  samlet 
sig  paa  Ruderne,  smelter  ved  Varmen  fra  Lamperne  under- 
neden og  ved  den  Udestængning  af  Kulden,  som  Presennin- 
gerne medføre.  I  Lukaferne  er  der  derimod  fuldstændig  mørkt 
hele  Dagen.  Fugtigheden  fra  Skylighterne  er  dog  kun  forbi- 
gaaende;  værst  er  Fugtigheden  i  Lukaferne.  Uagtet  Dørene 
fra  disse  ud  til  Messen,  hvor  der  hele  Døgnet  fyres  i  Kaminen, 
ere  aabne,  og  til  Trods  for  Skibssidens  udmærkede  Construc- 
tion,  ere  Væggene  stadig  fugtige;  dog  troer  jeg,  at  vor  Vinter- 
bolig i  denne  Henseende  har  været  meget  bedre  end  mange 
tidligere  Expeditioners.  Vor  Messe  var  i  det  Hele  taget  et 
lige  saa  behageligt  Opholdssted,  som  man  kunde  forlange 
hjemme  under  en  streng  Vinter. 

Medens  vi  havde  den  umaadelige  Fordeel  fremfor  de 
fleste  Expeditioner,  der  have  maattet  overvintre  i  Polar- 
egnene, at  vi  endog  paa  vor  mørkeste  Dag  nød  et  Par 
Timers  Dagslys,  selv  om  Solen  var  under  Horizonten,  mang- 
lede vi  dog  en  Adspredelse,  som  er  almindelig  under  slige 
Forhold,  nemlig  Jagten.  Vi  saae  vel  i  Efteraaret  Spor  af 
Bjørne  paa  Stranden,  men  Ingen  af  os  har  nogensinde 
her  mødt  en  saadan;  Ulvene,  som  man  træffer,  er  der  ikke 
stor  Fornøjelse  ved  at  jage,  fordi  deres  Kjod  jo  ikke  kan 
bruges  til  Føde.  Desuden  holdt  de  sig  i  nogen  Afstand 
fra  Kysten,  og,  da  de  altid  saaes  ene  eller  højst  to  i 
Følge,   vare    de   ikke    farlige    for  Mennesker;    dog   er   det   en 

Selvfølge,  at  vi  aldrig  vare  fuldstændig  ubevæbnede  paa  vore 
eensomme,  natlige  Vandringer  mellem  Observatoriet  og  Skibet, 
Kun  een  Gang,  nemlig  en  Nat  i  Februar  Maaned,  havde  en 
Ulv  taget  Post  mellem  Torosserne,  der  laae  omtrent  midt 
mellem  Skibet  og  Land,  og  vovede  at  angribe  vore  Hunde, 
der  som  oftest  ledsagede  Observatoren.  Den  fulgte  Bove 
næsten  heelt  ud  til  Skibet,  og,  da  hans  Revolverpatroner  havde 
ligget  nogen  Tid  inde  i  Observatoriet,  klikkede  de  alle,  saa 
at  den  slap  uskadt  bort.  Jagten  paa  de  mindre. Dyr  dreves 
vel,  men  som  ovenfor  nævnt,  var  den  ingenlunde  let  og  i 
Reglen  kun  en  trættende  Adspredelse;  i  den  mørke  Tid  var 
den  aldeles  umulig. 

Vort  Liv  var  altsaa  saare  eensformigt,  men,  takket  være 
de  i  sig  selv  alt  andet  end  behagelige  Vagter  i  Observatoriet, 
gik  Tiden  dog  hurtig.  Meget  af  Tiden  fordreves  med  Studier 
af  forskjellig  Art;  Nordenskiold  medførte  et  udmærket  Biblio- 
thek,  der  naturligviis  mest  indeholdt  arktiske  Rejsebeskrivelser 
og  naturvidenskabelige  Værker;  hver  Morgen  fremlagdes  Dagens 
Nummer  af  »Goteborgs  Handels-  og  Sjofartstidning«,  hvoraf 
vi  besade  en  Aargang,  og  med  største  Interesse  læste  vi 
atter  om  den  russisk  -  tyrkiske  Krig  og  discuterede  dennes 
forskjellige  Tildragelser.  Saasnart  Vejret  var  nogenlunde  be- 
hageligt, gjorde  vi  smaa  Udflugter  til  de  nærmeste  Tschuktsch- 
byer,  hvor  vi  undertiden  tilbragte  Natten,  eller  ogsaa  benyt- 
tedes en  maaneklar  Aften  til  at  aflægge  et  Besøg  hos  den 
eensomme  Vagthavende  i  Iishuset,  hvor  der  ofte  arrangeredes 
smaa  Fester.  Naar  Dagens  Studier  og  Arbejder  i  det  Frie 
vare  endte,  samledes  vi  til  Kort-  og  Skakspil  eller  lignende 
selskabelige  Adspredelser,  saa  at  den  morke  Tid  snart  gled 
forbi.  Mandskabet  sysselsattes  om  Dagen  med  forskjelligt 
Arbejde;  en  Dag  i  Ugen  var  bestemt  til  at  hente  Brændsel, 
en  anden  til  Vask,  en  tredie  var  givet  Folkene  til  at  eftersee 
og  reparere  deres  Tøj,  og  paa  de  andre  Arbejdsdage  var  der 
altid  nok  at  gjøre.     Snart  maatte  der  skovles  Snee  ved  Skibet 


I  gø  Vagterne  i  Observatoriet. 

og  ved  Observatoriet,  for  at  man  kunde  komme  frem;  snart 
maatte  Iispillerne  skaffes  frem  for  Dagens  Lys,  saa  at  Led- 
ningen til  Observatoriet  ikke  heelt  forsvandt;  megen  Tid 
medgik  til  at  hente  34  Tons  Sand  ombord  til  Ballast,  thi, 
da  Jordbunden  ved  Frosten  var  gjort  steenhaard,  var  Arbejdet 
selvfølgelig  langvarigt;  endelig  var  der  naturligviis  en  heel 
Deel  Skibsarbejde,  Reengjoring,  Pudsning  o.  s.  v.  Vagten 
ombord  i  Skibet  besørgedes  udelukkende  af  Mandskabet, 
hvoraf  En  ad  Gangen  havde  Vagt  i  to  Timer,  og  desuden 
ledsagedes  Observatoren  ofte  af  en  Mand. 

Naar  jeg  ovenfor  kaldte  Vagterne  i  Observatoriet  for 
alt  andet  end  behagelige,  da  er  dette  ikke  uden  Grund. 
I  Reglen  observeredes  nemlig  kun  hver  Time,  og  i  Mellem- 
tiden var  der  saaledes  ingen  ligefrem  Tjeneste  at  gjøre;  dog 
var  Afstanden  til  Skibet  saa  stor,  at  der  ikke  kunde  være 
Tale  om  at  gaae  ombord  og  bestille  noget,  og  i  denne  Ret- 
ning troer  jeg  nok,  at  vi  have  været  uheldigere  stillet  end 
alle  Andre,  da  i  Reglen  Observatorierne  have  været  nær  ved 
Skibet,  medens  vort  laa  i  en  Fjerdingvejs  Afstand.  Kystens 
Beskaffenhed  tillod  ikke  Skibet  at  ligge  længere  inde,  og  det 
kunde  ikke  gaae  an  at  bygge  Observatoriet  paa  Isen;  thi, 
selv  om  det  laa  paa  et  grundstødt  Iisstykke,  kunde  man 
dog  aldrig  have  været  sikkret  imod  en  Bevægelse,  og,  hvor 
ubetydelig  denne  end  kunde  være,  vilde  den  have  gjort  de 
magnetiske  Observationer  ubrugelige.  De  meteorologiske 
Iagttagelser  gjordes  af  samme  Observator. 

Vagtens  Ubehageligheder  begyndte  strax,  naar  man  for- 
lod Skibet.  I  de  mørke  Vinternætter  drog  man  afsted  langs 
Linen,  der  var  det  Eneste,  man  kunde  see,  saasnart  Sneen  føg 
lidt;  og  man  kunde  ikke  engang  see,  om  man  gik  op  eller 
ned  ad  Bakke,  saa  at  man  ofte  faldt  over  Sneedriver  eller 
opstaaende  Iisstykker,  især  paa  de  Steder,  hvor  Vejen 
gjennemskar  de  to  Torosbælter.  Var  det  tillige  koldt,  maatte 
Baschlikken   drages   tættere    sammen    om   Hovedet,    og   man 

saae  da  endnu  mindre;  men  værst  var  det  dog,  naar  man 
maatte  gaae  imod  Vinden,  der  pidskede  Sneen  i  Øjnene,  saa 
man  næsten  gik  iblinde.  Jeg  mindes  saaledes  en  Nat  i 
Februar  Maaned,  da  jeg,  efter  at  have  havt  Førstevagten, 
Kl.  2  begav  mig  ombord.  Temperaturen  var  -f-  37°,  og  med 
en  Fart  af  8  danske  Miil  i  Timen  blæste  Vinden  fra  Nordnordvest, 
altsaa  netop  i  Vejens  Retning,  og  hvirvlede  Sneen  op,  saa  at 
man  ikke  kunde  see  10  Skridt  fra  sig,  selv  om  man  vendte 
Ryggen  mod  Vinden.  Men,  som  sagt,  jeg  skulde  gaae  lige 
mod  Vinden,  og  da  var  der  ikke  Tale  om  at  see  fremad;  jeg 
maatte  holde  mig  lige  ved  Linen,  som  laa  paa  Sneen,  og 
af  og  til  træde  paa  den  for  at  forvisse  mig  om,  at  jeg  endnu 
var  paa  Vejen;  derved  gik  jeg  ofte  lige  paa  Sneepillerne  og 
faldt  over  dem.  Af  min  Aande  blev  Baschlikken  snart  fuld 
af  lis  og  var  ligesom  et  koldt  Bræt,  jeg  havde  for  Ansigtet; 
men  det  var  Noget,  som  man  efterhaanden  havde  vænnet 
sig  til.  Næsen  havde  jeg  beskyttet  ved  et  Lommetørklæde, 
som  var  bundet  om  den,  saa  den  var  udenfor  al  Fare;  men, 
hvad  der  ved  slige  Lejligheder  er  det  værste,  Øjenhaarene 
frøs  sammen  og  lukkede  Øjnene.  Jeg  maatte  derfor  hvert 
Øjeblik  vende  Ryggen  mod  Vinden  for  at  tøe  Isen  i  Øjen- 
haarene op  med  Hænderne.  Vi  havde  vel  ombord  en  Slags 
Øjenskjærme  af  Træ,  hvori  der  var  skaaret  en  smal  hori- 
sontal Revne;  men  de  havde  den  Ulempe,  at  man  ikke 
kunde  see  ned  for  sig  og  altsaa  i  dette  Tilfælde  umulig  kunde 
have  fulgt  Linen.  Først  efter  en  trættende  og  højst  ubehage- 
lig Vandring  paa  3  4  Time  naaede  jeg  ombord.  Paa  saa- 
danne  Vandringer  var  der  naturligviis  aldrig  Tale  om  at 
medtage  Bøsse,  thi  den  vilde  have  været  ubrugelig,  da  man 
ikke  kunde  see  Sigtekornet;  de  Fleste  af  os  vare  væbnede 
med  en  Revolver,  Andre  med  en  lang  Kniv,  hvilket  efter 
min  Mening  er  det  sikkreste  og  mest  brugbare  Vaaben  i  et 
saadant  Vejr.  LJnder  disse  Omstændigheder  var  det  over- 
ordentlig heldigt,   at  ingen  Bjørn  aflagde  os  Besøg;   thi   paa 

de  hyppige  eensomme  Nattevandringer  kunde  det  let  have 
havt  Tab  af  Menneskeliv  tilfølge.  Uagtet  vi  efterhaanden 
indsaae,  at  Bjørnebesøg  saa  nær  ved  Land  laae  udenfor 
Rimelighedens  Grændse,  vedbleve  vi  dog  at  være  bevæbnede 
paa  Nattevandringerne;  Tschuktscherne  dræbte  om  Vinteren 
et  Par  Bjørne,  men  det  var  altid  langt  ude  paa  Isen. 

Men  lige  saa  ubehagelige  som  disse  Vandringer  til  Ob- 
servatoriet kunde  være  og  i  Reglen  vare,  lige  saa  mageløse 
kunde  de  undertiden  være,  naar  Maanen  skinnede  i  klart  og 
roligt  Vejr,  eller  naar  Nordlysbuen  paa  den  nordlige  Horizont 
spredte  et  svagt  Lys  ud  over  Isen.  Flere  Gange  droge  vi  i 
saadanne  Nætter,  naar  Kortspillet  i  Messen  var  afsluttet  Kl.  10, 
ind  til  Observatoriet  for  at  opvarte  Observatoren  med  en 
Serenade  og  et  Glas  Punch.  Paa  saadanne  Tider  kunde  man 
ogsaa  fordrive  Tiden  med  Promenader  i  det  Frie  og  nyde 
den  arktiske  Naturs  Skjønhed.  Ofte  ere  de  Mennesker  blevne 
beklagede,  som  skulde  tilbringe  en  Vinter  i  Isens  kolde, 
eensformige  og  øde  Regioner;  men  ligesaa  oite  er  Beklagel- 
sen bleven  tilbageviist,  og  i  Sandhed,  man  bliver  her  Vidne 
til  Naturoptrin,  der  i  Storartethed  kunne  stilles  ved  Siden  af 
Tropernes  Herligheder.  Kan  man  tænke  sig  et  mere  storartet 
Optrin,  end  naar  Sneestormen  hylende  farer  hen  over  lis- 
markerne,  hvirvler  Sneen  højt  op  i  Luften  og  bryder  Isen; 
med  frygtelig  Kraft  presses  Flagerne  imod  hinanden  og  taarne 
sig  op,  den  ene  over  den  anden,  til  et  mægtigt  Bjerg.  Da 
føler  man  ret  Menneskets  Afmagt  lige  overfor  Naturen  og 
priser  det  mægtige  Iisstykke,  som  dækker  Ens  Skib;  thi,  om 
dette  end  er  bygget  saa  kraftigt  og  hensigtsmæssigt,  som 
Mennesker  kunne  gjøre  det,  er  det  dog  kun  en  Nøddeskal 
paa  Isens  Bølger.  Stirrende  gjennem  Sneefoget  og  lyttende 
med  spændt  Opmærksomhed  overvære  vi  Naturens  vældige 
Kamp;  det  knager  og  brager  omkring  os,  som  om  Isen 
vaandede  sig  under  Stormens  Svøbe;  af  og  til  hores  el 
stærkt   Knald,    Skibet  ryster,    men    ligger   snart  atter  rolig  og 

.stille.  Stormen  ophører,  og  vi  kunne  besøge  Kampens  Skue- 
plads, hvor  Iisflagerne  ligge  knuste  ovenpaa  hverandre  ligesom 
lemlæstede  Lig  paa  en  Valplads.  Natten  falder  paa,  og  vi 
gaae  til  Hvile;  men  inde  paa  Stranden  gaaer  den  Vagt- 
havende, eensom,  beundrende  den  herlige  Ro  i  Naturen,  som 
har  fulgt  efter  Stormens  Raseri.  Paa  den  dybe  blaa,  arktiske 
Himmel  straale  Stjernerne  med  en  Glands,  saa  klar  og  saa 
herlig,  at  end  ikke  Sydens  lovpriste  Himmel  overgaaer  den. 
Den  stærke  Kulde  mærkes  knap,  thi  ingen  Vind  rører  sig; 
i  Kulden  er  Luften  saa  reen  og  klar,  Sindet  føler  sig  saa  let 
og  frit.  Paa  den  nordlige  Horizont  hæver  Nordlyset  sig  i 
en  klar  Bue  med  et  svagt,  roligt  Lys,  hvorigjennem  Stjer- 
nerne skinne  med  uformindsket  Glands.  Underkanten  af 
Buen  er  skarp  afskaaret,  og  i  det  mørke  Segment  under  den 
synes  Himlens  Farve  endnu  dybere;  opad  har  Buen  derimod 
ingen  skarp  x-\fgrændsning,  men  Lyset  bliver  svagere  og  svagere 
og  forsvinder  tilsidst  heelt.  Undertiden  skyder  en  svag  Straale 
op  mod  Zenith,  men  ellers  er  hele  Phænomenet  i  fuld  Sam- 
stemning med  Naturens  majestætiske  Ro.  Ved  Fuldmaane 
fordunkles  Nordlyset  fuldstændig  af  dennes  klare,  stærke  Lys, 
der  ved  Gjenskinnet  fra  Sneens  udstrakte  Flade  næsten  gjør 
Natten  til  Dag.  Skinnende  hvid  ligger  Isen  for  Beskuerens 
Øjne,  hist  og  her  kaster  en  mægtig  Toros  sin  Skygge,  og 
midt  i  dette  Chaos  ligger  Skibet,  vort  Hjem,  ligesom  i  et  ved 
et  Trylleslag  tilfrossent,  oprørt  Hav. 

Under  saadanne  Forhold  gaae  Vagterne  hurtig;  men, 
naar  Himlen  er  overtrukken,  og  Sneen  fyger  omkring  Obser- 
vatoriet, holder  man  sig  helst  inde  i  dette,  og  da  er  Tiden 
lang.  I  Begyndelsen  prøvede  vi  paa  at  læse,  men  selv  den 
letteste  Lecture  blev  snart  lagt  tilside,  og  man  var  da  alene 
med  sine  egne  Tanker,  spadserende  op  og  ned  i  Gangen, 
hvor  man  kun  kunde  tage  sex  Skridt.  Blandt  de  faa  Sysler, 
man  havde  foruden  selve  Observationen,  maa  nævnes  den  at 
passe  Lampen,    hvormed   Observatoriet   oplystes,    thi  Steen- 

olien  frøs  stadig,  saa  at  man  maatte  tøe  den  op  ved  en  lille 
Spritlampe.  Der  var  bragt  to  Kautschukmatrasser  iland,  og 
snart  vænnede  man  sig  til  at  sove  paa  disse  i  Tiden  mellem 
Observationerne,  indhyllet  i  en  Pels  og  med  et  Par  Rensdyrs- 
skind  om  Fødderne,  skjøndt  Temperaturen  ofte  var  200  under 
Frysepunctet.  Hundene,  der  i  Regelen  fik  Lov  til  at  ligge 
paa  den  anden  Matras,  foretrak  dette  Leje  fremfor  deres 
uldne  Tæpper  i  Nedgangskappen  ombord  paa  Vega;  de 
fulgte  næsten  altid  ombord  med  den  ene  Vagthavende,  for 
strax  at  gaae  iland  med  den  næste.  Inde  i  Observatoriet 
vare  de  undertiden  et  ret  underholdende  Selskab,  ja  de 
brugtes  endog  af  nogle  som  en  varm  Overdyne.  For  Resten 
vare  de  yderst  vagtsomme,  og  intet  levende  Væsen  kunde 
nærme  sig  Observatoriet,  uden  at  de  strax  gjøende  fore 
til  Døren. 

Efter  at  den  strenge  Vinter  var  falden  ind,  ønskede  vi 
naturligviis  ikke,  at  Isen  skulde  bryde  op;  thi  vi  vilde  vel 
næppe  alligevel  have  naaet  iisfrit  Farvand,  og  vor  nuværende 
Plads  havde  viist  sig  at  være  god.  Et  Par  Gange  i  December 
Maaned  var  dog  en  saadan  Katastrophe  at  frygte.  Den  16de 
December  om  Morgenen  kom  saaledes  pludselig  et  Vindstød 
fra  SV.,  og  saa  hurtigt  som  muligt  forlode  alle  ombord 
værende  Tschukscher  Skibet,  der  dog  blev  liggende  ganske 
rolig.  Tre  Dage  efter  purredes  hele  Mandskabet  ud,  fordi 
Isen  sprak  ved  Styrbords  Fokkerøst;  Alle  styrtede  op,  og 
Chefen  blev  purret,  men  det  viste  sig  dog,  at  der  ikke  var 
nogen  Fare  paafærde.  I  Nytaarsdagene  havde  vi  en  vold- 
som sydlig  Storm,  men  som  Følge  af  den  lave  Vandstand 
lode  de  grundstødte  Iisstykker  sig  ikke  rokke  og  holdt  paa 
hele  Iisdækket,  som  laa  indenfor  det  mægtige  Torosbælte, 
der  havde  dannet  sig  en  halv  Miil  nordenfor  Skibet;  uden- 
for dette  var  der  derimod  en  aaben  Rende,  som  strakte  sig 
i  nordlig  Retning.  Havde  der  ved  denne  Lejlighed  været 
Højvande,  vilde  Situationen  have  været  meget  alvorlig,  og  vi 

havde  maaskee  faaet  Brug  for  det  Proviantdepot,  som  var  op- 
rettet tæt  ved  Observatoriet  for  det  Tilfælde,  at  Vega  skulde 
blive  knuust  af  Isen,  og  som  indeholdt  Levnetsmidler  for 
30  Mand  i  næsten  4  Maaneder. 

Imidlertid  begyndte  Dagene  at  længes,  og  som  for  at 
minde  os  midt  i  Vinternatten  om  den  kommende  Vaar 
plantede  Kjellman  Karse  paa  Klatpapir,  og  snart  var  vor 
Messe  prydet  med  herlige  hængende  Haver.  I  December 
Maaned  havde  Temperaturen  stærkt  nærmet  sig  -r-  400*),  men 
i  de  tre  sidste  Dage  af  Maaneden  steg  den  pludselig  endog 
til  -f-  i°,2;  den  faldt  naturligviis  hurtig  igjen,  og  i  Slutningen 
af  Januar  havde  vi  vor  koldeste  Dag  (den  25de),  hvis  Medium 
var  -=-42°,6,  medens  Minimum  endog  var  -4- 46°, 5. 

Paa  forskjellige  Tider  holdt  Lægen  Eftersyn  blandt 
Mandskabet  for  itide  at  opdage  mulige  Skjørbugstilfælde, 
men  noget  saadant  forekom  aldrig.  Under  hele  Vinteren 
forekom  ingen  alvorlige  Sygdomstilfælde,  hvilket  maa  tilskrives 
det  stadige  Arbejde,  hvortil  Mandskabet  holdtes,  samt  den 
udmærkede  Kost.  Stor  Indflydelse  paa  Sundhedstilstanden 
har  naturligviis  den  Omstændighed  havt,  at  vi  selv  paa  vor 
mørkeste  Dag  havde  4  Timers  Dagslys.  I  det  Væsentlige 
levede  Mandskabet  og  Messemedlemmerne  paa  samme  Kost; 
4  Dage  af  Ugen  conserverede  Sager,  2  Dage  Saltmad  og 
endelig  om  Søndagen  Suurkaal  og  Conserver;  desuden  ud- 
deeltes  til  alle  Maaltider  rigelig  Tilsætning  af  Vegetabilier, 
ligesom  hver  Mand  daglig  fik  i  Kubiktomme  Citronsaft  og 
lige  saa  meget  Tranebærsaft.  I  Lasten,  hvor  Provianten  for 
største  Delen  opbevaredes,  holdt  Temperaturen  sig  stadig  et 
Par  Grader  over  Nulpunctet;  i  Folkelukafet,  Underofficeers- 
messen  og  Officeersmessen  varierede  Maanedens  Middel- 
temperatur mellem  -j-  15  °  og  +  18  °,  paa  Mellemdækket 
mellem  -f  6°  og  4-  12  °  og  endelig  i  Maskinrummet  mellem 
-4°   og  -  7°. 


*)  Alle  Temperaturer  ere  angivne  efter  Celsii  Scala. 

Januar  Maaned  svandt  hen  uden  Afbrydelse  i  Eensformig- 
heden,  undtagen  at  det  ene  Tschuktschtelt  efter  det  andet 
flyttedes  bort  fra  Pitlekaj  østerpaa,  de  fleste  til  Naiskaj,  hvor 
der  var  rigelig  Fiskefangst  i  de  store  Laguner.  Dette  be- 
røvede os  imidlertid  ikke  stadige  og  talrige  Besøg  af  Tschuk- 
tscher,  hvoraf  Skibet  hver  Dag  var  fuldt.  Vi  brugte  naturligviis 
enhver  Lejlighed  til  at  gjøre  os  bekjendte  med  deres  Leveviis; 
men  det  var  dog  særlig  Nordqvist,  hvem  dette  Arbejde  paa- 
laa,  og  han  samlede  bl.  a.  et  Ordforraad  paa  omtrent  iooo 
Ord.  Expeditionen  hjembragte  desuden  en  ret  anseelig  ethno- 
graphisk  Samling. 

Ved  Februar  Maaneds  Begyndelse  var  det  sidste  Telt  i 
Pitlekaj  borte,  og  vort  Observatorium  stod  nu  eensomt  midt 
paa  Stranden;  da  imidlertid  Dagen  var  bleven  betydelig 
længere,  begyndte  Udflugterne  til  de  nærmeste  Byer  at  blive 
jævnligere.  Solen  stod  op  kort  efter  Kl.  9,  saa  at  vi  en 
Ugestid  ind  i  Februar  begyndte  at  spise  Frokost  ved  Dagens 
Lys,  og  Lamperne  i  Messen  bleve,  for  at  spare  paa  Steen- 
olien, først  tændte  Kl.  5  om  Eftermiddagen.  Den  8de  Februar 
havde  vi  for  første  Gang  den  Glæde  at  see  aabent  Vand  i 
2  danske  Miles  Afstand,  Noget,  som  senere  gjentog  sig,  saa- 
snart  vi  havde  et  Par  Dages  sydlig  Vind.  Tschuktscherne 
kjørte  strax  ud  til  Iiskanten,  og  nogle  af  dem  fangede  et 
Par  Sæler.  Paa  Tilbagevejen  gjorde  de  altid  en  stor  Omvej 
uden  om  Vega,  af  Frygt  for,  at  vi  skulde  opdage  deres 
Fangst  og  maaskee  concurrere  med  dem,  Noget,  som  vi  dog 
af  billige  Hensyn  afholdt  os  fra;  det  lykkedes  ogsaa  en 
Mand  fra  Jinredlin  at  dræbe  en  Bjørn.  De  nærmest  paa- 
følgende Dage  efter  en  heldig  Fangst  vare  Besøgene  ombord 
i  Vega  meget  færre;  men  knap  var  Fangsten  fortæret,  før  de 
atter  indfandt  sig,  og  det  stadige  Raab:  »Oinga  murgin 
kaukau!«  (jeg  har  ingen  Mad)  lød  i  vore  Øren  fra  Morgen 
til  Aften. 

Rene  Smaating  betragtedes  som  en  stor  Afvexling  i  vort 
eensformige  Liv.  Saaledes  var  der  almindelig  Glæde,  da  vi 
midt  i  Februar  modtoge  Besøg  af  en  gammel  Ven  fra  Kajpij. 
Hvor  ubetydelige  saadanne  Hændelser  end  vare,  frembøde 
de  dog  under  vore  Forhold  altid  en  Afvexling,  og  en  endnu 
større  fik  vi,  da  Tschuktscherne  i  Slutningen  af  Maaneden 
begyndte  at  drage  til  Markedet  i  Anijuisk.  Allerede  i  Januar 
Maaned  havde  der  været  Tale  om,  at  Nordqvist  skulde  rejse 
til  Anadyrsk  eller  Nischnej  Kolymsk  med  Breve;  men  Tschuk- 
tscherne,  som  skulde  kjøre  for  ham,    udebleve.     Nu  frembød 


Isning. 

der  sig  derimod  en  gunstig  Lejlighed  til  at  sende  Breve 
afsted,  og  den  blev  ogsaa  benyttet.  Næsten  hver  Dag  kom 
to  eller  tre  store  Slæder,  forspændte  med  indtil  28  Hunde; 
de  opholdt  sig  for  det  Meste  i  nogle  Timer  ved  Skibet; 
der  var  hver  Dag  nye  Ansigter,  Folk  fra  fjernere  liggende 
Steder,  som  det  altid  havde  sin  Interesse  at  udspørge.  Paa 
Grund  af  Usikkerhed  for  Fremkomsten  afsendtes  dog  kun 
kortere  Breve. 

I  Begyndelsen  af  Marts  havde  vi  fiere  Solskinsdage,  saa 
at  vi,  der  nu  vare  vante  til  det  morke,    kolde,  triste  Vejrlig, 

syntes,  at  det  var  Sommer,  uagtet  Temperaturen  som  oftest 
var  2O0  under  Frysepunctet;  dog  var  der  endnu  Intet  at 
gjøre  for  Naturforskerne,  da  et  mægtigt  Sneelag,  der  stadig 
forøgedes,  endnu  dækkede  Jorden. 

Med  April  Maaned  begyndte  et  nyt  Liv.  Flere  Dage 
om  Ugen  anvendtes  til  at  save  Isen  bort  fra  Skruen,  og,  da 
denne  var  fri,  blev  der  langs  Bagbords  Side  savet  en  Række 
Vaager,  der  senere  forenedes,  saa  at  Vega  kom  til  at  ligge 
i  en  Dok.  Efterhaanden  som  Isen  smeltede  i  Løbet  af  For- 
aaret  og  som  en  Følge  deraf  hævede  sig,  kom  Skibet  atter 
til  at  hænge  i  den,  saa  at  Arbejdet  fortsattes  uafbrudt. 
Dagene  vare  nu  saa  lange  og  Dagslyset  i  Messen  saa  stærkt, 
at  Naturforskerne  kunde  begynde  at  arbejde  med  Mikroskop 
og  lignende  Instrumenter,  og  alle  Samlingerne  fra  Efteraaret 
kom  nu  frem  for  at  bearbejdes.  Som  Følge  af,  at  Alles  Tid 
saaledes  var  optaget,  maatte  de  regelrette  Timeobservationer 
ophøre  den   iste  April. 


TOLVTE  CAPITEL. 

Tuleaften  i  Isen. 


.Langt  borte  fra  Hjem  og  Arne  samles  deroppe  i  den  kolde, 
mørke  Iisørken  en  lille  Flok  Mennesker  for  at  højtideligholde 
Julefesten,  der  nu  derhjemme  samler  Alle,  i  Slot  som  i  Hytte, 
til  en  fortrolig,  glad  Sammenkomst.  Afstængte,  som  de  ere, 
fra  den  ydre  Verden,  fole  de  sig  denne  Aften  ligesaa  nær 
knyttede  til  hinanden,  som  om  de  udgjorde  een  stor  Familie, 
til  hvis  Hoveder,  Expeditiønens  Chefer,  Alle  med  Tillid  og 
Fortrøstning  see  op,  naar  Elementerne  rase  omkring  det  skrø- 
belige lille  Hjem,  hvortil  de  have  betroet  sig,  og  true  med 
at  ødelægge  denne  lille  Nøddeskal  i  Isens  Bølger. 

Jeg  har  altid  tænkt  mig  og  ofte  hørt  udtale,  at  til  en 
rigtig  hyggelig  Juleaften  hørte  Snee  paa  Gaden,  desto  be- 
hageligere følte  man  sig  inden  Vægge,  og  i  denne  Henseende 
havde  vi  paa  »Vega«  al  mulig  Grund  til  at  føle  os  saa  hygge- 
lig hjemme  som  muligt.  Hvem  kjender  ikke  den  Følelse  af 
Velvære,  der  gjennemtrænger  En,  naar  man  herhjemme, 
kommende  ude  fra  Sneefog  og  Sjask,  træder  ind  i  en  varm, 
oplyst  Stue?  Faa  have  ved  en  saadan  Lejlighed  havt  en 
større  Nydelse  end  vi,  Isens  Fanger,  naar  vi,  efter  en  lang 
antrengende  Vandring  i  Mørke,  Sneefog  og  den  bidende  ark- 
tiske Kulde  over  den  udstrakte,  uendelige  Sneeflade,  naaede 
vort  Hjem,  vort  hyggelig  indrettede  »Vega«,  der  var  udstyret 

med  al  den  Luxus  og  Comfort,  som  vor  Tids  Civilisation 
kan  byde  den  arktiske  Rejsende.  Hvor  satte  man  ikke  Priis 
paa  det  snevre  Rum,  hvori  man  kunde  sidde  trygt  og  luunt 
med  sit  Arbejde  uden  at  ændse  Sneestormen,  der  hylede 
gjennem  de  høje  Rejsninger,  mere  end  man  vilde  have  gjort, 
om  man  sad  hjemme  i  den  hyggelige  Stue  midt  i  Civilisa- 
tionens Centrum. 

Vi  havde  saaledes  flere  Betingelser  for  at  tilbringe  en 
behagelig  Juleaften:  Snee  i  Overflod  omkring  os,  hyggeligt 
og  behageligt  indenborde,  ingen  Sygdom,  der  forhindrede 
Nogen  i  at  deeltage  i  Festen,  og  endelig  havde  nogle  Venner 
hjemme  i  Sverrig  allerede  før  vor  Afrejse  tænkt  paa  denne 
Aften.  To  store  Kasser,  der  hidtil  ikke  havde  været  aabnede, 
bleve  trukne  frem  af  deres  Skjul  og  viste  sig  at  indeholde 
henved  200  forskjellige  Smaasager,  saa  at  det  paatænkte  Jule- 
træ havde  al  mulig  Udsigt  til  at  kunne  kappes  med  en  hvilken- 
somhelst  50  Øres-Boutik. 

Hvad  Juletræ  angik,  da  havde  Tschuktscherne  i  nærmest 
foregaaende  Dage  maattet  bringe  hele  Slædelæs  af  Grene  fra 
Skoven,  der  fandtes  en  god  Miil  inde  i  Landet.  Naar  jeg 
saa  frit  bruger  Ordet  »Skoven«,  maa  jeg  dog  samtidig  minde 
Læseren  om,  at  her  er  Tale  om  den  arktiske  Skov,  det  vil 
sige  en  Samling  af  Pilekviste,  der  ligge  henad  Jorden,  hvor- 
over de  sjeldent  hæve  sig  mere  end  et  Par  Fod. 

Disse  Kviste  havde  Mandskabet  knyttet  som  Grene  til 
et  Træ,  hvis  Stamme  bestod  af  en  med  Vimpler  omviklet 
Vimpelstage. 

I  Anledning  af  alle  disse  Forberedelser  havde  Adgangen 
til  Mellemdækket  hele  Dagen  været  os  formeent.  Fire  Matroser 
pyntede  Juletræet,  og  det  maatte  naturligviis  Ingen  see,  førend 
Festen  skulde  begynde. 

Vi  tilbragte  derfor  Dagen  med  Spadseretoure,  hvilke  just 
ikke  var  af  den  behageligste  Natur,  da  Thermometret  viste 
340  under  Nul,  og  den  friske  nordvestlige  Vind  bragte  Sneen 

til  at  fyge  op  fra  Isen,  saa  at  ligesom  en  Taage  paa  30  a 
40  Fods  Højde  stod  over  denne.  Den  friske  Vind,  der  kunde 
være  overordentlig  behagelig  paa  en  lummerhed  Sommerdag 
hjemme,  var  højst  generende  under  disse  Omstændigheder 
og  tvang  os  til  at  trække  Baschlikerne  tæt  op  om  Næsen, 
der  altid  er  det  mest  saarbare  Punct. 

Endelig  kom  det  med  Længsel  ventede  Middagsmaaltid, 
der  bestod  af  den  traditionelle  Risengrød  og  den  i  Sverrig 
ligesaa  traditionelle  Ludfisk.  Mandelen  i  Grøden  manglede 
efter  Hovmesterens  Forsikkring  ikke,  men  dog  meldte  Ingen 
sig  som  den  lykkelige  Finder.  Paa  en  Dag  som  denne  kunde 
et  Glas  Punch  til  Kaffen  ikke  undværes,  og  Tiden  gik  da, 
til  iste  Maskinist  Hr.  Pettersson  Kl.  6  kom  ned  i  Messen  for 
at  bede  os  glæde  Mandskabet  med  vor  Nærværelse  paa  Mel- 
lemdækket, hvor  Juletræet  nu  var  tændt.  De  magnetiske  og 
meteorologiske  Observationer  afbrødes  i  4  Timer  saavel  denne 
Aften  som  Nytaarsaften ;  det  var  de  eneste  Timer  under  hele 
Vinteren,  hvor  en  saadan  Frihed  blev  tagen,  og  Alle  paa 
engang  kunde  være  tilstede  ved  en  Fest. 

I  Sandhed  overvældende  var  det  Indtryk,  vi  modtoge,  da 
vi  fra  Underofficeersmessen  traadte  ud  paa  Mellemdækket. 
Vel  var  dette  allerede  i  November  Maaned  blevet  omdannet 
til  et  hyggeligt  Opholdssted  for  Mandskabet,  men  nu  var  Alt 
som  ved  et  Trylleslag  forandret.  Ganske  vist  optoges  Midten 
af  Rummet  af  Kakkelovnen  og  nogle  Kasser,  til  hvilke  det 
havde  været  umuligt  at  finde  nogen  anden  Plads,  men  forre- 
sten var  Pladsen  ryddet;  om  Bagbord  stod  et  langt  Bord  med 
Glas  og  Punchbouteiller,  ja  endog  Pebernødder  havde  vor 
gamle  Kok  sørget  for.  Agterude  begrændsedes  Rummet, 
der  oplystes  af  en  halv  Snees  Lanterner,  af  en  ophængt  Pre- 
senning, som  var  prydet  med  Flag  og  Vimpler,  Stjerner  af 
Bajonetter  og  vor  store  Kanon,  og  midt  for  denne  straalede 
Juletræet,  der  naaede  helt  op  til  Dæksbjælkerne,  i  al  sin  Glands. 
De   talrige    Gaver   vare   hængte   paa  Grenene,  forsynede  med 


202  Juleaften  i  Isen. 

Numre,    og   Lys   og   smaa    Net   med   Pebernødder   manglede 
heller  ikke. 

Efterat  Hr.  Pettersson,  som  den  ældste  Underofficeer, 
havde  budt  os  velkommen  og  udbragt  en  Skaal  for  Professor 
Nordenskiold,  takkede  denne  baade  for  denne  Aften  og  for 
Touren  i  sin  Heelhed  og  sluttede  med  at  opfordre  til  en  Skaal 
for  de  tre  Mænd,  hvis  Interesse  for  Videnskaben  havde  be- 
væget dem  til  at  bekoste  Expeditionen. 

Skipper  Nilsson  udbragte  derpaa  en  Skaal  for  Capitain 
Palander,  der  takkede  Mandskabet  for  dets  Iver  og  Lyst  til 
det  ofte  haarde  Arbejde,  det  havde  maattet  forrette.  For- 
skjellige  Skaaler  for  Officerer,  Videnskabsmænd,  Underoffir 
cerer  og  Mandskab  bleve  nu  drukne,  og  man  skred  derpaa 
til  Lodtrækning  om  Julepresenter.  Der  fandtes  alle  Slags 
Selskabsspil,  forskjellige  musikalske  Instrumenter,  ligefra  Fløjter 
og  Mundharmonikaer  til  Lirekasser,  Tobakspunge,  Cigarer 
o.  s.  v.  i  en  Uendelighed.  Uddelingen  gav  Anledning  til 
mange  vittige  Bemærkninger,  og  Stemningen  var  i  høj  Grad 
animeret. 

Her  seer  man  Expeditionens  Spilopmager,  den  altid  glade 
Tømmermand,  med  utrættelig  Iver  dreje  paa  en  Lirekasse, 
hvori  han  kun  stoppes  af  Formanden  for  Expeditionens  musi- 
kalske Præstationer,  2den  Maskinist  Nordstrøm,  der  foruden 
selv  at  spille  Violin  har  indøvet  Nordenskiolds  Oppasser  Bo- 
strom,  Expeditionens  yngste  Medlem,  i  Guitarspil;  ved  de 
Concerter,  de  undertiden  gav  tilbedste,  assisteredes  de  af 
Matros  Hansson,  en  ægte  nordisk  Type,  der,  uagtet  han  kun 
er  22  Aar,  er  Expeditionens  højeste  og  sværestbyggede  Mand, 
lyshaaret,  kun  Duun  paa  Hagen,  godmodig,  men  stærk  som 
en  Bjørn;  med  beundringsværdig  Ro  og  Alvor  slaaer  han 
Triangel  til  Violinen  og  Guitaren.  Her  seer  man  den  støtte 
og  paalidelige  Carlsson,  Palanders  og  Brusewit'z  Oppasser, 
den  ældste  Matros,  der  kun  betjener  sig  af  Eenstavelsesord, 
med   et    halv  foragteligt,    halv    forlegent   Smiil   paa  Ansigtet 

betragte  en  lille  Trompet,  som  næsten  forsvinder  i  hans  kraft- 
fulde Næve;  en  af  de  yngre  Matroser,  Lundgren,  Boves  og 
min  Oppasser,  en  begavet,  godmodig  Fyr,  med  et  blødt  og 
modtageligt  Sind,  hjælper  imidlertid  snart  Carlsson  ud  af  For- 
legenheden ved  at  stille  sig  op  ved  Siden  af  ham  og  blæse 
paa  en  Fløjte,  som  han  nylig  har  vundet;  med  en  halv  ind- 
vendig Latter  sætter  Carlsson  sin  Trompet  til  Munden  og 
udstøder  en  lang,  skærende  Tone,  der  vækker  almindelig 
Latter.  Henne  ved  en  af  Lanternerne  staae  de  to  Alvorsmænd, 
Baadsmændene  Lustig  og  Smaalænding,  to  store  skjæggede 
Karle,  paa  hvis  Ansigt  man  strax  læser:  »Den  Mand  kan 
sættes  til  et  hvilketsomhelst  Arbejde,  ham  kan  man  trygt 
stole  paa.«  De  vise  hinanden  deres  Julegaver,  som  de  ønske 
at  kunne  bringe  de  Smaa  derhjemme.  I  ivrig  Betragtning  af 
Kong  Oscars  Portrait,  som  han  har  vundet,  staaer  Baadsman- 
den  Lj ungstrøm,  en  stille,  fornøjet  Mand,  der  maaskee  har 
mest  at  bestille  af  Alle,  idet  han,  under  Brusewit'z  Tilsyn, 
uddeler  Proviant,  foruden  at  han  besørger  samme  Tjeneste 
som  de  Andre;  aldrig  hører  man  ham  klage  over,  at  han  har 
for  meget  at  bestille.  De  to  yngste  Baadsmænd,  Fæste  og 
Lind,  to  livsglade,  dygtige  unge  Sømænd,  ere  meget  optagne 
af  et  Skakspil,  medens  Oman,  en  kraftig,  sortskjægget  Matros, 
der  allerede  er  Veteran  i  arktiske  Farvande,  viser  sit  Pleje- 
barn, Katten,  al  denne  Herlighed,  en  Fornøjelse,  som  denne 
dog  tilsidst  paa  det  Bestemteste  protesterer  imod.  Den  yngste 
Fyrbøder,  den  livsglade  Ingelsson,  opforer  en  storartet  Con- 
cert  paa  Mundharmonika,  medens  hans  mere  alvorlige  Collega 
Carlstrom  viser  alle  de  Rygeredskaber,  han  har  vundet,  til 
gamle  Haugan,  Iisveteranen,  der  i  over  en  Snees  Aar  har  sejlet 
paa  Spitsbergen  og  Jan  Maven  med  norske  Fangstskibe.  Den 
unge  høje  norske  Matros  Sivertsen,  der  har  ledsaget  Leigh 
Smith  paa  hans  Spitsbergens-Rejser,  er  ogsaa  en  ægte  Type 
paa  en  nordisk  Matros,  taler  ikke  meget,  men  arbejder  des- 
bedre;  trods  sin  Taushed  staaer  han  i  Lune  ikke  tilbage  for 

sin  Landsmand,  den  lille  Johnsen,  der  udmærket  har  udført 
det  specielle  Hverv,  at  leve  sig  sammen  med  Tschuktscherne, 
som  Professor  Nordenskiold  gav  ham  efter  Ankomsten  til 
Vinterqvarteret;  mange  vigtige  Oplysninger  om  det  ubekjendte 
Folk  har  han  leveret.  Men,  medens  Alle  lystige  og  glade 
gaae  omkring  mellem  hinanden,  savne  vi  to,  nemlig  Hovme- 
steren Levin  og  den  gamle  Kok  Asplund;  de  have  haard- 
nakket  negtet  at  forlade  deres  Gryder,  saa  vilde  jo  hele 
Festen  gaa  istykker: 

»Uden  Mad  og  Drikke 
Duer  Helten  ikke« 

er  deres  Valgsprog,  og  Intet  har  kunnet  rokke  dem  i  deres 
Beslutning.  Den  5  2aarige  Asplund  er  i  det  Hele  taget  original, 
som  en  gammel  Kok  bør  være.  Det  var  under  hele  Vinteren 
umuligt  at  faae  den  aldrende  Mand  til  at  tage  et  Par  LTnder- 
beenklæder  paa,  naar  han  foretog  de  Spadseretoure,  som  hans 
Foresatte  bød  ham  som  nødvendige  for  hans  Sundhed,  ja  det 
var  kun  med  Nød  og  næppe,  at  han  blev  forhindret  i  at  gaae 
med  bare  Fødder  i  sine  smaa  Skoe.  Der  var  noget  hyggeligt 
ved  at  komme  ned  til  Asplund,  der  altid  gik  og  syslede  ved 
sine  Gryder  med  et  stille  Smiil  paa  det  godmodige  Ansigt. 
Levin,  Mønsteret  for  alle  Hovmestre,  blev  som  sagt  paa  denne 
Aften  ogsaa  ude  i  sit  Stirrids,  sørgende  for  vor  Souper. 

Efterat  vi  havde  aflagt  dem  et  Besøg  og  gjort  endnu  et 
forgjæves  Forsøg  paa  at  faae  dem  ind  til  Juledandsen,  be- 
gyndte denne.  Sluttende  en  stor  Kreds  rundt  hele  Mellem- 
dækket,   dandsede    vi    Haand    i    Haand    rundt,    syngende   af 

fuld  Hals: 

»Og  nu  ha'e  vi  Jul  igjen, 

Og  nu  ha'e  vi  Jul  igjen, 

Og  Julen  varer  vel  til  Paaske.« 

Efter  at  vi  endnu  paa  Capitain  Palanders  Opfordring 
havde  tømt  et  Bæger  sammen  for  »fraværende  Venner«,  som 
vi    Alle   særlig   denne   Aften   vare   stemte   til   at  mindes,  trak 

vi  os  tilbage  til  Messen,  overladende  Mandskabet  til  dets  egne 
Forlystelser,  og  snart  hørte  vi  Musik  og  Sang  dernede  fra 
tone  ud  i  Vinternatten,  medens  de  fortsatte  Punchegildet. 

I  Messen  ventede  os  en  ny  Overraskelse;  flere  Venner 
havde  smuglet  Kasser  med  Julegaver  ombord;  disse  kom  nu 
frem  og  uddeeltes  under  almindelig  Jubel.  De  fleste  Gaver 
vare  af  en  humoristisk  Natur  og  afgave  for  en  lang  Tid  Stof 
til  almindelig  Morskab.  I  det  Hele  taget  ere  Polarfarere, 
uden  at  rose  dem,  taknemmelige  som  Børn  for  de  mindste 
Smaating,  der  kunne  bringe  lidt  Afvexling  ind  i  deres  eens- 
formige  Liv. 

Den  efter  Omstændighederne  overdaadige  Souper  indto- 
ges under  almindelig  Glæde  og  Lystighed,  hvorpaa  vi  med 
Toddyglassene  samledes  til  Selskabsspil  og  Samtale  omkring 
Messebordet,  indtil  Enhver  i  den  sildige  Midnatstime  trak  sig 
tilbage  til  sit  Lukaf,  medens  Observatoren,  der  nu  saalænge 
havde  havt  Frihed,  i  den  herlige,  stille  Julenat  vandrede  ind 
til  Iishuset  paa  Stranden.  Vinden  var  døet  hen,  en  impone- 
rende Ro  og  Stilhed  hvilede  over  Isen,  hvorfra  de  mægtige 
Torosser  hævede  sig  ivejret,  kastende  lange  Skygger  i  Nord- 
lysets herlige,  milde  Lys.  Stjernerne  glimrede  paa  den  dybe 
Himmelhvælving,  og  i  Nord  stod  Nordlysbuen  stille  og  rolig, 
bebudende  smukt  Vejr. 

Ingen,  som  var  tilstede  ved  denne  Julefest,  vil  nogen- 
sinde glemme  den  eller  de  Følelser,  som  paa  denne  Aften 
gjennemstrømmede  ham;  seent  lukkedes  vistnok  mangt  et  Øje 
ombord  paa  »Vega«  hiin  Julenat,  medens  Tanken  fløj  langt 
bort,  hjem  til  den  Kreds,  som  nu  højtideligholdt  den  samme 
Glædefest,  idet  dog  Glæden  der  som  her  var  blandet  med 
en  Følelse  af  Savn  o?  Længsel. 


TRETTENDE  CAPITEL. 

Magnetiske  Observationer.   —  Nordlyset.   —  Meteorologiske  Observationer.   — 
Snee-    og  Iismaaling.     —    Vandstands  Observationer.    —    Astronomiske  Obser- 
vationer. 


1  de  regelrette  Timeobservationer  i  Iishuset  eller  »tintin 
jarang«  o:  Iisteltet,  som  Tschuktscherne  kaldte  det,  havde 
foruden  samtlige  Medlemmer  af  Messen  2den  Maskinist  Nord- 
strøm og  Matros  Lundgren  deeltaget. 

Da  Naturforskerne  ved  Lysets  Tilbagekomst  fik  nok  at 
virke  for  i  deres  egne  Fag,  ophørte,  som  allerede  nævnt, 
disse  Observationer  den  iste  April,  og  Resultatet  for  de 
magnetiske  Observationers  Vedkommende  blev  da: 

a)  Aflæsningerne  hver  Time  i  Dognet  under  4  Maaneder 
(1.  Decbr. — 1.  April)  af  YVredes  Variationsinstrumenter  for 
alle  tre  magnetiske  Elementer; 

b)  Lignende  Aflæsninger  hver  5  te  Minut  i  24  Timer  ad 
Gangen  den  iste  og  15de  i  hver  Maaned  fra  den  15de  Januar 
til  den   iste  Mai; 

c)  Aflæsninger  af  Variationsinstrumenterne  2  Gange  daglig 
(Kl.  10  Fmd.  og  Kl.  4  Eftmd.)  fra  iste  April  indtil  27de 
Mai,  da  Iissmeltningen  i  Observatoriet  umuliggjorde  fortsatte 
Observationer; 

d)  120  absolute  magnetiske  Observationer  i  Forbindelse 
med  Aflæsninger  paa  Variationsinstrumenterne. 


Magnetiske  Observationer. 

Disse  sidste,  som  bleve  foretagne  af  mig  med  Lamonts 
magnetiske  Theodolit,  enten  i  det  Frie  eller  i  et  dertil  con- 
strueret  Sneehuus,  saa  ofte  Vejret  tillod  det,  og  især  naar 
Standforandringer  indtraadte  ved  Yariationsinstrumenterne,  ere 
temmelig  jævnt  fordeelte  over  det  halve  Aar,  i  hvilket  Obser- 
vationerne varede. 

Førend  én  omhyggelig  Bearbejdelse  af  det  foreliggende 
Materiale  er  foretaget,  er  det  umuligt  at  udtale  sig  om  Resul- 
taterne.    Jeg  skal  her  kun  nævne,  at  vor  Station  i  magnetisk 


Xordlysbuen. 

Henseende  knap  kan  regnes  til  det  arktiske  Omraade,  der 
udmærker  sig  ved  stor  daglig  Variation  og  heftige  som 
oftest  i  Forbindelse  med  Xordlyset  staaende  Perturbationer; 
den  daglige  Variation  har  næppe  overskredet  den,  som  findes 
i  det  nordlige  Europa,  medens  Perturbationerne  have  været 
temmelig  sjeldne.  Den  i  Reglen  rolige  Nordlysbue  havde 
saa  godt  som  ingen  Virkning  paa  Declinationsnaalen;  men, 
saasnart  Nordlyset  blev  uroligt,  og  Flammer  skøde  op  mod 
Zenith,  vare  saavel  Intensitets-  som  Inclinationsnaalen  meget 
urolige  og  gjorde  Udslag  paa  3  til  4  Grader. 

Nordlyset. 


Nordlyset,  der  under  Vinteren  specielt  er  blevet  behandlet 
af  Nordenskiold,  bestod,  som  ovenfor  nævnt,  i  Reglen  af  en 
regelret  Bue  paa  den  nordlige  Horizont.  Kun  sjelden  vare 
vi  Vidne  til  de  ofte  omtalte  urolige  pragtfulde  Nordlys,  og 
de  vare  som  oftest  Forbud  paa  Storm.  I  Øst  og  Vest  rejste 
ligesom  en  gigantisk  Fakkel  sig  op  over  Horizonten;  spillende 
i  Regnbuens  Farver,  spredte  de  deres  Flammer  ud  over  den 
nordlige  Halvdeel  af  Himmelhvælvingen  og  forenede  sig  i 
Zenith,  saa  at  et  bredt  flammende  Baand  gik  tværs  over 
Himlen.  Uden  at  man  kunde  see,  om  de  gik  mod  Øst  eller 
Vest,  rullede  Lysbølgerne  frem  og  tilbage,  og  snart  begyndte 
hele  Baandet  at  sænke  sig  langsomt  mod  den  nordlige  Hori- 
zont, efterladende  en  Krone  i  Zenith,  hvis  Straaler  spredte 
sig  i  alle  Retninger.  I  Buen  foregik  samtidig  en  ny  Be- 
vægelse; prægtige,  regnbuefarvede  Draperier  foldede  sig  ud 
og  rullede  sig  sammen;   Alt  var  i  en  stadig  Bevægelse,  som 

Tabel  i. 


Maaned       i 

Mid. 

August \  +    3°,92 

September  ...  —    0°,H 

October :j  —    5°, 21 

November  ...  — 16°, 69 

December  ...'  — 22°, 8i 

Januar |  —  25°, 06 

Februar —  25°  ,08 

Marts i  —  21°,66 

April —  18°,93 

Mai !  —    6°,  79 

Juni —    0°,60 

Juli I  +    4°,93 


Temperaturens 


Max.  Dato 


Dato 


Barm. 


+  12°, 4 
+    6°  ,2 

+     0°,8 

—  6°,s 
+  1°,» 

-  4\i 

4-  0\2 

—  4°  ,2 

-  4°  ,6 
+     1\8 

+    6 ',8 

+  15'\6 


9de 

lste 

27de 

lste 

29de 

lste 

8de 

12te 

26de 

18de 

24de 

24de 


-  0°,9 

19de 

-   4", 4 

9de 

—  20°  ,8 

24de 

—  27°,s 

30te 

—  37°,i 

23de 

—  46°, 5 

25de  ! 

-43°  ,8 

2den 

—  39°, s 

29de 

-38°,o 

15de 

-26°, 8 

3die 

—  14°  ,8 

3die 

—  1°,0 

2den 

754  m.  m. 

755  - 

758  - 
754  - 
761  - 
753  — 
769  - 

759  - 
757  — 

760  - 

756  - 
756  -• 


Øjet  næppe  formaaede  at  følge.  Efterhaanden  som  Buen 
nærmede  sig  Horizonten,  blev  Lyset  roligere;  af  og  til  op- 
sendtes med  Lynets  Hurtighed  en  Straale  mod  Zenith,   men 

snart  var  der  kun  den  sædvanlige  rolige  Bue  tilbage.  Dog, 
nu  begyndte  Naturen  atter  at  røre  sig.  Men  det  var  ikke 
Nordlysets  mægtige  Bølger,  der  lydlost  gjennemfore  Rummet, 
det  var  Sneestormen,  der  brod  los  og  snart  skjulte  Alt  for 
vore  Øjne  i  et  tæt  Sneefog. 

De  meteorologiske  Observationer  bleve  fra  den  iste 
November  til  den  iste  April  foretagne  hver  Time,  og  i 
Resten  af  Tiden  hver  4de  Time.  Foranstaaende  Tabel  1 
giver  et  kort  Overblik  over  Forholdene;  Barometerstanden  er 
reduceret  til  o"  C.  og  er  Maanedsmediet  for  alle  Middags- 
observationerne,  hvilket  paa  nærmeste  Millimeter  falder  sammen 
med  Mediet  af  alle  Observationer. 

Nedenstaaende  Tabel  2,  der  kun  er  beregnet  for  Maa- 
nederne  October — April,  viser,  hvorledes  de  forskjellige  Vinde 
indvirkede  paa  Temperaturen;  at  de  sydvestlige  og  vestlige 
Vinde  vare  kolde,  er  en  Selvfølge,  da  de  maatte  stryge  over 
den  umaadelige  sneedækkede  Tundra,  for  de  naaede  os;  at 
den  nordvestlige  Vind  ogsaa  bragte  Kulde,  synes  mig  at  tyde 

Tabel  2. 


Vindrose 

Syd 

+    9« 

SV 

-    4" 

Vest 

-    7° 

NV 

-    3° 

Nord 

+   0° 

NO 

+   4° 

Øst 

+    7° 

SO    . 

+  15° 

Stille 

—  10° 

paa,  at  Wrangels  Land  maa  have  en  betydelig  Udstrækning, 
medens  den  nordlige  og  nordostlige  Vinds  relative  Varme 
tyder  paa,  at  Havet  ostenfor  dette  ikke  overalt  er  iisdækket 
om    Vinteren;    at   endelig   de    ostlige    og    især    de   sydostlige 

2io  Snee-  og  Iismaaling. 

Vinde  vare  de  varmeste,  er  naturligt,  da  de  mere  eller  mindre 
stryge  over  iisfrit  Hav,  og  da  Kuro  Sivo  sikkerlig  gjor  sin 
Indflydelse  gjældende  gjennem  de  sidstnævnte.  At  Tempera- 
turen synker  ved  Vindstille,  er  en  gammel  Kjendsgjerning. 

De  nordvestlige  Vinde  vare  om  Vinteren  de  jævnligste, 
og  uden  nogle  Dages  sydlig  Vind,  som  næsten  indtraf  hver 
Maaned,  vilde  vore  Middeltemperaturer  have  været  io°  koldere 
i  Vintermaanederne.  Undertiden  havde  vi  i  10 — 12  Dage  i 
Træk  en  daglig  Middeltemperatur,  der  varierede  mellem  -f-  30  ° 
og  -f-  40 °  ;  men  derpaa  kunde  en  Dags  sydlig  Vind  hæve  Kvæg- 
solvet  til  Nulpunctet,  hvor  det  dog  aldrig  blev  mere  end  nogle 
Timer  for  dernæst  atter  at  falde  betydelig.  Uagtet  August 
og  September  Temperaturer  ikke  ere  observerede  paa  samme 
Sted  som  de  andre,  er  der  Grund  til  at  formode,  at  man 
faaer  Aarets  Middeltemperatur  for  Vinterqvarteret  rigtig  paa 
nærmeste  Grad  ved  at  anvende  dem.  Middeltemperaturen  for 
Aaret  bliver  da  -f-  1 1  °  C.  og  Middelbarometerstanden  757mm,7. 

Sneemængden  er  meget  vanskelig  at  maale,  deels  fordi 
en  Sneemaaler  ofte  vil  optage  en  Deel  Snee,  som  hvirvler  op 
fra  Isen  eller  Jorden,  deels  fordi  dens  Indhold  ved  Tempe- 
raturforandringer pakker  sig  sammen  i  forskjellig  Grad.  Vi 
have  vel  søgt  at  komme  til  et  Resultat  i  denne  Retning  ved 
at  maale  Sneemassen  i  Udkigstønden,  der  om  Vinteren  stod 
mere  end  70  Fod  over  Isen,  men  det  har  ikke  givet  noget 
tilfredsstillende  Resultat.  Sneesmeltningen  i  Foraaret  forsøgte 
jeg  derimod  at  følge  ved  at  maale  Dybden  til  forskjellige 
Tider  paa  12  forskjellige  Steder,  deels  paa  Isen,  deels  paa 
Land,  som  bleve  afmærkede  paa  en  hensigtsmæssig  Maade. 
Det  er  en  Selvfølge,  at  jeg  ved  Valget  af  Stationerne  undgik 
saavel  store  Sneedriver  som  Steder,  der  var  ualmindelig  blot- 
tede for  Snee.  Resultatet  findes  i  Tabel  3.  Naturligviis 
maa  dette  ikke  forstaaes  saaledes,  at  al  Snee  var  forsvunden 
ved  Midsommer;  maaskee  har  Sneelaget  i  Medium  været 
tykkere   end    paa  de  udvalgte  Stationer;    men  Tabellen    viser 

alligevel,  hvor  hurtig  næsten  tre  Fod  Snee  forsvinder.  Paa 
Bjergene  oppe  i  Landet  laa  Sneen  endnu  den  iste  Juli; 
men  Stranden  og  det  nærmeste  Land  vare  saagodtsom  sneefrie. 


Tabel  j. 


I  >ato 

Sneelagets  Tykkelse 

Dato 

Sneelagets  Tykkelse 

paa  lis 

paa  Land 

paa  I i-= 

paa  Land 

Mai  29de 

2  Fod  7  Tom. 

2  Fod  2  Tom. 

Juni  15de 

1  Fod  8  Tom.   lFod  6  Tom. 

»  31te 

2    -  6     - 

2    -    2     - 

■    16de 

1    -    2     - 

Juni    3die 

2   -   6    - 

2    -    2     - 

»    17de 

0    -    8     - 

1    -    5     - 

»       6le 

2  -  6    - 

2   -    2    - 

•     18de 

0-7      - 

1     -    2     - 

»      9de 

2    -   6    - 

2    -    3     - 

»    20de 

0    -    2     - 

0    -    7    - 

»    Ilte 

2-5    - 

2    -    3    - 

»    22de    0     -    1 

0    -    3    - 

»    12te 

2    -   6    - 

2    -    3    - 

Isens  Tykkelse  er  ligesaa  vanskelig  at  maale  som  Sneens. 
Vi  have  for  at  bestemme  den  maalt  i  et  nogle  hundrede 
Alen   fra  Skibet  hugget  Hul,  og  Maalingerne  findes  i  Tabel  _) 


Tabel  4. 


Dato 

1 

Isens 

Tykkelse 

Dato 

Isens  Tykkelse 

Novbr.     1ste 

0  Fod 

9  Tomm. 

April     1ste 

4  Fod     3  Tomm 

Decbr.     1ste 

1       - 

8       - 

Mai      1ste 

5-2 

»       15de 

2     - 

7 

»      15de 

5      -      3      '- 

Januar     1ste 

3     - 

0       - 

»      31te 

5     -      2       - 

Februar     1ste 

3     - 

7 

Juni   15de 

5-0 

>       15de 

4     - 

1 

Juli       1ste 

3     -      4       - 

Marts       1ste 

4     - 

2       - 

a       15de 

2     -      2       - 

>       15de 

4     - 

2       - 

Naturligviis  indtræde  her  samme  Omstændigheder  som  ved 
Sneemaalingen,  og  det  er  umuligt  at  sige,  hvad  Isens  gjenncm- 
snitlige  Tykkelse  har  været.  Lige  ved  Skibet  have  vi  maalt 
6  Fod  tyk  lis  i  Slutningen  af  April;    men    endnu  i  de  sidste 

2i2  Astronomiske  Observationer. 

Dage  af  Juni  maaltes  7  Fod  tyk  lis  i  en  Revne  en  halv 
dansk  Miil  Nord  derfor. 

Vandstandsobservationerne  foretoges,  som  ovenfor  nævnt, 
hver  Time  fra  6te  December  til  6te  Juni;  men,  da  de  endnu 
ikke  ere  bearbejdede,  kan  jeg  for  Øjeblikket  kun  sige,  at 
den  største  Vandstandsforskjel  ikke  overskred  7  Fod,  samt 
at  laveste  Vande  fulgte  med  sydlige  Vinde;  den  daglige 
Variation  i  Vandstanden  beløb  sig  i  Reglen  kun  til  l/a  Fod, 
ved  Springtid  til  1  Fod.  Disse  Observationer  foretoges  af 
Vagten  under  Ledelse  af  Palander.  Denne  søgte  flere  Gange 
i  Foraaret  at  undersøge  Strømmenes  Retning  og  Fart ,  men 
kom  til  det  Resultat,  at  der  saa  nær  ved  Land  ikke  fandtes 
nogen  regelret  Strøm.  Efter  de  Indfødtes  Udsagn  sætter 
Strømmen  om  Vinteren  østerhen,  og  om  Sommeren  vester- 
hen,  hvilket  stemmer  med  tidligere  Observationer. 

Af  de  videnskabelige  Arbejder  i  Vinterens  Løb  har  jeg 
endnu  kun  at  omtale  de  astronomiske;  disse  indskrænkede 
sig  dog  til  at  corrigere  vore  Chronometre  og  bestemme 
Vinterqvarterets  Beliggenhed.  Observationerne  foretoges  deels 
over  kunstig  Horizont  af  Palander,  deels  af  mig  med  et  i 
Land  opstillet  Passageinstrument.  Endelig  observeredes  Stjerne- 
bedækninger for  det  Meste  baade  af  Palander  og  mig.  Da 
Passageinstrumentet  opstilledes,  søgte  vi  først  at  beskytte  det 
ved  et  almindeligt  Telt;  men  dette  føg  altid  fuldt  af  Snee, 
saa*  at  jeg  snart  maatte  opgive  al  Beskyttelse  under  Obser- 
vationerne og  derfor  kun  kunde  foretage  dem ,  naar  det 
næsten  var  stille.  Naar  der  ikke  observeredes,  var  Instru- 
mentet, der  stod  paa  en  i  Jorden  fastfrossen  Træpille,  be- 
skyttet af  et  Overtræk  af  vandtæt  Tøj  og  deromkring  en 
stor  Tønde;  men,  da  Instrumentet  kun  stod  IOO  Fod  fra  lis- 
huset,  blev  det  snart  begravet  i  de  store  Sneedriver,  som 
hobede  ^ig  omkring  dette.  Observationerne  vare  derfor  for- 
bundne med  den  største  Vanskelighed.  For  det  Første  havde 
vi  sjelden  klart  Vejr,  og  dette  varede  aldrig  længe;  naar  det 


H 

nu  efter  at  have  føget  hele  Dagen,  saa  at  al  Gravning  vilde 
have  været  forgjæves,  pludselig  blev  klart  henad  Aften, 
skulde  vi  forst  have  Folk  iland  til  at  grave,  hvilket  ikke 
altid  var  muligt;  men,  selv  om  de  kom,  havde  to  Mand  først 
4  Timers  Arbejde,  før  Instrumentet  blev  gravet  ud,  og 
Gangen  var  ryddet.  Saae  det  om  Dagen  ud  til  at  blive 
godt  Vejr  om  Aftenen,  gravedes  der  hele  Dagen  i  de  7 — 8 
Fod  høje  Driver;  men  som  oftest  var  dette  spildt  Ulejlighed, 
da  det  efter  nogle  Timers  godt  Vejr  atter  blev  overtrukket, 
og  det  begyndte  at  fyge,  og  efter  en  Times  Forløb  var  hele 
Udgravningen  atter  fyldt  med  Snee.  Disse  uheldige  Om- 
stændigheder ere  Skyld  i,  at  det  aldrig  lykkedes  mig  at  faae 
nogen  Maaneculminations-Observation,  saa  at  Bestemmelsen 
af  vort  Vinterqvarteers  Længde  hviler  paa  Stjernebedækningerne 
som  imidlertid  give  vel  overeensstemmende  Resultater.  Da 
Sneesmeltningen  indtraadte,  maatte  Passageinstrumentet  i  Be- 
gyndelsen af  Juni  flyttes  ombord,  og  Chronometrene,  hvis 
Stand  og  Gang  tidligere  var  bleven  bestemt  ved  dette ,  be- 
stemtes i  Juni  og  Juli  Maaned,  da  Gangen  som  Følge  af 
Temperaturforandring  var  meget  uregelret,  ved  correspon- 
derende  Højder  over  kunstig  Horizont.  Vinterqvarterets  Brede 
er  af  Palander  og  Bove  bestemt  til  67  '  6  45";  de  foreløbige 
Beregninger,  som  jeg  har  foretaget  af  Stjernebedækningerne, 
give  Længden    173'    24'   vestfor  Greenwich. 


FJORTENDE  CAPITEL. 

Tschuktscheme  ombord.    —    Udflugt  til  Idlidlja.  —  Foraaret.   —   Botaniske  og 

zoologiske   Arbejder. 


Jorn  jeg  oftere  har  sagt,  vare  vi  i  flere  Retninger  heldi- 
gere stillede  end  mange  tidligere  Overvintringsexpeditioner; 
vi  havde  Dagslyset  selv  paa  vor  mørkeste  Dag,  vi  vare 
ypperlig  forsynede  med  Alt,  vi  laae  sikkert  bag  vort  store 
Iisstykke  og  havde  al  mulig  Grund  til  at  vente  os  det  Bedste 
af  Fremtiden. 

Endnu  en  Omstændighed,  som  bidrog  til  at  gjøre  vort 
Ophold  ved  Pitlekaj  saa  behageligt  og  mindre  eensformigt,  var 
Tschuktschernes  Nærværelse.  Uagtet  denne  vel  undertiden 
kunde  være  forbunden  med  nogen  Ubehagelighed,  saa  havde 
vi  paa  den  anden  Side  baade  Nytte  og  Fornøjelse  deraf. 

Meget  plagende  var  deres  evindelige  Tiggen.  Saasnart 
en  af  os  viste  sig  paa  Dækket,  modtoges  han  af  et  Chor: 
»Oinga  murgin  Kaukau!«  (Jeg  har  ingen  Mad.)  »Oinga  murgin 
Tobak!«  o.  s.  v.  Snart  kom  en  Tschuktsch  og  fortalte,  at 
han  havde  bragt  »maingin  utut«  (meget  Brænde)  til  »ship« 
og  fremviste  da  et  Stykke  Drivtømmer,  der  maaskee  højst  var 
en  Fod  langt,  men  som  han  alligevel  med  utrolig  Frækhed 
kaldte  »maingin«  (meget);  snart  bragte  de  lidt  Tang,  en  Fisk, 
Vaabcn  eller  Redskaber,  som  de  vilde  sælge  for  Mad.  De 
mesl    forslagne   berettede,   at   nu   vilde   Isen   snart    bryde   op, 

eller,  nu  vilde  der  snart  komme  sydlig  Vind  med  »maingin 
omom«  (megen  Varme),  og  som  Løn  for  den  gode  Underret- 
ning forlangte  de  saa  »Kaukau«. 

Engang  i  Foraaret  havde  vi  fanget  en  lille  Sælhund  i 
Vaagerne  ved  Siden  af  Skibet,  og  paa  Dækket  morede  vi  os 
en  kort  Stund  med  at  see,  hvorledes  den  hvæsende  humpede 
om  efter  vore  Hunde,  der  vare  meget  bange  for  denne  ube- 
kjendte  Gjæst.  Vi  vilde  just  sætte  den  i  Vandet  igjen,  da 
en  ung  Tschuktsch,  som  i  Reglen  kaldtes  Manschetknap, 
skjøndt  hans  rigtige  Navn  var  Maschetko,  betroede  Kjellman, 
at,  hvis  vi  beholdt  den  Sælhund  ombord,  vilde  vi  næppe  no- 
gensinde komme  los.  Kjellman  beroligede  ham  med  den 
Forsikkring,  at  vi  netop  havde  isinde  at  sætte  den  ned  i  Vaa- 
gen  igjen,  men  Maschetko  sagde,  at  det  vilde  være  at  for- 
spilde en  god  Lejlighed  til  at  komme  los,  hvilket  ufejbarligt 
vilde  skee,  hvis  vi  forærede  ham  Dyret.  Han  opnaaede  dog 
ikke  Andet  end  at  blive  udleet. 

Samme  Maschetko  var  forresten  en  af  de  mest  forfaldne 
Tschuktscher.  Da  vi  kom  til  Pitlckaj,  ejede  han  et  Telt  og 
en  halv  Snees  Hunde,  og  saavel  han  som  hans  Hustru  gjorde 
ved  deres  Paaklædning  et  ret  velhavende  Indtryk.  Samtidig 
med  de  fleste  Andre  flyttede  han  i  Januar  til  Najskaj,  hvor 
Fiskeriet  gav  godt  Udbytte,  men  allerede  i  April  saaes  han 
atter  paa  Pitlekaj  Højen,  hvor  han  og  hans  Hustru,  der  nu 
kun  havde  een  Hund  tilbage,  byggede  et  Telt,  der  bestod  af 
de  sidste  sørgelige  Rester  af  fordums  Magt  og  Herlighed,  og 
i  dette  Telt  laae  de  næsten  hele  Dagen,  som  onde  Tunger 
paastode,  fordi  de  ogsaa  havde  solgt  Klæderne,  saa  at  de 
kun  i  godt  Vejr  kunde  færdes  i  det  Frie  i  Underklædningen. 
Alt  var  solgt  for  at  faae  Brændeviin,  hvoraf  vi  flere  Gange 
saae  saa  store  Beholdninger  hos  Tschuktscherne,  at  det  var  os 
uforklarligt,  hvor  de  fik  dem  fra.  Naar  jeg  siger,  at  vi  saae 
Beholdningerne,  da  er  dette  ikke  ganske  rigtigt,  thi  det  var 
kun   Virkningerne,  vi  saae;    de   Druknes   Antal   var  saa  stort, 

at  de  umulig  kunde  have  faaet  Spiritussen  hos  os,  uden  at 
vi  vidste  af  det,  og,  da  det  aldeles  ikke  ligger  i  Tschuktscher- 
nes  Charakteer  at  gjemme,  er  det  heller  ikke  sandsynligt,  at 
det  var  Forraad,  kjøbte  hos  Amerikanerne  foregaaende  Som- 
mer. Have  de  faaet  Fangst,  leve  de  højt  uden  at  gide  ar- 
bejde, førend  al  Maden  er  sluppen  op,  saa  drage  de  til  et 
andet  Sted,  hvor  Fangsten  er  bedre,  og  leve,  indtil  de  atter 
faae  Noget  af  deres  Landsmænds  Godgjørenhed,  der  i  saa- 
danne  Tilfælde  er  overordentlig  stor.  Det  maa  derfor  betrag- 
tes som  sikkert,  at  de,  saalænge  de  have  Brændeviin,  ville 
drikke  sig  fulde  hver  Dag.  Da  de  om  Vinteren  heller  ikke 
have  kunnet  faae  Tilførsel  fra  Europa  eller  Amerika,  maae  de 
selv  fabrikere  Brændeviin.  Kennan  omtaler,  at  Korjækerne 
bruge  smaa  Qvantiteter  af  en  Svamp,  Agaricus  muscarius,  der 
i  større  Mængder  er  en  stærk  Gift,  til  at  lave  en  stærk  beru- 
sende Drik.  Handelen  med  denne  Svamp,  der  er  forbudt  af 
den  russiske  Regjering,  drives  alligevel  i  Smug  af  de  om- 
vankende Stammer,  og  muligen  have  Rensdyrtschuktscherne 
bragt  den  til  Kysten;  vi  havde  aldrig  Lejlighed  til  at  over- 
bevise os  derom,  da  vi,  som  sagt,  altid  kun  saae  Virknin- 
gerne. 

Tschuktscherne  drikke  Brændeviin,  ikke  allene  fordi  det 
smager  dem,  men  rimeligviis  ogsaa  fordi  de  fole  sig  lykke- 
lige ved  en  rigtig  Ruus. 

Maschetko  solgte  saaledes  et  Fyrtøj  til  Expeditionens 
Samling,  og,  uagtet  Nordenskiold  kun  i  Nødstilfælde  gav  dem 
Brændeviin,  fordi  de  aldrig  kunde  holde  Maade  med  Nydelsen 
deraf,  fik  Maschetko  dog  i  dette  Tilfælde  Brændeviin,  fordi 
dette  Ildtøj  var  sjeldent,  og  han  kun  for  den  Priis  vilde  sælge 
det.  Han  erklærede,  at  han  vilde  have  saameget  Brændeviin, 
at  han  kunde  falde  isovn  af  det,  og,  da  Nordqvist  bød  3 
Snapse,  bemærkede  Fru  Maschetko,  at  det  kom  hendes  Mand 
jo  knap  til  at  synge  af;  for  at  faae  ham  til  at  falde  isøvn 
behøvedes  der  S  store  Snapse. 


Tschuktscherne  ombord. 


217 


Det  ovennævnte  Ildtoj  fortjener  forresten  at  beskrives. 
Det  bestaaer  af  tre  Dele,  en  Træklods,  hvori  man  har 
skaaret  en  Masse  smaa  cirkelrunde  Fordybninger,  en  rund 
Træpind  og  en  Bue,  hvis  Streng  er  saa  lang,  at  den  kan 
vikles  rundt  om  Pinden ;  denne  sættes  ned  i  en  af  de  nævnte 
Fordybninger  og  holdes  paa  Plads  deri  ved  et  Stykke  Been, 
der  trykkes  mod  den  øverste  Ende.  Ved  at  bevæge  Buen 
frem  og  tilbage  i  et  Horizontalplan,  giver  man  nu  Pinden  en 
drejende  Bevægelse,  og  ved  Frictionen  i  Fordybningen  frem- 
bringes og  antændes  fiint  Spaan  (Tønder)  paa  Bunden  af 
denne.  Operationen  kræver  Vane,  men,  naar  man  har  den, 
frembringes  brændende  Tønder  paa  et  Par  Minuter. 

Det  var  langtfra  ikke  alle  Tschuktscher,  der  vare  saa  hen- 
givne til  Nydelsen  af  stærke  Drikke  som  Maschetko;  som  en 
Modsætning  til  ham  vil  jeg  nævne  en  ung  Mand  fra  Rejtinup, 
som  kaldte  sig  Notti,  og  som  strax  havde  vakt  vor  Opmærk- 
somhed ved  sit  godmodige,  ærlige  Ansigt  og  store  Tjenstvil- 
lighed; vi  havde  ikke  været  ret  længe  ved  Pitlekaj,  førend 
Notti  var  Alles  Yndling,  hvem  Alt  blev  betroet;  han  skaffede 
forskjellige  sjeldne  Sager  til  Expeditionens  ethnographiske  Sam- 
ling, han  tjente  os  paa  en  Mængde  Udflugter  som  Vejviser 
og  skaffede  os  altid  Hunde  og  Slæder.  I  Foraaret  giftede 
Notti  sig  med  en  efter  tschuktschiske  Forhold  overordentlig 
smuk  Pige,  Attanga;  men  desværre  gjorde  han  det,  uden 
at  vi  vidste  af  det,  saa  at  vi  ikke  fik  de  dermed  forbundne 
Ceremonier  at  se.  Medens  Attanga  virkelig  var  smuk,  kunde 
man  ikke  beskylde  Notti  selv  for  i  nogen  høj  Grad  at  besidde 
denne  Egenskab,  især  ikke  da  hans  brede,  flade  Ansigt  i 
Januar  Maaned  antog  en  blaa  Farve,  som  først  tabte  sig  i 
Majsolen;  han  havde  paa  en  Nattetour  faaet  Frost  i  sit  Ansigt, 
og  Følgerne  vare  de  ovennævnte.  Uagtet  Tschuktscherne  ere 
vante  til  Klimatet,  forfryse  de  sig  meget  ofte,  men  undertiden 
have  de  ogsaa  meget  drøje  Toure.  Naar  der  i  Vinterens  Lob 
fandtes    aabent    Vand    et    Par    Miil   mod    Nord,    droge   Flere 

strax  derud  for  at  fange  Sælhunde,  og  ofte  maatte  de  til- 
bringe 48  Timer  i  over  30  °  Kulde  uden  at  have  Tag  over 
Hovedet;  men,  vare  de  saa  end  blaa  i  Ansigtet  for  hele  Resten 
af  Vinteren,  saa  medbragte  de  ogsaa  nogle  Sælhunde,  hvor- 
af de  og  deres  Naboer  levede  højt  i  nogen  Tid. 

Saalænge  de  havde  Sælhundekjød,  viste  de  sig  ikke  om- 
bord, men  laae  hele  Dagen  i  deres  Telt.  Ligesaa  udholdende 
og  dygtige  som  Mændene  ere,  naar  de  gaae  paa  Fangst  eller 
Rejser,  ligesaa  dovne  ere  de  hjemme  i  deres  Telte,  hvor 
Kvinderne  maae  gjøre  alt  Arbejde,  ja  Manden  rejser  sig  ikke 
engang  for  at  tænde  sin  Pibe,  men  Hustruen  eller  et  af  Bør- 
nene maa  række  ham  en  brændende  Pind,  skjøndt  den  kun 
ligger  i  to  Skridts  Afstand  fra  ham.  Kun  den  yderste  Nød 
driver  dem  til  at  arbejde  eller,  som  under  vort  Ophold,  en 
stor  Belønning,  især  af  Brændeviin. 

Saalænge  Tschuktscherne  havde  Haab  om  for  en  ringe 
Tjeneste,  der  ikke  anstrengte  dem  for  meget,  at  faae  Mad 
ombord  paa  »Vega«,  var  det  meget  faa  iblandt  dem,  som  gik 
paa  Fangst.  Henad  Foraaret  forandredes  dette  noget,  men 
Grunden  dertil  var  simpelthen  den,  at  Fangsten  blev  lettere, 
idet  de  ikke  havde  nodig  at  gaae  hele  Dagsrejser  ud  paa 
Isen  for  at  finde  en  Rende,  hvori  de  kunde  udsætte  deres 
Sælhundegarn.  Da  var  det  hovedsagelig  Kvinderne,  der  be- 
søgte os,  men  som  oftest  mærkedes  ikke  nogen  Forskjel, 
Dækket  var  altid  fuldt  af  Tschuktscher. 

Paa  Mandskabets  Spisetider  var  det  næsten  umuligt  at 
komme  frem  til  Forlugen;  med  Forbenene  paa  det  øverste 
Trin  stode  i  første  Række  vore  Hunde  (Tschuktschhunderæ 
havde  ikke  Adgang  til  Skibet)  og  bag  dem  i  flere  Rækker 
Tschuktscher,  som  ventede  paa,  at  en  af  Mandskabet  skulde 
komme  op  med  Levninger,  eller  al  Kokken  skulde  have  en 
Gryde  skyllet;  denne  slikkedes  da  først  paa  det  omhygge- 
ligste, ligesom  alle  tømte  Conservcdaaser,  som  langedes  op. 

Medens  mange  Tschuktscher  tiggede  uden  at  arbejde  for, 
hvad  de  fik,  vare  de  fleste  altid  villige  til  at  hjælpe  ved 
alt  forefaldende  Arbejde,  saa  at  vi  ofte  havde  megen  Nytte 
af  dem.  Saaledes  blev  det  meste  Brænde  til  Kaminer  og 
Kabys  hugget  og  savet  af  dem,  og  ofte  bragte  de  hele 
Slædelaster  af  Drivtømmer  ombord.  Slæden,  som  for  hver 
Dag  sendtes  ud  for  at  hente  lis  til  Smeltning,  blev  som  oftest 
trukken  af  Tschuktscher,  saa  at  vi  kun  behøvede  at  sende 
een  Mand  med.  Skulde  der  ombord  foretages  noget  Arbejde, 
det  være  sig  med  Isen  eller  Skibsarbejde,  da  vare  Tschuk- 
tscherne altid  villige  til  at  hjælpe,  og  de  vidste,  at  de  aldrig 
gjorde  det  uden  at  faae  Løn  derfor. 

Vore  ethnographiske,  zoologiske  og  botaniske  Samlinger 
fik  gjennem  deres  Tilskud  en  stor  Tilvæxt.  Alle  vore  nær- 
meste Naboer  solgte  Alt,  hvad  de  kunde  undvære,  for  at  faae 
Brød,  og,  naar  de  ikke  havde  mere,  begyndte  de  med  stor  Fær- 
dighed at  udskære  forskjellige  Smaating  af  Hvalrostand,  saa- 
som  Bjørne,  Harer  og  Fugle,  undertiden  meget  vel  efterlig- 
nede; senere  fandt  de  paa  at  sælge  al  Slags  Legetøj,  lige  fra 
prægtig  tatoverede  Topper  til  smaa  Flitsbuer,  og  endelig 
trak  de  alt  gammelt  Skrammel  frem,  hvorved  undertiden  ret 
gode  Sager  kom  for  Dagens  Lys.  Saaledes  kom  vi  i  Besid- 
delse af  et  gammelt  Beenpandser,  et  Minde  fra  den  Tid,  da 
deres  krigerske  Forfædre  indgød  alle  Naboer  Frygt.  Det 
bestod  af  en  Mængde  fra  en  til  tre  Tommer  brede  sammen- 
surrede  Plader,  omtrent  fire  Tommer  lange  og  tre  til  fire 
Linier  tykke;  det  dækkede  hele  Brystet  og  Ryggen,  idet  Pla- 
derne vare  stillede  til  hinanden  som  Fiskeskjæl. 

Men  ogsaa  paa  vore  Fornøjelser  og  Bekvemmeligheder 
havde  Tschuktscherne  stor  Indflydelse,  idet  der  næppe  forlob 
nogen  Dag,  hvor  Vejret  blot  var  nogenlunde  taaleligt,  uden 
at  der  var  fuldt  af  Plundeslæder  omkring  Skibet,  og  Ingen 
var  gladere  end  Tschuktscherne,  naar  vi  benyttede  en  eller 
flere    Slæder   til   at   kjøre    en    Tour.      Altid   vare    de   venlige, 

tjenstvillige  og  gjæstfrie,  saa  at  man  glemte  deres  ihærdige, 
ofte  plagende  Tiggeri. 

At  Tchuktscherne  vare  saa  gjæstfrie  mod  os,  er  ikke  for- 
underligt, thi  paa  vore  Udflugter  medbragte  vi  som  oftest  en 
velforsynet  Madsæk;  men  deres  indbyrdes  Gjæstfrihed  og 
Maaden,  hvorpaa  denne  modtages,  er  ganske  mærkelig.  Ofte 
have  vi  seet  en  Fremmed  langvejs  fra  komme  til  et  Tschuktsch- 
telt  og  der  modtage  den  mest  udstrakte  Gjæstfrihed,  uden 
at  et  Ord  mæledes  fra  nogen  af  Siderne.  Saasnart  Slæ- 
den holder  udenfor  Teltet,  komme  de  Unge  ud,  spænde 
Hundene  fra,  trække  Slæden  ind  og  give  sig  til  at  rense 
Mederne;  imidlertid  træder  den  Fremmede  ind  i  Teltet  uden 
at  sige  et  Ord.  Tschuktscherne  sagde  vel  «Annoa,  annoa«  til 
os  som  Velkomsthilsen,  men  indbyrdes  have  vi  aldrig  hørt 
dem  anvende  noget  Saadant.  Saasnart  Kvinden  har  banket 
Sneen  af  hans  Klæder,  hvilket  udføres  med  et  Sælhunderib- 
been,  imedens  han  som  oftest  har  røget  en  Pibe,  gaaer  han 
ind  i  det  indre  Telt,  hvor  det  Bedste,  Huset  formaaer  at  byde, 
stilles  for  ham;  undertiden  kan  det  vel  hænde,  at  han  med 
Værten  vexler  nogle  Ord  om  sin  Rejse  eller  fortæller  noget 
Nyt  fra  fjerne  Byer,  men  det  er  ikke  nødvendigt  for  at  blive 
godt  modtaget.  I  det  Hele  taget  tale  Tschuktscherne,  især 
Mændene,  ikke  mere  end  højst  nødvendigt;  de  kunne  sidde 
timeviis  i  samme  Stilling  uden  at  bestille  Noget  eller  sige 
et  Ord.  Naar  den  Fremmede  har  spiist,  rejser  han  videre, 
uden  at  sige  hverken  Farvel  eller  Tak.  Den  eneste  Betaling 
bestaaer  i,  at  hans  Vært  ved  Lejlighed  vil  møde  samme 
Gjæstfrihed  fra  hans  Side. 

Som  jeg  allerede  tidligere  har  berørt,  er  Tschuktschernes 
Godgjorenhed  mod  Nødlidende  overordentlig  stor,  og  de  leve 
saa  at  sige  som  en  stor  Familie;  naar  de  vare  ædrue,  saae  vi 
aldrig  Uenighed,  end  sige  Slagsmaal  mellem  dem,  men  et  Par 
Gange  vare  Nogle  temmelig  medtagne  efter  et  Slagsmaal 
under   en   Ruus.     I  Enurmi  (Serdze   Kamen)   blev  endog  en 

Mand  stukken  ihjel  med  Kniv,  da  hele  Landsbyen  engang 
havde"  været  beruset;  men  Sligt  seer  man  jo  oftere  i  civilise- 
rede Lande. 

Jeg  har  allerede  nævnt,  at  kun  gamle  Kvinder  drikke 
Brændeviin,  de  unge  næsten  aldrig;  men  selv  unge  Mænd 
sige  ofte  Nej  til  en  Snaps,  hvilket  har  sin  Grund  i  den 
store  Respect,  som  Tschuktscheme  have  for  Alderen.  Gjør 
man  et  Besøg  i  et  Tschuktschtelt  med  en  Feltflaske  hos  sig, 
er  det  i  Reglen  Huusherren,  som  angiver,  hvem  der  en  værdig 
til  at  faae  en  Snaps;  han  selv  er  da  naturligviis  den  Første, 
og  dernæst  en  gammel  Kvinde,  hvis  en  saadan  findes.  Vil 
man  derpaa  byde  de  yngre  Mænd,  da  give  de,  efter  at  have 
nippet  til  Glasset,  Resten  til  de  Ældre,  og  det  nytter  ikke 
at  byde  dem  et  Glas  til,  de  tage  ikke  derimod,  men  det 
gaaer  i  Huusherrens  bundløse  Svælg. 

Hvad  Ærligheden  angaaer,  da  sporer  man  nutildags  ikke 
meget  til  Tschuktschernes  tidligere  Hang  til  Røverier.  Naar  man 
tager  i  Betragtning,  at  de  i  10  Maaneder  havde  fri  Adgang 
til  vort  Dæk,  som  laa  fuldt  af  løse  Smaasager,  og  at  der 
kun  tre  eller  fire  Gange  forefaldt  Tyverier,  maa  man  virkelig 
forbavses;  i  adskillige  Havne  i  den  civiliserede  Verden,  som 
vi  senere  besøgte,  blev  der  i  Løbet  af  10  Timer  stjaalet 
ganske  anderledes. 

Det  ene  af  disse  Tyverier  vakte  megen  Munterhed  om- 
bord; Zoologerne  havde  stillet  et  Par  Flasker,  hvori  nogle 
Crustaceer  opbevaredes  i  meget  stærk  Sprit,  paa  Dækket 
og  fandt,  da  de  en  Timestid  senere  vilde  hente  dem,  Fla- 
skerne tomme;  Tschuktscheme  havde  drukket  baade  Sprit 
og  Dyr.  Et  andet  Tyveri  angav  Tchuktscherne  selv,  ja  en 
af  Mandskabet  vilde  endog  have  seet,  at  de  tugtede  den 
Skyldige,  der  af  os  straffedes  med  8  Dages  Forviisning  fra 
Skibet. 

Inden  jeg  begynder  paa  at  omtale  vore  Udflugter,  maa 
jeg  nævne  en  Familie  fra  Jinredlen,  som  hørte  til  vore  bedste 

Venner,    og   som,    da   de  vare  vore  nærmeste  Naboer,  efterat 
Pitlekaj  var  flyttet,  hørte  til  vore  hyppigste  Gjæster. 

Foruden  Faderen,  som  var  en  af  de  dygtigste  Fangst- 
mænd, der  i  Løbet  af  Vinteren  desuden  fældede  en  Bjørn, 
og  Moderen,  som  mest  holdt  sig  hjemme,  bestod  denne  Fa- 
milie af  to  Brødre,  Rultugin  og  Penautin,  og  Søstrene  Hajin- 


Tschuktschkvinde. 


gen  og  Rejtinakka.  Rultugin  og  Penautin  vare  to  af  de  flit- 
tigste Samlere  og  bragte  os  i  Løbet  af  Vinteren  mange  gode 
Sager;  de  vare  smaa,  men  ligesom  deres  to  Søstre  efter 
Tschuktschforhold  meget  smukke.  Hajingen,  der  vel  var 
henved  en  Snees  Aar  gammel,  var  næst  Nottis  Hustru  den 
smukkeste  Tschuktschkvinde,  jeg  har  seet;  hun  var  Gjcnstand 

for  den  mest  udsøgte  Opmærksomhed  fra  Mandskabets  Side, 
og  som  Beviis  paa,  hvor  afholdt  hun  var,  tjente  den  Masse 
svenske  Monter,  hun  havde  hængende  omkring  Arme  og 
Hals,  i  Ørene  og  Haarpidskene.  Den  lille  knap  tiaarige  Søster 
Rejtinakka,  Originalen  til  Vidunderbarnet  Aitanga,  som  figu- 
rerede i  det  Festblad,  Publicistklubben  i  Stockholm  udgav 
ved   »Vega«'s  Hjemkomst,  var  Alles  Yndling. 

Allerede  i  Januar  og  Februar  havde  nogle  af  os  foretaget 
mindre  Udflugter,  men  i  Marts  udstraktes  disse  ofte  over  en 
Uge.  Brusewitz  og  Nordqvist  boede  saaledes  sammen  med 
Notti  i  8  Dage  i  et  af  Expeditionens  Slædetelte  ved  en  Indsø 
nogle  Miil  fra  Kysten,  hvor  Nordqvist  fiskede,  medens  Bruse- 
witz gjorde  mindre  Jagtudflugter  i  Omegnen.  Nordqvist  fore- 
tog endvidere  Rejser  til  Maingatir,  Tiapka  og  endnu  engang 
indtil  de  store  Søer,  som  vi  i  October  havde  besøgt  paa 
Rejsen  med  Menka. 

Palander  og  Kjellman  vandrede  med  en  af  vore  Slæder, 
trukken  af  5  Mand  og  Notti,  nogle  Miil  ind  i  Landet,  hvor 
de  besøgte  en  eensomt  boende  Rensdyrstchuktsch,  og  endelig 
foretog  Bove  og  Almqvist  med  en  ung  Tschuktsch  fra  Irgo- 
nuk,  ved  Navn  Raatschitlen,  en  Tour  til  Jetugins  Telt  tæt 
ved  Koljutschin  Bugtens  Bund.  Det  havde  været  deres  Me- 
ning at  gaae  endnu  længere  mod  Syd,  men  Raatschitlen  vilde 
af  en  eller  anden  Grund  ikke  rejse  videre  og  truede  endog, 
hvis  de  forsøgte  at  tvinge  ham  dertil,  med  at  dræbe  sig  selv. 

Om  samme  Raatschitlen  skal  jeg  ikke  undlade  at  fortælle 
en  Tildragelse,  som  morede  os  meget.  Da  Palander  en  Dag 
vilde  photographere  ham,  blev  det  gjort  ham  forstaaeligt,  at 
han  skulde  sidde  stille,  medens  dette  gik  for  sig.  Da  Palan- 
der dernæst  tog  Dækslet  fra  Objectivet  og  saae  hen  paa 
Raatschitlen  for  at  see,  om  han  sad  stille,  nikkede  denne 
meget  fornoiet  til  Palander,  ligesom  om  han  vilde  sige:  >Jo, 
jeg  sidder  rigtig  stille.« 

Selv  foretog  jeg  ogsaa  flere  Udflugter  mod  Øst,  af  hvilke 
jeg  dog  kun  skal  omtale  den  længstgaaende,  til  den  lille 
Klippeø  Idlidlja  udfor  Tiapka,  som  jeg  foretog  i  Begyndel- 
sen af  Maj. 

Da  de  Tschuktscher,  som  havde  ført  vore  Breve  til  Nischnej 
Kolymsk,  paa  Tilbagevejen  besøgte  »Vega«,  var  Tilstrømnin- 
gen til  denne  meget  stor,  thi  Alle  vidste,  at  disse  Mænd  skulde 
belønnes  godt,  og  haabede  da,  at  lidt  da  ogsaa  kunde  falde 
af  til  dem.  Da  der  saaledes  var  fuldt  af  Slæder  langvejs  fra, 
besluttede  jeg  at  benytte  Lejligheden  til  at  rejse  en  lille 
Tour. 

Med  en  af  vore  gamle  Venner  fra  Pitlekaj,  en  Mand  paa 
omtrent  50  Aar,  ved  Navn  Raatschitlen,  et  blandt  Tschuk- 
tscherne  meget  almindeligt  Navn,  forlod  jeg  om  Eftermidda- 
gen Kl.  5  »Vega«  paa  en  lille  Slæde,  der  var  forspændt  med 
6  Hunde,  som  imidlertid  trak  os  saa  hurtigt,  at  de  store 
sværtlastede  Rejseslæder,  der  vare  forspændte  med  nogle  og 
tyve  Hunde  hver,  snart  vare  langt  bag  os. 

Vi  havde  ikke  kjørt  længe,  førend  vi  indhentede  et  Par 
Kvinder,  som  nylig  havde  forladt  Skibet  og  nu  skulde  gaae 
til  deres  Hjem,  der  laa  omtrent  4  danske  Miil  fra  dette;  en 
saadan  Spadseretour  foretoge  de  gjerne  blot  for  at  faae  nogle 
faa  Levninger  af  Maaltiderne  ombord  og  hjemføre  nogle 
tomme  Flasker  eller  Conservedaaser,  der  senere  anvendtes 
baade  som  Tallerkener,  Skeer,  Æsker  til  at  gjemme  Smaa- 
sager  i  o.  s.  v.  Jeg  saae  næste  Dag  disse  Kvinder  i  deres 
Hjem  i  Tiapka,  hvortil  de  først  vare  ankomne  Kl.  4  om  Mor- 
genen; men  de  vare  alligevel  ved  deres  sædvanlige  Arbejde, 
endskjondt  de  saaledes  i  to  paa  hinanden  følgende  Nætter 
havde  vandret  8  danske  Miil  og  uden  at  sove,  medens  de  vare 
paa  Skibet.  I  denne  Retning  ere  Tschuktscherne,  som  alle- 
rede tidligere  nævnt,  meget  udholdende. 

Undervejs  viste  Raatschitlen  mig  nogle  store  Ar  paa  sin 
venstre    Haand,    hvilke    han    forklarede    mig   hidrorte    fra    en 

Bjørns  Tænder.  Naar  Tschuktscherne  gaae  paa  længere  Rej- 
ser, medføre  de  Spyd  eller  Bøsser  for  at  forsvare  sig  mod 
Bjørne;  men  det  hænder  naturligviis,  at  de  ogsaa  paa  mindre 
Rejser,  hvor  de  ikke  medføre  andre  Vaaben  end  deres  lange 
Kniv,  møde  en  Bjørn,  og  de  forsvare  sig  da  paa  følgende 
Maade. 

Staaende  i  en  noget  bøjet  Stilling,  holder  Tschuktschen 
med  den  venstre  Haand  en  løs  Vante  frem  mod  Dyret,  som 
strækker  Hovedet  opad  for  at  sluge  den  saaledes  frembudte 
Lokkemad,  som  Tschuktschen  imidlertid  behændig  trækker 
ivejret,  idet  Bjørnen  vil  gabe  over  den,  paa  samme  Tid  som 
han,  benyttende  sig  af,  at  Bjørnen  saaledes  blotter  sin  Strube, 
med  højre  Haand  jager  sin  Kniv  i  Halsen  paa  den  bag  ved 
Luftrøret  og  overskærer  dette.  Denne  farlige  Jagt,  der  jo 
kræver  en  overordentlig  høj  Grad  af  Koldblodighed,  løber 
just  ikke  altid  heldig  af.  For  Raatschitlen's  Vedkommende 
havde  Bjørnen  saaledes  faaet  Tid  til  at  gabe  baade  over  Van- 
ten og  Haanden,  men  han  maa  dog  alligevel  have  havt  Ro 
nok  til  strax  at  dræbe  den,  da  Haanden  ikke  havde  taget 
nogen  alvorlig  Skade. 

Ikke  slet  saa  heldig  havde  en  anden  Tschuktsch  været, 
som  boede  paa  Koliutschin  Øen  og  i  Marts  Maaned  besøgte 
»Vega«;  han  havde  mistet  sin  venstre  Haand,  og  desuden 
havde  Bjørnen  med  sine  Kløer  givet  ham  et  dybt  Saar  i 
Nakken ;  efter  Almqvists  Mening  vare  Saarene,  da  han  besøgte 
»Vega«,  kun  et  Par  Maaneder  gamle,  saa  man  maa  beundre 
Tschuktscherne  for  deres  Lægekunst. 

Wrangel  omtaler  en  ganske  morsom  Maade,  hvorpaa 
Tschuktscherne  dræbe  Ulve,  der,  hvis  Kilden  ikke  var  saa 
paalidelig,  som  den  er,  lyder  lidt  fabelagtig.  De  spidse  et 
temmelig  stærkt  Stykke  Hvalbarde  i  begge  Ender,  boje  dem 
sammen  og  surre  dem  til  hinanden.  Den  saaledes  dannede 
Ring  overheides  dernæst  med  Vand,  og  en  Iisskorpe  dannes 
omkring  den,   medens  den  beholder   sin    krumme  Form.     Nu 

skære  de  Traaden  over  og  udlægge  denne  Lokkemad,  som 
Ulven  begjærlig  sluger,  da  der  over  Iislaget  er  smurt  noget 
Fedt.  Idet  Ulven  sluger  Ringen,  tøer  imidlertid  Iisskorpen 
op,  Fiskebenet  retter  sig  ud  og  dræber  Dyret.  Efter  Tschuk- 
tschernes  Forsikkring  til  Wrangel  slaaer  dette  Middel  sjeldent 
fejl.  Vi  saae  dem  aldrig  anvende  det.  Derimod  saae  vi  ofte 
deres  Fælder  for  Ræve  og  mindre  Dyr;  de  ere  byggede  af 
Snee  efter  samme  Princip  som  vore  Musefælder.  For  Smaa- 
fugle  opstille  de  Snarer  af  ganske  tyndt  Fiskebeen;  naar 
Fuglen  vil  tage  Lokkemaden,  trækker  et  Løbeøje  sig  sam- 
men om  Halsen  paa  den. 

Efterat  have  kjørt  en  halv  Timestid  paa  Isen,  kom  vi 
ind  paa  Kysten,  hvor  vi  mødte  en  Tschuktsch  fra  Koliutschin, 
som  med  sit  Telt  og  alt  sit  Bohave  læsset  paa  to  Slæder 
flyttede  til  Najskaj,  da  der  denne  Vinter  ingen  Fangst  var 
vesterpaa.  Da  vi  kom,  var  han  just  ved  at  smøre  sine  Slæde- 
meder; disse  ere  sædvanligviis  klædte  med  Hvalbeen,  og  saa- 
vel  ved  Rejsens  Begyndelse  som  under  ethvert  Ophold  over- 
smøres disse  med  Vand,  som  Tschuktscherne  medføre  i  en 
paa  deres  Bryst  under  Pelsene  hængende  Blære;  dette  lade 
de  fryse  paa  Mederne,  der  da  glide  udmærket  paa  Sneen. 
Medens  Raatschitlen  foretog  den  samme  Operation  med  vor 
Slæde,  steg  jeg  op  paa  en  af  de  Klitter,  som  med  korte 
Mellemrum  ligge  paa  Stranden. 

Solen  var  just  ved  at  gaae  ned  og  farvede  de  sneeklædte 
Bjerge  inde  i  Landet  rosenrode;  ude  over  Havet  afspejledes 
Isen  højt  oppe  i  Luften  i  de  mest  phantastiske  Former, 
medens  en  mørk  Stribe  paa  nogle  Steder  betegnede  en  aaben 
Rende;  mod  Nordvest  hævedes  Koliutschin  Øen  højt  oppe  i 
Luften,  medens  »Vega«  viste  sig  med  Mastetoppen  nedad. 
Det  var  næsten  Stille,  saa  at  det  tiltrods  for  de  15  Graders 
Kulde  forekom  mig  at  være  meget  varmt;  men  det  var  heller 
ikke  længe  siden,  at  Sneestormen  havde  raset. 

Efter  i  Forbifarten  at  have  hilst  paa  mine  Venner  i  Irgo- 
nuk  kom  jeg  om  Aftenen  Kl.  n  til  Raatschitlens  Telt  i  Naj- 
skaj,  hvor  jeg  under  Maaltidet  modtog  Besøg  at  gamle  Ven- 
ner og  Bekjendte.  Foruden  Husets  Frue,  Enkungo,  den  voxne 
Son,  Germadlin,  en  Søn  paa  5  å  6  Aar,  Germattain  og  den 
to-aarige  Datter  Attanga,  var  der  en  Rensdyrstschuktsch 
Kautau  i  Besøg.  Efter  Maaltidet,  under  hvilket  mit  med- 
bragte Forraad  af  Skibstvebakker  stærkt  formindskedes,  for- 
lode  alle  de  øvrige  Besøgende  Teltet,  og  vi  sloge  os  ned  paa 
et  Par  Rensdyrsskind  omkring  Lampen  og  tændte  vore  Piber. 

Alle  Tschuktseher  af  enhver  Alder  ere  stærkt  hengivne  til 
Rygning.  Man  seer  saaledes  meget  ofte  en  lille  Dreng  for- 
lade Moderens  Bryst  for  at  ryge  et  Øjebiik  af  Faderens  Pibe, 
hvorpaa  han  vender  tilbage  til  Moderen  og  dier  videre;  det 
maa  bemærkes,  at  Børnene  her  ligesom  hos  Eskimoerne  die 
usædvanlig  længe,  rimeligviis  idetmindste  til  3  Aars  Alderen. 
Kvinderne  indskrænke  sig  i  Reglen  til  at  skraa  Tobak,  men 
det  begynde  de  ogsaa  med,  førend  de  kunne  gaae. 

Saasnart  man  paa  Rejser  gjør  Holdt,  trække  alle  Tschuk- 
tscherne  deres  Piber  og  Tobakspunge  frem,  hvilke  Gjenstande 
i  Reglen  bæres  i  en  Rem  om  Halsen  indenfor  Pelsen. 

Piberne  bestaae  af  et  klodset  Stykke  udhulet  Træ,  hvortil 
er  fastsurret  en  lille  Messingkop  af  Størrelse  som  et  Finger- 
bol, i  Bunden  af  hvilken  de  altid  lægge  en  Tot  Rensdyrs- 
haar  til  at  optage  Saucen.  Den  lille  Smule  Tobak,  der  kan 
rummes  i  Piben,  ryges  ogsaa  op  i  et  eller  to  Drag,  men 
Tschuktscherne  forstaae  alligevel  at  inde  længe  deraf,  idet 
de  synke  Rogen  og  først  efter  en  Minuts  Forløb  puste  den 
ud  gjennem  Næse  og  Mund;  længe  efter  giver  en  stærk 
Hoste  tilkjende,  hvilken  behagelig  Pirring  Tobakken  vedva- 
vende  skaffer  dem.  Om  Sommeren  og  Efteraaret  plages 
Tschuktscherne  meget  af  Forkølelse,  saavel  i  Form  af  Snue 
som  af  Ploste,  men  de  lade  derfor  ikke  være  med  at  forværre 
den  sidste  ved  stadig  at  ryge  Tobak  paa  den  omtalte  Maade 

Ellers  have  de  i  Reglen  en  god  Helbred,  naar  undtages, 
at  deres  Øjne  om  Foraaret  lide  forfærdelig  ved  Solens  stærke 
Skin  paa  Sneen;  Mange  have  derfor  en  grøn  Skjærm  af  Form 
som  en  Kaskjetskygge.  Uagtet  Tschuktscherne  hvert  Aar  lide 
af  denne  Sygdom,  see  de  dog  i  Reglen  overordentlig  skarpt. 

Da  vi  havde  tændt  vore  Piber,  passiarede  vi  om  for- 
sk] ellige  Ting.  Tschuktscherne  opfatte  meget  let  Ting,  som 
de  aldrig  have  seet;  da  jeg  saaledes  denne  Aften  beskrev 
dem  et  Jernbanetog  som:  »maingin  orgoor,  oinga  tschopak« 
o:  stor   Slæde,    ingen   Hunde,    hvorefter  jeg   tilføjede,  at  den 


Tschuktschisk  Tegning  af 


sagde:  »Puh,  Puh,»  ligesom  »Vega«'s  Skorsteen,  forstode  de 
det  meget  godt,  og  Germadlin  illustrerede  det  strax  paa  et 
St>kke  Papir.  Senere  tegnede  han  hosstaaende  Afbildning 
af  Vega«,  paa  hvilken  man  vil  bemærke  den  Samvittigheds- 
fuldhed, hvormed  han  har  medtaget  alle  Skorstenene;  han 
dvælede  især  længe  ved  den  forreste,  og,  da  han  endelig  syn- 
tes, at  den  var  godt  nok  udført,  udbrød  han;  »Metschinko 
Kukkis!«   (Jeg  holder  af  Kokken). 

Ved   Midnatstid  drog  Germadlin  sammen  med  Maschetko, 
smiii    paa    dette    Tidspunct   endnu    boede    i  Najskaj  og  endnu 

havde  Klæder  paa  Kroppen,  ud  paa  Isen  for  at  udsætte  Net 
i  en  Revne,  som  havde  dannet  sig  en  halv  Miils  Vej  fra  Ky- 
sten; næste  Morgen  vendte  de  tilbage  med  en  stor  Sælhund. 
Den.  gode  Fangsttid  var  nu  begyndt,  og  i  de  fleste  Telte 
fandtes  nu  Sælhundekjød,  Tschuktschernes  største  Lækker- 
bidsken. Naar  de  intet  Sælhundekjød  have,  leve  de  udeluk- 
kende af  Fisk,  der  findes  i  Overflod  i  de  store  Laguner,  som 
ligge  tæt  indenfor  Kysten  og  ere  størst  indenfor  Najskaj. 
I  kort  Afstand  fra  Lagunestranden  var  der  hugget  en  Række 
Huller  i  Isen,  og  ved  hvert  Hul  stod  hele  Morgenstunden  en 
Tschuktsch  med  sin  Medesnøre;  Krogene  ere  med  megen 
Kunst  udskaarne  af  Hvalrostand  og  have  ofte  Form  som 
et  Dræg. 

Jeg  vilde  gjerne  have  fulgt  med  paa  Sælhundefangsten, 
men  jeg  kunde  mærke,  at  man  helst  saae,  at  jeg  blev  i  Tel- 
tet; uagtet  vi  ofte  forsikkrede  Tschuktscherne,  at  vi  slet  ikke 
brød  os  om  Fangst,  vare  de  dog  aldrig  rolige  for,  at  vi 
skulde  begynde  derpaa. 

Jeg  blev  altsaa  hjemme  i  Teltet,  hvor  vi  vare  6  Perso- 
ner. Uagtet  Teltet  var  lille,  havde  vi  dog  bedre  Plads,  end  jeg 
flere  Gange  tidligere  havde  havt,  og  desuden  kunde  Lam- 
perne nu  slukkes  om  Natten,  hvilket  Kulden  ikke  tillod  om 
Vinteren.  Uagtet  vi  efterhaanden  vænnede  os  dertil,  var 
det  undertiden  temmelig  ubehageligt  at  sove  i  det  næsten 
hermetisk  tillukkede  Rum,  hvor  2  a  3  Lamper  vedligeholdt 
en  Temperatur  af  over  30  °  og  fyldte  Rummet  med  en  for- 
færdelig Tranos;  naar  man  saa  tænker  sig  12  a  14  nøgne 
Tschuktscher  sammenstuvede  i  dette  knap  300  Kubikfod  store 
Rum,  i  hvis  Midte  en  stor  Latrintonde  var  placeret,  saa  ind- 
seer man,  at  Atmosphæren  ikke  var  let.  Nu,  i  Maj  Maaned, 
var  Forholdet  meget  bedre;  Lamperne  vare  som  sagt  slukkede, 
og  det  af  Vinteren  medtagne  Telt  var  fuldt  af  Huller,  hvori- 
gjennem   Vinden    peb,    saa   at  der  snarere  var  for  koldt   der- 

inde;    ikke    destomindre   laae   Tsehuktscherne    nøgne   med   et 
Rensdyrsskind  kastet  løst  over  sig. 

Næste  Formiddag  kjorte  jeg  med  Kautau  videre  østerpaa. 
Her  ved  de  store  Laguner  laae  paa  den  smalle  Kyststrimmel 
paa  en  Strækning  af  en  Miil  ikke  mindre  end  5  Tschuktsch- 
byer,  og  i  dem  alle  maatte  der  gjøres  Ophold,  da  vi  efter- 
haanden  kj endte  de  fleste  Folk  i  5  a  6  Miils  Omkreds,  og 
de  allevegne  strømmede  os  imøde. 

Først  ved  Middagstid  naaede  jeg  derfor  Tiapka,  det  øst- 
ligste Punct,  vi  have  besøgt  paa  vore  Udflugter;  det  var  en 
stor  By  paa  14  Telte,  som  laae  omtrent  4  danske  Miil  fra 
Skibet. 

En  Fjerdingvej  fra  Kysten  ligger  udfor  denne  By  en  lille 
Klippeø,  Idlidlja,  som  jeg  om  end  med  nogen  Vanskelighed 
fik  Kautau  til  at  kjøre  mig  ud  til.  Mod  Sydost  skraanede 
den  ned,  saa  at  man  kunde  kjøre  et  Stykke  op  paa  den, 
ellers  var  dens  Kyst  stejl,  især  mod  Nord,  hvor  den  faldt 
lodret  ned  i  Havet  fra  100  Fods  Højde;  paa  Sydsiden  af 
Højen  saaes  Levninger  af  nogle  Onkilonboliger,  der  dog  saae 
ældre  ud  end  de  paa  Ir-Kajpij.  Ved  en  aaben  Rende  op- 
holdt sig  en.  Masse  Maager,  medens  Krager  og  Sneespurve  fløj 
omkring  Oens  bratte  Sider;  naar  undtages  Kragerne,  som 
hele  Vinteren  havde  opholdt  sig  paa  Pitlekaj's  Ruiner,  var 
dette  det  første  Fugleliv,  jeg  saae  dette  Aar.  Ogsaa  fra 
Tiapka  og  de  andre  Byer  havde  man  om  Natten  været  ude 
ved  Revnen  for  at  fange  Sælhunde,  og  det  var  endog  lykke- 
des en  Tschuktsch  fra  Tiapka  at  fælde  en  ung  Bjørn. 

Kautau  var  ikke  af  de  meget  Talende,  og,  da  Samtalen 
snart  gik  isfaa,  sad  han,  som  Tsehuktscherne  sædvanligyiis 
gjøre,  og  nynnede  Oh,  ho,  ho,  hi  o.  s.  v.  stadig  paa  samme 
Tone.  Jeg  har  kun  bort  een  Sang  blandt  Tsehuktscherne, 
hvortil  Ordene  syntes  at  have  en  sammenhængende  Bet\d 
ning;  dog  var  det  ikke  muligt  at  oversætte  den  fuldstændig; 
jeg   kan   kun   sige)    at  Ordene   »rodt  Tøj<     <>^   »Mad'     spillede 

Hovedrollen.  Det  eneste  musikalske  Instrument,  jeg  har  seet 
hos  dem,  men  som  ufravigelig  findes  i  ethvert  Tschuktsch- 
telt,  er  en  Slags  Tambourin;  et  Stykke  Fiskebeen  gjør 
Tjeneste  som  Trommestikke.  Det  er  denne  Tromme,  som 
Schamanerne  efter  Wrangel's  Angivelse  benytte,  naar  de 
opføre  deres  vilde  Dandse. 

Efter  Maaltiderne  kan  man,  især  ved  at  foregaae  med 
et  godt  Exempel,  let  faae  Kvinderne  til  at  musicere,  ja,  hvis 
Vejret  tillader  det,  endog  til  at  dandse.  Begge  Dele  ere 
lige  eensformige;  medens  Sangen,  der  som  oftest  er  Duet 
eller  Trio,  bestaaer  af  de  ovennævnte  Eenstavelsesord,  som 
Sangerskerne  udtale  meget  hurtig,  undertiden  skifteviis, 
bestaaer  Dandsen  egentlig  kun  af  en  Rokken  med  Over- 
kroppen, medens  Fødderne  skifteviis  løftes  lidt  fra  Jorden, 
dog  uden  at  Dandserinden  flytter  sig;  som  oftest  staae  de 
i  en  Kreds  eller  i  en  Linie,  og  i  sidste  Tilfælde  afvexles 
Dandsen  ved,  at  Alle  paa  engang  med  et  Hop  gjør  højre 
eller  venstre  om. 

Da  vi  kom  tilbage  til  Raatschitlens  Telt,  serveredes  der 
et  splendid  Maaltid,  hvori  jeg  af  Nysgjerrighed  besluttede  at 
tage  Deel.  Jeg  maa  erklære,  at,  hvis  dette  var  blevet  serveret 
paa  vor  Maade,  vilde  der  ikke  have  været  meget  at  udsætte 
paa  det.  Spisesedlen  var  fuldstændig  europæisk:  Suppe,  Fisk, 
Kjød  og  Dessert.  Suppen,  der  egentlig  kun  var  det  Vand, 
hvori  det  senere  serverede  Sælhundekjød  var  kogt,  østes  op  i 
Conservedaaser,  hvoraf  man  drak  den  som  Bouillon.  Fisken, 
Torsk,  var  kogt  og  serveredes  paa  et  stort  Trætrug;  det 
er  en  Selvfølge,  at  Familien,  der  var  lejret  om  dette,  ved 
denne  Lejlighed  kun  benyttede  Fingrene  og  Munden.  Saa- 
snart  Fisken,  der  var  upaaklagelig,  var  forsvunden  for  Fa- 
miliens graadige  Angreb,  stak  Enkungo  Truget  ud  i  det 
ydre  Telt,  hvor  man  strax  hørte  en  voldsom  Strid  mellem 
Hundene,  der  sloges  om  at  faae  fat  i  Benene,  som  de  spiste, 
hvorefter    de    slikkede    Fadet     rcent.      Et    Minut    efter    trak 

Enkungo  det  saaledes  rensede  Trug  ind  og  lagde  nogle 
store  Stykker  kogt  Sælhundekjød  paa  det.  Efter  at  hun 
havde  skaaret  dem  i  mindre  Stykker,  som  hun  fordeelte  langs 
Randen,  skyndte  Alle  sig  at  gribe  hver  sit  Stykke.  Ved 
denne  Ret  benyttedes  dog  Kniv,  men  om  et  saadant  Redskab 
som  en  Gaffel  have  Tschuktscherne  kun  et  meget  ufuldstæn- 
digt Begreb.  Da  vi  engang  paa  Mellemdækket  paa  »Vega« 
fremsatte  et  Maaltid  for  nogle  Tschuktscher,  der  havde  fulgt 
os  paa  en  Udflugt,  gave  vi  dem  hver  en  Gaffel,  som  de 
meget  rigtig  anvendte  ved  de  første  Mundfulde,  men  i 
Længden  var  det  dem  dog  ubekvemt,  og,  da  en  af  dem  ved 
at  kaste  sin  Gaffel  tilside  gav  Signalet,  gik  de  snart  Alle 
over  til  deres  sædvanlige  Maade  at  spise  paa.  Til  min  store 
Forbauselse  smagte  Sælhundekjødet,  der  vel  at  mærke  kun 
var  kogt,  fuldstændig  som  Rensdyrssteg,  d.  v.  s.  omtrent  som 
en  sød  Kalvesteg;  dét  Eneste,  man  kunde  udsætte  paa  det, 
var,  at  det  var  for  lidt  kogt,  idet  det  nemlig  var  heelt 
blodigt.  Som  Dessert  sugede  man  paa  et  Stykke  lis,  og, 
hvis  man  vilde  have  det,  fandtes  der  Snee  nok.  Det  er  for- 
bausende  at  see  en  Tschuktsch  ved  40°  Kulde  skære  sig 
en  Skive  Snee  og  ikke  alene  synke  den,  men  bide  i  den  og 
tygge  den  med  Tænderne;  desuagtet  have  de  i  Reglen 
hvide  og  stærke  Tænder. 

Man  maa  imidlertid  ikke  troe,  at  Tschuktscherne  altid 
leve  saa  godt;  ofte  leve  de  udelukkende  af  Fisk,  og  jeg 
har  endog  i  trange  Tider  seet  dem  leve  af  en  Grød,  som 
kogtes  paa  Sælhundeknokler,  der  først  vare  stodte  i  en 
Morter.  Det  er  ikke  rigtigt,  naar  man  har  paastaaet,  at 
Tschuktschernes  Føde  udelukkende  er  animalsk,  thi  i  deres 
Saucer  bruge  de  ofte  Blade  og  Græs,  det  presses  til  en 
Klump,  som  de  lade  fryse  og  opbevare  i  denne  Tilstand. 

Efter  Maaltidet  kom  Raatschitlen  til  at  nævne,  at  han 
tidligere  havde  havt  4  Børn,  men  det  ene  var  død.  Vi  kom 
derved  til  at  tale  om  Maaden  at  behandle  Ligene  paa;  men, 

hvad  deres  Tro  angik,  da  var  han  ligesaa  haardnakket  stum 
som  alle  de  andre  Tschuktscher. 

Hvis  man  spørger  om,  hvilke  Tschuktschernes  religieuse 
Forestillinger  ere,  maa  Svaret  desværre  blive:  det  veed  man 
ikke.  Alt,  hvad  Wrangel,  Maidel,  Neuman  og  vi  have  kunnet 
udfinde,  er,  at  de  troe  paa  Tilværelsen  af  saavel  gode  som 
onde  Aander;  men,  hvorledes  de  forestille  sig  disse  og  deres 
Virksomhed,  veed  Ingen;  man  har  aldrig  fundet  noget  Gude- 
billede hos  dem.  Neuman  siger,  at,  hvergang  han  forsøgte 
at  lede  Samtalen  hen  paa  denne  Sag,  undveg  Tschuktscherne 
altid  med  det  Svar,  at  de  selv  ikke  vidste  Noget  derom. 
Maidel  fortæller,  at  nogle  Tschuktscher  engang  berettede  ham 
følgende  Historie  om  Verdens  Skabelse.  En  god  Aand 
skabte  to  Mennesker,  men  disse  og  deres  Afkom  vare  onde, 
og  Aanden  sendte  derfor  voldsomme  Storme  ud  over  Jorden ; 
derved  løsreves  Amerika,  Wrangel's  Land  og  Tschuktschernes 
Land  fra  hinanden,  og  Øerne  og  Koliutschin  Bugten  dannedes; 
af  Vinden  bleve  Menneskene  førte  afsted  i  forskjellige  Ret- 
ninger, og  saaledes  opstod  de  forskjellige  Folkeslag  som 
Tschuktscher,  Lamuter,  Russer  og  andre  —  en  mærkelig 
Lighed  med  Syndfloden  og  Babelstaarnet. 

Hvorledes  Tschuktscherne  tænke  sig  Livet  efter  Døden, 
har  heller  Ingen  faaet  rigtig  Rede  paa;  man  veed  kun,  at  de 
troe  paa  et  saadant.  I  December  Maaned  fandt  vi  paa  en 
Høj  lidt  inde  i  Landet  en  død  Tschuktsch.  Iført  ganske  nye 
Klæder  var  Liget  lagt  paa  Ryggen  paa  den  aabne  Mark. 
Ansigtet  var  allerede  gnavet  bort  af  Ulvene,  der  rimeligviis 
inden  Vinterens  Udløb  have  fortæret  hele  Liget;  ved  Siden 
af  ham  laa  hans  Spyd,  Øxe  og  fiere  af  de  almindeligste  Red- 
skaber; Buen  var  uden  Streng,  og  en  Slæde,  som  ogsaa  var 
lagt  ved  Siden  af  ham,  var  brudt  i  lutter  smaa  Stykker. 
Dersom  disse  to  ødelagte  Gjcnstande  skulde  tyde  paa ,  at 
Tschuktscherne  ikke  troe  paa  et  senere  Liv,  saa  mod- 
bevises   dette    ved,    hvad   Raatschitlen   ved    denne   Lejlighed 

fortalte  mig.  Han  sagde,  at  Ligene  altid  bleve  lagte  paa 
Marken,  selv  om  Sommeren,  hvor  det  dog  vilde  være  muligt 
at  grave  en  Grav;  han  fortalte  dernæst  om  sit  Barns  gode 
Udstyrelse,  da  det  blev  udlagt,  og,  skjondt  Barnet  havde 
været  lille,  da  det  døde,  fremhævede  han  stærkt,  at  det 
havde  faaet  en  Pibe  og  »maingin  tobak«  med  sig,  og  der 
er  saaledes  ingen  Tvivl  om,  at  han  troede  paa  et  Liv  efter 
dette;  ja,  man  maatte  endogsaa  troe,  at  Barnet  efter  hans 
Mening  voxede  videre  i  den  anden  Verden,  thi  som  Børn 
eje  Tschuktscherne  ikke  deres  egen  Pibe,  men  maae  nøjes 
med  at  suge  lidt  af  Faderens.  Uagtet  han  aabenbart  var 
stolt  af  at  fortælle  om  alt  det  Gode,  han  havde  givet  sit 
Barn  med,  var  han  dog  stærkt  bevæget,  især  da  han  beskrev 
mig,  hvorledes  Barnet  havde  lidt,  før  det  døde;  saavidt  jeg 
kunde  forstaae,  var  det  død  af  en  Brystsygdom. 

Vi  have  adskillige  Gange  seet  Tschuktschernes  Begravel- 
sespladser. 

En  Dag  spadserede  nogle  af  os  paa  Højderne  en  halv 
Miils  Vej  indenfor  Pitlekaj.  Paa  Toppen  af  en  lille  Høj  saae 
jeg  nogle  Rensdyrstakker  stikke  op  af  Sneen  og  vilde  just  til 
at  tage  dem  for  at  glæde  Almqvist  med  de  prægtige  Lav- 
arter, hvormed  de  vare  prydede,  da  jeg  blev  forhindret  deri 
af  Tschuktscherne,  som  fulgte  med ;  de  viste  største  Ærbødig- 
hed for  den  lille  Hob  Knokler  og  Takker  og  betydede  os, 
at  det  var  noget  Helligt,  som  der  ikke  maatte  røres  ved,  og 
det  viste  sig  senere,  da  Sneen  bortsmeltede,  at  være  et 
Gravsted.  Saadanne  Offerpladser  findes  overalt  i  stor  Mængde, 
snart  seer  man  en  Krands  af  Hvalroskranier,  snart  en  Mængde 
Rensdyrstakker,  snart  Bjørneskaller;  her  have  vi  sjeldnere  iagt- 
taget disse  sidste  end  f.  Ex.  ved  Irr-Kajpij,  men  under  hele 
vort  Ophold  dræbte  Tschuktscherne  i  vor  Omegn  ogsaa 
kun  3  a  4  Bjørne.  Uden  at  udtale  nogen  bestemt  Paa- 
stand, anfører  jeg  som  en  Formodning,  at  Tschuktscherne 
ved  Fangsten  af  de  ovennævnte  Dyr,  som  cre  nødvendige  for 

deres  Livsophold,  altid  offre  Kranierne  paa  de  Dodes  Hvile- 
steder, ikke  alene  fordi  det  altid  er  saadanne,  der  findes 
paa  Offerpladserne;  Formodningen  styrkes  især  ved  den 
Omstændighed,  at  Tschuktscherne  aldrig  have  villet  overlade 
os  Hovederne  af  de  Sælhunde,  som  de  om  Vinteren  havde 
fanget;  naar  de  bragte  os  Rensdyr,  have  Hovederne  ogsaa 
paa  een  Undtagelse  nær  altid  manglet.  Med  Hensyn  til 
Fugle,  Fiske  og  mindre  Pattedyr,  f.  Ex.  Murmeldyr,  gjælder 
det  ikke;  dem  have  vi  altid  faaet  i  fuldstændige  Exemplarer. 
I  en  meget  væsentlig  Retning  adskille  disse  Offerhøje  sig  fra 
de  samojediske,  idet  der  paa  de  tschuktscherske  aldeles  ikke 
findes  Afgudsbilleder. 

Da  Sneen  var  bortsmeltet,  fandt  Dr.  Stuxberg  paa  et 
Bjerg  indenfor  Jinredlen  nogle  Tschuktschergrave,  hvoraf  han 
giver  følgende  Beskrivelse.  Af  store  Steen  dannedes  en 
elliptisk'  Ring,  hvis  Længdeaxe  i  Reglen  laa  i  Øst — Vest. 
Mod  Vest  stod  den  yderste  Steen  opret,  medens  alle  de 
andre  laae  fladt  ned  paa  Marken;  mod  Øst  laae  nogle  Træ- 
stykker i  Længdeaxens  Retning  udfra  Ellipsen;  denne,  der 
omsluttede  det  egentlige  Gravsted,  var  ca.  6  Fod  lang. 
Omtrent  i  10  Fods  Afstand  fra  den  opretstaaende  Steen  laa 
i  nordvestlig  Retning  endnu  en  Steensætning,  der  var  cirkel- 
rund og  omsluttede  de  ovennævnte  Offre  af  Rensdyrshorn  og 
Bjørne-  og  Sælhundeskaller.  Efter  den  frodige  Vegetation 
af  Lavarter  paa  Steen  og  Been  antog  Dr.  Stuxberg,  at 
Gravenes  Alder  gik  op  indtil  200  Aar,  men  flere  vare 
langt  yngre. 

Efter  at  have  tilbragt  endnu  en  kold  Nat  i  Raatschitlens 
Telt  vendte  jeg  tilbage  til   »Vega«. 

I  Slutningen  af  April  vare  Iisarbejderne  omkring  Skibet 
saa  vidt  fremskredne,  at  Skruen  kunde  gaae  rundt,  og  det 
var  ligefrem  en  Fornøjelse,  da  vi  første  Gang  horte  Maskinen 
gaae  rundt  efter  saa  mange  Maaneders  Hvile.  Den  10de  Mai 
overraskedes    vi    ved    Tilbagekomsten     af   de    Tschuktscher, 

som  havde  ført  vore  Breve  til  Nischnej  Kolymsk;  de  medførte 
et  kort  Brev  fra  Isbrawnikken  dersteds,  hvori  denne  skrev,  at 
han  havde  modtaget  vore  Breve  og  sendt  dem  videre,  samt 
at  han  antog,  at  de  i  Midten  af  Juni  vilde  være  hjemme. 
Uagtet  vi  ikke  fik  noget  Nyt  at  vide  fra  Europa,  og  Damp- 
skibet »Lena«'s  Skjæbne  ikke  var  omtalt,  voldte  dette  Brev 
os  stor  Glæde;  det  var  ligesom  et  lille  Pust  fra  den  civili- 
serede Verden,  og  vi  vidste  nu,  at  Underretning  om  os  vilde 
komme  til  Europa,  hvad  der  end  siden  kunde  hænde. 

I  Midten  af  Mai  Maaned  begyndte  Flokke  af  Alker  og 
Ederfugle  at  komme,  men  først  med  Juni  Maaned  indtraadtc 
Vaaren.  Dag  for  Dag  øgedes  Fuglenes  Tal,  og  ombord 
havde  Alle  travlt  med  at  lave  Patroner.  Endelig  kom  de 
første  sneefrie  Pletter  tilsyne,  og  nu  gik  Sneesmeltningen 
rask;  i  Midten  af  Juni  kunde  vi  ikke  gaae  iland  uden  at  vade 
i  Vand  til  Knæene,  ja  undertiden  derover,  og  ved  Juli  Maaneds 
Indtrædelse  var  al  Snee  forsvunden  fra  Isen,  saa  at  vi  gik 
næsten  tørskoet  paa  den,  hoppende  over  de  talrige,  brede 
Revner. 

Inde  iland  brød  Lagunerne  op,  og  som  prægtige  Fos- 
ser styrtede  Vandet  ud  i  Havet,  aabnende  sig  en  Rende 
i  Isen  et  langt  Stykke  ud  fra  Land.  Overalt  vaagnede 
Naturen  til  Liv,  Smaablomster  tittede  frem  paa  Tuerne,  og 
talrige  Fugleskarer  samlede  sig  støjende  omkring  Lagunerne. 
Siden  den  29de  Mai  havde  Solen  været  circumpolar,  saa  at 
man  kunde  jage  hele  Døgnet.  Et  Telt  blev  opslaaet  iland 
og  den  lille  Slædebaad  sat  i  Lagunen  tætved.  Med  Baaden 
gjordes  Jagtudflugter,  og,  kunde  Jægerne  ikke  naae  ombord, 
lagde  de  sig  til  Hvile  i  Teltet  nogle  Timer  for  atter  tidlig 
næste  Dag  at  begynde  Udflugterne.  Ved  næsten  hverl 
Maaltid  spiste  vi  Fugle,  og  snart  begyndte  ogsaa  Tschuk- 
tscherne  at  strømme  til  Skibet  med  Æg.  Det  er  en  Selv- 
følge,  at  de  første  og  bedste  Exemplarer  af  de  forskjellige 
Arter  gik  til  Expeditioncns  Samlinger,  og  Nordqvist,  der  ved 

Fuglenes  Komme  havde  sluttet  sine  ethnographiske  Studier 
for  at  overtage  de  ornithologiske,  havde  fuldt  op  at  gjøre 
med  at  bestemme  og  conservere  det  store  Antal  nye  Fugle 
og  Æg,  der  hver  Dag  bragtes.  Medregnet  de  Arter,  som  paa 
Vejen  nordpaa  besøgte  vor  nærmeste  Omegn,  har  Nordqvist 
faaet  omtrent  60  forskjellige  Fuglearter. 

For  Botanikeren  kom  nu  ogsaa  en  travl  Tid.  Middendorff 
siger,  at,  hvor  Iishavskysten  skraaner  jævnt  ned  mod  Havet 
og  er  udsat  for  de  fugtige  kolde  Søvindes  tilintetgjorende 
Magt,  saaledes  som  Tilfældet  har  været  saavel  ved  vort 
Vinterqvarteer  som  de  fleste  andre  Steder,  vi  have  besøgt, 
forsvinder  ikke  alene  Dværgbirken,  men  ogsaa  Urterne  aftage 
hurtig  saavel  i  Henseende  til  Arternes  som  Individernes 
Mængde,  jo  mere  man  nærmer  sig  Havet,  indtil  endelig  kun 
Lavarter  og  Mosser  beklæde  Jordbunden.  Dette  stemmer 
ikke  med  vor  Botanikers  Erfaring,  thi  langs  hele  Kysten  af 
Iishavet  har  Kjellman  fundet  ikke  mindre  end  132  Arter 
Phanerogamer.  Man  kan  tværtimod  sige,  at  Phanerogamerne 
ved  Kysten  ikke  give  Tundraen  længere  inde  i  Landet  noget 
efter  i  Henseende  til  Arternes  Tal,  hvorimod  den  paa  mange 
Steder  staaer  noget  tilbage  i  Individernes  Mængde,  dog  ikke 
meget.  Om  Vinterqvarterets  nærmeste  Omgivelser  maa  man 
sige,  at  deres  Væxtrigdom  langt  overgaaer,  hvad  vi  have 
fundet  paa  de  tidligere  besøgte  Steder.  Selv  Dværgbirken 
voxer  i  meget  kort  Afstand  fra  Kysten.  Ligeledes  har  den 
tidligere  opstillede  Formodning  om  fuldstændig  Mangel  paa 
Tang  i  det  sibiriske  Iishav  viist  sig  ugrundet.  Kjellman, 
hvis  Specialitet  Algologien  netop  er,  har  vel  ikke  paa  alle 
Observationspuncter  fundet  Alger,  men  dog  paa  forskjellige 
Steder  og  jævnt  fordeelte  langs  hele  Kysten.  En  udpræget 
Forskjel  gjør  sig  heri  gjældende  øst-  og  vestfor  Cap  Tschjel- 
juskin;  thi  vestenfor  dette  Punct  fandtes  ingen  Art,  som 
ikke  forud  var  kjendt  fra  de  vestligere  Dele  af  Iishavet, 
omkring  Spitsbergen  o.  s.   v.,    medens  Kjellman    østenfor  det 

nævnte  Forbjerg  har  fundet  en  Algevegetation,  som  ved 
liere  fælles  Arter  og  netop  ved  saadanne,  som  give  Vege- 
tationen dens  Præg,  slutter  sig  til  det  store  Ocean.  De  paa 
Alger  rigeste  Steder  vare  Actiniehavnen  og  Ir-Kajpij,  men 
selv  paa  disse  var  der  dog  Fattigdom  saavel  med  Hensyn 
til  Arter  som  Individer. 

I  den  sidste  Tid  af  vort  Ophold  bleve  alle  aabne  Steder 
i  Isen  benyttede  baade  til  botaniske  og  zoologiske  Skrabninger, 
og,  da  vi  siden  den  20de  Juni  stadig  havde  en  flere  Miil  bred 
Aabning  i  Isen  en  god  halv  Miil  nordfor  Skibet,  blev  der 
paa  alle  Arbejdsdage  skrabet  fra  Baad  i  denne,,  saa  at  Stux- 
berg  ogsaa  fik  en  rig  Høst.  Undersøgelserne  af  det  lavere 
Dyreliv  i  Havet  begyndte  som  tidligere  nævnt  allerede  i 
Jugorstrædet  og  fortsattes  siden  hele  Vejen,  saasnart  Lejlig- 
hed gaves.  Udbyttet  af  Skrabningerne,  saavel  med  Trawlnet 
som  med  almindelige  Skrabere  og  Svabere,  var  i  Almindelig- 
hed meget  rigeligt,  hvilket  synes  at  tyde  paa,  at  Sibiriens 
Iishav  er  ligesaa  rigt  paa  lavere  Dyr  som  andre  nordiske 
Have.  Dette  gjælder  dog  kun  med  Hensyn  til  Individernes 
Tal;  thi  i  Henseende  til  Arter  er  Sibiriens  Iishav  fattigere 
end  f.  Ex.  Grønlands  og  Spitsbergens,  hvilket  let  lader  sig 
forklare  af,  at  det  for  det  meste  har  en  ringe  Dybde,  og  at 
Bundarten  heller  ikke  er  saa  afvexlende. 

Efter  Sneens  Bortsmeltning  paa  Stranden  gjordes  ogsaa 
en  betydelig  Indsamling  af  Hvalbeen. 

Endnu  et  meget  vigtigt  og  interessant  Arbejde  blev  i 
Løbet  af  Foraaret  foretaget  af  Palander,  der  tog  en  Masse 
Photographier  for  største  Delen  af  Tschuktscher  og  deres  Telte. 

Efterhaanden  som  det  aabne  Vand  nærmede  sig,  og  Isen, 
der  slog  talrige  Revner,  begyndte  at  smelte,  blev  Vega  gjort 
klar  til  at  gaae  tilsøes,  og  i  Slutningen  af  Juni  Maaned  vare 
vi  fuldstændig  klare  til  at  afgaac,  saasnart  Isen  tillod  det. 
Da  Tiden  Irak  saa  langt  ud,  blev  det  mindre  rimeligt,  at. 
Jsen    skulde    bryde   voldsomt    op,    og,    selv   om    dette    skete, 

vilde  den  tynde  porøse  lis  ikke  være  farlig  for  Skibet ,  hvor- 
for ogsaa  Proviantdepotet  paa  Stranden  blev  taget  ombord, 
saa  at  Intet  nu  mere  kunde  opholde  os  ved  Pitlekaj. 

Men  Isen  havde  ikke  saa  meget  Hastværk  som  vi  og 
blev  stadig  liggende  fast  omkring  Fartøjet.  Menka,  der  atter 
besøgte  os,  forsikkrede,  at  vi  næppe  kom  los  før  i  Slut- 
ningen af  Juli.  Isen  aftog  dog  daglig  i  Tykkelse,  og  vi 
spejdede  ivrig  efter  det  aabne  Vand,  der  nærmede  sig  mere 
og  mere;  men  det  gik  kun  langsomt  fremad. 

»Jorn  allerede  omtalt,  saae  vi  fra  »Vega«  paa  forskjellige 
Tider  i  Vinterens  Løb  aabent  Vand  eller  Tegn  dertil. 

Efter  en  østlig  Storm  den  14de  og  15  de  December,  der 
dannede  en  Mængde  Revner  i  Isen,  hvoriblandt  en  umiddel- 
bart ved  »Vega«,  hvis  ene  Fortoining  sprængtes,  fulgte  den 
1 6de  en  svag  sydlig  Vind.  Ved  -  det  første  Vindpust  fra 
denne  Kant  forlode  de  ombordværende  Tschuktscher  skynd- 
somst Skibet.  Den  17de  saae  vi  fra  Jinredlen  Bjerget  aabent 
Vand  langs  hele  den  nordlige  Horizont,  hvilket  ogsaa  i  Luft- 
spejling viste  sig  fra  Skibet.  Samme  Dag  fortalte  en  Tschuktsch, 
at  han  havde  været  ude  ved  aabent  Vand,  og  den  iSde 
sendtes  derfor  en  Mand  ud,  der  i  3  Fjerdingvejs  Afstand  fra 
Skibet  fandt  en  circa  100  Fod  bred  Revne;  imidlertid  var 
Vinden  allerede  den  foregaaende  Dag  atter  bleven  nordlig, 
og,  da  Palander  og  Brusewitz  nogle  Timer  senere  end  den 
om  Formiddagen  udsendte  Mand  naaede  Stedet,  var  Revnen 
lukket,  og  Kanterne  skruede  voldsomt  op  over  hverandre., 

Efter  en  sydlig  Storm  den  31te  December  naaede  Bove- 
den  iste  Januar  aabent  Vand  en  god  dansk  Miil  Nordost  for 
»Vega«;  fra  Toppen  af  en  høj  Toross  saae  han  ingen  lis 
hverken  mod  Nord  eller  Nordost.  Et  Tar  Dage  efter  saae 
jeg  liere  Slæder  lastede  med  Sælhundespæk  komme  østerfra. 

hvor  Aabningen  havde  været  nærmere  ved  Land.  Ogsaa 
vore  nærmeste  Naboer  vare  de  folgende  Dage  ude  paa  Fangst. 

Den  8de  og  9de  Februar  havde  vi  atter  haard  sydlig 
Vind,  og  et  Par  Dage  efter  vendte  nogle  Tschuktscher  hjem 
med  Sælhunde;  de  havde  været  nordost  ude.  Men  paa  Grund 
af  Sneefog  saaes  fra   »Vega«   intet  aabent  Vand. 

Efter  sydlig  Vind  den  18de  og  19de  Februar  saaes  om 
Eftermiddagen  den  19de  fra  »Vega«  aabent  Vand  i  en  Luft- 
spejling, og  samme  Aften  droge  nogle  Tschuktscher  ud  paa 
Fangst,  som  det  vil  sees,  et  umiskjendeligt  Tegn  paa  aabent 
Vand  i  Nærheden. 

Fra  den  4de  til  den  13  de  Marts  havde  vi  næsten  uaf- 
brudt sydlig  Vind,  der  den  4de  begyndte  med  en  Storm.  I 
den  første  Deel  af  det  nævnte  Tidsrum  forhindrede  Sneefoget 
os  i  at  see  noget,  men  senere,  lige  indtil  den  13de,  saaes 
aabent  Vand  i  omtrent  2  danske  Miils  Afstand. 

Den  8de  Maj,  under  en  østlig  Storm,  mærkedes  en  ty- 
delig Bølgebevægelse  i  Vaagerne,  som  huggedes  omkring 
Skibet,  og  den  1  ite  saae  jeg  fra  Idlidlja  (Øen  udfor  Tjapka) 
en  ca.  i1  2  dansk  Miil  lang  smal  Revne,  der  i  500  Skridts 
Afstand  fra  Øen  strakte  sig  i  nordvestlig -sydostlig  Retning; 
overalt  langs  Kysten  havde  man  i  disse  Dage  Overflødighed 
af  Sælhundekjød. 

Den  24de  Maj  fortalte  Tschuktscher,  som  kom  fra  Be- 
ringsstrædet,  at  der  nu  var  aabent  Vand. 

Den  28de  og  29de  Maj  havde  vi  sydlig  Vind,  og  den 
30te  vare  flere  af  Expeditionens  Medlemmer  ude  ved  aabent 
Vand,  der  fandtes  i  i1  2  Fjerdingvejs  Afstand  fra  Skibet. 
Den  3  å  400  Fod  brede  Revne  strakte  sig  l/2  dansk  Miil 
mod  Vest,  medens  den  imod  Øst  saae  ud  til  at  staae  i  For- 
bindelse med  det  aabne  Vand,  som  Tschuktscherne  berettede 
skulde  findes  udenfor  Tjapka. 

Denne  Revne  vedblev  længe  at  holde  sig,  skjøndt  den 
blev  smallere    og  flyttede   sig  længere  bort  fra  Skibet.      Den 

1 6de  Juni  skrabede  Zoologerne  i  den,  og  den  var  da  kun  en 
Snees  Fod  bred. 

Den  19de  Juni  saaes  en  bred  aaben  Rende  i  Nordost  i 
ca.  2  danske  Miils  Afstand. 

Den  20de  og  2 1  de  Juni  blæste  det  haardt  af  Sydvest, 
og  den  2 1  de  var  det  aabne  Vand  kun  J  2  dansk  Miil  fra 
Skibet;  det  var  ikke  længere  nogen  Revne,  men  en  Aabning 
saa  stor,  at  man  kun  accurat  saae  Isen  paa  den  anden  Side 
heelt  ude  i  Horizonten;  mod  Øst  saaes  ingen  lis.  Senere 
blev  denne  Aabning  aldrig  lukket,  om  end  nordlig  Vind 
kunde  gjore  den  lidt  smallere. 

Den  27de  Juni  fortalte  en  Tschuktsch,  som  kom  fra  Be- 
ringsstrædet, at  der  sydfor  samme  laa  en  Mængde  ameri- 
kanske Skibe  som,  ventede  paa  at  kunne  gaae  nordpaa. 

Den  8de  Juli  skulde  der  efter  Tschuktschernes  Udsagn 
være  aabent  Vand  langs  Kysten  fra  Beringsstrædet  til  Serdze 
Kamen,  og  den  12te  naaede  det  til  Nettai  (en  By  mellem 
Serdze  Kamen  og  Tjapka). 

Den  1 8de  Juli  blev  Kysten  lige  til  Koliutschin  Bugten 
fri  for  lis. 

Strømmen  kunde  vi  ikke  spore  saa  nær  ved  Kysten,  men 
Tschuktscherne,  der  sætte  deres  Sælhundenet  i  Revner  langt 
ude  fra  Land,  berettede,  at  Strømmen  fra  Slutningen  af  April 
til  ind  i  Juli  løb  vesteri,  Resten  af  Aaret  osteri. 

Dette  bekræftes  ogsaa  af  Baron  Maidel,  som  1  1869  i 
Markowa  traf  nogle  Tshuktscher,  der  kom  fra  Beringsstrædet, 
og  udspurgte  dem  desangaaende.  De  berettede,  som  Kobeleff 
tidligere  har  angivet,  at  Strømmen  i  Beringsstrædet  paa  den 
Tid,  da  Dagene  ere  længst,  sætter  nordi  (hvilket  ogsaa  iagt- 
toges af  os)  med  en  saadan  Fart,  at  det  kun  med  nordlig 
Vind  er  dem  muligt  at  lande  paa  Diomedøerne.  Om  Efter- 
aaret  driver  Isen  i  Strædet  mod  Syd,  om  Foraaret  mod  Nord. 
Den  fra  Syd  kommende  Strøm  gaaer  tildeels  langs  Asiens 
Kyst  i  vestlig  Retning,    men,    fremhævede   de,    det   maa  be- 

mærkes,  at  man  ved  Cap  Jakan  slet  ikke  sporer  den  stærke 
Strøm,  som  findes  ved  Koliutschin  Bugten  og  Irr-Kajpij 
(Nordcap);  her  lober  den,  naar  Dagene  ere  længst,  fra  Øst 
til  Vest,  og,  naar  de  begynde  at  blive  korte,  omvendt.  Om 
Vinteren  (naar  Dagene  ere  kortest)  varierer  Strømmens  Ret- 
ning. Naar  Dagene  begynde  at  længes,  kommer  atter  Strøm- 
men fra  Øst  og  fører  Smaasæl  med  sig. 

Endnu  skal  jeg  anføre  Wrangel's  og  Anjou's  Iagttagelser 
over  Strommen  og  Forekomsten  af  aabent  Vand  paa  den 
nævnte  Kyststrækning. 

I  1 82 1  traf  Wrangel  nordfor  Kolyma's  Munding  den  17de 
April  tynd  og  næsten  opbrudt  lis  i  ca.  20  danske  Miils  Af- 
stand fra  Kysten. 

I  1822  standsedes  han  den  22de  og  den  24de  April  lige- 
ledes af  tynd  lis  og  aabent  Vand  i  40  danske  Miils  Afstand 
fra  Kysten,  omtrent  3  Længdegrader  østligere  end  forrige  Aar. 

I  1823  gjorde  han  endnu  et  Forsøg  paa  at  trænge  nord- 
paa;  det  foretoges  fra  Schalauroff  Øen,  men  allerede  i  16 
danske  Miils  Afstand  fra  Kysten  traf  han  den  4de  April  en 
ca.  1000  Fod  bred  Revne,  der  mod  Øst  og  Vest  strakte  sig 
saa  langt,  man  kunde  see,  og  saaledes  spærrede  videre  Frem- 
trængen  paa  dette  Punct.  Hans  Strømobservationer  tyde  paa, 
at  Strømmen  endnu  i  Midten  af  April  sætter  østeri. 

Anderledes  er  Forholdet  derimod  vestligere,  hvor  Anjou 
den  7de  April  4  danske  Miil  nordfor  Figurin  Øen  iagttog  en 
Strøm,  der  satte  vesteri,  skjøndt  dette  var  mod  Vinden. 
Dette  synes  at  tyde  paa,  at  Strømskiftningen  begynder  i  de 
vestlige  Dele  af  Havet  og  først  i  Løbet  af  2  å  3  Uger  for- 
plante sig  heelt  ned  til  Beringsstrædet. 

Anjou's  Observationer  angaaende  Forekomsten  af  aabent 
Vand  ere  følgende : 

Den  17de  April  1821  gik  Anjou  nordpaa  fra  Kotelnoj, 
Øens  Nordspids,  og  saae,  da  han  var  10  danske  Miil  fra  Øen, 
tætte  Dampe    stige    iveiret   mod  Nord    og   sluttede   deraf,    at 

han  var  i  Nærheden  af  aabent  Vand.  Fra  Fadejeffskoj  Øens 
Nordvestspids  gjorde  han  dernæst  et  nyt  Forsøg,  men  blev 
snart  tvungen  til  at  vende  om  paa  Grund  af  tynd  lis;  ogsaa 
her  saae  han  tætte  Dampe  stige  op.  Endelig  gjorde  han  et 
tredie  Forsøg  fra  Ny-Sibirien,  som  han  naaede  den  30te  April. 
Fra  Cap  Visokoj  saae  han  samme  Dag  aabent  Vand  med 
Driviis  og  tæt  Damp. 

1822  gjorde  han  atter  et  Forsøg  paa  at  trænge  nordpaa 
fra  Fadejeffskoj  Øen,  men  allerede  i  4  danske  Miils  Afstand 
fra  Figurin  Øen  traf  han  den  7de  April  aabent  Vand.  Senere 
gik  han  fra  Cap  Kamennoj  15  danske  Miil  mod  Nordost, 
hvor  han  atter  den  26de  April  traf  aabent  Vand,  der  strakte 
sig  i  sydostlig  Retning. 

1823  gjordes  to  Forsøg  fra  Semenoffskoj  Øen,  men  begge 
Gange  traf  han  aabent  Vand  5   å  6  danske  Mil  fra  Land. 

Til  yderligere  Belysning  af  Spørgsmaalet  skal  jeg  anfore, 
at  Isen  under  »Plover's«  Overvintring  ved  Point  Barrow  1852 
— 53 — 54  altid  brød  op  omkring  Forbjerget  og  førtes  nordpaa 
ved  sydvestlige  Storme.  Undertiden  saaes  ingen  lis  fra  Maste- 
toppen; saadanne  voldsomme  Opbrud  hændte  f.  Ex.  i  De- 
cember 1853  og  i  Januar  1854.  Under  begge  Vintre  saaes 
hyppig  Vandhimmel  mod  Nordvest  undtagen  efter  langvarige 
nordvestlige  Vinde  og  efter  Stille. 

Østfor  Point  Barrow  synes  Isen  derimod  ifølge  Admiral 
Collinson  at  ligge  tæt  til  Kysten  hele  Vinteren  igjennem. 

Til  fuldstændig  Bedømmelse  af  disse  Forhold  hører  et 
nøjere  Kjendskab  til  Havet  nordfor  Østasiens  Kyst;  rimelig- 
viis  vil  de  Long  hjembringe  vigtige  Bidrag  til  Spørgsmaalets 
Løsning. 

Men  trods  alt  det  aabne  Vand  i  Nærheden  af  »Vega«, 
laa  Skibet  ved  Juli  Maaneds  Indtrædelse  dog  roligt  i  sin 
Dok;  men  Befrielsens  Værk  skred  daglig  fremad;  daglig 
gjorde  vi  hinanden  opmærksomme  paa,  hvorledes  det  og  det 
I  lul  havde  udvidet  sig,  hvorledes  en  Iisblok  nu  kun  var  halv 

saa  høj  som  for  et  Par  Dage  siden  o.  s.  v.  Vinden  skvulpede 
det  i  Overfladen  nu  ganske  varme  Vand  mod  Isen  og  hjalp 
saaledes  Solen,  der  dagligen  formindskede  de  over  Vandet 
liggende  Dele  af  Isen.  Men  det  store  Frostbælte  V2  dansk 
Miil  nordfor  os  behøvede  megen  Solvarme,  førend  det  smel- 
tede saa  meget,  at  det  ved  den  lave  Vandstand  kunde  lette 
sig  fri  af  Grunden.  Længe  forinden  var  der  saagodtsom 
aabent  Vand  mellem  Land  og  den  inderste  Toross  samt 
mellem  denne  og  Skibet,  og  Communicationen  med  Land 
var  de  sidste  Dage  meget  vanskelig. 

Endelig  slog  Befrielsens  Time.  Den  18de  Juli  ved  Mid- 
dagstid mærkede  vi,  at  Skibet  med  Isen  drev  nordpaa  med 
næsten  1  2  Miils  Fart  for  den  svage  sydlige  Vind.  Der  blev 
strax  givet  Ordre  til  at  sætte  Dampen  op,  og  imidlertid  havde 
vi  god  Tid  til  at  betragte,  hvad  der  foregik  omkring  os.  Den 
store  nordlige  Toross  havde  aabenbart  lettet  sig  og  drev  af- 
sted for  Vinden  med  hele  Iisflagen,  som  den  hidtil  havde 
bundet.  Den  inderste  Toross  stod  derimod  endnu  fast,  og 
ved  dens  nordlige  Fod  løsnede  nu  Isen.  Paa  de  2000  Fod, 
som  skilte  Skibet  fra  den,  var  Isen  imidlertid  saa  fuld  af 
Vaager,  at  det  ene  Stykke  efter  det  andet  faldt  fra,  medens 
vi  drev  nordi. 

Kl.  3!  2  vare  vi  klare  til  at  gaa,  kastede  los  fra  vor  tro- 
faste Iisblok,  som  nu  i  294  Dage  saa  godt  havde  beskyttet 
os  mod  Iispresninger,  og  paa  hvis»Top  en  høj  Stang,  nedsat 
samme  Morgen  for  at  maale  Isens  Bortsmeltning,  endnu  stod, 
og  i  den  nu  over  en  Fjerdingvej  brede  Rende  stode  vi  vester- 
paa.  Inde  ved  Jinredlens  Telte  stode  vore  gamle  Venner,  rime- 
ligviis  meget  nær  ved  at  græde,  hvilket  de  saa  ofte  havde 
sagt,  at  de  vilde  gjøre,  naar  Skibet  gik,  for  saa  havde  de 
ingen  Steder,  hvor  de  kunde  gaae  hen  at  faae  Mad,  naar  de 
selv  intet  havde.  Hvor  glade  vi  end  vare,  saa  var  det  dog 
en  underlig  Folelse,  nu  pludselig  at  skulle  forlade  dette 
Sted,    hvor    vi    havde    tilbragt    10    lange   Maaneder,    hvor    vi 

kjendte  hver  Plet,  ja  næsten  hver  Iishumpel,  og  med  hvis 
Beboere  vi  havde  levet  i  saa  god  Forstaaelse;  Stedet  mindede 
os  ikke  om  nogen  Rædsel,  om  Sygdomme,  Død  og  Elendig- 
hed; tværtimod,  hvormange  glade  Timer  syntes  man  ikke 
at  have  tilbragt  der,  nu  da  man  skulde  forlade  det  for  stedse. 
Men  denne  Folelse  veg  snart  Pladsen  for  en  anden,  og  vi 
jublede  over  vor  Befrielse  og  over  at  kunne  fuldføre  vort  Maal. 

Udfor  Jinredlen  fandtes  en  mod  Nord  gaaende  aaben 
Rende,  gjennem  hvilken  vi  snart  omsejlede  vor  gamle  lis- 
flage  og  for  fuld  Kraft  stod  østerpaa,  og  Kl.  i1  2  næste  Mor- 
gen vare  vi  tværs  af  Serdze  Kamen,  som  vi  nu  saalænge 
havde  betragtet  paa  Afstand.  Serdze  Kamen  hæver  sig  tem- 
melig stejlt  op  af  Havet,  og  dets  Top  er  prydet  med  en 
Masse  store  Basaltsøjler;  det  staaer  som  en  Bautasteen  over 
vor  berømte  Landsmand,  Beringsstrædets  Opdager,  der  her 
vendte  om,  da  han  saae  Kysten  umiskjendelig  dreje  mod  Vest. 

Jeg  skal  ikke  undlade  med  et  Par  Ord  at  omtale  denne 
Rejse.  Bering  havde  allerede  gjort  flere  Sørejser,  saavel  til 
Ost-  som  Vestindien,  da  den  Iver,  som  Peter  den  Store  viste 
for  at  udvikle  sin  Marine,  bragte  ham  til  at  træde  ind  i  denne. 
1707  blev  han  Lieutenant  og  17 10  Capitainlieutenant  og 
deeltog  nu  i  hele  Krigen  mod  Sverrig,  hvorved  han  fandt 
Lejlighed  til  at  vise  sin  Dygtighed.  Da  derfor  en  Expedition 
i  1725  blev  afsendt  fra  St.  Petersborg  for  at  undersøge,  hvor- 
vidt der  nordfor  Kamtschatka  fandtes  et  Stræde  mellem  Asien 
og  Amerika,  blev  Bering,  der  imidlertid  var  avanceret  til  Ca- 
pitain,  udnævnt  til  dens  Chef.  I  1728  begyndte  han  i  Nishnej- 
Kamtschatkoi-Ostrog  Bygningen  af  en  Chaloup  med  40  Mands 
Besætning,  og  med  denne  afgik  han  den  31te  Juli  samme 
Aar  fra  ovennævnte  Fort.  Staaende  nordosthen,  holdt  han 
stadig  Kamtschatka's  Kyst  isigte;  den  19de  August  mødte 
han  paa  64 °  30'  n.  Br.  nogle  Tschuktscher,  som  i  en  Baidar 
(Konebaad  nærmede  sig  Skibet.  Efter  nogen  Tøven  fulgte 
de  Indbydelsen   til   at   komme   ombord    og   berettede    nu  paa 

Capitainens  Forespørgsel,  at  Kysten  tæt  ved  det  Sted,  hvor 
man  nu  befandt  sig,  drejede  mod  Øst;  endvidere  omtalte  de 
en  stor  0  mod  Øst,  som  Bering  to  Dage  senere  saae  og 
efter  Dagens  Helgen  gav  Navnet  St.  Laurent. 

Endelig,  den  26de  August,  naaede  man  paa  67  °  18' 
n.  Br.  et  Forbjerg,  bag  hvilket  Kysten  bojede  mod  Vest, 
saaledes  som  Tschuktscherne  havde  sagt.  Da  Bering  derfor 
antog,  at  nogen  yderligere  Forbindelse  med  Amerika  var 
umulig,  vendte  han,  i  Betragtning  af  den  sene  Aarstid,  om, 
og  efter  at  have  overvintret  paa  Kamtschatka  rejste  han 
næste  Aar  tilbage  til  St.  Petersborg. 

Fra  Serdze  Kamen  fulgte  »Vega«  Kysten  sydosthen,  dog 
uden  at  see  den  i  den  tætte  Taage;  kun  en  halv  Timestid 
om  Formiddagen  den  19de  og  samme  Dags  Aften  fik  vi  et 
Par  Glimt  af  det  høje  Land  at  see.  Om  Natten  mellem  den 
19de  og  20de  gik  vi  imellem  meget  stor  og  temmelig  tæt 
Driviis  og  kom  om  Morgenen  den  20de  ind  til  Land  ved 
Tschuktscherbyen  Uædle,  der  ligger  paa  Østcaps  Nordside. 
Denne  By,  der  for  Øjeblikket  tæller  39  Telte  (den  største 
Tschuktschby,  vi  have  seet),  er  efter  Tschuktschernes  eget 
Udsagn  deres  østligste  By.  Gaaende  mellem  ganske  tæt  lis, 
rundede  »Vega«  nu  om  Østcap,  som  Taagen  af  og  til  lod 
os  see  et  Glimt  af;  med  stejle  Sider,  der  ere  gjennemfurede 
af  dybe  Revner,  hæver  det  sig  mod  Øst,  Nord  og  Syd  stejlt 
op  af  Havet,  medens  det  mod  Vest  sænker  sig  jævnt  ned 
mod  en  smal  Landtange,  der  forbinder  det  med  Fastlandet. 
Kl.  1 1  Formiddag  havde  vi  det  i  Vest  og  med  Flag  vajende 
paa  alle  tre  Toppe  saluterede  vi  med  vor  lille  Kanon  Asiens 
østligste  Punct,  fra  hvis  Klipper  Echoet  svarede  os.  Allerede 
mærkede  vi,  da  vi  tæt  sydfor  Østcap  kom  ud  af  Isen,  de 
lange  Dønninger  fra  det  store  Ocean.  Nordostpassagens  Fuld- 
førelse fejredes  samme  Dag  ved  en  stor  Festmiddag,  hvorved 
de  sidste  Rester  af  mange  af  vore  Delicatesser  forsvandt. 

I  herligt  stille  Solskinsvejr  dampede  »Vega«  nu  sydpaa 
mod  Lawrence  Bugten,  men  ved  dennes  Munding  spærredes 
Vejen  af  et  hvidt  tæt  Iisbaand.  Endnu  engang  maatte  »Vega« 
med  sin  stærke  jernklædte  Stævn  bane  sig  Vej  gjennem  lis- 
masserne,  og  ved  Midnatstid  ankredes  udfor  Tschuktschbyen 
Nuniagmo,  der  ligger  indenfor  Forbjerget  af  samme  Navn. 
Det  havde  været  Nordenskiolds  Mening  at  gaae  heelt  ind  i 
Lutke's  Havn,  men  en  halv  Miils  Vej  indenfor  Cap  Nuniagmo 
laa  Isen  endnu  ubrudden  tværs  over  Bugten.  I  Løbet  af 
Natten  drev  den  ene  store  Iisflage  efter  den  anden  forbi 
»Vega«  udefter.  Næste  Morgen  gjordes  de  sædvanlige  viden- 
skabelige Udflugter  i  Ankerpladsens  nærmeste  Omegn.  Selve 
Byen  frembød  ikke  noget  Mærkværdigt,  den  bestod  af  al- 
mindelige Tschuktschtelte ;  kun  vare  de  underjordiske  For- 
raadskamre  meget  større  end  sædvanlig  og  ikke  ulige  gamle 
Onkilonboliger.  De  nuværende  Beboere  af  Landsbyen  vare 
imidlertid  rigtige  Tschuktscher,  om  de  end  i  visse  Sædvaner 
og  Anskuelser  adskilte  sig  fra  deres  ved  Iishavet  boende 
Brødre ;  der  var  saaledes  ingen  Vanskelighed  ved  at  faae  en 
heel  Sælhund  (phoca  nautica  fandtes  her,  hvilken  vi  ikke 
havde  seet  nordfor  Beringssttrædet) ,  medens  vore  Naboer 
under  Overvintringen  aldrig  vilde  lade  Hovedet  følge  med 
Kroppen.  Endnu  en  Forskjel  maa  bemærkes,  at  de  her- 
boende Tschuktscher  meget  ofte  anvende  Hvalbeen  til  Byg- 
ning af  Telte,  men  dette  beroer  kun  paa,  at  Kysten  her  er 
meget  fattig  paa  Drivtømmer,  en  Følge  af  Strømmen,  der 
langs  Asiens  Kyst  gaaer  mod  Syd,  om  det  end  i  selve  Be- 
ringsstrædet  maaskee  i  Overfladen  fortrænges  af  den  varme 
nordgaaende  Strøm. 

Da  det,  som  nævnt,  var  umuligt  at  komme  ind  i  Lutke's 
Havn,  lettede  »Vega«  allerede  den  21de  om  Eftermiddagen 
Anker  og  stod  østerpaa.  Iisbaandet,  der  den  foregaaende 
Dag  havde  hindret  Passagen,  var  nu  saa  spredt,  at  vi  snart 
vare    igjennem    det    og    med    sydlig    Vind    hurtig   stode   over 

mod  Cap  York.  Strømmen  satte  heftig  nordi,  og  Vandets 
Temperatur,  der  i  Lawrence  Bugten  kun  var  1  "  å  2  ",  steg 
meget  hurtig  til  8",  ja  i  selve  Port  Clarence  endog  til 
11      og   12  ". 

Da  vi  ved  Midnatstid  passerede  den  lille  Klippeø  Fair- 
way Rock,  der  lodret  hæver  sig  ca.  800  Fod  op  over  Havet, 
saae  vi  paa  samme  Tid  Asiens  og  Amerikas  Kyster;  saa- 
vel  Cap  Xuniagmo  som  det  smukke  østcap  saaes  tydelig, 
og  paa  den  anden  Side  hævede  Conical  Hill  sin  prægtige 
Top  over  Taagerne,  der  hang  over  den  lavere  Kyst.  Midt  i 
Strædet  laae  de  to  Diomedøer,  tegnende  sig  med  skarpe 
Contourer  paa  den  nordlige  Himmel,  som  den  tæt  under 
Horizonten  staaende  Sol  farvede  rosenrød. 

Kl.  8  den  næste  Morgen  vare  vi  tæt  inde  under  Cap 
York,  ved  hvis  Fod  Røgen  fra  nogle  Eskimohytter  steg 
ivejret.  Følgende  Kysten  stode  vi  ind  imod  Port  Clarence; 
Kysten  hæver  sig  fra  Havet  temmelig  stejlt  op  til  ca.  600 
Fods  Højde,  hvor  der  findes  et  stort  Plateau;  paa  dette 
hæver  den  ene  spidse  Kegletop  ved  Siden  af  den  anden  sig 
endnu  1000  Fod  ivejret  Det  var  et  heelt  andet  Landskab 
end  paa  Asiens  Kyst,  meget  mere  afvexlende  og  meget  mere 
livligt,  og  dertil  kom,  at  det  var  fuldstændigt  Sommervejr; 
Luften  var  mild  og  varm  og  Landet  dækket  med  det 
yppigste  Grønne  ,  saa  at  vi  troede  os  forflyttede  mange 
Bredegrader  mod  Syd. 

Indløbet  til  Port  Clarence  er  omtrent  3  Fjerdingvej  bredt 
og  gaaer  mellem  to  Sandrevler,  hvoraf  den  sydlige  skyder 
ud  fra  den  krumme  lave  Landtange,  som  mod  Syd  og  Vest 
begrændse  den  store  Havn,  der  i  Øst — Vest  maaler  ca.  21  2, 
1  Nord — Syd  ca.   5   danske  Miil. 

>  Plover«  tilbragte  Vinteren  1850 — 51  i  Port  Clarence,  og 
den  var  senere  det  almindelige  Mødested  for  dette  Skib 
og  de  Skibe,  som  fra  Stillehavs  Stationen  hvert  Aar  sendtes 
op  med  frisk  Proviant. 

Da  vi  kom  ind  i  Havnen,  saae  vi  paa  Nordkysten  en 
stor  Træbygning,  som  vi  først  antog  var  en  Levning  fra  Plover' s 
Overvintring;  men  ved  vore  senere  Besøg  i  Huset  saae  vi, 
at  det  havde  været  et  Trankogeri.  Det  var  en  eenetages 
Bygning  med  et  Taarn  ved  hver  Gavl,  og  i  det  ene  af  disse 
var  Døren.  Væggene  vare  dobbelte,  og  mellem  Plankerne 
var  der  stoppet  Hø.  Selve  Huset  var  optaget  af  et  eneste 
stort  Værelse,  hvori  der  stod  et  gammelt  Bord  og  en  Træ- 
bænk; i  det  andet  Taarn  fandtes  en  Trappe,  hvoraf  man 
kom  op  i  et  Taarnværelse,  hvori  der  fandtes  3  Standkojer; 
herfra  kom  man  ind  paa  Loftet  i  selve  Huset,  hvor  der  saae 
ud  til  at  have  staaet  en  Kakkelovn ,  medens  den  øverste 
Etage  af  det  andet  Taarn  lod  til  at  have  været  benyttet  til 
Bolig  for  Fjerkræ.  Udenfor  Døren  laa  Liget  af  en  uhyre 
stor  Newfoundlænder.  Bagved  dette  Huus,  der  kun  laa  en 
Snees  Skridt  fra  Stranden,  laa  et  stort  Skuur,  i  hvis  Midte 
fandtes  en  Fordybning,  der  passede  til  en  meget  stor  Jern- 
kjedel,  som  nu  stod  udenfor. 

Kl.  1 x  2  om  Eftermiddagen  (d.  22de  Juli)  ankrede  »Vega« 
i  den  nordostlige  Deel  af  Havnen,  tæt  sydfor  Indløbet  til 
Grantley  Harbour.  Paa  begge  Sider  af  dette  skyde  lave 
sandede  Landtunger  ud,  og  paa  disse  laae  to  Eskimobyer, 
hvis  Beboere  strax  ved  vor  Ankring  kom  ombord.  Ganske 
enkelte  af  dem  talte  et  Par  Ord  Engelsk,  og  iblandt  dem 
fandtes  en  gammel  tschuktschisk  Kvinde,  der  strax  maatte 
træde  i  Virksomhed  som  Tolk,  thi  Ingen  af  os  talte  deres 
Sprog.  Senere  lykkedes  det  os  ved  Hjælp  af  et  grønlandsk- 
eskimoisk Lexikon  at  gjøre  os  forstaaelig  for  dem.  Men  det 
var  ikke  alene  ved  Sproget,  at  de  adskilte  sig  fra  Tschuk- 
tscherne;  man  saae  strax,  at  man  havde  et  heelt  andet 
Folkeslag  for  sig.  Vel  mindede  de  udstaaende  Kindbeen  og 
det  altid  sorte  Haar  om  Tschuktscherne,  men  Ansigterne 
vare  i  Reglen  bredere  og  fladere  end  Tschuktschernes  og 
havde  el  mere  opvakt  og  forstandigt  Udtryk.     Desuden  havde 

Mændene  her  Skjæg,  og  istedenfor  Haartotten,  som  Tschuk- 
tscherne  ha\'de  i  Hvirvelen,  havde  disse  oftest  en  Fletning. 
Hvad  man  aldrig  saae  blandt  Tschuktscherne,  var  Mændenes 
gjennemborede  Underlæber,  hvori  Eskimoerne  bare  Steen- 
eller Beenknapper.  Forresten  ere  de  gjennemgaaende  mindre 
og  spinklere  byggede  end  Tschuktscherne,  men  gjøre  Ind- 
tryk af  at  være  livligere,  hvilket  maaskee  var  den  Forskjel, 
der  i  første  Øjeblik  mest  faldt  i  Øjnene  paa  os,  som  kom 
ligefra  de  dorske  Tschuktscher. 

En  stor  Forskjel  laa  ogsaa  i  Dragten;  Mændene  bare 
Pelse  af  Murmeldyrsskind,  enkelte  af  Fugleskind,  men  for- 
resten meget  nær  af  samme  Form  som  Tschuktschernes,  me- 
dens Kvindernes  Dragt,  der  var  af  samme  Skind  som 
Mændenes,  var  mere  forskjellig  i  Formen,  idet  de  bare  den 
fra  Grønland  saa  bekjendte  Dragt,  snevre  Beenklæder  og  en 
paa  Siderne  indtil  Hoften  opskaaren  Pels,  der  paa  Ryggen 
og  i  Halsen  var  saa  vid,  at  et  Barn  kunde  sidde  i  den. 
Haaret  have  de  derimod  ligesom  Tschuktscherne  skilt  i 
Midten  med  to  Fletninger  ned  ad  Ryggen. 

Mærkeligt  nok  sætte  de  ikke  Priis  paa  Rensdyrsskind; 
der  findes  vel  vilde  Rensdyr,  men  ingen  tamme,  og  kun 
sjeldent  saae  vi  et  Rensdyrsskind  anvendt  i  Teltene.  En 
prægtig  Rensdyrspels  som  Nordenskiold  bod  dem  i  Bytte  for 
en  Kvindepels,  som  de  falbod,  vilde  de  slet  ikke  tage  imod. 

Hvad  der  ogsaa  strax  faldt  os  i  Øjnene,  maaskee  mest 
fordi  vi  vare  tilbøjelige  til  anstille  Sammenligning  med  Tschuk- 
tscherne, var  deres  Reenlighed;  Eskimoerne  selv  saae  altid 
rene  og  nette  ud,  og  det  Samme  var  Tilfældet  med  deres 
Telte,  som  vi  flere  Gange  besøgte.  De  to  ovennævnte  Lands- 
byer-vare for  Øjeblikket  temmelig  folkerige,  men  dette  er 
kun  Tilfældet  om  Sommeren,  da  Eskimoerne  fra  Omegnen 
drage  hertil  for  at  fange  Lax  i  Kouirak  Floden,  der  falder 
ud  i  Grantley  Harbour.  De  fleste  boede  om  Vinteren  ved 
Kysten  mellem  Cap  York  og  Norton  Sound,  hvorfra,  som  de 

sagde,  Malemutterne  beboe  Kysten  syclefter.  Eskimoerne  frem- 
hævede flere  Gange,  at  de  vare  Innuit  og  ikke  Malemutter. 
Byerne  bestode  derfor  for  Øjeblikket  kun  af  Sommertelte,  der 
som  oftest  vare  byggede  af  Sejldug;  indvendig  vare  de 
undertiden  klædte  med  Murmeldyrsskind;  de  vare  oprejste 
umiddelbart  paa  Strandens  Smaasteen,  og  i  et  Hjorne  fandtes 
nogle  Skind,  hvorpaa  Teltets  Beboere  sov.  Xaar  Sejldugen 
var  hvid,  var  den  altid  saa  reen,  som  om  den  nylig  var 
vasket,  ofte  var  den  blaafarvet,  saavidt  jeg  kunde  forstaae, 
fordi  Myggene  ikke  komme  saa  meget  i  de  morkere  Telte, 
og  desuden  var  Sollyset  gjennem  den  hvide  Dug  yderst 
ubehageligt  for  Øjnene. 

De  faste  Beboere  af  Port  Clarence  boe  om  Vinteren  i  de 
almindelige  eskimoiske  halvt  underjordiske  Jordhytter,  af 
hvilke  vi  besogte  et  Par,  der  laae  tæt  bagved  den  ene  By. 
Gjennem  en  6  a  io  Fod  lang  Gang,  i  hvilken  man  maa 
krybe  paa  alle  Fire,  kommer  man  ind  i  et  kubisk  Rum,  hvis 
Side  omtrent  var  8  Fod.  Gulvet  var  belagt  med  Bræder, 
idet  der  dog  i  Midten  var  ladet  et  Hul  aabent  til  Ildsted;  i 
Loftet  ovenover  var  et  Hul  for  Rogen.  Væggene  vare  lige- 
som Gulvet  byggede  af  Bræder,  der  udenpaa  vare  belagte  med 
Græstørv.  I  intet  af  de  Huse,  vi  saae,  fandtes  mere  end  eet 
Værelse,  hvis  man  ikke  vil  regne  en  Slags  Forstue,  som 
fandtes  i  det  ene,  for  et  saadant,  men  den  var  saa  lille,  at 
den  rimeligviis  aldrig  har  været  bestemt  til  andet  end  Op- 
bevaringsrum  for  Redskaber  o.  des!.  Fra  denne  førte  den 
sædvanlige  Gang  ind  til  Be'boelsesrummet. 

Under  vore  Udflugter  i  Omegnen  af  Port  Clarence  nøde 
vi  rigtigt  af  Sommeren  og  den  rige  Natur;  for  os,  der  kom 
fra  Sibiriens  Ødemarker,  var  det  usigelig  Nydelse  at  vandre 
paa  Grantley  Harbour's  blomstersmykkede  Kyster,  og  Tempe- 
raturen, der  undertiden  steg  til  —  15  ,  var  Noget,  vi  længe 
ikke  havde  kjendt.  En  forfærdelig  Plage  var  derimod  Myg- 
gene, der  vare  overordentlig  talrige,  og  Mange  vendte  tilbage 

fra  Udflugterne  med  ophovnede  Ansigter  og  Arme.  Særlig 
smuk  var  en  Udflugt,  som  vi  med  Dampbarkassen  gjorde  ad 
Kouirak  Floden  til  Imauruk  Soen.  Efter  at  have  dampet 
over  Grantley  Harbour,  ved  Indløbet  til  hvilken  der  kun  er 
i2  4  Favne  Vand,  naaede  vi  Flodens  Munding.  Paa  Barren 
var  der  3  Favne,  medens  selve  Floden  i  Reglen  er  4  Favne 
dyb.  Floden  bugtede  sig  mellem  5  å  600  Fod  høje  Bakker, 
der  ofte  vare  klædte  med  mandshøj  Skov,  og  var  mellem 
500  og  1000  Fod  bred.  Undertiden  udvidede  den  sig  til  en 
lille  Sø,  hvis  Bredder  da  vare  lavere.  Rundt  omkring  paa 
Bakkernes  Sider  saaes  Eskimotelte,  og,  hvor  en  lav  Sandtunge 
ved  Flodens  Omdrejninger  skød  sig  ud  i  denne,  saae  man 
Eskimoerne  staae  med  deres  Laxgarn.  Flere  Gange  saae  vi 
Hvidfisk,  og  Ederfugle  fandtes  i  Mængde.  Efter  omtrent 
5  danske  Miils  Gang  kom  vi  til  Imaurak  Søen,  der  her  var 
omtrent  i1  2  dansk  Miil  bred.  Paa  den  modsatte  Bred  fandtes 
et  udmærket  smukt  Bjergparti ;  ligesom  paa  Spitsbergen 
hævede  sig  fra  den  egentlige  Bjergkam  en  Masse  skarpe 
sneeklædte  Spidser  iveiret,  vel  omtrent  til  3000  Fods  Højde. 

Langs  Flodens  Bredder  bemærkede  vi  ofte  paa  Toppen 
af  Høiene  nogle  Stilladser,  der  saae  ud  som  Skelettet  af  et 
Telt.  Vi  antoge,  at  det  var  Grave,  hvilket  ogsaa  viste  sig  at 
være  rigtigt,  da  vi  senere  besøgte  nogle  lignende  Stilladser, 
som  laae  paa  en  Høj  tæt  indenfor  det  omtalte  Trankogeri. 
Gravene,  af  hvilke  her  fandtes  to,  den  ene  vestenfor  den 
anden,  vare  overdækkede  af  Driwedstokke ,  der,  nedstukne  i 
Jorden  med  den  ene  Ende,  vare  forbundne  med  hinanden  ved 
den  anden,  saaledes  at  de  dannede  ligesom  Skelettet  til  et 
ovalt  Telt,  hvis  Længdeaxe  laa  i  øst-vestlig  Retning.  Mod 
Vest  laae  i  hver  af  dem  en  Hovedskal  og  nogle  Beenstumper; 
det  ene  Hoved  var  gjennemskudt  af  en  Kugle,  der  var  gaaet 
ind  bag  højre  Øre  og  ud  omtrent  ved  Hvirvelen.  Paa  samme 
Grav  laa  et  heelt  Skelet  af  en  Kajak,  medens  der  paa  den 
anden    kun  laa  noele  Drivvedstvkker.      Tæt  ved  Gravene  laa 

et  blodigt  hvidt  Rensdyrsskind.  Forresten  fandtes  der  paa 
begge  Gravene  Aarer,  Spyd,  Pile,  Sneesko,  en  gammel  Bøsse, 
2  Krudthorn,  Slibesteen,  lange  Knive  og  et  Par  Remington 
Patroner.  Paa  den  ene  fandtes  en  meget  mærkelig  Træfigur; 
den  saae  ud  som  en  Bjørn,  men  paa  Panden  var  der  ud- 
skaaret  et  Menneskeansigt;  paa  Bjørnens  Ryg  sad  en  Mund, 
forsynet  med  Tænder,  hvilket  ogsaa  var  Tilfældet  med  Mun- 
den i  Menneskeansigtet  samt  med  den  egentlige  Bjørnemund, 
der  sad  under  Menneskeansigtets  Hage;  hele  Figuren  var 
ca.  6  Tommer  lang   og  4  Tommer  høj. 

Efter  et  meget  behageligt  Ophold  i  Port  Clarence  lettede 
»Vega«  om  Eftermiddagen  den  26de  Juli  Anker  og  stod  tværs 
over  Beringshavet  mod  Seniavine  Sundet,  anvendende  Bund- 
skraberen paa  forskjellige  Steder  undervejs.  Det  indtil  80 
Favne  dybe  Seniavine  Sund,  der  har  faaet  Navn  efter  den 
russiske  Corvet  »Seniavine«,  som  ført  af  Capitain  Lutke  i 
1828 — 29  besøgte  Beringshavet,  hvor  en  omhyggelig  Op- 
maaling  af  den  asiatiske  Kyst  foretoges,  ligger  mellem  Fast- 
landet og  Øerne  Arakamtschetschene  og  Ittygram ;  paa  Syd- 
vestkysten af  den  førstnævnte  0,  der  er  den  største  og  nord- 
ligste, danner  det  en  Havn,  der  i  1855  besøgtes  af  Lieute- 
nant  Rodger  paa  »Vincennes«  af  de  forenede  Staters  Marine 
og  af  ham  benævntes  Glassenap  Harbor.  Hertil  var  det 
Nordenskiolds  Mening  at  gaae;  men,  da  vi  om  Morgenen  den 
28de  Juli  nordfra  stod  ned  imod  den,  fandt  vi  hele  den  syd- 
lige Deel  af  Sundet  spærret  af  ubrudden  lis;  vi  gik  derfor 
mod  Vest  ind  i  Konyam  Bugten,  der  lige  saa  dyb  som  Se- 
niavine Sund  skærer  sig  dybt  ind  i  Landet,  paa  begge 
Sider  omgiven  af  stejle  indtil  2000  Fod  høje  Bjerge.  Nogle 
Mile  inde  i  Landet  gjør  Bugten  en  skarp  Drejning  mod  Syd, 
og  her  ankrede  vi  tæt  ved  den  østlige  Strand  sydfor  en  ud- 
skydende Pynt;  sydfor  os  i  Bunden  af  Bugten  laa  Isen 
ubrudden. 

Kort  efter  vor  Ankring  kom  nogle  Rensdyrsschuktscher 
ombord,  og  paa  vor  Forespørgsel,  om  ingen  Onkilon  fandtes 
i  Nærheden,  svarede  de  nej.  Seniavine  Sund  var  det  sidste 
Punct,  vi  besøgte  paa  Sibiriens  Fastland,  og  jeg  skal  derfor 
her  anføre  et  Par  Bemærkninger  om  Onkilon,  som  vi  saaledes 
aldrig  fik  at  see. 

Wrangel  siger:  »Som  bekjendt,  er  Kysten  ved  Anadyr- 
bugten  beboet  af  et  Folk,  der  i  Legemsbygning,  Klædning 
og  Sprog  adskiller  sig  fra  Tschuktscherne.  I  Beskrivelsen  af 
Capitain  Billings  Rejse  gjennem  Tschuktschernes  Land  viser 
denne  dette  Kystfolks  nære  Slægtskab  med  Aleuterne,  der 
ere  af  samme  Oprindelse  som  Grønlænderne.«  Ogsaa  Neu- 
man og  Maidel  tale  om  Onkilon,  som  boe  ved  Anadyrs 
Munding. 

Under  vor  Overvintring  fortalte  Tschuktscherne  gjentagne 
Gange,  at  deres  østligste  By  var  Uædle,  der,  som  tidligere 
nævnt,  ligger  paa  Østcaps  Nordside,  og  vor  Ven  Notti ,  der 
speculerede  paa,  naar  Isen  brød  op,  at  faae  Lov  til  at  følge 
et  Stykke  østerpaa  med  Skibet,  sagde  ofte,  naar  Talen  faldt 
derpaa,  at  han  kun  vilde  følge  med  til  Uædle,  thi,  hvis  han 
blev  sat  iland  paa  den  anden  Side  af  denne  By,  vilde  han 
ingen  Mad  faae,  og  desuden  forstod  han  heller  ikke  de  der 
boende  Folks  Sprog.  Stor  var  derfor  vor  Forundring,  da  vi 
i  Lawrence  Bay  traf  et  Fiskerfolk  (ikke  saaledes  som  i  Se- 
niavine Sund,  hvor  en  Rensdyrstschuktschstamme  tilfældig 
befandt  sig  ved  Kysten  under  vort  Ophold),  der  talte  Tschuk- 
tschisk  og  ikke  i  nogen  mærkelig  Grad  adskilte  sig  fra  vore 
Venner  ved  Iishavets  Kyst.  Det  er  ligeledes  en  bekjendt 
Sag,  at  saavel  »Plover«  som  Mr.  Whymper  traf  Kysttschuk- 
tscher  ved  Port  Providence,  og  Rodger  omtaler,  at  Beboerne 
af  Øerne  udfor  Seniavine  Sund  have  Rensdyr,  medens  de 
gamle  Onkilon,  saavelsom  Eskimoerne  nutildags,  udelukkende 
ernære  sig  ved  Jagt  og  Fiskeri. 

Den  eneste  Maade,  hvorpaa  man  for  nærværende  Tid  kan 
forklare  dette  Forhold,  er,  at  Onkilon  efterhaanden  ere  blevne 
paavirkede  saaledes  af  Tschuktscherne,  at  de  let  forvexles 
med  dem.  Som  bekjendt,  have  Tschuktscherne  meget  vanske- 
ligt ved  at  lære  fremmede  Sprog,  og  flere  af  de  sydligere 
Folkeslag,  der  have  Samkvem  med  dem,  ere  derfor  nødsagede 
til  at  lære  deres  Sprog.  Sikkert  er  det,  at  Tschuktscherne 
ved  Iishavets  Kyst  ikke  vilde  vedkjende  sig  noget  Slægtskab 
med  de  sydfor  Beringsstrædet  boende  Fiskerfolk,  der  dog  som 
en  Følge  af  deres  Byes  Beliggenhed  hyppig  maa  have  Sam- 
kvem med  Rensdyrstschuktscher,  der  komme  til  Beringsstrædet 
for  at  handle  med  Eskimoerne  paa  Amerikas  Kyst. 

Forudsat,  at  Eskimoerne  og  Onkilon  ere  af  samme  Race, 
hvilket  vel  maa  ansees  som  beviist,  er  der  sikkert  intet  Slægt- 
skab mellem  Onkilon  og  Tschuktscher,  thi  Forskjellen  mellem 
disse  Sidstnævnte  og  Eskimoerne  ved  Port  Clarence  var  ube- 
stridelig og  meget  stor. 

Vort  Ophold  i  Konyam  Bugten  blev  benyttet  til  de  sæd- 
vanlige videnskabelige  Udflugter,  Bjergbestigninger,  Besøg 
hos  Rensdyrstschuktscherne,  hvis  Telte  laae  ved  Mundingen  af 
en  lille  Flod,  paa  hvis  grønne  Bredder  Rensdyrshjorder  græs- 
sede. Men  det  fik  en  brat  Ende;  om  Formiddagen  den  30te 
Juli  begyndte  Isen  at  sætte  ud  fra  Bunden  af  Bugten,  og  kort 
efter  var  den  umaadelige  sammenhængende  Iismasse  nede 
paa  »Vega«,  der  dreves  ind  mod  Strand;  samtidig  lukkedes 
Aabningen  mellem  Isen  og  Pynten  nordfor  os  mere  og  mere. 
Dampen  blev  sat  op,  Ankeret  lettet,  og  kun  ved  at  gaae 
Stranden  paa  100  Alen  nær  i  3  Favne  Vand  slap  »Vega« 
udenfor  Iisflagerne.  En  kort  Stund  efter  var  Aabningen  fuld- 
stændig tillukket. 

Da  vi  nu  engang  havde  lettet,  forlode  vi  med  det  samme 
Konyam  Bugten  og  Seniavine  Sundet,  og  næste  Dags  Efter- 
middag ankrede  vi  ved  N.  O.  Enden  af  St.  Lawrence  Oen. 

Beboerne  af  denne  0  ere  vel  Eskimoer,  tale  Eskimoisk 
indbyrdes,  have  eskimoisk  Udseende,  og  deres  Navne  vare  i 
fiere  Tilfælde  de  samme,  som  vi  havde  hørt  ved  Port  Clarence, 
men  de  ere  stærkt  paavirkede  af  Tschuktscherne,  hvis  Sprog 
de  Fleste  tale  meer  eller  mindre  godt.  Klædedragten  var 
ligeledes  tschuktschisk,  naar  undtages,  at  nogle  Enkelte  have 
Ederfuglepelse;  ikke  heller  saae  vi  nogen  Mand  med  gjennem- 
borede  Læber.  Deres  Vinterboliger  ere  ligesom  de,  vi  saae 
ved  Port  Clarence,  men  om  Sommeren  boe  de  i  Skindtelte, 
der  ofte  kan  have  en  kubisk  Form,  hvilket  aldrig  træffes 
blandt  Tschuktscherne;  men  vi  saae  flere  Sommertelte  af 
Sejldug  af  samme  Form  ved  Port  Clarence.  De  kubiske 
Telte  havde  kun  eet  stort  Rum,  der  ved  en  Bjælke,  der  var 
lagt  paa  Jorden,  deeltes  i  to  Dele,  af  hvilke  den,  der  laa 
længst  fra  Indgangen,  var  belagt  med  Rensdyrshuder  og  tjente 
som  Sovested.  Vi  hverken  saae  eller  hørte  tale  om,  at  de 
havde  Rensdyr;  de  eneste  Dyr,  vi  saae,  vare  et  Par  Hunde, 
der,  ligesom  i  Port  Clarence,  vare  større  og  kraftigere  end 
Tschuktschernes.  Deres  Baade  og  Kajakker  vare  lignende, 
som  vi  havde  seet  i  Port  Clarence,  men  forresten  ere  Tschuk- 
tschernes Baade  og  Kajakker  fuldstændig  af  samme  Con- 
struction,  hvilket  dog  er  en  simpel  Følge  af,  at  dette  op- 
rindelig nomadiserende  Folk  har  efterlignet  Kystens  tidligere 
Befolkning  i  denne  Henseende. 

Den  2den  August  lettede  »Vega«  Anker  og  stod  sydpaa. 
Det  havde  oprindelig  været  Planen  at  besøge  Karaginskoj 
Øen,  men  Vindforholdene  gjorde,  at  dette  vilde  have  medført 
megen  Tidsspilde,  og  Coursen  sattes  derfor  snart  paa  Koman- 
dowskoj  Øerne,  som  vi  efter  en  paa  Grund  af  ustadige  Vinde 
temmelig  langsom  Rejse  fik  isigte  den  13de  August.  Haard 
Kuling,  høj  Sø  og  Taage  hindrede  os  imidlertid  i  den  Dag 
at  søge  Havnen,  som  vi  først  naaede  den  14de  om  Aftenen. 
Strax  efter  at  vi  havde  ankret,  kom  en  Baad  paa  Siden,  og 
fra  den  raabte  en  Mand  paa  Svensk:   »Er  det  Nordenskiold!« 

>Der  er  en  Svensker !'<  jublede  hele  Besætningen,  og 
kort  efter  stod  han,  en  finsk  Tommermand,  imellem  os, 
bestormet  fra  alle  Sider  af  Spørgsmaal. 

Kejserprindsen  var  falden,  Mac  Mahon  havde  trukket  sig 
tilbage  o.  s.  v.  o.  s.  v.  Alt  var  Nyt  for  os,  der  her,  efter  over 
et  Aars  Forløb ,  fik  det  første  Pust  fra  den  civiliserede 
Verden. 


SEXTENDE    CAPITEL. 

Beringsøen.    —   Berings    sidste    Rejse.    —    Fangst.    —  Rejse    over    Øen.    — 

Rejse  til  Japan. 


JLVomandowskoj  Gruppen  bestaaer  af  Kobber-  og  Berings-Øen. 

Kobberøen,  der  ligger  østligst,  adskilt  fra  Beringsøen  ved 
en  12  å  15  eng.  Miil  bred  Havarm,  er  en  ca.  50  eng.  Miil 
lang  smal  0,  hvis  Længderetning  er  Nordvest-Sydost. 

Beringsøen  har  Form  af  en  spidsvinklet  Trekant,  hvis 
storste  Længde,  96  eng.  Miil,  ogsaa  ligger  i  Nordvest-Sydost. 
Den  korteste  Side  i  Trekanten  gaaer  fra  Øens  nordligste 
Punct,  Cap  Sewernoi,  til  dens  vestligste  Punct,  medens  den 
spidseste  Yinkel  ligger  ved  Øens  sydøstligste  Punct.  Øens 
største  Brede  er  ved  Cap  Sewernoi,  hvis  Afstand  fra  den  mod 
Svdvest  vendende  Kyst  er   12  eng.  Miil. 

Begge  Øerne  ere  bjergrige,  Beringsøen  indtil  2200  Fod 
høj,  Kobberøen  lidt  lavere.  Perpendiculairt  paa  Længdeaxen 
gaaer  en  Mængde  Tværdale.  Kysterne  ere  paa  de  fleste 
Steder  utilgængelige  paa  Grund  af  den  Mængde  Skjær,  som 
strække  sig  langt  ud  fra  dem.  Dog  findes  der  paa  begge 
Øerne  en  Havn,  i  hvilken  dog  for  Kobberøens  Vedkommende 
kun  Baade  kunne  gaae  ind.  Paa  Beringsøen  findes  derimod 
en  forholdsviis  god  Havn,  som  jeg  senere  skal  omtale. 

Øerne  bleve  i  1741  opdagede  af  Bering  paa  hans  sidste, 
ulykkelige  Rejse.  Efter  Opdagelsen  af  Strædet  mellem  Amerika 
og  Asien  erklærede  saavel  Bering  som  Lieutenanterne  Spang- 

berg  og  Tschirikow,  der  havde  ledsaget  ham  paa  denne  Rejse, 
sig  villige  til  at  foretage  endnu  en  Rejse  i  disse  Farvande. 
Som  en  Følge  af  dette  Tilbud  besluttede  Admiralitetet  at 
udruste  en  Expedition  (den  ofte  i  dette  Værk  omtalte  store 
nordiske  Expedition  1732— 1749),  der  foruden  at  gaae  mod 
Syd  til  Japan  og  mod  Øst  til  Amerika,  tillige  skulde  under- 
søge Sibiriens  Nordkyst  og  forsøge  at  sejle  langs  denne. 
Bering,  der  blev  udnævnt  til  Chef  for  denne  storartede  Expedi- 
tion, forfremmedes  til  Commandeur-Capitain;  Spangberg  og 
Tschirikow  udnævntes  til  Capitainer.  Medens  Bering  sendte 
Owzyn,  Prontschischtschew  og  Lassinius  og,  efter  de  to  sidstes 
Død,  Brødrene  Laptiew  nordpaa  ad  Sibiriens  Floder  for  at 
undersøge  Iishavets  Kyster,  lod  han  Spangberg  gaae  mod 
Syd  til  Japan,  og  selv  overtog  han  den  directe  Ledelse  af 
den  Deel  af  Expeditionen,  som  skulde  gaae  mod  Øst. 
Spangberg  gjorde  ialt  tre  Forsøg  paa  at  naae  Japan,  nemlig 
i   1738,   1739  og  1741,   men  kun  i   1739  lykkedes  dette  ham. 

Inden  de  andre  Dele  af  Expeditionen  bleve  anordnede 
og  sendte  afsted,  trak  Tiden  ud,  saa  at  Bering  og  Tschirikow 
først  i  1740  kunde  forlade  Ochotzk  for  at  begive  sig  til 
Awatscha  Bugten  paa  Kamtschatkas  Østkyst,  hvorfra  Expedi- 
tionen skulde  udgaae.  De  Vinterboliger  og  Magasiner,  han 
her  anlagde,  bleve  den  første  Begyndelse  til  den  By,  som 
han  efter  sine  to  Skibe  kaldte  Petropawlowsk.  To  Videnskabs- 
mænd, Professor  Delisle  de  la  Croyere  og  Adjunct  Steller, 
ledsagede  Expeditionen,  den  forste  paa  Tschirikow's  Skib 
St.  Pawl,  den  sidste  paa  Berings  Skib  St.  Peter. 

Den  1 5  de  Juni  1741  forlode  begge  Skibene  Petropawlowsk, 
men  allerede  et  Par  Uger  senere  bleve  de  i  en  Storm  ad- 
skilte fra  hinanden  og  saaes  aldrig  mere. 

Tschirikow  naaede  den  26de  Juli  Amerikas  Kyst  paa 
56  n.  Br.,  men  kunde  paa  Grund  af  Klipper  ikke  gaae  tæt 
til   den   med   Skibet;   den   største   Baad   med  en  Officeer  og 

6  udvalgte  Mænd  sendtes  iland,  men  forgjæves  ventede  man 
i  flere  Dage  paa  dens  Tilbagekomst;  hver  Dag  saae  man 
Røg  stige  ivejret  inde  paa  Kysten,  og  man  troede  da,  at 
Baaden  var  skadet,  saa  at  Skibets  anden  Baad  med  en  Offi- 
ceer og  3  Mand  sendtes  til  Hjælp.  Heller  ikke  denne  Baad 
vendte  tilbage,  og,  skjondt  Tschirikow  gjorde  Alt,  hvad  der 
stod  i  hans  Magt,  lykkedes  det  ham  dog  ikke  at  frelse  de 
Ulykkelige,  der  rimeligviis  ere  faldne  som  Offre  for  de  Ind- 
fødte, der  engang  forsøgte  at  nærme  sig  Skibet,  men  for- 
skrækkede over  de  mange  Mennesker,  de  der  saae,  strax 
roede  tilbage  til  Kysten.  Den  7de  August  besluttede  Tschi- 
rikow at  vende  tilbage  til  Petropawlowsk,  og  det  var  ogsaa 
paa  høje  Tid,  thi  Vandet  begyndte  at  slippe  op,  og  Skjor- 
bugen  greb  mere  og  mere  om  sig.  Hjemrejsen  gik  meget 
langsomt  paa  Grund  af  Modvind  og  Taage;  de  kom  vel 
forbi  flere  Øer,  men,  da  de  ingen  Baade  havde,  kunde  de 
ikke  fornye  deres  Vandforraad.  Flere  Officerer  og  Folk  døde 
af  Skjørbug,  og  de  fleste  Andre,  deriblandt  Tschirikow  selv, 
vare  haardt  angrebne;  men  det  lykkedes  dem  dog  den  20de 
October  at  naae  Petropawlowsk. 

Imidlertid  havde  Bering  den  29de  Juli  naaet  Amerikas 
Kyst  paa  58"  28'  N.  Br.,  og  noget  nordligere  ved  Cap  Elias 
sendtes  Steller  og  en  Officeer  iland  med  nogle  bevæbnede 
Folk;  de  fandt  vel  Spor  af  nylig  Beboelse,  men  ingen  Men- 
nesker. Bering  vilde  nu  følge  Kysten  nordpaa,  men  fandt 
til  sin  Forbauselse,  at  den  gik  mod  Vest  og  Sydvest.  I  den 
stadige  Taage  og  mellem  de  mange  ukj endte  Øer  gik  det 
kun  langsomt  fremad;  Vandforraadet  begyndte  at  mindskes, 
Skjørbugen  udbrød,  og  Bering  selv  maatte  fra  Slutningen  af 
August  holde  sig  i  sin  Kahyt.  Den  10de  September  landede 
han  for  at  fylde  Vand,  paa  en  0,  som  han  kaldte  Schumagin, 
efter  den  Mand,  der  døde  først  og  blev  begraven  her.  Vandet 
var   imidlertid    brakt,    men    i  Mangel   af  bedre   tog   man  det, 

hvilken  Omstændighed  Steller  tilskriver  den  forfærdelige  Ud 
bredelse,  som  Skjørbugen  snart  efter  fik.  En  af  de  følgende 
Dage  lykkedes  det  dem  at  træffe  Indfødte,  men  hverken  de 
selv  eller  deres  tschuktschiske  og  korjæskiske  Folk  forstode 
dem.  Skibet  opholdt  sig  endnu  nogen  Tid  ved  Kysten, 
men  blev  sluttelig  af  en  Strøm  drevet  langt  tilsøes.  Da 
Sygdommen  nu  havde  taget  saadan  Overhaand,  at  man  knap 
kunde  manovrere  Skibet,  besluttedes  det  at  vende  hjemad, 
og  under  utallige  Besværligheder  stod  man  da  vesterpaa.  Efter 
at  have  passeret  flere  Øer,  som  man  antog  var  Kurilerne, 
sattes  Coursen  mod  Nord,  og  den  15de  November  fik  man 
et  højt  sneedækt  Land  isigte,  som  man  antog  var  Kamtschatka. 
Hvor  paa  Kysten  man  var,  vidste  man  imidlertid  ikke,  men 
i  Betragtning  af  den  skrækkelige  Tilstand  ombord,  besluttede 
man  at  lande;  Vandforraadet  aftog  stadigt,  og  Sygeantallet 
forøgedes  saaledes,  at  Matrosen,  som  skulde  tilrors,  maatte 
bæres  derhen  af  to  af  de  raskeste,  der  vare  nødvendige  til 
Sejlenes  Manøvrering;  man  lod  ham  da  staae  tilrors,  indtil 
han  udmattet  faldt  om,  og  en  Anden  blev  da  slæbt  derhen 
i  hans  Sted.  Den  følgende  Dag  stod  man  ind  mod  Land  og 
ankrede  paa  12  Favne  Vand;  men  Touget  sprang,  og  de 
mægtige  Bølger  slyngede  Skibet  mod  undersøiske  Klipper; 
man  kastede  et  andet  Anker,  men  atter  sprang  Touget. 
Pludselig  slyngedes  Skibet  over  Klipperne  ind  i  fuldstændig 
roligt  Vand,  hvor  man  ankrede.  Næste  Morgen  saae  de  sig 
overalt  omgivne  af  Klipper,  kun  paa  et  Sted  fandtes  der 
mellem  disse  en  smal  Canal,  og  det  var  netop  der,  de  i 
Mørket  vare  komne  igjennem.  Skibet  havde  imidlertid  lidt 
saameget,  at  man  var  nødt  til  at  overvintre,  hvor  man  var. 
Steller  og  Lieutenant  Waxel,  der  under  Berings  Sygdom 
havde  Commandoen,  gik  strax  iland  og  indsaae  snart,  at  de 
ikke  vare  paa  Kamtschatka,  men  paa  en  0.  Der  blev  imidler- 
tid strax  gjort  Anstalter  til  at  flytte  de  Syge  iland.     Tæt  ved 

deres  Ankerplads  faldt  en  lille  Flod  ud  i  Havet,  og  her 
besluttede  man  at  opslaae  Vinterqvarteret.  Dette  var  imidlertid 
lettere  sagt  end  gjort,  thi  man  havde  intet  Bygningsmateriale ; 
intet  Træ,  end  ikke  en  Busk  saaes  paa  det  sneedækte  Land, 
kun  hist  og  her  stak  en  Driwedsstok  op  af  Sneen;  men 
Nøden  gjør  opfindsom,  og  man  fandt  snart  et  Middel  til  at 
beskytte  sig  mod  Vinterens  Kulde.  Langs  Flodens  Bredder 
fandtes  en  Mængde  smaa  Sandhøje,  og  Dalene  eller  rettere 
Gravene  mellem  disse  overdækkede  man  med  Sejl  og  fik 
saaledes  en  heel  Deel  smaa  Hytter,  som  opvarmedes  med 
Drivved  og  senere  ved  Spæklamper.  Allerede  den  19de 
November  begyndte  man  at  flytte  de  Syge  iland,  men  mange 
af  disse  døde  ved  pludselig  at  blive  flyttede  op  i  den  friske, 
kolde  Luft.  Den  20de  November  bragtes  Bering  iland, 
men  han  blev  Dag  for  Dag  svagere  og  døde  endelig  den 
19de  December.  Før  sin  Død  var  han  næsten  begravet  af 
Sandet,  som  føg  ned  fra  Gravens  Sider,  og  som  han  ikke 
vilde  tillade,  at  man  borttog,  da  han  syntes,  at  det  varmede 
ham;  da  han  var  død,  maatte  man  ligefrem  grave  Liget  ud. 
Det  blev  begravet  tæt  ved  Vinterqvarteret,  der  laa  paa  den 
mod  Nordost  vendende  Side  af  Øen,  ca.  30  engelske  Miil  fra 
Cap  Manati  (Øens  Sydostspids).  I  Petropawlowsk  er  der 
senere  oprejst  et  Monument  for  ham,  og  ved  Expeditionens 
Hjemkomst  opkaldte  den  russiske  Regjering  Øen,  hvorpaa 
hans  jordiske  Levninger  hvile,  efter  ham. 

Natten  efter  den  20de  December,  ramtes  Expeditionen 
af  en  ny  Ulykke,  idet  Skibet  1  en  heftig  Storm  dreves  paa 
Land,  ved  hvilken  Lejlighed  man  mistede  en  heel  Deel 
Proviant,  navnlig  Meel.  Imidlertid  gav  Jagten  godt  Udbytte, 
isærdeleshed  dræbtes  en  Mængde  Fiskeoddere.  En  død  Hval 
strandede  ikke  langt  fra  Vinterqvarteret  og  leverede  i  lang 
Tid  saavel  Brændsel  som  Føde,  hvorfor  den  ogsaa  af  Mand- 
skabet kaldtes   » Proviantdepotet«. 

I  Lobet  af  Vinteren  dræbtes  ogsaa  flere  Exemplarer  af  Sø- 
koen, Rhytina  Stelleri,  som  den  almindelig  kaldes,  da  den  eneste 
fuldstændige  Beskrivelse,  man  har  af  dette  nu  uddøde  Dyr, 
skyldes  Steller,  som  her  havde  udmærket  Lejlighed  til  at 
studere  det.  Efter  Expeditionens  Hjemkomst  besøgtes  Øen  af  en 
Mængde  Jægere,  for  hvis  Haand  Dyrene  faldt  i  store  Mængder, 
og  ifølge  Middendorff  skal  den  sidste  Rhytina  være  bleven 
dræbt  allerede  i  1768;  denne  Beretning  skyldes  to  russiske 
Søofficerer,  som  vare  paa  Opmaaling  paa  Øen;  men  under 
vort  Ophold  paa  denne,  sagde  flere  Indfødte,  at  de  kunde 
mindes  selv  at  have  seet  den.  Skeletter  af  den  findes  der- 
imod endnu,  om  de  end  som  oftest  maae  graves  frem  af 
Sandet,  og  Vega-Expeditionen  hjembringer  to  saadanne.  — 

Under  Vinterens  Løb  døde  endnu  flere  af  Mandskabet, 
saa  at  der  ved  Foraarets  Komme  kun  var  45  Personer  ilive. 
Den  17de  Mai  paabegyndtes  Bygningen  af  et  Fartøi,  der  var 
40  Fod  langt,  13  Fod  bredt  og  6l  2  Fod  dybt;  Materialierne 
toges  fra  Vraget  af  det  gamle  Skib.  Den  21de  August 
sattes  det  nye  Skib  i  Vandet  og  fik  Navnet  St.  Peter; 
en  Uge  senere  forlod  man  Vinterqvarteret  og  naaede  den 
7de  Septbr.  Petropawlowsk.  — 

Som  allerede  nævnt,  drog  Øens  Rigdom  paa  Søkøer,  Sø- 
løver, Søbjørne,  Fiskeoddere  etc.  snart  vindelystne  Jægere 
dertil,  og  Fangsten  har  siden  den  Tid  stadig  været  dreven 
med  stor  Fordeel.  For  Øjeblikket  drives  den  af  et  San  Fran- 
cisco Compagni,  Hudkinson,  Kohl,  Phillipæus  &  Comp.,  der  har 
Stationer  paa  Beringsøen,  Kobberøen  og  Søløveøen  (i  det 
ochotske  Hav);  paa  de  to  førstnævnte  fanges  væsentligst  Sø- 
bjørne,  paa  den  sidstnævnte  Sølover.  Paa  visse  Steder  af 
Kysten  komme  Dyrene  i  store  Masser  paa  Land,  og  til  disse 
Fangstpladser  drage  Jægerne  i  Juni  og  Juli  Maaneder,  medens 
Dyrene  Resten  af  Aaret  ere  fredede  paa  disse.  Paa  Berings- 
øen findes  en  saadan  Fangstplads  ved  Cap  Sewernoi,  og  en 
anden,  hvor  der  fanges  mindre  Sælhunde,  omtrent  midt  paa 


Fangst.  265 

den  mod  Sydvest  vendende  Kyst;  i  Reglen  fanges  der  paa 
sidstnævnte  Sted  saa  Lidt,  at  det  af  Compagniet  udsendte 
Dampskib  sjeldent  gaaer  dertil,  men  tager  Skindene  ombord 
ved  Byen,  der  ligger  ved  en  lille  Bugt  paa  samme  Kyst  tæt 
østenfor  Øens  Vestspids.  Ved  Cap  Sewernoi  dræbes  der- 
imod saamange  Søbjørne,  at  Skindene  ikke  som  fra  den 
anden  Fangstplads  kunne  bringes  paa  Slæder  til  Byen,  men 
Dampskibet  maa  selv  gaae  over  paa  Nordsiden  af  Øen  for 
at  hente  dem;  kun  efter  et  Par  Dages  Stille  eller  sydlig 
Vind  er  det  muligt  at  nærme  sig  Nordkysten,  og  ved  den 
mindste  nordlige  Vind  maa  den  forlades;  som  oftest  gaaer 
Dampskibet  hver  Nat  tilsøes  og  vender  først  ved  Daggry 
tilbage  til  Ankerpladsen,  der  er  temmelig  langt  fra  Stranden. 
I  Baade  føres  da  Skindene  ombord.  Paa  Kobberøen  ligger 
der  paa  den  mod  Sydvest  vendende  Kyst  flere  Fangstpladser, 
og  paa  Slæder  føres  Skindene  over  til  Byen,  der  ligger  paa 
den  modsatte  Side  af  Øen  tæt  ved  dennes  Nordvestspids ;  her 
findes  kun  en  Baadehavn,  saa  at  Ladningen  foregaaer  paa 
samme  Maade  som  ved  Cap  Sewernoi. 

Den  eneste  Havn  paa  begge  Øerne,  hvori  større  Skibe 
kunne  gaae  ind,  findes,  som  nævnt,  ved  Byen  paa  Beringsøen. 
For  nordlige  og  østlige  Vinde  er  denne  Havn  beskyttet  at 
selve  Hovedøen,  medens  den  for  vestlige  er  fuldstændig 
aaben;  men,  da  de  haardeste  Vinde  ere  nordlige  og  sydlige, 
er  det  kun  for  disse  sidste,  man  maa  vogte  sig.  Paa  Syd- 
siden af  Havnen  skyder  en  lav  Landtunge  ud,  og  i  dens 
Forlængelse  ligger  en  lille  0.  Mellem  denne  og  Landtungen 
findes  et  fuldstændig  reent  Indløb,  hvorimod  det  vestlige, 
hvorigjennem  »Vega«  kom  ind,  ikke  er  sikkert.  Den  bedste 
Ankerplads  er  tæt  indenfor  den  omtalte  Landtunge  i  8  Favne 
Vand,  Steenbund;  man  har  da  i  værste  Fald  godt  Driverum 
for  en  sydlig  Storm,  som  sagt,  det  Eneste,  man  har  at  befrygte. 
I  Bunden  af  Bugten  udmunder  en  lille  Flod,  og  ved  Høj- 
vande   gaaer    man    med    Baade    ind    i    denne    til    Landings- 

pladsen;  ved  Lavvande  er  Landstigning  vanskelig.  Lige  ved 
Landingspladsen  ligger  Compagniets  Magasiner  og  Boder 
samt  dets  Agents  Bolig;  lidt  længere  fra  Floden  sees  den 
russiske  Isbrawnik's  Huus,  og  langs  Stranden  paa  den  sydlige 
Side  af  Floden  ligger  Byen,  der  deels  bestaaer  af  smukke 
smaa  Træhuse,  deels  af  Jordhytter;  længst  mod  Syd  ligger 
et  Capel,  og  eengang  om  Aaret  kommer  en  Præst  fra  Petro- 
pawlowsk  for  at  holde  Gudstjeneste;  til  daglig  Brug  besørges 
dette  af  en  af  de  Indfødte.  Disse,  hvis  Antal  omtrent  er  300, 
ere  for  Størstedelen  Creoler  o:  Blanding  af  Russer  og  Aleuter; 
de  ere  nu  fuldstændig  civiliserede  og  lade  til  at  være  gjen- 
nemgaaende  velhavende.  Af  Compagniet  faae  de  1  Rubel 
pr.  Skind,  og  for  Pengene  kunne  de  i  Compagniets  Boder 
kjøbe  alle  amerikanske  Nødvendigheds-  og  Luxusartikler. 
De  fleste  ere  Hu  usejere,  og  selv  de  af  Jord  byggede  Huse 
ere  indvendig  fuldstændig  europæisk  meublerede.  Overalt 
modtages  man  med  den  største  Gjæstfrihed,  den  dampende 
russiske  Selvkoger  staaer  altid  paa  Bordet,  og  om  Aftenen 
dandses  og  synges  der  i  de  fleste  Huse,  saa  man  skulde 
troe,  at  man  var  blandt  de  lykkeligste  Folk  paa  Jorden. 

Noget  daarligt  Aar  kan  næppe  tænkes,  da  Fangsten 
drives  paa  en  saa  moderat  Maade,  at  Dyrene  ved  den  ikke 
kunne  udryddes.  Nogle  af  Expeditionens  Medlemmer,  som 
besøgte  Cap  Sewernoi,  saae  paa  Stranden  ca.  300,000  Sø- 
bjørne;  naar  man  nu  betænker,  at  Compagniet  har  Ret  til  at 
fange  paa  flere  saadanne  Pladser,  og  at  der  ialt  kun  tages 
ca.  120,000  Skind  aarlig,  maa  Udsigten  til  Dyrenes  Ud- 
ryddelse siges  at  være  lille.  Da  de  i  10  Maaneder  af  Aaret 
ere  fredede  paa  Fangstpladserne,  er  der  heller  ingen  Udsigt 
til,  at  de  skulle  forlade  disse.  Paa  Cap  Sewernoi  toges  der 
1879  13,000  Skind.  Foruden  Betalingen  til  Fangstmændene 
erlægger  Compagniet  til  den  russiske  Regjering  en  Afgift  af 
2  Rubel  pr.  Skind. 

Uagtet  det  var  længe  efter  Fangsttidens  Slutning,  blev 
der  dog  til  Expeditionen  dræbt  6  Søbjørne  paa  Cap  Sewernoi; 
Bove  og  jeg  ledsagede  Fangstmændene  paa  denne  Udflugt. 
Paa  5  Slæder,  forspændte  med  10  til  14  Hunde,  droge  vi  om 
Morgenen  den  18de  August  fra  Byen.  Slæderne  vare  mere 
klodsede  end  Tschuktschernes  og  adskilte  sig  især  fra  disses 
ved,  at  Søm  var  anvendt  til  Sammenføjning;  men  der  er  jo 
ogsaa  en  ganske  betydelig  Forskjel  paa  at  kjøre  mellem 
Torosser  paa  ujævn  lis  og  paa  Grønsvær,  som  vi  her  gjorde. 
Hundene  vare  meget  større  og  stærkere  end  Tschuktschernes, 
en  naturlig  Følge  af  den  bedre  og  rigeligere  Føde;  de 
styredes  blot  ved  Commandoord  uden  Pidsk  eller  Stok,  og 
lystrede  udmærket.  Efter  at  have  overskredet  et  Bakkedrag, 
som  ligger  paa  Nordsiden  af  Havnen,  kom  vi  ned  i  en  af 
de  omtalte  Tværdale.  Med  en  Fart,  som  vi  aldrig  havde  seet 
blandt  Tschuktscherne,  gik  det  nu  afsted  over  en  stor  lang- 
strakt Eng,  der  bugtede  sig  mellem  stejle,  blomsterklædte 
Bakker;  Jordbunden  var  overordentlig  fugtig,  og  uden  vore 
Regnkapper  vilde  vi  være  blevne  fuldstændig  gjennemblødte 
af  det  smudsige  Vand,  som  Hundene  stænkede  op  over 
Slæden.  Længere  inde  paa  Øen  bleve  Bakkerne  højere  og 
mere  stenede,  og  et  Par  Gange  maatte  vi  staae  af  Slæden, 
naar  Vejen  gik  over  et  højtliggende  steenrigt  Plateau;  men 
snart  efter  vare  vi  atter  nede  i  Dalen,  der  med  sine  Smaasoer 
og  sin  yppige  Blomstervegetation  frembød  et  smilende  Skue 
ved  Siden  af  de  golde  steenrige  Bjerge. 

Efter  omtrent  tre  Timers  Kjørsel  kom  vi  paa  en  stor, 
ca.  50  Fod  over  Havet  liggende  Eng.  Imod  Nord  saae  man 
Brændingerne  paa  Cap  Sewernoi,  og  omtrent  i  samme  Retning 
laae  nogle  Jordhuse  samt  et  stort  Magasin  for  Skind.  En 
knap  Times  yderligere  Kjørsel  bragte  os  til  denne  By,  hvor 
Fangstmændene  opholde  sig  i  Juni  og  Juli  Maaneder;  tæt  ved 
Magasinet  laa  et  lille  Træhuus,  som  beboes  af  Agenten.  Fangst- 
mændenes Huse  ere  af  den  tarveligste  Sort ;  men,  da  de  ikke 


258  Rejse  over  Øen. 

medføre  deres  Familier,  og  de  under  Fangsttiden  opholde 
sig  mest  i  det  Frie,  have  de  ingen  Vægt  lagt  paa  at  gjøre 
sig  det  bekvemt  her. 

Efter  at  vi  i  et  af  disse  Huse  havde  styrket  os  med  nogle 
Kopper  Thee,  gik  vi  ned  mod  Stranden,  Fangstmændene,  be- 
væbnede med  lange  Stokke  og  Knive.  Cap  Sewernoi,  der 
skyder  omtrent  en  engelsk  Miil  ud  i  Havet,  er  paa  Største- 
delen af  denne  Strækning  temmelig  lav,  kun  yderst  ude 
rejser  en  høj  Klippe  sig  ivejret,  og  mod  den  tordne  Brændin- 
gerne. Men  blandende  sig  med  og  næsten  overdøvende 
denne  Naturens  Røst  høres  Stemmerne  af  de  100,000  Sø- 
bjørne,  som  ligge  tæt  ved  Siden  af  hinanden  paa  det  lave  Næs. 
Paa  Afstand  lyder  det,  som  om  ligesaa  mange  Mennesker 
talte  eller  rettere  skreg  i  Munden  paa  hinanden;  først,  naar 
man  kommer  nærmere,  kan  man  skjelne  enkelte  Brøl,  men 
fra  den  yderste  Spids  af  Forbjerget  lyder  det  stadig  som  en 
forvirret  Summen  af  Menneskestemmer. 

Fangstmændene  omgaae,  krybende  paa  alle  Fire  og 
skjulende  sig  bag  enhver  opstaaende  Gjenstand,  den  ene  Fløj 
og  komme  saaledes  mellem  Dyrene  og  Stranden;  snart  efter 
see  vi  dem  svinge  Stokkene  ivejret,  og  drivende  en  Flok  paa 
omtrent  20  fremadvraltende  Søhjørne  foran  sig  nærme  de  sig 
det  Sted,  hvor  de  have  paabudt  os  at  vente.  Midt  i  Flokken, 
ragende  op  over  alle  de  andre,  gaaer  en  stor  gammel  Sø- 
bjørn,  der  er  blind  paa  det  ene  Øje;  det  andet  Øje  udtrykker 
alle  Dødsangstens  Kvaler,  naar  den  undertiden  vender  sig  om 
for  at  see,  om  Forfølgerne  endnu  ere  der,  og  dernæst  ved  et 
Slag  af  Stokken  atter  sætter  sig  i  Bevægelse;  med  en  dump 
Brummen  kaster  den  sin  mægtige  Forkrop  fremad,  og  krummende 
Ryggen  trækker  den  dernæst  Halen  og  Bagbenene  efter  sig. 
De  smaa  Søhjørne,  hvoraf  der  er  en  heel  Deel  i  Flokken, 
falde  over  hverandre  eller  vælte  paa  Ryggen  ned  i  en  Grøft. 
Da  man  kun  behøver  6  Skind,  lader  man  dem  ligge,  og 
Resten  af  Flokken  vælter  sig  afsted  over  dem.     Saasnart  den 

er  passeret,  seer  man  deres  smaa  Hoveder  titte  op,  og  med 
beundringsværdig  Hastighed  bevæge  de  sig  atter  tilbage  til 
Stranden.  Ved  denne  Lejlighed  dreves  Dyrene  kun  et  Par 
tusind  Fod  fra  Stranden,  men  paa  Kobberøen  drives  store 
Skarer  ofte  paa  denne  Maade  tværs  over  Øen,  over  Bjerge, 
hvor  en  Mand  kun  kan  gaae  med  Stok;  Creolerne  slippe 
saaledes  Transporten  af  Skindene. 

Endelig  kom  Flokken,  der  ved  Desertioner  var  ind- 
smeltet til  12  Dyr,  til  Slagterpladsen.  Formanden,  en  kraftig 
6  Fod  høi  Creol,  gik  frem  mod  den  gamle  Bjørn  og  gav  den 
med  sin  Stok  et  voldsomt  Slag  paa  Hovedet.  Næsten  be- 
vidstløs segnede  det  iforveien  udmattede  Dyr  om,  en  anden 
Fangstmand  satte  hurtig  sin  Stok  i  Gabet  paa  det  og  holdt 
saaledes  dets  Hoved  nede  mod  Jorden,  medens  de  andre 
væltede  det  om  paa  Ryggen;  med  et  Knivstød  i  Hjertet 
dræbte  saa  Formanden  det.  Endnu  fem  maatte  bøde  med 
Livet,  og  slutteligen  toges  to  smaa  Unger  levende.  De 
øvrige  joges  atter  ned  mod  Stranden;  kun  een  var  ikke 
til  at  drive  fra  Stedet,  nemlig  Moderen  til  de  to  smaa 
Bjørne,  der  stode  bundne  til  en  lille  Busk;  skjult  i  det  høie 
Græs  vedblev  hun  at  holde  Øje  med  sine  Smaa,  ligetil  de 
ubarmhjertige  Fangstmænd  læssede  dem  paa  Slæderne  og 
kjørte  bort  med  dem.  De  6  dræbte  Dyr  bleve  flaaede,  og 
med  Skindene  vendte  vi  tilbage  til  Byen. 

Samme  Dags  Morgen  den  18de  August  var  Compagniets 
Dampskib  »Alexander«  kommet  hertil,  og  med  Begjerlighed 
læste  vi  de  medbragte  Blade,  der  gik  til  April  Maaned.  Med 
blandede  Følelser  saae  vi  i  et  amerikansk  Blad  en  sensations- 
vækkende  Artikel  om  »Vega« ;  vi  læste  om  Skibe,  udsendte 
til  vor  Redning,  og  anede  ikke,  at  samme  Skib  netop  i  disse 
Dage  forliste  paa  Yesso's  Kyst. 

Men  Alle  længtes  efter  directe  Underretninger  hjemmefra, 
og  allerede  næste  Dag  lettedes  derfor  Anker,  og  Coursen 
sattes  paa  Yokohama. 

Rejsen  gik  forholdsviis  hurtig,  en  jævn,  stadig  Vind 
vedblev  at  blæse  lige  til  de  sidste  Dage  af  August,  da 
Vejret  blev  ustadigt  og  Varmen,  navnlig  for  os,  meget 
takkende. 

Den  31te  August  om  Formiddagen  trak  heftige  Torden- 
byger flere  Gange  frem  og  tilbage  over  »Vega«,  og  sluttelig 
slog  Lynet  ned  i  vor  Stortop  uden  dog  at  gjore  anden 
Skade  end  at  splintre  Knappen  og  give  et  Stød  til  dem,  der 
stode  i  Nærheden  af  Jerntraadsvantene,   Alt  dog  uden  Følger. 

Den  næste  Dag  fik  vi  Japans  Kyst  isigte,  og,  da  vi 
den  2den  September  om  Aftenen  kastede  Anker  paa  Yoko- 
hamas Rhed,  var  Nordostpassagen  endelig  fuldstændig  udført. 


SYTTENDE  CAPITEL. 

Cholera.     —     En  Audients  hos  Mikadoen.     —    Schiba-Templerne.    —    Rejse 
til  Asamayama.   —  Takasaki.   —  Ikaho.   —  Sawawatari. 


LJa  vi  den  2den  September  om  Aftenen  ankrede  paa  Yoko- 
hamas Rhed,  modtoges  vi  med  to  ubehagelige  Nyheder;  den 
første  var,  at  der  grasserede  stærk  Cholera  i  hele  Japan,  den 
anden,  at  Dampskibet  »A.  E.  Nordenskiold«  var  strandet  paa 
Yesso.  Vi  bleve  dog  snart  noget  beroligede  i  begge  Ret- 
ninger, da  vi  fik  at  vide,  at  det  ikke  var  nodvendigt  at  holde 
sig  ombord  for  Choleraens  Skyld,  samt  at  hele  Besætningen 
fra   »A.  E.  Nordenskiold«   var  reddet. 

Choleraen,  der  nu  næsten  var  ophørt,  havde  i  Sommerens 
Løb  krævet  80,000  Offre  i  Japan,  og  endnu  under  vort  Ophold 
der  saae  vi  ofte  de  uhyggelige  sorte  Bærestole,  foran  hvilke  gik 
en  Mand  med  et  guult  Flag  i  Haanden ;  uvilkaarlig  gik  man 
et  godt  Stykke  til  Siden  for  disse  sørgelige  Tog.  Det  er  en 
Selvfølge,  at  det  kun  var  i  Lavlandet,  Epidemien  rasede; 
i  Bjergene  behøvede  man  ikke  at  være  bange  for  at  drikke 
Vand,  men  vee  den,  som  smagte  Vand  fra  en  japanesisk  Brønd 
nede  paa  Sletterne!  Blandt  Europæerne  i  Japan  forekom  kun 
2  Dødsfald;  det  ene,  en  ung  Englænder,  Mr.  Dale,  blev  netop 
syg,  fordi  han  paa  en  Udflugt  i  Landet  drak  Vand;  da  han 
Dagen  efter  kom  til  Yokohama,  blev  han  strax  heftig  angreben 
og  var  død  et  Par  Dage  efter.  Paa  nogle  af  de  europæiske 
Orlogsmænd  forekom  ogsaa  enkelte  Tilfælde. 

Allerede  den  5te  September  forlod  »Vega«  Yokohama 
for  at  gaae  i  Dok  i  Jokoska,  der  ligger  ca.  5  danske  Miil 
sydligere.  De  fleste  af  Expeditionens  Medlemmer  bleve 
imidlertid  i  Yokohama,  da  »Vega«  ikke  var  noget  behage- 
ligt Opholdssted  under  alle  de  Arbejder,  der  foretoges 
ombord.  Det  største  Arbejde  var  Zinkforhudningen,  men 
forresten  blev  der  indenbords  foretaget  forskjellige Forandringer; 
mellem  Stormasten  og  Skorstenen  byggedes  saaledes  et  Huus 
for  Naturforskerne,  og  forude  paa  Mellemdækket  byggedes 
flere  Lukafer.  Først  den  21de  September  vendte  »Vega« 
tilbage  til  Yokohama.  Imidlertid  havde  der  saavel  der 
som  i  Tokio  (saaledes  kaldes  Jeddo,  efterat  Mikadoen  har 
flyttet  Residentsen  dertil)  været  en  uafbrudt  Række  af  Fester, 
arrangerede  saavel  af  Europæere  som  af  den  japanesiske 
Regjering  og  japanesiske  Privatmænd.  Blandt  disse  skal  jeg 
nævne  foruden  den  hollandske  Minister,  der  ogsaa  besørger 
de  svensk-norske  Affairer,  den  tydske  Club,  der  arrangerede 
en  meget  smuk  Fest  den  13de  September,  samt  den  engelske 
Club,  der  gav  et  vellykket  Bal  den  23de  September.  I  Tokio 
gaves  den  15de  September  en  storartet  Fest  af  de  tre  viden- 
skabelige Selskaber  i  Japan,  nemlig  »Tokios  geographiske  Sel- 
skab«, hvis  Præsident,  Hs.  kejs.  Hojh.  Kita  Schira-Kawa-no- 
Miya,  der  tidligere  har  været  Gesandt  i  Berlin,  førte  Forsædet 
ved  Festen  og  paa  flydende  Tydsk  oplæste  Talen  for  Pro- 
fessor Nordenskiold,  »Asiatic  Society  of  Japan«  og  »Deutsche 
asiatische  Gesellschaft«.  Nogle  Dage  senere  sendte  det 
japanesiske  Selskab  Professor  Nordenskiold  en  stor  Medaille 
som  Minde  om  Festen.  Den  japanesiske  Marineminister 
Kawamura  gav  en  officiel  Fest  paa  det  kejserlige  Lystslot 
Hamagotén  i  Tokio,  og  endelig  havde  Expeditionens  samtlige 
Medlemmer  den  17de  September  den  Ære  at  blive  forestillede 
for  Ms.  Majestæt  Mikadoen.  Kl.  21  2  Eftermiddag  ankom  vi 
til  Schinbaschi  Jernbanestation,  hvorfra  vi  i  de  kejserlige  Equi- 
pager   kjorte    til    Paladset   i   Akasaka.       I    dette    mindre  Slot 

boer  Mikadoen  midlertidig ,  da  det  store  Slot  er  nedbrændt 
for  nogle  Aar  siden.  Her  bleve  vi  modtagne  af  Ministeren 
for  det  kejserlige  Huns,  Hs.  Exe.  Tokudaiji,  som  indførte  os  i 
den  med  prægtige  Tæpper  prydede  Audientssal,  hvor  Kejseren 
stod,  klædt  i  Uniform,  med  Ds.  kejs.  Højheder  Arisagawa- 
no-Miya  og  Kita-Shira-Kawa-no-Miya  paa  sin  højre  Haand. 
Vi  opstillede  os  paa  venstre  Side  af  Kejseren,  og  Ministeren 
Chevalier  van  Stoetwegen  præsenterede  nu  hver  Enkelt  ved 
Navn  for  Hs.  Majestæt.  Da  Præsentationen  var  endt,  oplæste 
Kejseren  en  kort  Velkomsttale,  hvori  han  udtrykte  sin  Glæde 
over  at  see  Professoren  og  hans  Ledsagere  i  sit  Rige  og  til- 
føjede, at  denne  Fornøjelse  blev  forøget  ved  den  Omstændig- 
hed, at  »Vega«  var  kommet  ad  en  Vej,  som  ikke  tidligere 
var  befaret.  Den  kejserlige  Tale  blev  af  en  Tolk  oversat  paa 
Fransk,  og  Professor  Nordenskiold  svarede  i  det  samme  Sprog, 
idet  han  takkede  Hs.  Majestæt  for  den  Ære,  som  vederfores 
ham  og  hans  Ledsagere  ved,  at  de  stededes  til  Audients,  og 
udtrykte  sin  Taknemmelighed  for  den  venskabelige  og  gjæst- 
frie  Modtagelse,  som  >Vega«  og  dens  Besætning  havde  faaet 
saavel  hos  den  kejserlige  Regjering  som  hos  det  japanesiske 
Folk.  Han  sluttede  med  at  udtale  sine  Ønsker  for  Kejserens 
Sundhed  og  hans  Riges  Lykke.  Da  Professorens  Svar  var 
blevet  oversat  paa  Japanesisk,  vexlede  Kejseren  nogle  Compli- 
menter  med  Minister  van  Stoetwegen,  hvorefter  vi  trak  os 
tilbage  i  et  tilstødende  Rum,  hvor  Forfriskninger  bødes,  og 
hvor  de  to  Prihdser  kom  for  at  sige  Farvel.  Kort  efter  kjørte 
vi  tilbage  til  Jernbanestationen. 

Foruden  den  officielle  Fest  gjorde  Hs.  Exe.  Kawamura 
en  privat  Lunch  for  flere  af  Expeditionens  Medlemmer.  Vi 
havde  ved  denne  Lejlighed  den  Ære  at  være  sammen  med 
en  højerestaaende  japanesisk  Dame,  hvilket  ikke  endnu  er 
almindeligt  for  Europæere.  Fru  Kawamura  var  iført  en  meget 
rig  japanesisk  Dragt  og  kunde  ved  Hjælp  af  en  tydsk  Dame, 
der  var  Gouvernante  for  hendes  Børn,  tale  med  os.     Den  lille 

Datter  var  ligesom  Moderen  i  japanesisk  Dragt,  medens 
Sønnerne  vare  europæisk  klædte;  i  Regelen  bibeholde 
Damerne  deres  Toiletter,  kun  een  Gang  har  jeg  havt  den 
Ære  at  dandse  med  en  japanesisk  Dame  i  europæisk  Toilette, 
nemlig  paa  den  store,  ovenfor  omtalte  Fest  i  Tokio.  Efter 
Lunch' en  viste  Hr.  Kawamura  os  rundt  i  Tokio.  Da  vi  havde 
besøgt  den  store  kejserlige  Park,  i  hvilken  Slottet  tidligere 
laa,  kjørte  vi  til  Schiba-Templerne,  vistnok  nogle  af  de  pragt- 
fuldeste buddhaistiske  Templer  i  Japan,  og  som  endmere 
have  Interesse  ved,  at  de  indeholde  Schogunernes  Grave. 
Gjennem  en  Sideport  kom  vi  ind  i  en  stor  Forgaard,  hvori 
der  var  opstillet  mere  end  200  Steenlamper,  Gaver  fra  for- 
skjellige  underordnede  Daimioer,  hver  bærende  en  Inscription, 
som  angav  Giverens  Navn  osv.  Gjennem  en  rigt  forgyldt 
og  udskaaren  Portbygning  kom  vi  dernæst  ind  i  en  anden 
Forgaard,  hvis  Mure  vare  pragtfuldt  udsmykkede,  og  i  denne 
stod  en  Mængde  Bronzelamper,  Gaver  fra  mægtigere  Daimioer; 
6  forgyldte  Lamper  vare  Gaver  fra  nogle  af  de  næst  Scho- 
gunen  fornemste  Familier.  Tilhøjre  stod  en  prægtig  Bygning, 
som  tjente  til  Opbevaringssted  for  forskjellige  hellige  Klokker, 
Lamper  osv.,  som  kun  bruges  paa  de  store  Festdage. 
Følgende  den  i  sort  Flor  med  guult  Skjærf  klædte  Præst, 
kom  vi  igjennem  en  tredie  Portbygning  ind  i  et  med  et 
prægtigt  Tag  dækket  Galleri,  der  førte  op  til  selve  Templet. 
Da  jeg  første  Gang  besøgte  Schiba-Templerne,  maatte  vi  her 
altage  vore  Skoe,  men  i  Følge  med  Ministeren  behøvedes 
dette  ikke.  Vi  traadte  ind  i  Templet  gjennem  rigt  forgyldte 
Døre.  'lemplet  bestod  af  en  Tværbygning  og  et  Skib; 
Væggene  i  Tværbygningen  vare  prydede  med  Arabesker  og 
Panelerne  med  udskaarne  og  forgyldte  Fugle  og  Blomster, 
baade  virkelige  og  mythiske.  Rundt  om  paa  Gulvet,  der 
var  belagt  med  de  prægtigste  hvide  Maatter,  stode  smaa  Borde, 
hvorpaa  laa  en  Masse  Ruller  med  Bønner;  desuden  fandtes 
der  en  Mængde  smukke  Candelabre,    Trommer,    Klokker   og 

andre  Gjenstande,  som  bruges  ved  den  buddhaistiskc  Guds- 
tjeneste. Da  vi  vare  gaaede  op  gjennem  Skibet,  kom  vi 
til  nogle  lakerede  Trappetrin,  og,  efterat  Præsten  ved  en  let 
Berørelse  havde  aabnet  de  massive  Gulddøre,  laa  det  Aller- 
helligste aabent  for  os ;  paa  udskaarne  og  lakerede  Træborde 
stode  tre  Reliquieskriin,  hævende  sig  op  til  Loftet  og  ved 
deres  ydre  Belægning  lignende  massivt  Guld;  indeni  dem 
fandtes  Tavler  med  den  Afdødes  Navn.  Efter  endnu  en  Gang 
at  have  kastet  et  Blik  paa  Tværbygningens  prægtige  Vægge, 
forlode  vi  Templet  og  kom  efter  at  være  stegne  op  ad  en 
høj  Steentrappe,  overskygget  af  prægtige  Træer  af  alle  Arter, 
til  det  egentlige  Gravsted.  Her  stod  forst  en  rigt  prydet 
Bygning,  kaldet  »Haiden«,  som  tidligere  benyttedes  af  den 
regjerende  Schogun,  naar  han  forrettede  sin  Andagt  ved  sine 
Forfædres  Grave.  De  Masser  af  forgyldte  Udskæringer,  som 
her  fandtes,  overgik  alt  det  Øvrige,  og  Indtrykket  var  næsten 
overvældende.  Ad  endnu  en  Steentrappe  kom  vi  til  et 
simpelt  Steenmonument,  omgivet  af  en  Steenmuur.  Indgangen 
lukkedes  vel  med  rigt  prydede  Bronzedøre,  men  desuagtet 
gjorde  selve  Graven  et  tarveligt,  men  maaskee  netop  derfor 
mere  højtideligt  Indtryk.  I  den  første  Grav,  vi  kom  til, 
hvilede  den  6te  Schogun,  Iyénobu,  der  regerede  fra  1709 — 17 13, 
og  efterat  have  passeret  et  lignende  Gravmonument  over 
Iyéjoshi,  den  12te  Schogun,  1838 — 1854,  kom  vi  til  et  Monu- 
ment, der  vakte  vor  Opmærksomhed  ved,  at  alle  Forgyld- 
ningerne vare  nyere.  Efter  Præstens  Forklaring  laa  den  nu- 
regj erende  Mikados  Moder  begravet  her,  og  i  den  til  Graven 
hørende  »Haiden«  fandtes  en  Uendelighed  af  Blomster,  som 
Præsten  sagde,  at  Mikadoen  stadig  fornyede.  Længere  mod 
Vest  saaes  endnu  tiere  Grave,  alle  lignende  hinanden.  Ost 
for  Gravene  stod  tidligere  et  prægtigt,  stort  Tempel  ved  Navn 
Zozoji,  som  tilhørte  den  buddhaistiske  Sect  Jodo,  men  den 
kejserlige  Regering  bemægtigede  sig  Templet  og  omdannede 
det    til    et   Sintutempel;    Følgen    heraf  var,    at   en    Fanatiker 

Nytaarsnat  1875  satte  Ild  paa  det;  det  brændte  ned  til 
Grunden,  og  kun  den  mægtige  Portbygning  er  endnu  tilbage. 
Festerne  fik  for  nogle  af  Expeditionens  Medlemmer  en 
Afbrydelse  ved  Rejser  i  det  Indre  af  Landet.  Den  korte 
Udflugt  til  Kamakura,  Yoritomo's  fordum  saa  mægtige  og  rige 
Hovedstad,  der  nu  kun  er  en  ussel  Flække,  foretog  de  Fleste 
af  os  for  at  see  den  berømte  Daibutzu,  en  kolossal  Bronze- 
statue af  Buddha,  44  Fod  høj;  Buddha  fremstilles  der  siddende 
med  Benene  overkors,  og  indvendig  ere  forskjellige  Miniatur- 
templer  og  Buddhabilleder  opstillede.  Paa  samme  Tid  som 
Kamakura  besøgtes  ogsaa  den  lille  herlige  Klippeø  Ino-Sima 
og  Kanasawa,  der  ligger  malerisk  ved  en  Flodmunding. 
Dr.  Almqvist  og  Lieutenant  Nordquist  foretoge  i  Dagene  fra 
den  25de  September  til  den  3die  October  en  længere  Udflugt 
til  den  udslukte  Vulcan  Fusiyama,  hvis  mægtige,  koniske  Top, 
der  er  12,300  Fod  over  Havets  Overflade,  de  besteg. 

Professor  Nordenskiold  og  jeg  foretog  paa  den  danske 
Generalconsul  Hr.  de  Bavier's  Anbefaling  en  Udflugt  til  det 
8284  Fod  høje  Asamayama,  for  Nærværende  Hondo's  eneste 
virksomme  Vulcan.  Asamayama  ligger  i  Provindsen  Kotsuke, 
circa  20  danske  Miil  Nordvest  for  Tokio.  Planen,  som  ud- 
kastedes af  Hr.  de  Bavier,  der  to  Gange  tidligere  havde 
rejst  i  disse  Provindser,  var  at  følge  Nagasendo'en  (Hoved- 
landevejen) til  Takasaki,  derfra  vende  mod  Nord  ind  i  Bjergene 
for  at  besøge  de  varme  Bade  ved  Ikaho;  mod  Vest 
skulde  derna^st  Kusatzus  Svovlbade  besøges,  og  derfra  naaes 
Asamayama  paa  een  Dagsrejse  mod  Syd.  Nedstigningen 
skulde  foretages  paa  den  sydlige  Side,  og  fra  Ojiwachi  skulde 
Hjemrejsen  foretages  ad  Nagasendo'en. 

Fra  Tokio  gaaer  en  bred  Dal  imod  Nordvest  c.  15  danske  Miil 
ind  i  Landet,  og  i  Bunden  af  denne  ligger  Takasaki;  Rejsen 
hertil  kan  foretages  i  Vogn,  medens  dette  Befordringsmiddel 
aldrig  anvendes  i  Bjergene.  Fra  det  japanesiske  Ministerium 
bleve  vi  forsynede  med  Pas,    medens  lir.  de  Bavier  skaffede 

os  en  Tolk  og  en  Kok,  der  paa  samme  Tid  gjorde  Tjeneste 
som  Oppasser. 

Hr.  de  Bavier  selv  ledsagede  os  til  Ikaho,  men  herfra 
bød  hans  Forretninger  ham  at  vende  om.  Vort  righoldige 
Proviantforraad  blev  om  Aftenen  den  27de  September  pakket 
i  en  Diligence  og  sendt  iforvejen,  og  næste  Morgen  Kl.  4 
kjørte  vi  med  en  anden  Diligence  fra  Hr.  de  Baviers  Huns  i 
Tokio,  hvor  vi  havde  tilbragt  Natten. 

Først  efter  en  Times  Kjørsel  vare  vi  ude  af  den  store  By, 
der  endnu  hvilede  i  dyb  Søvn,  og  en  halv  Time  senere 
passerede  vi  ved  Solopgang  n  Alakawa-Floden.  Saalænge  det 
var  mørkt,  havde  vi  gjort  Forsøg  paa  at  sove,  men  dette  er 
ingenlunde  let  i  en  japanesisk  Diligence;  det  er  en  al- 
mindelig Char-a-banc,  overdækket  med  et  Sejldngstag  for  at 
beskytte  de  Rejsende  mod  Sol  og  Regn :  hver  Vogn  er  be- 
regnet til  10  å  12  Passagerer  foruden  dem,  som  muligen  kunne 
faae  Plads  hos  Kudsken;  men,  uagtet  vi  havde  faaet  en  af 
de  største  Vogne,  og  kun  vare  fire  indeni,  var  Pladsen  dog 
meget  indskrænket,  navnlig  for  Benene,  da  Sæderne  vare  lave 
og  Vognen  smal;  man  sad  derfor  i  en  sammenkrøben, 
temmelig  ubehagelig  Stilling,  hvori  det  var  vanskeligt  at  sove ; 
dertil  kom,  at  Fjerene  i  Vognen  ikke  vare  af  den  bedste 
Slags,  og,  naar  Kudsken  pidskede  paa  de  stakkels,  magre 
Heste,  foer  Vognen  afsted,  hoppende  op  og  ned  paa  den 
ujævne  Vej,  saa  at  man  tilsidst  følte  sig,  som  om  man  var 
gjennempryglet.  Men  det  var  ikke  Alt;  bag  paa  de  japanesiske 
Diligencer  staaer  Betto'en,  en  Mellemting  mellem  en  Stald- 
dreng og  en  Condncteur;  han  er  forsynet  med  et  Horn,  hvis 
Toner  advare  Fodgængere,  og,  da  det  ofte  er  smaa  Drenge, 
for  hvem  det  er  en  Fornøjelse  at  blæse  paa  dette  Plurn, 
saa  har  man  hele  Tiden  denne  behagelige  Musik  lige  i  Ørene; 
uagtet  vi  den  første  Time  næppe  mødte  et  eneste  levende 
Væsen,  anstrengte  vor  Betto  dog  hele  Tiden  sine  Lunger 
paa  en   for  os  meget  ubehagelig  Maade. 

Ved  Solopgang  begyndte  Vejen  at  blive  lidt  mere  be- 
færdet;  Bønderne  vandrede  ind  til  den  store  By  med  deres 
Havers  og  Markers  Producter,  blandt  hvilke  navnlig  en  stor, 
hvid  Rod,  som  Japaneseren  kalder  Daikon,  tiltrak  sig  Op- 
mærksomhed paa  Grund  af  de  store  Masser,  hvori  den  førtes 
til  Staden.  Daikon  er  en  enorm  Ræddike;  skaaren  i 
Skiver,  samt  undertiden  dyppet  i  Soya,  udgjor  den  en 
væsentlig  Deel  af  de  fleste  japanesiske  Maaltider. 

Landet  omkring  os  er  næsten  fuldstændig  fladt  og 
benyttes  til  Riisdyrkning,  overalt  findes  Riismarker,  paa 
hvilke  der  staaer  nogle  Tommer  Vand;  hist  og  her 
haner  en  med  altid  grønne  Løvtræer  bevoxet  Høj  sig  op, 
og  undertiden  afvexler  disse  Træers  mørke  Lov  med  de  lyse 
Bambusskove.  Efterhaanden  som  Solen  stiger  paa  Himlen, 
bliver  Nagasendo'en  mere  og  mere  befolket.  Man  seer  her 
alle  Klasser  af  Folk:  enkelte  Samurai,  kjendelige  paa  deres 
vide  Beenklæder,  men  ikke  længere  bærende  deres  to  Sværd, 
som  de  tidligere  aldrig  skilte  sig  fra,  Præster  med  barberede 
Hoveder  og  Brocades  Kraver  over  deres  sorte  Flors  Dragt, 
som  de  altid  bære  over  deres  egentlige  hvide  eller  gule 
Klædning,  den  velhavende  Bonde  eller  Landsbyhandlende  i 
sin  lange,  til  Hælene  gaaende  Kappe  med  de  vide  Ærmer, 
der  bruges  som  Lommer  og  om  Livet  holdes  sammen  af  et 
bredt  Bælte,  den  i  snevre  Beenklæder  og  en  kort  Bluse  klædte 
Arbejder,  og  den  næsten  nøgne  Tigger,  der  ofte  kun  bærer 
en  halvraaden  Halmkappe  over  Skuldrene;  Jin-riki-sha'er,  ofte 
trukne  af  endnu  mindre  paaklædte  Mænd,  ere  allerede  i 
Bevægelse;  disse  ere  næsten  de  Eneste,  som  bære  nogen 
Hovedbeklædning,  ellers  gaae  de  alle  barhovedede;  de  Mænd, 
som  trække  Jin-riki-scha,  bære  derimod  en  stor,  flad  Straahat, 
der  ofte  maaler  over  2  Fod  i  Diameter. 

Efter  nogen  Tids  Kjørsel  gjør  Vognen  Holdt  ved  et 
Theehuus  og  omringes  strax  af  flere  unge  Piger,  der  under 
Raabet:      Ohajo,  ohajo!«   (Godmorgen,  Godmorgen)  byde  de 

Rejsende  Thee,  præsenteret  paa  en  smukt  lakeret  Bakke; 
Kopperne  ere  smaa,  saa  at  der  knap  er  Thee  nok  i  dem  til 
to  Mundfulde,  hvis  Theen  ikke  var  saa  brændende  hed, 
at  man  nødsages  til  at  nippe  til  den  uagtet  sin  Tørst;  det 
er  imidlertid  det  Eneste,  man  kan  drikke;  thi  paa  Grund  af 
Choleraen  tor  man  ikke  smage  paa  Vandet  i  Lavlandet, 
navnlig  ikke  i  enRiisegn.  Imidlertid  har  Betto'en  givet  Hestene 
at  drikke,  og  afsted  gaaer  det  atter  under  Raabet :  »Sajonada!« 
(Farvel!). 

Omtrent  hveranden  Time  maae  de  magre,  usle  Heste 
skiftes,    og  man  har  da  Tid  til  at  strække  sine  stive  Been. 

Kl.  9  kom  vi  til  Landsbyen  Tenschinbaschi,  hvor  vi  bleve 
nødte  til  at  gjøre  et  længere  Ophold,  da  Hr.  de  Bavier  ikke 
befandt  sig  vel.  Uheldigviis  befandt  vor  Proviantvogn  sig 
langt  iforvejen,  saa  vi  maatte  tage  tiltakke  med,  hvad 
vi  kunde  faae  paa  Stedet.  De  japanesiske  Maaltider  ere 
ikke  at  anbefale  for  europæiske  Ganer;  det  Eneste,  man  kan 
spise  med  Appetit,  er  Riis,  Resten  bestaaer  af  Vegetabilier  og 
Fisk,  der  sjelden  er  i  den  friskeste  Tilstand,  og  de  Saucer, 
der  benyttes  dertil,  ere  alt  Andet  end  velsmagende.  Vi  gik 
derfor  fra  Hotellet  eller  rettere  Theehuset,  som  det  altid  kaldes, 
ud  i  Byen  for  at  søge  efter  Æg  og  Pløns,  det  Eneste,  som  vi, 
ifølge  vor  Tolks  Opgivelse,  kunde  anvende  til  en  Frokost. 
Vi  begyndte  forst  med  at  see  efter  Æg  i  Boutikerne,  som 
fandtes  langs  Nagasendo,  men  det  var  spildt  Ulejlighed,  vi 
saae  snart,  at  her,  som  overalt,  indeholde  Boutikerue  kun 
Fisk,  Grønsager  og  Sukkergodt,  saa  vi  fordybede  os  snart  i 
Husenes  og  Gaardenes  Indre,  hvor  det  endelig  lykkedes  os 
at  skrabe  saa  Meget  sammen,  at  vor  fortræffelige  Kok  kunde 
byde  os  en  kogt  Høne  med  Riis  samt  Omelet;  hvad  Drikke- 
varer angaaer,  vare  vi  indskrænkede  til  den  sædvanlige  grønne, 
japanesiske  Thee,  der,  da  den  altid  drikkes  uden  Tilsætning 
af  Sukker  eller  Lignende,  er  temmelig  bitter,  Noget,  man 
forresten   snart   vænner   sier    til.      Efter   et  Par  Timers  Forlob 

besluttede  Professor  Nordenskiold  og  jeg  at  begive  os  forud 
i  }in-riki-scha,  i  hvilke  man  sidder  ulige  bedre  og  mageligere 
end  i  Diligencen.  Trods  den  brændende  Solhede  løb  vore 
Dragere  dog  saa  hurtig,  at  vi  paa  mindre  end  2  Timer 
tilbagelagde  de  2V2  danske  Miil  til  Landsbyen  Konoso, 
hvor  vi  indhentedes  af  Resten  af  Selskabet  i  Diligencen. 
Vejen  til  Konoso  havde  gaaet  igjennem  Riismarker  og  Bambus- 
lunde, men  kort  efter  hævede  Terrainet  sig  for  atter  et  Par 
Miil  længere  fremme  at  sænke  sig  ned  i  en  dyb,  sumpig  Dal. 
Over  denne  har  man  allerede  i  gammel  Tid  bygget  et  circa 
2  engelske  Miil  langt  Dige,  der  forer  til  Staden  Komangai; 
saavel  Bunden  af  Dalen  som  /Siderne  af  Diget  ere  bevoxede 
med  tæt  Krat,  der  indtil  for  nogle  faa  Aar  siden  var  Tilholds- 
sted for  Røverbander,  som  fra  dette  Baghold  overfaldt  de 
Rejsende,  der  passerede  Diget.  Efter  den  magre  Frokost, 
som  vi  havde  faaet  i  Tenschinbashi,  kan  man  let  forestille  sig 
vor  Glæde,  da  vi  efter  11  Timers  Kjørsel  indhentede  vor 
Proviantvogn  i  Komangai;  medens  Kokken,  en  dvergagtig, 
30-aarig  Japaneser  ved  Navn  Senkiti,  tillavede  vort  Middags- 
maaltid ,  spadserede  vi  en  Tour  rundt  i  Byen.  Naar  jeg 
kalder  vor  Kok  Senkiti,  er  dette  ikke  ganske  rigtigt,  thi 
han  tiltales  aldrig,  uden  at  man  tilføjer  »san«  o:  Herre;  de 
høflige  Japanesere  udelade  aldrig  dette  Tillægsord,  man  hører 
den  rigeste  Mand  kalde  sin  Tjener  Hr.  .;.*..,. 

Hovedgaden  i  Komangai  var  naturligviis  fuld  af  Bou- 
tiker;  dog  maa  man  ikke  tænke  sig  en  europæisk,  ja  selv- 
en  stor  chinesisk  Stads  pragtfulde  Boutiker,  nei,  om  de  ja- 
panesiske  Kjøbmænd  ere  rige,  saa  udvise  de  det  idetmindste 
ikke  i  deres  Boder,  der  i  Reglen  ere  yderst  tarvelige;  de 
interessanteste  Boutiker  ere  Curiositetshandlernes,  hvori  man 
her  inde  i  Landet,  hvor  de  Handlende  ikke  ere  vante  til 
Fremmedes  Besøg,  faaer  adskillige  prægtige  Bronze-  og  Por- 
cellainssager  for  mindre  end  en  Trediedeel  af,  hvad  man  maa 
betale  for  dem  i  Yokohama  og  di-  andre  Byer,  hvorEuropæ- 

erne  have  slaaet  sig  ned.  Naar  undtages  disse  Boder,  der 
dog  kun  kunne  sammenlignes  med  en  Pantelaaners  Boutik 
hjemme  hos  os,  saa  broget  og  gammelt  seer  Alt  ud,  frem- 
byde de  andre  Boder  Intet  af  Interesse,  de  indeholde  kun 
Straa-Sandaler,  Papirs-Paraplyer,  Bambusarbejder  af  alle  Slags, 
Maatter,  deels  til  Gulve,  deels  til  Klædning,  det  udmærkede 
japanesiske  Papir,  japanesiske  Bøger,  Trætøfler,  der  imidlertid 
ikke  ligne  vore,  men  kun  bestaae  af  et  fladt  Bræt,  under 
hvilket  man  har  sat  to  indtil  4  Tommer  høje  Klodser;  ]eg 
har  adskillige  Gange  provet  at  gaae  paa  disse  Tøfler,  og  det 
er  i  Ordets  bogstavelige  Forstand  halsbrækkende.  Til  disse 
a^gte  japanesiske  Handelsartikler  kan  endnu  føjes  nogle  euro- 
pæiske, som  faae  mere  og  mere  Udbredelse,  men  dog  ingen 
saa  meget  som  »Tonkopings  Sakerhets-Tandstickor«  der  efter- 
lignes paa  ikke  mindre  end  6  japanesiske  Fabriker,  dog  paa 
en  Ubetydelighed  nær  beholdende  den  originale  Etiquette; 
disse  Efterligninger,  der,  da  Etiquetterne  ere  trykte  paa  Svensk, 
ikke  af  det  store  Fleertal  af  Japaneserne  kunne  skilles  fra  de 
ægte,  ere  nu  udbredte  overalt  i  Japan. 

Efter  at  have  styrket  os  ved  en  god  Middag  kjørte  vi 
videre,  lovende  os  selv  aldrig  oftere  at  skilles  fra  vor  Pro- 
viant. Kl.  8  E.  M.  kom  vi  til  en  Landsby  ved  Navn  Hondjo, 
hvor  vi  benyttede  Tiden,  medens  Hestene  bleve  skiftede,  til 
at  besøge  nogle  Silkehandlere,  hvoraf  der  i  dette  District 
findes  en  stor  Mængde. 

Efter  at  have  passeret  et  Par  Pontonbroer  kom  vi  om- 
trent Kl.  11  til  Maalet  for  denne  Dagsrejse,  Takasaki,  og 
kjørte  strax  hen  til  et  af  de  største  Hoteller;  men  til  vor  For- 
bavselse negtede  man  her  at  tage  imod  os  under  Paaskud 
af,  at  det  var  for  seent,  og  at  Huset  var  fuldt.  Til  at  gjøre 
vor  Stilling  endnu  ubehageligere  bidrog,  at  vore  Kudske  neg- 
tede at  kjøre  os  rundt  for  at  opsøge  et  andet  Hotel,  saa  vi 
havde  ikke  andet  Valg  end  at  staae  af  Vognene  og  tilfods 
søge   et   saadant.     Overalt   fik   vi    samme  Svar,  og  først  efter 

i x  2  Times  Forløb  fik  vi  ved  et  Par  Politibetjentes  Hjælp 
Natteqvarteer  i  et  stort  smukt  Hotel.  Grunden  til  denne  Uvillie 
er,  at  Europæere  under  tidligere  Besøg  ikke  have  villet  rette 
sig  efter  japanesiske  Skikke  og  f.  Ex.  ofte  gaae  ind  paa  Maat- 
terne  med  Fodtøiet  paa,  hvilket  Japaneserne  aldrig  selv  gjøre; 
længere  inde  i  Landet  mødte  vi  ingen  Vanskelighed  i  denne 
Retning,  men  Takasaki  og  Ikaho  ere  ofte  besøgte  af  Frem- 
mede, og  Hotelværterne  have  derfor  her  større  Erfaring.  Da 
det  næste  Aften  i  Ikaho  saae  ud  til,  at  vi  skulde  faae  samme 
Vanskeligheder,  brugte  vi  for  Eftertiden  altid  den  Fremgangs- 
maade,  at  bede  vor  Vært,  naar  vi  om  Morgenen  forlod  et 
stort  Hotel,  om  en  Anbefaling  til  et  Hotel  i  næste  By,  hvor 
vi  skulde  overnatte. 

Vort  Hotel  i  Takasaki  var  udmærket  udstyret;  mod  Ga- 
den laa  den  store  Hovedbygning,  der  om  Natten  lukkes  med 
Træskodder,  medens  den  om  Dagen  er  fuldstændig  aaben. 
Gulvet  er  circa  2  Fod  hævet  over  Jorden  og  beklædt  med 
Maatter  af  3  a  4  Tommers  Tykkelse.  Det  store  Rum  afde- 
les  ved  Papirsskjerme  i  Værelser,  hvori  der  med  Tæpper  re- 
des op  til  Gjæsterne;  om  Morgenen  tages  disse  bort,  Skjer- 
men  skydes  tilside,  og  hele  Huset  er  da  et  stort  Rum.  Bag 
Hovedbygningen  laae  to  lange  Sidebygninger  af  samme  Slags, 
og  bag  disse,  vendende  ud  til  en  lille  Have,  en  stor  toetages 
muret  Bygning.  Da  de  japanesiske  Huse  ere  byggede  af  Træ 
og  Papir,  ere  Ildebrande  meget  hyppige  og  i  Reglen  af  stort 
Omfang;  ved  de  fleste  større  Huse  findes  derfor  en  ildfast 
Bygning,  »Kura, «  hvori  man  i  Udebrandstilfælde  redder  alle 
Værdigjenstande.  I  dette  Hotel  benyttedes  Kura'en  til  at 
huse  de  fornemste  Gjæster  i,  og  her  bleve  ogsaa  vi  indqvar- 
terede. 

Efter  at  have  hvilet  vore  af  Diligencekjørslen  trætte  Lem- 
met brod  vi  Kl.  c)  den  næste  Morgen  (den  29de  September) 
op  i  Jin-riki-scha.  Takasakis  Afstand  fra  Tokio  er  circa  60  en- 
gelske  Mliil;  men,    hvad  Højderetningen  angaaer,  da   vare  vi 

paa  denne  Strækning  kun  komne  200  Fod  over  Havets  Over- 
flade. Først  nu  begynder  Opstigningen;  hver  Jin-riki-scha  træk- 
kes af  to  Mænd,  hvoraf  den  ene  gaaer  paa  den  sædvanlige 
Plads  mellem  de  to  Vognstænger,  medens  den  anden  gaaer 
foran  trækkende  i  et  Reb;  ned  ad  Bakke  gjøres  Rebet  fast 
bag  i  Vognen,    og   den  anden  Mand  holder  da  igjen  i  dette. 

Vejen  snoede  sig  opad  mellem  Skov  og  lavt  Krat;  alle- 
rede paa  1300  Fods  Højde  begyndte  Naaletræerne  at  fore- 
komme; et  Par  hundrede  Fod  højere  oppe  hørte  ogsaa 
disse  op,  og  Vejen  gik  over  de  herligste  store  Græsgange. 
Overalt  findes  saadanne,  men  altid  ubenyttede;  i  Japan  bru- 
ges Kvæget  kun  til  Trækdyr;  Japaneserne  nyde  aldrig  Mejeri- 
producter  og  sjeldent  Kjod,  da  Buddhaisterne  jo  ikke  dræbe 
noget  Dyr.  Ikomayama,  paa  hvis  Skraaning  vi  kjorte,  var 
lige  til  sin  circa  3000  Fod  høje  Top  bevoxet  med  det  fro- 
digste Græs,  men  som  sagt  benytter  Ingen  sig  deraf.  Neden- 
under os  i  Dalen  frembød  der  sig  derimod  et  andet  Syn: 
glindsende  i  Solen  snoede  en  Flod  sig  mellem  de  rige  Riis- 
marker,  og  talrige  Landsbyer  laae  spredte  omkring  paa  Sletten, 
der  saae  ud  som  en  stor  Have.  Hvad  Dyrkningsmaaden  an- 
gaaer,  ere  de  japanesiske  Marker  egentlig  snarere  Haver,  thi 
kun  meget  sjeldent  seer  man  en  Plov  forspændt  med  en  Oxe, 
i  Reglen  bruges  Spade.  Paa  Bjergsiden  kom  vi  kun  igjen- 
nem  en  eneste  Landsby,  Misusava,  der  ligger  meget  malerisk; 
Byens  eneste  Gade  gaaer  opad  Bjerget,  op  i  Baggrunden  hæ- 
ver Ikomayama's  grønklædte  Top  sig  ivejret;  Gaden  er  saa 
stejl,  at  man  maa  staae  af  Jin-riki-schaerne  og  gaae,  Noget, 
som  forresten  gjentager  sig  ret  ofte.  Af  og  til  mødte  vi  store 
Skarer  af  Badegjæster,  der  vendte  hjem  fra  Ikaho,  de  rigere 
i  Bærestol  og  Jin-riki-scha,  de  fattigere  tilfods;  ved  saadanne 
Møder  maatte  man,  paa  Grund  af  Vejens  eller  rettere  Stiens 
ringe  Brede,  kjøre  heelt  op  paa  Bjergskraaningen. 

Kort  efter  Middag  naaede  vi  endelig  Badestedet,  der  lig- 
ger   paa    den    mod    Nordvest    vendende    stejle   Skraaning   af 

Ikomayama,  ved  hvis  Fod  den  smukke  Ikaho  Hadona  (Sø) 
ligger  omgiven  paa  alle  Sider  af  høje  Bjerge.  Bjergsiden  er 
saa  stejl,  at  Gaderne  ere  Trapper,  og  fra  det  ene  Huus  havde 
man  en  fri  Udsigt  over  det  foranliggende  Tag.  Af  de  talrige 
Hoteller  laae  de  smukkeste  og  bedste  højest  oppe  ad  Skraa- 
ningen,  og  Udsigten  fra  dem  var  henrivende.  I  de  lavere 
liggende  Dele  af  Byen  ligge  Badehusene;  i  Reglen  indeholder 
hvert  Huus  et  stort  Bassin,  hvorigjennem  den  varme  Kilde  le- 
des, saa  at  Vandet  stadig  fornyes.  Ud  til  Gaden  ere  disse 
Huse  i  Reglen  aabne,  og  hele  Dagen  igjennem  seer  man 
Bassinerne  fulde  af  Badegjæster,  alle  Aldere  og  begge  Kjøn 
mellem  hverandre.  Hovedmassen  af  Patienterne  ere  Kvinder. 
En  særegen  Næringsgreen  drives  i  Ikaho  af  Blinde,  der  fra 
alle  Kanter  i  store  Masser  stromme  hertil  for  at  ernære  sig 
ved  at  give  Massage.  Overalt  paa  Gaderne  hører  man  en 
Piben  og  Fløjten;  det  er  de  Blinde,  der  paa  denne  Maade 
klare  Vejen  for  sig,  medens  de,  forsigtig  følende  sig  for  med 
en  Stok,  med  beundringsværdig  Sikkerhed  gaae  ned  ad  de 
stejle  Trapper  og  kun  sjelden  tage  fejl,  naar  de  dreje  om  ad 
en  Sidegade. 

Som  ovenfor  nævnt,  forlod  Hr.  de  Bavier  os  her  for  at 
vende  tilbage  til  Yokohama.  Eftermiddagen  benyttedes  til 
en  Udflugt  tilfods  for  at  samle  Alger  i  den  varme  Kilde, 
Molusker  og  Mosser  paa  Bjergskraaningen. 

Ikaho  ligger  2300  Fod  over  Havet  og  var  den  sidste  Jin- 
riki-scha  Station  paa  vor  Vej ;  da  vi  den  næste  Morgen  (den 
30  September)  brød  op  Klokken  lidt  før  syv,  maatte  vi  gaae 
i  Bærestol,  medens  vor  Bagage  pakkedes  paa  Heste.  De  i 
Bjergene  brugelige  »Kago«'er,  eller  som  de  i  de  nordligere 
Dele  af  Japan  kaldes  »Kango«'er,  ere  idetmindste  første  Gang, 
man  benytter  sig  af  dem,  temmelig  ubehagelige;  de  bestaae 
af  en  rund  Skive  af  Kurvefletning,  der  maaler  2  a  3  Fod  i 
Diameter,  fra  hvis  For-  og  Bagside  4  Stænger  gaae  op  til 
del    rectangulaire    Tag,    der    ligeledes    er    af    Kurvefletning, 

og  hvis  Afstand  fra  Sædet  knap  er  3  Fod;  under  Taget  er 
Bærestangen,  hvis  Ender  hvile  paa  Skuldrene  af  Bærerne,  af 
hvilke  vi  ibrdetmeste  anvendte  3,  to  foran  og  en  bagefter; 
desuden  medfulgte  en  fjerde  Mand  til  Afløsning.  For  de  i 
Reglen  smaa  Japanesere  er  der  i  en  saadan  Kago  rigeligt 
Rum  til  at  sidde  i  deres  sædvanlige  Stilling  med  Benene  stukne 
ind  under  sig,  men  en  Europæer  af  Middelhøjde  sidder 
meget  umagelig  med  krum  Ryg  og  Knæene  trukne  heelt  op 
under  Hagen.  Et  Forsøg,  som  vi  gjorde  paa  at  anvende  en 
Slags  Stigbøjler  mislykkedes,  da  Kago'en  ikke  er  saalangt  fra 
Jorden,  at  Benene  gaae  klare  af  Stene',  Trærødder  o.  desl. 
Efter  et  Par  Dages  Rejse  i  Kago  vænnede  man  sig  dog  saa- 
meget  til  dem,  at  man  kunde  udholde  selv  lange  Toure  uden 
at  staae  af  for  at  rette  sig.  Vi  forlode  som  sagt  Ikaho  om- 
trent Kl.  7  om  Morgenen,  efter  af  vor  Vært  at  have  modta- 
get Photographier  af  hans  Hotel  til  Foræring  som  en  Erin- 
dring om  Stedet.  Ned  ad  den  skovbedækte  Bjergskraaning 
gik  Vejen  i  Zigzag,  og  efter  3  Timers  Forløb  kom  vi  ned  i 
Godjoda  Dalen,  hvis  Bund  ligger  1100  Fod  over  Havets 
Overflade.  Ved  den  temmelig  brede,  men  grunde  Flod,  som 
løber  igjennem  Dalen,  ligger  Landsbyen  Godjoda,  omgiven 
af  yppige  Kornmarker;  paa  de  omgivende  Bjergskraaninger 
benyttes  enhver  lille  Bæk  til  at  drive  Riismøller  af  en  Con- 
struction,  der  i  paafaldende  Grad  minde  om  hollandske  Møl- 
ler, og  det  er  jo  ogsaa  muligt,  at  de  i  sin  Tid  ere  udførte 
af  Hollænderne,  der  som  bekjendt  tidligst  af  alle  Europæere 
have  havt  ordentligt  Fodfæste  i  Japan. 

Efter  et  Ophold  i  Godjoda  fortsatte  vi  vor  Vej,  der,  føl- 
gende Flodens  Krumninger,  gik  op  mod  dennes  Kilde.  Da- 
len indsnevrede  sig  mere  og  mere  og  var  tilsidst  kun  en  stor 
dyb  Kløft,  paa  hvis  stejle  Sider  Vejen  snoede  sig,  omgiven  af 
den  yppigste  Vegetation.  Henad  Eftermiddagen  naaede  vi 
Sawawatari,   1600  Fod  over  Havet. 

Ligesom  Ikahu  var  Sawawatari  bygget  opad  Bjergskraa- 
ningen,  og  nedenfor  de  lavestliggende  Huse  skummede  en 
prægtig  Bjergelv  ud  af  Klippen,  paa  hvis  Side  de  smaa  Huse 
laae,  mindende  om  schweiziske  Alpehuse,  idet  Tagene,  der 
her  ikke  vare  ganske  flade,  stodc  et  langt  Stykke  udover  Mu- 
ren; paa  Grund  af  den  lette  Bygning  og  de  heftige  Vinde, 
som  stundom  fare  nedad  Bjergskraaningerne,  vare  Tagene  be- 
lagte med  en  Masse  Steen,  og,  naar  man  ovenfra  saae  udover 
Byen,  skulde  man  troe,  at  en  Steenregn  var  falden  over  denne, 
saaledes  laae  Stene  af  forskjellig  Størrelse  strøede  over  Tagene. 

Efterat  have  forfrisket  os  ved  et  Bad,  gik  vi  en  Spadsere- 
tour  gjennem  Byen.  Tæt  nedenfor  vort  Hotel  spærredes  Ga- 
den fuldstændig  af  en  stor  Menneskemasse,  og  ved  nøjere 
Eftersyn  viste  det  sig,  at  denne  havde  flokket  sig  om  en 
Oplæser,  der  med  drævende  Stemme  underholdt  Mængden. 
Vi  kunde  ikke  komme  saa  nær,  at  vor  Tolk  kunde  høre, 
hvad  han  læste;  men  efter  hans  Mening  var  det  enten  de 
gamle  japanesiskc  Classikere  eller  nyere  revolutionaire  Skrifter. 

Næppe  har  noget  Land  gjennemgaaet  en  saa  hurtig,  man 
kan  næsten  sige  hovedkulds,  indre  politisk  Krisis  som  Japan, 
der  for  næppe  en  Snees  Aar  siden  var  nedsunket  i  Middel- 
alderens Mørke,  dog  vel  at  mærke  en  mere  oplyst  Middelalder, 
end  den,  vi  kjende  her  fra  Europa.  Nu  indføres  daglig  gjen- 
nemgribende  Reformer,  og,  medens  disse  i  Begyndelsen  na- 
turligviis  mødte  en  uhyre  Modstand,  have  de  nu  fremkaldt 
Ønsket  hos  en  stor  Deel  af  Befolkningen  om  yderligere  Fri- 
hed, og  ikke  faa  af  de  talrige  i  Japan  udkommende  Aviser 
ere  i  høi  Grad  revolutionaire.  Dette  kan  ikke  forbause;  thi, 
medens  Friheden  i  Europa  ofte  er  bleven  givet  til  et  Folk, 
som  efter  hele  sin  Oplysning  langtfra  ikke  var  moden  til  den, 
var  Japans  Befolkning  i  visse  Henseender  meget  oplyst  og  mo- 
den til  endnu  mere  Frihed,  end  den  i  Øjeblikket  i  visse  Ret- 
ninger har;  vel  er  Japan  befriet  for  Schogunernes  usurperede 
Magt,    vel    findes   der  Trykkefrihed    o.    s.    v.,  men  endnu  be- 

tragtes  dog  Mikadoen  mere  som  Gud  end  som  Menneske, 
uagtet  de  Tider  ere  forbi,  da  han  aldrig  viste  sig  tor  Folkets 
Øjne,  da  hele  hans  Person  og  Liv  omgaves  af  et  hemmelig- 
hedsfuldt Slør.  Nu  viser  Solens  Søn  sig  for  sit  Folk,  der  i 
Begyndelsen  kastede  sig  næsegruus  til  Jorden  for  hansAasyn; 
men  ogsaa  dette  er  forsvundet,  og,  fortsættende  den  altfor 
hurtige  Udvikling,  gaaer  man  nu  ofte  til  den  modsatte  Yder- 
lighed. 

Men,  uagtet  Mange  med  Begjerlighed  lytte  til  de  nye 
revolutionaire  Lærdomme,  findes  der  dog  et  meget  stort  Parti, 
som  længes  efter  de  gamle  Forhold:  vor  Tolk  var  saaledes 
Ætling  af  en  Familie,  som  havde  staaet  Schogunen  nær,  men 
som  ved  hans  Fald  var  falden  i  Armod;  saavidt  jeg  kunde 
forstaae,  nærede  denne,  forresten  meget  oplyste  unge  Mand 
det  sikkre  Haab,  at  Schogunens  Sønner  atter  vilde  komme  til 
Magten,    og  de  gamle  Tilstande  deelviis    atter   blive  indførte. 

Iblandt  Folkets  store  Masse  gaae  Fortællingerne  om  de 
gamle  Tiders  Ridderlighed,  men  ogsaa  om  deres  Intriguer, 
saa  at  sige  i  Overlevering  fra  Fader  til  Søn,  og  man  kan  meget 
vel  forstaae,  at  de  afgive  et  Støttepunct  saavel  for  de  Reactio- 
naire  som  for  de  Revolutionaire. 

Mange  see  hine  Tider  i  det  Rosenskjær,  som  saa  ofte 
hviler  over  det  Forbigangne,  da  en  Mand,  som  ikke  formaaede 
at  hævde  sin  og  sin  Æts  Ret  overfor  en  Mægtigere,  med 
den  største  Ro  og  med  Overbeviisning  om  at  gjøre,  hvad  Pligt 
og  Ære  bød,  begik  »Hara-kiri«  d.  v.  s.  sprættede  Maven  op 
paa  sig  selv;  Mange  tænke  kun  paa  det  Ridderlige  i  denne 
Fremgangsmaade  og  beundre  den  Mands  Mod  og  Sjælsstor- 
hed, der  hellere  vilde  døe  end  overleve  sin  og  sit  Huses  For- 
nedrelse. Men  Andre  see  kun  den  barbariske  Side  af  Sa- 
gen, og  de  fremhæve  den  Fordærvelse,  som  fandtes  i  det 
gamle  feudale  Samfund,  og  som  fremkaldte  slige  Handlinger, 
og  de  raabe  højt  paa  Reformer  og  atter  Reformer.  Begge 
Partier   finde    i    de  gamle  Traditioner  Motiver  i   Masseviis  for 

deres   Ideer,  og  just  fordi  disse  Ideer  ere  saa  vidt  forskjellige, 
føres  Kampen  den  Dag  idag  saa  voldsomt. 

Den  nuværende  Mikados  Ministre,  der  repræsentere  det 
moderate  Fremskridtsparti,  ere  saaledes  stadig  udsatte  for 
Angreb  baade  fra  den  ene  og  den  anden  Side;  stadig  maae 
de  være  forberedte  paa  Overfald  saavel  af  fanatiske  Tilhæn- 
gere af  de  gamle  Tilstande  som  af  de  Revolutionaire,  og 
flere  af  dem  ere  faldne  som  Offer,  navnlig  for  de  Første. 
Ved  alle  de  Fester,  som  gjordes  for  Vegafarerne,  vare  Mini- 
strene ledsagede  af  en  Escorte,  og  mærkværdigt  var  det  for 
os  at  see,  hvorledes  to  Værelset'  i  Grand  Hotel  i  Yokohama 
vare  fyldte  af  Soldater,  fordi  to  Ministre  vare  Chevalier  van 
Stoetwegen's  Gjæster  ved  den  Diner,  som  han  gav  kort  efter 
»Vega« 's  Ankomst  til  Japan. 

Paa  Grund  af  den  store  Mængde  Folk  kunde  vi  som  sagt 
ikke  høre,  hvad  den  ovennævnte  Oplæser  i  Sawawatari  præ- 
dikede, og  vi  styrede  derfor  vore  Skridt  opad  Bjerget,  hvor 
vi  tilbragte  en  Timestid  med  Samlinger  af  forskjellig  Art, 
navnlig  Mosser  og  Mollusker. 

Paa  Tilbagevejen  gjennem  Byen  saae  vi  atter  nogle  Men- 
nesker samlede  paa  en  aaben  Plads,  hvor  de  betragtede  et 
Par  Brydere.  Som  vor  Tolk  forklarede  os,  vare  disse  dog 
ikke  Brydere  af  Profession,  af  hvilke  der  findes  en  Masse  i 
Japan,  hvor  de  rejse  omkring  og  give  Forestillinger  ligesom 
Beriderne  herhjemme;  disse  vare  unge  Folk  fra  Byen,  der 
morede  sig  med  den  Slags  Lege  efter  Arbejdets  Ophør. 

Paa  Jorden  havde  de  ridset  en  stor  Cirkel,  indenfor  hvil- 
ken de  begge  befandt  sig,  og  det  gjaldt  nu  om  at  sætte  hin- 
anden udenfor  denne.  Begge  Bryderne  vare  saa  godt  som 
nøgne,  kun  om  Livet  havde  de  et  smalt  Bælte.  De  indledede 
Kampen  med  en  længere  Passiar,  som  de  førte  siddende  paa 
Mug  ligeoverfor  hinanden;  gnidende  Hænderne  med  Sand  for 
at  kunde  tage  sikkrere  Tag  sade  de  og  talte  om  ligegyldige 
Ting,   søgende   at   distrahere    hinanden;    var   da   den  ene  saa 

uforsigtig  at  lade  sig  forlokke  til  at  see  til  Siden  efter  Et  eller 
Andet,  foer  Modparten  som  et  Lyn  ind  paa  ham,  og  sjeldent 
mislykkedes  en  saadan  Overrumpling;  et  øjeblik  efter  befandt 
den  overraskede  Part  sig  udenfor  Cirklen,  idet  Modstanderen 
tog  ham  med  den  ene  Haand  i  Bæltet,  med  den  anden  om 
det  ene  Been,  og  saa  at  sige  rullede  ham  ud.  Undertiden 
passede  imidlertid  begge  Parter  lige  godt  paa,  og  Brydningen 
kunde  da  være  langvarig. 

Sejerherren  modtog  de  Omkringstaaendes  Bifald  og  ud- 
æskede en  Anden,  og  saaledes  optraadte  efterhaanden  en 
heel  Deel  af  de  omkringstaaende  unge  Mænd.  Uagtet  de  i 
Reglen  vare  smaa,  vare  de  dog  saa  vel  proportionerede,  og 
deres  Bevægelser  saa  smidige  og  behændige,  at  hele  Kam- 
pen var  et  smukt  og  tiltalende  Syn,  saa  at  vi  først  seent  paa 
Aftenen  vendte  tilbage  til  vort  Hotel,  hvor  Senkitisan  imid- 
lertid havde  kogt  og  stegt  Alt,  hvad  han  kunde  faae  fat  paa, 
saa  at  et  lucullisk  Maaltid  ventede  os. 

ATTENDE  CAPITEL. 

Kusatzu.    —    Asamayama.    —    Ussui    Tonghé.    —    Japanesiske    Skuespil.    — 
»Vega«   i  Dok.    —   Afsked  fra  Yokohama. 


JL/en  iste  October  tidlig  om  Morgenen  forlode  vi  Sawawatari, 
vi  selv  i  Kago,  vor  Bagage  læsset  paa  Heste. 

Efter  et  Par  Timers  Forløb  naaede  vi  ad  en  Vej,  der  i 
Zigzag  gik  op  ad  Kulesagayama's  stejle  skovbevoxede  Side, 
Toppen  af  dette  Bjerg,  omtrent  3300  Fod  over  Havet,  og 
her  hvilede  Kagobærerne  sig  ud  i  et  Theehuus.  Da  Maalet 
for  Rejsen  var  Asamayama' s  Top,  som  vi  kun  kunde  naae 
ved  at  vandre  de  sidste  4000  Fod  i  Højden,  begyndte  vi 
allerede  her  at  vænne  os  til  Bjergvandring,  idet  vi  paa 
stejle  Steder  stod  af  Kago'erne. 

Vi  stege  nu  atter  1000  Fod  ned  til  Landsbyen  Numasu, 
som  ligger  ved  Bredden  af  en  vild,  brusende  Bjergstrøm ;  her 
skuldr  vi  skifte  1  leste,  men  til  vor  store  Forskrækkelse  fandtes 
der  i  hele  Byen  ikke  en  Hest,  da  Alle  vare  ude  i  Bjergene 
for  at  samle  Kastanier,  og  alle  Hestene  i  den  Anledning 
vare  i  Brug. 

Man  trøstede  os  dog  med,  at  vi  i  Landsbyen  Kosame 
paa  den  anden  Side  af  Floden  rimeligviis  kunde  faae  Heste, 
og  her  blev  det  os  da  ogsaa  lovet,  naar  vi  kun  vilde  vente 
nogle  Timer.  Kosame  kaldes  ogsaa  Fujosme  o :  Vinter- 
qvarteer,  da  nemlig  Beboerne  af  det  nærliggende  Badested 
Kusatzu,  der  ligger  3600  Fod  over  Havet,  om  Vinteren   flytte 

fra  de  koldere  Egne  ned  i  denne  venlige,  paa  alle  Sider 
beskyttede  Dal.  Allerede  i  December  begynder  Vinteren, 
under  hvilken  der  falder  en  betydelig  MaMigde  Snee,  og  forst 
i  Midten  af  Maj  kan  man  atter  boe  i  Kusatzu,  der  i  det 
halve  Aar  er  fuldstændig  forladt.  De  fleste  Huse  i  Kosame 
vare  derfor  nu  forladte,  og  Byen  gjorde  et  temmelig  trist 
Indtryk,  hvilket  yderligere  forøgedes  ved,  at  Regnen  begyndte 
at  strømme  ned. 

Først  efter  4  Timers  Forløb  kom  de  længselsfuldt  ventede 
Heste,  og  vi  begyndte  atter  Opstigningen  ad  den  i  Zigzak 
gaaende  Vej. 

Henad  Aften  naaede  vi  det  for  sine  Svovlbade  berømte 
Kusatzu,  der  aarligen  besøges  af  et  Par  Tusinde  Patienter. 
Allerede  ved  Byens  enorme  Kirkegaard,  der  var  det  Første, 
vi  kom  til,  mærkedes  en  stærk  Svovllugt  fra  de  endnu  en 
Fjerdingvej  fjerne  Kilder,  og  snart  efter  vare  vi  midt  inde  i 
Byen,  hvis  Gader  vare  opfyldte  af  Svovldampe.  Det  er  en 
Selvfølge,  at  der  i  en  saadan  By  findes  en  Masse  Hoteller, 
og  snart  vare  vi  installerede  i  det  bedste  af  dem,  en  meget 
stor  treetages  Bygning.  Fra  vore  Værelser  i  øverste  Etage 
kunde  vi  gaae  ud  paa  en  rundt  om  Huset  løbende  Balcon, 
og,  da  selve  Huset  laa  paa  et  af  de  højeste  Steder  i  Byen, 
var  man  her  fuldstændig  fri  for  Svovldampene,  der  indhyllede 
Alt-  under  os  i  et  tæt  Slør. 

I  og  omkring  Kusatzu  findes  22  store  Væld  og  en  Masse 
mindre;  i  selve  Byen  har  man  bygget  Bassiner  omkring  dem, 
i  Reglen  med  Tag  over,  og  Bunden  af  disse  Bassiner  belægges 
af  Kilden  med  et  Svovlsalt. 

Udenfor  vort  Hotel  fandtes  et  saadant  stort  Bassin  med 
en  Masse  Væld ;  mod  Vest  var  det  vulcanske  Plateau,  hvorpaa 
Bassinet  laa,  lodret  afskaaret,  og  udover  Randen  lededes 
Vandet  i  Trærender,  hvorfra  det  faldt  ned  i  et  omtrent  15 
Fod  lavere  liggende  Bassin,  der  var  overbygget,  og  hvori  man 
paa  denne  Maade  kunde  tage  Styrtebad. 

Vandets  Temperatur  ved  Kilderne  naaer  paa  flere  Steder 
73°  C,  men  Bade  bruges  dog  ikke  varmere  end  53 °  C. 

Byens  eneste  Læge  besøgte  Dagen  efter  vor  Ankomst 
Professor  Nordenskiold.  Conversationen  førtes  gjennem  vor 
Tolk  og  var  meget  interessant.  Lægen  fortalte,  at  han  aar- 
ligen  i  Løbet  .  af  Sommermaanederne  havde  omtrent  2000 
Patienter  fra  alle  Egne  af  Japan.  Af  disse  vare  i  1879  om- 
trent 200  spedalske,  og  han  forsikrede,  at  det  i  Reglen  lyk- 
kedes ham  paa  3  Sommere  at  gjøre  Sygdommen  stationair  ved 
Hjælp  af  disse  Bade.  Ligesom  i  Norge  er  det  i  Japan  som 
.oftest  Kystbefolkningen,  der  angribes  af  denne  Sygdom;  kun 
sjeldent  optræder  den  blandt  Bjergboerne  og  da  i  en  mildere 
Form.  Efter  Lægens  Mening  fremkaldes  Sygdommen  ved 
stadig  Nydelse  af  Fisk. 

Meget  almindelig  var  forskjellige  Sorter  Lamhed,  der  ofte 
staae  i  Forbindelse  med  Ophovning,  navnlig  af  Benene,  og 
skyldes  udelukkende  Riisføde.  Disse  Sygdomme  cureres 
ved  det  ogsaa  i  Europa  brugte  Middel,  Ammoniak  og  Ca- 
storium;  men,  medens  Helbredelsen  paa  denne  Maade  kan 
vare  3  Aar,  skeer  den  i  Løbet  af  3  Uger,  naar  tillige  Svovl- 
badene benyttes. 

Ogsaa  for  Kvindesygdomme  benyttes  de  varme  Bade, 
og  vi  saae  i  det  omtalte  Styrtebad  en  Mængde  Kvinder 
af  alle  Stænder,  der  her  badede  sig  imellem  hverandre  uden 
at  lade  sig  genere  af,  at  Overbygningen  var  fuldstændig 
aaben  ud  til  Gaden. 

Det  varmeste  Væld  benyttedes  for  veneriske  Sygdomme, 
og  Maaden,  hvorpaa  Patienterne  toge  det  53 °  varme  Bad,  var 
ganske  interessant.  Den  store  Masse  Patienter  var  deelt  i 
Hold,  og  hvert  af  disse  mødte  paa  bestemte  Tider  i  Bade- 
huset, der  var  bygget  udenom  et  stort  Bassin. 

De  begyndte  med  at  drikke  et  Glas  af  det  svovlholdige 
Vand,    hentet   lige   fra  Kilden,   der  havde   en  Temperatur  af 

66°  C.  Derpaa  satte  de  sig  paa  Hug  rundt  om  Bassinet, 
øsede  med  en  lille  Kop  Vand  over  Hovedet  for  at  forhindre 
Blodet  i  at  stige  for  meget  til  dette,  naar  de  springe  i  Badet, 
og  fugtede  samtidig  Bryst,  Arme  og  Been.  Hver  Patient  tog 
dernæst  et  Bræt,  og  Alle  begyndte  nu  med  dette  at  røre  op 
i  Vandet,  som  derved  afkøledes  noget,  samtidig  med  at  de 
selv  kom  i  Transpiration.  Dette  Arbejde  foregik  i  Tact  efter 
en  af  de  almindelige  monotone  japanesiske  Sange.  Endelig 
var  Vandets  Temperatur  bragt  ned  til  omtrent  53 °  C,  og  i 
en  Fart  svøbte  Patienterne  nu  Linned  om  Fødderne,  Læggene, 
Livet  og  Ryggen,  og  paa  et  givet  Tegn  sprang  alle  ned  i 
Bassinet,  hvor  de  satte  sig,  saa  at  Vandet  naaede  dem  til 
Halsen.  I  de  forste  Minuter  vaandede  de  sig  forfærdelig  i 
det  varme  Bad,  men  efterhaanden  udspandt  sig  en  livlig 
Conversation  deels  mellem  Patienterne  indbyrdes,  deels  mellem 
disse  og  den  nysgjerrige  Mængde ,  som  altid  omringede 
Badehuset. 

Efter  omtrent  5  Minuters  Forløb  sprang  atter  Alle  paa 
engang  op  af  Badet,  klædte  sig  paa  og  vandrede  hjem. 

Forresten  anvendes  ogsaa  her  Merciirialcuren  foruden 
disse  Bade. 

For  at  besee  alle  de  forskjellige  Bade  bleve  vi  i  Kusatzu 
til  den  3die  October.  Uheldigviis  bleve  vi  forhindrede  i  at 
besøge  et  Svovlbrud,  som  ligger  tæt  ved  Toppen  af  Sirane- 
yama,  der  rager  3000  Fod  op  over  det  paa  dets  stejle 
Side  liggende  Kusatzu.  Vejen  til  dette  Svovlbrud  gaaer 
nemlig  igjennem  en  meget  tæt  Skov  og  var  nu  ved  Regnen 
gjort  aldeles  ufremkommelig. 

En  Eftermiddag  foretoge  vi  en  Spadseretour  i  en  saadan 
tæt  Bambusskov,  der  var  omtrent  8  Fod  hoj.  Da  der  ingen 
Sti  fandtes,  fore  vi  vild  og  vandrede  i  over  en  Time  gjennem 
de  drivvaade  Rør,  der  stode  saa  tæt,  at  man  ikke  kunde 
undgaae  at  røre  dem.      Endelig  fandt  vi  ved  Hjælp  af  nogle 

omtrent  150  Fod  høje  Grantræer,  som  vi  vidste  stode  i  Ud- 
kanten af  Skoven,  og  som  vi  i  lang  Afstand  saae  rage  op 
over  denne,  ud  af  Rorene,  gjennemblødte  til  Skindet. 

Nordfor  Kusatzu  findes  ogsaa  en  Masse  Kilder,  der  i  en 
bred  Dal  forene  sig  til  en  stor  Bæk,  der  løber  ned  igjennem 
Byen.  I  dens  53  °  varme  Vand  samlede  jeg  en  Mængde  Alger, 
som  jeg  medtog  til  Kjellman.  Medens  jeg  var  beskjæftiget 
hermed,  undersøgte  Nordenskiold  et  Lag  af  Jernogger,  som 
fandtes  paa  Dalens  Side,  og  heri  gjorde  han  en  stor  Samling 
af  Væxtforsteninger. 

Mod  Nordvest  gik  en  dyb  Kløft  ind  i  Bjerget;  her  havde 
en  ældre  Kilde  havt  sit  Løb  og  gjennemfuret  en  Lavastrøm, 
hvoraf  mægtige  Blokke  endnu  bedække  Kløftens  Bund.  Paa 
disse  Blokke  havde  man  opstillet  en  Mængde  Stabler  af 
Smaasteen,  hvilke  vor  Tolk  forklarede  os  havde  en  religieus 
Betydning,  idet  Buddhaisterne  ansee  denne  Dal  for  »et 
Helvede  for  de  Børn,  der  døe  som  smaa«.  Paa  Asamayama's 
Top  viste  han  os  ogsaa  et  saadant  Sted,  hvor  man  mecnte, 
de  smaa  Børn  kom  hen  efter  Døden. 

Vor  Kok,  Senkitisan,  havde  været  i  Kusatzu  før  for  at 
bruge  Badene  for  den  ovennævnte  Ophovning  af  Benene; 
han  følte  sig  rigtig  hjemme  her  og  benyttede  sit  Local- 
kjendskab  til  at  sørge  godt  for  vort  Bord.  Egentlig  lovede 
vore  Spisesedler  mere,  end  de  holdt,  thi  de  fleste  Retter  vare 
vi  kjede  af,  da  de  stadig  vare  de  samme.  Det  var  nemlig 
næsten  umuligt  at  faae  Andet  at  kjøbe  end  Høns  og  Æg, 
saa  Afvexling  var  umulig.  Senkitisan  serverede  derfor  næsten 
hver  Dag  i  de  to  Uger,  denne  Rejse  varede,  til  Frokost: 

Omelet  med  Skinke, 
Nye  Kartofler, 
Hønsefricassée, 
Stegte  Kastanier, 
Hønsecoteletter, 


og  til  Middag: 

Hønsekjødsuppe, 

Hønsefricassée, 

Hønsecoteletter, 

Hønsesteg, 

Omelet, 

Viindruer  eller  desl. 

Efter   en   halv  Snees  Maaltider  af  denne  Slags  havde  de 
ikke  megen  Tiltrækning  for  os. 


Asamayama. 

Tidlig  om  Morgenen  den  3die  October  droge  vi  i  Kago'er 
fra  Kusatzu,  og  efter  at  have  steget  et  Par  Hundrede  Fod  i 
Vejret  saae  vi  i  Syd  Asamayama's  mægtige  koniske  Top,  over 
hvilken  en  let  Røgsky  svævede  i  den  dejlige  klare  Morgenluft. 

Et  Stykke  gik  Vejen  nu  langs  Siden  af  Siraneyama, 
hvis  6500  Fod  høje  Top  er  den  hojeste  i  den  Bjergkja:de, 
som  kaldes  Kusatzuyama,  og  som  paa  Nordsiden  begrændser 
den  store  Karidoschinden  Dal ,  der  laa  for  vore  Fodder. 
Mod  Syd  begrændses  denne  Dal  af  Asamayama's  Bjerg- 
kjæde. 


2q6  Asamayama. 

Tre  Timer  senere  vare  vi  paa  Bunden  af  Dalen,  2000 
Fod  over  Havet,  og  stege  nu  atter  op,  indtil  vi  henad  Middagstid 
naaede  Landsbyen  Karidoschinden,  hvor  vi  spiste  vor  Frokost. 

I  selve  Dalen  vare  Skovene  ikke  videre  tætte,  men  læn 
gere  oppe  mod  Asamayama's  Top,  der  nu  til  vor  store  Sorg 
begyndte  at  indhylle  sig  i  Skyer,  saae  vi  vidtstrakte,  tætte 
Skove,  og  Producterne  fra  de  laveste  af  disse  saaes  udenfor 
ethvert  Huus,  hvor  man  paa  Maatter  havde  lagt  Kastanier  ud 
i  Solen. 

Et  vigtigt  Næringsmiddel  i  disse  Egne  er  ogsaa  Cham- 
pignonerne, der  findes  i  store  Masser;  hele  Eftermiddagen 
samlede  vore  Kagobærere  disse,  og  ved  vor  Ankomst  til  det 
Sted,  hvor  vi  skulde  overnatte,  havde  de  saa  mange,  at  de 
ikke  behøvede  mere  til  deres  Aftensmaaltid. 

Fra  Karidoschinden  hævede  Terrainet  sig  ganske  lang- 
somt, og  efterhaanden  forandrede  Vegetationen  sin  Charakteer. 
Allerede  3500  Fod  over  Havet  saae  vi  det  første  Birketræ, 
og  Kastanietræerne  begyndte  at  blive  sjeldnere  og  sjeldnere; 
nogle  faa  hundrede  Fod  højere  oppe  begyndte  Naaletræerne, 
i  Begyndelsen  blandede  med  Eg. 

Kl.  5  om  Eftermiddagen  naaede  vi  det  hojeste  beboede 
Sted,  Rokuriga  Hara,  et  eenligt  Huus,  4300  Fod  over  Havet, 
paa  den  østlige  Side  af  Bjergets  koniske  Top. 

Hele  Huset  var  et  eneste  stort  Værelse,  men  den  sæd- 
vanlige med  Maatter  beklædte  Forhøjning  var  ved  en  i  Midten 
gaaende  Gang  deelt  i  to  Dele,  af  hvilke  Nordenskiold,  Tolken 
og  jeg  toge  den  ene  i  Besiddelse,  medens  Værten,  Værtinden 
og  vort  Følge  lejrede  sig  omkring  det  midt  i  den  anden  Deel 
liggende  Ildsted. 

Vort  Følge  var  ganske  betydeligt,  idet  det  foruden  Tol- 
ken og  Senkitisan  bestod  af  10  Kagobærere,  2  Hesteførere 
og  2  Vejvisere,  som  vi  i  Karidoschinden  havde  lejet  til  Be- 
stigningen  af  selve  Bjergtoppen. 

Værten  og  Værtinden  vare  begge  gamle  Folk,  som  selv 
om  Vinteren  boede  deroppe  i  de  kolde  Bjergegne;  de  for- 
talte, at  de  i  den  kolde  Tid  bygge  en  Slags  Hytte  af  Maatter 
indeni  Huset,  og  kun  paa  denne  Maade  kunde  de  udholde 
Kulden. 

Forresten  gave  de  os,  medens  Følget  blev  tracteret  med 
Saki  o:  Riisbrændeviin,  flere  interessante  Oplysninger  om  deres 
Nabo,  Vulcanen. 

For  150  Aar  siden  havde  den  sidste  store  Eruption  fun- 
det Sted,  og  i  1847  mindedes  de,  at  et  stærkt  Jordskjælv  var 
indtruffet,  endnu  i  1872  havde  de  i  30  Dage  itræk  seet  Ilden 
staae  ud  af  Vulcanen,  og,  førend  Ilden  begyndte,  havde  Jor- 
den rystet  voldsomt.  Samtidig  med  Ilden  var  en  tynd  Aske 
regn  falden.  Nu,  sagde  de,  hørte  man  kun  af  og  til  en  under- 
jordisk Torden,  og  stundom  kunde  Vinden  føre  en  meget 
generende  Røg  ned  ad  Bjergsiden. 

Den  næste  Morgen,  den  4de  October,  var  Alt  til  vor 
store  Sorg  indhyllet  i  en  tæt  Taage ;  men  Kl.  7  satte  vi  os 
alligevel  i  Bevægelse,  foreløbig  i  Kago  gjennem  de  vidtstrakte, 
men  tyndt  voxende  Naaletræesskove,  som  strække  sig  et 
Stykke  længere  op  ad  Bjergsiden.  I  disse  Skove  opstiger 
der  undertiden  af  Jorden  en  stærk  Kulsyredamp,  som  er 
meget  farlig,  da  den  hverken  kan  sees  eller  lugtes;  flere 
Gange  ere  Vildsvinejægere  dræbte  af  den,  og  for  Vildtets 
Vedkommende  hænder  dette  ofte. 

Medens  Hestene  med  vor  Bagage  sendtes  rundt  om 
Bjerget  til  vort  næste  Natteqvarteer  Ojiwachi ,  gik  vi  i 
Kago'erne  op  til  5000  Fods  Højde.  Hidtil  havde  Terrainet  kun 
hævet  sig  ganske  langsomt,  men  her  var  det  umuligt  at 
komme  længere  i  Bærestolene.  Vi  sagde  derfor  Farvel  til 
Bærerne,  og  ledsagede  af  Tolken,  de  to  Førere  og  Senkitisan, 
der  som  en  særlig  Gunst  havde  udbedt  sig  Tilladelse  til  at 
følge  os  til  Toppen,  begyndte  vi  vor  Vandring  og  kom  strax 
efter  ud  af  Skoven. 

Paa  den  stejle  Ryg  af  en  Lavastrøm,  der  var  klædt  med 
Pilebuske  og  enkelte  Grantræer,  stege  vi  i  Zigzag  opad  og 
naaede  Kl.  9  en  stor  Steendysse,  som  Førerne  kaldte  Jaku- 
schingataki,  5800  Fod  over  Havet;  her  stode  de  sidste  sørge- 
lige Grantræer. 

Allerede  her  skiftede  Førerne  for  første  Gang  de  Siv- 
sandaler,  som  de  bare  paa  denne  Vandring,  og  som  hur- 
tig siedes  itu  af  Smaastene.  I  Løbet  af  Dagen  brugte 
de  6  a  7  Par;  vore  Læderstøvler  vare,  da  vi  om  Aftenen 
naaede  Ojiwachi,  i  en  saadan  Tilstand,  at  de  strax  cas- 
seredes. 

Takket  være  vore  Regnkapper,  bleve  vi  ikke  saa  gjen- 
nemblødte  af  den  stadig  tætte  Taage,  som  vore  Førere,  der 
forresten  gjentagne  Gange  yttrede  deres  Forbauselse  over 
dette  Vejr,  da  de  sagde,  at  det  her  altid  plejede  at  blæse, 
saa  at  Taagen  dreves  bort  fra  denne  Side  af  Bjerget. 

Efterat  vi  havde  steget  100  Fod  over  Jakuschingataki, 
holdt  ogsaa  Pilebuskene  op,  og  vi  saae  nu  kun  den  golde 
Lavamark.  Stien  var  med  omtrent  100  Skridts  Mellemrum 
afmærket  ved  smaa  Steendysser,  og  af  og  til  saae  vi  nogle 
større,  der  syntes  at  betegne  passende  Hvilesteder. 

Kl.  10  naaede  vi  Disongataki,  en  saadan  stor  Steendysse, 
hvor  vi  holdt  Hviil;  kort  iforvejen  havde  vort  Barometer  paa 
6000  Fods  Højde  negtet  at  gjøre  videre  Tjeneste,  da  Naalen 
havde  gjort  en  heel  Omgang. 

Medens  vi  sade  og  hvilede  os,  kom  der  pludselig  et  iis- 
koldt  Vindpust,  og  som  et  Tæppe  rullede  Taagen  bort  og 
samlede  sig  paa  Læsiden  af  Bjerget.  Da  Taagen  var  borte, 
brændte  Solen  saa  voldsomt,  at  vi  skyndsomst  maatte  afføre 
os  vore  sorte  Regnkapper,  i  hvilke  man  ikke  kunde  udholde 
Straalevarmen. 

Endnu  et  Par  tusind  Fod  ragede  Asamayama's  Top  over 
os,  og  under  os  laa  det  herligste  Skyhav,  af  hvilket  Sat/.unga- 

taki's  skarpe  Spidser  ragede  op  i  Syd  i  5  Miils  Afstand,  og 
over  dem  saae  vi  i  det  Fjerne  Fusiyama's  mægtige  Kegle. 

Ved  Disongataki  begyndte  den  stejleste  Strækning,  og 
ofte  maatte  vi  gjore  Holdt  for  at  hvile,  uagtet  Stien  naturlig- 
viis  stadig  gik  i  Zigzag.  Snart  vare  vi  indhyllede  i  Taage, 
og  snart  fortes  denne  bort  af  et  Vindpust.  For  Spøg  sagde 
Nordenskiold  til  vor  ældste  Fører,  at  han  skulde  faae  en 
Flaske  Rødviin,  naar  vi  naaede  Toppen,  hvis  han  kunde  faae 
Taagen  fuldstændig  til  at  forsvinde,  og  pludselig  saae  vi  ham 
staae  stille,  gjøre  den  Bevægelse,  som  bruges,  naar  man  ved 
hurtig  at  trække  en  krummet  Finger  ud  af  Munden  vil  efter- 
ligne Lyden,  naar  en  Prop  trækkes  op  af  en  Flaske,  og  der- 
næst med  Haanden  vinke  bort  fra  sig;  endelig  fremmumlede 
han  med  foldede  Hænder  en  Bøn  og  bukkede  flere  Gange 
meget  dybt. 

Trods  alle  disse  Anstrengelser  var  det  endnu  kun  kort 
Tid  ad  Gangen,  vi  kunde  nyde  af  det  herlige  Syn  under  os, 
idet  Vinden  jog  den  kolde  Taage  frem  og  tilbage. 

Kl.  1 1  naaede  vi  Toppen  af  Kengnomine  o:  den  stejle 
Skraaning.  Allerede  nogen  Tid  iforvejen  havde  vi  mærket 
en  stærk  Svovlbrintelugt,  der  nu  tiltog.  Denne  Top  er  Ran- 
den af  et  ældre  Krater,  og  indenfor  den  sænker  Mukengnotam 
o:  Dalen  uden  Bund  sig  300  Fod  ned.  Her  troe  Japaneserne 
ligeledes,  at  der  findes  et  Sajnokavala  j:  Helvede  for  Smaa- 
børn,  og  paa  Kraterranden,  der  var  gjennemfuret  af  dybe 
Revner,  fandtes  en  Masse  af  lignende  smaa  Steenstabler,  som 
vi  havde  seet  i  Dalen  ved  Kusatzu. 

Over  Dalens  Bund  hæver  det  nuværende  Kraters  Væg  sig 
omtrent  700  Fod  ivejret  med  en  meget  stejl  Skraaning. 

Fra  Kengnomine's  Top  gik  vi  langs  den  bundløse  Dal 
paa  det  gamle  Kraters  Rand,  og  endelig  kom  vi  til  den  sidste 
korte  Opstigning  og  stode  Kl.  12  paa  Randen  af  det  nuvæ- 
rende Krater,  8300  Fod  over  Havet. 

Mod  Nordost  saae  vi  Nikkobjergene,  der  ligge  i  en  for 
sin  henrivende  Skjønhed  berømt  Egn,  som  i  Almindelighed 
besøges  af  Tourister;  mod  Vest  ragede  Fatayama's  spidse 
Toppe  op  over  Skyerne;  i  disse  Bjerge,  fortalte  vor  Tolk  os, 
fandtes  der  et  Helvede  for  Voxne.  Endelig  saae  vi  i  Syd- 
vest Hidayama's  lange  takkede  Bjergkam. 


Asamayamas  Krater. 


Paa  de  rødbrune  Lavamasser  vandrede  vi  nu  paa  Krater- 
randen, der  er  omtrent  *  2  dansk  Miil  i  Omkreds.  Paa  Syd- 
siden var  en  lille  Model  af  et  Schintutempel  opstillet  i  Læ  af 
nogle  opstablede  Steen. 

Vi  gik  ud  paa  en  fremspringende  Pynt,  hvor  vi  lagde  os 
plat  ned  paa  Maven  for  at  kikke  ned  i  Krateret,  hvis  Bund 
laa  omtrent  300  Fod  under  os.  De  stejle  Sider  vare  fuld- 
stændig gule  af  Svovl,  og  i  Krateret  svævede  en  tyk  Damp, 
hovedsagelig  en  Blanding  af  Svovlbrinte  og  Svovlsyrling; 
denne  Damp  var  paa  Læsiden  meget  generende,  og,  medens 
vi  passerede  den,  hostede  vi  meget  stærkt. 

Paa  Sydvestsiden  sloge  vi  os  ned  og  fortærede  med  vold- 
som Appetit  den  medbragte  Frokost.  Vi  havde  nu  paa  en 
Strækning  af  1 '  2  dansk  Miil  steget  omtrent  4000  Fod  hejret, 

og   inden    vort   næste   Maaltid    skulde   vi  gaae  2  danske  Miil, 
paa  hvilke  vi  skulde  stige  omtrent  5000  Fod  ned. 

Det  nuværende  Krater  staaer  i  den  nordostlige  Deel  af 
det  gamle,  hvis  Rand  man,  foruden  ved  Kengnomine,  seer 
imod  Sydvest,  men  i  betydelig  Afstand.  Udenom  denne  sees 
i  samme  Retning  en  endnu  ældre  Kraterrand;  uagtet  disse 
to  Bjergkamme  næppe  ere  mere  end  1000  Fod  lavere  end  det 
nuværende  Kraters  Top,  ere  de  dog  lige  til  Toppen  bevoxede 
med  Granskove. 

Paa  et  fremspringende  Klippestykke  stillede  vi  en  Flaske, 
hvori  Professor  Nordenskiøld  og  jeg  lagde  vore  Visitkort;  der- 
imod vilde  vore  Førere  forhindre  os  i  at  kaste  noget  ned  i 
Krateret,  idet  de  paastode,  at  vi  isaafald  vilde  blive  indhyllede 
i  Taage  og  fare  vild  paa  Hjemvejen.  For  at  bekæmpe  deres 
Overtro  kastede  vi  ikke  destomindre  en  Flaske  ned  i  Dybet 
og  mindede  dem  ved  vor  lykkelige  Ankomst  nogle  Timer 
senere  til  Ojiwachi  om,  at  dette  ingen  Indflydelse  havde  havt 
paa  vor  Rejse. 

Kl.  1  brød  vi  op  og  fulgte  foreløbig  samme  Vej,  som  vi 
vare  komne;  først  ved  Disongataki  drejede  vi  til  Siden  og 
kom  i  6200  Fods  Højde  ned  i  Skyerne.  Allerede  her  be- 
gyndte enkelte  Pilebuske  at  kikke  frem  mellem  Stenene,  og 
snart  blev  Vegetationen  frodigere;  i  5700  Fods  Højde  over 
Havet  saae  vi  de  første  Grantræer. 

Efter  en  halv  Times  Nedstigning  kom  vi  ud  af  Skyerne 
og  saae  2000  Fod  under  os  en  herlig  Dal,  paa  begge  Sider 
omgiven  af  høje  maleriske  Bjerge;  igjennem  Dalen  snoede 
Nagasendoen  sig  mellem  grønne  Marker  og  tætte  Skove. 

Efterat  have  passeret  en  af  Regnen  endnu  meget   fugtig 
Granskov   kom   vi  ud  paa   en    af  de  talrige  fra  Vulcanen  ud 
skydende   ældre   Lavastrømme,    der  nu  var  fuldstændig  græs- 
klædt.    Ad  dennes  Ryg  stege  vi   nu  ned   til  Vejen,    ad  hvil- 
ken vi  Kl.   5    om  Eftermiddagen   naaede  Ojiwachi,    3300  Fod 


oq2  Ussui   Tonghé. 

over   Havet,   hvor  vi   i   et   prægtigt   Hotel   snart  hvilede  vore 
trætte  Lemmer. 

Den  næste  Morgen  forlode  vi  i  Jin-riki-scha  Ojiwachi,  kjørte 
omkring  Hanariyama,  et  lille  isoleret  Taffelbjerg  midt  paa 
Sletten,  og  naaede  Kl.  S  Landsbyen  Karoisawa  ved  Foden  af 
det  for  sin  Skjønhed  berømte  Bjerg  Ussni  Tonghé,  der  stræk- 
ker sig  tværs  over  Sletten.  Over  Ussni  Tonghé  har  man  nu 
bygget  en  prægtig  bred  macadamiseret  Vej,  der  ofte  paa  den 
ene  Side  begrændses  af  en  lodret  Bjergvæg,  medens  man  paa 
den  anden  Side  over  Rækværket  seer  ned  i  Afgrunden.  Tal- 
rige Broer  over  de  dybe  Kløfter,  som  gjennemskære  Bjergets 
Sider,  ere  byggede  med  stor  Kunst  og  Bekostning. 

Kl.  9  vare  vi  paa  Vejens  højeste  Punct,  4000  Fod  over 
Havet,  og  her  fandtes  et  Tempel  og  nogle  Theehuse,  hvori  de 
talrige  Rejsende  kunde  forfriske  sig.  Forfriskningerne  bestaae 
som  sædvanlig  i  Thee  og  Tobak.  Uden  at  den  Rejsende  for- 
langer noget,  bringer  man  ham  strax  en  Kop  Thee  og  en  stor 
Krukke,  fyldt  med  Aske,  i  hvis  Midte  der  ligger  nogle  Glø- 
der; deels  tænder  man  sin  Pibe  ved  disse,  deels  varmer 
man  sine  Hænder  ved  at  holde  paa  Krukken,  der  undertiden 
er  overordentlig  luxurieus  udstyret,  navnlig  naar  den  er  af 
Metal;  dog  findes  der  ogsaa  meget  smukke  Ildbækkener  af 
Træ,  som  man  holder  paa  med  Hænderne,  thi  Luften  er  hér 
i  Bjergene  temmelig  raakold. 

Fra  Ussui  Tonghé  skyde  forskjellige  Højdedrag  sig  ned 
i  den  tidligere  omtalte  lange  smalle  Dal,  hvori  Takasaki  lig- 
ger, og  ad  en  af  disse,  der  jævnt  skraaner  ned  mod  Sletten, 
gaaer  Nagasendo'en. 

Da  vi  havde  overskredet  det  højeste  Punct,  laa  hele  den 
frugtbare  Slette  for  vore  Fødder,  mod  Sydost  tabende  sig  i 
Taage.  Den  nærmeste,  snevre  Deel  af  den  var  omgiven  af 
høje  Bjerge,  der  som  oftest  rejste  sig  lodret  ivejrel  til  en 
Højde  af  et  Par  tusind  Fod,  frembydende  pragtfulde  Bjerg' 
partier.     Navnlig   fandtes   der   tæt   ved    Landsbyen   Sakamoto 

et  prægtigt  Bjerg,  der  ved  sin  Formation  mindede  om  et 
uhyre  Orgel;  paa  Enderne  af  de  lodrette  Søjler,  der  udgjorde 
Orgelpiberne,  fandtes  maleriske  Trægrupper. 

Ved  Middagstid  naaede  vi  Landsbyen  Matsuida,  der  kun 
ligger  1000  Fod  over  Havet,  og  her  begyndte  atter  Diligence- 
kjørslen. 

Paa  Vejen  til  Takasaki,  som  vi  naaede  Kl.  5  om  Eftermid- 
dagen den  5te  October,  kjørte  vi  igjennem  en  prægtig  Pinie- 
allee  paa  en  Fjerdingvejs  Længde;  Træerne  vare  150  Fod  høje. 

I  Takasaki  toge  vi  ind  paa  vort  gamle  Hotel,  hvor  man 
fortalte  os,  at  vi  ikke    kunde    faae  Diligencen    forend  Midnat. 

Tolken  og  jeg  fordreve  derfor  Aftenen  med  at  besøge  et 
Theater,  der  for  en  Europæer  er  meget  interessant  i  alle  Ret- 
ninger. 

Tilskuerpladsen  er  ved  smaa  Skillevægge  af  omtrent  en 
Fods  Højde  deelt  i  Qvadrater.  I  hver  af  disse  sidder  en 
Familie  paa  de  paa  Gulvet  lagte  Maatter,  nydende  sin  Thee 
og  sin  Pibe  Tobak  under  Skuespillet;  da  der  ingen  Gange 
er  mellem  disse  forskjellige  Loger,  vandrer  man  paa  Skille- 
væggene mellem  dem.  Balconen  er  paa  lignende  Maade 
deelt  i  Loger. 

Skuespillerne  ere  næsten  altid  Mænd,  kun  i  Kioto  fandtes 
der  eet  Theater,  hvor  man  gik  til  den  anden  Yderlighed,  idet 
der  kun  spillede  Damer. 

Selve  Scenen  er  lukket  paa  Siderne,  og  Skuespillerne 
komme  ind  paa  den  fra  Tilskuerpladsen,  gjennem  hvilken  der 
gaaer  en  Slags  Bro  ved  den  ene  Side.  Ofte  begynde  Skue- 
spillerne at  handle  og  tale,  medens  de  endnu  ere  paa  denne 
nede  blandt  Tilskuerne;  de  tale  altid  i  en  næsten  grædende 
Tone  og  meget  langsomt,  et  Slags  Recitativ,  der  accom- 
pagneres  af  Strengeinstrumenter. 

Foruden  Skuespillerne  seer  man  ofte  paa  Scenen  nogle 
sortkla^dte  Mennesker  med  sorte  Masker  for  Ansigtet;  de 
spille    ikke   med,    men  skulle  være  en  Slags  usynlige  ilaand- 

langere,  der  f.  Ex.  bære  bort,  hvad  en  Skuespiller  taber,  eller 
en  dræbt  Skuespiller. 

Dette  sidste  Tilfælde  indtræder  temmelig  hyppig,  da 
Sukkerne  i  Reglen  omhandle  blodige  Episoder  og  Intriguer 
fra  Feudaltiden.  Denne  Aften  saae  vi  en  saadan  Episode  fra 
Daimioen  af  Sendai's  Hof. 

Den  unge  Daimio  levede  under  sine  to  tidligere  Ammers 
Tilsyn.  Den  ene  Amme  var  Stykkets  Dæmon  og  ønskede 
at  sætte  sin  Søn  i  Daimioens  Sted;  hun  forsøgte  derfor 
ved  Gift  at  tage  ham  af  Dage;  men  den  gode  Amme 
vaagede  over  ham  og  tillavede  selv  Maden  i  al  Hemmelighed. 
Undertiden  kunde  hun  ikke  uden  at  gjøre  Opsigt  udføre  dette, 
og  saavel  Daimioen  som  hendes  egen  lille  Søn  lede  meget 
af  Sult. 

Den  onde  Amme  fandt  imidlertid  paa  at  anklage  den 
gode  for  at  have  ombyttet  sin  Søn  med  Daimioen,  og  for  at 
frelse  denne  indrømmede  den  gode  Amme  paa  Skrømt  dette, 
og  lod  endogsaa  sit  virkelige  Barn  myrde  paa  sin  egen  Ryg, 
hvorved  den  onde  Kvinde  endnu  mere  bestyrkedes  i  sin  Tro. 
Den  onde  Amme  anklagede  nu  den  gode  for  Ombytning  af 
Børnene,  men  Sagens  rigtige  Sammenhæng  blev  under  Ret- 
tens Forhandlinger  opklaret  og  den  onde  Kvinde  straffet. 

Nogle  Dage  senere  saae  jeg  i  Tokio  et  japanesisk  Skue- 
spil af  en  ganske  anden  Art,  som  jeg  ikke  vil  undlade  at 
anføre,  da  Tanken  i  det  er  saa  naiv  og  charakteristisk  for 
Nationens  hele  Tænkemaade. 

Dette  Theater,  det  største  i  Japan,  havde  den  Særegenhed, 
at  hele  Scenen  var  til  at  dreje  rundt,  saaledes  at  man  ved  en 
halv  Omdrejning  frembragte  Sceneforandring. 

Stykket  hed:  »De  Skibbrudnes  vidunderlige  Skjæbne« 
og  var  efter  japanesiske  Forhold  meget  modern.  Jeg  gjen- 
giver  her  en  Oversættelse  af  den  japanesiske  Text. 

I  første  Aet  (Scenen  paa  Oceanet)  seer  man  Gozayemon 
og  hans  Son  Miozo  med  Matrosen  Kanematzu  begive  sig  paa 

en  Rejse  med  et  japanesisk  Skib  fra  Havnen  Schimizu.  Paa 
Vejen  til  Uraga  overfaldes  de  af  en  forfærdelig  Typhon, 
som  driver  dem  langt  tilsoes  ;  Skibet  lider  flere  Havarier,  og 
i  flere  Dage  drive  de  om  for  Vind  og  Vejr,  lidende  meget 
af  Sult  og  Tørst,  da  Provianten  snart  slipper  op. 

Kanematzu  beslutter  at  dræbe  sig  selv,  for  at  hans  Herre 
og  dennes  Søn  kunne  leve  af  hans  Lig.  Rørt  ved  en  saadan 
Hengivenhed  udbryder  Gozayemon  med  Taarer  i  Øjnene: 

»Alle  disse  Ulykker  have  deres  Grund  i  min  Mangel  paa 
Forudseenhed;  jeg  burde  itide  have  mærket  Orkanen  og 
undgaaet  den.  Jeg  er  fyldt  mit  tresindstyvende  Aar,  og  det 
er  nu  Tid  for  mig  at  forlade  denne  Verden.  Det  er  min 
Pligt  at  døe,  saa  at  I  kunne  leve.« 

Hans  Søn  svarer:  »Fader,  hvorledes  kan  jeg  leve,  naar 
Du  døer?  Om  En  af  os  døer,  vil  det  ikke  bringe  synderlig 
Forandring  i  vor  Situation,  og  det  er  ingen  Garanti  for  vor 
Frelse.    Lad  os  holde  sammen  og  hengive  os  til  vor  Skjæbne!« 

Kanematzu  vil  imidlertid  ikke  følge  dette  Raad,  men 
dræber  sig  med  sit  Sværd. 

I  samme  Øjeblik  sees  langt  borte  Røgen  af  en  Damper, 
der  hilses  med  stor  Glæde  af  de  Overlevende.  Da  Damperen 
kommer  nærmere,  raabe  de  om  Hjælp.  Det  er  en  amerikansk 
Postdamper,  og,  da  man  fra  den  seer  de  Ulykkeliges  Nød, 
sætter  man  en  Baad  i  Vandet;  i  denne  Baad  er  den  japa- 
nesiske Matros  Togoro.  Den  forfærdelig  høje  Sø  tillader 
imidlertid  ikke  Baaden  at  lægge  paa  Siden  af  Vraget,  men 
Gozayemon  tager  et  Toug,  som  kastes  til  ham,  om  Livet  og 
springer  overbord.  Uheldigviis  springer  Touget,  han  føres 
bort  af  Bølgerne,  og  man  seer  ikke  mere  til  ham.  Med  denne 
grusomme  Adskillelse  af  Fader  og  Son  ender  forste  Aet. 

Anden  Aet,  første  Deel:  Det  japanesiske  Consulat  i  San 
Francisco.  Matrosen  Togoro  har  bragt  Miozo,  som  han  har 
frelst  midt  ude  paa  Oceanet,  til  det  japanesiske  Consulat  i 
San    Francisco.      Consulen    Akitzu     takker    de     amerikanske 

Søfolk  for  deres  menneskekjærlige  Gjerning  og  spørger  Miozo, 
hvor  han  er  født.    Miozo  svarer,  at  han  er  fra  Provindsen  Suruga. 

Schikischima,  Consulens  Hustru,  kommer  ogsaa  for  at 
hilse  paa  Miozo,  som  hun  kjender:  den  Skibbrudnes  Moder 
har  været  hendes  Amme,  og  hans  Fader  kom  ofte  i  hendes 
Forældres  Huus  for  at  spille  Skak. 

Akitsu  er  i  høj  Grad  forbauset  over  dette  uventede  Møde, 
saamange  tusinde  Miil  fra  Hjemmet. 

Consulens  unge  Svigerinde,  Wakaba,  som  opholder  sig 
i  Amerika  for  at  fuldende  sin  Opdragelse,  skal  netop  samme 
Aften  rejse  til  en  Pension  i  Washington  i  Selskab  med  en 
Attaché  ved  Consulatet,  Hr.  Kuwayama  Soji.  Akitzu  raader 
Miozo  til  at  rejse  med  dem,  da  han  derved  vil  faae  en  god 
Lejlighed  til  at  see  og  beundre  Landets  Skjonhed  og  Civilisa- 
tionens Vidundere.  Uagtet  Miozo  er  meget  nedslaaet  over 
sin  Faders  Død,  indvilliger  han  dog  tilsidst  i  at  rejse  med 
Wakaba  til  Washington. 

Anden  Aet,  anden  Deel.  Den  store  Jernbane  i  Ørkenen. 
Høvdingen  for  de  Vilde  i  den  store  amerikanske  Ørken  venter 
med  6  Ledsagere  paa  Toget  fra  San  Francisco.  De  have 
ødelagt  Jernbaneskinnerne  for  at  standse  Toget  og  plyndre 
de  Rejsende.  Toget  medfører  blandt  mange  Andre  vore  tre 
japanesiske  Venner;  det  kommer  med  fuld  Fart  og  stoppes 
pludselig  ved  de  Vildes  Anslag.  Stor  Forvirring  blandt  de 
Rejsende.  Indianerne  blive  slaaede  af  Wakaba's  Skjonhed 
og  strides,  om  hvem  der  skal  eje  hende.  Miozo,  som  søger 
at  forsvare  hende,  bliver  dræbt. 

Anden  Aet,  tredie  Deel:  Det  japanesiske  Consulat  i  San 
Francisco.  Scenen  henføres  atter  til  det  japanesiske  Consulat. 
Kuwayama  underretter  pr.  Telegraph  Akitsu  om,  hvad  der 
er  hændet  hans  Rejsefæller.  Akitsu  er  meget  bedrøvet  over 
Miozo's  Død  og  Wakaba's  Bortførelse  af  Indianerne. 

Tredie  Aet:    Krystalpaladset  nærved  Themsen  i  London. 

Den  japanesiske  Matros  Togoro,  som  tidligere  har  lidt 
Skibbrud  og  er  bleven  frelst  paa  samme  Maade  som  Miozo, 
er  rejst  til  England.  En  Dag,  da  han  besoger  Krystal- 
paladset, møder  han  Kuwayama.  Hans  Overraskelse  over  at 
høre  Miozo's  tragiske  Endeligt  er  stor.  Kort  efter  at  Ku- 
wayama er  gaaet,  bemærker  Togoro  iblandt  de  andre  Besøgende 
Gozayemon,  Miozo's  Fader,  som  har  været  saa  heldig  at  blive 
fisket  op  af  et  engelsk  Skib,  der  gik  til  London.  Togoro 
underretter  ham  om  hans  Søns  Skjæbne.  Faderen  er  for- 
tvivlet, og,  da  han  nu  er  alene  i  et  fremmed  Land  og  tænker 
paa  al  den  Sorg,  som  disse  Efterretninger  ville  volde  hans 
Familie,  beslutter  han  at  gjøre  Ende  paa  sit  Liv.  Da  han 
netop  gaaer  paa  Themsens  Bred,  springer  han  i  Floden 
og  forsvinder. 

Fjerde  Aet:    I  den  store  Opera  i  Paris. 

Frøken  Wakaba,  som  stadig  svævede  i  Fare,  medens 
hun  var  i  Indianernes  Magt,  er  paa  en  miraculeus  Maade 
bleven  frelst  af  en  venlig  og  tapper  Franskmand  og  er 
bleven  sendt  til  Paris.  Ved  Modtagelsen  af  denne  glædelige 
Nyhed  er  Consulen,  Akitsu,  strax  rejst  til  Paris.  Der  see  vi 
ham  med  hans  Svigerinde  i  den  prægtige  Opera  i  Byernes 
Dronning. 

Til  deres  store  Glæde  bemærke  de  blandt  Tilskuerne 
Miozo,  som  de  troede  var  bleven  myrdet  i  Amerika,  men 
som  er  bleven  frelst  ved  en  fransk  Nybyggers  Hjælp;  efterat 
have  opholdt  sig  nogen  Tid  hos  denne  for  at  faae  de  skræk- 
kelige Saar,  som  Indianerne  havde  bibragt  ham,  lægte,  begav 
han  sig  til  Frankrig.  Han  er  der  bleven  helbredet  af  den 
verdensberømte  Doctor  Fournier,  og  af  Taknemmelighed  over 
sin  hurtige  Helbredelse  har  han  nu  taget  Tjeneste  som  Tjener 
hos  denne. 

Kuwayama  Soji  er  ogsaa  kommen  til  Paris  for  at  hente 
Frøken  Wakaba  og  møder  ligeledes  Consulen  og  hans 
Svigerinde   i    Theatret;    alle    fire    tilbringe    nu    en    behagelig 

Aften  sammen  og  lykønske  hverandre  til,  at  de  atter  ere  i 
god  Behold.  Kun  Miozo  er  alvorlig,  fordi  han  ikke  veed, 
hvad  der  er  bleven  af  hans  Fader. 

Den  næste  Dag  moder  Togoro  Miozo  og  underretter  ham 
om,  at  han  har  seet  hans  Fader  i  London,  men  tilføjer,  at 
han  senere  har  hørt,  at  han  har  druknet  sig  i  Themsen. 

Miozo  er  fortvivlet. 

Femte  Aet:    I  Boulogneskoven  ved  Paris. 

Gozayemon,  som  styrtede  sig  i  Themsen,  er  blevet  frelst 
af  en  Englænder.  Yi  see  ham  en  smuk  Aften  vandre  alene 
i  Boulogneskoven.  Her  opdager  han  sin  Søn  Miozo  blandt 
de  Spadserende  og  bliver  i  højeste  Grad  overrasket  og  glad. 
De  fortælle  hinanden  de  Farer,  de  have  været  udsatte  for, 
og  beundre  de  Fremmedes  Godhed,  som  have  frelst  dem 
fra  Døden. 

I  det  Samme  kommer  Akitsu,  Wakaba  og  Kuwayama, 
og  vi  forlade  dem  midt  i  deres  Glæde,  Alle  samlede  i  det 
gode  Land  Frankrig. 

I  dette  Stykke  havde  Japaneserne  bertkastet  deres  sæd- 
vanlige Recitativ,  og  i  de  sidste  Acter  optraadte  de  i  euro- 
pæiske Klæder. 

Kort  efter  at  Forestillingen  i  Takasaki  var  endt,  holdt 
vor  Diligence  for  Hotellets  Dør;  ad  Xagasendoen  tiltraadte 
vi  Tilbagerejsen  til  Tokio,  og  næste  Eftermiddag  kjorte  vi 
ind  i  den  mægtige  By.  De  gamle  Daimioers  Yaschiki  o :  be- 
fæstede Slotte  eller  Lejre,  ere  dem  nu  fratagne,  og  indenfor 
deres  gamle  ærværdige  Mure  og  Grave  ligge  nu  hele  Qvar- 
terer  af  Byen,  der  oprindelig  har  bestaaet  af  en  Masse  smaa 
Fæstninger,  hvoraf  mange  havde  ioooo  Mands  Besætning, 
grupperede  omkring  Schogunernes  gamle  nu  nedbændte  Borg. 

Efter  nogle  Afskedsfester  saavel  i  Tokio  som  i  Yoko- 
hama forlode  vi  den   ilte  October  denne  By. 

»Vega«  havde  imidlertid  været  i  Dok  i  Yokoschka,  den 
japanesiske  Regjerings  Marineetablissement  nærved  Yokohama, 


Vega  i  Dok.   —   Afsked  fra  Yokohama. 

og  var  der  bleven  efterseet  og  forhudet  med  Zink.  Den  laa 
nu  sejlklar  paa  Yokohamas  Rhed,  og  paa  den  nævnte  Dag 
lettedes  Ankeret,  og  vi  dampede  ud  af  den  store  Tokio  Bugt. 
Endnu  samme  Aften  passerede  vi  Oosima,  en  lille  vulcansk 
O,  over  hvis  Top  Svovldampen  lyste  ud  i  Nattens  Mørke.  Paa 
Fastlandet  saaes  samtidig  et  andet  meget  stærkt  Lysskjær; 
det  var  en  af  de  talrige  Ildebrande,  Japaneserne  lide  saa 
meget  af,  som  en  Følge  af  det  Materiale,  hvoraf  de  bygge 
deres  Huse. 

Kobe.    —    Udflugt    til    Kioto.    —    Biwa    Soen.    —    Rapiderne.    —    Gjennem 

Indlandshavet.    —    Shimonoseki.    —    Nagasaki.    —    Honkong.    —    Udflugt   til 

Canton.    —  Labuan. 


iVlandag  den  13  de  October  stode  vi  Kl.  3  om  Eftermiddagen 
gjennem  det  snevre  Stræde  ved  Isumi,  Indløbet  til  det  japane- 
siske  Indlandshav.  Paa  Grund  af  den  stærke  Strøm  er  det 
umuligt  at  passere  de  snevre  Stræder,  naar  man  har  Strømmen 
imod  sig;  uagtet  vi  ikke  passerede  paa  den  Tid,  Strømmen 
var  stærkest,  var  det  dog  meget  vanskeligt  at  styre  i  de 
talrige,  stærke  Strømhvirvler.  Samme  Dags  Aften  ankrede 
>  Vega«   paa  Kobé's  Rhed. 

Kobe  er  Navnet  paa  det  europæiske  »settlement«  ved 
den  japanesiske  By  Hiogo.  Begge  disse  Byer  ligge  paa  en 
smal  Strimmel  lav  Strand,  og  umiddelbart  bagved  dem  hæve 
sig  temmelig  stejlt  udmærket  smukke,  grønklædte  Bjerge,  i 
hvis  dybe  Kløfter  findes  adskillige  henrivende  Vandfald. 
Settlementet  selv  er  dog  snart  seet,  og  Hiogo  har  ingen 
særlig  Interesse,  saa  de,  der  ere  ledige,  tage  saa  snart  som 
muligt  op  til  Kioto,  Japans  gamle  Hovedstad,  i  Europa 
almindelig  kaldet  Miako.  Japan  gjør  utrolig  hurtige  Frem- 
skridt, saa  det  forundrer  Ingen,  at  man  nu  kan  gaae  ad 
Jernbane  til  adskillige  af  de  større  Stæder;  paa  en  Time 
kommer  man  fra  Kobe  til  Ozaka,  for  Øjeblikket  Japans  næst- 
største Stad  med  600,000  Indb. ;  men,  naar  undtages  et  garn- 


Kobe.  311 

melt  befæstet  Slot,  frembyder  Byen  ikke  Noget  af  Interesse 
for  den  Fremmede,  der,  som  vi,  kun  har  kort  Tid  til  sin 
Raadighed.  To  Timers  yderligere  Jernbanekjorsel  gjennem 
Kiotodalen  bringer  os  til  selve  Kioto,  denne  fordum  saa 
enorme  By,  der  talte  2  Millioner  Indbyggere  under  sin  Glands- 
periode.  For  Øjeblikket  kan  dens  Indbyggerantal  næppe 
regnes  til  mere  end  240,000,  medmindre  man  tager  de  om- 
liggende store  Landsbyer  og  Stæder  med,  i  hvilket  Tilfælde 
Indbyggerantallet  løber  op  til  næsten  800,000.  Ledsaget  af 
min  Tolk  og  Vejviser  tog  jeg  strax  hen  paa  et  Hotel,  hvorfra 
jeg  besteg  et  i  Nærheden  liggende  Bjerg,  kaldet  Schogundzuka 
ø:  Schogunernes  Grav.  Traditionen  siger,  at,  da  Kuwanmu 
Tænno  flyttede  Hovedstaden  fra  Nara  til  Kioto,  lod  han  to 
Træstatuer  af  Schoguner,  hvorved  paa  den  Tid  forstodes 
Generaler  eller  Krigere  i  Almindelighed,  begrave  ved  Foden 
af  den  Trægruppe,  som  prydede  Bjergets  Top,  og  man  troede, 
at,  hvis  Kioto  blev  angrebet  af  nogen  Fjende,  vilde  de  to 
Krigere  ryste  Bjerget  for  at  forskrække  Fjenden  eller  endog 
staae  op  for  at  jage  ham  bort.  Denne  Mythe  minder  stærkt 
om  Mythen  om  Holger  Danske  og  har  maaskee  ogsaa  samme 
Oprindelse.  Fra  Foden  af  den  omtalte  Trægruppe  har  man 
en  herlig  Udsigt.  For  Ens  Fodder  ligger  hele  den  vel- 
dyrkede  Kiotodal,  forst  og  fremmest  selve  Staden,  hvis  tre 
Hovedgader  gaae  parallelt  med  hinanden,  den  midterste 
Schijo  netop  aaben  fra  Schogundzuka.  Naar  man  seer  ned  ad 
Schijo,  seer  man  paa  højre  Side  Kiotoborgens  hvide  Mure, 
for  Øjeblikket  Gouverneurens  Bolig,  og  bagom  dette  Ata- 
goyama,  den  højeste  Spids  i  den  Bjergkjæde,  som  mod  Vest 
begrændser  Kiotodalen;  den  er  helliget  den  Guddom,  som 
forudsættes  at  beskytte  Staden  mod  Ildebrand.  Lidt  tilhøjre 
sees  det  kejserlige  Palais,  omgivet  af  herlige  Parker.  Gjennem 
hele  Staden  snoer  sig  Kamofloden,  hvis  Seng  idetmindste 
for  Øjeblikket  var  næsten  fuldstændig  tor.  Dens  Vande  ere 
bekjendte  for   deres    blegende  Egenskaber   og   egne   sig  des- 

uden  fortrinlig  til  Thee.  Syd  for  Schijo  sees  nogle  enorme 
Tage  at  rage  op  over  de  omkringliggende  Bygninger,  det  er 
de  berømte  Xischi  Honganji,  nogle  af  de  fineste  Templer  i 
Japan.     Endelig  seer  man  i  det  Fjerne  Havet  og  Ozaka. 

Efter  i  nogen  Tid  at  have  nydt  den  herlige  Udsigt  over 
dette  henrivende  Landskab  steg  jeg  ned  for  i  Lobet  af 
Eftermiddagen  at  besøge  nogle  af  de  vigtigste  Templer. 
Tæt  nedenfor  Schogundzuka  ligger  Chioin-Templerne,  grun- 
dede i  det  1 2te  Aarhundrede  af  Jodosecten.  Hovedporten 
har  en  Højde  af  150  Fod,  og  i  dens  øverste  Etage,  der  er 
omgiven  af  et  Galleri,  hvorfra  man  har  en  smuk  Udsigt, 
findes  17  Afgudsbilleder,  forestillende  Menneskets  onde  Liden- 
skaber. Selve  Templet  er  rigt  udstyret  og  som  de  fleste 
buddhaistiske  Templer  næsten  overlæsset  med  Forgyldning. 
Tæt  udenfor  det  staaer  en  mægtig  Klokke,  18  Fod  høj, 
9  Fod  i  Diameter  og  91  2  Tomme  tyk.  Tidligere  benyttedes 
den  til  at  angive  Tiden,  nu  anvendes  den  kun  ved  visse  store 
Fester.  Fra  Hovedtemplet  udgaae  tre  lange  Alleer  med 
Boliger  for  Præsterne;  hver  har  sit  lille  Huus,  omgivet  af  en 
Have,  hvori  de  især  dyrke  Thee. 

Ved  Udgangen  af  Templet  havde  mine  Folk  ladet  en 
Jinrikischa  komme,  hvori  vi  hurtig  førtes  til  vort  næste  Maal, 
de  ovenfor  nævnte  Xischi  Honganji  Templer. 

Disse  tilhøre  den  rige  og  talrige  Monto-Sect,  der  tæller 
2000  Medlemmer  og  er  en  af  de  faa  buddhaistiske  Secter, 
i  hvilke  Giftermaal  er  tilladt.  Bygningerne  ere  overlæssede 
med  Guld  og  prægtig  udskaarne  Arbejder,  og  Munkene  ere 
i  Modsætning  til  mange  andre  Secter  rigt  og  smagfuldt 
klædte.  Hondo'en  (o:  Hovedtemplet)  er  ved  en  Søjlerække, 
der  seer  ud,  som  om  den  var  af  massivt  Guld,  deelt  i  Længde- 
retningen i  to  Afdelinger.  Midt  i  den  inderste  staaer  under 
en  rigt  forgyldt  Baldachin  en  smukt  udfort  Statue  af  Shinran 
Schonin,  Montosectens  Stifter,  udført  af  ham  selv.  Foran 
Baldachinen  sad  ved  vor  Indtrædelse  i  den  af  Rogelse  opfyldte 

yderste  Halvdeel  af  Templet  Sectens  nuværende  Overhoved, 
klædt  i  en  prægtig,  guldindvirket  grøn  Silkedragt;  ved  Siderne 
af  Baldachinen  sade  fiere  af  Ordenens  overordnede  Medlemmer 
i  rode  og  gule  Dragter,  alle  oplæsende  Bonner,  medens  et 
Chor  af  himmelblaat  klædte  Præster  sad  i  den  yderste  Halv- 
deel af  Templet  lige  nedenfor  Ypperstepræsten.  Alle  sade 
paa  østerlandsk  Viis  med  Benene  overkors.  I  en  stor  Halv- 
cirkel stod  i  ærbødig  Afstand  en  stor  Mængde  Mennesker, 
lyttende  til  den  monotone,  men  højtidelige  Sang,  Mange 
undertiden  faldende  paa  Knæ  for  at  bede.  Det  Hele  gjorde 
et  storartet  og  højtideligt  Indtryk.  I  en  Bygning  bagved 
Templerne  findes  prægtigt  udstyrede  Værelser,  som  benyttes 
af  Mikadoen,  Schogunen  og  Daimioerne,  naar  de  besøge 
Templerne. 

Efter  at  have  besøgt  Hideyoschi's  fortryllende  lille  Pavillon, 
som  ligger  i  en  af  Canaler  gjennemskaaren  Have  tætved 
Nischi  Honganji  Templerne,  begave  vi  os  paa  Vej  til  Otsu, 
som  i  et  Par  danske  Miils  Afstand  fra  Kioto  ligger  ved  Biwa 
Søen,  Japans  eneste  store  Indso.  Jernbanen  er  endnu  ikke 
fuldendt  længere  end  til  Otami,  lidt  over  halvvejs,  men  de 
Hindringer,  der  i  det  stærkt  couperede  Terrain  maae  overvindes, 
ere  ogsaa  meget  store.  En  prægtig  Landevej  er  derimod 
fuldført  lige  til  Otsu ;  den  gaaer  gjennem  et  smukt  og  rigt 
dyrket  District,  hist  og  her  seer  man  Theemarker,  undertiden 
Bomulds-  og  Olieplantager.  Længere  frem  snoer  Vejen  sig 
mellem  prægtige,  undertiden  skovklædte  Høje,  i  frugtbare 
Dale,  hvori  Bøndergaardene  ligge  malerisk  spredte,  omgivne 
af  skyggefulde  Lunde.  Lange  Rækker  af  Pakheste  og  Oxer 
snoe  sig  ligesom  Slanger  opad  de  i  Zigzag  gaaende  Stier, 
som  føre  over  Højdedragene,  medens  store  Skarer  af  Bonder 
syngende  drage  hjem  fra  Markerne  ad  den  store  Vej.  Xetop 
ved  Solnedgang  kom  vi  til  Otsu ,  hvor  vi  strax  bestege  en 
Høj,  paa  hvis  Top  tronede  et  Sintutempel  og  et  Monument 
for  de  i  Krigen  mod  Satsuma   1876  faldne  Soldater  af  Garni- 

sonen  i  Otsu.  Under  vore  Fødder  laa  den  prægtige  Indsøes 
spejlblanke  Flade,  farvet  af  Aftensolens  Straaler.  De  smaa 
Dampbaade  og  en  Mængde  japanesiske  Lystfartøjer  gik  frem 
og  tilbage  mellem  de  nærmeste  Byer,  og,  naar  en  Baad  kom 
tæt  til  Land,  kunde  man  undertiden  høre  unge  Damestemmer, 
accompagnerede  af  den  nationale  »Samisen«  og  »Tsuzumi«, 
Altsammen  uundværligt  ved  japanesiske  Lysttoure.  Men  Solen 
dalede  hastig,  allerede  begyndte  Søens  modsatte  Strand  at 
tabe  sig  i  Taage  og  Mørke,  og  vi  droge  atter  tilbage  til 
Kioto  for  endnu  samme  Aften  at  besøge  nogle  Theatre,  der 
netop  denne  Aften  vare  aabne  for  første  Gang  i  ioo  Dage, 
nemlig  i  den  Tid  Choleraen  havde  raset. 

I  Reglen  tillade  Japaneserne,  som  tidligere  nævnt,  ikke 
Kvinder  at  optræde  som  Skuespillere;  alle  Dameroller  ud- 
føres af  Mænd.  Kun  paa  eet  Theater  her  i  Kioto  var  For- 
holdet det  omvendte,  her  spillede  kun  Kvinder,  men  dog 
uden  at  tale;  de  udførte  Mimikken,  medens  Texten  blev 
oplæst  af  en  paa  Siden  af  Scenen  siddende  Mand,  der  ud- 
mærket forstod  at  forandre  sin  Stemme  for  at  angive  de 
forskjellige  Personer.  Indholdet  af  Stykkerne  er,  som  allerede 
omtalt,  næsten  altid  historisk,  mest  blodige  Scener  og  Intriguer, 
hentede  fra  de  gamle  Daimio'ers  Hoffer. 

Længe  for  Solopgang  vare  vi  i  vor  Jinrikischa  paa  Vej 
til  Araschiyama  for  i  Baad  at  gaae  ned  ad  Flodhvirvlerne  i 
Oigawa  Floden.  Disse  ere  efter  et  Par  Dages  Regn  ufarbare; 
men,  da  det  næsten  var  en  Uge  siden,  at  det  her  havde 
regnet,  havde  vi  ved  vor  Ankomst  til  Araschiyama  ingen 
Vanskelighed  ved  at  faae  en  Baad  tilleje.  Disse  Baade  ere 
omtrent  40  Fod  lange  og  8  Fod  brede  Pramme  med  en 
Besætning  af  3  Mand.  Opad  mod  Strømmen  gaae  de  to 
Mænd  paa  Land,  trækkende  Baaden,  der  styres  af  den 
tredie;  ved  de  fleste  Flodhvirvler  er  der  paa  Siderne  anlagt 
Canaler,  da  det  ellers  vilde  være  umuligt  at  faae  Baadene 
op    til    den    anden    Endestation,    hvorfra    det    egentlig   Inter- 

essante  ved  Touren  forst  begynder;  man  bruger  derfor  ogsaa 
i  Regelen  at  kjore  i  Jinrikischa  til  denne  Station.  Kameyama, 
for  derfra  med  Baad  at  gaae  ned  ad  Hvirvlerne  til  Araschiyama, 
men  det  er  en  stor  Omvej,  og  den  korte  Tid  tillod  mig  ikke 
denne  Tour,  saa  at  jeg  maatte  underkaste  mig  det  Kjed- 
sommelige  ved  at  blive  trukken  op  mod  Strømmen;  for- 
resten vare  Omgivelserne  smukke,  men  selv  disse  kunde 
ikke  rigtig  nydes,  da  den  netop  opgaaende  Sols  Straaler 
endnu  ikke  trængte  ned  i  den  dybe  Kløft,  hvori  den 
rivende  Strøm  snoede  sig.  Endelig  ankom  vi  da  til  den 
overste  Hvirvel,  og  Nedfarten  skulde  begynde.  En  Mand  tog 
Plads  for  i  Baaden  med  en  lang  Bambusstok  i  Haanden,  en 
anden  stod  agter  og  styrede  med  en  Aare,  medens  den 
tredie.  aabenbart  Føreren  af  Baaden,  stod  midtskibs  og  kun 
af  og  til  paa  de  værste  Steder  hjalp  til  med  sin  Bambusstok. 
Nogen  fremaddrivende  Kraft  er  ikke  nødvendig.  Uagtet  jeg 
vidste,  at  ingen  Ulykke  nogensinde  er  hændet  disse  Baade, 
var  jeg  dog  flere  Gange  overbeviist  om,  at  vi  dennegang 
maatte  kæntre,  naar  jeg  saae  Baaden  fores  afsted  med 
rivende  Hastighed  imellem  de  spidse,  som  oftest  oversøiske 
Klipper,  der  syntes  at  omgive  os  paa  alle  Sider;  men  i 
sidste  Øjeblik  drejede  et  behændigt  Stod  af  Bambusstokken 
forude  og  et  kraftigt  Tag  med  Aaren  agter  Baaden  klar  af 
Klippen,  der  i  næste  Øjeblik  var  langt  agterude.  Omgivel- 
serne, der  nu  belystes  prægtig  af  Solen,  vare  henrivende. 
De  høje,  stejle  Bredder,  mellem  hvilke  Floden  snoer  sig  i 
skarpe  Krumninger,  vare  smukt  bevoxede  med  Skov  und- 
tagen heelt  nede  ved  Vandet,  hvor  den  nøgne  Klippe  som 
oftest  traadte  frem;  i  Gronsværet  ovenover  dukkede  hist  og 
her  en  prægtig  Azalea  op,  og  ovenover  igjen  hævede  Træerne 
sig  ivejret;  umiddelbart  omkring  os  havde  vi  den  rivende 
Flod,  hvis  Vande  brølende  styrtede  ned  mellem  Klipperne. 
Kun  enkelte  Gange  rørte  vor  Baad  let  ved  disse,  men  uden 
at  tage  Skade. 

Ved  vor  Tilbagekomst  til  Kioto  kjørte  vi  strax  til  Kioto 
Borgen  for  af  Gouverneuren  at  faae  Tilladelse  til  at  besøge 
Goscho  o:  det  kejserlige  Palads.  Midt  i  Kioto  ligger  saa  at 
sige  en  lille  By  for  sig  selv,  som  tidligere  beboedes  af  den 
kejserlige  Familie  og  Hoffet.  Foruden  det  egentlige  Goscho 
ligge  her  Omiya  Goscho,  for  Øjeblikket  anvendt  til  Udstillings- 
bygning, samt  forskjellige  mindre  Paladser,  Boliger  for  for- 
skjellige  Medlemmer  af  den  kejserlige  Familie.  Selve  Mika- 
doens Palads  er  omgivet  af  en  høj  Muur,  gjennem  hvilken 
føre  tre  Porte;  den  sydligste  af  disse,  »Nammon«,  aabnes 
kun  for  Mikadoen,  der  blot  to  Gange  har  besøgt  Kioto,  siden 
Residentsen  i  1868  blev  forlagt  til  Tokio.  Blandt  de  mange 
Bygninger,  som  ligge  indenfor  Goscho's  Mure,  maa  først 
nævnes  Schischinden  eller  Ceremoni-Salen,  hvori  Tronstolen 
staaer;  over  denne  hænge  to  udmærkede  oliemalede  Portraitter 
af  den  nuværende  Mikado  og  Kejserinden  Haruko.  Gjennem 
en  Corridor  kommer  man  fra  Schischinden  til  Kogoscho,  hvor 
Mikadoen  modtog  Schogunen  og  Daimioerne.  Nord  for  denne 
ligger  i  en  prægtig  Have  »Ogaku  Monscho«  med  Mikadoens 
Studereværelser;  det  var  i  denne  Have,  at  Mikadoen  under 
sit  sidste  Besøg  modtog  de  fremmede  Ministre.  Tæt  ved 
Studereværelserne  ligge  tre  Værelser,  kaldede  »Omima«,  hvori 
Mikadoen  modtog  Damer  af  høj  Rang;  alle  tre  Værelser  ere 
lukkede,  saa  at  man  ikke  kan  see  fra  det  ene  til  det  andet; 
i  det  yderste  traadte  nu  Damen,  som  havde  faaet  Audients, 
ind  og  talte  gjennem  Væggen  til  de  Hofcavalerer,  som  sade 
i  det  mellemste  Værelse,  og  som  ligeledes  gjennem  Væggen 
talte  til  Mikadoen,  der  sad  i  det  inderste  Rum,  usynlig  for 
Alle.  Væggene  i  dette  inderste  Værelse  vare  rigt  forgyldte 
og  prydede  med  smukke  Malerier  i  Vandfarve.  Den  næste 
Bygning  kaldes  »Otsune  Goten«  og  indeslutter  Hs.  Majestæts 
private  Værelser.  Disse  ere  rigere  decorerede  end  Værelserne 
i  de  øvrige  Dele  af  Paladset,  der  dog  i  det  Hele  taget  ikke 
lade   noget   tilbage   at   ønske    i  Retning   af  Forgyldning,    ud 

skaarne  Arbejder  og  Vægmalerier.  Inderst  ligger  Soveværelset, 
der  har  dobbelt  Gulv,  beklædt  med  de  prægtigste  Maatter, 
og  ved  Siden  af  ligger  »Gioken«,  det  Værelse,  hvori  Sværdet 
og  de  kejserlige  Skatte  opbevaredes.  Værelserne  vende  ud 
til  en  smuk  Have  Uchi-Xiwa,  hvori  der,  foruden  et  elegant 
udstyret  Theehuus  findes  en  anden  Bygning,  hvori  Mikadoen 
plejede  at  søge  Tilflugt  under  Jordskjælv.  Tæt  ved  ligger 
endnu  en  lille  Pavillon  »Kooschun«;  i  et  af  dennes  Værelser 
ere  Væggene  prydede  med  storartede  Malerier  af  Fugle  og 
andre  Dyr,  efter  Kjenderes  Udsagn  det  største  Kunstværk  i 
hele  Paladset.  Gjennem  en  lang  Corridor  mod  Nord  kommer 
man  dernæst  til  Kejserindens  private  Lejlighed,  der  næst  Mika- 
doens er  den  smukkest  udstyrede;  mod  Vest  fra  Mikadoens 
Lejlighed  fører  en  anden  Corridor  til  de  12  Medhustruers 
Gemakker,  der  i  Modsætning  til  Kejserindens  ere  meget 
tarvelige. 

Efterat  jeg  endnu  havde  besøgt  de  storartede  kejserlige 
Silkevæverier,  en  kolossal  Træstatue  af  Buddha,  Sanjusangendo, 
et  Tempel,  hvori  der  findes  ikke  mindre  end  33,333  Gude- 
billeder, tog  jeg  tilbage  til  Kobe,  hvor  der  næste  Dag  var 
arrangeret  en  Picknick  for  Expeditionen  i  Buddhatemplet 
»Suma«,  der  ligger  nogle  faa  Miil  sydfor  Kobe.  Med  denne 
smukke  Fest  afsluttedes  vort  Ophold  her;  næste  Morgen,  den 
1 8de  October  lettede  »Vega«  Anker  og  stod  videre  ind  i 
Indlandshavet. 

I  Løbet  af  Dagen  stode  vi  over  Harima  Nada  og  ankrede 
om  Aftenen  ved  den  lille  0  Hirosima.  Næste  Morgen  var 
den  videnskabelige  Stab  iland  paa  denne  0,  og  Kl.  10  Form. 
fortsattes  Rejsen  over  Bingo  Nada.  Kort  efter  Middag  pas- 
serede vi  det  meget  snevre  Stræde,  indenfor  hvilket  Imabari 
ligger.  I  Udkanten  af  Byen  ragede  de  hvide  Mure  af  den 
forhenværende  Daimio  af  Iyo's  Palais  ivejret  ligesom  et  mægtigt 
Monument  fra  Feudaltiden.  Efter  at  have  passeret  Iyo  og 
Suwo  Nada  nærmede  vi  os  ved  Middagstid  den  20de  October 

Isaka  Fyrtaarnet,  der  ved  Indløbet  til  det  snevre  Schimonoséki 
Stræde  ligger  malerisk  paa  en  stejl,  grønklædt  Bjergside. 
Overalt,  hvor  Indlandshavet  er  snevert,  saa  at  man  rigtig  kan 
betragte  Stranden,  har  man  et  henrivende  Syn  for  Øje.  De 
mange  Smaaøer  hæve  sig  temmelig  stejlt  op  af  Havet,  men 
Skraaningen  er  overalt  saa  dyrket,  at  det  Hele  gjør  Ind- 
trykket af  een  stor  Have.  Byggede  ligesom  paa  Terrasser 
ligge  smaa  Landsbyer  ved  Strandbredden,  og  udenfor  ligge  en 
Masse  Junker  og  mindre  Fiskerbaade.  Af  og  til  borttager 
en  Dampskibsrøg  Noget  af  det  ægte  Japanesiske  ved  dette 
Landskab,  thi  hele  Indlandshavet  er  nu  befaret  af  en  Masse 
smaa  Dampbaade,  der  ere  i  uafbrudt  Fart  mellem  de  for- 
skjellige  Smaabyer.  Stundom  møder  man  ogsaa  en  Repræsen- 
tant for  >Mishu  Bishi  Mail  Steam  Ship  Company«,  der  staaer 
under  Beskyttelse  af  den  japanesiske  Regjering  og  har  ca.  50 
store  Dampskibe,  der  besørge  det  Meste  af  Farten  mellem 
de  større  Stæder,  ja  nu  endog  har  aabnet  en  Forbindelse 
med  Shanghai  og  Hongkong. 

Kl.  2  Efterm.  ankrede  »Vega«  udfor  Schimonoséki  for  at 
vente  paa,  at  Strømmen  skulde  skifte,  saa  at  det  kunde 
passere  det  snevre,  bugtede  Stræde.  Schimonoséki  har  en 
sørgelig  Berømmelse.  Allerede  1185  var  Strædet  Scenen  for 
en  stor  Søkamp  mellem  Mikadoens  Parti  og  en  oprørsk 
Schogun  Yoschitsuné.  Denne  Sidstes  Flaade  bestod  af  700  Jun- 
ker mod  den  unge  Mikados  500.  Efter  en  haardnakket  Kamp 
sejrede  Yoschitsuné,  og  Mikadoen  Antoku  druknede.  Men 
Schimonoséki's  egentlige  Berømmelse  skriver  sig  fra  1863,  da 
Daimio'en  af  Nagato  fra  dets  Forter  lod  skyde  paa  forbi- 
sejlende  europæiske  og  amerikanske  Skibe.  Følgen  var,  at 
en  combineret  engelsk,  fransk,  hollandsk  og  amerikansk 
Escadre  den  5  te  og  6te  September  beskød  Forterne  og  bragte 
dem  til  Taushed,  og  Japan  maatte  betale  en  Skadeserstatning 
af  noget  over  3  Millioner  Dollars  til  de  4  Magter. 

Nu  ere  de  sidste  Spor  af  Forterne  næsten  forsvundne, 
og  Schimonoséki  har  et  meget  fredeligt  Udseende.  Kl.  7  om 
Aftenen  lettede  »Vega«  og  stod  ud  gjennem  Strædet.  Den 
næste  Morgen  kort  for  Daggry  passeredes  Jebosi  Fyrtaarn, 
der  ligger  paa  en  lille  Klippeo,  og  ved  Middagstid  gik  vi 
gjennem  den  snevre  Passage  mellem  Hirado  og  Ikutski,  hvis 
grønne  Skraaninger  hævede  sig  stejlt  ivejret.  Sejladsen  i  det 
herlige  Solskinsvejr  langs  Hirado's  Vestkyst  var  mageløs.  Tæt 
ved  Siden  af  hinanden  skære  dybe  Bugter  omgivne  af  male- 
riske Høje  sig  ind  fra  Havet,  paa  hvis  blanke  blaa  Flade 
Masser  af  smaa  Baade  vare  spredte.  Junkerne  laae  i  det 
stille  Vejr  med  Sejlene  klapprende  mod  Masterne,  medens 
Baadene  roedes  af  de  nøgne,  af  Solen  brunede  Japanesere 
under  deres  sædvanlige  monotone  Sang.  Strax  ved  Morkets 
Frembrud  saae  vi  Iwo  Sima  Fyr,  som  viser  Vejen  ind  til 
Nagasaki,   og  Kl.  9  vare  vi  tilankers  paa  Rheden. 

Først  næste  Morgen  kunde  vi  imidlertid  nyde  det  præg- 
tige Syn,  som  denne  Bugt  frembyder.  Rundt  om  Bunden  af 
Bugten  ligger  Staden  Nagasaki,  deelt  i  tre  Dele,  sydligst  det 
nye  europæiske  Settlement,  hvis  Huse,  der  især  opad  Bjergene 
ligge  temmelig  spredte,  titte  malerisk  frem  af  de  omgivende 
prægtige  Haver.  Nordfor  dette  ligger  Øen  Decima,  som 
Hollænderne  i  1637  fik  af  den  japanesiske  Regjering,  tildeels 
som  Belønning  for  Hjælp  mod  de  japanesiske  Christne.  Dette 
var  i  lang  Tid  det  eneste  europæiske  Settlement  i  Japan,  og 
1  de  første  Aar  maatte  de  derboende  faa  Hollændere  endda 
kun  een  Gang  om  Aaret  communicere  med  de  hollandske 
Colonier  i  Ostindien.  Deels  op  ad  Bjerget  bagved  Decima, 
deels  Vest  derfor  ligger  den  egentlige  japanesiske  By.  Paa 
Vestsiden  af  Bugten  ligger  en  lille  russisk  Coloni,  dernæst 
en  prægtig  Tørdok,  tilhørende  den  japanesiske  Regjering,  og 
endelig  seer  man  mod  Syd,  ligesom  indfattet  i  en  prægtig 
Ramme  af  de  paa  begge  Sider  af  Bugten  liggende  grønklædte 
Bjerge,    Øen   Pappenberg,   Japan's   tarpeiske   Klippe,    hvorfra 

Tusinder  af  Christne  ved  det  ovenfor  omtalte  Tidspunct  bleve 
nedstyrtede  i  Havet;  nu  er  den  et  almindeligt- Maal  for  Picknick- 
partier. 

Morgenen  efter  vor  Ankomst  kom  en  Deputation  ombord 
f  ir  at  indbyde  os  til  en  Fest  samme  Dags  Aften.  Den  meget 
vellykkede  Fest  var  en  af  de  talrigst  besøgte,  vi  havde  været 
til,  og  Taler  bleve  holdte  paa  ikke  mindre  end  syv  forskjellige 
Sprog,  ligefra  Norsk  til  Japanesisk  og  Chinesisk.  Medens 
Nordenskiold  besogte  Kulminerne  paa  Takasima  og  samlede 
en  stor  Deel  Forsteninger  af  Dyr  og  Væxter  ved  Mogi, 
foretoge  Expeditionens  øvrige  Medlemmer  Udflugter  til  det 
omliggende  Land,  navnlig  til  Tokitz,  en  lille  By  ved  Omura 
Bugten,  som  man  naaer  ved  et  Par  Timers  Ridt  gjennem  et 
henrivende  smukt  og  veldyrket  Land.  Her  saae  jeg  for  første 
Gang  enkelte  Heste  og  Oxer  anvendte  til  Jordbrug,  Noget, 
som  er  meget  sjeldent  i  Japan,  hvor  Alt  dyrkes  som  i  en 
Have.  Specielt  for  mig  var  det  et  behageligt  Ophold  i  Naga- 
saki, det  Store  nordiske  Telegraphselskabs  japanesiske  Station, 
hvor  ieg  selvfølgelig  traf  flere  Landsmænd,  hvis  Gjæstfrihed 
var  ubegrændset. 

Den  27de  October  Kl.  10  Form.  lettede  vi  Anker,  og  et 
Par  Dage  senere  vare  vi  inde  i  den  friskeste  Monsun  paa  Jor- 
den, saa  at  »Vega«  undertiden  med  12  Miles  Fart  stod  ned 
gjennem  Formosa  Strædet  og  allerede  den  iste  November 
passerede  Vendekredsen.  Samme  Dag  saae  vi  det  første 
Glimt  af  China,  den  lille  enestaaende  Klippe  Brothers  Rock, 
og  langs  Kysten  stode  vi  nu  ind  mod  Hongkong,  paa  hvis 
Rhed  vi  ankrede  Aftenen  den  2den  November. 

Hongkong  ligger  meget  smukt  og  er  overordentlig  vel- 
bygget; op  ad  Bjergsiden  ligger  den  ene  paladslignende  Byg- 
ning ved  Siden  af  eller  over  den  anden;  nede  ved  Kajerne 
fængsles  Opmærksomheden  mest  ved  den  prægtige  »City 
Hall«,  der  er  omgiven  af  en  smuk  Park,  ja,  selv  den  chine- 
siske  By  er,  uagtet  dens  Huse  ere  fuldstændig  chinesiske,  dog 

stærkt  paavirket  af  engelske  Ingenieurer  og  kunde  tjene  som 
Monster  for  alle  andre  chinesiske  Byer.  Gaaer  man  iland, 
finder  man  udmærkede,  brede  Gader,  hvis  Fortove  som  oftest 
ere  overbyggede,  idet  Søjlegangene,  som  gjennem  alle  Etager 
findes  paa  de  fleste  Huse,  ere  aabne  for  Færdselen.  Op  ad 
Bjergsiden  gaaer  Vejen  i  Zigzag  mellem  smukke  Haver,  og 
overst  oppe  paa  Toppen  findes  endeel  smukke  Villaer.  I 
Modsætning  til  alle  andre  chinesiske  Byer  har  Hongkongs 
chinesiske  Qvarteer  brede  Gader;  men  man  maa  jo  ogsaa 
huske,  at  man  selv  der  er  paa  engelsk  Jordbund. 

Men   hvor   smuk  Hongkong   end   er,    og  hvor  behageligt 
Opholdet   der   end  kan  være,    formaaede  den  dog  ikke  heelt 
at  fængsle  os;  fiere  af  Expeditionens  Medlemmer  foretrak  at 
tilbringe  nogle  Dage  i  Canton  for  at  see  en  virkelig  chinesisk 
By.     Allerede    den   4de   November   tidlig   om    Morgenen   tog 
jeg  afsted  med  en  Landsmand,  Kjobmand  Melbye.    Med  den 
smukke,    hurtiggaaende    Floddamper    »Ichang«    tilbagelagdes 
de    25   danske  Miil   mellem  Hongkong  og  Canton  hurtig,    og 
allerede    ved  Middagstid   vare  vi  i  den  egentlige  Munding  af 
Perlefloden.     Dette   Sted,    der   kaldes   Tigergabet,    egner   sig 
udmærket   til   Forsvar   og   har   ogsaa   allerede    i   gammel  Tid 
været  forsynet  med  Befæstninger.    Disse,  hvis  udstrakte  Ruiner 
man    endnu  seer,    have    imidlertid    viist   sig   ikke   at  svare  til 
Nutidens  Fordringer,  og  paa  et  Par  andre  Smaaoer,  som  ligge 
hver  paa  sin  Side  af  det  snevre  Lob,    er  man  nu  ifærd  med 
at    opføre    nye.      Forst    herfra   er   Sejladsen   rigtig   sikker   for 
Sørøvere;    endnu  i  1872  blev  Floddampskibet  »Spark<  mellem 
Macao  og  Hongkong  taget  af  disse,  og  alle  Skibene  ere  der- 
for  bevæbnede   med  et  tilstrækkeligt  Antal  Haandvaaben  for 
de  ombordværende  Europæere ;  de  chinesiske  Passagerer  faae 
ikke  Lov  til  at  komme  paa  Dækket  forend  inde  i  selve  Flo- 
den, ved  enhver  Luge  staaer  en  Vagt  for  at  overholde  dette. 
Den  snevre  Flod  lober  nu  meget  bugtet  mellem  et  veldyrket 
Land;    hvor  Jordbunden    er    sandet,    benyttes    den    til    sode 

Kartofler,  ellers  strække  yppige  Riismarker  sig  heelt  ned  til 
Floden,  i  Baggrunden  ligge  smukke,  grønklædte  Højdedrag, 
der  engang  imellem  træde  heelt  ud  til  Flodbredden,  og  over- 
alt seer  man  de  smukke  Pagoder  hæve  deres  slanke  Skikkelser 
ivejret;  tæt  indenfor  Tigergabet  ligger  saaledes  Pagoden  Lin- 
fa-san  (fa  =  Blomst,  san  =  paa  Toppen  af  en  Høj),  som  Nav- 
net antyder,  paa  Toppen  af  en  Høj,  hvorfra  dens  8  Etager 
rage  op  over  de  omgivende  Træer.  Omtrent  Kl.  2  passerede 
vi  Whampoa,  en  lille,  tilsyneladende  temmelig  smudsig  By. 
Sejlskibe  gaae  i  Reglen  ikke  længere  op  ad  Floden;  og  her 
findes  derfor  ogsaa  et  engelsk  Consulat,  hvis  smukke  Bygning 
troner  oppe  paa  Siden  af  Højen,  der  ligger  bag  Byen.  Rundt 
omkring  saaes  store  Bananmarker,  der  gik  heelt  ud  til  Van- 
det, saa  at  de  prægtige  store  Blade  næsten  gav  Skygge  til 
de  tæt  ved  Stranden  tilankers  liggende  Baade.  Paa  den  til- 
tagende Færdsel  mærkede  vi,  at  vi  nærmede  os  Canton,  ug 
imod  Vest  saaes  »White  Cloud  mountains«,  hvorfra  Eng- 
lænderne og  Franskmændene  i  1857  bombarderede  Canton. 
Snart  vare  vi  ved  selve  Byen  og  passerede  Mandarinernes 
Landingsplads  og  den  store  flydende  By,  som  ligger  tilankers 
paa  begge  Sider  af  Løbet.  Kl.  3  fortøjede  »Ichang«  ved 
Landgangsbroen  og  var  i  samme  Øjeblik  omringet  af  Hun- 
dreder af  Sampaner,  hvis  støjende  og  skrigende  Besætning, 
der  mest  bestod  af  Kvinder,  kappedes  om  at  entre  ind  paa 
Dampskibets  Mellemdæk  for  at  faae  Passagerer.  Da  det 
eneste  Hotel  for  Europæere,  der  findes  i  Canton,  ikke  skal 
være  af  de  allerbedste,  og  da  man  desuden  paa  Land  er 
plaget  af  Moskitoer,  foretrak  vi  at  boe  i  den  flydende  By. 
Vi  toge  da  en  Sampan  og  roede  tilbage  til  denne.  Med  For- 
stævnene ud  imod,  hvad  man  vel  nærmest  maa  kalde  Gaderne, 
ligge  her  Tusinder  af  store  Baade  fortøjede  Side  om  Side; 
alle  Forenderne  danne  et  Slags  Fortov,  saa  at  man  meget 
vel  kan  gaae  lange  Strækninger  uden  at  behøve  nogen  Sam- 
pan.     Gaderne    ere   meget   bredere    end    iland,    da    man    der 

kun  behøver  saa  megen  Plads,  at  to  Bærestole  kunne  passere 
hinanden,  medens  der  her  maa  være  Plads  til  to  store  Baade, 
som  hver  have  en  Brede  af  10  å  12  Fod.  Vor  Forer,  en 
ung  Chineser  fra  Pir.  Melbye's  Contoir,  fodt  i  Canton,  viste 
os  til  en  smuk,  i  en  af  Hovedgaderne  liggende  Baad 
eller  Tjidung,  som  de  kaldes.  Omtrent  8  Fod  fra  Stævnen 
begynder  Huset,  i  hvilket  man  kommer  ind  gjennem  en  med 
couleurte  Glasruder  og  smukke  Gardiner  prydet  Dor.  Her  laae 
i  Række  tre  Værelser  uden  Dore  imellem,  hvert  6  å  8  Fod 
langt,  8  Fod  bredt  og  8  Fod  til  Loftet.  Paa  Siderne  stode 
Ibenholtsophaer,  smukt  indlagte  med  Marmorplader  og  Perle- 
mor. I  det  agterste  Rum,  der  skulde  benyttes  til  Spisestue, 
fandtes  desuden  et  lille  Bord.  Herfra  førte  en  Corridor  ud 
til  Kjokkenet,  og  paa  Siden  af  Corridoren  fandtes  endnu  et 
Værelse,  som  blev  taget  i  Besiddelse  af  Folkene  og  Hr.  Mel- 
bye's Tjener,  der  tjente  os  som  Kok.  Ovenover  Kjokkenet 
fandtes  endelig  et  Værelse,  hvori  Baadens  Ejer  og  hans  to 
Tjenere  sov.  Alt  var  saa  reent  og  nydeligt,  at  man  ikke 
kunde  forlange  et  bedre  Opholdssted,  og  saa  havde  man 
ovenikjøbet  den  store  Fordeel  at  være  fri  for  Moskitoerne. 
En  Ulempe  var  den  forfærdelige  Støjen  og  Larmen,  som  endog 
midt  om  Natten  herskede  omkring  os,  men  selv  iland  havde 
man    ikke  været  den  qvit. 

Selv  om  man  ikke  regner  hele  Cantons  Befolkning  til 
mere  end  een  Million,  maa  man  vist  anslaae  den  flydende 
Byes  til  idetmindste  100,000  Mennesker,  som  leve  og  døe  paa 
Vandet;  de  Fleste  have  deres  Arbejde  der,  hvad  enten  det 
nu  er  som  Færgemænd  eller  Fiskere  eller  som  omroende 
Kjøbmænd;  fra  Morgen  til  Aften,  ja  Størstedelen  af  Natten 
med,  hører  man  Raaben  og  Skrigen  fra  de  talrige  Sampaner, 
hvis  Ejere  roe  omkring  for  at  sælge  Levnetsmidler,  og,  hvis 
der  for  en  kort  Tid  ikke  skulde  være  nogen  saadan  i  Nær- 
heden, da  raabes  der  fra  de  som  Færgebaade  tjenende  Sam- 
paner,   hvis   Ejerinder   hilse   paa   hinanden,    advare    hinanden 

imod  Sammenstod  i  den  tætte  Baadvrimmel  eller  komme  op 
at  skjendes,  fordi  den  ene  for  at  vinde  Terrain  med  Baads- 
hao-en  haler  sig  op  langs  Siden  af  den  anden.  Sampanerne 
ere  Miniaturer  af  de  større  Hotelbaade;  i  Kjokkenet  agter 
anvendes  en  stor  Aare  til  Vrikning,  og  paa  det  udækkede 
Fordæk  roes  der  med  to  almindelige  Aarer,  eller  i  den  tæt- 
teste Vrimmel  anvendes  her  Baadshager  og  Bambusstokke 
til  at  stage  med.  Endnu  en  tredie  Slags  Fartøjer  maa  næv- 
nes, nemlig  de  saakaldte  »Blomsterbaade«,  meget  store,  under- 
tiden prægtig  udstyrede  Forlystelsessteder,  nærmest  svarende 
til  vore  Sangerindepavilloner.  Chineserne  ere  som  bekjendt 
meget  forlystelsessyge,  og  man  kan  roe  gjennem  lange  Gader, 
hvor  man  seer  den  ene  store  Blomsterbaad  ved  Siden  af  den 
anden.  Om  Aftenen,  naar  de  ere  smykkede  med  de  talrige 
couleurte  Lamper,  der  spejle  sig  i  Flodens  Vande,  frembyde 
disse  Gader  et  ganske  smukt  Syn. 

Efterat  vi  havde  installeret  os  i  vor  Tjidung,  var  vort 
første  Maal  Forstaden  Honam  paa  Flodens  sydlige  Bred.  Selve 
Forstaden  med  sine  4  å  6  Fod  brede  Gader,  sine  smalle, 
smudsige  Canaler,  over  hvilke  der  forer  en  Mængde  Broer  af 
Steen,  frembyder  ikke  Meget  af  Interesse,  og  vi  styrede  der- 
for strax  vore  Skridt  mod  Honam-Templerne.  Gjennem  en 
lang  Allee  og  to  store  Portbygninger,  i  hvilke  der  stod  6 
kolossale  Krigerfigurer,  c.  25  Fod  hoje,  kom  vi  til  den  forreste 
Tempelbygning,  hvori  fandtes  3  enorme  forgyldte  Figurer  af 
Buddha,  omgivne  af  18  Apostle.  Bagved  de  tre  Buddha  - 
figurer  staaer  en  Statue  af  Koon-yam,  den  Gudinde,  som 
horer  de  til  Himlen  opsendte  Bønner.  I  en  Bygning  bag 
Hovedtemplet  staaer  en  prægtig,  30  Fod  hoj,  Marmorpagode. 
I  en  af  Templets  Sidegaarde  findes  hellige  Sviin  og  Fugle, 
for  at  opfylde  et  af  Buddha' s  Bud,  som  siger,  at  Enhver  bor 
gjøre,  hvad  han  kan,  for  at  forebygge  et  levende  Væsens 
Tilintetgjørelse.  Man  maa  tilstaae,  at  Præsterne  i  Honam - 
l'inplet  gjøre  Alt,  hvad  der  staaer  i  deres  Magt,  for  at  gjøre 

Dyrene  det  saa  behageligt  som  muligt,  idetmindste  efter 
menneskelige  Begreber,  thi  jeg  har  aldrig  seet  en  saa  reen 
Svinesti.  I  en  anden  Sidegaard  fandtes  Refectoriet,  hvor 
netop  ved  vort  Besøg  henved  100  Præster  indtoge  deres  Aftens- 
maaltid,  begabede  gjennem  et  Gitter  af  den  nysgjerrige  Mængde. 
Bagved  Refectoriet  fandtes  Kjokkenet  med  nogle  meget  store 
og  smukke  Støbejernskjedler. 

Fra  Honam  gik  vi  tværs  over  Strømmen  til  det  nuværende 
europæiske  Settlement  Shameen,  der  ligger  paa  en  lille  O 
udenfor  Cantons  vestlige  Forstad.  Allerede  i  det  10de  Aar- 
hundrede  havde  Araberne  drevet  stor  Skibsfart  mellem  Can- 
ton og  det  vestlige  Asien;  de  første  Europæere  vare  Portu- 
giserne, som  i  Begyndelsen  af  det  16de  Aarhundrede  fandt 
Vej  hertil,  og  næsten  et  Aarhundrede  senere  kom  Hollænderne. 
Endelig  kom  i  Slutningen  af  det  17de  Aarhundrede  Englæn- 
derne, da  i  1684  det  ostindiske  Compagni  oprettede  et  Fac- 
tori  i  Canton.  Det  nuværende  Settlement  er  dog  ikke  ældre 
end  1859;  tidligere  var  det  en  lav,  flad  0,  der  ved  Højvande 
stod  under  Vand,  men  paa  Lord  Elgin's  Foranstaltning  blev 
denne  omdannet  til  det  nuværende  smukke  Settlement,  idet 
der  omkring  Øen  blev  bygget  en  Granitkaj,  indenfor  hvilken 
der  blev  fyldt  op;  med  sine  smukke  Alleer  og  prægtige  pa- 
ladslignende Bygninger  gjør  Shameen  et  smukt  og  behageligt 
Indtryk. 

Den  næste  Dag  brod  vi  tidlig  op  for  i  Selskab  med  en 
i  Canton  boende  Landsmand,  Apotheker  Laub,  at  besee  den 
egentlige  By.  Denne,  der  heelt  er  omgiven  af  en  Muur, 
ligger  paa  Flodens  nordlige  Bred  og  deles  ved  en  anden 
Muur  i  to  Dele,  den  gamle  By,  der  er  den  storste  og  ligger 
nordligst,  og  den  nye  By,  der  kun  indtager  det  halve  Flade- 
rum og  ligger  nærmere  Floden. 

Ordet  Canton  er  som  bekjendt  en  Forvrængning  af 
Kwang-tung,  der  af  Portugiserne  skreves  Cam-tom,  hvorfra 
Englænderne   have   taget   Navnet  Canton.     Indbyggerne   selv 

kalde  den  Kwang-tung-sang-sching.  Den  kaldes  ogsaa  Vædder- 
byen  og  Aandernes  By,  Navne,  som  hidrore  fra  gamle  Le- 
gender. Chinesiske  Forfattere  troe  at  kunne  paavise  Byens 
Existents  allerede  før  Christi  Fødsel,  men  det  er  dog  først  i 
det  tredie  Aarhundrede,  at  den  kjendes  under  sit  nuværende 
Navn. 

Murene,  der  skrive  sig  fra  det  ilte  og  13de  Aarhundrede, 
ere  omtrent  20  Fod  tykke  og  25 — 40  Fod  hoje.  Kanonerne, 
som  staae  paa  dem,  ere  gamle  og  vilde  nutildags  ikke  yde 
Byen  stor  Sikkerhed.  I  Midten  af  det  17de  Aarhundrede 
blev  Byen  efter  et  Aars  Belejring  tagen  af  Tatarerne,  der 
styrtede  Ming-Dynastiet.  Uagtet  de  to  Folk  ere  meget  sammen- 
smeltede, og  navnlig  Tatarerne  tabe  deres  egen  Nationalitet, 
er  den  gamle  By  dog  hovedsagelig  beboet  af  dem,  medens 
Chineserne  beboe  den  nye  By  og  Forstæderne. 

For  at  faae  et  Overblik  over  Canton  toge  vi  først  til  den 
5 -Etages  Pagode,  til  hvilken  man  lettest  kommer  ved  at  gaae 
paa  Muren,  en  Tour,  der  er  langt  at  foretrække  fremfor  at 
følge  de  smalle,  mørke  Gader.  Den  5 -Etages  Pagode,  der 
ligger  paa  en  Hoj  nordfor  Byen,  blev  bygget  1368  som  et 
»Palladium«  mod  onde  Indflydelser,  der  forudsattes  at  komme 
fra  denne  Kant.  Det  er  en  smuk  rødmalet  Bygning,  fra  hvis 
øverste  Etage  man  har  en  udmærket  Udsigt.  Henimod 
Whampoa  seer  man  to  mægtige  9-Etages  Pagoder  rage  i 
Vejret;  mod  Øst  ligger  »White  Cloud  mountains«;  mod  Nord 
seer  man  ud  over  en  stor  Slette,  hvorpaa  en  Mængde  Lands- 
byer ligger  spredte,  og  omtrent  en  halv  engelsk  Mil  fra  Byens 
nordlige  Port  ligger  en  muhamedansk  Moskee  med  en  Be- 
gravelsesplads, hvor  en  af  Muhamedanismens  Pionerer  i  China, 
en  Slægtning  af  den  store  Muhamed,  ligger  begravet;  han 
døde  i  Canton  629.  Under  Occupationen  1858 — 61  vare 
franske*  og  engelske  Soldater  indqvarterede  her;  nu  bruges 
den  som  Maal  for  Picknickpartier,  selv  af  Chineserne. 

Fortsættende  Touren  i  vore  Bærestole  (Befordringsmidler 
paa  Hjul  kjendes  ikke  i  Canton),  gik  vi  ned  ad  Blomster- 
Pagode-Gaden,  forbi  selve  Pagoden,  der  i  9  Etager  hæver 
sig  til  170  Fods  Højde;  den  er  ottekantet,  og  hver  Side 
maaler  16  Fod.  Kort  efter  at  have  passeret  denne  kom  vi 
ud  paa  den  gamle  Byes  Hovedgade,  Godgjorenheds-  og 
Kjærlighedsgaden,  der  gjennemskærer  hele  Byen  tra  øst  til 
Vest.  Paa  dens  Nordside  ligge  saavel  Gouverneurens  som 
den  tatariske  Generals  Yamun ,  o :  Palads.  Vicekongens 
Yamun  ligger  lidt  nordligere.  Alle  Yamun'er  kjendes  let  paa 
deres  tre  bag  hinanden  liggende  Portbygninger;  paa  den 
anden  Side  af  Gaden  findes  altid  en  hvidmalet,  sortkantet 
Muur,  for  de  lavere  Mandariners  Yamun'er  forsynet  med  en 
rød  Plet,  der  skal  forestille  Solen,  for  de  højere  Mandariners 
i  Reglen  bemalede  med  fabelagtige  Dyr  o.  Lign.  Lige  over- 
for Templerne  er  der  som  oftest  malet  en  stor  sort  Drage. 

Efter  at  have  fulgt  denne  Hovedgade  et  Stykke  drejede 
vi  atter  ind  i  de  mindre,  trange  Gader;  Cantons  Gader  ere  i 
Regelen  8  Fod  brede,  men  variere  mellem  6  og  16  Fod. 
Den  nederste  Etage  af  Husene,  der  i  Regelen  ere  byggede 
af  Muursteen,  kun  enkelte  fattige  af  Jord,  anvendes  næsten 
altid  til  Boutiker,  og  de  dertil  horende  lange  Skilte,  der 
ofte  ere  rigt  udstyrede  med  Forgyldning,  ere  saa  talrige,  at 
den  iforvejen  ikke  meget  lyse  Gade  bliver  fuldstændig  mork. 
De  Gader,  hvori  de  største  Boutiker  ligge,  ere  i  Regelen 
overbyggede.  Selvfølgelig  er  der  i  en  folkerig  By  som  Can- 
ton en  livlig  Færdsel  paa  Gaderne,  navnlig  hvor  et  Musikcorps 
udfører  Musik  eller  nogle  Marionetdukker  fremvises;  paa  saa- 
danne  Steder  er  det  umuligt  at  komme  frem,  og  ofte  maatte 
vore  Bærestole  vende  om  for  en  saadan  Trængsel. 

Efter  at  have  besøgt  den  berømte  Vandklokke,  der  be- 
staaer  af  4  over  hinanden  staaende  Bronzekar,  hvorigjennem 
en  vis  Masse  Vand  falder  i  en  vis  Tid,  lettende  en  Flyder 
med  en  inddeelt  Stang  i  den  underste,  gik  vi  til  Henrettelses- 

pladsen,  der  til  daglig  Brug  benyttes  til  at  torre  Pottemager- 
arbejde  paa.  Henrettelser  ere  ganske  hyppige,  i  Regelen 
henrettes  der  20  til  40  Forbrydere  ad  Gangen,  aarlig  5  å  1500, 
et  enkelt  Aar  endog   50,000. 

Passerende  den  prægtige  totaarnede  romersk  -  katholske 
Kathedral  vendte  vi  tilbage  til  vort  flydende  Hotel  for  efter 
et  Maaltid  og  en  halv  Times  Hvile  atter  at  gjøre  en  Runde 
i  Staden.  Denne  Gang  begyndte  vi  med  den  vestlige  For- 
stad, hvor  vi  besøgte  de  500  Aanders  Tempel,  i  hvis  Hoved- 
bygning 500  rigt  forgyldte  Gudebilleder ,  omtrent  af  et 
Menneskes  Størrelse,  ere  opstillede  i  lange  Rækker,  samt 
Silkevæverqvarteret ;  de  fleste  Silkevæverier  i  Canton  ere 
smaa  og  have  hver  kun  2  å  3  Stole. 

Herfra  gik  vi  atter  ind  i  den  gamle  By,  gjennem  det 
egentlige  tatariske  Ovarteer,  hvis  Huse  ere  smaa,  i  Regelen 
kun  eenetages,  og,  som  en  Følge  af,  at  næsten  alle  Tatarerne 
ere  Soldater,  uden  en  eneste  Boutik;  et  Særkjende  for  de 
tatariske  Kvinder  er,  at  de  i  hvert  Øre  bære  tre  Ringe,  hver 
i  sit  Hul,  medens  man  hos  de  chinesiske  Kvinder  aldrig  seer 
mere  end  een  Ring  i  hvert  Øre;  til  Gjengjæld  have  disse, 
selv  de  fattigste,  altid  Ringe  om  Ankler  og  Haandled.  De 
saa  meget  omtalte  unaturlig  smaa  Kvindefødder  seer  man 
ikke  hos  Tatarerne,  og  hos  Chineserne  kun  hos  de  mere 
velstaaende  Klasser;  det  er  et  ynkeligt  og  højst  modbydeligt 
Syn  at  see  en  Kvinde  vralte  saaledes  afsted  som  paa  et  Par 
Stylter. 

Efter  at  have  besøgt  forskjellige  Templer  og  Pagoder, 
der  alle  i  Hovedsagen  lignede  hverandre,  kom  vi  til  de  5 
Aanders  Tempel,  der  er  mærkeligt,  fordi  det  er  bygget  i 
Anledning  af  den  Legende,  der,  som  ovenfor  nævnt,  har  givet 
Byen  de  to  Navne  Væddernes  By  og  Aandernes  By.  Legen- 
den fortæller  nemlig,  at  fem  Aander  kom  til  Canton,  ridende 
gjennem  Luften  paa  fem  Væddere,  der  bleve  forvandlede  til 
Steen   og  nu  ere  opstillede  i  Templet  foran  de  fem  Aanders 

Statue.  Foran  den  Bygning,  hvori  de  staae,  findes  paa  den 
øverste  Top  af  den  Hoj,  hvorpaa  hele  Templet  ligger,  et  fiir- 
kantet  Taarn;  over  en  Aabning  i  dets  Midte  hænger  under 
et  tempellignende  Tag  en  stor  Klokke,  som  siges  at  veje 
10,000  Pd.  Da  denne  Klokke  for  omtrent  200  Aar  siden 
blev  ophængt  paa  sin  nuværende  Plads,  blev  det  spaaet,  at 
naar  engang  stærke  Toner  lød  fra  den,  skulde  en  Ulykke 
hænde  Canton.  Mærkelig  nok  ramte  en  engelsk  Kanonkugle 
Klokken  under  Bombardementet  1857  og  slog  et  Stykke  ud 
af  den.  I  samme  Tempel  findes  i  en  Sandsteensklippe  Aftryk 
af  en  gigantisk  Fod,  efter  Præsternes  Fortælling,  af  den  gud- 
dommelige Buddha's  Fod. 

Inden  det  blev  mørkt,  havde  vi  endnu  Tid  til  at  besøge 
nogle  Haver  i  Fati  paa  Flodens  sydlige  Bred.  I  Buxbom 
havde  man  her  udskaaVet  alle  mulige  Figurer  uden  derved 
at  dræbe  Planten.  Der  fandtes  Caricaturer  af  Europæere  i 
Spidskjoler,  Fisk,  Hunde,  Drager  osv. ,  Alt  ypperligt  udført. 
Forresten  var  Haven  med  sine  Canaler,  der  vare  fulde  af 
Lotusplanter,  og  sine  smukke  Kiosker  overordentlig  tiltalende. 

Næste  Morgen  tidlig  vare  vi  igjen  paa  Farten  og  besøgte 
atter  forskjellige  Templer,  af  hvilke  jeg  kun  skal  omtale 
Rædslernes  Tempel.  Her  fremstilles  ti  Scener  fra  Helvede, 
hvori  vises,  hvilke  Piinsler  man  der  har  ivente.  Alt  er  udfort 
i  Træ,  Figurerne  næsten  i  Legemsstørrelse.  I  et  Værelse 
seer  man,  hvorledes  et  Menneske  bliver  savet  over,  i  et  andet, 
hvorledes  en  glødende  Jernklokke  sænkes  ned  over  ham ;  i  et 
tredie  males  han  paa  Mølle,  i  et  fjerde  skæres  Tungen  af 
ham  osv.  Dette  Tempel  er  et  af  de  mest  besogte,  i  For- 
gaarden  findes  en  Mængde  Boder,  hvori  man  kan  kjobe  smaa, 
med  Bønner  beskrevne  Papirsstumper ,  som  den  Troende 
brænder  foran  Gudebilledet  i  Templets  Hovedhal  for  at  slippe 
for  alle  disse  Piinsler.  Efter  Chinesernes  Mening  findes  der 
forresten  ogsaa  en  anden  Maade  at  undgaae  dem  paa,  nemlig 
ved  at  underkaste  sig  dem  i  levende  Live.    Grove  Forbrydere 

blive  derfor  ofte  martrede  ihjel  af  pur  Menneskekærlighed; 
vor  Fører  fortalte  saaledes,  at  for  14  Dage  siden  var  en 
Kvinde,  der  var  dømt  til  Døden  for  Ægteskabsbrud,  bleven 
henrettet  paa  følgende  barbariske  Maade :  hun  blev  bunden 
med  udstrakte  Arme  til  et  Trækors  og  Øjenbrynene  huggede 
af  hende  med  et  Sværd  ;  dernæst  afhuggedes  Brysterne,  saa 
Armene,  og  endelig  dræbtes  hun  ved  et  Stød  i  Hjertet. 

Vi  besøgte  dernæst  Kung-iin,  o:  den  Bygning,  hvori 
Examinerne  for  at  blive  Mandarin  aflægges.  I  fiere  bag 
hinanden  liggende  store  Bygninger  fandtes  de  forskjellige 
Sale,  hvori  Studenternes  Afhandlinger  bedømmes,  og  udenfor 
en  heel  By  af  Studereværelser,  der  i  lange  Rækker  ligge  ved 
Siden  af  hinanden.  Her  bliver  Studenten  indespærret  i  et 
Rum,  der  kun  er  4  Fod  bredt,  6  Fod  dybt  og  8  Fod  højt, 
uden  at  maatte  communicere  med  Nogen,  førend  hans  Af- 
handling er  færdig.  Naar  der  findes  Studenter,  holdes  her 
strengt  Vagt,  mindre  for  at  vaage  over  Studenterne  end  over 
Bedømmerne,  som  ikke  ere  utilbøjelige  til  at  tage  imod  Be- 
stikkelser. Til  den  sidst  afholdte  Examen  havde  der  indstillet 
sig  10,000  Studenter,  hvoraf  kun  80  bleve  antagne  til  Man- 
dariner af  den  gule  Knap  (4de  Klasse);  af  disse  bliver  Nr.  1 
strax  uden  videre  Examen  Mandarin  af  den  hvide  Knap  (3 die 
Klasse),  medens  de  øvrige  endnu  maae  underkaste  sig  en 
Examen  i  Peking  for  at  opnaae  denne  Grad.  For  at  blive 
Mandarin  af  den  blaa  (2den  Klasse)  og  den  røde  Knap  (iste 
Klasse)  fordres  som  bekjendt  yderligere  Examiner;  forresten 
er  hver  af  de  4  nævnte  Klasser,  hvoraf  idetmindste  den  laveste 
ligefrem  kan  kjøbes,  deelt  i  flere  Underklasser. 

Efter  endnu  at  have  besøgt  Fængslerne,  udenfor  hvilke 
de  mindre  farlige  Forbrydere  gik  omkring  med  Lænker  om 
Arme  og  Been  og  tiggede,  gik  vi  ombord  paa  Dampskibet 
»Pervan«,  der  tidlig  næste  Morgen  bragte  os  til  Hongkong. 

Samme  Aften  var  jeg  sammen  med  et  Par  Europæere  og 
to   Mandariner    til    en    ægte    chinesisk   Middag.      Af  de    100 

Retter  Mad,  der  indtoges  i  2  Afdelinger,  mellem  hvilke  man 
rog  Opium  og,  om  jeg  saa  maa  sige,  hvilede  sig  lidt,  skal 
jeg  nævne :  Kylling  med  Hajfinner,  moset  Kylling  med  Fugle- 
reder, stuvede  Fiskesener,  stegte  Søsnegle,  stuvede  Frøer, 
kogt  Liliefrø,  kogt  Fiskemave  osv. ,  medens  der  dog  ogsaa 
fandtes  nogle,  idetmindste  i  mine  Øjne  mere  civiliserede 
Retter,  som  Vildsviin  med  krydrede  Æg,  Vagtler  i  Fricassée, 
Bekkasiner  i  Mælk  foruden  en  Masse  Frugter.  Jeg  maa  til- 
staae,  at  Chineserne  forstaae  at  leve  godt;  de  allerfleste  Retter 
vare  velsmagende  i  Modsætning  til  de  japanesiske  Retter,  som 
foruden  af  Vegetabilier  mest  bestaae  af  halvraadden  Fisk. 
Jeg  troer  aldrig,  jeg  vilde  gjentage  det  japanesiske  Maaltid, 
som  jeg  indtog  i  Yokohama,  hvorimod  jeg  med  største  Smag 
atter  skulde  spise  de  fleste  af  de  Retter,  som  vi  den  Aften 
fik  i  Hongkong. 

Den  næste  Morgen,  den  8de  November,  overrakte  Hong- 
kongs Beboere  Professor  Nordenskiold  en  Adresse,  hvori  de 
udtrykte  deres  Anerkjendelse  af  hans  Rejse.  Samme  Dags 
Aften,  vor  sidste  i  Hongkong,  gav  Gouverneuren,  Sir  Pope 
Hennessee,  en  stor  Fest  for  Expeditionens  Medlemmer,  og 
næste  Morgen,  den  9de  November,  forlod  »Vega«  Hongkongs 
Rhed  og  var  snart  atter  ude  i  Nordostmonsunen,  der  i  nogle 
Dage  rask  førte  os  Syd  paa  mod  Borneo.  Den  14de  No- 
vember paa  omtrent  8°  N.  Br.  blev  Monsunen  imidlertid  saa 
svag,  at  Dampen  maatte  sættes  op,  alt  Andet  end  en  Be- 
hagelighed, da  Maskinen  opvarmede  hele  Skibet,  saa  at  Lukaf- 
erne selv  om  Natten  havde  en  Temperatur  af  indtil  30 °  C, 
hvilket  er  lidt  for  meget  for  et  Soveværelse. 

Den  17de  November  om  Formiddagen  stode  vi  ned  langs 
Labuans  Vestkyst  og  gik  omtrent  ved  Middagstid  ind  i  det 
sydlige  Indløb,  paa  hvis  sydlige  Side  Palmerne  paa  Bruni 
Bluff  og  Moari  Øen  stode  i  herlige,  skyggefulde  Grupper; 
bagved  laae  Borneos  mørke  Bjerge,  over  hvilke  imod  Øst  det 
13,700  Fod  høje  Kini  Balu  (den  chinesiske  Enke)  hævede  sin 

afstumpede  Kegletop  i  Vejret.  Staaende  udenom  allé  Smaa- 
oerne,  der  ligge  sydfor  Labuan,  naaede  »Vega«  Kl.  2  Vic- 
toria Havnen,  hvor  der  ankredes.  Under  Nordostmonsunen 
er  her  meget  varmt;  men,  da  Sydvestmonsunen  endnu  ikke 
var  ophørt  paa  disse  Breder,  ligger  man  meget  godt  inde  i 
Havnen.  Paa  Nordsiden  af  denne  ligger  den  europæiske  By 
eller  snarere  den  chinesiske,  thi  de  faa  Europæere,  som  boe 
her,  have  kun  et  Par  Contoirbygninger  her,  medens  deres 
Boliger  ligge  noget  fra  Stranden  oppe  paa  nogle  smaa  Hojder, 
hvorimod  man  langs  Stranden  seer  hele  den  chinesiske  Bazar, 
hvori  findes  flere  ret  smukke  Boutiker.  Rundt  omkring 
Bugten  ligge  i  flere  Grupper  de  malaiske  Huse,  der  altid  ere 
byggede  paa  Pæle,  saa  at  Gulvet  i  Husets  eneste  Etage  er 
et  Par  Fod  hævet  over  den  fugtige  Jordbund;  dette  er  ogsaa 
Tilfældet  med  Europæernes  Huse. 

Det  Vigtigste  ved  Labuan  er  imidlertid  Kulminerne  paa 
Øens  Nordspids,  og  flere  Udflugter  bleve  ogsaa  foretagne 
dertil.  Paa  Ponyer,  øens  bedste  Befordringsmiddel,  red  vi  fra 
Byen  op  ad  en  bred  Vej,  langs  hvis  Sider  en  Mængde  hin- 
duiske og  malajske  Huse  laae  i  Skyggen  af  Palme-  og  Mango- 
træer. Kort  efter  passerede  vi  det  smukke  Gouvernementshuus, 
der  er  omgivet  af  en  herlig  Park,  samt  Øens  Kirke,  en  smuk 
lille  Træbygning.  Efter  at  have  passeret  endnu  et  Par  euro- 
pæiske Boliger  kom  vi  til  Barakkerne,  hvor  Øens  Politistyrke 
(c.  50  Malajer)  boe,  og  vare  først  da  rigtig  udenfor  Byen. 
Den  første  og  længste  Deel  af  den  2  danske  Miil  lange  Vej 
er  temmelig  trist,  da  Landskabet  endnu  bærer  friske  Spor  af 
en  voldsom  Ildebrand,  som  rasede  for  et  Par  Aar  siden,  og 
som,  da  den  indtraf  efter  9  Maaneders  Tørke,  anrettede  en 
voldsom  Skade;  over  det  tætte  Junglekrat  hæve  talrige,  nogne, 
halv  forkullede  Træstammer  sig  i  Vejret,  undertiden  over 
100  Fod  høje;  kun  yderst  faa  have  undgaaet  Flammerne. 
Kun  i  Nærheden  af  de  smaa  Landsbyer  seer  det  lidt  mere 
smilende   ud;   her   findes  Sukkermarker  og  Bananplantningcr, 

og  her  moder  man  ogsaa  hyppigere  Folk,  mest  Malajer,  der 
som  Hilsen  bedække  hele  Ansigtet  med  den  flade  Haand, 
muligviis  en  mislykket  Efterligning  af  militair  Honneur. 
Alle  ere  bevæbnede  med  Sabel,  som  de  bruge  deels  for  at 
bane  sig  Vej  gjennem  det  tætte  Krat,  deels  som  Forsvar 
mod  Vildsvinet,  Øens  eneste  vilde  Dyr.  Af  og  til  møder 
man  klodsede  Kærrer,  trukne  af  en  Slags  Bøfler;  hver  Gang 
en  saadan  Kærre  passerer  en  af  de  ved  Vejen  liggende  Vand- 
pøle, spændes  Boflen  fra  og  faaer  en  kort  Tid  Lov  at  vælte 
sig  i  det  smudsige,  leerblandede  Vand. 

Den  sidste  Deel  af  Vejen  til  Kulminerne  gaaer  gjennem 
flere  store  Skove  og  er  langt  behageligere,  deels  fordi  Na- 
turen her  er  friskere,  deels  paa  Grund  af  Skyggen,  som 
er  yderst  velgjorende  efter  en  Times  Ridt  i  en  stegende  Sol- 
hede. Efter  at  være  kommen  igjennem  Skoven  passerer 
man  Gangarafloden,  som  lober  gjennem  en  stor  Mangrovesump, 
der  naaer  heelt  ud  til  Havet.  Udenfor  Flodens  Munding  er 
Stranden  ved  Ebbetid  tor  et  temmelig  langt  Stykke  ud,  og 
Malajerne  benytte  sig  heraf  til  at  samle  Muslinger;  hver  Gang 
jeg  passerede  dette  Sted,  sad  der  altid  en  Snees  Stykker, 
undertiden  i  Vand  til  Halsen,  for  at  grave  i  Sandet  efter 
disse  Dyr. 

Lidt  forbi  Gangarafloden  begynder  Vejen  at  gaae  opad 
det  c.  400  Fod  høje  Højdedrag,  hvori  Kulminerne  findes.  De 
fleste  af  Arbejderne  ere  Chinesere,  og  deres  Boliger  ligge 
nedenfor  Højen,  næsten  skjulte  af  mægtige  Palmer,  hvis 
prægtige  Kroner  ere  i  Niveau  med  Vejen,  hvorpaa  vi  ride; 
længere  fremme  passere  vi  de  faa  engelske  Arbejderes  Boliger 
og  komme  yderst  ude  paa  Øens  Nordostspids  til  Inspecteurens 
Bolig.  Herfra  har  man  en  smuk  Udsigt  over  Havet.  Neden- 
for vore  Fødder  ligger  Port  Raffles,  den  Bugt,  hvori  Skibe, 
der  skulle  tage  Kul,  gaae  ind.  En  stor  Bro  er  her  bygget, 
og  fra  denne  fører  en  noget  over  en  Fjerdingvej  lang  Jern- 
bane   op    til   Minerne.      Mod   Nordvest   findes   den   maleriske 

lille  koukong  Bay,  paa  den  anden  Side  af  hvilken  Bethune 
Head  falder  stejlt  af  mod  Havet.  Ogsaa  her  findes  smukke 
Palmegrupper  og  i  Dalen  omkring  Chineserbyen  smukke  vel- 
dyrkede  Haver,  i  hvilke  som  sædvanlig  Bananernes  prægtige 
store  Blade  falde  mest  i  Øjnene.  Endelig  sees  paa  den 
anden  Side  af  Havet  Borneos  palmebedækkede  Kyst.  Efter 
at  have  indtaget  nogle  Forfriskninger  efter  den  varme  Ride- 
tour rettede  vi  vore  Skridt  mod  Minerne.  Desværre  var  der 
ikke  Meget  at  see  i  nærværende  Stund,  da  Arbejderne  for  3 
Maaneder  siden  maatte  standses  paa  Grund  af  Pengemangel, 
og  begge  Skakterne,  af  hvilke  den  ene  er  600  Fod  dyb, 
ere  nu  næsten  fyldte  med  Vand. 

Da  England  i  1847  fik  Øen,  lovede  man  sig  Meget  af 
Kullagene,  der  paa  flere  Steder  traadte  frem  paa  Jordover- 
fladen, og  endnu  i  1864  udførtes  der  15,600  Tons,  men  dette 
betragtedes  ogsaa  som  et  overordentlig  heldigt  Aar.  Flere 
Compagnier  have  senere  forsøgt  at  drive  dem,  men  have 
maattet  opgive  det,  det  ene  efter  det  andet.  Professor  Norden- 
skibid  samlede  ved  Minerne  endeel  Væxtforsteninger,  og 
dermed  var  Hensigten  med  vort  Besøg  paa  Labuan  naaet 

Den  2 1  de  November  forlod  »Vega«  Victoria-Havnen  og 
stod  vestefter,  i  Begyndelsen  kun  langsomt  paa  Grund  af 
Sydvestmonsunen.  Da  næsten  hele  vort  Maskinpersonale  stod 
paa  Sygelisten,  toge  vi  paa  Labuan  to  chinesiske  Fyrbødere 
ombord;  men  selv  de  maatte  efter  3  Dages  Forløb  melde  sig 
syge.  Endelig  hørte  Sydvestmonsunen  op,  og  efter  et  Par 
Dages  Stille  fik  vi  atter  Nordostmonsunen;  den  hjalp  os  godt 
frem  mod  den  stærke  Strøm,  der  undertiden  løb  med  over  2 
Miles  Fart.  Den  28de  November  om  Aftenen  ankrede  »Vega* 
paa  Singapores  Rhed. 

1  Singapore  paa  vor  Rejses  sydlige  Punct  vare  vi  accurat  paa 
samme  Længdegrad,  den  I03die  fra  Greenwich,  som  da  vi  15 
Maaneder  tidligere  befandt  os  paa  vor  nordligste  Bredegrad  ved 
Cap  Tschelj uskin.  Denne  særlige  Betydning  —  som  et  Vende- 
punct  —  som  Singapore  saaledes  havde  for  os,  var  dog  kun 
en  enkelt  af  de  mange  Interesser,  som  knytte  sig  til  denne 
By.  Var  end  Befolkningen  i  Hongkong  blandet  og  broget, 
saa  var  dette  dog  Intet  mod  Singapore,  der  saa  at  sige  er 
Centrum  for  hele  det  malajiske  Archipelag,  den  vigtigste  Han- 
delsplads og  tillige  Anløbsplads  for  de  Masser  af  Skibe,  som 
fare  mellem  Europa  og  Asiens  Østkyst.  Paa  Rheden  finder 
man  derfor  alle  Europas  søfarende  Nationer  repræsenterede, 
medens  man  i  Land  finder  en  rig  Variation  af  alle  Østens 
Racer  og  en  Masse  forskjellige  Religioner  og  Sprog.  Natur- 
ligviis  ere  Regjeringspersonalet,  Garnisonen  og  de  vigtigste 
Kjøbmænd  Engelskmænd,  men  Hovedmassen  af  Befolkningen 
er  Chinesere,  blandt  hvilke  findes  nogle  af  de  rigeste  Kjøb- 
mænd, Agerdyrkere  i  det  Indre  af  Øen  samt  Daglejere.  De 
indfødte   Malajer   ere    mest   Fiskere   eller   fortjene  deres  Brød 

som  Færgemænd  og  Konchyliesælgere.  Portugisere  fra  Ma 
lakka  findes  i  stor  Mængde  som  Handelsbetiente  eller  Smaa- 
handlende.  Endvidere  findes  der  en  Masse  Kling's  fra  For- 
indien, hvilke  danne  Hovedstyrken  af  den  muhamedanske 
Befolkning,  samt  Arabere,  der  som  oftest  ere  Smaahandlende 
eller  Værtshuusholdere.  Alle  Tjenere  og  Vaskermænd  ere  Ben 
galer,  og  endelig  findes  der  nogle  faa  persiske  Kjobmænd, 
saa  at  næsten  alle  Østens  Nationer  ere  repræsenterede. 

En  Ulempe  ved  Singapores  Rhed  er,  at  man  tvinges  af 
det  grunde  Vand  til  at  ligge  temmelig  langt  fra  Land;  men 
paa  dette  Forhold  bodes  der  ved  den  store  Masse  af  Sampa- 
ner eller  Færgebaade,  der,  undertiden  roede  af  6  Mand,  hur- 
tig bringe  Passagererne  til  og  fra  Land.  Af  disse  Baade  finder 
man  hver  Morgen  Skibet  omringet,  og  fra  alle  Sider  høres  en 
Skrigen  og  Raaben  for  at  hverve  Passagerer;  med  denne 
Raaben  blander  sig  Konchyliesamlernes.  Med  deres  smaa, 
som  oftest  af  en  Træstamme  udhulede  Baade,  der  ere  fyldte 
med  de  smukkeste  Konchylier,  indfinde  de  sig  tidlig  om  Mor- 
genen ved  Skibet,  og,  saasnart  man  seer  ud  over  Relingen, 
modtages  man  af  et  Chor  af  Stemmer:  »Sar,  I  am  a  very 
good  man,  very  cheap «  osv.  I  Reglen  afsluttes  dog  Kjobene 
for  en  Tiendedel  af,  hvad  Sælgeren  har  forlangt  for  sine  Va- 
rer; desuden  kommer  der  ogsaa  Hinduer  ombord  for  at  sælge 
Kaschmirshawier,  Ibenholt-  og  Cedertræesskrin  o.  Lign.,  saa 
at  Kobryggen  under  Mandskabets  Fritid  lignede  et  stort 
Marked. 

Men  morsommere  og  mindre  trættende  end  alle  disse 
Folk  ere  de  smaa  malajiske  Drenge,  som  i  smaa  Baade  kom- 
me paa  Siden  af  Skibet  for  at  vise  deres  Færdighed  i  Dyk- 
ning. Kaster  man  en  lille  Mønt  ud,  da  roe  alle  Baadene  med 
de  smaa  Pagaiaarer  hen  mod  Stedet,  hvor  den  faldt,  og  een, 
to,  tre,  ere  alle  Drengene  paa  Hovedet  i  Vandet,  og  ufejl- 
barlig viser  en  af  dem  sig  strax  efter  med  Mønten  i  Haan- 
den;  Alle  klattre  nu  atter  op  i  Baadene  efter  at  have  bjerget 

de  omkringdrivende  Aarer  og  følge  med  Opmærksomhed 
alle  Armbevægelser,  som  kunne  antyde,  at  en  anden  Mont 
bliver  kastet.  Imidlertid  ere  de  ikke  ledige;  medens  de  med 
Hænderne  manovrere  Aarerne,  anvende  de  Fødderne  til  at 
ose  det  Vand  ud  af  Baaden,  som  kom  ind,  da  de  klattrede 
op.  Naar  de  mærke,  at  man  har  seet  nok  af  denne  Kunst, 
tilbyde  de  sig  at  dykke  under  Skibet  eller  at  kæntre  med 
Baaden.  Dette  Sidste  seer  ganske  morsomt  ud;  paa  engang 
vende  alle  Baadene  Kjolen  ivejret,  og  de  nedenunder  lig- 
gende Drenge  strække  Armene  op  og  tromme  med  Hænderne 
paa  Bunden  af  deres  Fartøj ;  efter  et  Minuts  Forløb  dukke  de 
op,  kæntre  Baaden  om  igjen,  springe  op  i  den,  og  nu  gaar  Øs- 
ni  ngen  baade  med  Hænder  og  Fodder,  saa  at  Baaden  i  min- 
dre end  et  Minut  atter  er  læns.  Fra  deres  tidlige  Barndom 
drive  de  denne  Forretning  og  uddanne  sig,  samtidig  med  at 
de  tjene  Penge,  til  duelige  Dykkere,  hvilke  i  stor  Scala  an- 
vendes til  at  rense  Skibenes  Bund.  Under  vort  Ophold  i 
Singapore  havde  vi  hver  Dag  Dykkere  nede  for  at  skrabe 
Bunden  reen;  et  Bræt  hang  udenbords  i  Vandfladen,  og  her- 
paa  hvilede  de  sig  mellem  hver  Dykning. 

Hvor  afvexlende  Synet  af  den  af  europæiske  Skibe,  ma- 
lajiske Prauer  og  chinesiske  Junker  opfyldte  Rhed  end  er,  saa 
lokker  dog  Staden  med  sine  store,  prægtige  europæiske  Byg- 
ninger, sine  chinesiske  Basarer  og  sine  Kirker,  Moskeer  og 
hinduiske  Templer  snart  den  Rejsende  iland.  Over  Staden 
knejser  Fortet  med  sine  Barakker  paa  Toppen  af  en  circa  300 
Fods  Høj.  Fra  dets  Flagstang  lyser  om  Xatten  et  klart  Fyr 
ud  over  Rheden,  og  om  Dagen  signaleres  herfra  forbisejlende 
og  ankommende  Skibe.  Nedenfor  Fortet  ligger  det  europæi- 
ske Ovarteer  med  et  Par  smukke  Kirker,  en  prægtig  Museums- 
bygning og  alle  de  af  herlige  Haver  omgivne  Beboelseshuse. 
Mellem  disse  og  Stranden  løber  en  bred  Allee,  der  er  Sta- 
dens vigtigste  Promenadeplads,  og  her  udfoldes  al  Luxus  i 
den  kølige  Skumringstid.     Under  vort   Ophold  gav  det  74de 

højlandske  Regiments  Musikcorps,  der  nu  efter  1 1  Aars  Fra- 
værelse fra  England  skulde  vende  hjem,  en  Afskedsconcert  paa 
den  store,  ved  ovennævnte  Allee  liggende  Paradegrund,  og 
ved  denne  Lejlighed  viste  hele  Singapores  Befolkning  sin 
Rio-dom  og  Luxus.  Alleen  udfor  Paradegrunden  var  fyldt 
med  prægtige  europæiske  Equipager,  hvorfra  Stadens  Damer 
i  elegante  Toiletter  hørte  paa  de  højlandske  Sækkepiber,  og 
mellem  dem  færdedes  europæiske  Ryttere  paa  smukke  arabi- 
ske og  persiske  Heste  sammen  med  den  rige  chinesiske  Kjøb- 
mand  i  sin  Gig,  trods  sine  Millioner  klædt  i  samme  tarvelige 
Dragt  som  hans  yngste  Handelsbetjent.  Om  Dagen  i  den 
brændende  Solhede  er  Alleen  næsten  tom,  man  seer  kun  Ar- 
bejderne ved  Stranden,  hvor  Ebbe  og  Flod  ganske  praktisk 
benyttes  til  at  losse  Steen,  idet  de  malajiske  Prauer  ved  Høj- 
vande gaae  saa  langt  ind  som  muligt  og  kaste  deres  Steenlast 
i  Havet;  ved  Lavvande  gaae  Arbejderne  da  paa  tør  Strand  ud 
til  Bunkerne  og  slæbe  dem  iland,  førend  næste  Højvande  ind- 
træder, og  spare  saaledes  alle  Anlæg  af  Kajer  eller  Tillæg- 
ningsbroer. 

Vestfor  og  nordfor  det  europæiske  Qvarteer  ligge  de  chi- 
nesiske Basarer,  der  fremfor  de  malajiske  Boder  udmærke  sig 
ved  Billighed,  og  mange  engelske  Varer  faaes  her  til  omtrent 
samme  Priis  som  i  selve  England  Udenfor  den  egentlige  By 
ligge  lange  Forstæder  af  chinesiske  og  malajiske  Hytter,  og 
udenfor  disse  kommer  man  til  et  veldyrket  Land.  Chineserne 
have  for  Størstedelen  bortryddet  Junglekrattet  for  at  benytte 
Jorden  til  Agerbrug;  tidligere  var  Krattet  Tilholdssted  for  en 
Mængde  Tigre,  og  for  ikke  mange  Aar  siden  regnede  man, 
at  een  chinesisk  Agerdyrker  om  Dagen  blev  dræbt  af  Tigrene: 
nu  ere  disse  udryddede  fra  Øen,  men  af  og  til  svømmer  dog 
en  enkelt  over  det  smalle  Stræde  mellem  Malakka  og  Singa- 
pore Øen,  men  m;ia  inden  ret  lang  Tids  Forløb  bøde  derfor 
med  sit  Liv. 

Her,  udenfor  Byens  Larm  have  de  rige  Privatmænd  deres 
Villaer,  omgivne  af  prægtige  Haver;  her  behoves  ikke  Driv- 
huse, i  det  herlige  Klima  trives  Alt,  selv  den  mest  folsomme 
Plante,  i  det  Frie,  og  vi  Nordboer  fole  os  som  i  et  kolossalt 
Drivhuus.  Mellem  Palmerne  titte  undertiden  smaa  smagfulde 
Kiosker  frem,  og  rundt  om  i  Haven  findes  Springvand  og 
Canaler,  hvorpaa  den  pragtfulde  Victoria  regia  spreder  sine 
mægtige  Blade,  medens  den  hvide  Blomst  langt  overstraaler 
sin  Xabo,  Lotusblomsten. 

Den  4de  December  om  Morgenen  lettede  »Vega«  An- 
ker, og  passerende  Raffles  Fyrtaarn,  hvis  hvide  Bygninger 
ligge  malerisk  paa  en  af  Palmer  bevoxet  Skraaning,  stode  vi 
atter  nordpaa  gjennem  Malakkastrædet.  Vejret  vedblev  at 
være  smukt,  men,  da  det  var  stille,  føltes  de  30  Gr.  i  Skyg- 
gen stærkt.  Ligesom  i  Singapore  havde  vi  her  hver  Aften 
stærk  Lynild  1  Horizonten,  men  ingen  Torden  hørtes.  Da 
vi  kom  nordligere  op  i  Strædet,  blev  Vejret  mindre  stadigt, 
og  fra  alle  Sider  fik  vi  Byger,  der  forst  den  8de  antoge  en 
mere  stadig  Charakteer  og  næsten  udelukkende  kom  fra  Øst. 
Denne  østlige  Vind  fulgte  os  nu  i  nogle  Dage,  navnlig  om 
Natten  ledsaget  af  stærke  Regnskyl,  men  Vinden  var  svag, 
saa  at  vi  forst  den  14de  fik  Bassas  Fyr  ved  Ceylons  Sydostkyst 
isigte.  Næste  Morgen  stode  vi  langs  Ceylons  herlige  Sydkyst 
vesteri  mod  Pt.  de  Galle,  i  hvis  Havn  vi  ankrede  Kl.  3  Efterm. 

Det  er  nu  hævet  over  al  Tvivl,  at  Galle  er  Bibelens  Tar- 
sis,  hvorfra  Salomon  hentede  Guld,  Elfenbeen  og  ædle  Stene. 
Galle  var  allerede  dengang  en  Handelsplads  af  stor  Vigtig- 
hed, og  som  saadan  har  den  længe  holdt  sig.  Hertil  bragte 
(  istasiens  Folk  deres  Varer  for  at  handle  med  Araberne,  og, 
da  senere  Europæerne  kom  i  Besiddelse  af  Pladsen,  var  den 
det  vigtigste  Udskibningssted.  Voldene,  som  omgive  den 
europæiske  Del  af  Staden,  ere  Levninger  fra  Portugisernes 
Tid,  medens  deres  Efterfølgere,  Hollænderne,  der  mere  vare 
Handelsmænd    end    Krigere,    have    efterladt   sig    Minder  af  en 

mere  fredelig  Natur;  vel  have  de  bygget  de  Batterier,  som 
beherske  Havnen,  thi  Portugiserne,  som  ikke  ventede  sig  en 
Fjende  fra  Sosiden,  havde  ladet  denne  fuldstændig  aaben, 
men  forresten  gjenkjender  man  bedre  den  tidligere  holland- 
ske Coloni  paa  de  de  store,  solide  Huse,  de  prægtige  Alleer, 
som  overskygge  Gaderne  i  Fæstningen,  og  de  talrige  Cana- 
ler.  For  Øjeblikket  staaer  Pt.  de  Galle  som  Udførselsstad  langt 
tilbage  for  Colombo,  der  ligger  nærmere  ved  Kaffeplantagerne 
og  Caneeldistricterne.  Der,  hvor  Hollænderne  tidligere  ladede 
deres  Skibe  med  rige  Caneellaster,  udskibes  nu  kun  Kokos- 
nødder; hele  den  sydvestlige  Deel  af  Øen  er  nemlig  saa  tæt 
bevoxen  med  Kokospalmer,  at  det  seer  ud  som  en  eneste  stor 
Skov. 

Pt.  de  Galles  Existents  beroer  nu  væsentligst  paa,  at  den 
anlobes  af  alle  Paquetter  til  Ostasien,  og  den  største  Deel  af 
P>efolkningen  lever  af  at  falbyde  alle  Slags  Curiositeter  til 
Passagererne.  Fra  det  ( Jjeblik,  en  Damper  lader  sit  Anker 
falde  i  Havnen,  til  det  Øjeblik,  da  Falderebstrappen  løftes  op, 
opfyldes  i  Pt.  de  Galle  den  Handlendes  Sind  kun  af  een 
Tanke :  de  flydende  Bygninger  have  Passagerer,  og  de  være 
hvilkesomhelst,  Rupees  maae  de  have,  og  det  er  det  Eneste, 
han  bryder  sig  om;  for  at  sikkre  sig  disse  Rupees  tager  han 
ikke  i  Betænkning  at  forlange  hundrede  Gange  Værdien  af 
sine  Varer,  hvad  enten  disse  nu  bestaae  af  ædle  Stene,  ud- 
skaarne  Sager  af  Skildpadde,  Ibenholt  eller  Elfenbeen,  indiske 
Broderier  eller  Hvadsomhelst. 

Skibet  er  øjeblikkelig  omringet  af  de  mærkværdige  sin- 
ghalesiske Baade,  der  bestaae  af  en  udhulet  Træstamme,  paa 
hvis  ene  Side  et  Stykke  Træ  af  Form  som  en  mindre  Baad 
og  baaret  af  to  Bomme  flyder  paa  Vandet  og  tjener  til  Lige- 
vægtens Vedligeholdelse.  Som  Beviis  paa,  hvorledes  Hande- 
len drives  her,  alt  Andet  end  til  Fordeel  for  de  godtroende 
l'assagerers  Lommer,  skal  jeg  anføre  følgende  Scene:  »Ver 
pine    ish   stone   Sar!   —  Sar   no    buy?  —  Moon    ish   stone  — 

Cat's  eye  —  Sapphire  —  Rub)-  —  How  much  give  Sar?  — 
Sar  I  telling  true  -  -  neber  tell  lie  —  I  ver  good  man  Sari 
one  gentleman  he  buy  me  two  hundred  pound  worth  ish 
stone  —  Sar  gib  twenty  pound,  take  this  sapphire  —  No? 
gib  ten  Pound  —  Five  pound  Sar  —  Last  price  Sar.  Sar  — 
sav  two  pound?  No!!!  Ver  well  Sar,  sav  one  pound  ten 
—  og  det  godtroende  Offer  betalte  1  Pd.  Sterl.  10  sh.  for 
et  Stykke  Glas,  som  ikke  var   1   sh.  værd. 

Det  er  en  Selvfolge,  at  disse  Kjobmænd  ere  af  alle  mu- 
lige Racer,  ligefra  Malajen  og  Chineseren  til  Araberen  og  Kasch- 
mir-Kjobmanden,  foruden  de  indfodte  Singhalesere,  der  kjen- 
des  paa  de  store  Skildpaddeskamme,  hvormed  selv  Mændene 
stryge  deres  lange  Haar  tilbage  og  fæste  det  i  Nakken. 

Næppe  har  Nogen  været  to  Dage  i  Pt.  de  Galle  uden 
at  gjore  en  Udflugt  til  Wakwella,  en  smukt  beliggende  Re- 
stauration omtrent  5  engelske  Miil  fra  Fortet.  Gjennem  en  af 
dettes  Porte  kjorer  man  ud  paa  det  store  Glacis,  bag  hvilket 
den  katholske  Kirkes  to  Taarne  rage  op  mellem  Palmerne 
paa  Toppen  af  en  Høj.  Vejen  gaaer  dernæst  gjennem  den 
Deel  af  Byen,  som  bedst  kan  betegnes  som  den  asiatiske,  idet 
nemlig  alle  Nationer  her  boe  mellem  hverandre.  Denne  Deel 
af  Byen  er  fra  Havnen  fuldstændig  skjult  af  Palmer,  saa  det 
er  med  Overraskelse,  at  man  her  finder  den  folkerigeste  og 
storste  Deel  af  Pt.  de  Galle,  som  man  hidtil  har  troet  indesluttet 
af  Fortets  Mure.  Vejen  snoer  sig  nu  mellem  Riismarker,  Ba- 
nanplanteringer, Skove  af  Kokos-  og  Arecapalmer,  indtil  man 
efter  tre  Ovarteers  Kjorsel  kommer  til  den  stejle  Vej,  der  forer 
op  til  Bungalowen,  hvorfra  man  har  den  mest  henrivende 
Ldsigt  mod  Nord.  Den  frembyder  den  mest  maleriske  Blan- 
ding af  Skov  og  So,  Slette  og  Bjerg.  Gindura  Floden  snocr 
sig  mellem  gronne  Riismarker,  og  i  Baggrunden  sees  Haycock, 
et  isoleret  Bjerg  i  den  sydlige  Provinds;  men  desværre  var  Luf- 
ten under  vort  Ophold  paa  Ceylon  ikke  klar  nok  til,  at  man 
fra  Wakwella  Bungalow  kunde  see  den  beromte  Adams  Peak. 

Fra  Wakwella  kjører  man  langs  Flodens  Bredder  gjennem 
Sletten,  dernæst  gjennem  Skove  af  Kokospalmer  og  Brod- 
frugttræer  til  Caneelplantagen  ved  Gindura,  hvorfra  Vejen 
gaaer  langs  Stranden  tilbage  til  Fortet.  Denne  Vej,  der  forer 
til  Colombo,  er  i  hele  sin  Længde,  70  engelske  Miil,  bog- 
stavelig talt  en  Allee  af  Palmer,  og  næppe  kan  man  tænke 
sig  en  smukkere  Tour,  om  den  end,  trods  Vegetationens 
Rigdom  og  Pragt,  i  Længden  bliver  noget  eensformig  og 
trættende.  Mellem  Palmerne  findes  den  rigeste  tropiske 
Underskov,  ofte  prydet  med  store,  glimrende  Blomster  og 
saa  at  sige  overspændt  med  et  Net  af  frodige  Slyngplanter. 
Spraglede  Fugle  flyve,  fra  Green  til  Green,  og  smaa  lysegrønne 
Fiirbeen  løbe  over  Vejen  eller  op  ad  Træerne,  medens  den 
stygge,  men  uskadelige  Leguan,  som  man  undertiden  skulde 
troe  er  halvtam,  langsomt  kryber  bort  fra  Landevejen  for  at 
lade  Vognen  passere,  hvæsende  fra  sit  Tilholdssted  i  det 
tætte  Buskads.  Undertiden  faaer  man  i  Forbifarten  et  Glimt 
af  det  indre  Land  at  see,  de  mægtige  Hoje,  som  danne  det 
bjergrige  Parti  omkring  Candy,  og  stundom  i  Baggrunden 
Adams  Peaks's  hemmelighedsfulde  Top.  Saa  langt  tilbage  i 
Tiden,  som  man  kjender  Ceylons  Historie,  har  dette  Bjerg 
været  Gjenstand  for  de  omboende  Folks  Overtro.  En  For- 
dybning i  Klippen  paa  dets  Top  erklæredes  af  Brahminerne 
for  et  Mærke  efter  Vischnu's  Fodtrin,  af  Buddhisterne  for 
Buddha's  og  af  Muhamedanerne  for  Adam's,  hvoraf  Bjerget 
har  faaet  sit  nuværende  Navn.  Endnu  den  Dag  idag  drage 
store  Skarer  af  Pilegrime  til  det  hellige  Sted,  hvor  et  Tempel 
er  oprejst. 

Paa  venstre  Side  af  Vejen  har  man  den  blaa  So,  hvoraf 
der  nu  og  da  hæver  sig  en  Klippe,  over  hvilken  selv  i  Stille 
det  indiske  Oceans  Dønninger  skummende  taarne  sig  i  Vejret. 
Strandbredden  er  klædt  med  Grønt  heelt  ned  til  Flodtidens 
Omraade,  hvor  det  gule  Sand  skinner  i  Solen.  Paa  enkelte 
Steder  træder  en  Klippe  heelt  ud  til  Stranden,  hvor  den  lodret 

hæver  sig  op  af  Bølgerne,  for  det  Meste  dannende  smaa 
Havne,  hvori  Fiskerbaadene,  der  hele  Dagen  sees  arbejde 
langs  Stranden,  finde  Læ. 

Paa  en  saadan  i  Havet  udspringende  Klippe,  Mount  La- 
vinia,  tæt  Syd  for  Colombo,  har  Sir  Edward  Barnes,  den 
mest  berømte  blandt  Ceylons  engelske  Gouverneurer,  bygget 
et  lille  Slot,  der  nu  benyttes  til  Badested  og  Sommerophold 
for  Colombos  Indbyggere.  Paa  lang  Afstand  sees  den  smukke 
Bygning  paa  Toppen  af  den  i  Havet  udskydende  Høj,  og  i 
de  paa  Grund  af  den  friske  Søbrise  kølige  Sale  forfrisker  man 
sig,  efterat  man  paa  Landevejen  har  stønnet  under  den  bræn- 
dende Solhede. 

Endelig  komme  vi  til  Colombo ,  Ceylons  nuværende 
Hovedstad,  om  end  Gouverneuren  for  Øjeblikket  boer  i  Candy. 
Det  nuværende  Fort  er  bygget  af  Hollænderne.  Indenfor  de 
4  Bastioner  mod  Landsiden  og  de  7  Batterier  mod  Søsiden, 
som  nu  for  en  stor  Deel  slojfes,  ligge  alle  Gouvernements- 
bygningerne;  men  med  Undtagelse  af  de  militaire  Embeds- 
mænd, som  paa  Grund  af  Tjenesten  ere  nødte  til  at  boe  her, 
have  Colombos  europæiske  Indbyggere  bygget  deres  Villaer 
enten  paa  Højderne  udenfor  Byen  eller  i  de  store  Caneel- 
plantager.  Denne  Forstad  gjør  et  mere  behageligt  Indtryk  end 
Fortets  støvede  Gader,  hvor  man  er  udsat  for  Solens  brændende 
Straaler.  Medens  Husene  i  Fortet  ere  en  klodset  Tillæmpning 
af  europæisk  Bygningskunst  paa  Huse  byggede  efter  tropiske 
Fordringer,  ligge  Husene  i  Forstaden  langt  fra  hinanden,  omgivne 
af  store,  skyggefulde  Haver;  de  ere  sjeldent  mere  end  een 
Etage  høje,  men  indtage  til  Gjengjæld  et  meget  stort  Areal; 
deres  brede  Verandaer  bæres  af  Søjler,  deres  Værelser  ere 
høje  og  holdes  kølige  ved  indiske  Ponka'er;  Gulvene  ere 
belagte  med  Fliser,  og  Vinduer  og  Døre  dannes  af  venetianske 
Jalousier,  aabne  ud  til  Haven  for  at  give  Adgang  for  frisk 
Luft.  Foruden  denne  Forstad  indtages  et  stort  Areal  udenfor 
Volden   af  Singhalesernes,    Maurernes,    Malabarernes   og   Ma- 

lajernes  hvide  Leerhuse.  Naar  man  erindrer,  at  Colombos 
Indbyggerantal  overstiger  1 00,000 ,  kan  man  forestille  sig,  at 
den  med  sine  eenetages  Huse,  store  Haver,  Canaler  og  Søer 
har  en  betydelig  Udstrækning. 

I  Colombo  findes  et  Museum,  hvori  man  foruden  en 
Mængde  singhalesiske  Industrigjenstande  har  samlet  nogle 
Levninger  af  stor  archæologisk  Interesse  fra  Ceylons  gamle 
Hovedstæder,  der  nu  ligge  i  Ruiner  i  den  usunde  nordlige 
Deel  af  Oens  Indre.  Den  mærkeligste  blandt  disse  Levninger 
er  en  6  Fod  høj  .Steenløve  fra  Polonnaruwa,  hvorpaa  Kong 
Niccanka  Kirti's  (1187 — 1196)  Throne  stod. 

Forresten  frembyder  Colombo  ikke  Meget  af  Interesse; 
den  har  ingen  Fortidsminder,  og  som  en  moderne  Stad  be- 
sidder den  heller  ikke  stor  Tiltrækning  for  den  Fremmede. 

Interessant  er  derimod  Folkelivet  i  en  saa  stor  Stad; 
under  mit  Ophold  i  Colombo  fandt  netop  en  muhamedansk 
Fest  Sted;  man  kunde  kalde  det  Carneval,  thi  overalt  mødte 
man  paa  Gaderne  nøgne  Mennesker,  malede  med  de  mest 
spraglede  Farver,  som  man  sagde  mig  forestillende  Tigre; 
deres  lange  Papirshale  blev  baaren  efter  dem  ligesom  et  Slæb; 
paa  Gadehjørnerne  gjorde  de  Holdt,  og  omgivne  af  en  stor 
Folkemasse  opførte  de  Dandse  og  Kampe. 

Da  jeg  en  Formiddag  sad  i  Søjlehallen  udenfor  Hotellet, 
bragte  et  for  50de  Gang  gjentaget  >Sar  <  mig  til  at  vende  mig 
om  og  see  ud  paa  Gaden.  Personen,  der  saa  ihærdig  havde 
forsogt  at  tildrage  sig  min  Opmærksomhed,  var  en  høj,  mager, 
pjaltet  Hindu,  der,  saasnart  jeg  vendte  mig  om,  skyndte  sig 
hen  til  en  lille  flad  Kurv,  som  han  havde  sat  fra  sig  paa 
Gaden.  Til  min  store  Glæde  saae  jeg,  da  han  loftede  Laaget 
af,  en  stor,  over  5  Fod  lang  Brilleslange  ligge  sammenrullet 
1  Kurven.  Slangebesværgeren  satte  sig  nu  paa  Hug  tæt  ved 
Kurven  og  begyndte  at  spille  paa  en  Rorflojte;  Slangen  rejste 
strax  Hovedet  i  Vejret,  og,  da  Musiken  fortsattes,  blev  den 
urolig,  hvæsede,  rejste  sig  lodret  op  paa  sin  endnu  sammen- 

rullede  Hale  og  blæste  Nakken  op,  saa  at  den  fik  en  skjold- 
lignende  Form,  hvorpaa  Brillefiguren  saaes.  Den  stirrede  paa 
Besværgeren,  hvis  Øjne  vare  stivt  heftede  paa  den,  kastede 
sig  et  Par  Gange  frem,  som  om  den  vilde  bide  ham,  men  blev, 
efterhaanden  som  Musiken  blev  langsommere  og  blidere, 
mere  rolig,  begyndte  en  langsom  vuggende  Bevægelse  med 
Overkroppen  og  sank  efterhaanden  tilbage  i  Kurven;  Be- 
sværgeren lagde  nu  Fløjten  fra  sig,  og,  holdende  den  tæt 
indenfor  Hovedet  med  den  ene  Haand,  snoede  han  Dyret 
to  Gange  om  sin  Hals  og  kom  saaledes  nærmere;  efterat 
han  gjentagne  Gange  havde  ladet  den  kysse  sig  paa  Panden, 
lagde  han  den  atter  ned  i  Kurven,  som  han,  da  Slangen 
gjorde  Tegn  til  at  rejse  sig,  hurtig  tildækkede.  Mange  have 
paastaaet,  at  Gifttænderne  udbrødes,  førend  Besværgeren 
foretog  sine  Kunster;  men  at  dette  ikke  altid  er  Tilfældet, 
kjender  man  flere  sørgelige  Exempler  paa. 

Medens  Professor  Nordenskicld  gjorde  en  Udflugt  til  de 
paa  Ædelstene  saa  rige  Egne  omkring  Ratnapura,  og 
Dr.  Almqvist  besteg  Ceylons  højeste  Bjerg,  det  8300  Fod  høje 
Pedrutalagala,  besogte  jeg  de  singhalesiske  Kongers  sidste 
Hovedstad  Candy,  der  er  bekjendt  for  sin  dejlige  Beliggenhed 
mellem  Bjergene  i  Midten  af  Øen. 

jernbanen  gaaer  forst  gjennem  de  frugtbare  og  veldyrkede 
Egne  omkring  Kalany  Ganga,  men  snart  kommer  man  ind  i 
tæt  Junglekrat,  og  endnu  længere  inde  begynder  Terrainet  at 
blive  bakket,  indtil  man  til  Slutning  kommer  ind  i  selve  Candy- 
bjergene.  Junglekrattet  paa  Højenes  Sider  er  ryddet  afvejen 
for  at  give  Plads  for  Kaffeplantagerne.  Ved  Rambukana, 
omtrent  20  engelske  Miil  fra  Candy,  begynder  den  smukkeste 
Deel  af  Touren  med  en  Stigning  af  1  paa  45.  Paa  en  Stræk- 
ning af  10  engelske  Miil  snoer  Banen  sig  opad  pua  Bjerg- 
siderne gjennem  et  Landskab,  som  med  den  tropiske  Yppighed 
forener  det  Storartede  ved  et  Alpelandskab.  Banen,  der  paa 
dette  Stykke  gaaer  gjennem  12  Tunneler,    hvoraf  den  længste 

er  over  700  Fod  lang,  gaaer  ofte  over  rivende  Bjergbække, 
der  styrte  ned  ad  den  stejle  Side,  indtil  de  noget  længere 
nede  mod  Dalbunden  paa  en  sindrig  Maade  hemmes  i  deres 
vilde  Lob  og  tvinges  til  at  gjøre  Nytte  ved  at  vande  Riis 
markerne,  der  ligge  op  ad  Bjergsiden  i  Terrasser,  hvorover 
Vandet  udbreder  sig  og  langsomt  siver  fra  den  ene  til  den 
anden  nede  i  Dalen.  Paa  den  anden  Side  af  Dalen  hæve  sig 
Dolosbagie-Hojene,  hvis  Sider  ere  bevoxede  med  Kaffe,  og  i 
Baggrunden  sees  de  høje  Bjerge  omkring  Adams  Peak. 
Tilvenstre  har  man  Allegallas  høje  Top,  til  hvilken  Bjerg- 
siden fra  Jernbanen  stiger  stejlt  op,  saa  at  Dyrkning  bliver 
umulig,  og  det  vilde  Krat  hænger  i  al  sin  Yppighed  ud  over 
Banen.  Ved  Kaduganawa,  der  ligger  i  et  Pas,  som  danner 
Indgangen  til  Candys  Taffelland,  er  oprejst  et  højt  Monument 
for  Capitain  Dawson,  der  i  1820 — 29  anlagde  en  Militairvej 
mellem  Colombo  og  Candy,  et  sandt  Mesterstykke,  som  man 
fra  Jernbanen  seer  paa  forskjellige  Puncter.  En  gammel 
singhalesisk  Spaadom  forkyndte,  at  det  candiske  Rige  skulde 
erobres,  naar  man  kunde  kjøre  med  Oxer  gjennem  en  vis 
Klippe,  som  ligger  tæt  nedenfor  nævnte  Pas,  og  naar  en 
Rytter  kunde  ride  gjennem  Klippen,  hvilket  ved  denne  Vejs 
Anlæggelse  virkelig  gik  i  Opfyldelse. 

Liggende  midt  i  det  naturlige  Bassin,  som  omgives  af 
smukke,  skovbevoxede  Hoje,  paa  hvis  Sider  hist  og  her  en 
Bungalow  titter  frem  gjennem  den  yppige  tropiske  Vegetation, 
ved  en  lille  kunstig  Sø,  som  i  høj  Grad  forskjønner  Scenen, 
kan  Candy  næppe  overgaaes  i  Skjønhed  og  Ynde,  hvad 
Beliggenheden  angaaer;  men  det  er  næsten  ogsaa  det  Eneste, 
der  nu  udmærker  Byen,  thi  paa  Grund  af  de  talrige  Ilde- 
brande, som  i  Krigstid  have  hjemsøgt  den,  findes  der  ikke 
mange  Bygninger,  som  ved  deres  Alder  kunne  gjøre  Fordring 
paa  Interesse. 

En  Fløj  af  det  gamle  kongelige  Palads  findes  vel  endnu 
benyttes  til  Regjeringslocaler,    men  selv  dette  kan  næppe 

gjøre  Fordring  paa  mere  end  250  Aars  Alder.  I  Forbindelse 
med  denne  Fløj  staaer  ved  en  Muur  det  Tempel,  som  inde- 
slutter Buddhas  hellige  Tand.  Over  en  prægtig  Steenbro, 
som  fører  over  en  med  Vand  fyldt  Grav,  der  staaer  i  For- 
bindelse med  den  tæt  ved  liggende  Sø,  kommer  man  ind  i 
en  stor,  fiirkantet  Portbygning,  hvorfra  Trapper  byggede  paa 
Murens  Yderside,    føre    op  til  et  ottekantet  Taarn,    hvori  nu 

et  stort  Bibliothek  af  Palimanuscripter  forvares.  Gjennem  en 
Forgaard  kommer  man  dernæst  ind  til  Helgenskrinet,  der  er 
udstyret  med  usædvanlig  klodset,  østerlandsk  Pragt;  heri 
forvares  Tanden,  der  ved  højtidelige  Lejligheder  fremvises 
for  Folket.  Den  nuværende  Reliqui  er  en  ca.  2  Tommer  lang 
Elfenbeens  Tand,  der  slet  ikke  seer  ud  til  at  have  tilhørt 
et  Menneske,  og  den  er  ogsaa  vitterlig  en  Forfalskning. 
Den  originale  Reliqui  bragtes  i  det  fjerde  Aarhundrede  e.  Chr. 
til  Ceylon  som  en  Prindsesses  Medgift,  men  den  blev  1560 
højtidelig  opbrændt  af  den  portugisiske  Ærkebiskop  i  Goa; 
kort  efter  fremkom  paa  3  forskjellige  Steder  i  Ceylon 
3  Efterligninger,  hvilke  alle  paastodes  at  være  den  originale, 

som  skulde  være  bleven  reddet  fra  Portugisernes  Vold,  medens 
disse  havde  brændt  en  falsk  land.  En  af  disse  Efterligninger, 
der  dyrkedes  med  ligesaa  stor  Iver  som  den  oprindelige 
Reliqui,  er  det,  som  nu  findes  i  Candy. 

I  en  Park  ligeoverfor  Templet  ligge  flere  Dagoba'er, 
kuppelformede  Templer,  af  hvilke  de  ældste  singhalesiske 
Konger  i  Anuradhapura  byggede  nogle  saa  store,  at  de  endog 
nærmede  sig  Ægyptens  kolossale  Mindesmærker  i  Storartethed. 
At  besøge  disse  storartede  Ruiner,  der  ligge  Nord  for  Candy 
i  en  usund  med  tæt  Jungle  bevoxet  Egn,  er  forbundet  med 
store  Vanskeligheder  og  tager  lang  Tid.  Da  jeg  for  en 
Kaffeplanter  beklagede  mig  over  ikke  at  have  8  Dage  tilovers 
for  en  Udflugt  til  Anuradhapura,  svarede  han,  at  dertil  maatte 
jeg  idetmindste  have  en  Maaned ,  thi  foruden  8  Dage  til 
selve  Rejsen,  maatte  man  beregne  i  a  2  Uger  til  at  ligge 
med  Feber,  Noget,  der  var  saa  uundgaaeligt  i  disse  Egne, 
at  man  gjerne  kunde  beregne  Tid  dertil  i  Forvejen. 

For  om  muligt  at  faae  nogle  Palimanuscripter  at  kjøbe 
besøgte  jeg  Malwatte  Vihare  (Vihare-Kloster)  paa  Søens  syd- 
lige Bred.  Med  stor  Velvillie  blev  jeg  modtagen  af  en  ung 
Munk,  der  havde  gaaet  i  en  engelsk  Skole  og  talte  taalclig 
Engelsk.  Som  det  i  Regelen  gaaer  med  buddhaistiske  Præster, 
naar  de  faae  Indblik  i  Vestens  Cultur,  lod  han  ikke  til  at 
lægge  stor  Vægt  paa  sin  egen  Religion,  men  yttrede  derimod 
en  brændende  Lyst  til  at  besøge  Europa  og  udvide  sine 
Kundskaber.  Paa  hans  lille  Celles  ellers  nøgne  Vægge  hang 
et  Verdenskort,  tegnet  af  ham  selv,  samt  en  stor  Tegning 
af  den  store  aarlige  Procession  i  Candy,  i  hvilken  de  hellige 
Elefanter  deeltage;  denne  sidste  tilligemed  et  Par  Palibøger 
kjøbte  jeg  af  ham;  men,  da  jeg  vilde  betale,  rystede  han  paa 
Hovedet,  og  tagende  mig  i  Haanden  førte  han  mig  gjennem 
en  Mængde  Corridorer  til  Klosterets  Capel,  hvori  en  Buddha- 
figur var  opstillet;  i  den  foran  Guden  staaende  enorme  Kasse 
bad  han  mig  nedlægge,    hvad  jeg   onskede  at  give  for  hans 

Arbejder.  Palibogerne  bestaae  af  Blade  af  Palmyrapalmen, 
alle  trukne  paa  en  Snor.  de  have  en  langagtig,  rectangulair 
Form,  og  paa  hver  staaer  io  a  20  lange  Linier;  som  Bind  be- 
nyttes  to  Træstykker,  hvorigjennem  Snoren  ogsaa  gaaer.  Skriv- 
ningen gaaer  for  sig  paa  følgende  Maade :  Bladet  lægges 
paa  Bordet,  og  med  en  Jernstift,  paa  hvis  pragtfulde  Ud- 
styrelse Singhaleserne  ofte  lægge  stor  Vægt,  indridses  nu 
Skriften,  idet  Stiften  fores  med  hojre  Haand  og  faaer  Støtte 
ved  at  hvile  i  en  Udskæring  i  venstre  Tommelfingers  Negl ; 
senere  fyldes  Ridsningen  med  Farve.  Inden  jeg  skiltes  fra 
min  Yen,  bad  han  om  min  Adresse  og  om  Lov  til  at 
skrive  til  mig,  ligesom  han  ogsaa  bad  mig  skrive  til  ham. 
hvis  jeg  vilde  have  flere  Paliboger. 

Inden  jeg  forlod  Candv,  aflagde  jeg  et  Besog  i  den  kgl. 
botaniske  Have,  der  har  været  af  stor  Betydning  for  Ceylon 
saavel  i  videnskabelig  som  i  økonomisk  Henseende.  Dens 
Forstander,  Dr.Thwaites,  var  denForste,  som  indførte Chinabark 
dyrkningen  paa  Ceylon.  Allerede  1859  gjorde  han  opmærksom 
paa,  at  Ceylon  egnede  sig  ligesaavel  dertil  som  Indien,  hvor- 
til Cl.  Markham  samme  Aar  havde  bragt  nogle  Planter  fra 
Sydamerika.  Fra  Bombay  overfortes  nu  nogle  til  Ceylon, 
hvor  man  i  Begyndelsen  troede,  at  de  ikke  kunde  trives 
under  4000  Fod  over  Havet;  men  Dr.Thwaites  viste,  at  der 
selv  1000  Fod  over  Havet  Intet  var  tilhinder  derfor.  Det 
var  dog  forst  1868,  at  Chinabark  fra  Ceylon  tildrog  sig 
Opmærksomhed  paa  Londons  Marked,  og  nu  steg  Efter- 
spørgselen, saa  at  der  for  Øjeblikket  plantes  over  2  Millioner 
Træer  aarlig  paa  Ceylon. 

I  en  særskilt  Indhegning  i  Haven  fandtes  Liberisk  Kaffe. 
som  man  i  de  senere  Aar  har  begyndt  at  indfore  paa  Ceylon. 

Imidlertid  var  den  22de  December,  til  hvilken  Dag  vor 
Post  var  bestilt  til  Pt.  de  Galle,  kommen,  og  samme  Dags 
Eftermiddag  lettede  »Vega«  Anker  og  stod  ud  fra  Ceylons 
smilende  Kyst.      Den   svage    og   ustadige  Monsun    bevirkede, 

at  Dampen  ofte  maatte  tages  tilhjælp,  men  Vejret  var  smukt, 
og  de  herlige,  varme,  maaneklarc  Nætter  dannede  en  stor 
Modsætning  til  Forholdene  under  vor  forrige  Juul.  Hvad 
Grunden  end  kan  have  været,  saa  er  det  dog  vist,  at  Julen 
deroppe  i  Isen  havde  et  meget  højtideligere  og  festligere  Præg 
end  denne,  hvor  vi,  om  end  midt  paa  Oceanet,  dog  ikke  følte 
os  saa  isolerede  som  forrige  Aar;  da  havde  vi  flere  Dage 
iforvejen  beskjæftiget  os  med  Forberedelser  til  Juleaften;  nu 
vare  Tankerne  saa  optagne  af  tusinde  andre  Ting,  at  man 
knap  tænkte  paa  den,  forend  Dagen  kom.  Deroppe  kan 
man  næsten  sige,  at  Julen  havde  et  mere  hjemligt  Præg, 
med  Sneefog,  Kulde  og  Mørke  udenfor  og  det  hyggelige, 
oplyste  Mellemdæk,  svarende  til  den  hjemlige  Stue;  hernede 
i  Troperne  fristedes  man  slet  ikke  til  at  sidde  i  den  trykkende 
varme  Messe,  Enhver  sogte  snarest  muligt  op  paa  Dækket. 
Uagtet  man  her  meget  lettere  kunde  arrangere  Juletrær 
tænkte  dog  Ingen  paa  det,  man  kunde  jo  ikke  have  det  paa 
Dæk,  og  nede  var  det  for  varmt.  Nytaarsaften  fik  vi  et  lille 
Pust  fra  Pitlekaj,  idet  Nogle  af  Mandskabet,  udklædte  som 
Tschuktscher,  om  Aftenen  aflagde  et  Besog  i  Messen,  hvor 
de  i  et  Qvarteerstid  førte  en  meget  livlig  Conversation  med 
de  faa  tschuktsehiske  Ord,  som  uudslettelig  havde  fæstet  sig 
i  dens  Minde. 

Imidlertid  gik  Tiden,  og  vi  nærmede  os  det  lykkelige 
Arabien,  hvis  høje  Kyst  vi  fik  isigte  den  5te  Januar.  Næste 
Dag  vare  vi  nærmere  ved  den;  men,  hvor  megen  Umage  vi 
end  gjorde  <<s,  var  det  os  dog  umuligt  at  opdage  et  eneste 
Træ  :  overalt  Sand  og  atter  Sand,  der  skinnede  rodguult  i  Solen  ; 
1  Baggrunden  saaes  høje,  sorte  Bjerge.  Den  7de,  om  Morgenen, 
kastedes  rier  Anker  paa  Adens  Rhed  udfor  det  opad  Bjerg- 
siden malerisk  liggende  Steamer  Point.  Den  italienske  Aviso- 
damper  l'Esploratore«  saluterede  det  svenske  Fla§ 
allerede    her   fik  vi   et   Beviis  paa    den    italienske  Gjæstfrihed, 

som  senere  blev   os  tildeel  i  saa  hoj   Grad  i  Kairo,    for   ikke 
at  tale  om  i  selve  Italien. 

Aden  blev  taget  af  Engelskmændene  i  1839  °S  xar 
saaledes  deres  første  Erobring  under  Dronning  Victorias 
Regjering.  I  de  nærmest  paafølgende  Aar  maatte  Fæstningen 
flere  Gange  udholde  Belejringer  af  de  omboende  Stammer, 
navnlig  Abdalier  og  Fadthelier,  der  dog  alle  endte  med 
Arabernes  Nederlag;  men,  efterat  disse  havde  ophørt  med 
deres  regulaire  Krigstog  mod  den  unge  Coloni,  gjorde  de  i 
lang  Tid  Omegnen  usikker:  mange  Snigmord  forekom,  og 
endnu  den  Dag  idag  advarer  »Sailing  Directions«  de  So- 
farende  mod  at  lande  paa  Jebel  Hasan,  det  Forbjerg,  som 
mod  Vest  begrændser  Bugten.  Dog  foreligger  der  intet  Mord, 
efter  at  Brigadier  Coghlan  i  1858  havde  foretaget  et  Tog 
mod  Ali  bin  Mahsin,  Sultan  af  Abdali.  Naar  man  undtager 
Gouvernementsbygningernes  smukke  Beliggenhed  paa  den 
Klippe,  som  mod  Øst  begrændser  Indlobet  til  Bugten,  frem- 
byder Steamer  Point  intet  Seeværdigt,  og  man  tager  derfor 
strax  afsted  til  selve  Byen  Aden,  der  ligger  paa  Bunden  af 
et  gammelt  Krater  paa  Østsiden  af  Halvøen.  Denne  falder 
stejlt  af  mod  Havet  paa  tre  Sider,  medens  den  mod  Nord 
ved  en  smal  Sandtange  staaer  i  Forbindelse  med  Fastlandet. 
Den  omtrent  3  engelske  Mi  il  lange  Vej  til  Aden  er  ganske 
rig  paa  Afvexlinger;  snart  kommer  man  forbi  en  arabisk 
Landsby  med  hvide  Huse  med  fladt  Tag,  snart  forbi  en  Klynge 
usle  Somalihytter,  byggede  af  Ror  og  Leer  eller  opad  Bjerg- 
siden af  nedrullede  Steen.  Lange  Tog  af  Kameler  og  Muul- 
æsler,  belæssede  med  Kaffesække,  drives  ned  mod  Steamer 
Point,  og  Masser  af  Fodgængere  færdes  paa  Vejen,  hvor  man 
seer  saavel  den  stolte  Araber  som  den  mørkere,  kraftig 
byggede  Somali-Neger  fra  den  ligeoverfor  liggende  afrikanske 
Kyst.  Naar  man  nærmer  sig  Byen,  gaaer  Vejen  i  Zigzag 
opad  Bjergsiden,  indtil  den  kommer  til  den  i  Kratervæggen 
sprængte   Stadsport;     rundtom    paa    Toppen    af  Kraterranden 

3  Befæstninger,  hvoriblandt  særlig  maa  mærkes  den  stærke 
[sthmus-Position  ,  der  behersker  den  ovennævnte  Sandtange. 
Naar  man  er  kommen  gjennem  Porten,  seer  man  Byens  hvide 
Huse,  hvorover  Moskeerne  med  deres  Minareter  rage  op, 
ligge  i  den  ostlige  Side  af  den  af  Bjerge  omsluttede  Dal, 
hvori  de  berømte  Cisterner  findes.  Krateret  er  næsten  circulairt; 
mod  Vest  er  Siden  meget  stejl,  og  Regnvandet,  som  lober 
ned  ad  den,  fores  hurtig  til  Havet  ad  en  Mængde  lange, 
smalle  Kløfter,  som  ikke  staae  i  Forbindelse  med  hverandre; 
paa  den  ostlige  Side  er  Bjerget  vel  ligesaa  stejlt,  men  Skraa- 
ningen  er  her  omtrent  midt  imellem  Toppen  og  Havets  Niveau 
afbrudt  ved  det  store  Tafteiland,  hvorpaa  Byen  ligger,  og 
som  indtager  omtrent  en  Fjerdedeel  af  hele  Halvøens  Areal. 
Dette  Plateau  er  gjennemskaaret  af  talrige  Kløfter,  der  næsten 
alle  convergere  mod  samme  Dal,  der  saaledes  modtager  den 
storste  Deel  af  Regnvandet,  som  falder  paa  Halvøen.  Bjergenes 
Stejlhed,  den  vulkanske  Tuffsteens  Haardhed  og  den  næsten 
fuldstændige  Mangel  paa  Muldjord,  Alt  forener  sig  for  at 
forhindre,  at  Vandet  i  nogen  væsentlig  Grad  siver  igjennem, 
og  selv  et  ganske  sædvanligt  Regnfald  er  derfor  tilstrækkeligt 
til  at  sende  rivende  Vandstrømme ,  der  ikke  sjelden  naae  en 
Flods  Dimensioner,  ned  i  Dalen.  For  at  samle  og  opbevare 
dette  Vand  ere  Cisternerne  byggede.  Efter  al  Sandsynlighed 
bleve  de  forst  byggede  under  den  anden  persiske  Invasion  i 
Jemen  ca.  600  e.  Chr. ;  men  de  forfaldt  i  Tidens  Lob,  og 
forst  i  de  sidste  tyve  Aar  have  Englænderne  restaureret  nogle 
af  dem;  13  Cisterner,  der  tilsammen  kunne  indeholde 
8  Millioner  Gallons  Vand,  ere  nu  færdige.  De  ere  temmelig 
phantastiske  i  deres  Form;  nogle  ere  dannede  ved  et  Dige, 
bygget  tværs  over  Dalen,  ved  andre  er  en  Indskæring  i 
Klippen  fordybet  og  en  Barri  re  af  Muurværk  bygget  foran 
den,  medens  enhver  Revne  i  de  omkringliggende  Klipper  er 
bleven  benyttet  og  ved  smaa  Aqvæducter  sat  i  Forbindelse 
med   hinanden   og  med   de   store  Cisterner.      Saavel  Bunden 

som  Siderne  af  Cisternerne  ere  cementerede,  og  Muurværket 
mellem  og  omkring  dem,  paa  hvilket  man  kan  gaae  heelt  op 
til  Dalens  Bund,  gjor  et  storartet  Indtryk,  der  forskjonnes  ved 
de  smaa  Planteringer,  som  man  med  stor  Kunst  og  Smag 
har  anlagt  deels  nedenfor  Cisternerne,  deels  mellem  dem. 
Naar  den  øverste  Cisterne  er  fyldt,  flyder  Vandet  gjennem 
Render  i  Diget  ned  i  den  næste,  og  saaledes  dannes  en 
complet  Kjæde,  der  naaer  lige  til  Hjertet  af  Byen.  Adens 
aarlige  Regnmængde  overstiger  sjeldent  6  Tommer,  og  for- 
uden Cisterne  maa  man  derfor  have  andre  Midler  til  Vand- 
forsyning; foruden  ved  adskillige  Condensatorer  skeer  denne 
ved  en  over  7  engelske  Miil  lang  Aqvæduct,  der  er  fort  til 
Staden  fra  Scheik  Othman. 

Tidlig  om  Morgenen  den  9de  Januar  forlod  »Vega«  Aden 
og  passerede  næste  Xat  Bab-el-Mandeb.  Under  afvexlende 
Stille  og  laber  Vind,  snart  med,  snart  imod,  og  naturligviis 
uden  paa  denne  Aarstid  at  lide  af  den  forfærdelige  Hede, 
for  hvilken  det  rode  Hav  om  Sommeren  er  bekjendt,  stode 
vi  nordpaa  og  vare  allerede  den  22de  isigte  af  Sinai;  men 
det  sidste  Stykke  gjennem  den  smalle  Suezbugt  var  det 
længste,  og  i  4  Døgn  maatte  vi  med  Sejl  og  Damp  krydse 
mod  den  stive  nordiige  Vind,  undertiden  vendende  hver 
halve  Time,  saa  at  der  naturligviis  ikke  var  Tale  om,  at  vort 
lille  Mandskab  1  den  Tid  kunde  komme  tilkojs.  Endelig 
den  27de  Januar  fortojede  vi  i  Port  Ibrahim,  hvor  vi  strax 
modtoge  en  Indbydelse  fra  det  geographiske  Selskab  i  Kairo, 
hvor  vi  bleve  modtagne  med  en  overordentlig  Gjæstfrihed. 
Den  Tid,  som  Festerne  lode  os  tilovers,  benyttede  vi  tilLd- 
flugter  i  Staden  og  dens  Omegn. 

Mohamed  Alis  prægtige  Alabaster-Moskee,  Chalifernes 
og  Mamelukkernes  Grave  besøgtes,  og  nede  i  selve  Kairo 
gjennem  strejfe  de  vi  den  tyrkiske  Basar  eller  kjorte  ud  ad 
Vejen  til  Schubra;  paa  denne  Vej .  Kairo's  »rotten  row«, 
moder  man  lange  Rækker  af  Eqvipager,  foran  hvilke  de  lette, 

elegante  Såis  lobe,  banende  Vej  for  Vognene  i  Trængslen. 
Her  seer  man  Eliten  af  den  europæiske  Befolkning  blandet 
med  let  tilslørede  Haremsdamer,  der  nysgjerrige  kikke  ud 
gjennem  de  lukkede  Vogndøre. 

Med  den  svensk-norske  Generalconsul  Bødtker  iryarta  vi 
ad  den  prægtige  Allee,  som  Ismail  Pascha  har  anlagt  fra 
Kairo  til  de  store  Pyramider  ved  Gizeh.     En  Timestid  senere 

stode  vi,  pustende  af  Varme,  paa  Toppen  af  den  over  400  Fod 
høje  Cheops -Pyramide,  i  hvis  Centrum  vi  derefter  beseae 
Gravkamrene,  og  til  Slutning  besøgte  vi  Sphinx  og  det  tætved 
nede  i   Sandet  liggende  Granittempel. 

Medens  nogle  af  os  gjennem  Ørkenen  rejste  til  den 
forstenede  Skov,  gik  andre  op  gjennem  den  herlige  Nildal 
; il  Sakhara,  hvor  Ruinerne  af  det  gamle  Memphis  rindes. 
Større  Interesse;  frembyde  imidlertid  den  nærved  liggende 
1  rappetrinspyramide  ogApisgravene,  der  afMariette  eregravede 
(id  at  Sandet.  Fra  en  lang  Gang  gaae  Oxernes  Gravkamre 
ud  til  Siden;  i  hvert  staaer  en  enorm  Kiste,  hugget  ud  af 
een  Steen,  saa  stor,  at  man  endog  i  en  af  dem  har  anbragt 
et  Bord  og  nogle  Stole,    hvor  Tourister  kunne  spise  Frokost. 

Vi  foretrak  imidlertid  at  holde  vort  Maaltid  i  Ti's  Mastaba, 
er  stort  Tempel,  der  ligeledes  er  gravet  ud  af  Sandet,  som 
bedækkede  det.  Efter  at  have  beseet  de  smukke  og  interes- 
sante Vægmalerier  i  Templets  inderste  Deel  rede  vi  paa 
Æsler  hjem  over  Digerne,  som  gjennemkrydse  Dalen  i  alle 
Retninger  og  spille  en  stor  Rolle  for  Samfærdslen  under 
Nilen-  Oversvømmelse. 

Den  3die  Febr.  forlod  »Vega-  Suez  og  gik  ind  i  Canalen. 
Om  Natten  sank  Temperaturen  til  i°,  uagtet  vi  havde  Africas 
saa  meget  omtalte  brændende  Ørkener  paa  begge  Sider. 

Efter  nogle  faa  Timers  Ophold  i  Port  Said,  sejlede  vi 
ud  i  Middelhavet.  Den  9de  saae  vi  i  det  Fjerne  Cretas  høje, 
sneedækkede  Bjerge,  et  Syn,  der  næsten  forekom  os  hjemligt. 
Tre  Dage  senere  gik  vi  igjennem  Messinastrædet,  passerede 
den  næste  Dag  Stromboli,  over  hvis  Top  en  blaa  Rogskv 
svævede,  og  den  14de  Februar  dampede  »Vega«  ind  paa 
Neapels  Golf. 

Herfra  rejste  Naturforskerne  over  Land  til  Kjøbenhavn, 
medens  »Vega«  med  Nordenskiold,  Palander.  Brusewitz  og 
mig  ombord  aflagde  et  Besog  i  Henrik  Navigators  Fødeby, . 
og  derefter  den  25de  Marts  løb  ind  til  Falmouth,  hvorfra 
Nordenskiold  og  Palander  rejste  til  London  og  Paris,  for  atter 
at  gaae  ombord  i  Vliessingen,  hvortil  Brusewitz  og  jeg  vare 
gaaede  med    »Vega 

Den  1 6de  April  samledes  Expeditionens  Medlemmer  atter 
1  Kjøbenhavn,  og  den  24de  April  satte  vi  atter  Foden  paa 
svensk  Grund.      Rejsen  var  tilende. 

Som  jeg  allerede  i  Begyndelsen  af  denne  Bog  har  udtalt. 
er  det  for  Øjeblikket  umuligt  at  sige,  hvilke  Følgerne  af 
Nordostpassagens  Besejling  kunne  blive;  sikkert  er  det,  at  et 
rigt  Felt  ligger  aabent  for  Videnskaben,  og  del  er  sandsynligt, 
at  ogsaa  store  Resultater  i  reent  praktisk  Retning  ville  kunne 
vindes.  ]eg  har  allerede  i  denne  Henseende  omtalt  den 
vestlige   Trediedeel    al    Nordostpassagen:     det    kariske    Hav. 

Den  midterste  Trediedeel  fra  Jenissej  til  Lena  vil  sikkert 
ogsaa  i  en  nær  Fremtid  blive  befaret;  allerede  nu  begynde 
de  norske  Fangstmænd  at  gaae  østenfor  Jenissej.  E.  Johannesen 
var  saaledes  i  1878  tæt  ved  Actiniehavnen,  og  efterhaanden, 
som  Fangsten  aftager  i  de  vestligere  Have,  ville  Fangstmændene 
sikkert  soge  de  gode  Fangstpladser  ostenfor  Cap  Tscheljuskin, 
hvor  vi,  som  tidligere  nævnt,  saae  en  Mængde  Hvalrosser  i  Isen. 
Ved  hyppige  Besøg  af  Fangstmændene  ville  disse  Egne  og 
deres  Iisforhold  efterhaanden  blive  saa  godt  kjendte,  at  man 
kan  benytte  Vejen  til  Lena  til  Handelsexpeditioner. 

At  naae  Lenas  Munding  osterfra  er  maaskee  endnu  lettere, 
men  det  fordrer  videregaaende  Undersøgelser  af  Iisforholdene. 
Saalænge  man  sejler  langs  den  Deel  af  Kysten,  hvor  de  store 
Floder  udmunde,  har  man  en  stor  Chance  for  paa  en  vis  Tid 
af  Aaret  at  finde  en  aaben  Kystrende;  men  ostenfor  Kolyma 
har  man  ikke  noget  Saadant  at  støtte  sig  til.  Derimod  have 
Hvalfangere  i  større  Afstand  fra  Kysten  sejlet  langt  vesterpaa, 
og  Wrangel  har  selv  om  Vinteren  fundet  aabent  Vand  i 
nogen  Afstand  fra  denne,  saa  Alt  synes  at  tyde  paa,  at  den 
østligste  Trediedeel  af  Nordostpassagen  deelviis  maa  tilbage- 
lægges i  en  Snees  Miils  Afstand  fra  Kysten ;  hvor  man  skal 
forlade  denne,  staaer- imidlertid  endnu  tilbage  at  afgjore,  og 
rimeligviis  ere  mange  Expeditioner  nodvendige  for  at  løse 
dette  Sporgsmaal. 

I'aa  »Vega«s  Rejse  kunde  naturligviis  ikke  alle  disse 
Spørgsmaal  loses,  men  Begyndelsen  er  gjort,  og,  som  man 
siger,    »cest  le  premier  pas  qui  coite«. 

